
Pratarmė 


Lietuvių skaitytojui pateikiama žymaus prancūzų istoriko, 
Collėge de France profesoriaus, daugelio užsienio universitetų 
garbes daktaro, ilgamečio Nacionalinės Paryžiaus bibliotekos 
direktoriaus, žurnalo Analai. Ekonomika. Visuomenė. Civiliza- 
cija (Annales. Economies. Sociétiés. Civilisations) redakcinės ko- 
legijos nario Emmanuelio Le Roy Ladurie (gimes 1929 me- 
tais) knyga Oksitanijos kaimas Montaju: 1294-1324 metai 
(Montaillou, village occitan de 1294 à 1324). 

Emmanuelis Le Roy Ladurie yra trečiosios kartos prancūzų 
istorijos mokyklos, vadinamos Naująja istorine (La Nouvelle 
Histoire), arba Analų, mokykla, atstovas. 1929 metais Prancū- 
zijoje susikūrusi nauja istoriografinė kryptis po Antrojo pasau- 
linio karo tapo ypač reikšminga šios šalies istorijos mokslui. 
Analų mokyklos atstovai atsisakė politinių įvykių istorijos ir 
pradėjo tyrinėti istorines struktūras (demografines, gamybi- 
nes ir kt.), istorines konjunktūras, mentalitetus ir ilgos truk- 
mės reiškinius, kurių nepastebi amžininkai. 

Trečiosios kartos Analų mokyklos atstovai, be makroistinių 
tyrinėjimų, pradėjo tyrinėti mikroistorinę, arba lokalinę, isto- 
riją — vieno viduramžių kaimo arba apie vieno įvykio istoriją. 
Būtent tokie ir yra Emmanuelio Le Roy Ladurie veikalai: Kar- 
navalas Romane: nuo Grabnyčių iki Pelenų trečiadienio 1579- 
1580 (Le carnaval de Romans: de la chandeleur au mercredi des 
cendres, 1579-1580) (1979), Langedoko valstiečiai (Les Pay- 

sans de Languedoc) (1966, 2001), Pinigai, meilė ir mirtis Oksi- 
tanijos krašte (L Argent, l'Amour et la Mort en pays d'Oc) (1980) 
ir daugelis kitų, išverstų į daugelį pasaulio kalbų ir ne vieną 
kartą išleistų. 

Le Roy Ladurie priklauso tam tyrinėtojų ratui, kuriam svar- 
bus liaudies religingumas ir kultūra. Jis atmeta tradicinę seno- 
sios istoriografijos tezę, kad dvasinį viduramžių gyvenimą gali- 
ma pažinti tyrinėjant elito pažiūras ir tikėjimą. Oponuoda- 
mas jai, istorikas remiasi teze, kad egzistuoja multikultūrinė 
tradicija, religiniai ir kultūriniai skirtumai tarp raštingų ir ne- 
raštingų žmonių, dvasininkų ir pasauliečių, kilmingųjų ir pras- 
tuomenės, valstiečių ir miestiečių. 

Būtent toks yra chrestomatiniu tapęs mikroistorinis, arba 
lokalinės istorijos, Emmanuelio Le Roy Ladurie veikalas Oksi- 
tanijos kaimas Montaju: 1294-1324 metai. Istorikas ieško ir 
suranda paprastų žmonių viduramžių istorijoje Pietų Prancū- 
zijoje, Langedoke. Tai ne kilmingi didikai, žymūs religiniai 
veikėjai, mąstytojai ar poetai. Jo dėmesio centre — valstiečiai ir 
amatininkai, neraštinga prastuomenė, nepalikusi liudijimų apie 
save ir savo gyvenimą. Tai žmonės „be archyvų“. Tačiau istori- 
kas randa būdų prakalbinti šią nebylią tuometės visuomenės 
daugumą. Le Roy Ladurie atskleidžia valstiečių mentalitetą: 
kokia yra šių XIII amžiaus pabaigos - XIV amžiaus pradžios 
paprastų žmonių buitis ir kasdieniai rūpesčiai, jų ūkis, pri- 
gimtinė ir socialinė aplinka, šeimyninis ir seksualinis gyveni- 
mas, santykiai su vaikais, jausmai ir mintys. Koks valstiečių 
santykis su pasauliu ir koks santykis su panašiais į juos, jų 
religingumas, jų mitai ir idėjos apie sielą, mirtį, išganymą ir 
anapusinį gyvenimą. Kaip jie supranta laiką ir erdvę. Ar kokiu 
nors būdu suprato istoriją? Ar galima ką nors sužinoti apie jų 
savimonę ir apie jų socialinę elgseną bei laikyseną? Istorikas 
iššifruoja viduramžių liaudies kultūros ir religingumo paslap- 
tis. Jis duoda galimybę mums, XXI amžiaus žmonėms, pa- 
žvelgti į žmones, gyvenusius daugiau nei prieš pusę tūkstančio 

metų. Šie žmonės dirbo, turėjo šeimas, mylėjo savo vaikus, 
mirė, kivirčijosi ir nusidėdavo — visiškai taip pat kaip ir mes. 
Bet drauge, sprendžiant iš jų tikėjimo, įpročių ir savimonės, 
atkuriant jų pasaulėvaizdį ir elgesio sistemą, tampa akivaizdu, 
kad jie buvo ne tokie parys kaip mes. Le Roy Ladurie sugebėjo 
atskleisti gyvą paprastų Žmonių istoriją ir suteikė mums gali- 
mybę išvysti pasaulį, kurį mes, atrodo, buvome visiems lai- 
kams pamiršę. 

Tai, kad Le Roy Ladurie sugebėjo labai meniškai, kūrybin- 
gai ir įtaigiai atskleisti XIV amžiaus Pirėnų kaimo valstiečių 
gyvenimą, jo rimtą mokslinį kūrinį pavertė skaitomiausia kny- 
ga, sulaukusia didžiulio pasisekimo. Prancūzijoje dar nė viena 
knyga apie viduramžius nebuvo išleista tokiu didžiuliu tiražu. 
Ši knyga net kelis kartus buvo išleista Prancūzijoje ir išversta į 


daugelį pasaulio kalbų. 
Remigijus CERNIUS 


ĮŽANGA 
Nuo inkvizicijos iki etnografijos 


Kas norės pažinti senų, labai senų laikų valstietį, ras išsa- 
mių darbų apie regionus, tautas, Vakarų Prancūzijos proble- 
mas: turiu galvoje Goubert'o, Poitrineau, Fourguino, Fossier, 
Duby, Blocho darbus... Ko negaliu padaryti pats? Negaliu be 
tarpininko žvilgtelėti į valstietį, tokį, koks jis buvo. Kai pano- 
rau pastudijuoti laikus po 1500 metų, pasitelkiau memuarų 
autorius: vienas jų, siras de Gouberville'is (apie 1500 m.), ki- 
lęs iš labiausiai nusigyvenusios kaimo diduomenės, kitas, Ni- 
colas Rétifas de la Bretonne'as, dviem amžiais vėliau kilęs iš 
labiausiai apsišvietusių žemdirbių sluoksnio. Jie abu mane ir 
pakvietė pasižiūrėti į „pasaulį, kurio netekome“, pasaulį, ku- 
riame, kaip sakoma, gyveno tų senų gerų laikų kaimiečiai!. 
Mane apėmė pagunda pasirausti giliau ir paieškoti dar tiksles- 
nių, labiau paremtų savistaba kūrinių apie grynakraujus vals- 
tiečius. Mūsų laimei, o jų nelaimei, XIV amžiuje Pietų Oksi- 
tanijoje gyveno žmogus, prakalbinęs kaimiečius, netgi visą vi- 
sutėlį kaimą. Gerai žinome, kad Oksitanija volens nolens itin 
dažnai buvo Prancūzijos dalis, tad mūsų paieškos susijusios ir 
su visos Prancūzijos žemės ūkio istorija. Žmogus, apie kurį 
kalbame, — Žakas Furnje (Jacques Fournier)*, Pamje (Pamiers) 
vyskupas nuo 1317 iki 1326 merų. Šis šviesaus proto prelatas, 
maniakas inkvizitorius, priklausė naujajam Oksitanijos elitui, 
pradėjusiam kontroliuoti Avinjono popiežiaus valdas. Vėliau, 
N. Rétif de la Bretonne, La vie de mon père, Paris, 1970. 

* Pirmą kartą pateikiama adaptuota svetimvardžių forma, o šalia skliausteliuose — 


autentiška jų forma. Vėliau vartojama tik adaptuota jų forma. 

priėmęs Benedikto XII vardą, jis tapo Konta krašto popiežiu- 
mi. Išgarsėjo ne vien todėl, kad tvirtai laikėsi dangiškojo atly- 
gio mirusiesiems teorijos. Kaip etnografas ir policininkas, vys- 
kupas mokėjo išklausyti Fua (Foix) grafystės valstiečius, ypač 
iš Aukštutinio Arježo (Haute Ariėge). Kamavo juos visokiais 
būdais, bet kankindavo retai; tardydavo uoliai ir ilgai, nes no- 
rėjo išnaikinti paplitusią katarų ereziją, arba kitaip — nukrypi- 
mą nuo oficialiosios katalikybės. Tų žmonių pasakojimus mums 
išsaugojo storas lotyniškas rankraštis, kurį šiandien atkūrė ir 
visą rinkinį išleido Jean Duvernoy’. Istorikai ir lotynistai gavo 
tiesioginį liudijimą apie Oksitanijos žemę. Šis liudijimas ap- 
ima daug platesnę sritį nei persekiojimai dėl erezijos, jais Ža- 
kas Furnjė galėjo visiškai pasitenkinti, jei jam būtų pakakę ink- 
vizitoriaus vaidmens. Šiuose trijuose J. Duvernoy išleistuose 
tomuose kalbama ne vien apie katarų persekiojimus, juose daug 
įdomios medžiagos apie materialųjį gyvenimą, visuomenę, šei- 
mą ir valstiečių kultūrą. Tad šiuose dokumentuose rasime to- 
kiy detalių ar gyvenimo scenų, kurių veltui ieëkotume oficia- 
liuose dokumentuose, net ir notarų raštuose. 


kkk 


Kiekvienas istorinis darbas turi arba turėtų prasidėti šaltinių 
kritika. Mano knyga taip pat nelaužys šios taisyklės. Pirmiausia 
derėtų keliais žodžiais pristatyti „autorių“ Zaka Furnjė. Autorių 
… ar bent jau žmogų, atsakingą už šiuos dokumentinius šalti- 
nius. Atrodo, Furnjė gimė apie 1270-1280 metus (tikslesnių 
duomenų nėra) Saverdene (Saverdun), Fua grafystės (šiandieni- 
nis Arježas) šiaurėje. Kieno sūnus jis buvo, valstiečio, kepėjo ar 
malūnininko? Amatas, kurį biografai priskyrė jo tevui, tėra tur- 
būt jų vaizduotės vaisius, o vaizduotę pažadino šeimos pavardė 


| J. Fournier, Le Registre d'Inguisition de Jacques Fournier, ėvėgue de Pamiers 
(1318-1325), Varikano bibliotekos lotyniškas rankraštis Nr. 4030, išleido Jean 
Duvernoy, 3 tomai, Toulouse, 1965, J. Duvernoy, Inquisition à Pamiers, Toulouse, 


1966. 


,Furnje”. Vienas dalykas aiškus — šis žmogus nebuvo „kunigaikš- 
čio sūnus“. Jis gana žemos kilmės. Net ir tapęs popiežiumi suvo- 
kė esąs žemakilmis ir, kaip pasakojama, atsisakė išleisti savo duk- 
terėčią už tikro aristokrato, norėjusio ją vesti. „Šis balnas, — tarė 
prasčiokiška oksitanų tarme, — per prastas tokiam žirgui“. Vis 
dėlto dar prieš Žaką Furnjė jų giminėje būta kilimo socialiniais 
laiptais: vienas jo dėdė, Arno Novelis (Arnaud Novel), buvo Fon- 
fruado (Fontfroid) cistersų vienuolyno abatas. Padrąsintas šio „pa- 
vyzdžio“, jaunasis Furnjė taip pat tapo vienuoliu cistersu. Kažku- 
riam laikui nuvyko į šiaurę: žinome, kad buvo Paryžiaus universi- 
teto studentas, paskui daktaras. 1311 metais pasekė giminaičio 
pėdomis: paskirtas Fonfruado abatu. 1317 metais, pagarsėjęs eru- 
dicija ir griežtumu, skiriamas Pamjė vyskupu ir suvaidino naują 
vaidmenį — tapo eretiku ir įvairius atskalünus persekiojančiu ink- 
vizitoriumi. Savo vyskupijos mieste palaikė korektiškus ryšius su 
Fua grafo ir Prancūzijos karaliaus žmonėmis (tarp oksitaniečių jis 
visada buvo proprancūziškų pažiūrų). 1326 metais popiežius Jo- 
nas XXII jį pasveikino už sekmingas pastangas Pamjė krašte me- 
džiojant eretikus, su sveikinimais Furnjė gavo ir indulgencijų. 
Furnjė veikla diecezijoje neapsiribojo kova su klaidatikiais. Jis su- 
gebėjo žemdirbiams padidinti dešimtinę, taip pat įvedė ją už sū- 
rio gamybą, ropių auginimą, nors šios veiklos rūšys iki tol nebuvo 
apmokestinamos. 

Tačiau šiam žmogui buvo skirta kitokia lemtis. 1326 me- 
tais jį paskyrė Mirepua (Mirepoix) vyskupu Pamjė rytuose. 
Biografas galėtų paklausti, ar tai nebuvo pažeminimas. Žakas 
Furnje iš tikrųjų bjauriai užsirekomendavo ankstesnėje diece- 
zijoje, kur be perstojo maniakiškai ir kompetentingai perse- 
kiojo įvairaus plauko įtariamuosius. Tačiau Mirepua daugiau 
parapijų negu Pamjė, tad, atrodo, kalbame ne apie pažemini- 
mą, o apie iš dalies pelningesnį paaukštinimą. Po jo rutuliojo- 
si kiti netikėti įvykiai: 1327 metais Žakas Furnjė tapo kardi- 
nolu, 1334 metais išrinktas Avinjono popiežiumi Benedikto 
XII vardu. „Išrinkote asilą“, — gal kukliai ir pasake Furnjė įžy- 

miesiems rinkikams. Tačiau šis kukluolis, užsidėjęs tiarą, grei- 
tai parodė savo gabumus, ir nemenkus. Pradėjo kovoti su ne- 
potizmu. Pats buvo asketiškas vienuolis, tad ėmėsi gerinti mo- 
ralę abatijose. Tiesmukas ir šiurkštus intelektualas nedaug te- 
nuveikė užsienio politikoje. Tačiau tvirtai laikėsi, kai reikalai 
buvo susiję su dogmomis. Taisė savo pirmtako Jono XXII te- 
ologines fantazijas, susijusias su Dievo teikiama palaima po 
mirties. Del Mergelės Marijos klausimo jis buvo „makulistas“, 
kitaip sakant, — nekalto Marijos prasidėjimo teorijos prieši- 
ninkas (ta teorija įsigalėjo vėliau). Furnjė samprotavimai apie 
dogmas apvainikavo ilgą intelektualo karjerą: jis karštai pole- 
mizavo, ir ne be konformizmo, su įvairiausiais mąstytojais, kai 
jam atrodydavo, kad šie tolsta nuo lotyniškosios ortodoksijos. 
Su Jokymu Fiorieëiu, su mokytoju Eckhartu, su Occamu... 
„Statybininkas“ Žakas Furnjė pradėjo statyti popiežių rūmus 
Konta grafystės sostinėje ir pakvietė dailininką Simone Marti- 
nį nutapyti freskas. 


*kXk 


Grįžkime į senesnius laikus. Iš būsimojo Benedikto XII gyve- 
nimo mus domina Pamjė laikotarpis. Tiksliau — Žako Furnjė, 
baisaus inkvizicijos teismo diecezijoje organizatoriaus, veikla. Šio 
teismo egzistavimas 1318-1326 metais dar nėra savaime aiškus 
faktas. Žinome, kad Fua grafystės pietinė dalis, kurioje dėjosi šio- 
je knygoje aprašyti dalykai, daugiau nei šimtą metų buvo „paža- 
dėtoji paklydimų žemė“. Jau nuo XIII amžiaus ten knibždėte 
knibždėjo eretikų albigiečių. Apie 1240-1250 metus, triukšmin- 
gai kritus paskutiniam „kararų bastionui Monsegiurui 
(Montsėgur) (1244), šioje grafystėje prasiaute inkvizicija. Fua kraš- 
te inkvizitoriai vėl pasirodė maždaug 1265 metais, vėliau 1272- 
1273 metais. „Pamjė lygumoje represijos tada išrausė visus už- 
kampius, perkratė visų pažiūras ir nubaudė už visus paklydimus'?. 


J. M. Vidal, Le Tribunal d’Inquisition de Pamiers, Toulouse, 1996. 


Vėliau erezija bande skverbtis šen bei ten: 1295 metais po- 
piežius Bonifacas VIII įsteigė Pamjė dieceziją, kuriai priskyrė 
aukštutinę ir žemutinę Fua grafystės dalis (pietūs ir šiaurė), šis 
administracinis darinys sukurtas tam, kad būtų galima geriau 
kontroliuoti paklydimus. Po tariamos ramybės (ji truko ket- 
virtį amžiaus) — vėl dvi inkvizicijos bangos: 1298-1300 me- 
tais ir 1308-1309 metais. 1308 metais Karkasono inkvizito- 
rius Žofrua d’Abli (Geoffroy d'Ablis) suėmė visus Montaju 
(Montaillou) kaimo gyventojus, išskyrus vaikus. 

Antieretiškus veiksmus atliko Karkasono dominikonų teis- 
mas, svetimas ir naujajai Pamjė diecezijai, ir senajai Fua gra- 
fystei. Pamjė vyskupai nepaisė jiems skirtos užduoties, ilgą lai- 
ką buvo neveiklūs ir palikdavo ramybėje savo ganomas aveles: 
prelatas Pelforas de Rabastanas (Pelfort de Rabastens) (1312- 
1317) buvo pernelyg įsivėlęs į kivirčus su kanauninkais, tad 
neturėjo laiko savo valdose prižiūrėti tikrojo tikėjimo. 1317 
naujasis vyskupas pradėjo įgyvendinti Vienos susirinkimo 
(1312 metai) nutarimus. Furnjė paskelbė, kad nuo šiol inkvi- 
zicijos teisme vietinis vyskupas, siekdamas naudingo bendra- 
darbiavimo, savo galiomis turės prisidėti prie dominikonų at- 
stovo veiksmų, nors iki tol tik pastarasis vadovavo represijoms. 
Taigi 1318 metais Žakas Furnjė galėjo steigti nuosavą inkvizi- 
cijos „įstaigą“, jai vadovavo glaudžiai bendradarbiaudamas su 
broliu Gajaru de Pomjesu (Gaillard de Pomiės), kurį atsiuntė 
Karkasono inkvizicijos vyresnysis Žanas de Bonas (Jean de Be- 
aune). Abu, Pomjesas ir Bonas, buvo dominikonai. 

Naujasis Pamjė teismas labai aktyviai veikė tol, kol ten bu- 
vo jo įkūrėjas. Kai Žaką Furnjė 1326 metais paskyrė Mirepua 
vyskupu, Pamjė įstaiga neišnyko. Tačiau vyskupo įpėdiniai bu- 
vo tingūs, jiems patiko šūkis „Nepersistenk“, tad ši represinė 
institucija tose vietovėse pasidarė neveiksminga. Nuo tada ji 
paliko ramybėje Fua grafystės gyventojus. Tuo geriau jiems! 


Taigi vienintelio vyskupo Furnjė laikais teismas surašė mus 

dominančius dokumentus. Kokiomis sąlygomis, kam vadovau- 
jant vyko tas kruopštus darbas? 


xk 


„Įstaigai“, be abejo, vadovavo pats Žakas Furnje. Abejingas 
maldavimams ir kyšiams. Mikliai išsiaiškinantis tiesą. Kaip sakė 
jo aukos — greitai atrišantis liežuvį. Per keletą minučių suprantas, 
kas eretikas, o kas „tikras“ katalikas. Kaltinamieji, kurių įsitikini- 
mus tyrė, vadino jį tikru inkvizicijos demonu. Buvo atkaklus ir 
kruopštus lyg komisaras Megrė. Sėkmingą jo veiklą dažniausiai 
nulemdavo atkaklumas ir velniškas apsukrumas tardant; beje, kan- 
kinimų griebdavosi gana retai. Maniakiškai kibdavo prie kiekvie- 
nos smulkmenos ir dalyvaudavo visuose paties organizuotuose teis- 
mo posėdžiuose. Norėjo pats viską padaryti ar bent jau viskam 
vadovauti. Neužkrovė atsakomybės naštos valdiniams, raštinin- 
kams arba notarams, taip dažnai elgdavosi kiti pernelyg nerūpes- 
tingi inkvizitoriai. Visuose Pamje „Inkvizicijos registro“ dokumen- 
tuose jaučiama asmeninė vyskupo priežiūra. Be kitų priežasčių, 
tai irgi nulėmė puikią dokumento „kokybę“. 

Šalia vyskupo asistentu, vikaru ar leitenantu dirbo brolis Ga- 
jaras de Pomjesas iš P. O.*. Jis buvo antroje vietoje ne tik to- 
dėl, kad nevietinis, bet ir todėl, kad vyskupas — stipri asmeny- 
bė. Nors ir nepriklausė diecezijai, keletas aukštos kilmės inkvi- 
zitorių, pavyzdžiui, Bernaras Gi (Bernard Gui), Žanas de Bo- 
nas ir normanas Žanas Diupra (Jean Duprat), savo dalyvavi- 
mu retkarčiais pagerbdavo sudėtingiausių Pamjė „įstaigos bylų 
nagrinėjimą. Tarp tarėjų aptinkame ištisą vietinių ir regioni- 
nių veikėjų galeriją, vieni jų tik dėl vaizdo, kiti aktyvūs: ka- 
nauninkai, įvairiausių ordinų vienuoliai, teisėjai ir juristai, įleidę 
šaknis diecezijos centre. Žemesnio rango darbuotojų būrys — 
notarai ir raštininkai (apie penkiolika žmonių), jų darbas — tik 
rašymas, todėl sprendimų jie niekada nepriiminėjo. Raštinin- 


4 PO.- pamokslaujančių brolių ordino (dominikonų). 

kams vadovavo klebonas — raštininkas Gijomas Bartas (Guil- 
laume Barthe), vėliau Žanas Strabo (Jean Strabaud) ir ponas 
Batajis de la Penas (Bataille de la Penne). Dirbo ir keletas Fua 
grafystės atstovų, marginusių popierių ar pergamentą. Paga- 
liau paties žemiausio lygio kuklus personalas: „tarnautojais“ 
vadinti seržantai, pasiuntiniai, kalėjimo sargai su savo neatski- 
riamomis žmonomis, atlikdavusiomis sargių vaidmenį. Tame 
žemutiniame knibždėlyne būta ir šnipelių, kartais netgi kil- 
mingų, pavyzdžiui, toks Arno Sikras (Arnaud Sicre). 

„Statistiniai duomenys apie jstaigos veiklą buvo sukompiliuoti, 
vėliau, 1910 metais, išspausdinti puikiame J. M. Vidalio? kūri- 
nyje. Štai keletas sugestyvių duomenų apie tai, kokiomis sąlygo- 
mis atsirado ši byla: Pamjė inkvizicijos teismas nuo 1318 iki 1325 
metų dirbo 370 dienų. Per šias 370 dienų įvyko 578 kvotos. 418 
atvejų buvo atvesdinti kaltinamieji, o 160 — liudytojai. Šie šimtai 
posėdžių buvo skirti išnagrinėti 98 bylas. Darbo rekordas užre- 
gistruotas 1320 metais (106 dienos), palyginkime: 93 darbo die- 
nos 1321 metais, 55 dienos - 1323 metais, 43 dienos — 1322 
metais, 42 dienos — 1324 metais, 22 dienos — 1325 metais. Įstaiga 
dažniausiai veikdavo Pamjė, o kartais toje Fua grafystės vietovėje, 
kur tuo metu būdavo vyskupas. 

98 bylose 114 žmonių, daugiausia prijaučiančių albigiečių 
erezijai, buvo apklausta arba gavo šaukimus į teismą. Iš tų 114 
žmonių 94 buvo iškeltos bylos. Tarp „apklaustųjų“ buvo keli 
kilmingieji, keletas kunigų, notarų, bet dauguma — paprasti 
žmoneliai, valstiečiai, amatininkai, smulkieji prekybininkai. Iš 
114 teistų arba apklaustų buvo 48 moterys. Daugelis jų, vyrų 
ir moterų, kilę iš aukštutinio Fua krašto arba Sabarteso (Sa- 
barthès), pasidavė brolių Orjė (Authié) (katary misionierių ir 
mažo miestelio Aks lė Termų (Ax-les-Thermes) gyventojų) pro- 
pagandai. Sabartiečių, vyrų ir moterų, buvo 92 žmonės. Iš jų 
vien tik Montaju kaimas Sabartese davė 25 kaltinamuosius; be 


Í J. M. Vidal, Le Tribunal d'Inguisition de Pamiers, Toulouse, 1996. 

to, į teismą pasiuntė keletą liudytojų! Dar 3 kaltinamieji kilę 
iš gretimo Prado (Prades) kaimo. Iš viso 28 žmonės, visi, davę 
esminius, kartais net labai tikslius parodymus, kilę iš mažyčio 
Ajono (Aillon) krašto (Pradas + Montaju). Apie ta kraštą ir ši 
monografija. 

Bažnytinį teismo procesą prieš vieną ar kitą kaltinamąjį daž- 
niausiai išprovokuodavo vienas ar keli skundai. Po jų — kvieti- 
mas į Pamje teismą. Kvietimą įtariamajam (namo ir per pa- 
mokslą) perduodavo vietos klebonas. Tais atvejais, kai iškvies- 
tasis asmuo pats neatvykdavo į Pamjė ir nestodavo prieš teis- 
mą, vietos seniūnas (grafo arba senjoro pareigūnas) įsikišdavo 
kaip pasaulietinės valdžios atstovas. Pasikalbėdavo su kaltina- 
muoju, jei reikėdavo, palydėdavo jį iki diecezijos centro. Sto- 
jęs prieš vyskupo teismą, kaltinamasis prisiekdavo laikydamas 
ranką virš Evangelijos. Toliau vykdavo nelygus dialogas. Žakas 
Furnjė pažerdavo daugybę klausimų ir tikslindavo vieną ar ki- 
tą „detalę“. Kaltinamasis išsamiai atsakinédavo. Parodymai ga- 
lėjo tilpti į dešimt ar dvidešimt, kartais dar daugiau, didelių 
„Registro“ lapų. Byla būdavo nagrinėjama toliau, tačiau kalti- 
namasis nebūtinai laikomas suimtas. Tarp kvotų jis galėjo bū- 
ti įkalintas viename iš Pamjė vyskupo kalėjimų. Bet tuo pačiu 
metu jis galėjo ilgiau ar trumpiau mėgautis laikina laisve, jam 
tik nurodydavo gyvenamąją vietą parapijos ar diecezijos ribo- 
se. Kitais atvejais imdavosi įvairiausių poveikio priemonių: su- 
stiprindavo kardomojo kalinimo režimą, jei toks būdavo tai- 
komas, taip norėta paskatinti kaltinamąjį prisipažinti. Atrodo, 
kankindavo retai, bet kaltinamąjį ekskomunikuodavo, jį įka- 
lindavo, režimas būdavo griežtas arba labai griežtas (siaura celė, 
grandinės ant kojų, maistas — juoda duona ir vanduo). Vie- 
nintelį kartą, per suklastota procesą, kurį prancūzų agentai pri- 
vertė vyskupą pradėti prieš raupsuotuosius, Žakas Furnjé lie- 
pė kankinti aukas, bet išgavo iš jų tik kliedesius ir absurdiškus 
prisipažinimus — šaltinių nuodijimas rupūžės milteliais ir pan. 
Visais kitais atvejais vyskupas pasitenkindavo kovodamas su 

tikrais paklydimais (man regis, nereikšmingais). Kaltinamųjų 
prisipažinimai užrašomi remiantis pasakojimais apie kasdienį 
gyvenimą. Parodymai turėjo sutapti, o jei jie prieštaraudavo 
vieni kitiems, Žakas Furnjė pasistengdavo išsiaiškinti kodėl. 
Prašydavo patikslinimų iš kelių kaltinamųjų. Labiausiai prela- 
tą įkvėpdavo faktų teisingumo paieškos idealas (šiuo atveju ta 
paieška šlykšti). Jam buvo svarbu susekti klaidingą elgesį, pas- 
kui, jo nuomone, gelbėti sielas. Siekdamas šių tikslų, vyskupas 
būdavo „smulkmeniškas kaip scholastikas“ ir neabejodamas leis- 
davosi į nesibaigiančias diskusijas. Paaukojo penkiolika savo 
brangaus laiko dienų, kad žydas Baruchas, atiduotas jo teis- 
mui, patikėtų Švenčiausiosios Trejybės paslaptimi; aštuonių 
dienų prireikė, kad šis žydas suvoktų dvejopą Kristaus prigim- 
tį; o komentarai apie Mesijo atėjimą užtruko net tris savaites, 
jie buvo skirti Baruchui, nors šis tiek laiko nepageidavo. 

Pasibaigus šioms procedūroms, teisiamiesiems skirdavo įvai- 
rias bausmes (griežtesnį ar švelnesnį kalinimo režimą, geltonų 
kryžių prisiuvimą, piligrimų keliones, turto konfiskavimą). 
„Tik“ penki iš jų gyvenimą baigė ant laužo: keturi Vo sektos 
nariai iš Pamje ir eretikas albigietis Gijomas Foras (Guillaume 
Fort) iš Montaju“. 

Pabaigus darbą, Žako Furnjė vykdytos procedūros ir ap- 
klausos būdavo surašomos į knygas. Dvi iš jų šiandien dingu- 
sios, vienoje buvo suregistruoti teismo nuosprendžiai, laimė, 
Limborcho kompiliacijos dėka žinome jų turinį. Yra dar storas 
pergamentinis registras ¿n folio. Šis originalus dokumentas apė- 
mė tris etapus: pirmiausia, klausydamasis kvotos ir liudininkų 
parodymų, raštininkas paskubomis rašydavo protokolą, arba 
juodraštį. Tas raštininkas — būtent Gijomas Bartas, vyskupo 
notaras, o kai jis išvyko, pakeitė kažkoks kolega. Tas pats Gijo- 


mas Bartas, peržvelgęs greitomis darytus užrašus, rašydavo ori- 


Į šį skaičių neitraukiau Gijomo Belibasto, kuris buvo sučiuptas po įskundimo. Jį 
nuteisė ir sudegino ne šioje diecezijoje. 

ginalą, „registrą ant popieriaus“... Jį parodydavo kaltinama- 
jam, o šis galėjo keisti kai kuriuos teiginius". Pagaliau keletas 
raštininkų patikrindavo ir perrašydavo į pergamentą tuos ori- 
ginalo tekstus? . 

Tomas, kurį turime, buvo užbaigtas tik 1326 metais, Žaką 
Furnjė paskyrus Mirepua vyskupu. Matome, kaip prelatas rū- 
pinosi išsaugoti Pamjė inkvizicijos dokumentus. Tas registras 
kartu su Žaku Furnjė, tapusiu Benediktu XII, keliavo į rezi- 
denciją Avinjone. Iš ten pateko į Vatikano biblioteką, kur sau- 
gomas ir dabar (Nr. 4030). 


XXX 


Furnjė bylų nesistemingumas ir labai nevienodas erezijos 
paplitimas krašte nulėmė tai, kad 28 „Registro“ kaltinamieji 
buvo kilę iš Montaju ir Prado, 25 — iš paties Montaju. Ši ap- 
linkybė buvo to krašto valstiečių katastrofa. Tačiau didelė sėk- 
mė istorikui. Iš Redfieldo, Wylie ir kelių kitų autorių darbų 
paaiškėjo, kad susipažinus su paties žemiausio sluoksnio kai- 
miečių bendruomenės kasdienybe galima parašyti puikią kai- 
mo bendruomenės monografiją. Šiai auksinei taisyklei nenusi- 
žengė ir mano darbas: dokumentai atsitiktinai pasiūlė teisia- 
mą kaimą Montaju, esantį 1300 metrų aukštyje prie Hero 
(Hers) ištakų, Aukštutinio Arježo slėnio rytuose netoli nuo 
Arježo. Išsidėstęs aukščiausioje plokščiakalnio vietoje, Monta- 
ju apie 1290-1320 metus, kai vyko Žako Furnjė kvotos, atli- 


„Remiamasi J. M. Vidal, Le Tribunal d Inguisition de Pamiers, Toulouse, 1996. 
* Furnjé registro galutinis teksto variantas lotynų kalba (Vatikano bibliotekos lotyniško 
rankraščio Nr. 4030) apėmė mano aprašytus etapus: iškilo įvairių vertimo problemų. 
Kaltinamieji dažniausiai kalbėjo oksitaniškąja tarme (arba, tiesa, retokai, gaskonų 
tarme). Tad raštininkai, radę laiko, versdavo kaltinamųjų parodymus į lotynų kalbą. 
Tai būdavo daroma arba pirmajame etape, „verčiant sinchroniškai“, arba (vėliau- 
stai) baigiant redaguoti originalą (antrasis etapas). Jis grosso modo atitikdavo galu- 
tinį variantą (trečiasis etapas), kuris visas buvo lotyniškas. Atgalinis vertimas, tik 
žodinis, būdavo daromas tada, kai kaltinamuosius šnekamąja kalba (oksitanų) supa- 
žindindavo su originalo tekstu, kad jie galėtų pareikšti savo pastabas. 


ko keletą vaidmenų: bendruomene buvo prieglobstis plintan- 
čiai erezijai, kuri, sutriuškinta žemumoje, stojo į „paskutinį 
mūšį Aukštutiniame Arježe. Ten buvo auginami galvijai, tad 
juos reikėjo perginti į Kataloniją, Odo (Aude) kraštą arba Pi- 
rėnų aukštumas. Pagaliau Marijos kulto gerbėjai, o jų buvo 
daug, traukdavo į piligrimų keliones Mergelės garbei. 

Apsiribokime svarbiausia problema — erezija: tuo laikotar- 
piu, apie kurį kalbama šioje knygoje, žemutinio krašto mieste- 
liai ir maži miestai, pirmiausia Pamjė, beveik visiškai buvo su- 
grąžinti į tikrąjį tikėjimą: elgetaujanëiy vienuolių ordinų pro- 
paganda, policijos persekiojimai išpjovė, ar beveik, katarų arba 
valdiečių votį. Žakas Furnjė dabar galėjo „viską užbaigti“ savo 
diecezijos centre: jis sudorojo keletą homoseksualų, o savo ka- 
tedroje net uždraudė kalbėti apie vaiduoklius. Montaju buvo 
kitokia padėtis, prie kaimo reikėtų priskirti Ajono krašto dalį 
ir gretimą aukštutinio Sabarteso regioną’. Toli nuo bet kokios 
policijos, šis kaimas tapo palankia ir iš pradžių gana saugia 
vieta brolių Orjė, katary rekonkistos misionierių, kovingai veik- 
lai. Bet reikalai greitai pašlijo. Kai Karkasono inkvizitoriai pra- 
dėjo niokoti kraštą (tai buvo jų atsakas eretikams'“), Žakas 
Furnjė savo ruožtu ėmėsi griežtų priemonių ištaisyti netole- 
ruotiną padėtį, susidariusią del brolių Otje veiklos. 

Brolių įtaka pasireiškė ir po jų mirties, nuo 1319 iki 1324 
metų. Žakas Furnjė iškvotė dar daugiau kaltojo kaimo gyven- 
tojų. Iškėlė į dienos šviesą vietinių klaidatikių veiklą 1290- 
1300 metais. Vyskupas maniakiškai vertino smulkmenas, to- 
del išnagrinėjo tikėjimus ir paklydimus, ir tokiu būdu nušvie- 
te bendruomenės gyvenimą. Taip Montaju, toks, koks buvo, 
ir jo gyvenimas atsidūrė Žako Furnjė bylose. Aš jas pergrupa- 


vau, pertvarkiau ir pritaikiau monografijai apie kaimą. 


„Sabartesas, arba Aukštutinis Arježas, Baro tarpeklio pietuose. 
“III, 97 (p. 26, puslapio apačioje esanti pastaba): būtent per Žolinę (rugpjūčio 15 
4.) 1308 m. Karkasono inkvizitoriai surengė Montaju gyventojų gaudynes. 

PIRMA DALIS 


Montaju. 
Zmones ir aplinka 


I SKYRIUS 
Aplinka ir valdžia 


Montaju — nedidelė parapija. Tuo metu, kai Furnjė teko grieb- 
tis kvotų, buvo apie 200-250 vietos gyventojų. XIV amžiaus 
pabaigoje, po juodojo maro ir tiesioginių ar netiesioginių karo su 
anglais padarinių, Fua grafystės sąraše ir dvaro knygose toje pa- 
čioje bendruomenėje rasta tik šimtas sielų, išsibarsčiusių 23 so- 
dybose. Toks nuosmukis, kai gyventojų sumažėjo daugiau nei 
per pusę dėl XIV a. antrosios pusės nelaimių, užregistruotas viso- 
je Pietų Prancūzijoje. Tačiau tuomet, kai vyko antikatarinés rep- 
resijos, iki tų nelaimių dar buvo toli... 

„Prie Hero ištakų driekiasi Ajono kraštas — gražus plokščia- 
kalnis, apsuptas ganyklų ir girių...“ Montaju kaimas, išsidės- 
tęs pakopomis, dominuoja šiame plokščiakalnyje. Kalvos, ant 
kurios 1320 metais glaudėsi bendruomenė, viršūnėje stūksojo 
pilis. Šiandien jos likę tik įspūdingi griuvėsiai. Apačioje netoli 
vienas kito pakopomis išsidėstę namai; juos skiria kiemai ir 
grendymai bei maži sodeliai, kur valią gavusios knaisiojasi kiau- 
lės. Gyvenvietė neįtvirtinta (esant reikalui galima pasitraukti 
aukščiau, už tvirtovės sienų). Tačiau namų, susispietusių že- 
miau, išorinės sienos sudaro natūralų įtvirtinimą, ten yra įėji- 
mas, vadinamas „vartais“. Vėliau kaimas atsitraukė nuo pilies 
ir įsikūrė truputį žemiau, ant šlaito. 

Šiandien, kaip ir XIV amžiuje, lenkta gatvė leidžiasi že- 
myn, parapijos bažnyčios link. Dar žemiau — Švč. Mergelės 
koplyčia. Toje vietoje, kur uolos leidžiasi iki žemės, kadaise 
vyko liaudies kulto apeigos. Šalia šventyklos, skirtos Dievo Mo- 
tinai, įkurtos kaimo kapinės. Abu kulto statiniai, pastatyti prieš 
1300 metus, yra romaniškojo, bent jau iš dalies, stiliaus. 

Tuo laikotarpiu, apie kurį kalbame, žemė prie Montaju 
panėšėjo į šaškių lentą, kurios langeliai grosso modo buvo dido- 

ki stačiakampiai lopinėliai. Jie dengė antrines plokščiakalnio 
klintis ir šiaip ne taip ropštėsi į artimiausią kalną'. Kiekvienas 
jų užėmė tik dalį hektaro (20-30 arų). Vietiniai ūkininkai 
turėjo po keletą tokių žemės gabalų, išmėtytų po visą apylin- 
kę. Juos įdirbdavo jaučių, karvių, mulų arba asilų traukiamais 
arklais. Tuos sklypelius vieną nuo kito skyrė žemės ežios, ypač 
aiškiai matomos šaltuoju metų laiku pasnigus. Beveik visi skly- 
pai šlaituose, tad ežios, kaip įprasta Viduržemio jūros baseino 
šalyse, lyg laiptai kilo aukštyn. Laukelių pakraščiuose matėsi 
beveik nuolatos auginamos kultūros ir pūdymai (versaines), taip 
pat laikinai dirbami ploteliai (bouzigues), retkarčiais suariami 
arba išdeginami pūdymams skirtoje žemėje. 

Žako Furnjė laikais, kaip ir šiandien, Montaju žemėje, itin 
šaltoje, esančioje pernelyg aukštai, neaugo vynuogės. Čia — grū- 
dų kraštas: avižos ir kviečiai sėjami dažniau negu miežiai ar 
rugiai, del atšiauraus klimato grūdų vos vos pakakdavo parapi- 
jiečių reikmėms. Nereikia pamiršti ir nederliaus metų. 1300 
metais žemdirbiai jau augino ropes, gerokai anksčiau negu an- 
glų agronomai, kurie tik XVIII amžiuje jas išplatino žemyne ir 
pavadino turnepsu. Tikriausiai buvo auginamos ir pašarinės grū- 
dinės kultūros, jas pjovė tik paaugusias ir šėrė gyvulius. Žino- 
ma, gerai jdirbtuose kanapynuose augino ir kanapes. Moterys 
turėjo jas brukti, šukuoti žiemos mėnesiais (I, 337). Remian- 
tis tų laikų toponimais galima manyti, kad, nepaisant aukščio, 
buvo auginami ir linai. Be jau minėtų kinkomųjų ir nešulinių 
gyvulių (jaučių, karvių, asilų, mulų), laikyta kiaulių ir paukš- 
čių (vištų, žąsų), žinoma, ir šimtai avių. 1300 metais Montaju 
gyventojai, puikūs bandų varovai, nepaisydami kokie metai, 
gindavo tūkstančius avių į žiemos ganyklas Loragė (Lauragais) 
krašte ir Katalonijoje. Jei kalbėsime apie kinkomuosius gyvu- 
lius, reikia pridurti, kad kaimas nežinojo rato, tad neturėjo 
traukti tinkamos transporto priemonės: buvo arklų, bet nebu- 


' II, 311. 

vo nei ratinių plūgų, nei dviračių vežimų. Jais naudotasi tik 
žemumų krašte arba Arježo slėnyje. 

Bendruomenės pievas ir lankas saugojo messier, municipa- 
liteto prižiūrėtojas, kurį paskirdavo senjorija arba gyventojai. 
Kokie jam būdavo keliami reikalavimai, — nežinoma. Pūdy- 
mas trimetis, nes tokiame aukštyje ištisus metus, nuo rugsėjo 
iki rugsėjo, auginami vasariniai ir žieminiai javai. Dažnai pū- 
dymas būdavo dvimetis, prastos žemės galėjo pūdymuoti net 
keletą metų iš eilės. Atrodo, kad sėjomaina, padalijus dirbamą 
žemę į du ar tris didelius gabalus, nebuvo taikoma. 

Darbus pasidalydavo pagal amžių ir lytį: vyrai arė, pjovė 
javus, rovė ropes (I, 340), medžiojo, žvejojo. Srauniose upėse 
pilna upetakių, giriose knibždėjo voverės ir tetervinai. Paaugę 
vaikai gané bandą. Moterys nešiojo vandenį, prižiūrėjo ugnį, 
daržą, rinko žabus ir virė valgį. Jos nuiminėjo kopūstus, ravėjo 
javus, rišo pėdus, taisė vėtykles, prie upelio plovė puodus, ant 
galvos nešdamosi duonos kepalą kartu su kitais eidavo į ru- 
giapjūtę. Moterys, ypač jaunos, turėjo sunkiai dirbti. 

Ūkio centras — namas, tik pertvara jį skyrė nuo tvarto, kur 
laikomi gyvuliai: nepervarinėjamos avys, jaučiai, kiaulės, mu- 
lai; žiemą jie buvo laikomi uždaryti šalia šeimininkų kambarių 
ir virtuvės. Turtuoliai kartais gyvuliams turėdavo atskirus pa- 
status — avidę ar tvartą, kuriuos nuo žmonių būsto skyrė kie- 
mas. Tačiau ūkinių pastatų plyname lauke, toli nuo gyvenvie- 
tes, Montaju apylinkėse neaptikau. Išskyrus keletą piemenų 
lūšnelių, bet apie jas kalbėsime vėliau. 

Rytuose, vakaruose, pietuose ir šiaurėje Montaju supo gi- 
rios-slėptuvė tobuliesiems“ , jose kartais poškėjo kirviai ir dūz- 
ge pjūklai. Ten ganė gyvulius ir ruošė malksnas, kuriomis den- 
gė namų stogus. Pietų pusėje ir kalnų aukštumų ganyklose 
gyvavo piemenų bendruomenė su savo įstatymais: nors atstu- 
mai buvo dideli, iš lūšnos į lūšną sklido idėjos, keliavo žmo- 


* Tobulieji, arba gerieji, buvo albigiečių bendruomenių elitas. 

nės, bandos, pinigai. Piemenų bendruomenės gyvybingu- 
mas ir apsnūdusi kaimo ekonominė veikla — didelis kon- 
trastas. Kaime dažniausiai vyko prekių mainai, žmonės sko- 
linosi, padėdavo vieni kitiems. Pinigų apyvarta buvo men- 
ka, kaimynai vieni iš kitų skolinosi javų, žolės, šieno, mal- 
kų, ugnies, mulą, kirvį, puodų, kopūstų, ropių. „Turtin- 
gas“ ar tokiu laikomas, skolindavo vargšui, per Visus šven- 
tuosius sušelpdavo duona, jei vargšas jos neturėjo. Motina 
užaugusiai dukrai skolindavo daiktus ar darbinius gyvulius, 
jei ji, ištekėjusi ar likusi našlė, gyveno skurdžiau nei gimta- 
jame motinos domus. Tarp kaimiečių taip pat buvo paplitu- 
sios įvairios kredito formos — užstatai, vekseliai ir t. t. 

Pinigų nuolat stigo. „Mano vyras Arno Vitalis (Arnaud Vi- 
tal) buvo Montaju batsiuvys, — pasakojo Gijemeté Klerg (Guil- 
lemette Clergue), — jam tekdavo laukti, kol klientės per Sekmi- 
nes parduos paukščius, kad galėtų sumokėti už sutaisytus savo vyrų 
batus“ (1,346). 

Nors kaimas turėjo batsiuvį, tačiau amatai kaime menkai te- 
buvo išvystyti (palyginti su žemutinio krašto miesteliais). Aišku, 
vakarais moterys verpdavo namuose ar pas kaimynę, verpdavo net 
kalėjime, kai jas ten uždarydavo inkvizitorius. Vietiniai audiniai 
skirti tik kaimo reikmėms. Montaju buvo vienas audėjas — Rai- 
monas Mori (Raymond Maury). Jis dirbo (tokiam darbui, be 
abejo, reikia šiek tiek drėgmės) mediniame name tam reikalui 
įrengtame apvaliame pusrūsyje. Tačiau audėjas ir avis augino, o 
jo vaikai tapo piemenimis. Kad aptiktume pasiturinų audėją, tu- 
retume palikti Montaju ir keliauti į gretimą Ajono Prado kaimą, 
ten daugiau gyventojų, o parapija turėjo pelningą tekstilės gami- 
nių turgų. Audėjas Pradas Tavernjė (Prades Tavernier) (vardas 
toponimiškas) uždirbdavo labai neblogai, pardavęs savo įrengi- 
mus jis „galėjo susimokėti už kelionę į šventas vietas Katalonijo- 
je”; ten jį lydėjo kilminga ponia eretike. 

Siuvėjo amatu Montaju vertėsi tik užklystantys tobulieji: 
kaip geri katarai jie užsidirbdavo pragyvenimui ir pelnydavo 

dangų lopydami tunikas ir siūdami pirštines. Kai eretikai im- 
davosi darbo, juos lankydavo parapijos moterys, sakydamos, 
kad padės sulopyti kokius marškinius, o iš tikrųjų norėdamos 
paplepėti. Taip pat paminėsime, kad Montaju buvo ir moters 
tvarkoma krautuvėlė, ta moteris - smuklininkė Eabrisė Riv (Fab- 
risse Rives). Klientai pas ją negerdavo ir nesišnekučiuodavo. Ji 
tenkinosi pardavinėdama vyną išsinešti mažmenine kaina (vy- 
ną atsigabendavo iš žemutinio krašto ant mulo nugaros). Dėl 
to, kad dirbo su pertrūkiais, iš jos nuolat atimdavo saikus vy- 
nui matuoti. Pridursime, kad skirstymasis amatininkas-valstie- 
tis, amatininkas-miestelėnas ar net amatininkas-kilmingasis bu- 
vo sąlyginis. Tame krašte visi buvo šiokie tokie meistrai, kartais 
netgi puikūs. Notaras galėjo tapti siuvėju, notaro sūnus — batsiu- 
viu, žemdirbio sūnus galėjo būti piemuo, vėliau karšimo šukų 
meistras. Tik keliaujančio prekiautojo amatas, kai tekdavo nešioti 
sunkius krovinius, būdavo per sunkus neužgrūdintam ekskilmin- 
gajam, kažkada gyvenusiam lengvą gyvenimą. 

Minėjome, kad nebuvo naudoti ratai. Naudoti, bet kitur: 
žemutiniame regione ir prie miestų. Gal jie tikrai naudoti, o 
gal tai tik vaizduotės padarinys. Pasakojimuose apie vaiduok- 
lius dažnai minimi vežimai su numirėliais. Žinoma, iš dalies 
Montaju vyko didelis judėjimas: bandoms ir piemenims rei- 
kėjo didelių erdvių, tad uždaras gyvenimas ne jiems. Bet jei 
neskaičiuosime keturkojų prekių judėjimo (avys), turėsime pri- 
pažinti, kad prekyba nešiojant prekes iš vieno kaimo į kitą ne- 
buvo populiari. Moterys nešiojo vandenį ąsočiuose ant galvos. 
Daug nešulių tekdavo vyro nugarai. Keliautojai ant peties neš- 
davosi drabužių ryšulį, pritvirtine jį prie lazdos (I, 312); med- 
kirčiai kirvį užsidėdavo ant sprando kartu su didžiuliu žabų 
ryšuliu. Naudotasi pintinėmis ir krepšiais (I, 308). Keliaujan- 
tys prekybininkai atgabendavo į kaimą kmynų ir adatų bei 
„eksportuodavo“ ėriukų ir voverių kailiukus. Šią veiklą (nešio- 
jimą) riboja atstumai — netoli nužygiuosi su nešuliu. Nešioji- 
mas — retas dalykas tose vietovėse, kur išplėtota žemdirbystė. 

Kinkomais gyvuliais, asilais ir mulais, iš Taraskono (Taras- 
con) ir Pamjė atsigabendavo vyno, jūros druskos, o iš Rusijono 
(Russillon) — alyvuogių aliejaus. Jo prireikdavo sekmadieni- 
niams pietums su draugais. Geležinių įrankių turėta nedaug, 
šeimos juos skolindavosi, net nuomodavosi vienos iš kitų. Įran- 
kių atsigabendavo iš netolimo Vikdeso (Vicdessos) slėnio. Mon- 
taju nebuvo kalvio. Nė malūno (jį pastatė tik naujaisiais lai- 
kais). Grūdus nešdavo malti į grafo malūną Aks lė Termose. 
Kartu pasiimdavo vištų ir kiaušinių, kuriuos parduodavo, gau- 
ti pinigai — moterų kišenpinigiai. Darbo daug, pelnas men- 
kas. Nederliaus metais grūdų atsigabendavo iš Pamjė, vis ant 
to paties mulo nugaros. Bet Montaju, Aukštutinis Heras ir 
Aukštutinis Arježas į žemumų kraštus eksportuodavo medie- 
ną, malkoms ir tik kartais statyboms. Gabendavo mulais arba 
plukdydavo upėmis. Artimiausios mugės ar turgūs vykdavo 
Aks lė Termose (ten galima pasismaginti su prostitutėmis iš 
Raupsuotųjų kvartalo). Grūdais ir avimis prekiauta Taraskone 
prie Arježo, Pamjé, Larok d'Olmese (Laroque d'Olmes). 

Kai kurių produktų po nedaug įsiveždavo. Kitus, kurių la- 
biausiai reikėdavo, pasigamindavo vietoje. Iš to, ką valgė, ge- 
riausiai išsiaiškinome, ką kaimiečiai augino Montaju, Ajono ar 
Sabarteso kraštuose. Nepriteklius XIII šimtmetyje buvo retas 
svečias. Jis kilo ir net tapo dažnas svečias XIV amžiaus pra- 
džioje, kai Oksitanijoje susigrūdo neįtikėtinai daug žmonių, 
tiek pat kaip ir XIX amžiuje, nors tada buvo daug lengviau 
susirasti darbo ir pragyventi negu Pilypo Gražiojo laikais. Mon- 
taju niekad nebuvo per daug gyventojų, ir tie patys nesėkmin- 
gai stengėsi patenkinti išbadėjusių žemumų gyventojų porei- 
kius (kai ten imdavo stigti grūdų). Tai, kad dėl migracijos 
padaugėjo žmonių, neišsprendė šios problemos. Montaju krašte 
pirmą kartą maisto produktų ėmė stigti po gana ilgo laiko — 
1310, 1323 metais... Šiaurės Prancūzijoje didelis badmeris 
kilo kitu laiku, apie 1316 metus, taip atsitiko todel, kad šiau- 
rėje ir pietuose skirtingos sąlygos javams augti — Paryžiaus regio- 

ne derlius nukentėdavo del liūčių, nes grūdai supūdavo. Pie- 
tuose labiau reikėjo bijoti sausros. Be to, šiaurės ir pietų kli- 
matas labai skirtingas ir meteorologinės nelaimės užgriūna ne 
tuo pat metu. 

Tačiau nepriteklius tebuvo laikinas sunkmetis, kurį tekda- 
vo iškęsti. Normaliomis sąlygomis valgydavo beveik pakanka- 
mai. Duona iš kviečių, kartais iš sorų, šiame kaime buvo „au- 
galinio“ maisto pagrindas. Jau žinome, kad grūdus į grafo ma- 
lūną Aks lė Termose nugabendavo ant asilo nugaros. Paskui 
grįždavo į kalnus ir į kaimą parsigabendavo miltų, čia juos 
namuose sijodavo. Duoną kepdavo namuose, tai moterų dar- 
bas, nes Sabarteso senjorija nepaisė klasikinių Il de Franso (Ile- 
de-Franse) taisyklių. (Ir kodėl, po galais, būtų turėjusi jų pai- 
syti?). Taigi naudotis senjoro ar bendruomenės kepykla nebu- 
vo privalu. Bet nereikia manyti, kad kiekvienas Montaju na- 
mas turėjo duonkepę krosnį. Jei domus turėjo tokią krosnį, va- 
dinasi — tai turtingumo ženklas. Jei namas be duonkepės, tek- 
davo nešti tešlą (aišku, užminkytą namuose) pas turtingesnę 
kaimynę-draugę. Taip kaime elgėsi varguolė Briuna Pursel 
(Brune Pourcel), pavainikė, buvusi tarnaitė, našlė, jai padėti 
neatsisakydavo Alazaisa Riv (Alazals Rives). Pridursiu, kad pa- 
siturinčio Montaju valstiečio duonkepė naudota ir kitais tiks- 
lais: kai nesikūrendavo ugnis, galima šį ta sudėti — žuvies at- 
sargas ar sraigės (nekoks šaldytuvas!). 

Be duonos, dar valgydavo avieną, dažniau sūdytą, ir ypač 
mėgo rūkytą kiaulieną. Pietų Oksitanijos amatininkai, atsidū- 
rę Katalonijoje ir gyvenantys miesteliuose, mėsą pirkdavo du 
kartus per savaitę. Ir pačiame Montaju, atrodo, kiaulieną val- 
gydavo dažnai, nors istorikai stokoja tikslesnių duomenų. Zie- 
mą, paskerdus kiaulę, kaimynai padėdavo vieni kitiems išrū- 
kyti lašinius. Jei namuose yra didelis židinys ir negaila malkų, 
galima „apdoroti“ daugiau mėsos, tad būdavo rūkomi kiaulės, 
kurią paskerdė neturtingesni kaimynai, ketvirčiai. „Maždaug 

prieš penkiolika metų, — 1323 metais pasakojo Raimonda Belo 
(Raymonde Belot), apie 1308 metus ji gyveno vargingai, — per 
gavėnią, mišparų valandą, nunešiau dvi sūdytas kiaulės šonines į 
Gijomo Bene (Guillaume Benet) iš Montaju namus išrūkyti. Ten 
radau Gijemetę Bené (Guillemette Benet) (Gijomo žmoną), be- 
sišildančią prie ugnies, ir dar vieną moterį. Padėjau sūdytą mėsą 
virtuvėje ir išėjau“. 

Kitus proteinus gaudavo draugiškai su giminėmis gerdami 
pieną, valgydami sūrį, ypač pagamintą piemenų, ganiusių 
aukštikalnėse. Apskritai kalnuose netrūko ganyklų ir sūrio, tad 
pakako ir azoto turinčių produktų, nors kasdienis maistas te- 
buvo vidutinės kokybės. Taigi maisto produktų ir duonos sty- 
gius Montaju nebuvo neišsprendžiama problema, tuo tarpu 
Paryžiaus regiono kaimuose, kur augindavo beveik vien javus, 
ši problema išliko aktuali tiek XIV, tiek XVII amžiuose. 

Arježe sriubą virdavo su lašiniais ir jtrupindavo duonos, taip 
pat, kaip buvo įprasta toje epochoje, pridėdavo kopūstų ir po- 
rų. Pridursiu, kad pirmoji daržovė, auginta jau neolito laikais, 
vienintelė tapo malonybinio kreipinio sinonimu. Ir šiandien 
mylimam žmogui sakoma mano kopūstėli, taip pat kaip ir ma- 
no triušeli. Senojo Montaju daržininkai dirbo aukštai kalnuose 
ir nebuvo itin rafinuoti, tad dar nepažino arabų ir kryžiuočių 
dovanų, pradėtų auginti Katalonijoje ir Konta XIV amžiuje. 
Taigi kaimiečiai nežinojo, kas yra artišokai, melionai ir persi- 
kai, arba tik buvo girdėję apie juos. Be kopūstų ir porų, dar 
augino daug pupų ir ropių. Riešutų, grybų ir sraigių rinkimas 
leido papildyti maisto atsargas, tas gėrybes dosniai dalijo Gam- 
ta. Taip pat valgydavo sraunių upių upétakius (ir laukinių žvėrių 
mėsą) ir galbūt šiek tiek sūdytų jūrų žuvų, kurių atsigabenda- 
vo mulais. Vynuogės neaugo, tad nebuvo ir vyno gausos. Jį 
gerdavo tik vakarodami per dideles šventes, taurės eidavo ratu. 
Kad ir kaip bebūtų, ne tik tuo metu, bet ir visais laikais Pietūs 
negarsėjo girtuokliais. Oksitanijos žemėje Dievas girtuoklių ne- 

globojo. Cukrus buvo labai retas produktas: esant „galimybei“ 
truputį atsiveždavo atgabento iš islamiškųjų kraštų ir vaišin- 
davo mylimą Moterį. 


Ar buvo koks tabu maistui? Teoriškai Montaju nesvetima 
katary etika. Ji leido valgyti žuvis, bet draudė lašinius ir mėsą. 
Valgyti gyvulių mėsą, albigiečių nuomone, reiškė pažeisti vi- 
suotinį sielų judėjimą, metempsichozės dėka tas judėjimas nor- 
maliomis sąlygomis vyksta tarp paukščių, žinduolių ir žmo- 
nių. Eretikų susilaikymas nuo mėsos valgymo buvo daug po- 
zityvesnis nei aplinką žalojantis mūsų elgesys. Bet niekas iš 
Montaju kararų ar taip besivadinančiųjų nepaisė šio draudi- 
mo: eiliniai „tikintieji“ heterodoksine dogma užleisdavo ne- 
gausiam „tobulųjų“ elitui privilegiją nevalgyti keturkojų ar dvi- 
kojų padarų, avių ar fazanų, mėsos... 

Apie kitus vidutinio Montaju gyventojo „biologinio“ gy- 
venimo aspektus žinome nedaug; keletą kartų užsimenama apie 
tokias ligas kaip tuberkuliozė (kai spjaudoma krauju), epilep- 
sija, akių ligos. Bet neįmanoma nustatyti nei jų masto, nei 
mirtingumo lygio, galime tik konstatuoti, kad jis buvo aukš- 
tas, ypač tarp vaikų, dažnai kildavo epidemijos. Kaimo gyven- 
tojai ramių ramiausiai nešiojosi ištisą knibždėlyną blusų ir utė- 
lių: visi kasydavosi, utinėdavo vienas kitą (kaip ir šiandien švel- 
niai daro antropoidai). Šitaip elgėsi visi socialiniai sluoksniai, 
draugai ir šeimos. Tad nestebina, kad oksitaniečiai mažąjį pirš- 
čiuką vadino būtent „utėlmušiu“. Meilužė utinėdavo myli- 
mąjį. Tarnaitė — šeimininką. Dukra — motiną. Utinėjimas — 
proga nesibaigiančioms kalboms, kai šnekama apie viską ir apie 
nieką, apie moteris, teologiją, apie tai, kaip elgėsi ant laužo 
atsidūrę tobulieji. Buvo metų, kai blusų, musių, utėlių, uodų 
privisdavo velnioniškai daug. Kitu laiku jų būdavo mažiau. 
Tada visi mažiau galvodavo apie ektoparazitus, o daugiau apie 
inkvizicijos grėsmę. Kituose skyriuose aš sugrįšiu prie „kas- 
dienių“ Montaju gyvenimo aspektų. 

Po trumpos materialaus gyvenimo ir bioaplinkos (floros ir 
faunos) apžvalgos tinka panagrinėti socialinį ir sociopolitinį 
kaimo gyvenimą. 

Kaip senojo Montaju sociologas pirmiausia pabandysiu ana- 
lizuoti šių apylinkių valdymą. Pradėsiu nuo oficialiosios val- 
džios, nes ji svarbiausia. Ši valdžia kontroliavo ir tvarkė Mon- 
taju gyvenimą iš valdymo centrų, o tie centrai diplomatiškai 
bandė įrodyti esą tikrieji sprendimų priėmėjai. Jie buvo mies- 
tuose, dažniausiai šiaurinėje dalyje. 

Pirmiausia, žinoma, reikia paminėti valstybės ir senjoro val- 
džias. Iš esmės jos viską kontroliavo. Jei kalbėsime apie Mon- 
taju, šios abi galios buvo sutelktos vienose rankose, kilmingo- 
se, tolokai esančiose — Fua grafo rankose. Grafas — visos Pirėnų 
kunigaikštystės valdovas. Fua grafystei priklausė ir Montaju. 
Be to, dar egzistavo mūsų kaimo senjorija (kitose, truputį to- 
liau esančiose parapijose, buvo ir senjorų, bet jų nereikia pai- 
nioti su tikruoju grafu). Fua grafui vietoje atstovavo du žmo- 
nės: pilies valdytojas ir seniūnas?. Pilies valdytojas, grafo ski- 
riamas tik iki gyvos galvos, taigi laikinai, tai buvo kariškis - 
„represinių“ struktūrų atstovas, jėga paremdavęs seniūno vyk- 
dytą teisingumą, kai šis kalnuose ar miškuose persekiodavo tikrą 
arba tariamą nusikaltėlį. Jis taip pat ėjo vyriausiojo raštininko 
ir pilies kalėjimo viršininko pareigas, jam tekdavo rūpintis ge- 
ležimi sukaustytais kaliniais (I, 406). Apie 1290 metus Mon- 
taju kalno viršūnėje esančios tvirtovės valdytojas buvo Beranžė de 
Rokforas (Bėrenger de Roguefort). Apie jį žinoma nedaug, tik 
tiek, kad turėjo jauną gražią žmoną ir prižiūrėtoją Raimoną Ru- 
selį (Raymond Roussel), kuris tikriausiai prižiūrėjo piliai priklau- 
siusią senjoro žemę. Žemės kartu su laukais ir pievomis (be miš- 
ko) galėjo užimti ne daugiau kaip trisdešimt hektarų, o gal ir 


gerokai mažiau. Beranžė mirus, jo vietą užėmė „vicevaldytojas“, 
3 Prancūziškai le bayle (vert. past.). 

blanki asmenybé, ne pirmtako giminé (pareigos geriausiu atveju 
buvo garantuojamos iki gyvos galvos). Sis vicevaldytojas visiškai 
paklusdavo turtingiems vietos valstiečiams, ypač jei šiems būda- 
vo palankus Pamje vyskupas (I, 406). 


Seniūnas buvo tikras senjorijos kadras. Kaip rašė Bonnas- 
sie, seniūnas — „dvaro agentas, įpareigotas prižiūrėti, kad laiku 
būtų sumokėtas činšas, ir užtikrinti, kad nuomininkai vykdy- 
tų įsipareigojimus senjorui. Jis turėjo kontroliuoti ir rinkti mo- 
kesčius bei grafo vardu vykdyti teisingumą, netgi aukščiau- 
sig". Kaimuose, kurie paminėti Furnjė bylose, seniūno parei- 
gos buvo suiminėti eretikus (jam padėdavo pilies vyrai), kal- 
nuose persekioti įvairaus plauko nusikaltėlius, ieškoti pavogtų 
daiktų, rinkti činšą ir net dešimtinę. Jis priiminėdavo apšmeižtų 
piemenų skundus. Kukliame „teisme“, kurio posėdžiai vykda- 
vo kaimo aikštėje, seniūnas ne visada sugebėdavo išspręsti kon- 
fliktus, toks paslaugus teisėjas labiau tiko ką nors sutaikyti: 
„Kai aš piemenaudamas gyvenau su Žanu Baranjonu (Jean Ba- 
ragnon) iš Merano (Mérens), — pasakojo Gijomas Bajis (Guil- 
laume Baille) iš Montaju, — jo žmona Briuna Baranjon (Brune 
Baragnon) mane dažnai vadino „eretiku“. Vieną dieną, mums 
ganant, mano šeimininko Žano Baranjono sūnus Žanas irgi pa- 
vadino mane „eretiku“. Pasiskundžiau vietiniam seniūnui. Tada 


Ponsas Male (Pons Malet), kilęs iš Aks le Termų, sutaikė mane su 


Žanu Baranjonu jaunesniuoju“. 

x*kk 
Antroji valdžia teoriškai buvo svetima senjorijai ir seniūnui. 
Tai Karkasono dominikonų inkvizicija (II, 268), ji turėjo savo 
informatorius, savo policininkus, gorilas ir smogikus, kukliai va- 
dinamus „patarnautojais“. Pasitaikius progai jie pasimušdavo 
su Ajono krašto gyventojais, kuriuos ragindavo stoti į teismą 
(II, 172). Inkvizicija taip pat turėjo notarus-raštininkus, sar- 


* II, 380, taip pat II, 276 (dešimtinės ir t. t.); III, 160 (kaimo aikšte). 

gus, kurie baigiantis 1308 metų vasarai vadovavo karališkojo 
Montaju gyventojų gaudynėms ir antpuoliams prieš juos. Tarp 
dvasininkų, dirbusių su pasauliečiais, inkvizicija turėjo savo 
agentų, toks buvo Žanas Strabo, kaimo klebonas, inkvizicijos 
ir pasaulietinis notaras (III, 88), Pjeras Klergas (Pierre Cler- 
gue), Montaju klebonas, seniūno brolis, dvigubas agentas, apie 
jį dar kalbėsiu daug kartų. Be to, Karkasono inkvizicija Pamjė 
vyskupui nusiuntė brolį Gajarą de Pomjesą, galingą, niūrų žmo- 
gų, įsakius Žakui Furnjė jis sąžiningai dalyvavo visose kvotose 
ir represijose. 

Trečioji valdžia: Pamjė vyskupo administracija, kontroliuo- 
jama iš aukščiau, teoriškai — popiežiaus, ji savo ruožtu vadova- 
vo vietinei Montaju „hierarchijai“ — klebonui, kartais vikarui, 
kurie abu priklausė sinodui. (Galų gale vyskupas Furnjė buvo 
ne tik sumanus lotyniškosios tikratikybės gynėjas. Jis taip pat 
rūpinosi šio pasaulio turtais ir bandė Aukštutinio Arježo kai- 
miečius apdėti dešimtine už ėriukus. Tai tapo nuolatiniu kai- 
mo konfliktų šaltiniu. Savo valdinių globėjas senasis Fua gra- 
fas Rožė Bernaras (Roger-Bernard) ilgai buvo kliūtis šiam su- 
manymui įgyvendinti. Rožė Bernarui mirus (1302 metais), 
nuo 1310 metų pradžios kliūčių nebeliko, bandymas buvo 
pakartotas 1317 metais, Furnjė esant vyskupu. Pamjė vysku- 
po inkvizicijos teismas kartu su Karkasono emisaru broliu Ga- 
jaru de Pomjesu lyg tamsus debesis kabojo virš Montaju nuo 
1320 iki 1324 metų. Karkasonas ir Pamjė, dažnai varžyda- 
miesi tarpusavyje, vienu metu vykdė teisingumą kaime. 

Ketvirtoji valdžia, tolima, bet pati įtakingiausia, — Prancū- 
zijos karalystė. Fua grafas tikrai buvo priklausomas nuo tos 
galybės ir nuolat jautė jos spaudimą. Paryžiaus valdovo su- 
rinkta kariuomenė galėjo, esant reikalui, atžygiuoti ginti „tik- 
rosios religijos“. Tad daugelis kalniečių, beje, niekada nema- 
čiusių grynakraujo šiauriečio, nekentė didžiosios Šiaurės kara- 
lystės ir jos jėgos. „Ar tu tiki, kad pajėgsi kovoti su Bažnyčia ir 
senjoru Prancūzijos karaliumi? — šaukė kaimo klebono tėvas 

tremtiniui Gijomui Morui (Guillaume Maurs), buvusiam Mon- 
taju valstieëiui, tapusiam piemeniu (II, 171). Belibastas, to- 
bulasis, griežtai atsikirto į šį šiurkštų išpuolį. „Yra, — kalbėjo 
jis, — keturi dideli velniai, valdantys šį pasaulį: didžiausias vel- 
nias — senjoras popiežius, vadinsiu jį Šėtonu, antrasis velnias — 
senjoras Prancūzijos karalius, trečiasis - Pamjė vyskupas, o ketvir- 
tasis — senjoras Karkasono inkvizitorius”. 

Taigi apie 1320 metus Montaju susidarė originali situaci- 
ja: „normaliu“ laiku kaime gyveno gana vargana kalniečių mik- 
robendruomené, jos nariai turėjo mažai pinigų, nebuvo jta- 
kingi ir mažai ką lėmė. Bet tie žmonės be didesnio vargo suge- 
bėdavo pasinaudoti skirtingų valdžių nesutarimais (savotiška 
kompensacija jiems). Deja, tuo metu, kai vyko Furnjė kvotos, 
anksčiau minėtos valdžios buvo beveik vieningos. Žinoma, pie- 
tiniuose Pirėnų šlaituose, kur keliaudavo Montaju bandų va- 
rovai, tebesiautėjo feodalų tarpusavio kovos (III, 195), bet šiau- 
riniuose šlaituose politinė ir bažnytinė valdžios vienijosi: jau- 
nasis Fua grafas ir jo dvare viešpataujančios kilmingosios po- 
nios keliaklupsčiavo prieš Prancūzijos karaliaus ir inkvizicijos? 
atstovus, nors senasis grafas ragino kaimiečius nemokėti de- 
šimtinių ir žūtbūt stengėsi priešintis Bažnyčios ir Karalystės 
savivalei. Karkasono inkvizicija ir Pamjė vyskupas savo ruožtu 
ėjo ranka rankon su Šiaurės Prancūzija, o ši oksitaniečių tar- 
nams atsidekodavo už bendradarbiavimą, pavyzdžiui, Paryžiaus 
remiamas iš Konta kilęs Žakas Furnjė išrinktas popiežiumi Be- 
nediktu XII, o nuo 1334 metų popiežiaus administracijos apa- 
ratas tapo gausybės prelatų ir sinekūrų šaltiniu oksitaniškos 
kilmės kunigams. 

Kai valdžios būdavo vieningos, Montaju gyventojai patek- 
davo į priespaudą. Valdžios aparatas imdavo veikti, kai valstie- 
? Per mūsų aprašytus metus Prancūzijos karaliaus pasiuntiniai Langedoke (Langu- 
edoc) buvo labai brutalūs su kaimynine Fua grafyste, kurią jie de facto pavertė 


satelite. Grafystė atgavo veiklos laisvę tik po XIV šimtmečio. 

čiai suabejodavo religijos dogmomis (erezija) arba nenorėdavo 
mokėti dešimtinių (skola). Tuo metu krašte kiekvienas jautėsi 
persekiojamas, tad dažnai keliaudavo naktį. Kalbėdavo gerai 
apmąstę, ką sako. Tiek mieste, tiek kaime bijotasi, kad liežuvis 
pernelyg palaidas ir gali dėl jo įkliūti (capi gula). Žygiuodavo 
su kalaviju rankoje, norėdami išsikviesti „pažįstamą“ — tyliai 
švilpdavo. Kad atidarytų duris, į draugo namo stogą ar langinę 
mesdavo akmenį. Valdžios aparatas nebuvo policija modernią- 
ja to žodžio prasme. Galų gale, jei ir ne visai, gyvenimas slinko 
lyg Kafkos seklių pasaulyje. Net paskutiniame laisvo žodžio 
prieglobstyje — kalnuose visada galėjai būti pričiuptas už neat- 
sargų žodį: padėdavo klebonas, seniūnas, vikaras, kaimynas ar 
kūma. Už plepėjimą sodindavo arba liepdavo nešioti dvigubą 
geltoną kryžių. 

Vis dėlto, nagrinėdamas valdžios problemas, pabandysiu 
sušvelninti anksčiau aprašytą jos atstovų brutalumą. Montaju 
valstiečių santykiai su valdžia nebuvo vien pastarosios prievar- 
ta ar engimas. Tarp abiejų sluoksnių, valdančiųjų ir valdomų- 
jų, buvo tarpininkai — gerai įmitę ir valdžios malonėmis besi- 
naudojantys senjorai, postus užimantys kilmingieji. Kai Mon- 
taju seniūnas Bernaras Klergas (Bernard Clergue) panoro iš- 
laisvinti savo brolį kleboną, sėdintį vyskupo kalėjime, kreipėsi 
į įvairius asmenis, kurie, kaip jis manė, galėjo turėti įrakos Ža- 
ko Furnjė sprendimams. Bernaras patepė laikinąjį Mirepua sen- 
jorą. Kaina — 300 livrų. Konstansai (Constance), Mirepua po- 
niai, padovanojo mulą; Fua Vilkui, pavainikiui, gimusiam iš 
Vilkės ir Raimono Rožė (Raymond-Roger) meilės, įteikė stam- 
bią pinigų sumą. Gausiai arbatpinigių gavo ir Raba (Raba) 
kaimo teisėjas, Lagraso (Lagrasse) abatijos atstovas ir Pamje 
archidiakonas Žermenas de Kastelno (Germain de Castelnau), 
„vyskupo artimasis“. „Zš viso, — pasakojo Bernaras Klergas, — 
išleidau keturiolika tūkstančių sū per metus (milžiniška suma net 
pačiai turtingiausiai Montaju šeimai), — kad išlaisvinčiau savo 
brolį“. Šiuo atveju tarpininkavimas nepadėjo — Pjeras Klergas 

liko kalėjme, ten ir mirė, Žakas Furnjė pasirodė nepaperka- 
mas. Bet tarpininkai gyvavo ir buvo priedanga saugumo trokš- 
tantiems valdiniams, kenčiantiems nuo valdovų represijų. 


kkX*X 


Jei nagrinésime Montaju valdžios ir valdymo problemas, 
kalbėsime apie įsakymais valdomą visuomenę ir senjorijos siste- 
mą. Pirmoji tema tokia: bendruomenėje nebuvo didesnių prieš- 
taravimų tarp mėlyno kraujo aristokratų ir kaimo prasčiokų. 
Pirmiausia dėl paprastos priežasties — kilmingųjų būta labai 
nedaug. „Trys luomai“ — dvasininkai, kilmingieji ir miestų 
bei kaimų bendruomenės labai gražiai sutarė Aukštutinio Ar- 
ježo, kitaip sakant, Sabarteso krašte. Be to, buvo per mažai 
gyventojų, kad Montaju skaldytųsi į tris dalis. Beje, tuo metu, 
apie kurį kalbame, klebonas, kaimo autochtonas, buvo vienin- 
telis klerikalų „ordino“ atstovas. Valstietija — gausiausias luo- 
mas kaime, o kilmingųjų, galėjusių iš aukšto žiūrėti į kaimie- 
čius (jie nebūtinai turėjo taip elgtis), beveik nebuvo. Aprašo- 
muoju laiku Montaju laikinai gyveno tik viena kilmingųjų šei- 
ma — grafo pilies valdytojas Beranžė de Rokforas ir jo žmona 
Beatričė de Planisol (Béatrice de Planissoles). Apie anksti mi- 
rusį Beranžė nežinome beveik nieko. Bet daug apie jo žmoną: 
ji iš kilmingos šeimos ir dukart tekėjo už kilmingų vyrų, šis 
pavyzdys, ir daugelis panašių, primena, kad būtent per vedy- 
bas (nors nebūtinai) dažniausiai išryškėdavo atstumas, skiriantis 
kilminguosius nuo nekilmingųjų. Bet, antra vertus, o šiame 
„antra“ telpa daug pomėgių ir poelgių, Beatričė nedvejodama 
įsiliejo į kaimo gyvenimą, nors ir neilgam (iš jo išvyko į kaimy- 
ninį Ajono Pradą, vėliau į žemumas; po vyro mirties buvo pra- 
ėję keletas metų). Integravosi meilės nuotykiais, lankydamasi 
pas kaimo gyventojus, nes buvo drauginga ir pamaldi. Apskri- 
tai, skirtingai nei kituose Prancūzijos karalystės regionuose, 
varganame Fua Pirėnų krašte dar labiau nei pačiame Montaju 
neegzistavo ar bent nebuvo labai ryškios ribos tarp kilmingųjų 
ir nekilmingųjų. Baisus, vos ne rasinis antagonizmas tarp kil- 

mingųjų ir nekilmingųjų įsisiautėjo Paryžiaus apylinkėse 1358 
metais Žakerijos sukilimo metu, bet Aukštutiniame Arježe jis 
niekada nepasiekė tokio lygio: didžiausi konfliktai dažniausiai 
kildavo tarp Bažnyčios iš vienos pusės ir valstiečių bei diduo- 
menės iš kitos, nes pastarieji dažniau ar rečiau susivienydavo 
prieš dvasininkus. Dauguma šio nedidelio Pirėnų regiono kil- 
mingųjų buvo neturtingi, tad nelabai turėjo kuo didžiuotis. 
Nors Senojo režimo pabaigoje nuskurdę, tačiau puikybės pil- 
ni Bretanės ar Piuizė (Puisaye) krašto kilmingieji dėjosi di- 
džiais. Bepinigiai kilmingieji menkai tebuvo gerbiami Fua gra- 
fystėje. „De! skurdo visi mane niekina,“ — gana abejingai aiški- 
no kilmingasis Arno de Bedejakas (Arnaud de Bėdeilhac) iš 
Bedejako kaimo. Tokie kilmingieji kaip de Liuzenakai (Luze- 
nac) iš Liuzenako tenkinosi tokiu pat maistu kaip ir piemenys, 
dažniausiai misdavo duona, gerdavo rūgštelėjusį vyną, pieną, 
valgė sūrį. Kad užsidirbtų pragyvenimui, jų sūnus Pjeras mo- 
kėsi teisės Tulūzoje, bet tepakilo iki skurdaus advokato, ku- 
riam inkvizicija“ pavesdavo nereikšmingus darbus. Šis „neati- 
tinkantis kastos reikalavimų“ kalnų diduomenės skurdžius ir 
patvirtina faktą, kad menkas tebuvo skirtumas tarp kilmingų- 
jų ir teisininkiūkščių — advokatų ar notarų. Apskritai riba tarp 
kilmingųjų ir nekilmingųjų buvo nežymi. 1311 metų doku- 
mente apie dešimtinės rinkimą Aukštutiniame Arježe kalba- 
ma apie kilminguosius, prasčiokus ir tuos, kurie vaizduoja ar vaiz- 
davo kilminguosius. trečioji grupė aiškiai išskirta ir įrašyta į 1311 
metų dešimtinių sutartų (III, 338). Taigi ar tikrai egzistavo 
visų pripažintas netikrų kilmingųjų, turėjusių namus ar net 
žemės valdų sluoksnis, kurį laikė kilmingu ir net gerbė? Kas- 
dieniniame gyvenime santykiai tarp vyrų, ypač tarp moterų, 
taip pat tarp vyrų ir moterų, tarp kilmingųjų ir nekilmingųjų 
dažnai buvo draugiški ir laisvi. Žinoma, minimali pagarba bu- 
vo reiškiama. Tiesą sakant, tie santykiai nekėlė jokių proble- 


6 III, 57 (Bėdeillac); ir Duvernoy, 1961, p.18 (Luzenac). 

mų. Kilmingieji paisydavo kastos tik tuokdamiesi (vis dėlto). 
Stefani de Satoverden (Stéphanie de Chateauverdun) ištekėjo 
už bajoro, bet vėliau išvyko į Kataloniją su audėju kataru, žąsų 
piemenės broliu. Jų santykiai buvo nuoširdūs, nes Stefani ir 
audėjas buvo karšti eretikai ir puikiai sutarė (I, 223). Montaju 
pilies valdytojo žmona Beatričė de Planisol, manau, tekėdavo 
tik už mėlyno kraujo vyrų. Bet vos nesusidėjo su prižiūrėtoju, 
paskui tapo pavainikio ir dviejų nekilmingų kunigų meiluže. 
Žinoma, iš pradžių sugalvodavo daugybę priežasčių ir nesusi- 
dėdavo su pirmu pakliuvusiu raštininku, bet niekada žema kil- 
mė nebuvo susilaikymo priežastis. Iš pirmo kunigo Beatričė 
perėmė katarų idėjas. Erezija, tarp kitko, gali žvaliai peržengti 
visus kastos barjerus ir atvesti į lovą keisčiausią kompaniją. Ta- 
čiau antro kunigo tikrai neapkaltinsi erezija. Jo žema kilmė vis 
dėlto nesukliudė paimti Beatričę ir sudaryti su ja morganatinę 
santuoką. Kasdieniniame gyvenime senjorų ar pilių valdytojų 
žmonos, bendraudamos su valstierémis, nesivaržydavo ilgai ple- 
pėti, progai pasitaikius kilmingoji ir nekilmingoji apsikabin- 
davo ir karštai bučiuodavosi. Nevertinkime šių nuoširdžių po- 
elgių mūsų dienų kategorijomis, nekaltinkime tų moterų ne- 
žinia kokiu veidmainišku paternalizmu ar greičiau maternaliz- 
mu, kai demonstratyviai bandoma panaikinti neperžengiamą 
ribą, kuri, mano nuomone, skyrė kartas ar net klases. Iš tikrų- 
jų tai tik pirmasis įspūdis, bent jau socialiniu požiūriu tos 
ribos nebuvo. Mielai konstatuojame, kad kastų skirtumai ar 
išskirtinė pagarba kuriai nors iš jų neegzistavo. Tai patvirtina 
ir faktas, kad Žako Furnjė labai kruopščiai surašytuose doku- 
mentuose nebuvo ypač akcentuojamas antagonizmas tarp kil- 
mingųjų ir nekilmingųjų. Žinoma, to antagonizmo būta, kar- 
tais net fatališko. Net du kilmingieji, pilies valdytojas de Žiu- 
nakas (de Junac) (bijojęs būti įskųstas kaip kataras) ir dar titu- 
lo nepaveldėjęs Raimonas de Planisolis (Raymond de Planis- 
soles) buvo pripažinti kalti dėl kaimynų valstiečių nužudymo 
Žiunako ir Kosu kaimuose. Be to, Gijomas de Planisolis (Guil- 

laume de Planissoles) pasipiktino dėl to, kad Bažnyčia rinko 
mokesčius Kosu (Caussou) (vel) parapijoje: kaip kilmingasis 
jis teigė turįs fiskalinę privilegiją, atleidžiančią jį nuo tų mo- 
kesčių. Tada pasipiktino prasčiokai (III, 351)... 

Pačiame Montaju jokių panašaus pobūdžio konfliktų ne- 
aptikau, tarp Klergų „valstietiškos“ šeimos (vienas jų buvo sen- 
joro seniūnas) ir dalies gyventojų tikro antagonizmo nebuvo, 
ir aišku kodėl, nes nebuvo ir kitur dažno judėjimo prieš kil- 
minguosius. Apskritai nagrinėjamoje epochoje Aukštutiniame 
Arježe kova tarp kilmingųjų ir nekilmingųjų vyko tik epizo- 
diškai ir buvo mažareikšmė. Ją galima įterpti į kitokių, irgi 
svarbių ir net svarbesnių už minėtą, kovų sąrašą. Tam tikra 
gyventojų dalis susirasdavo sau vienokių ar kitokių priešų, tik- 
rų ar tariamų, tai galėjo būti ir raupsuotieji, ir žydai, ir kata- 
rai..., taip pat lupikautojai, kunigai, prelatai, pranciškonai, 
prancūzai, inkvizitoriai, moterys, turtuoliai... galima sugalvo- 
ti ir daugiau. Tad kaimiečių negalima kaltinti dėl to, kad jie 
vaidijosi su kilmingaisiais. Tai nebuvo pagrindinė socialinės 
įtampos priežastis. Tokį valstietijos taikingumą kilmingųjų at- 
žvilgiu galime paaiškinti keletu priežasčių: aš manau, kad toks 
taikingumas — būdingas oksitaniškosios civilizacijos bruožas, 
sąlygotas ekonominių, socialinių, kultūrinių aspektų... Tenka 
įvertinti ir mūsų Pietų diduomenės, labiau patrauklios nei at- 
stumiančios, pozityvumą, juo ji didžiavosi ir laikė savo nuo- 
pelnu. Bet, aš vis tik pridursiu keletą žodžių, šie labai bendri 
samprotavimai labai nutolsta nuo monografijos apie kaimą. 
Jie tik iš dalies susiję su mūsų darbu. Mano nuomone, geri (iš 
dalies) kilmingųjų ir „prastakilmių“ santykiai buvo empirinis 
elementas. Tiesa, nelabai reikšmingas, nes didikų vaidmuo kas- 
dieniniame Montaju gyvenime ar negandų metu kartais bū- 
davo labai pozityvus, tik, deja, epizodinis. 

Aiškios ribos tarp socialinių sluoksnių nebuvimas neištry- 
nė nei skirtumų tarp jų, nei pagarbos kilmingiesiems, o patį 
faktą galime paaiškinti sąlyginiu kalnų diduomenės neturtu: 

Aukštutiniame Arježe bajorai buvo daug neturtingesni nei Pa- 
ryžiaus ar Bordo kraštuose, kur senjorai valdė daug turto ir 
turėjo aukso vertės vynuogynų. Apie Montaju pilies valdytojo 
„turtą“ žinome nedaug, jis vos viršijo turtingų krašto valstie- 
čių turtus. O pilies prižiūrėtojas tebuvo dvaro faktotumas, ri- 
kiuojantis darbus ir flirtuojantis su šeimininke, jis tikrai ne- 
buvo vadovas, kaip jo kolegos Bezjė (Bėziers) ar Bovė (Beau- 
vais) kraštuose. Tik dideli miestai su jų rinkomis senjorijoms 
galėjo užtikrinti didelius turtus, tačiau krašte nebuvo didelių 
miestų, tad buvo sunku sukaupti turto, o tai mažino socialinę 
įtampą ir švelnino konfliktus, galėjusius kilti tarp kilmingųjų 
ir Ajono krašto valstiečių. Pirmieji buvo pernelyg neturtingi ir 
bepinigiai, antrieji pasiturimai gyveno savo žemėje ir savo do- 
mus, taigi abiejų grupių turtai nelabai skyrėsi ir nebuvo sąlygų 
kilti konfliktams. Galų gale ir toje epochoje, ir vėlesniais lai- 
kais susirėmimai tarp kilmingųjų, gaunančių pinigų iš turgų 
(kur jie vykdavo, kraštas klestėdavo), ir valstiečių, irgi norėju- 
sių daugiau nei pyrago trupiniai, vyko komerciniu požiūriu 
aktyviuose žemdirbystės regionuose, esančiuose labai toli nuo 
Arježo Pirėnų, kalbu apie Paryžiaus regioną, pietinę Bovezi 
(Beauvaisis) dalį, Flandriją. 

Pagaliau derėtų pridurti, kad santykinį klasių kovos nebu- 
vimą klaidinga būtų aiškinti vien tuo, jog kilmingieji gyveno 
nepritekliuje. Oksitanijos kalnų kilmingieji gerai sutarė ir mie- 
lai bendravo su kaimiečiais, visiškai integruodamiesi į jų ben- 
driją..., nors kartais ta integracija baigdavosi kaimiečių žudy- 
mu. Jie taip elgėsi ne vien todėl, kad gyveno vargingai ir buvo 
apskretę. Sutikime, jie buvo vargšai, bet ne visada, ir nesvarbu 
— materialine ar dvasine prasme. Iš tikrųjų ir nuo Kryžiaus 
žygių laikų, ir nuo tų žygių dėka atsiradusio katarų judėjimo 
paplitimo, ir nuo trubadūrų laikų smulkieji Oksitanijos bajo- 
rai vaidino teigiamą vaidmenį ne tik šalies kultūroje, bet ir ... 
viliodami moteris. Tai labai vertino poetai ir visų socioprofesi- 

nių kategorijų meilužiai. Šis pagrindinis užsiėmimas didino 
kaimo draugingumą ir lengvabūdiškumą, liaudis neprieštara- 
vo, tad kaimiečiams toks bajorų dominavimas buvo priimti- 
nas. Bajorų išlaikymas Aukštutiniame Arježe atsiėjo nedaug, 
kaimiečių jie beveik neengė, nes krašte praktiškai nebuvo bau- 
džiavos, įtaka buvo fragmentiška, o tie fragmentai malonūs, 
bajorai diegė daugeliui priimtinus civilizacijos laimėjimus. Taigi 
bajorija sugebėjo pigiai patikti. 

xk% 

Kitos problemos, susijusios su jau minėtomis, — senjorijos 
problemos. Senjorijos „problemos“ — žemės valdymas, teisinė 
žmonių padėtis — priklausė vienos nuo kitų. Pagaliau svarbu 
tai, ar galėjo valdymo ir teisinės padėties problemų sąsaja su- 
kelti įtampą ir trintį. 

Jau rašiau, kad dokumentai ypač plačiai pasakoja apie val- 
džios institucijas ir vietinę senjoriją, kurie priklausė nuo Fua 
grafo, beje, ir apie grafo atstovus vietoje: pilies valdytoją kariš- 
kį ir seniūną (dažniausiai kaip teisėtvarkos atstovą). Tačiau gausi 
informacija nekalba apie Montaju senjorijos teises. Teko už- 
pildyti šią spragą — peržvelgti daugiau vėlesnio laikotarpio do- 
kumentų. Išsamus 1672 metų dokumentas" nurodo, kad Pran- 
cūzijos karalius buvo Montaju senjoras ir teisėtas senųjų Fua 
grafų teisių perėmėjas. Jis per savo atstovą (tolimą seniūno įpė- 
dinį) vykdė arba liepė vykdyti visų lygių teisingumą, rinko 
mokestį iš žemės nuomininkų (valdos perėmimo ir valdytojo kei- 
timo teisė) pagal jų valdomą turtą, 8,590 nuo visos sumos. 
Jam taip pat priklausė teisė leisti naudotis ganyklomis ir miškais. 
Sumokėję 16 Turo livrų, o 1672 metais — 20 Turo livrų, gy- 
ventojai gaudavo teisę laisvai ganyti gyvulius 250 ha miškų ir 
450 ha pūdymų ir nedirbamos žemės plotuose. Nominaliai 
tie miškai, pūdymai ir nedirbama žemė priklausė senjorui, bet 


"Arježo departamento archyvas, J 79, taip pat žr. Barrière -Flavy, Dénombrement 
du compté de Foix sous Louis XIV, Toulouse, 1889. 

už pinigus būdavo perleidžiama valstiečiams“. Taip pat žino- 
me apie „aukų“ mokestį, kurį senjorija kasmet uždėdavo šeimų, 
turėjusių būstą Montaju, galvoms (vidutiniškai 40 livrų 1672 
metais). „Nesudaryto testamento“ teisė (išperkama už juokin- 
gai mažą 5 livrų sumą 1672 metais) kadaise leido senjorui per- 
imti turtą tų, kurie mirdavo nepalikę tiesioginių ar netiesiogi- 
nių įpėdinių. Dar buvo „pastogės“ mokestis ir duoklė avižomis. 
Abu kadaise įvesti tenkinti grafo ar pilies valdytojo būsto reik- 
mėms, ir jų raiteliams, bent jau toks motyvas, tapęs pretekstu, 
pateisinusiu mokesčių išlupimą. Šios įvairios teisės labai senos, 
jos visiškai atitiko Katalonijos Pirėnų, kurie taip netoli nuo Mon- 
taju, teises, egzistavusias du-tris šimtmečius prieš tūkstantuo- 
sius ir tiek pat po tūkstantųjų metų. Neaišku kada, turbūt vė- 
liau nei mano aprašomi laikai, tos duoklės buvo pakeistos į mo- 
kesčius pinigais. Todėl (laimei) jas surijo infliacija. Montaju vals- 
tiečiai, apie 1672 metus apdirbdavę tuos du ar tris šimtus hek- 
tarų laukų ir pievų, be didesnio vargo susimokėdavo mokesčius, 
įskaitant ir senjorijos įvestus. XIV amžiaus pradžioje pastarieji 
greičiausiai dar buvo sunki našta, sunkesnė nei 1672 metais, po 
ilgalaikės infliacijos?. Nepaisant sąlyginai didelių duoklių, 1300 
metų senjorijos sistema Montaju jau nebebuvo tikra baudžiava. 
Apie 1300-1320 metus Montaju valstiečių šeimos valdė, pa- 
veldedavo ir laisvai pardavinėjo savo žemę (parduodavo, aišku, 
retai, nes šioje nuošalioje vietovėje žemės paklausa buvo men- 


° Tie miškai, pūdymai ir nedirbama žemė, vėlesniais laikais atitekę karaliui ir komu- 
nai, pagal 1827 metų kadastrą, išlikusį dabartinėje Montaju merijoje, sudarė 225 ha 
valstybės miško, 430 ba priklausė „komunai“. Senasis senjorijos turtas, laukai ir 
pievos (miškai neįskaičiuoti) buvo 37 ha; tai lygu Žėli (Gély) nuosavybei, kurią jo 
šeima 1827 metais įsigijo paveldėdama ir pirkdama iš minėto turto. Palyginimui 
paminékime, kad kai kurių Montaju gyventojų (dvylikos), kurie 1827 metais buvo 
laikomi „savininkais“ (ten gyvenančiais ir dirbančiais žemę), tarp jų Klergų ir Bajų 
šeimų valdos siekė 8 ir 12 ba; „žemdirbiai“ turėjo po 2 ba, o „mažažemiai“ — po 
bektarą ar mažiau; mažažemiai sudarė mažumą. 

? Nelaimei, nėra dokumentų, pagal kuriuos būrų galima apskaičiuoti Montaju mo- 
kamus senjorijos įvestus mokesčius 1300-1320 metais. 

ka). Senjoras ir jo atstovai — seniünas ir pilies valdytojas, gyven- 
tojų labai nevaržė ir tie galėjo keliauti kur nori. /pso facto ta 
laisvė iš senjorijos pusės buvo ribojama asmens priklausomybe, 
bet ir toji buvo pusiau nulinė (ir anksčiau išvardytos senjorijos 
teisės tebuvo apgailėtinos senųjų teisių liekanos). Vis dėlto ta 
faktinė nepriklausomybė nereiškė, kad galima nemokėti mokes- 
čių ar negerbti senjoro grafo (tegul jis ir toli) ar jo valdininkų 
(jie čia pat). Tikroji priespauda kilo ne iš grafo senjorijos, kuriai 
kaimiečiai jautė sentimentalią, beveik jaudinančią pagarbą. Prie- 
spauda slinko iš kitos horizonto pusės — inkvizicijos: inkvizito- 
riai nesivaržydami užsiundydavo ant valstiečių net ir senjorijos 
valdininką — seniūną. 
xXkXk 

Jei kalbėsime apie „tris luomus“, tai Montaju ir Sabartese 
visuotinai buvo nepasitenkama į pirmuoju luomu (dvasinin- 
kais), o ne į antruoju (kilmingaisiais, nesvarbu ar jie atstovavo 
senjorijai, ar ne). Aukštutinio Arježo kaimiečiai labiausiai py- 
ko ant Bažnyčios turtingųjų, o ne ant kilmingųjų pasauliečių. 
Žinome, kad Oksitanijos (nuo Alpių iki Pirėnų) dvasininkai 
XIII-XIV amžiuose elgėsi lyg šios žemės visagaliai. Visą laiką 
jautėsi trintis dėl dešimtinių. Baigiantis 1300 metų vasarai 
Karkasono inkvizitoriai liepė suimti visus Montaju gyvento- 
jus: ir vyriškos, ir moteriškos lyties, kuriems daugiau nei dvy- 
lika ar trylika metų. Į gaudynes pakliuvo ir piemenys, specia- 
liai nusileidę iš aukštumų ganyklų šventėms, nes baigėsi vasa- 
rinis gyvulių perginimas. Šio inkvizicijos tinklo užmetimas buvo 
pradžia: tarp 1311 ir 1323 metų Pamjė vyskupas vel privertė 
kalnų kraštą mokėti dešimtines už gyvulius; iki tol tas mokes- 
tis buvo renkamas vangiai. Žakas Furnjė, kurio pirmtakas at- 
skyrė nuo Bažnyčios užsispyrėlius, švelnumu ir žiaurumu, kaip, 
beje, persekiojo eretikus, sugebėjo išreikalauti tas labai dideles 
duokles. 1311 metų sutartis, atnaujinta ir papildyta 1323 me- 
tais, numatė visoms „Sabarteso arkipresbiterijos" bendruome- 
nėms, įskaitant Montaju, Aksą, Taraskoną ir Fua, dešimtinę 

sidabru ir natūra už mėsos gaminius; be to — dešimtinę už 
grūdus (aštuntąją derliaus dalį). Toks didelis mokestis sukelė 
nepasitenkinimą, nes XIV amžiaus pradžioje kunigai ėmė jo griež- 
tai reikalauti. Bet, nors ir niurnant, teko su tuo susitaikyti; dar 
XVIII amžiuje pašaliečiai baisėjosi dėl to, kaip Pirėnuose pik- 
tnaudžiaujama renkant dešimtines, nors tai ir paprotinė teisė. 
Kadangi paimdavo aštuntąją iškultų grūdų dalį, tai 1311-1323 
metais Sabartese dešimtinė buvo vertinama kaip duoklė grūdais. 
Suprantama, norėta užginčyti tos dešimtinės teisėtumą. 

Dėl to ginčytasi visame Ajono krašte, kurį tyrinėjame. Au- 
dėjas Pradas Tavernjė iš Ajono Prado, ilgai keliavęs po kalnus 
su Gijomu Eskonje (Guillaume Escaunier) (iš Arko) (Argues), 
savo neapykantą dešimtinėms skelbė lyg dogmą, o kartu sklei- 
dė ir kitokias erezijas. „Kunigai ir raštininkai, — šaukė jis, — 
blogi ir išlupa iš liaudies ką tik išaugintas gėrybes ir dešimtines, 
nors nė piršto patys nepajudino“ (II, 16). Pradas Tavernjė tokia 
pat blogybe manė esant ir dešimtines, ir krikštą, eucharistiją, 
mišias, santuoką ir draudimą valgyti mėsą penktadieniais. Pa- 
čiame Montaju broliai Klergai, seniūnas ir klebonas įsiparei- 
gojo rinkti dešimtinę sau ir aukštesnei valdžiai. 

Kaip veliau per Reformaciją, apie 1560 metus, 1320 metų 
erezija dėl dešimtinių Sabartese dažnai sutapdavo su religine 
erezija. Nenuginčijama, kad dešimtinių rinkimu Bažnyčia rū- 
pinosi taip pat uoliai, kaip ir sielovada. Tolimasis Šiaurės kara- 
lius apie 1313-1314 metus vis dėlto pabandė sumažinti Fua 
krašto kunigų apetitą. Liaudis šiaušėsi, o tai grėsė viešajai tvar- 
kai, galėjo pakenkti prancūzų ar jų atstovų interesams. Bet tie 
Paryžiaus pabarimai buvo vos girdimi ir nelabai atšaldė gerą 
padėtį turinčios vietinės Bažnyčios godumą. Dešimtinių, nors 
ir nedidelių, nemokėjimas kalnuose negalėjo likti nenubaus- 
tas: daugėjo gyventojų, daugėjo ganyklų ir pinigų (augant Pietų 
galybei tas procesas vyko tiek Aukštutiniame Arježe, tiek ki- 
tur), atsirado sąlygos išieškoti duokles, ir regiono dvasininkiai 
tuoj pat perprato tas sąlygas, nes jau buvo įveikę katarus kovo- 

je. Šis Pietų Oksitanijos kunigų puolimas sutapo su būdinga 
valdininkų politika dėl dešimtinių viduramžiais ir naujaisiais 
laikais. Gerokai anksčiau, negu atsirado psichoanalizė ir didie- 
ji restoranai, Bažnyčia suprato, kad jos prestižas bus didesnis, 
jei išieškodama dešimtines privers tikinčiuosius brangiai mo- 
kėti už savo paslaugas. 

Bet tiek Ajono krašte, tiek kitur daugelis žmonių manė ki- 
taip. Visuose vakarėliuose Montaju, Varilyje (Varilhes), Dalu 
(Dalou) nesiliauta šaipytis iš valdininkų prisigrobty turtų... 
Tai, kad dešimtinės kalniečių buvo pasirinktos kaip antikleri- 
kalinis taikinys, aiškiai įrodo Žako Furnjė tvarkomos bylos: iš 
89 vyskupo surinktų bylų visose nagrinėtos įvairios nepagar- 
bos valdžiai ir ortodoksinei katalikybei apraiškos. Mažiausiai 
šešiose bylose pagrindinis ar šalutinis kaltinimas buvo atsisa- 
kymas mokėti dešimtines. Kaltinamieji šiuo klausimu kalbėjo 
labai daug, ypač apie dešimtinę už gyvulius. Teko mokėti ir 
už avių bandas, tuo piktinosi augintojai ir piemenys. 

Protestai buvo nukreipti prieš elgetaujanëius vienuolius, įsi- 
kūrusius miestuose: nepaisydami teoriškai duotų neturto įža- 
dų, tie žmonės tapo vyskupo suokalbininkais ir prisidėjo prie 
jo dešimtinių politikos įgyvendinimo. Valstiečiams, ekskomu- 
nikuotiems už dešimtinės nemokėjimą, vienuoliai draudė lan- 
kytis jų bažnyčiose (II, 317, 321). 

Tai geriausiai įrodo Gijomo Ostatso (Guillaume Austatz), 
Sabarteso Ornolako (Ornolac) seniūno, mokyto kaimo elito 
atstovo, atvejis. Elitas buvo užsikrėtęs katary idėjomis (žr. keis- 
tas teorijas apie mirusiųjų sielų dauginimąsi (I, 191). Seniū- 
nas buvo antiklerikalas. „Mano vieninteliai priešai Ornolake, — 
kalbėjo jis, — klebonas ir vikaras, kitų neturiu“ (I, 200). Kai- 
miečių akivaizdoje griežtai pasisakė prieš valdiečių sektanto 
sudeginimą: „Vietoj to Vodu reikėtų sudeginti patį Pamjė vysku- 
pa. Nes šis vyskupas reikalauja dešimtinės už gyvulius ir verčia 
mus brangiai mokėti už mūsų pačių turtą... Vyskupo reikalauja- 
mos dešimtinės, be abejo, neprieštarauja teisei, bet Sabarteso gy- 

ventojai teisūs, kai jai priešinasi, nes jos prieštarauja jų papro- 
čiams“. (I, 209). Aštri seniūno Ostatso kritika kurstė žmones: 
dvasininkų valdžios grobimams, įkūnijantiems dominuojan- 
čios visuomenės dalies imperializmą (centras šiuo atveju buvo 
Pamijé), pasipriešino autonomijos trokštantys kalniečiai, jie nir- 
šo dėl nepaprotinių duoklių rinkimo. Gyvulių augintojai ir 
piemenys gyveno savaip ir nesileido skriaudžiami. Apibendrin- 
dami galime pasakyti, kad jų pasipriešinimas įsiliejo į ilgalaikį 
antiklerikalinį ir antidešimtinį judėjimą Langedoke: Pirėnuo- 
se, prie Viduržemio jūros ir Sevenų krašte. Oksitanijos erezijų 
istorija ilga — XIII-XIV amžiai. Konfliktas dėl dešimtinių bu- 
vo vidinis, grįžtamasis procesas. Jis driekiasi per visus valstie- 
čių konfliktus, jis — bendras vardiklis nuo kararų judėjimo iki 
kalvinizmo, daug ryškesnis nei visuotinis tikėjimas dogma, kuria 
dažnai būdavo netikima, stipri ji būdavo tik kai kada — žavios, 
bet retos akimirkos. 

Vis dėlto iÿoriné Montaju, Ajono krašto ir Sabarteso kai- 
miečių priespauda nekilo nei iš pasaulietinės valdžios, nei iš 
lengvabūdės atviros diduomenės. Pirmiausia ta priespauda ki- 
lo iš totalitarinės Bažnyčios ambicijų, nes ji nekentė skirtingų 
nuomonių ir norėjo užkrauti kalniečių visuomenei sunkią de- 
šimtinių naštą, gręsiančia tapti duokle. Priešinimasis tam bu- 
vo dvasinis ir kartu pasaulietinis reiškinys. 

II SKYRIUS 


Seimynos namai: domus, ostalis 


Draugiškos ar išnaudotojos, diduomenė, senjorija, Bažny- 
čia dažniausiai nebuvo Montaju kaimo dalis. Jei neturėsime 
galvoje Beatričės de Planisol ir pilies vicevaldytojo, apie kurį 
žinome nedaug (jis užėmė velionio Beatričės vyro vietą ir ėmė 
vadovauti tvirtovei), tai visi kaimo gyventojai, įskaitant ir kle- 
boną, kilę iš to krašto valstiečių. Net keletas kaimo amatinin- 
kų viena koja stovėjo tvarte, jų giminės buvo ūkininkai, ir jie 
patys dirbo ūkio darbus. Samdiniai, neatskiriamas Šiaurės Pran- 
cūzijos kaimų sluoksnis, Montaju užėmė savitą padėtį. Šioje 
knygoje tyrinėjame negausią Pirėnų bendruomenę, kurios vir- 
šūnėje buvo dvi ar trys sąlygiškai turtingos arba ne tokios var- 
ganos kaip kitos šeimos — pirmiausia Klergų, paskui Belo, Be- 
nė. Jos nebuvo kliūtis atsirasti sąlygoms, šiek tiek švelninan- 
čioms socialinę nelygybę. Vargingi jaunuoliai Paryžiaus apy- 
linkėse tapdavo kaimo samdiniais proletarais arba pusiau pro- 
letarais, o Montaju priešingai, jie, taip sakant, būdavo išstu- 
miami iš kaimo socialinės struktūros — tapdavo piemenimis 
artimuose kalnuose arba tolimoje Katalonijoje. 

Kas nori geriau tai suprasti, turi nekreipti dėmesio (laiki- 
nai, nes vėliau bus lengviau suprasti) į kaimo socialinio susi- 
sluoksniavimo problemas ir pradėti nuo paprasčiausių dalykų 
— nagrinėti grynuolį, pradinę ląstelę, kuri, pasidauginusi iki 
kelių dešimčių, ir sudarė Montaju. Ta ląstelė — tai valstiečio 
šeima, visiems laikams įsišaknijusi name, ir kasdienis to namo 
žmonių, telpančių po vienu stogu, gyvenimas. Šis fenomenas 
vietos kalba vadintas ostaliu (šeimyna), o inkvizicijos bylose lo- 
tyniškai hospicium ar dažniau domus. Matome, kad žodžiai os- 
talis, domus, hospicium yra šalti ir maždaug reiškia namą ir šei- 
mą kartu. Registruose beveik niekada nevartojamas terminas 

familia (šeima). Montaju gyventojams, kuriems žmonės, me- 
dinis, akmeninis ar plaušaplyčių namas buvo neatskiriami vie- 
nas nuo kito, šis žodis svetimas. 

Daugelis dokumentų aiškina, kad eilinio Ajono krašto gy- 
ventojo kasdienybėje namas — šeima užėmė pagrindinę vietą — 
tai emociniai, ekonominiai, giminystės ryšiai. Tuo klausimu 
gražiausias dialogas iš inkvizicijos protokolų yra Gozjos Klerg 
(Gauzia Clergue) ginčas su Pjeru Azema (Pierre Azėma) iš Mon- 
taju: Gozja, Bernaro Klergo antrojo žmona, norėjo išpažinti 
vyskupui Furnjé buvusi erezijos liudininkė ar net eretikė!. Tai 
išgirdęs Pjeras Azema ją perspėjo: „Kvaiša ir pagyrüne, jei tu 
visa tai prisipažinsi — prarasi visą turtą ir užges tavo namų ugnis. 
Tavo vaikai su pykčiu širdyje išeis elgetauti... Nežadink miegančio 
kiškio, nes jis nagais apdraskys tau rankas. Apeik jį, kad nepaža- 
dintum“. O Pjeras Azema šitaip užbaigė savo kalbą prieš Goz- 
ja, nors jos domus buvo menkesnis (protas irgi): „Žinau dar 
geresnį būdą kaip išsaugoti jūsų namus. Kol gyvens senjoras vysku- 
pas (Žakas Furnjė), būsiu jam artimas ir galėsiu padaryti daug 
gero; galėsiu išleisti savo dukrą už vieno iš jūsų sūnų, tada mūsų 
namai bus laimingi, vadinasi pasiturintys, tvarkingi (I, 367). 
Tačiau jei prisipažinsi, kad susidėjai su eretikais, tai žūsi pati, 
tavo namai ir tavo sūnūs“. 

— Tie žodžiai, — pridūrė Gozja Klerg, - buvo ištarti negirdint 
liudininkams, girdėjo tik pats Pjeras Azema ir aš. Todėl aš ir 
atsisakinėjau bet ką prisipažinti (inkvizicijai). 


Tuo pasakyta viskas. Aukščiausia vertybė — namų klestėji- 
mas, jei reikia namus galima sujungti vedybomis. Supranta- 
ma, bendri interesai reikalavo laikytis tylėjimo įstatymo. Pa- 
grindinė mintis tokia — domus ar bendrašeimynykščiai, nesvar- 
bu ar tik kartu gyvenantys, ar ir giminaičiai, kartu atlieka visus 


"III, 366, 367. Nemaišykime Bernaro Klergo, Arno Klergo sūnaus, su Bernaru 
Klergu, Ponso Klergo sūnumi, Montaju seniūnu. 

pagrindinius ir antraeilius darbus: gamina valgį, valdo turtą ir 
žemę, rūpinasi vaikais, tuokiasi. Tas gyvenimas — trapus, nes 
kiekvienai kartai grėsė pavojai, o kartais ir sunaikinimas: siautė 
epidemijos, galėjo mirti sutuoktinis, galėjo tekti tuoktis antrą kartą 
ir kurti gyvenimą iš naujo, taip pat grėsė inkvizitoriai, bet tas 
gyvenimas buvo idealus vidutiniam Montaju gyventojui. 

Galų gale iš Pjero Azema kalbos suprantama dar viena, gal 
kartais kiek perdėta, žodžio domus reikšmė — gimines. Kai Aze- 
ma sako „esu artimas vyskupui“, jis, paprastas Montaju vals- 
tietis, nenori pasakyti, kad gyvena Pamjė vyskupo namuose..., 
bet paprasčiausiai sakosi esąs tolimesnis ar artimesnis prelato 
Furnjė giminaitis. 

Niekas geriau nepaaiškina žodžio domus, kaip sąvokos, į kurią 
telpa kaimo socialinis gyvenimas, šeima, kultūra, svarbos, negu 
faktas, kad domus buvo kertinis akmuo Aukštutiniame Arježe ir 
Montaju, plintant ir nykstant katarizmui. „Vieną dieną, — pasa- 
kojo Mangarda Biuskaj (Mengarde Buscailh) iš Ajono Prado (kai- 
mas šalia Montaju), — eidama į parapijos bažnyčią, susitikau svainį 
Gijomą Biuskajį (Guillaume Buscailb)“ (I, 499). 

— Kur eini? — paklausė mangs Gijomas. 

— Į bažnyčią 

— Tai, — replikavo Gijomas, — pasidarei gera „tikinčioji“! Ar 
ne geriau būtų, jei melstumeis Dievui namuose, o ne bažnyčioje? 

Atsakiau, kad bažnyčia tinkamesnė vieta melstis Dievui nei 
namai. 

Tada jis tik sumurmėjo: 

— Tu netiki. 

Taigi Gijomas Biuskajis simpatizavo katarų idėjoms (kartą 
jis panoro, kad kūdikį žindanti svainė nebeduorų jam krūties 
ir leistų eretiko kūdikiui mirti kančiose!) (I, 499), jis išpažino 
albigiečių tikėjimą ir praktikavo jį namuose. O lotyniškoji dog- 
ma gyvavo tik parapijos šventovėje. Katary idėjos, beje, buvo 
paplitusios visame kaime. „Jei erezija įsitaisė domus, — dėstė 

vienas valstietis Zakui Furnjé, — tai ji kaip raupai įsišaknija 
keturiose kartose arba visiems laikams“ (II, 110). Oda Forė 
(Aude Faurė) iš Mervjelio (Merviel), apimta neurozės, nustojo 
tikėti Eucharistija ir savo abejonėmis pasidalijo su kaimyne 
giminaite Emangarda Garodi (Emengarde Garaudy). Toji pa- 
sibaisėjusi perspėjo netikėlę moterį dėl lemtingų pasekmių, 
kurias toks skepticizmas galėjo užtraukti ir jos namams, ir vi- 
sam kaimui. „Jūs išdavike, — kalbėjo Garodi Odai, — šis kaimas 
ir ostalis (namas) niekada nebuvo užsikrėtę blogiu ar kokia erezi- 
ja. Saugokitės, kad neatneštumete blogio iš kitur ir neužtrauktu- 
mete mums prakeikimo“ (IL, 87). Garodi nuomone, erezijos ke- 
liai visiškai aiškūs. Kad kaimas imtų pūu, pakanka pagesti vienin- 
teliam namui. Ir atvirkščiai, inkvizicijos smurtas jos aukų pir- 
miausia vertintinas kaip agresija prieš eretikų domus, o ne kaip 
pasikėsinimas į vieno ar kito individo asmens laisvę ar net gyvybę. 
„Tie du išdavikai atvedė nelaimę į mūsų namus ir užtraukė ją mano 
broliui klebonui,“ — dėstė Bernaras Klergas, prisiminęs Montaju 
parapijos kunigo, įskųsto dviejų šnipų, areštą (II, 281). 

Kalbos apie ereziją taip pat sklido blokais, iš namo į namą, 
nebūtinai iš lūpų į lūpas. Pjeras Otjé (Pierre Authié), kararų 
misionierius iš Sabarteso, manė, kad kalbos apie jo tikėjimą 
keliauja iš ūkio į ūkį, iš namo į namą, daug dažniau nei vieno 
žmogaus perduodamos kitam. „Dievas panoro, kad aš atetčiau į 
jūsų namus, — kalbėjo jis susirinkusiai Raimono Pjero (Ray- 
mond Pierre) šeimai, — žr išgelbečiau šio namo gyventojų sielas“ 
(II, 406). Pjerui Otjè namai tebuvo sielų, jungiamų vieno ar 
kito tikėjimo, sankaupa. Pjeras Mori (Pierre Maury) iš Mon- 
taju pasakojo apie tai, kaip vienas Arko kaimo domus atsivertė 
„tarsi vienas žmogus“. „Manau, — pasakojo Pjeras Mori, — Ga- 
jarda (Gaillarde), Gijomo Eskonje sesuo, Mišelio Leto (Michel 
Leth) žmona, ir Esklarmonda (Esclarmonde), kita Gijomo sesuo, 
galėjusi turėti dvylika metų, buvo eretikės. Mano nuomone, tą patį 
galima pasakyti apie Arno, Gijomo brolį. Tie žmonės atsivertė 
kartu — visas namas vienu metu, su jais buvo motina Gajarda, 

Gijomas Eskonjė ir jo sesuo Markizė (Marguise) (III, 143). Pa- 
čiame Montaju brolių Otjė misionieriška veikla rėmėsi tuo, 
kad kai kurių tikinčiųjų namai buvo sudaryti iš atskirų laste- 
lių. „Tuo metu, kai gyvenau Montaju ir Ajono Prade*, — pasa- 
kojo Beatričė de Planisol, — tarp eretikų sklido kalbos, kad ereti- 
kai (konkrečiai — broliai Otje) lankosi brolių Raimono ir Ber- 
naro Belo, tuo metu gyvenusių kartu, namuose, taip pat Alazaisos 
Riv, eretiko Prado Tavernjė sesers, namuose ir Gijomo Bene, Arno 
Benė iš Akso brolio, namuose (jis pats buvo Gijomo Otje uoš- 
vis). Visi šie žmonės iš atskirų namų buvo Montaju gyventojai“. 
Beatričė, sukta moteris, greitai perprato erezijos sėkmės jos kai- 
me priežastį — uždara erdvė, broliavimasis, susitelkimas į „šei- 
myną“ padeda plisti pavojingoms idėjoms, kurios „blusos šuo- 
liais“ keliauja iš domus į domus, iš vieno namo bendrijos į kitą. 
Ereziją pasėjus, domus tampa jos prieglauda: tokia uždara mo- 
lekulė — geriausias būdas vengti kompromituojančių ryšių su 
neeretikų namais. Naujasis tikėjimas labai griežtai slepiamas, 
apie jį domus šnekama pašnibždomis (II, 10). Dar geriau, kai 
žinia apie jį neišeina iš drėgno ir tvankaus ostalio: pačiame Mon- 
taju Alazaisa Azema su sūnumi Raimonu apie ereziją kalbėda- 
vo tik savo namuose (I, 319). Taip pat su Belo šeimos nariais 
(šiuo atveju trimis broliais Belo: Raimonu, Bernaru ir Gijomu 
bei jų motina Gijemete) ir su Benė šeima, kuri giminiavosi su 
Belo: Gijomu Bene, jo sūnumi Raimonu ir Gijomo žmona 
Gijemete. (Vyrai, nesvarbu, seni ar jauni, visada buvo viršesni 
už moteris, netgi senas, — apie tai galima spręsti iš eilės, kuria 
Alazaisa Azema išvardija žmones). Raimonda Lizje (Raymon- 


de Lizier), kuri ištekėjusi tapo Raimonda Belo ir baigė gyveni- 


“I, 233, taip pat žr. III, 161. Erezija Montaju atsirado (veikiau atgimė, nes nedrąsi 
pradžia buvo 1290 metais, sprendžiant iš Beatričės de Planisol liudijimo prieš Rai- 
moną Ruselį, I, 219), brolių Otjé dėka: šie ją skleidė Gijomo Benė namuose 1300 
metais. Tai, kad Gijomas Benė buvo Arno Bene iš Akso brolis, o šis — Gijomo Otje 
uošvis, be abejo, palengvino kontaktus tarp miesto ir kaimo, ir vieno domus su kitu, 
giminaičių domus. 

mą kalėjime už erezija, „buvo labai artima su Gijemete Belo (Guil- 
lemette Belot) ir Raimonu, Bernaru bei Arno Belo: ji lankydavosi 
jų namuose ir dažnai paslapčia su jais kalbédavosi". Galima ci- 
tuoti daugybę tokių pastabų apie Montaju ir kitus kaimus. 
Taigi matome ypač draugišką ryšį tarp namų, kuriuose vyrau- 
ja ir slepiama ta pati idėja. 

Tarpusavyje bendraujantys uždari namai buvo gera prie- 
glauda savo veiklą slepiantiems katarams. Taip galėjo būti to- 
dėl, kad domus buvo draugiški, specifika sena, tad katarai ja ir 
pasinaudojo, nors patys tos aplinkos nekūrė. Įrodymas: kai kurie 
domus, tikrai nekatariški, savo ruožtu buvo draugiškas prie- 
globstis geriems Montaju katalikams (šiek tiek svyruojantiems). 
Kaimo piemuo Žanas Pelisjė (Jean Pellissier) tvirtino, kad nuo 
vaikystės nebuvo eretikas. ,Lankiausi, — pasakojo pabrėžda- 
mas savo ortodoksines pažiūras, — keturiuose Montaju namuose 
ir né vienas jų nebuvo eretiškas“ (III, 75). 

Montaju galėjo egzistuoti kolektyvinis organas, vadinamas 
šeimos galvų susirinkimu, tačiau, jei manysime jį vis dėlto eg- 
zistavus, šio susirinkimo veikla buvo šiek tiek iliuzinė, jai, be 
abejo, trukdė vidinis kaimo susiskaldymas į religines grupuo- 
tes ir priešiškus klanus. Jei kalbėsime apie brolijas, atgailau- 
jančiųjų draugijas ir kitokias oksitaniškojo draugiškumo ap- 
raiškas, tai toje epochoje jų apskritai nebuvo, bent jau tarp 
kalniečių. 

Tokiomis sąlygomis Montaju, manau, buvo domus salynas, 
vieni namai vertinti teigiamai, kiti neigiamai, tai priklausė nuo 
pažiūrų. 

Montaju valstiečiai ir piemenys suvokė kaimo realijas: Gi- 
jomas Belo, žemdirbys, ir broliai Pjeras ir Gijomas Mori, pie- 
menys, vaikščiodami kalbėjosi apie savo kaimą. Sutiko, kad jis 
susideda iš tikinčiųjų ir netikinčiųjų namų — suprantama, ere- 
zija yra nuodėmingas „tikėjimas“. Tarp namų, kuriuos abu 
Gijomai (Belo ir Mori) vadina „tikinčiųjų“, buvo Morų na- 
mas, Gilaberų (Guilhabert) namas, Benė namas, Bernaro Rivo 

namas, taip pat Raimono Rivo, Mori, Ferje (Ferrier), Bailio 
(Bayle), Marti (Marty), Fore, Belo? namai. Tie vienuolika „ti- 
kinčiųjų“ namų buvo lyg uždari branduoliai, kiekviename jų 
gyveno abu tėvai ir jų vaikai. Vienas iš vienuolikos eretikų do- 
mus vis dėlto neatitiko branduolio „modelio“, nes jame „gyve- 
no“ sena motina (Gijemete-„Belotė“*) ir jos keturi suaugę sū- 
nūs, tuo metu dar nevedę. Anot besikalbančiųjų, tuose vie- 
nuolikoje tikinčiųjų namų iš viso gyveno 36 eretikai, tačiau šis 
skaičius netikslus, nes kalbėdami apie vieną ar kitą tikinčiųjų 
ūkį Belo ir Mori įvardijo vyrą ir žmoną, bet praleido vaikus, — 
visi trys liudininkai tikriausiai juos laikė nevertais dėmesio. 

Kad domus ne visada vertinamas vienodai, paaiškėja iš to- 
lesnės kalbos: Mori ir Belo kalba, kad Montaju yra keletas „at- 
šalusių“ eretikų, tie „atskirtieji“ nepriskiriami „tikinčiųjų“ do- 
mus. Eretikų „ne iš namų“ buvo devyni, iš jų dvi sutuoktinių 
poros (Vitalių ir Forų šeimos), kurios turbūt gyveno svetimuose 
namuose, dvi ištekėjusios moterys (jų pažiūros tikriausiai ne- 
sutapo su vyrų pažiūromis), pagaliau pavainikė ir atskirai pa- 
minėti du sūnūs. 

Kiti Montaju namai nelaikomi „tikinčiųjų“ namais, tačiau 
apskritai katarų atžvilgiu jie laikėsi palankaus neutraliteto, toks, 
pavyzdžiui, buvo Lizjė šeimos domus (III, 162; 490). Mori ir 
abu Belo teigė, kad nužudžius Arno Lizje (jis buvo antikata- 
ras) to namo nebereikia bijoti, nes mirus Arno namas pateko į 
Klergų įtaką ir net tapo asmeniniu klebono seraliu, o Grazida 
Lizjė (Grazide) — gera Pjero Klergo drauge. 

Katalikybé Montaju taip pat keliavo „per namus“: Žanas 
Pelisjė, žemės ūkio darbininkas ir piemuo, teigė kaime esant 
penkis neeretikų namus. Tai paties Pelisjė namas, „nebran- 
duolinis“, nes jame penki broliai, tarp jų tikrai jau buvo suau- 


* III, 161. Tas sąrašas neišsamus: Mori ir Belo nepaminėjo didelio Klergų šeimos 
namo. 
Žaidimas kortomis (vert. past. ). 

gusių, Na Karminaga (Carminagua), kitaip „Ponia“ Karmina- 
ga, brolių Azema motina (kartais erezija jiems atrodė patrauk- 
li); taip pat Žiuljeno Pelisjė namas, Pjero Ferjė (jis vėliau, anot 
Mori ir Belo, ėmė simpatizuoti albigiečiams) namas; moters, 
vadintos Na Longa (Longua), Gozja Klerg motinos, namas, ji 
buvo Klergų svainė, tačiau nebuvo eretikė, kaip jie. 

Taigi iš viso vienuolika išvardytų eretikų domus, penki kata- 
likų domus, keletas namų, keičiančių pažiūras (pavyzdžiui, Kler- 
gų), ir keletas mišrių, neutralių ar susiskaldžiusių namų, arba 
namų, kuriuose gyveno „dviveidžiai“, nepastovūs žmonės, grei- 
tai galintys išduoti (II, 223). Sąrašas neišsamus, nes Montaju 
apie 1300-1310 metus tikriausiai buvo daugiau negu du šim- 
tai gyventojų, taigi kukliai skaičiuojant, — keturiasdešimt na- 
mų. Bet iš šių keturiasdešimties namų dauguma kartais pajus- 
davo silpnybę erezijai. Iš viso, dviejų gerai informuotų liudi- 
ninkų — Gijomo Mate (Guillaume Mathei) ir Ponso Rivo (Pons 
Rives) — nuomone, Montaju buvo tik du namai, kurių nepalie- 
tė erezija (I, 292). Gijomas Orje, katary misionierius, labai 
mylėjęs Montaju, kleboną Klergą ir Klergų šeimos namus, kal- 
bėjo: „Ne, aš visai nebijau nei klebono Klergo, nei Klergų šeimos 
namų. O, jei viso pasaulio klebonai būtų tokie, kaip Montaju 
klebonas...“. Priešingai negu Matė ir Rivas, jis tvirtino esant 
„tik du antikatariškus namus“: „Montaju yra tik du žmones, 
kurių mes turime saugotis“? . Rivas ir Matė kalbėjo apie du an- 
tikatariškus namus ir du antikatarus (po vieną kiekviename 
name), kaip savo ruožtu aiškino Gijomas Otjė. 

Visi kalniečiai vienu balsu tvirtino, kad domus turi neįveikia- 
mą mistinę-religinę galią, sukuriančią skirtingas nuomones. Visi 
kalbėjo: „Raupsuotas paršas užkrečia visą kiaulidę“. Taigi žmogus, 
nukrypęs nuo dogmos, greitai užkrečia savo domus. Mūsų liudi- 
ninkams tiktų lotyniškas posakis, kurį šia proga ir pacituosiu: 
„Cujus domus, ejus religio“ (Pasakyk man, kokie tavo namai, ir aš 


"I, 279. Kalbama apie Pjerg Azema, kita pavardė nepaminėta. 

pasakysiu, koks tavo tikėjimas). Žinoma, ne visada taip, bet išim- 
tys tik patvirtina taisyklę. Nuo 1308 metų prireikė didelio masto 
inkvizicijos represijų, kad pagaliau subraškėtų vieningas Monta- 
ju katary domus tinklas, o kaimas taptų vieni kitus ryjančių krabų 
pintine, kur kiekvienas stengiasi pražudyti kaimyną, tokiu būdu 
veltui tikėdamasis išvengti savo žūties. 

xx% 

Kad ir kokia tragiška buvo atomazga, aišku, jog Montaju 
gyventojams namas (ostalis) buvo svarbiausias objektas iš visų 
žemiškų turtų. Paklausykime, ką, pritaikęs katarų mitą apie 
nuopuolį, Arko ir Montaju piemenims pasakojo Žakas (Jacqu- 
es) Otjė. „Šėtonas, — kalbėjo Žakas Otjé, — įžengė į Tėvo kara- 
lystę ir aiškino šios karalystės dvasioms, kad jis, velnias, turi dar 
geresnį rojų... Dvasios, aš jus nuvesiu į savo pasaulį, — pridūrė 
šėtonas, — ir duosiu jums jaučių, karvių, turtų, žmoną kaip drau- 
ge, turėsite savo namus ir vaikų … ir labiau džiaugsitės vienu vai- 
ku, kai jį turėsite, negu nieko neveikdami čia, rojuje“ (III, 130; 
II, 25). Namas paminėtas po karvės ir moters, bet prieš vaiką, 
— tokia vertingiausių turtų hierarchija. 

Juridiniu ir maginiu požiūriu, gal reikėtų sakyti etnografiniu, 
Arježo ostalis, visai kaip Andoros (Andorra) casa, reiškė daugiau 
negu mirtingų žmonių sambūrį (taip yra šeimzynoje). Pirėnų na- 
mas buvo juridinis asmuo, nedalomas turtas, turintis tam tikrų 
teisių: žemės nuosavybę, teisę į mišką ir bendras kalnų ganyklas 
(parapijos solanes arba soulanes). Taigi ostalis arba casa buvo esy- 
bė: jis „pratęsdavo mirusio šeimininko gyvenimą“ ir buvo verti- 
namas kaip „visų tėvonijos turtų tikrasis šeimininkas“. Stambieji 
ir smulkieji kaimo valstiečiai buvo tikri savininkai: tikri savo lau- 
kų ir pievų, — didžiosios naudojamos žemės dalies, nes miškai ir 
ganyklos skaičiuojami atskirai, — šeimininkai. 

xk k 
Montaju namas turėjo savo „žvaigždę“, savo „tikrąją lai- 


me”, „kurią kurdavo ir mirusieji“ (I, 313-314). Tą žvaigždę ir 

laimę stengdavosi išsaugoti namuose laikydami mirusios šei- 
mos galvos plaukų sruogeles ir nagų gabalėlius: plaukai ir na- 
gai auga net ir žmogui mirus, tad jie turi ypač stiprios gyvybi- 
nės energijos. Šio ritualo tikslas — namuose sukaupti mirusiojo 
magines galias ir perduoti jas kitiems giminaičiams. „Kai mire 
Ponsas Klergas, Montaju klebono tėvas, — pasakojo Alazaisa Aze- 
ma (I, 313-314), - jo žmona Mangarda Klerg paprašė manęs ir 
Briunos Pursel nukirpti lavono plaukų sruogą, apkarpyti rankų ir 
kojų nagus, kad mirusiojo namai būtų laimingi. Tada uždarėme 
Klergy namus, kuriuose gulėjo mirusiojo kūnas, nukirptus plaukus 
ir nagus atidavème tarnaitei Gijemetei, o toji perdavė Mangardai 
Klerg. Plaukus ir nagus „atskyrėme“ po to, kai nuplovėme miru- 
stojo veidą (Montaju neprausdavo lavonų)“. 

Šiame procese dalyvavo Montaju valstietė Briuna Vital, kuri 
patarė notablio Ponso našlei gerbti liaudies paprotį. „Ponia, — 
kalbėjo Briuna Mangardai, — girdėjau, kad jei nukirpsi lavono 
plaukų sruogą ir apkirpsi rankų ir kojų nagus, tai mirusysis neiš- 
sineš namų žvaigždės — tikrosios laimės“ (I, 313-314). Kita Mon- 
taju moteris, Fabrise Riv, papildė šį epizodą keliomis detalė- 
mis. „Mirus Ponsui Klergui, klebono tėvui, — aiškino Fabrisė, — 
daug Ajono krašto žmonių susirinko į klebono, Ponso sūnaus, na- 
mus. Kūnas, dar nesuvyniotas į drobulę, buvo paguldytas „name 
esančiuose namuose“, kuriuos vadiname „foganba“ (virtuve). Kle- 
bonas liepė visiems išeiti, su mirusiuoju ir klebonu liko tik Alazai- 
sa Azema tr Briuna Pursel, Prado Tavernjė pavainikė. Moterys ir 
klebonas nukirpo lavono plaukų sruogą ir nagus... Vėliau buvo 
kalbama, kad klebonas tą patį padarė su savo motinos kūnu“ (I, 
328). Iš pasakojimų aiškėja, jog įpėdiniai imdavosi atsargumo 
priemonių, kad mirusysis neišsineštų domus laimės. Išvaryda- 
vo į šermenis gausiai susirinkusius žmones, uždarydavo duris, 
užsirakindavo virtuvėje (tai „namas namuose“). Kūno nepraus- 
davo, nes bijojo, kad vanduo nuplaus tai, kas vertinga odos 
paviršiuje ar nešvarumuose. Tokį atsargumą galime palyginti 
su Pierre o Bourdieu aprašytais atvejais Kabilijos namuose: ten 

irgi imdavosi visų įmanomų priemonių, kad prausiamas, pas- 
kui lydimas į kapus numirėlis neišsineštų namų baraka“. 
Alazaisa Fore iš Montaju, nešdama ant galvos tuščią krepšį, 
vieną dieną pilies šlaite susitiko kitą Montaju gyventoją — Ber- 
narą Bene (I, 404). Bernaras jai pareiškė norįs pranešti Karka- 
sono inkvizitoriui, kad Alazaisos velionis brolis Gijomas Gila- 
beras prieš mirtį tapo eretiku. Alazaisa išsigando, todėl pasakė 
padarysianti viską, kad apsaugotų mirusio brolio ir jo domus 
atminimą (tas atminimas iš tiesų galėjo būti suterštas). „Pasa- 
kiau Bernarui Bene, — pasakojo Alazaisė, — jog duosiu jam pustu- 
zinį arba tuziną avių ar ko jis panorės, kad išvengčiau prakeiki- 
mo, kuris mano mirusiam broliui ir jo domus užtrauktų nešlovę“. 
Maginių galių suteikimas mirusiojo plaukams ir nagams, 
kad būtų užtikrintas giminės ir namų tęstinumas, sietinas ir 
su kitais panašaus pobūdžio magiškais ritualais, įprastais Ok- 
sitanijos liaudžiai. Beatričė de Planisol saugojo savo dukros pir- 
mųjų menstruacijų kraują kaip meilės apžavus būsimam žen- 
tui užkerėti, o vaikaičių bambagysles — kaip talismanus, padė- 
siančius jos pačios bylose. Abiem atvejais šios organinės kilmės 
dalys simbolizavo vaisingumą, kaip Ponso Klergo nagai ir plau- 
kai, ir buvo svarbios giminei pratęsti (žento meilė dukrai) bei 
turtui kaupti (laimėti bylas). Dar visai neseniai, kad pamiltų 
vaikinas, Langedoko merginos į gėrimą įlašindavo lašą savo krau- 
jo, o į pyragą įmesdavo nago gabalėlį. Įsigilinę pastebėsime, 
jog Montaju mirusiojo šeimos galvos plaukai ir nagai turėjo 
palaikyti ryšį su domus, kuriame saugomi. Analogiški ir šven- 
tųjų relikvijų ryšiai su šventykla, kurioje jos laikomos: „Ten, 
kur yra dalelė jo kūno, visada yra ir šventasis“. Teorija, kad 
karalių kūnai ilgai nepūva, susijusi su karališkųjų namų tęstinu- 
mu, ji tinka, kai kalbame apie Montaju šeimos galvos kūną. Ke- 
lių dalelių pakakdavo, kad giminė neišnyktų ir neužgestų šventa 
domus ugnis: „Ponsas Klergas mire, tegyvuoja Klergų šeima!“ Tokiu 


° P. Bourdieu. Esquisse d'une théorie de la pratique, Genève, Droz, 1972. 

būdu abi koncepcijos, karališkoji ir valstieuiskoji, aristokratiškoji 
ir prasčiokiškoji, galėjo atsirasti epochoje, kuri mažai ištyrinėta, — 
pradžią toms koncepcijoms davė tikėjimas magija. 

Paskutinė pastaba: klebonas Pjeras Klergas, Fabrisės Riv liu- 
dijimu, išsaugojo savo tėvo, vėliau ir motinos, plaukų sruogas ir 
nagų nuopjovas. (Jis taip gerbė motiną, kad palaidojo ją po 
Mergelės altoriumi Montaju bažnyčioje). 

xk 


Domus problemos ne vien „tėviškos“ ar „motiniškos“, bet ir 
dvilypės. Žinoma, Montaju ir aplinkinių kraštų gyventojai šiltai 
kalbėjo apie tėvo ostalj ar domus. „Geriau būtų, — aiškino klebo- 
nas Klergas (tikrai turėdamas galvoje savo tėvo namus), — jei 
brolis vestų seserį, nei parsivestų žmoną iš kitur, 0 sesuo tegu teka 
už brolio, nei, gavusi daug pinigų kraičiui, už vyro iš pašalies ir 
išeina iš tėvų namų: taip elgiantis tėvų namai praktiškai žlunga“ 
(I, 225-226). Tėvų namai buvo ta vieta, į kurią mergina iš 
Montaju, ištekėjusi svetur, o paskui susirgusi nepagydoma li- 
ga, grįždavo numirti. „Esklarmonda, Bernaro Klergo (Arno ir 
Gozja Klergy sūnaus) duktė, ištekėjusi už vyro iš Komiu (Comus), 
susirgo mirtina liga. Ją pargabeno į tėvo namus, čia ji sirgo trejus 
metus, kol numirė. Prieš jos mirtį kitas Bernaras Klergas, klebono 
brolis, atvedė į tuos namus eretiką, kuris Esklarmondą užkrėtė ere- 
zija“ (I, 426). Būtent tėvų namai — eventualiai užkrėsta vieta, 
kur, manyčiau, vargšė mergina persiėmė erezija, nes ji buvo 
palikusi namus ir ištekėjusi svetur. „Ar liudytojas tikras del to, 
kad moters Forė iš Lafažo (Lafage) tevo ostalis kadaise buvo išnie- 
kintas erezijos?“ - klausė skundiko Žakas Furnjė. Motinos osta- 
lis buvo labai svarbus baskų krašte. Didelę reikšmę jis turėjo ir 
Arježo kalnuose, nes turtas buvo perduodamas paveldėjimo 
keliu: kad atgautų savo motinos ostalį, kurį Fua valdininkai nu- 
savino dėl jos erezijos, o pačią sudegino, Arno Sikras tapo uo- 
liu šnipeliu (II, 21). Motinos ostalis sukeldavo matriarchalinius 
reiškinius: sūnus, jį paveldėjęs ir norįs jame gyventi, stengdavosi 

pasiimti motinos, o ne tėvo pavardę, nes ji buvo siejama su apkal- 
tintais namais. Zentas, eidavęs gyventi į jaunos žmonos namus, 
dažnai pasiimdavo žmonos pavardę, o ne atvirkščiai. 


kk k 


Montaju namas, atitekęs iš motinos ar tėvo (dažniau iš pas- 
tarojo), kaip ir visi gerbtini domus Pirėnuose, turėjo šeiminin- 
ką: cap de casa Andoros krašte, Aukštutinį Arježą aprašinėjusių 
raštininkų lotynų kalba dominus domus. Tas dominus domus 
turėjo valdžią žmonai ir vaikams, taip pat eventualiai savo mo- 
tinai. Alazaisa Azema tai aiškiai pabrėžė: „Kadaise mano sūnus 
Raimonas, — pasakojo ji, — krepšyje arba pintinėje nešdavo mais- 
to tikintiesiems (tobuliesiems). Jis niekada neprašydavo mano lei- 
dimo, nes buvo namų šeimininkas“. 

Alazaisa Azema nemanė, kad sūnus ją erzino, nes jai labai 
patiko tikintieji. Kartais namų galva engdavo savo motiną, tai 
pasitaikydavo ir valstiečiams, ir bajorams. „Aš sužlugdyta, iš- 
pardaviau turtą ir įkeičiau daiktus, sūnaus namuose gyvenau kuk- 
liai ir vargingai, nedrisau nė krustelėti“, — pasakojo Stefani de 
Šatoverden, puolusi ant kaklo senam draugui eretikui Raimo- 
nui Pjerui, gyvulių augintojui (II, 417—418). Domus galvos 
priespauda galėjo slėgti ir žmoną, ir seną tėvą: Ponsas Rivas iš 
Montaju, autoritarinis savo ostalio šeimininkas (I, 339-341), 
išvarė žmoną Fabrisę, nes, anot jo, ją atsiuntė velnias, todėl, 
kol ji namuose, neįmanoma priimti tobulųjų! Bernaras Rivas, 
senas Ponso tėvas, neturėjo įtakos savo namuose, nes juos val- 
dė sūnus. Vieną dieną jo dukra Gijemetė, kito Pjero Klergo 
(nepainioti su klebonu Pjeru Klergu) žmona, atėjo pasiskolin- 
ti mulo, kad galėtų keliauti į Taraskoną nusipirkti grūdų, nes 
jų pristigo. Bernaras Rivas Gijemetei tegalėjo atsakyti: „Be sū- 
naus valios nedristu nieko daryti. Ateik rytoj. Jis tau paskolins 
mulą“. Alazaisą Riv, Bernaro žmoną, Ponso motiną, taip pat 
terorizavo jos sūnus, tapęs „mažąja galva“ — tikras namų tiro- 
nas. Ji susitaikė su tuo. 

Paklusimas galingai, garbinamai vienvaldei šeimos galvai 
gali virsti asmens kultu. Kalėjime Bernaras Klergas sužinojo 
apie brolio klebono, tapusio (prieš senojo Ponso Klergo mirtį) 
tikruoju namų šeimininku, mirtį. Keturi liudininkai girdėjo, 
kaip palūžęs Bernaras dejavo: „Mirtis yra mano Dievas. Mirtis — 
mano valdovė. Išdavikai Pjeras Azema ir Pjeras de Gajakas (Pierre 
de Gaillac) nužudė mano Dievą“ (II, 285). Taigi Pjeras Klergas 
dar gyvas buvo brolio sudievintas. 

Vis dėlto turime pastebėti, kad, nepaisant neginčijamos vyro 
valdžios, Montaju namų savininkės, jei jų ostalis nors kiek vertin- 
gas, turėjo teisę į ponios (domina) titulą. Alazaisą Azema, papras- 
tą valstietę, sūrių pardavėja vadino ponia, aišku, prekiautoja ši- 
taip tikėjosi jai parduoti prekę: „Ponia, gal norite pirkti mano sū- 
riy?". Mangardą Klerg, turtingo valstiečio ir dargi notablio žmo- 
na, kaimo moterėlės irgi vadino ponia (I, 312-314). 

Mirtingi amžino turto valdytojai, vienas kitą keičiančios 
šeimos galvos, turėjo teisę skirti savo įpėdinį ir atimti palikimą 
iš palikuonių ar kitų, turinčių į tai teisę. Atrodo, tam įtakos 
turėjo oksitaniškoji-romėniškoji pirmenybės teisės tradicija. Šio- 
je srityje šeimos tėvų ar šeimos galvų valdžia Arježe buvo ne- 
ginčijama. Kitokios Normandijos ir Anžu lygiavos tradicijos: 
kad pasidalytų tėvų turtą, žiauriai grumdavosi broliai ir netgi 
seserys (Anžu atvejis). Aukštutiniame Arježe lemdavo aukščiau- 
sia tevo valia, nes jis priimdavo sprendimus ir galėjo neteisin- 
gai paskirti įpėdinį. „Taraskone gyveno du broliai, pavarde d Anjo 
(d'Aniaux) ar de Njo (Niaux), vienas jų buvo eretikų draugas. Jis 
turėjo du sūnus, vienas jų taip pat simpatizavo eretikams. Tėvas 
jam paliko didesnę turto dalį ir apvesdino su Bertrano Mersje (Ber- 
trand Mercier) dukra, nes jos motina buvo eretikė“ (I, 427). 
Arježo ir Andoros papročiai suteikė šeimos galvai, kaip testato- 
riui, laisvę, — taip domus buvo apsaugomas nuo išdraskymo. 
Tačiau tie papročiai nereiškė, kad išeidami iš namų jaunesnie- 
ji vaikai, kuriems nelemta tapti domus galva, nieko negaus. Iš- 
eidami iš šeimos namų, jie išsinešdavo kraitį arba „tai, kas tei- 


58 


sétai priklausė“. Kraitis buvo merginos nuosavybė ir iškeliau- 
davo iš domus jai ištekėjus, bet netapdavo naujo ūkio nedalo- 
ma dalimi, nors ir buvo jam skirtas. Vyrui mirus pirmam krai- 
tis likdavo našlei, o ne jos ar vyro įpėdiniams. „Klebonas Pjeras 
Klergas, — pasakojo Beatričė de Planisol, pirmą kartą likusi našle, 
— per pasiuntinį man atsiuntė aktą, sudarytą per pirmąsias vedy- 
bas, jame, deponuotame pas kleboną, kalbama apie mano kraičio 
panaudojimo sąlygas. Tačiau man nesvarbu, kad jį atidave, nes 
jau buvau išsiskyrusi su pirmo vyro turto paveldetojais (suprask — 
pasiėmusi ir savo kraių!)“ (I, 233). 

Nelabai turtingoje visuomenėje kraičio problema buvo svar- 
biausia — sąlyginis ekonominis sąstingis dukros vestuves pa- 
versdavo domus drama: iškildavo grėsmė prarasti jaunamartės 
išsivežamą turtą. Pjeras Klergas praleido daug nemigo naktų, 
sukdamas galvą, kaip išlaikyti vientisą ostali, beje, jis bandė 
įteisinti net kraujomaišą. „Klausyk, — nuoširdžiai nesivaržyda- 
mas gražiajai meilužei dėstė savo pažiūras klebonas, — esame 
keturi broliai (I, 225). (Aš kunigas ir žmonos man nereikia). Jei 
mano broliai Gijomas ir Bernaras būtų vedę savo seseris Esklar- 
mondą ir Gijemetę, mūsų namai nebūtų sužlugdyti del prarasto 
kapitalo (averium), kurį seserys išsigabeno kaip kraitį. Mūsų osta- 
lis būtų likęs koks buvo ir pakaktų vienos moters mūsų namams — 
broliui Bernarui, tad būtų pakakę moterų (sic), o mūsų ostalis 
būtų turtingesnis negu yra dabar“. 

Toks keistas kraujomaišos gynimas pateisino dvasininkų ce- 
libata (abejotiną), beje, ir gyvenimą susidėjus, — Montaju tai 
buvo dažnas reiškinys. Šis gynimas kilo iš baimės, kurią jautė 
kiekvienas tvarkingas domus dėl to, kad bus „atplėšta dalis“ — 
merginų išsinešami kraičiai, o brolio dalis, arba fratrisia, ski- 
riama broliui, kuris dėl to, jog nėra vyriausias, arba dėl kitų 
priežasčių, netaps šeimos galva. Taigi negaus pagrindinio pa- 
likimo, tik fratrisia, kurią jam kaip kompensaciją duos domus 
ar domus galva. „Netekau brolio dalies (fratrisia), kuri man pri- 
klausė Montaju, nes bijojau (del inkvizicijos) grįžti į kaimą jos 

atsiimti“, — kalbėjo Pjeras Mori Katalonijoje šnekučiuodama- 
sis su Arno Sikru (II, 30). 

Domus pirmenybė visada buvo būdingiausias oksitaniško- 
sios ir kalniečių laisvės požymis. Mas d Azilyje (Mas d 'Azil), 
kaip, beje, ir daugelyje „trobų“, XIII amžiuje oksitaniškai kal- 
bančiuose kraštuose dar buvo likę baudžiavos pėdsakų. Kolo- 
nai tapdavo laisvi tada, kai pasistatydavo namą. 

Nors ir svarbiausias Aukštutinio Arježo kultūroje, domus 
labiausiai buvo vertinamas ne dėl rinkos kainos, o dėl to, kad 
buvo brangus jame gyvenusiems žmonėms. Kaimo ar mieste- 
lio namas vertas 40 Turo livrų, — tai tik dukart daugiau nei 
visa Biblija, dvigubai daugiau, negu pasamdyti apmokamus 
žudikus, ir beveik dvidešimt kartų mažiau nei suma, kurią Ber- 
naras Klergas išleido, kad iš inkvizicijos nagų išlaisvintų savo 
brolį kleboną. Domus daug vertas jame gyvenančių nuomone, 
tačiau jo kaina nedidelė. Kraičiai ir brolių dalys nebuvo dideli, 
juos kompensuodavo sutuoktinio atsineštas turtas, bet vis tiek 
grėsdavo finansiniai sunkumai ar netgi visiškas ūkio žlugimas. 
Kita vertus, represijos Ajono krašte naikino, griovė, degino — 
šluote šlavė eretikų namus. Užteko kūmutei ilgu liežuviu per 
durų plyšį pamatyti Pjerą Otje skleidžiant ereziją ligonio na- 
muose ir tėvo ar motinos domus Ajono Prade inkvizitorių bū- 
davo nugriautas (I, 278). Todėl pačiame Montaju visi kiek 
įmanoma laikėsi tylėjimo įstatymo. „Jei nenori, kad nugriautų 
tavo namą, užsičiaupk“, — pernelyg plepioms moterėlėms aiš- 
kino Raimonas Rokas (Raymond Rogues) ir senoji Gijemetė- 
„Belotė“ (I, 310). Nori virš galvos turėti stogą — laikyk liežuvį 
už dantų. Geriausiu atveju sugauto eretiko namai galėjo ne- 
virsti pelenais, tačiau juos konfiskuodavo visiškai paklüstanti 
inkvizicijai Fua grafystės valdžia. 


Dabar aprašysiu namą. Nors jame gyveno daug kartų, jis 
galėjo lengvai žlugti. Centrinė, pagrindinė domus dalis buvo 

virtuvė, arba foganha, sijos apkabinėtos kumpiais, saugomais 
nuo kačių. Ugnis branginama, jos pasiskolinti ateidavo kai- 
mynai, net ir šauni moteriškė Alazaisa Azema, paprastutė, nors 
vadinama ponia. Vakare ugnį pridengdavo, kad ostalio nepa- 
verstų pelenais (I, 307; 317). Ugnį prižiūrėdavo šeimininkė 
arba focaria — „namų šeimininkė“, kaip Palaro” (Palhars) die- 
cezijoje pravardžiuodavo klebonų sugyventines. Tačiau ugni- 
mi rūpindavosi ne tik moterys, bet ir vyrai, jie skaldydavo ša- 
kaliukus (frangere teza). Virtuvės indai — puodai, įkasti į žemę, 
keptuvės, katilai, ąsočiai, puošti dubenys — supo ugniakurą. 
Indų amžinai nepakakdavo, ypač metalinių: jų dažnai prasi- 
manydavo klasikiniu Montaju būdu — pasiskolinti iš kaimy- 
nės. Netoli ugniakuro stovėjo stalas ir suolai, ant jų sėsdavo 
valgyti ar vakaroti. Dažnai, bet ne visada, kildavo gana smarki 
segregacija dėl lyties ir amžiaus, kaip dar visai neseniai buvo 
Žemutiniame Langedoke ir Korsikoje. Montaju valstiečio sū- 
nus piemuo Žanas Mori apie tai užsiminė pasakodamas apie 
vakarienę tėvo /oganboje, žinoma, nekasdienę vakarienę, nes buvo 
pakviestas tobulasis Filipas d'Alajrakas (Philippe d'Alayrac). 
„Buvo žiema. Montaju dengė storas sniego sluoksnis. Mano tevas 
Raimonas Mori, brolis Gijomas, eretikas Pilypas d Alajrakas ir 
Gijomas Belo (kaimynas) vakarieniavo prie stalo. Aš, motina, ki- 
ti broliai ir seserys valgėme, sédédami prie ugnies“ (II, 471). Do- 
kumentuose virtuvė vadinama namu name, domus ostalyje, ten 
valgoma, mirštama, eretikuojama, dalijamasi tikėjimo paslap- 
timis ir kaimo paskalomis (I, 268-269). „Tada, — pasakojo 
Raimonda Arsen (Raymonde Arsen), Belo namų tarnaitė, — 
Bernaras Klergas (seniūnas, klebono brolis) ateidavo į Raimono 
Belo namus ir kalbėdavosi su uošve Gijemete Belo name, vadinta- 
me virtuve (in domo vocata la foganha), jie mane tuoj pat pava- 


rydavo, kad negirdečiau jų pokalbio“ (I, 372). 


‘1, 253. Atrodo, kad ugnis degdavo ne židinyje, bet ugniakure viduryje kamba- 
rio, arba {gré (laré). Ar stoge buvo skylė? 

Mėgstamiausias namas, vadinamas foganba, tilpo didesnia- 
me name, vadintame ostaliu, kaip viena rusiška lėlė kitoje. 

Virtuvėje galima miegoti. Tačiau dažnai buvo miegama ir 
keliose lovose kambariuose aplink virtuvę arba antrame aukšte 
(solje) (Solier) Ar Montaju namas pakankamai didelis nema- 
žame kalnų žemės sklype? Kaip ten bebūtų, jis, atrodo, trupu- 
tį didesnis nei aukštas Burgundijos namas, kurį detaliai aprašė 
Pesezas ir Piponnier. 

Atrodo, įmanoma kasinėjant ad hoc atkurti pietietiškų 
Montaju namų planus, nes namų liekanos dar matyti pilies 
papėdėje. Kol tai bus padaryta, iš kai kurių dokumentų gali- 
ma nustatyti, kaip buvo suplanuoti kambariai. Ajono Prade 
(kaimas analogiškas Montaju, nes įsikūręs netoli ir žmonės 
gyveno panašiai) stovėjusį Pjero Mišelio (Pierre Michel) namą 
apibūdino jo dukra Raimonda: ,Müsy namo rūsyje stovėjo dvi 
lovos, vienoje miegojo tėvas su motina, kita buvo laikoma užkly- 
dusiam eretikui. Rūsys buvo šalia virtuvės, į kurią patekdavai pro 
duris. Patalpose virš rūsio niekas nemiegojo. Mes su broliais mie- 
gojom kambaryje kitoje virtuvės pusėje, nes virtuvė buvo tarp vai- 
ky kambario ir rūsio, kur gulėdavo tėvai. Iš rūsio lauko durys vedė 
į grendymą |. 

Tokiame rūsyje (sotulum), kur kartu stovėjo statinės ir lo- 
vos, Beatričė de Planisol, tuo metu gyvenusi pas antrąjį vyrą 
Otoną de Laglezą (Othon de Lagleize), paskutinį kartą mylė- 
josi su Montaju klebonu Klergu, atėjusiu neva kažko pasisko- 
linti. Tuo metu tarnaitė Sibilė Teseir (Sybille Tesseyre), irgi iš 
Montaju, šeimininkės kraštietė ir suokalbininkė, saugojo rū- 
sio, kur Beatričė tarp dviejų statinių „sujungė savo kūną su kle- 
bono kūnu“, duris. 

Daug dokumentų patvirtina, kad šalia rūsio būdavo virtu- 
vė ir užrakinami kambariai su lovomis ir suolais, skirtais vie- 


i II, 401. Turtingesniuose namuose, pavyzdžiui, Klergų ir galbūt Belo, buvo vienas 


arba keli kambariai antrame aukšte. 

nam ar keletui žmonių miegoti kartu ar atskirai. Mori šeimos 
namuose (jie buvo paprasti valstiečiai — audėjai-piemenys) vy- 
riausias brolis Gijomas turėjo atskirą kambarį. Taip pat ir se- 
noji našlė motina Gijemetė — „Belotė“ savo sūnų Belo namuo- 
se. Ir klebonas Klergas turėjo atskirą kambarį dideliuose savo 
šeimos namuose, tokiuose erdviuose, kad antrame aukšte buvo 
prieškambaris. Kambarių langai buvo be stiklų, bet su medi- 
nėmis langinėmis. Naktį, kad taktiškai atkreipty namiškių dė- 
mesį, į langinę sviesdavo akmenį. Užimantys pareigas ar mo- 
kyti, pavyzdžiui, notarai ir gydytojai, beje, Montaju tokių ne- 
buvo, savo namuose dar turėdavo raštinę (scriptorium). Ten jie 
ir miegodavo. 

Apskritai soljé (antras aukštas virš virtuvės, į jį veda laiptai 
iš pirmo) buvo išorinis turtingumo simbolis. Sole statyba, ku- 
rios emėsi batsiuvys Arno Vitalis, buvo ženklas, kad savininkas 
kyla socialiniais laiptais, ar bent jau rodė norą, gal kiek ir pa- 
gyrūnišką, jais kilti ir tuo didžiuotis. Tik Klergai, Vitaliai (ne 
tokie jau turtingi) ir Belo turėjo, kiek žinoma, Montaju na- 
mus su solje. Domus širdis foganha būdavo mūrinė, so/jė ir pir- 
mo aukšto priestatai — „iš lengvų medžiagų“, medžio ar plau- 
šaplyčių. 

Virtuvė, soljé, kambariai — ne vienintelės patalpos. Dalis 
Montaju namų skiriama gyvuliams. „Prieš aštuoniolika metų, — 
pasakojo Alazaisa Azema, — ką tik išleidusi kiaules iš namų palies 
aikštėje (Montaju) sutikau lazda besiramsčiuojantį Raimoną Be- 
lo. Jis man pasiūlė: 

— Užsukite pas mane. 

Atsakiau jam: 

— Negaliu, nes palikau praviras namų duris“. 

Tai rodo, kad žmonės ir kiaulės gyveno tame pačiame na- 
me, galbūt naudojosi ir vienomis durimis, pro jas išeidavo žmo- 
nės ir būdavo išmetamas gyvulių mėšlas. Ponsas Rivas, Berna- 
ro Rivo sūnus, mulą ar asilą irgi laikė namuose. Gijemetė Bene 
namuose uždarydavo jaučius, vakare parvestus iš ūkio darbų. 

Gijomas Belibastas ketino namuose (in domo sua) auginti ėriuką. 
Žanas Pelisjė, Montaju piemenukas, kas rytą iš namų išginda- 
vo avis. Žmonės, net ligoniai, miegodavo su gyvuliais (gal no- 
rėjo išnaudoti gyvulių, „natūralių radiatorių“, skleidžiamą ši- 
lumą?). „Gijomas Belo, — pasakojo Bernaras Benė, — atsivedė 
eretiką Gijomą Otjé pas sergantį mano tėvą Gijomą Bene, toje 
mūsų namo dalyje guledavo gyvuliai“. 

Prie namo būdavo ir įvairiausių priestatų: šalia kiemas ir 
paukštidė, ten kartu su sparnuočiais galima pasišildyti saulėje. 
Kieme dažnai riogsojo mėšlo krūva. Ant jos užsiropštusi smal- 
si tarnaitė pakildavo iki s0/ė ir galėjo šnipinėti, apie ką kalba 
šeimininkai ir tobulieji. Didžiausi ūkiai, tokie kaip Marti ūkis 
Žiunake ir keletas kitų, turėjo kiemą ir sodą, boal (tvartą jau- 
čiams), karvelide, kiaulidę šalia sodo, kluoną (bordes) šiaudams 
kitoje kiemo pusėje ar prie šulinio, avide (cortal) šalia namo ar 
kiek toliau. Tačiau tokie stambūs ūkiai nebūdingi Montaju. Į 
gatvės pusę kieme, visai kaip šiandien, prie durų stovėjo suolas 
ir stalas, čia galima pasišildyti saulėje ar paplepėti su kaimy- 
nais. Namo užrakinimo problemos toli gražu nebuvo išspręs- 
tos. Jei namas teturėdavo pirmą aukštą (o taip dažniausiai ir 
būdavo), galima galva pakelti malksnų stogo kraštą ir nekuk- 
liai žvilgtelėti, kas dedasi virtuvėje (II, 366). (Stogas-terasa buvo 
plokščias ar beveik plokščias, tad ten galima sudėti javų pėdus, 
kartu tai gera vieta kūmutėms paplepėti. Dabartinis stogo šlai- 
tas Katalonijos Pirėnuose atsirado tik XVI amžiuje). Kad pa- 
tektum į namą, kartais pakakdavo atstumti lentą ar lentelę. 
Pertvaros būdavo tokios plonos, kad girdėdavosi, kas vyksta 
kitame kambaryje, žinoma, ir kokios nors ponios eretiški po- 
kalbiai su meilužiu (I, 227). Tarp šalia stovinčių Montaju na- 
mų kartais būdavo anga, todel galėjai patekti iš vieno būsto į 
kitą. „Gijemetė Bene turi gerai išmanyti eretikų reikalus, — skun- 
dė Raimonas Testanjeras (Raymond Testaničre), — nes tuo me- 
tu, kai Montaju gyventojus persekiojo Karkasono inkvizitoriai, tarp 
Bernaro Rivo namo, kur eretikai turėjo koplytėlę, ir Gijomo Bene 

namo buvo anga. Minėtieji eretikai pro tą angą pereidavo iš vieno 
namo į kitą“. Šiuo požiūriu Montaju buvo tikras skruzdėly- 
nas: kitas tiesioginis perėjimas iš jau minėto Bernaro Rivo na- 
mo vedė į Raimono Belo namą, tad tobulieji galėjo nepastebė- 
ti pereiti iš vieno namo į kitą. 

xk 

Be šių materialių dalykų, ne visada gerų, mane visų pirma 
domino žmonių, gyvenusių ostalyje, veikla. Domus narių skai- 
čius dėl įvairių priežasčių viršydavo griežtas klasikinės „šei- 
mos“ribas, kitaip sakant, nariai — ne vien tėvai ir vaikai. Pir- 
miausia todėl, kad buvo tarnų: Žanas Pelisjė, iš Montaju kilęs 
piemuo, dirbo įvairius darbus pas vieną ar kitą žmogų ne pa- 
čiame kaime. Tokiu būdu jis mokėsi arba norėjo parodyti, ko 
išmokęs. Paskui grįžo, bet, užuot apsigyvenęs gimtuosiuose 
namuose, trejus metus kaip piemuo gyveno sutuoktinių Ber- 
naro ir Gijemetės Morų namuose. Nežinoma, kiek jam mokė- 
jo. Be Žano Pelisjė, Morų domus gyveno jo brolis Bernaras, jis 
buvo ne piemuo, bet bernas (laborator vel arator). Bernaro Moro 
namuose dar gyveno du jo vaikai ir motina, senoji Gijemetė 
Mor, našle (III, 161). Taigi akivaizdu: šeima „nebranduoli- 
nė“, joje — sutuoktinių pora, du vaikai, giminaitė ir du tarnai. 
Šeimų su mišria tarnų, šeimos narių ir kaimynų struktūra bu- 
vo ir daugiau. Prie Bernaro Moro namų šliejosi jo brolio Pjero 
Moro namas, irgi užkrėstas katary erezija ir atvirai kovojantis 
su parapijos kunigu Klergu (Pjero žmonai Mangardai Mor vieną 
dieną buvo nupjautas liežuvis už nepagarbias šnekas apie kle- 
boną). Brolių Morų namai buvo lyg vienas: „Kai gyvenau pas 
Bernarą Morą, — pasakojo piemuo-tarnas Žanas Pelisjė, — 
dažnai lankydavausi Pjero Moro namuose“ (III, 76). 

Be sutuoktinių, vaikų, palikuonių, giminaičių ar tolimų 
giminaičių ir vyriškos lyties tarnų, namuose galėjo būti ir tar- 
naitė, net kelios, paprastai pavainikės. Tai būdinga ir Klergų 
domus. Pavainikė Briuna Pursel buvo pradėta Prado Tavernje, 

audéjo eretiko, tapusio tobuluoju (jis nesivaržydamas reikala- 
vo, kad pagal katary apeigas mergina kartais rodytų jam dė- 
mesį). Baigusi tarnybą Klergų namuose, iš kurių išsinešė kele- 
tą inkvizicijai pikantiškų detalių, Briuna Pursel ištekėjo, vė- 
liau liko našlė. Nuo tada ši neturtinga ekstarnaitė gyveno nuo- 
savame, labai vargingame osta/yje. Ji elgetavo, apkalbinėjo, vo- 
gė arba skolinosi šieno, malkų, ropių ir net rėtį miltams sijoti. 
Briuna Pursel buvo prietaringa: Klergų namuose ji karpydavo 
šeimininkų lavonų plaukus ir nagus, bijojo pelėdų ir naktinių 
paukščių, nes tikėjo, kad tai velniai, per stogą ar sienas ban- 
dantys pasiimti neseniai mirusios Na Roka (Roqua) (ponios 
Roka) sielą. (Vis dėlto reikia pripažinti, kad prietaringumas 
nebuvo būdingas vien tarnaitei — pavainikei Briunai, daugelis 
kaimo gyventojų buvo tokie pat prietaringi kaip ir ji). 

Dar viena ne santuokoje gimusi tarnaitė — Mangarda. Ji — 
Bernaro Klergo pavainikė. Gyveno tėvo namuose, čia kepė duo- 
ną, upelyje skalbė tobulųjų baltinius, plonesnius už paprastų Mon- 
taju valstiečių (I, 416—417). Vėliau ištekėjo už žemdirbio. 

Apie tarnaites (ne pavainikes), dirbusias Belo namuose, ži- 
nome daugiau negu apie tas, kurios triūsė Klergo domus. Pa- 
vyzdžiui, — Raimonda Arsen 1324 metais už ryšius su ereti- 
kais buvo nuteista nešioti dvigubus geltonus kryžius. Mažoji 
Raimonda, kilusi iš Ajono Prado šalia Montaju, gimė vargin- 
game, tačiau ne skurdžiame ostalyje, ji buvo Arno Vitalio, Mon- 
taju kurpiaus, prižiūrėjusio komunos laukus (messier pareigos), 
sesuo. Apie 1306 metus, dar labai jauna, buvo įdarbinta tar- 
naite Pamjė mieste, Boné de la Kosto (Bonet de la Coste) na- 
muose (I, 379). Tarnaudama pas šį poną susitiko Raimoną 
Belo (iš Montaju), atvykusį į turgų nusipirkti grūdų, jam ji 
buvo pirmos eilės pusseserė (I, 458). Raimonas pasiūlė Rai- 
mondai dirbti tarnaite pas jį. Belo namai buvo vertinami kaip 
labai turtingi (I, 389), juose gyveno pats Raimonas (I, 371), 
brolis Gijomas, sesuo Raimonda, dar vienas brolis Bernaras, 
kerinęs vesti Gijemete, mergautinė pavarde Bene (Gijemeté 

buvo Gijomo Benė, kurio namas stovėjo keli metrai nuo Belo 
namo, duktė; vėl matome, kaip stiprinami kaimynystės, san- 
tuokos, giminystės ir tarnų ryšiai). Belo namuose gyveno ir 
našlė Raimono motina, vadinta Gijemete. Taigi tame name iš 
viso gyveno sutuoktinių pora, jų vaikai, suaugę broliai ir vyro 
sesuo (vieniši), sena motina našlė? ir tarnaitė. Ir dar keletas, 
apie juos pakalbėsime vėliau. 

Raimonda Arsen Žakui Furnjė aiškino, kodėl Belo šeima ją 
pasamdė tarnaite: „Raimonas ir jo broliai savo seserį Raimondą 
norėjo ištekinti už klebono brolio Bernaro Klergo“ (I, 370). Su- 
jungti brolius Belo su broliais Klergais pasinaudojus sesers, 
lyg strėlė perlėkusios į kitus namus, kraičiu, reiškė sulieti dvi 
iki tol atskiras įtakingiausias Montaju genus. Tai reiškė, kad 
minėta Belo-Bene ašis (vestuvės įvyko šiek tiek veliau, negu 
buvo pasamdyta Raimonda Arsen) pasipildys trečiąja grandi- 
mi: Benė-Belo-Klergų. Taip prie senųjų draugystės ryšių pri- 
sideda dar tvirtesni — vedybiniai. Mangarda Klerg (Bernaro 
motina) ir Gijemetė Belo, Raimondos motina, tikrai buvo se- 
nos draugės, susidraugavusios daug anksčiau, negu susituokė 
jų vaikai (I, 393). Pagaliau tai dar vienas atvejis, kaip ir Belo- 
Benė „binomas“, kai tuokiamasi kaimynystėje: Belo namus nuo 
Klergų skyrė tik keli kaimo gatvės metrai (I, 372; 392). Ne- 
paisant palankių aplinkybių ir kaimynystės, vedybų, giminys- 
tės bei draugystės samplaikos, trigubos vedybos tarp Belo, Be- 
nė, Klergų šeimų narių (netgi keturgubos vedybos — ketvirto- 
sios — su erezija, nes Benė buvo susigiminiavę su Otje) neišlai- 
kė stiprių inkvizicijos smügiy". Vis dėlto paaiškėja to krašto 
vedybų filosofija. 


” Kai dokumentuose kalbama apie „labai branduolinę“ šeimos struktūrą, ypač akcen- 
tuojama, kad senos motinos našlės gyvena kartu su sūnumis. Tačiau kartais uošvė 
galėjo gyventi su žentu (I, 260 ir kiti) . 

° Priminsiu, kad apie 1300 metus Otjé šeima, grįžusi iš Lombardijos, Montaju 
ereziją paskleidė būtent per Gijomo Bene domus (1, 471). Otje ir Benė šeimas siejo 
glaudūs vedybiniai ryšiai (I, 233). 

Taigi Belo šeima, norėdama kompensuoti sesers (Raimon- 
dos Belo) išėjimą iš namų, pasisamdė tarnaitę (Raimondą Ar- 
sen). Prieš palikdama brolio domus, sesuo tikriausiai juose bu- 
vo Barbe devyndarbė. Tarkime, kad Raimondos Arsen samda 
sutapo su vienu šeimos ciklu (sesers išėjimu). Berno ar pie- 
mens (Žano Pelisjė) samdymas Moro šeimoje rodo kitą bū- 
dingą šeimos ciklą (tai metas, kai jaunų žemdirbių poros, gy- 
venančios su vyro motina, vaikai dar per jauni dirbti ūkyje). 

Kadangi Raimonda Arsen tarnavo Pamje pas Bone de Kos- 
tą, Raimono Belo pasiūlymas įsidarbinti pas jį prieštaravo šei- 
myniniams, vedybiniams, darbo papročiams. Jauna tarnaitė 
Raimonda Arsen bandė išsisukti. „Kol kas negaliu priimti pa- 
siūlymo, — kalbėjo ji Raimonui, — nes sutikau dirbti ir sudariau 
sutartį su šeimininku Bonė iki Sventojo Jono Krikštytojo (birželio 
24 d.), o dabar Velykos ..., per Jonines pagalvosiu, dirbti pas jus 
ar ne“ (I, 370). 

Šis trumpas dialogas prieš Velykas iliustruoja modernią su- 
tarties sampratą Aukštutiniame Arježe: baudžiavos ten nebu- 
vo ar beveik nebuvo, priklausomybė nuo senjorijos buvo men- 
ka. Baigiantis birželiui Raimonda Arsen apsisprendė: atsisvei- 
kino su šeimininku Bonė, iš žindyvės Sen Viktore (Saint Vic- 
tor) pasiėmė dukrą (nesantuokinę) Alazaisą. Užsimetė ant nu- 
garos ar galvos drabužių ryšulėlį ir, paėmusi ant rankų kūdikį, 
užkopė į kalnus, stūksančius Pamjė pietuose. Atvykusi į Prada 
(prie Montaju), atidavė kūdikį kitai žindyvei, irgi Alazaisai, 
kuri išsigabeno vaiką į Astono (Aston) kaimą (dabar Arježas). 
Paskui Raimonda Arsen vėl nusileido į dabartinį Odo depar- 
tamentą padėti nuimti derlių Arko slėnyje!'. Paskui grįžo į 
Ajono Pradą, kraštą aukštai kalnuose, kur dėl klimato ypatu- 
mų javų derlius buvo nuimamas vėliau. Taigi per trumpą va- 
sara Raimonda Arsen gyveno ne namuose. Toks buvo vienišos 


Ž I, 370-371: Arkas ir Pradas (prie Montaju) - buvo papildomos vietos dirbantiems 
sezoninius derliaus nuėmimo darbus, pervarinėjantiems avis, ... ir vieta plisti katary 


idėjoms. 

klaidžiojančios motinos, lauko darbininkės, marginales gyve- 
nimas. Klajoklės gyvenimas baigėsi tik vel įsitaisius tarnaite 
„Raimono Belo ir jo brolių“? namuose; iš namų ką tik buvo 
išėjusi Raimonda Belo, nes ištekėjo už Bernaro Klergo. Tai 
įvyko, kaip ir buvo numatyta, prieš derliaus nuėmimą. 

Belo šeimoje Raimonda Arsen išbuvo metus (tradicinis sam- 
dos sutarties terminas). Ją įkurdino tikrai ne „namuose“: „lo- 
va“, kurią pasiklodavo vakare, buvo šiaudai mažame kluone 
kiemo gilumoje, kluonelis (borda) jai atstojo kambarėlį. Šitaip 
gyveno žemiausio rango kaimiečiai. Dieną Raimonda, aišku, 
kepė duoną krosnyje ir skalbė drabužius. Tiesa, Gijemeté — 
„Belotė“, senoji motina, irgi dirbo dalį ruošos darbų: savo ran- 
komis kepė skanią duoną užklystantiems tobuliesiems. Taip ji 
pagerbdavo Gijomą Otje (dažną svečią Belo namuose), kuris 
ilgai gyvendavo šio domus solje, apsirengęs tamsiai mėlynais ir 
žaliais drabužiais (I, 458). 

Gijomo Otje, gyvenusio Belo ostalyje, dėka pavyko Zvilgte- 
leti į vestuvinę „šeimos nuotrauką“. Raimonda Arsen, atstova- 
vusi tarnams, be abejo, buvo šeimos narė. Visi susirinko į Ber- 
naro Belo ir Gijemetés Bene vestuves (I, 371). Tos vestuvės, 
kaip matėme, visiškai kvailai užbaigė anksčiau pradėtą megzti 
santykių tinklą, nes Gijomas Bene, sužadėtinės tėvas ir Belo 
kaimynas, jau seniai buvo Gijomo Belo, jaunikio brolio, krikš- 
tatėvis (I, 389). 

Kažkurią vestuvių akimirką Gijomas Otjé nusileido iš savo 
soljė į virtuvę, kur visi buvo susirinkę. Broliai Belo sėdėjo ant 
suolo. Segreguojamos domus moterys susėdo žemiau, ant ma- 
žo suoliuko. Raimonda Arsen laikėsi truputį nuošaliau, prie 
ugnies, ant rankų laikė jaunosios Alazaisos kūdikį (Alazaisa — 
kira Raimono Belo sesuo, ištekėjusi svetur, bet tą dieną atvy- 
kusi į ceremoniją) (I, 370-37 1). 


iš Kitas apibūdinimas: „Bernaro Belo ir jo brolių namai“ (I, 458). Taigi viršenybę 


turi du broliai — Raimonas ir Bernaras. 


69 


Vėliau Raimonda Arsen ištekėjo už Prado den Arseno (Pra- 
des den Arsen) (mes ją ir pažįstame šia pavarde) ir paliko Belo 
namus. Pradėjusi viską iš pradžių, šios santuokos dėka ji vėl 
surado kelią į gimtą kaimą — įsikūrė vyro namuose Ajono Pra- 
de (I, 370-377). Reikia atkreipti dėmesį į tai, kad anksčiau 
turėtas nesantuokinis kūdikis nesukliudė jai susirasti vyrą. 

Raimondai Arsen išvykus, Belo namai neliko be „moteriš- 
kos giminės tarnų“, žinome ten buvus kitą tarnaitę, kartu ir 
sugulovę. Raimonda Testanjer, pravarde Viuisana (Vuissane), 
iš Montaju, Belo namuose išbuvo trejus metus, maždaug nuo 
1304 iki 1307 metų (I, 455—470). Ji buvo šeimininko Berna- 
ro Belo meilužė ir pagimdė jam mažiausiai du vaikus, berniu- 
ką pavadino Bernaru. Neatrodo, kad meilė tarnaitei pateisina- 
ma tuo, jog gyvenama kartu, būtų ką nors šokiravusi — moti- 
na, brolį, seserį ar kokią kūmutę, nesvarbu, iš domus ar kaimo. 
(Antra vertus, Viuisanos meilužis Bernaras Belo galėjo ryžtis 
bet kam. Argi ne jis bandė išprievartauti bendrapiliečio Gijo- 
mo Otje iš Montaju žmoną, už tai buvo įkalintas (I, 411) ir iš 
kalėjimo paleistas tik tada, kai sumokėjo Fua grafystės parei- 
gūnams 20 livrų? baudą; paskui, suprantama, ilgam atšalo 
Bernaro Belo ir Gijomo Otje santykiai). 

Tikriausiai Raimonda Testanjer, pravarde Viuisana, nebu- 
vo laiminga su meilužiu — būsto šeimininku ir darbdaviu Ber- 
naru Belo. Tikėdamasi ištekėti už šeimininko, ji gimdė jam 
vaikus ir plėšėsi su darbais. Tačiau Bernaras Belo pasirinko 
kaimo eretikę, Benė dukrą, nes ja galėjo pasitikėti. Viuisana, 
savo nelaimei, tuo metu neprijautė katarams... Ar bereikia pri- 
durti, kad Testanjerų šeima buvo daug neturtingesnė už Belo 
šeimą? 

Be abiejų lyčių tarnų, kai kuriuose (turtingesniuose) Mon- 
taju namuose galima aptikti nuomininką, dažniausiai nevedu- 
sį. Dideliuose gausios šeimynos Belo namuose kurį laiką gyve- 


13 ; ; . 
40 avių ar pusės namo kaina. 

no Arno Vitalis, Montaju kurpius, minėtos tarnaitės Raimon- 
dos Arsen brolis. Jis buvo eretikas, todėl vilkėjo mėlynos spal- 
vos „supertuniką“. Arno tobuluosius lydėdavo į kalnus. Jis nuo- 
mojosi arba už kažkokias paslaugas turėjo Belo namuose kam- 
barį, o gal tik lovą, kuria nežinia su kuo dalijosi. Jo batsiuvio 
dirbtuvės buvo kituose parapijos namuose. Arno, kaip ir dau- 
gelis kurpių, kaimo donžuanas. Alazaisos Forė meilužis, toji jį 
mylėjo ir leidosi paverčiama eretike. Vėliau Alazaisa bandė į tą 
tikėjimą atversti tėvą ir brolį. Įsikūręs, kaip žinome, nuomi- 
ninko teisėmis Belo namuose, Arno Vitalis vieną dieną tarnai- 
tei Viuisanai surengė „išbandymą višta“: liepė nusukti vištai 
galvą (pagal metempsichozinį katary tikėjimą — tai nusikalti- 
mas). Viuisana pabandė tai padaryti, bet nepajėgė jos nudob- 
ti. Taip pakėlęs savo prestižą, Arno Belo namuose mėgino iš- 
prievartauti Viuisaną. Tarnaitė sekmingai atrėmė šį bandymą, 
paaiškinusi, kad toks ryšys būtų kraujomaiša: „Kaip jums ne 
gėda? — išdidžiai pareiškė Vitaliui. — Pamiršote, kad esu tikro 
jūsų pusbrolio (ir būsto savininko) Bernaro Belo meilužė ir turiu 
nuo jo vaikų“ (I, 457—458). Įtikintas tokios dialektikos, Ber- 
naras atsisakė sumanymo ją išprievartauti. Jis ir toliau gyveno 
po Belo stogu ir netgi vedė kitą domus tarnaitę, Raimondą. 
Santuoka nebuvo laiminga. Arno, pagal gerą kai kurių Pirėnų 
krašto vyrų tradiciją, jaunai žmonai skyrė nedaug dėmesio. Buvo 
gyvybingas, todėl ištisas naktis praleisdavo kitur ieškodamas 
naujų meilužių — Raimondos Riv ir Alazaisos Gavela (Alazais 
Gavela)“... Tačiau po šių vedybų baigėsi nuomininko Arno 
gyvenimas Belo šeimoje. Praėjus dviem mėnesiams po vestu- 
vių naujoji Vitalių pora išėjo iš Belo namų ir įsikūrė nuosava- 
me domus, kuris, beje, suklestėjo. Viena nerašytų Montaju osta- 
| II, 221, 222, 223, 225; III, 84-87; I, 392, 456 ir 458. Mirus Arno Vitaliui 
Raimonda ištekėjo už Bernaro Giliu (Bernard Gilbou) (II, 221; III, 506); ji buvo 


Mangardos Klerg ir jos sūnaus artima drauge, kurį laiką ir jo meilužė (II, 223- 
225). 

lio taisyklių buvo ta, kad jame galėjo gyventi įvairios padėties 
suaugusieji. Bet dažniausiai ilgai užsibūdavo tik sutuoktinių 
pora!?. 

Nepaisant šios vienintelės išimties, Belo ostalis iš tiesų atro- 
dė kaip bažnytėlė. Tarnaitės, nuomininkai ir tobulieji nuola- 
tos sukinėjosi tarp šeimininkų, vieni ištvirkavo, net prievarta- 
vo, kiti vienas per kitą kluone ar virtuvėje, rūsyje ar palėpėje 
skleidė erezijas. Šis domus buvo turtingas ir gyveno sudėtingą 
gyvenimą. Iš svarbių Montaju domus svetingumu išsiskyrė Mori 
šeimos namai, — vaišingumas buvo skirtas visiems. Tik akiplė- 
ša gali grasinti tam, kuris priglaudė tave po savo stogu. , Tu 
dristi grasinti man mano nuosavame domus“, — pusbroliui Ža- 
nui Mori (iš Montaju) priekaištavo Gijemetė Mori. Juodu ke- 
leta kartų susibarė, ir jis ėmė gąsdinti pasodinsiąs ją į kalėjimą 
(II, 484-385). Vėliau už tokį nemandagumą Gijemeté bandė 


atsikeršyti — nunuodyti pusbrolį sublimatu. 

Namo dydis priklausė ne vien nuo to, ar buvo jame tarnų, 
tarnaičių, svečių ir nuomininkų. Tad kokių namų buvo dau- 
giausia? Šeima iš daugelio žmonių? Branduolinė šeima („bran- 
duolys“ — sutuoktinių pora ir jų maži vaikai)? Peršasi toks at- 
sakymas — Montaju skilusio branduolio šeimos (vienos ar su 
vaiku gyvenančios našlės), „branduolinės“ poros su vaikais; po- 
ros, turinčios keletą vaikų ir giminaių (našlį senelį arba daž- 
niau našlę senelę); šeimos, turinčios daugiau nei vieną seną 
motiną, kartais du giminaičius, iš jų vieną vedusį brolį (kiti 
broliai ir seserys, netgi suaugę, kurį laiką (ribotą) gyvena vie- 
niši arba bendrai su ta šeima). Taigi daugiausia beveik grynai 
branduolinių šeimų, tačiau ši struktūra toli gražu nebuvo vie- 
nintelė „bendrai gyvenančiųjų struktūra“ tame krašte. 

Reikia atkreipti dėmesį į cbronologinį šeimos dydžio kiti- 
mą. Ta pati šeima galėjo būti daugianarė, paskui tapti bran- 


15 S : D LATE o = PORES 
Tai dažnas, bet ne visuotinis reiškinys, šeimyninio ciklo chronologijos išdava. 

duoline, veliau pagausėti ir taip toliau. Panagrinėkime vieną 
šeimą — Vidalių (Vidal); atvejis labai panašus į jau pažįstamų 
Klergų, Belo, Benė, Rivų gyvenimą. Iš pradžių šeima buvo 
branduolinė. Vidalių pora gyveno su vaikais, paskui, mirus šei- 
mos tėvui, atsirado skilusio branduolio šeima, greitai tapusi 
gentimi, nes kartu gana kukliai gyveno giminaitė. Kalbant aiš- 
kiau, — tėvas Vidalis mirė, jo žmona gretai įgijo našlės-mat- 
riarchės statusą ir gerbiama gyveno nuošaliau (jai skirtame kam- 
baryje), bet prižiūrėjo namus. Vienas iš vyresniųjų jos sūnų 
tapo ostalio galva. 

Paskui viskas iš naujo, šeima vėl tapo daugianare (nepilna): 
vienas brolių Vidalių, Bernaras, vedė, kurį laiką naujoji pora 
gyveno su kitais broliais ir sena motina. Pagaliau domus vel 
tapo branduolys. senoji Gijemetė mirė, broliai Vidaliai, išsky- 
rus Bernarą, išėjo iš gimtų namų ir pasistatė savo ostalius kitur 
arba (po vedybų) įsikūrė kituose namuose. Taip jie įsigijo savo 
būstus arba tapo piemenimis ..., arba inkvizicijos kaliniais. Ber- 
naras Vidalis, jo žmona ir vaikai, sudarę paprastą pilną bran- 
duolį, namuose liko vieni. 

Darosi aišku, kad samda, tarnų ir tarnaičių atleidimas iš 
darbo sutampa su pagrindiniais židiniais ir šeimyniniam cik- 
lui būdingomis fazėmis. Tie židiniai ir tos fazės atitinka, pa- 
vyzdžiui, sūnų vaikystę, po kurios jie tampa darbininkais, taip 
pat dukros persikėlimą į vyro namus ir t. t. 

Kai kada, labai retai, šeimoje galėjo gyventi kelių kartų at- 
stovai: tėvas 77 motina, sūnus-įpėdinis ir jo žmona (Montaju 
tik Rivų šeimoje gyveno dvi sutuoktinių kartos, keturi žmo- 
nės, bet šią ketveriukę išardė vidiniai vaidai, galų gale marti 
buvo išvaryta dėl netinkamo charakterio). 

Kitas variantas — daugianarė brolių ir seserų šeima — „bro- 
lija“. Du broliai arba brolis ir sesuo su sutuoktiniais gyvenda- 
vo keturiese su vaikais (pačiame Montaju tokios šeimos nebu- 
vo, bet keletą tikrų brolijy aptikau kitose Aukštutinio Arježo 
vietovėse). 

Apskritai tokios „daugianarės“ šeimos (kelios kartos ar bro- 
liai ir seserys) įmanomos, tačiau šiame krašte jų buvo nedaug. 
Seniai (ypač storaodžiai vyrai) mirdavo per anksti ir šeima ne- 
spėdavo sudaryti „kvarteto“ su sūnaus ar dukros įkurtu namų 
ūkiu. Pagaliau nei papročiai, nei dominuojantys smulkūs ūkiai 
nebuvo palanki terpė rastis didelėms „brolijoms“. Bet jų laikas 
atėjo. Vėliau. Jos atsirado pietų regionuose XV amžiuje, kai 
ūkiai ėmė stambeti dėl žmonių skaičiaus mažėjimo, ir dide- 
liuose Toskanos bei Burbonė (Bourbonuais) kraštų iš pusės 
nuomuojamuose ūkiuose Renesanso epochos pradžioje. 


LL 2 


Domus neegzistuoja be genealoginio medžio, pastarasis jį 
sujungia su kitais giminingais domus per kraujo ar giminystės 
ryšius. Tie ryšiai driekiasi į praeitį per genus (lot.) ar giminys- 
tės linijas, — tai ir yra toks domus, koks buvo per šimtmetį arba 
per keturias kartas. 

Kartais giminystės ryšiai būdavo viena pagrindinių senųjų 
laikų vertybių. Tai visiškai aišku, kai kalbame apie bajorus. 
Bet Montaju giminystė buvo tik antroje ar trečioje vietoje pa- 
gal svarbą ir nusileido domus reikšmei, šiuo atveju domus siau- 
resne prasme reikėtų suprasti kaip po vienu stogu gyvenusius 
tarnus ir šeimynykščius. Taigi Montaju parapijoje ir Aukštu- 
tiniame Arježe sąvoka genus gana gaji: valstiečiai, kalbėdami 
apie žmogų, būtinai pabrėždavo jo kilmę — ¿š klebonų, mela- 
gių, eretikų, blogų žmonių ar raupsuotųjų giminės. (Vartoju po- 
puliarų žodį „giminė“, nes noriu tinkamai išversti žodį genus 
geriau tiktų ir būtų moksliškiau šį lotynišką žodį perteikti kaip 
„kilęs iš klebonų“ ir t. t.) Tėvai mažus vaikus užkrėsdavo rau- 
pais, tad Fua grafystės senbuviai tikėjo, kad egzistuoja geneti- 
nis ar „kilmės“ paveldas per keturias kartas. Iš tikrųjų paveldas 
tebuvo pseudogenetinis, nes raupai — užkrečiama liga, bet kai- 
miečiai to fakto nežinojo...). Giminystės supratimas nesveti- 
mas ir prasčiokams. Pjeras Mori, piemuo iš Montaju, aiškiai 

dėstė, kad giminystė gali būti labai gera arba labai bloga, itin 
karariška arba susijusi su šnipinėjimu. Tačiau notablis, tobu- 
lasis Raimonas Isora (Raymond Issaura) iš Larna (Larnat), kal- 
bėdamas apie Bajo-Sikro genus, iš kurios kilęs tas užkietėjęs 
skundikas, atsakė filosofiškai: „Kiekvienoje giminėje yra ir pado- 
rių, ir blogų žmonių“. 

Apskritai genus (arba, kaip kartais ją apibūdindavo žmonės, 
— domus plačiąja prasme, apimančia giminystės tąsą) saugojo 
šeimos pavardę, perduodamą per tėvo liniją arba, jos nesant, 
per motinos. 

Labiau negu genus-giminystės linija buvo vertinama gimi- 
nystė arba kraujo ryšiai — pusbroliai ir kiti giminaičiai kituose 
domus tame pačiame kaime, arčiau arba toliau nuo jo. Vieną 
dieną Pjeras Mori, piemuo iš Montaju, pagrobė seserį Gije- 
metę jos pačios pageidavimu, nes vyras sumušė ją kaip obuolį, 
be to, jis nebuvo eretikas (III, 149-153). Pagrobė sėkmingai, 
tačiau ėmė nerimauti: „Jeigu kas nors iš vyro giminės pabandys 
atsiimti Gijemetę, ką darysime?“ 

Apskritai domus buvo įvairaus svarbumo painių ryšių cen- 
tras. Tie ryšiai — tai ne tik giminystė, bet ir santuoka. Vedybos 
sujungdavo du domus. Tai ir dėl bendro priešo atsiradusi drau- 
gystė, sutvirtinama, esant reikalui, kūmyste. Pagaliau tai ir kai- 
mynystė — last but not least“. 

KA 

Solidarumo rūšių būta įvairių. Kaimynystė galėjo pražu- 
dyti kaimyną, prieš kurį susivienydavo visi kiti. „Kad praras- 
čiau turtą, keturi kaimynai, iš jų viena moteris ir klebonas, sudarė 
prieš mane sąmokslą ir ketino mane, kaip eretiką, įduoti inkvizi- 
cijai', — pasakojo Arno iš Savinjano (Savignan), Taraskono tin- 
kuotojas (III, 432). Manau, kad šeimos solidarumas buvo ne 
mažiau svarbus negu „kaimynystės“ problemos, tie du dalykai 


j Paskutinė, bet ne blogiausia (angl., vert. past.). 

dažnai būdavo neatskiriami. Pjeras Kazalis (Pierre Casal) ap- 
kaltino Pjerą ir Gijomą Otje, katarų misionierius, pavogus karvę 
ir pagrasino juos įskųsiąs. Sujudo visas Belo ir Benė šeimų, 
susigiminiavusių tarpusavyje ir su Otjé šeima per vedybas, kla- 
nas; prieita net iki grasinimo mirtimi visiems skundikams ir 
skundikėms, tarp jų ir Alazaisai Azema iš Montaju. „Saugokis. 
Jei skysi, tu mirusi“, — įspėjo Alazaisą Gijomas Benė. Raimonas 
Belo buvo dar karegoriškesnis. „Vieną dieną, — šaukė jis tai 
moteriai, — tavo galvą ras atskirai nuo kūno“. 

Tipiškas šeimyninis solidarumas buvo Gijomo Moro ven- 
deta. Jis buvo Montaju domus, kurį Klergų šeima norėjo suž- 
lugdyti, sūnus. 1308 metų rugpjūčio mėnesį kartu su „visu 
Montaju“ inkvizitoriai suėmė Gijomą Morą, jo tėvą ir brolį. 
Areštai įvyko po įskundimų, prie jų, ėmęs trauktis atbulas, 
išsižadėjęs draugų katarų, prisidėjo ir klebonas Klergas. Vėliau 
Gijomą išleido iš kalėjimo, tačiau ten liko du jo šeimos nariai. 
Prie Montaju jis akis į akį susitiko su klebonu ir nepraleido 
progos audringai priekaištauti dėl jo elgesio (II, 171). Pjeras 
Klergas gerai žinojo, kas yra namų vienybė, tad atsakė tokiu 
pačiu tonu: „Aš jus visus supūdysiu Karkasono belangėje, visus 
Morus, tave, tavo tevą, brolį ir visus namiskius". 

Pjeras Klergas žodį ištesėjo su kaupu; nei daugiau, nei ma- 
žiau, — padedant broliui seniūnui jis pasiekė, kad Gijomo mo- 
tinai Mangardai Mor už „melagingą liudijimą“ būtų nupjau- 
tas liežuvis. Kartu su kitais Klergais šnipeliais dėjo visas pa- 
stangas, kad Gijomas Moras būtų suimtas (II, 176; 178). Pra- 
dėjo vendetą prieš visą Morų ostalj, ta vendeta buvo panaši į 
„naminę“, o ne į tikrą korsikiečių vendeta — „kraujo kerštą“. 

Pažiūrėkime, kuo baigėsi Moro ir Klergo dialogas. Gijomas 
Moras savo ruožtu paskelbė vendeta ir pagrasino smurtu. „Aš 
atkeršysiu, — rėkė jis klebonui, — saugokis manęs ir visy mano 
draugų“. Po šių žodžių jie išsiskyrė; Gijomui teliko prašyti gen- 
ties, draugų ir draugų draugų paramos. 

1309 metais Gijomas Moras iš tiesų paspruko į Aks lė Ter- 

mas. Jo brolis Raimonas Moras ir Žanas Benė iš kito domus, 
irgi nuskriausto Klergų (nors per santuoką bičiuliavosi su Klergų 
sąjungininkais), atvyko pas jį: visi trys duona ir vynu prisiekė 
atkeršyti. Rengėsi nužudyti kleboną, tam darbui sudėti visų 
menkus išteklius, kad nepritrūktų pinigų (II, 171). Tai tikra 
susibroliavimo sutartis (priesaika duona ir vynu, pinigų sudė- 
jimas). Nuo 1309 iki 1317 metų sąmokslininkai patys arba 
per samdomus žudikus bande nužudyti Pjerą Klergą. Ištrem- 
tasis piemuo Gijomas Moras taip troško atkeršyti ir širdyje 
taip nekentė Pjero Klergo, kad jo išpažinčių klausę kunigai 
neduodavo jam komunijos (II, 173). Gijomas Moras degė kerš- 
tu. Draugai ir kolegos piemenys taip pat skatino kerštauti. 
Vieną dieną Gijomas kalbėjosi su Pjeru Mori, tas nesirinkdamas 
žodžių priminė vendetą. „Kovok su Montaju klebonu, o ne su mu- 
mis, — kurstė Pjeras Gijomą, — mes jis iškrės tau kiaulystę“ (mūsų 
kalba — pridarys bėdos). Gerų progų pristigo. Vienas partneris 
(Pjeras Moras), ne toks ištvermingas kaip korsikiečiai, prarado 
drąsą, ir žlugo paskutinis bandymas nužudyti Pjerą Klergą. Su- 
manymų netrūko. Paskutinį kartą Gijomas Moras pasamdė du 
žudikus katalonus, kuriuos išsikvietė iš Žeronos (Gėrone), jei pa- 
sisektų pažadėjęs jiems penkis šimtus sū (II, 190)... 

Moro vendeta — išskirtinis atvejis. Šeimos solidarumas daug 
reiškė net ir proziškuose dalykuose: vienas giminaitis per san- 
tuoką uZtare prieš Fua grafystės pareigūnus savo giminaitį, kal- 
tinamą išprievartavimu, ir į tą reikalą įtraukė draugus (I, 280): 
right or wrong, my family" . Pjeras Mori norėjo nusipirkti šim- 
tą avių, bet negalėjo iš karto atsiskaityti, todėl kaip užstatą 
pasiūlė tikrą brolį Žaną (II, 185). Ir taip toliau. 

Domus gyventojai sugebėjo sutelkti jėgas kovai su žmogu- 
mi, su aplinkybėmis ar kitu domus, tačiau jo viduje galėjo kilti 
konfliktai ir įtampa. Kai erezija atskirdavo motiną nuo sūnaus 
ar dukters, situacija tapdavo labai rimta. Pavyzdžiui, Arno Ba- 


17 . . v . 
Teisi ar ne, bet mano šeima (angl., vert. past.). 

jis-Sikras negerbė motinos Sibilės atminimo todėl, kad del ere- 
zijos Sibilės Baj ostalį nusavino inkvizicija. Tuo tarpu eretike 
Emersanda mielai velniop būtų pasiuntusi seserį Gijemetę Mo- 
ri, gerą katalikę. Emersanda net palaikė ištikimų draugų su- 
manymą nužudyti Gijemetės dukrą Žaną — nustumti ją nuo 
aukšto Mala Molbero tilto į prarają (II, 64-65). 

Šie du domus skilo todėl, kad eretikų emigracija į Kataloni- 
ją suskaldydavo šeimą. Aukštutiniame Arježe, priešingai, prieš 
didžiąją migraciją į pietus Žana Befė (Jeanne Befayt) nesislapstė, 
o kaip paklusni dukra, kokia tuo metu buvo, skleidė ereziją 
kartu su tėvu ir motina. Montaju inkvizicijai šiaip taip pavyk- 
davo sukelti domus prieš domus, net jeigu jie būdavo susieti 
daugeliu vedybų. Žakas Eurnjė sugebėjo supykinti Klergus ir 
Benė. Tačiau kraujo ryšiai buvo stipresni už santuokinius: Kar- 
kasonui ir Pamjė nepavyko sukiršinti vieno domus narių ir iš- 
provokuoti brolžudiškų susidūrimų. Ajono krašte kaimiečiai 
buvo pernelyg integravęsi į šeimas, tad toks bandymas ir nega- 
lėjo pavykti. Montaju domus skilimas tebuvo neįtikėtina hipo- 
tezė. Pjeras Klergas tik savo malonumui mokė gražiąją draugę. 
„Pasaulio pradžioje, — Beatričei de Planisol prie židinio pasako- 
jo klebonas, — broliai kūniškai suartėdavo su seserimis, bet kai 
daug brolių turėdavo tik vieną ar dvi gražias seseris, tai jiems tų 
seserų neužtekdavo. Tada | įvykdavo žmogžudystės. Štai kodėl, — 
rimtai užbaigė Šai Žanas Žakas Ruso, pateikęs savąj! pri- 
mityvios sutarties versij!, — buvo uždrausti lytiniai brolių ir sese- 
rų santykiai“. Pjeras Klergas tikrai galėjo jaustis saugus: Mon- 
taju domus iš tiesų grėsė vyskupo Furnjė represijos, tačiau ne- 
paisant rimtų inkvizicijos pastangų išsiardymas ar susiskaldy- 
mas ¿š vidaus jiems buvo nebaisus. 

III SKYRIUS 


Klergai: dominuojanti šeima 


Montaju domus buvo susisluoksniavę pagal socialinius eko- 
nominius požymius. Greta pasiturinčių ir turtingų namų (Be- 
nė, Belo, Klergų šeimos) būta ir vargingų arba taip vertinamų 
(Mori, Bajų, Testanjerų, Pelisje, kai kurių Marti šeimos). Pas- 
tarųjų buvo gana daug, tačiau jos nesudarė daugumos. Ka- 
dastrų neturime, tad statistika netiksli, tačiau įvairūs doku- 
mentai rodo, kad skirtumas tarp menko nepasiturinčiųjų tur- 
telio ir prabangiausio parapijos ostalio (nekilmingųjų) — bro- 
lių Klergų galėjo skirtis penkiasdešimt kartų. Pasiturintieji (vis- 
kas reliatyvu) domus galėjo valdyti nuo aštuonių iki dešimties 
hektarų žemės ir pievų, skurdžiai — vieną, du ar dar mažiau. 
Tie skirtumai netrukdė abiem poliams bendrauti, tačiau san- 
tykius kartais apkartindavo, nors tikra klasių kova ir nevyko. 

Tų kraštų turto skirtumą rodė įvairūs požymiai: pirmiau- 
sia grynieji pinigai — mažai jų, daug arba nieko. Ypač svarbu — 
žemė, avys (kelios dešimtys avių jau buvo šioks toks turtas). 
Beveik visos ne itin pasiturinčios šeimos, išskyrus pačias ne- 
turtingiausias našles, laikė bent keletą avių, nes avys reiškė ūkio 
saugumą ir minimalią domus svarbą. Kiti svarbūs kriterijai — 
jaučiai tvarte ir bent mulas ar asilas ūkio darbams bei nešu- 
liams gabenti. Taip pat tarnai ir tarnaitės namuose. Vaikai 
neatiduodami mokytis piemens amato ar tarnauti. Soljė arba 
antro aukšto statyba. Indų gausa virtuvėje. Atsargos — šienas, 
grūdai, įrankiai. Jei šių požymių nebuvo, arba buvo tik keli, 
reiškė, kad ostalis neturtingas. Dėl socialinių pokyčių jaunes- 
nieji vaikai ir pavainikiai, tapę tarnais ir piemenimis, vėliau 
turėjo galimybę tapti skurdaus domus galva. Giaip ar taip tur- 
tingumo ar neturtingumo kriterijai buvo sudėtingesni ir jų 
buvo daugiau negu skirtumų tarp fermerių-žemdirbių ir samdi- 

nių Šiaurės Prancūzijoje. Ten buvo svarbu turi ar neturi dar- 
binių arklių. Kriterijų skirtumus įvairiuose regionuose galima 
paaiškinti dviem labai paprastomis priežastimis: Montaju ne- 
buvo stambių ūkių, o avininkystė, kaip ūkinė veikla, buvo svar- 
besnė už žemdirbystę. Taip pat derėtų priminti, kad žemės 
ūkio darbus nudirbdavo ne su stipriais arkliais, bet su jaučiais, 
mulais ir asilais. Šie gyvuliai ir yra gana kuklaus ūkio požymis. 


XXX 


Sluoksnio viršūnėje ir domus sistemos centre kaip voras tin- 
klo viduryje buvo įsitaisęs svarbiausias, Klergų, ostalis. Demo- 
grafiniu požiūriu Klergų namai dominavo kaime: remdamasis 
statistiniais duomenimis, aišku, neišsamiais, Žako Furnjė re- 
gistruose suskaičiavau mažiausiai dvidešimt du Montaju žmo- 
nes, turėjusius Klergų pavardę. Nuo Klergų labai atsiliko Mo- 
rai (trylika), Marti ir Bajai (po vienuolika), Belo, Benė, Azema 
ir Mori šeimos (po dešimt), Pelisjė (aštuoni), Rivai ir Arželjė 
(Argelliers) (po septynis), Orjė ir Forai (po šešis), Barai (Bar) 
ir Vitaliai (po keturis). Tačiau šie demografiniai rodikliai nie- 
ko nereiškia. Kad domus būtų svarbus, reikėjo turtų, įtakos, 
„draugiškų“ ryšių ir sąsajų su valdžia. Klergų domus savo ran- 
kose laikė visus kozirius. 

Kad geriau jį pažintume, pirmiausia derėtų apsilankyti šia- 
me domus. Kol sulauksime Montaju archeologinių kasinėji- 
mų, pasitenkinkime vaizdu, kurį minėtame name pamatė kai- 
mo smuklininkė Fabrise Riv. Ji neturėjo saiko vynui matuoti, 
todel nusprendė pasiskolinti iš kaimynų. Atėjusi prie jų ostalio 
durų pirmiausia pamatė tris senas matronas, besišildančias sau- 
lėje. Visos ponios buvo nepalenkiamos katarų gerbėjos: tai kle- 
bono motina Mangarda Klerg ir jos draugės Gijemetė Belo bei 
Na Roka (I, 327). Fabrisė užėjo vidun, užlipo į aulg (soljé prieš- 
kambarį) antrame aukšte. So/jė buvo įrengtas virš pusiau že- 
mėje esančio statinio, vadinamo sotulum (rūsiu). Auloje smuk- 


lininkė rado Pjerą Klergą. Jo kambaryje ant stalo pamatė gar- 

sųjį saiką vynui... ir tobuląjį Gijoma Otje, kuris ten „slėpėsi“, 
tiesą sakant, tik vaizdavo besislepiantį. 

Su aula, soljė ir portiku (III, 58) bei kambariais Klergų na- 
mas buvo vienas erdviausių kaime. Ūkis valdė nemažai žemių: 
klebono brolis domus narys seniūnas Bernaras Klergas (I, 327) 
turėjo nuosavos žemės ir valdė žemę, Fua grafo konfiskuotą iš 
Montaju valstiečių eretikų. Ši žemė ipso facto pateko į seniūno 
rankas ir jis naudojosi ja kaip sava. Bernaras karštai mylėjo šią 
senjoriją — Ajono krašto žemę, kurią valdė grafo vardu, tai buvo 
„jo“ žemė. Net būdamas toli, šildydamasis saulėje Pamjė tvir- 
tovės Vokiečių bokšte, kur jį uždarė inkvizitoriai, nostalgiškai 
galvojo apie ją (I, 279). Klebonas Klergas savo ruožtu prižiū- 
rėjo visas giminės žemes. Jis atliko prokuroro pareigas, kai duk- 
terėčios vyras Bernaras Malė iš Prado pirko žemę, anksčiau 
priklaususią Raimono Pjero žentui Raimonui Malė (III, 77). 
Aišku, Klergų domus laikė kiaulių ir avių bandas: Bernaras Kler- 
gas saugojo daržus nuo savo kiaulių. Patekęs į kalėjimą, atidavė 
seržantui Garno (Garnot) keturių avių vilną, ir seržantas darė 
viską, ko panorėjo Bernaras, Onorsa (Honors), seržanto žmona, 
davė Bernarui raktus nuo kalinių kamerų (III, 289, 274). Paga- 
liau Klergai turėjo pinigų ir galimybę skolintis. Kad išlaisvin- 
tų mylimą brolį Pjerą, įvairiems kyšiams labai aukšto rango 
žmonėms nedvejodamas išleido keturiolika tūkstančių sū. Ke- 
turiolika tūkstančių — tai dvidešimt aštuoni samdomų žudikų 
komandos atlyginimai, septyni tokių piemenų kaip Pjeras Mori, 
kuris sakė esąs turtingas uždirbęs du tūkstančius sū, atlygini- 
mai, trisdešimt šešių namų kaina arba tūkstančio keturių šim- 
tų avių verte. 

Pinigai — ne viskas. Klergų, nors ir valstiečių, pinigus pa- 
pildė tam tikra valdžia ir geri ryšiai: Fua grafo dvare Bernaras 
Klergas pažinojo įtakingų žmonių ir juos riebiai patepdavo (II, 
282). Šeimos galia buvo triguba: grafo dvaras, regiono bažny- 
čios hierarchai, galų gale kaimas ir kraštas. Klebonas Klergas 
turėjo ilgas rankas. „Jis daug gali Fua grafo dvare ir bažnyčioje, 

— pasakojo Gijomas Moras. — Kurią nors dieną jis gali liepti mus 
suimti ir sunaikinti, štai kodel aš palikau Prancūzijos karalystę ir 
iškeliavau į Piuigserda“ (Puigcerda) (II, 171-172). Klergų ga- 
lia siekė toliau negu Prancūzijos karalystės satelitės Fua grafys- 
tės sienos. Toji galia pasireiškė ir Karkasone, kur Klergų pa- 
slaugomis, kartais paklausydama patarimų, naudojosi inkvizi- 
cija. „Jei Karkasono inkvizitoriui prisipažinsi del blogų darbų (xa- 
riamų), kuriuos tau išvardijau, — Bernarui Bene kalbėjo Berna- 
ras Klergas, — sumokėsiu tavo kelionės išlaidas ir išrūpinsiu inkvi- 
zitoriaus atleidimą nuo priteisto tau geltonų kryžių nešiojimo“ (I, 
404). Klergų įtaka pasireiškė ne tik regione, bet ir kaime: dėl 
savo įtakos Pjeras Klergas buvo pravardžiuojamas Ajono krašto 
mažuoju vyskupu (III, 182). „Klergai labai turtingi ir Ajono krašte 
turi didelę galią“, — aiškino Pjeras Mori (III, 193). Iš tikrųjų 
klebonas ilgą laiką buvo puikus tarpininkas tarp Karkasono ir 
Montaju: jis naudojosi savo ryšiais „apačioje“, kad apsaugotų 
savo kientus „viršuje“. Tokiu būdu jis sugebėjo savo galią nu- 
kreipti dviem kryptimis. „Maždaug prieš dvylika metų, - 1321 
metais pasakojo Gijemetė Benė, - Arno Klergas, klebono bro- 
lio' Gijomo Klergo pavainikis, užsuko pas mane į namus, jį at- 
siuntė klebonas. Arno Klergas man pasake: 

— Rytoj tave aplankys klebonas ir įteiks tau šaukimą į Karka- 
soną. Inkvizitorius paskelbs nuosprendį del tavo įkalinimo. Kle- 
bonas liepė pasakyti, kad tu privalai rasti priežastį nevykti į Kar- 
kasoną, tad rytoj gulk į lovą ir apsimesk serganti, sakyk, kad nu- 
kritai nuo kopėčių, todel keliose vietose lūžo kaulai. Kitaip sėsi į 
kalėjimą. 

Ir tikrai, kai rytojaus dieną klebonas atėjo su liudininkais, aš 
gulėjau lovoje ir jam pasakiau: 

— Nukritau nuo kopėčių. Susilaužiau kaulus! 

Jis pats man sugalvojo tokią priežastį!“ 

Pjero Klergo rūpinimasis neišgelbėjo Gijemetės Benė, vė- 


"I 476 Gijomas buvo klebono brolis. 

liau ji buvo nuteista kalėti iki gyvos galvos, nešioti grandines, 
misti duona ir vandeniu (I, 534). Tačiau tuo metu šiai mote- 
riai, artimai Belo ir Klergo šeimoms, buvo suteikta dvylika merų 
padėdavo išvengti inkvizicijos nagų, nors pats ir buvo jos atstovas 
kaime. Argi tai nebuvo geriausias būdas likti globėju ir išsaugoti 
savo galią? Senas tremtinys piemuo Pjeras Mori, kurį persekiojo 
visos institucijos, apie tai kalbėjo kategoriškai: „Jei Montaju klebo- 
nas būtų norėjęs mane sučiupti, jau seniai būtų tai padaręs! Kai vieną 
dieną jis užsuko į mano tėvo namus rinkti dešimtinė, rado ten mane, 
kalbėjosi su manimi, tačiau neliepé mangs suimti“. 

Kitados kaltinti katarizmu, Klergai vis dėlto buvo stiprūs 
ūkininkai (II, 58), turėjo daug turto ir daugelį metų sugebėjo 
patys išsisukti ir draugus išsukti iš bėdos. Vis dėlto pralaimėjo 
pavojingą žaidimą. 

Klergų valdžia krašto valstiečiams buvo įvairiapusė, ambi- 
valentiška. Kita vertus, jie norėjo būti viršesni už tenykščių 
kaimiečių domus, tačiau galų gale susipyko su jais. „Kai sirgau 
Varilyje, — pasakojo Beatričė de Planisol, - mane aplankė kle- 
bonas. Jis man tarė: 

— Inkvizicija padeda man Montaju žmones tvirtai laikyti savo 
rankose. 

Tada aš (tęsė Beatričė) papriekaištavau: 

— Kodel jūs persekiojate gerus krikščionis (eretikus), nors ka- 
daise jie jums patiko. 

— Aš nepasikeičiau, — atsakė man klebonas. — Man visada 
patiko geri krikščionys. Bet noriu atkeršyti Montaju valstiečiams 
už man padarytą žalą ir keršysiu, kiek tik galesiu. Paskui sugebė- 
siu susitarti su Dievu“ (I, 239). 

Žodis valstietis arba kaimietis (kaimas!) Montaju skambėjo 
kaip įžeidimas, nors kaime gyveno žemdirbiai ir piemenys. No- 
rėdamas įžeisti eucharistiją jam duodanų kunigą, vienas mer- 
dėjantis Ajono krašto valstietis šiurkščiai metė: „Dvokiantis bjau- 
rus kaimietis“ (I, 231). Kalbėdamasis su Beatriče Montaju ben- 

drapiliečius pavadinęs kaimiečiais, klebonas norėjo juos paže- 
minti ir parodyti, kad jo šeima ne tokia... 

Veltui. Klergų domus kūnu ir krauju susietas su kitais para- 
pijos domus. Vedybomis arba giminystės ryšiais, kartais abiem 
vienu metu, Klergų šeima buvo susijusi su Benė, Belo, Rivais, 
Marti, Lizjé, Forais. Nepamirškime ir „laikinų ryšių“, atsira- 
dusių del labai aktyvių vyriškos giminės Klergų atstovų, pir- 
muoju, aišku, šioje ir kitose srityse galima laikyti kleboną Pje- 
rą. Per jų namus perėjo ir vargetos, ir pilies valdytojų žmonos, 
tos moterys mylėjo, utinėjo, brangino Klergus. Kraujo ryšiai, 
vedybos ar gyvenimas kartu sudėjus nulėmė tai, kad šeima ir 
klestėjimo, ir nuosmukio laikais išliko solidari ir susitelkusi. 
Tačiau vėliau neapsisaugojo nuo smurto ir konfliktų su kai 
kuriais domus, pavyzdžiui, Benė, nors netiesiogiai per įvairias 
vedybas ši šeima buvo susijusi su Klergais. 

Gero sutarimo pagrindas buvo erezija. Iki tol, kol siekda- 
mas keršto, o ne dvasinio atsivertimo Pjeras Klergas ėmė išda- 
vinėti, kartu su kitais įtakingų namų žmonėmis jis buvo pati- 
kimas katarų ramstis. „Ak, jei visi klebonai būtų tokie kaip Mon- 
taju!“ — 1301 metais dūsavo Gijomas Otje (I, 279) ir pridūrė, 
kad galima visiškai pasitikėti visais Klergų domus nariais. Iš 
tikrųjų audringos jaunystės metais Pjeras ir Bernaras Klergai 
įrodė nenuginčijamą ištikimybę erezijai. Apie tai nedvipras- 
miškai kalbėjo Gijomas Moras: „Štai ką man papasakojo Gijo- 
mas Mori. Kai vieną naktį inkvizitoriai Montaju degino Arno 
Foro namą, klebonas iš Belo namų išleido du eretikus ir liepė jiems 
begti į krūmynus (barta), vadinamus A la Cot“ (II, 173). Kitą 
kartą, jei patikėsime Alazaisos Forė šnekomis, kad nieko neat- 
sitiktų Pradui Tavernjė, kuris persirengęs keliaujančiu odos ir 
vilnos pirkliu skleidė ereziją mirštančiam Montaju gyvento- 
jui, Pjeras Klergas budėjo vietovėje, vadinamoje Paredeta (I, 
415—416). Alazaisa Azema savo ruožtu pranešė apie ankstes- 
nius Bernaro Klergo žygius (I, 317). „Tas Bernaras, — pasako- 
jo ji, — rinko grūdų dešimtinę. Dalį grūdų paliko ant žemo Rai- 

mono Belo namo stogo ir liepė juos atiduoti eretikams“. Turtas, 
šeimyniniai ryšiai, erezija, valdžia — štai keturios kolonos, ant 
kurių laikėsi Klergų įtaka Montaju. Jų valdžia rėmėsi užima- 
momis pareigomis: Pjeras Klergas buvo kaimo klebonas, šiek 
tiek abejotinos reputacijos, nes nuolat užsiiminėjo ne tuo, kuo 
reikia. Viena kitą keičiančios meilužės pasiglemždavo dalį lai- 
ko ir veiklos, kurią šiaip jau Pjeras būtų turėjęs skirti savo ave- 
lių sieloms ganyti. Vis dėlto iš pažiūros Pjeras buvo gana sąži- 
ningas kunigas: klausė išpažinčių, net sunkiai nusidėjęs sek- 
madieniais ir per didžiąsias šventes laikė mišias, dalyvavo die- 
cezijos kunigų susirinkimuose, rinko dešimtines... Pagaliau bu- 
vo vienas ar beveik vienas raštingas žmogus kaime, vienas iš 
nedaugelio turėjęs knygų. Argi.ne jo rankose buvo galima pa- 
matyti folklorinį-liturginį-katarišką kalendorių, kurį jam davė 
broliai Otje (I, 315)? Taip pat atliko kai kuriuos notarinius 
veiksmus: priimdavo saugoti svarbius dokumentus, pavyzdžiui, 
savo draugės Beatričės kraičio sutartį. Be to, buvo oficialus Kar- 
kasono inkvizicijos atstovas ir naudojosi tuo geram ir blogam 
— globojo ir spaudė. Vietinių buvo vertinamas toli gražu ne tik 
neigiamai: po daugelio metų Beatričė kalbėjo apie jį kaip apie 
„gerą ir kompetentingą vyrą, kurį (ilgai) už tas savybes vertino 
kraštiečiai“ (I, 253). 

Du Montaju Klergai, Pjeras ir Bernaras, turėjo du ginklus 
— dvasinį ir žemišką. Pjeras buvo klebonas, Bernaras — seniū- 
nas. Todėl Bernaras bendradarbiavo su broliu Pjeru (abu rin- 
ko įvairias dešimtines). Seniūnas Bernaras atliko teisėjo parei- 
gas ir rinko grafystės mokesčius (nes Fua grafas, savo rankose 
turintis politinę valdžią, buvo ir kaimo senjoras). Pjeras de fac- 
to atstovavo inkvizicijai, o Bernaras buvo taikos teisėjas ir poli- 
cijos komisaras, veikęs grafo vardu: baudė nusikaltusius, vyk- 
dydamas nuosprendį atimdavo jų gyvulius. Nėra reikalo aiš- 
kinti, kad broliai Klergai — ir Pjeras, ir Bernaras, ir Raimonas — 
rasdavo daug progų pasipelnyti, nes visi trys naudojosi senjo- 
rijos ir net pilies administracijos parama. Į Piuimoranų (Puy- 

morens) Pirėnus, prie Pedorų (Pedores) perėjos, persekioti sa- 
vo priešui Gijomui Morui, tapusiam ir šeimos priešu, Rai- 
monas Klergas kartu pasiėmė Montaju pilies valdytojo pava- 
duotoją Žaką Alsaną (Jacgues Alsen) (II, 176). Žygis vyrams 
nepavyko. Pedoruose jie aptiko tik ištremtą piemenį Pjerą Mori 
ir kilniai leido jam pasprukti, „pasiskolinę“ iš jo šiek tiek maisto. 
Kai 1308 metų rugpjūčio mėnesį inkvizicija pradėjo didžiąją me- 
džioklę, Pjeras Klergas pasirūpino, kad Montaju pilyje būtų įka- 
linti visi vyresni nei dvylikos ar trylikos metų parapijiečiai; tačiau 
kai kuriuos savo nuožiūra vėliau išleido (III, 82). Savo parapijoje 
Pjeras buvo „žmogus iš pilies“, o tą pilį naudojo asmeniniams 
klastingiems tikslams — įvykiai susiklostė taip, kad vieną dieną 
pilies valdytojo, tiksliau — pilies eksvaldytojo, žmona tapo „Pjero 
moterimi“. Ryšys buvo neteisėtas ir truko neilgai. 

Ir Klergai, ir jų varžovai kaime vieni po kitų naudojosi Mon- 
taju senjorija, seniūno „įstaiga“ ir pilies administracija. Ir vie- 
ni, ir kiti stengėsi kontroliuoti šias institucijas savo tikslams. 
Kai apie 1320 metus Klergų žvaigždė ėmė leistis, jų priešai — 
vyskupo Furnjė pusbrolis Pjeras Azema (iš Montaju), Monta- 
ju ir Prado vikaras Raimonas Trilis (Raymond Trilh), ir Mon- 
taju konsulas? Bernaras Marti, — savo ruožtu naudojosi pasau- 
lietine pilies administracija kovai su Klergais, jų draugais ir 
klientais (I, 406). (Pažymėsime, kad šaltiniuose vienintelį kar- 
tą paminėtas Montaju konsulas, ši pareigybė iš esmės susijusi 
su šeimų galvų „municipalinio“ susirinkimo veikla, mūsų kai- 
me ji atsirado vėlai ir vaidino tik nežymų vaidmenį). Taigi 
paprastas valstietis Pjeras Azema įsakinėjo Grafo pilies valdyto- 
jo leitenantui, todel liepė į pilies požemius įmesti Bernarą Be- 
nė, norom nenorom neilgam tapusį Klergų bendrininku. 

Pilies valdytojo leitenantas pasirodė esąs menkysta. Pjeras 
Azema įžūliai jam nurodinėjo ir „grafo vardu“ (I, 395-396) 
savinosi Benė galvijus. 


"Viduramžiais municipaliteto pareigūnas Pietų Prancūzijoje (vert. past. ). 

Pasakoju tai ne šiaip sau, šios detalės geriau negu teorinis 
darbas paaiškina kai kuriuos „klasių kovos“ aspektus. Beje, Mon- 
taju būtų tiksliau tai pavadinti „grupuočių kova“. Daugumai 
kaimiečių klanų, tarp jų ir Klergų domus, svarbi buvo ne kova 
su senjorijos ar pilies priespauda. Svarbiausias uždavinys — pa- 
siglemžti (kartais vieniems iš kitų) senjorijos-seniūno ir pilies 
valdytojo administracijų galias ir kaime sutriuškinti varžovų 
klaną. Esant tokiai padėčiai senjorijos-grafo valdžia buvo ma- 
žiau žalinga negu tos kovos. Vietos valdžią bandyta kontro- 
liuoti, o savo grupuotę išaukštinti. 

XxXkX* 


Aprašiau Klergų namą ir sutalpinau jį į „Montaju domus 
sistemą“, dabar teks keliais sakiniais atskleisti „žmogiškąjį tu- 
rinj“. Pirmiausia išnagrinėsime savininko ir vadovo problemą: 
mirus patriarchui Ponsui, Alazaisa Azema Klergų domus pava- 
dino „Ponso Klergo sūnų namais“ (I, 315). Smuklininkė Fabri- 
sé Riv kalbėjo apie „klebono ir jo brolių namus“ (I, 327). Ereti- 
ko Gilabero sesuo Alazaisa Forė sakė: „Bernaro Klergo namai“ 
(I, 413). Viena geriausių informatorių yra Belo tarnaitė Rai- 
monda Arsen, kuri vartojo du apibūdinimus: Bernaro Klergo ir 
jo brolių namai arba klebono namų gyventojai. Taigi Klergų do- 
mus valdė dvi galvos. Broliai Pjeras ir Bernaras teoriškai buvo 
lygiaverčiai lyderiai, bet, dristu sakyti, vienas truputį ,lyges- 
nis“ už kitą. Įrodymas: Pjerui Klergui mirus, brolis Bernaras, 
kuris Pjerą mylėjo ir mielai pripažino jo viršenybę, kalbėjo: 
„Mano Dievas, mano valdovas mano capelador“ (II, 289). 

Stiprus Klergų namų narių tarpusavio ryšys nereiškė, kad 
jie visada vienodai galvojo ar pasitikėjo vieni kitais. Pats pa- 
triarchas Ponsas Klergas, senas katarų davatka, galų gale sune- 
rimo dėl sūnaus Pjero sugedimo ir šnipinėjimo. Klebonas iš 
tikrųjų pakurstė Raimoną Mori, kad šis įkalbėtų savo sūnų 
Pjerą Mori, seniai ištremtą už ereziją ir kitus „nusikaltimus“, 
sugrįžti į Montaju. Sužinojęs apie tokį Pjero Klergo pasiūly- 

mą, senasis Ponsas plyksteléjo iš pykčio ir perspėjo Raimoną 
Mori. ,Netikékit jokiais šio išdaviko klebono žodžiais, — aiškino 
nelabai palankiai vertindamas savo palikuonį. — Jeigu esi Septy- 
nių brolių tarpeklyje (šalia Montaju), spruk į Marmara tarpeklį, 
jeigu esi Marmara, spruk į Piuimorano tarpeklį, ten, kur baigiasi 
Pamjė vyskupija, bet ir ten neužtruk, spruk dar toliau! (II, 285; 
289). Ar Pjeras Klergas žinojo apie įžeidžiamą tėvo išpuolį? Jei 
taip, tai neparodė jokio apmaudo ir tėvo lavoną laikė savo do- 
mus laimės saugykla, nes liepė, kaip jau žinome, apkarpyti jo 
nagus ir plaukus, tikėdamasis išsaugoti „savo domus žvaigždę 
(laimę)“. Motinai Mangardai Pjeras Klergas visada rodė didelį 
prieraišumą, katarišką ir katalikišką tuo pat metu! Pjerui buvo 
nė motais, kad kaimo kūmutės — Alazaisa Azema, Gijemete 
,Beloté" ir Alazaisa Riv — grįždamos iš Mangardos laidotuvių 
galėjo kalbėti, jog toji pagimdė negerus sūnus — atsivedė , bjau- 
riy šuniūkščių vadą“. „Mano motina, — dėstė Pjeras Beatričei, — 
buvo gera moteris. Jos siela danguje, nes ji padarė daug gero „ge- 
riems krikščionims“: siuntė kalėjime uždarytiems Montaju ereti- 
kams maisto, pavyzdžiui, senajai Na Roka ir jos sūnui Raimonui 
Rokui“ (I, 229). Tai, kad gerbė motinos katarės atminimą, ne- 
kliudė klebonui žaisti dvigubo žaidimo ir palaidoti Mangardą 
prie Švč. Mergelės altoriaus piligrimų lankomoje Montaju Kar- 
neso Dievo Motinos koplyčioje (III, 182). Be abejo, todėl, kad 
Mangardos siela būtų šalia šio altoriaus ir galėtų gauti nuolat 
trykštančių malonių. „Gėda, kad ta moteris palaidota ten“, — dėstė 
Pjeras Mori, nes palankiai vertino eretišką Mangardos praeitį; 
Emersanda Marti, kita Montaju eretikė, dar labiau išpūtė reika- 
la. „Jei Pamjé vyskupas, — kalbėjo ji, — žinotų garbingosios klebono 
motinos praeitį (eretišką), lieptų iškasti jos kūną ir išmestų iš bažny- 
čios, kurioje ji palaidota“ (III, 182). Pjeras Klergas buvo geras sū- 
nus ir blogas kunigas — pirmiausia pasirūpino palaidoti motiną 
prestižiniame kape prie Švč. Mergelės altoriaus, bet tuo pat metu 
kalbėjo Beatričei: „Marija nebuvo Dievo motina, ji tebuvo kūnas, 
„priglaudęs“ Jėzų Kristų“ (I, 230). 

Galų gale švelnus Pjero prisirišimas prie motinos atmini- 
mo nuvedė jį labai toli — jo patikétine, nuolatine utinėtoja ir 
eiline meiluže tapo Raimonda Giliu, kuri utinėjo Mangardą 
jai gyvai esant, o šioji atvertė Raimondą į katarų tikėjimą. 

Nepaisant atsitiktinių kivirčų, broliai Klergai gerai sutarė 
su tėvu ir motina, bet ar buvo jie vienas kumštis? Gentyje kar- 
tais pasireikšdavo įtampa. Bernaras Klergas, duodamas grūdų 
eretikams, slėpėsi nuo brolių, ar bent nuo kai kurių (iš viso 
buvo keturi broliai Klergai, senojo Ponso sūnūs (I, 375). Ta- 
čiau tai tik smulkmena, niekas negalėjo pakenkti domus vieny- 
bei, nes ją saugojo visi nariai ir keletas ištikimų giminaičių. Iš 
jų išsiskyrė Bernaras Gari iš Larok d'Olmeso — atsidavęs sūnė- 
nas, tvirtas žmogus, jis sugebėjo paremti Klertų šeimą sunkią 


kritimo valandą (I, 396). 

Kritimas prasidėjo po ilgo galybės laikotarpio. Iš pradžių, 
apie 1300 metus, Pjeras ir Bernaras Klergai tvirtai jautėsi ei- 
dami klebono ir seniūno pareigas. Globodami brolius Otjė, 
kartu su kitais dviem mažiau pasireiškusiais broliais, jie buvo 
erezijos graužiamo kaimo ramsčiai. Patys būdami geresni ar 
blogesni eretikai, palaikė gerus santykius su žemutinio krašto 
katalikų bažnyčia. Abu broliai puikiai žaidė dvigubą žaidimą. 
Bernaras rinko Romos bažnyčios dešimtines ir dalį jų atiduo- 
davo katarams — kairė nežinojo, ką daro dešinė. Pjeras buvo 
gerbiamas ir parapijos bažnyčioje, ir eretikų domus, ryšių su 
pilies eksvaldytojo žmona deka ir kaime turėjo stiprias pozici- 
jas (žr. žemiau). Jo, kaip intelektualo, prestižą garantavo te- 
ologiniai ryšiai su Otjé šeima ir tai, kad turėjo mokinį, ku- 
riam, kaip manoma, dėstė teologines tiesas (I, 243, 279). Tas 
jaunuolis, vardu Žanas, simpatizavo katarų tikėjimui. Jis ne- 
šiojo Klergo meilės laiškelius ir tarpininkavo organizuodamas 
pasimatymus su Beatriče de Planisol. 

Tačiau ramybė truko neilgai. Karkasono inkvizitoriai ne- 

nuleido akių nuo Montaju. Klergų namai privalėjo arba viešai 
nedvejodami išsižadėti erezijos, arba žūti kartu su ja. Pjeras ir 
Bernaras išdavė albigiečių tikėjimą, nors galbūt buvo tik pu- 
siau jį priėmę (tad sektos nariai juos laikė renegatais, o patys 
save — gudručiais). Galų gale gali būti, kad nuo 1300 metų 
Pjeras tapo bjauriu šnipeliu. Motina mirė, kai jis dar nebuvo 
užbaigęs romano su Beatriče. Tuo metu Montaju katarés pasi- 
galando liežuvius ir jau ėmė kaltinti kleboną, kad tas „sunaiki- 
no visą kraštą“. Šiaip ar taip per dešimtmetį iki 1300 metų 
Montaju valstiečių ir eretikų bendruomenė suprato, kad sušil- 
dė užantyje gyvatę. Gimė naujasis Klergas: jaudinantį jo por- 
treta iki mažiausio plaukelio nutapė Pamjė raštininkai. Tai su- 
brendęs vyras, išdidus, gašlus, kerštingas ir, kaip įprasta tame 
krašte, neturintis saiko. 

Turime dvi versijas apie didžiąją klebono Pjero Klergo iš- 
davystę: viena paties Pjero, apie ją pakalbėsime vėliau. Kita — 
jo išduotų Žmonių, giminaičių per santuokos ryšius, ir senų 
draugų. Turiu galvoje Mori, Bene, Belo, netgi Morų šeimas. 
Likę gyvi įtakingų kalniečių namų, kuriuos nušlavė represijos, 
gyventojai vieningai apkaltino kleboną ir visą jo domus pakei- 
tus kailį ir tapus nuolankiu vietiniu inkvizitorių tarnu (I, 405). 
Vieną dieną Gijomas Belo atvirai pasakė Raimondai Arsen, kai 
susitiko La Kalme (La Calm): „Klebono namiškiai ir pats klebo- 
nas senjorui Karkasono inkvizitoriui įskundė daug Montaju gy- 
ventojų. Reikėtų klebono namiškius (kaip buvusius eretikus) sukiš- 
ti į kalėjimą, kaip ir kitus Montaju gyventojus“ (I, 375). Iš tikrų- 
jų Klergas, senas kataras, širdyje pusiau išsaugojęs albigiečių 
gyventojai, ne be klebono pastangų buvo sukišti pūti kalėjime 
arba ištremti į Kataloniją (II, 171)... Ponsas Klergas šį sūnaus 
žingsnį bandė pateisinti būtinybe bendrauti su Prancūzija (II, 
171). Iš tiesų Pjeras Klergas pasielgė kaip tikras kolaborantas, 
dėl to jį gėdino kai kurie saviškiai. Teisingai ar ne, jis manė, 
kad nuostoliai bus mažesni, jei draugus ir klientus apsaugos 

nuo tiesioginių ir netiesioginių kolonizatorių ar Karkasono ink- 
vizitorių smūgių. 

Taip brendo sąlygos 1308 metų rugpjūčio tragedijai. Są- 
mokslininkas Klergas stebėjo, kaip inkvizicijos sbirai grūda į 
kalėjimą jo aveles (I, 373, 158). Buvo suimti visi Montaju 
gyventojai, vyrai ir moterys, vyresni nei dvylikos ar trylikos 
metų (apytiksliai). Galbūt viskas prasidėjo tada, kai prisipaži- 
no eretiko Gijomo Otje žmona Gajarda Otje, inkvizicijos tar- 
doma nuo 1308 metų gavėnios. Dar svarbesni šiuo požiūriu 
buvo Pjero Otje sūnėnų įskundimai: „Tie sünénai, pavarde Ro- 
desai (Rodčs), buvo iš Taraskono. Vienas jų — dominikonas Pam- 
jé”. Masiniai areštai buvo tikra drama: Karkasono inkvizicijos 
agentams vadovavo baisusis Polonjakas (Poloniac). Jis nedve- 
jodamas „už ereziją“ susėmė visus Montaju gyventojus, turė- 
jusius daugiau metų nei minėjome (III, 162-163). Jie buvo 
susirinkę į toje parapijoje populiarią Žolinės šventę: Mergelę 
Mariją ir katarų Dievą jie garbino vienu metu, nepaisydami, 
kad tai prieštaringi dalykai. Dauguma kaimo piemenų buvo 
grįžę į Montaju, nes pasibaigė vasaros ganiava. Pjeras Mori, 
laimei, liko Kerju (Quériu) tarpeklyje. Žmogus, atnešęs mil- 
tų, jam papasakojo, kad kaimas jau už grotų (żbid.). Pavyko 
pasprukti keletui Montaju moterų, kurios užsidėjo ant galvos 
po duonos kepalą ir apsimetė pro šalį einančiomis kirų kraštų 
žemės ūkio darbininkėmis. 

Laimingieji ir bėgliai patraukė į Ispaniją, Katalonijos ir sa- 
racėnų kraštus. Kaimas iš karto tapo vaikų ir avių respublika. 
Montaju suaugusieji ir paaugliai iš pradžių buvo uždaryti pi- 
lyje, paskui Karkasono kalėjime. Vienus sudegino ant laužo, 
kiti ilgai sedėjo bendrose vyrų ir moterų kamerose, turėjo teisę 
gauti maisto ir drabužių siuntas (victualia). 

Kai kuriuos kalinius išleido gana greitai. Inkvizicija leido 
jiems grįžti į Montaju ir ten gyventi po globojančiu, bet pavo- 
jingu Klergų klano padu. Kaimas arba tai, kas iš jo liko, savo 
noru arba per prievartą susitelkė aplink ištvirkėlį skundiką kle- 

boną. Nusiaubtas Montaju tapo geltonų kryžių parapija: ere- 
tikai privalėjo nešioti garsiuosius kryžius iš medžiagos, kaip 
žydai žvaigždę. Pjeras Klergas pasinaudojo aplinkybėmis ir dar 
kartą suvedė keletą senų sąskaitų su priešais — gaudynių auko- 
mis — Morų šeima. Žinome, kas atsitiko Mangardai Mor, kai 
ji staiga prisiminė, kad klebonas praeityje buvo susipainiojęs 
su eretikais. 

Pats sau, ne aukų akimis, Pjeras Klergas, aišku, neatrodė 
blogas. Jautėsi esąs ne renegatas, o keršytojas arba teisingumo 
vykdytojas, ginąs save. Kai Beatričė, du kartus tapusi našle, 
apie 1300 metus sunkiai sirgo Varilyje (I, 234, 239), Pjeras, 
vykdamas į diecezijos sinodą, paskutinį kartą aplankė buvusią 
meilužę. Ji vis dar buvo jam labai miela draugė. Atsisėdo prie 
jos lovos, pasiteiravo apie sveikatą (blogą) ir širdį, paėmė ranką 
ir paklausė pulso. Tada Beatričė išsakė nuogąstavimus, kurie 
jai kildavo prisiminus judviejų eretiškas kalbas praeityje. Prisi- 
pažino kunigui per išpažintį bijojusi pasakoti apie senų gerų 
laikų pokalbius. Paskui išdrįso paklausti klebono, kodėl jis per- 
sekioja senus draugus eretikus. Šis atsakė trumpai (žr. aukš- 
čiau): „Aš tebesu palankus geriems krikščionims (eretikams), bet 
noriu atkeršyti Montaju valstiečiams, kurie man kenkė“. Kad 
pademonstruotų tvirtą tikėjimą katary mokymu (skundai Kar- 
kasonui nesvarbu), Pjeras pakartojo Beatričei vieną teoriją, ku- 
rią dėstydavo tuo metu, kai jie mylėjo vienas kitą (I, 234, 239; 
I, 226). „Tik Dievas, - kalbėjo jaunai moteriai, — gali atleisti 
nuodėmes, ir tau nereikia eiti išpažinties“. 


Prieš aštuonerius metus, kai išpažino katary tikėjimą ir dar 
nebuvo tapęs šnipu, tai pačiai moteriai aiškino plačiau: , Vie- 
nintelė galiojanti išpažintis yra išpažintis Dievui, nes jis žino apie 
nuodėmę jau tada, kai ji dar nepadaryta, ir gali atleisti“. Priešta- 
ringas kalbas skiria aštuoneri metai. 1308 metais Klergas la- 
biau negu bet kada žaidė dvigubą žaidimą. Tačiau širdyje liko 
eretikas. 

Pjeras liko kitatikis prieštaraudamas pats sau, bet visada 
norėjo būti kaimo ir krašto klientų lyderis ir šeimininkas. Sun- 
kūs laikai vertė elgtis negražiai, bet jis nepasikeitė nei prieš 
1300 metus, nei po jų. Veltui ar už pinigus, priklausomai 
nuo to, koks atvejis, Pjeras saugojo kai kuriuos saviškius nuo 
Karkasono valdininkų. Vieną dieną, kai klebonas šildėsi saulė- 
je prie bažnyčios durų, Fabrise Riv atėjo pranešti ar įskųsti, 
kad Alazaisa Benė prieš mirtį tapo eretike (I, 324). 

Pjeras pašoko. „Nuzzlk, nutilk, — rėkė jis Fabrisei, — tu nesu- 
pranti, ką kalbi, krašte nera eretikų, jei būtų, juos tuoj surastų“. 

Suglumusi Fabrisė (tuo neabejokime) nuėjo išpažinties pas 
pranciškoną, kuris irgi suvaidino nustebusį ir nesuprantantį. 


„O ką daro jūsų klebonas?“ — paklausė jis Fabrisės. 


Tada pranciškonai kreipėsi į Pjerą Klergą: „Jūsų krašte pilna 
eretikų“. 

„Nepažįstu ne vieno“, — rimtai atsakė klebonas, nors tuo metu 
vienas tobulasis, kurį visi pažinojo kaip nuluptą, puikavosi 
Montaju! 

Reikalas tuo ir baigėsi — Pjeras Klergas vedžiojo už nosies 
Karkasono inkvizitorius ir skundė tik savo klano asmeninius 
priešus, tad inkvizitoriai daug ko nežinojo ir nesusiprato ap- 
klausti Fabrisę Riv. 

Po 1308 metų gaudynių Pjerui Klergui pasidarė sunku būti 
draugų, klientų ar draugų draugų, įklimpusių į ereziją, skydu 
ar gelbėtoju. Tačiau gelbėtojo ir globėjo vaidmens neatsisakė. 
Dukart Pjeras Klergas ir jo domus žmonės leido pasprukti trem- 
tiniui Pjerui Mori ir net perspėjo jį! Dar 1320 metais, būda- 
mas ant pražūties slenksčio, Pjeras už šimtą Turo livrų Gijo- 
mui Mondonui (Guillaume Mondon) iš Akso leido nusiimti 
geltonus kryžius: klebonas visada noriai išklausydavo mokan- 
čius „įdėti į delną“ eretikus. 

Bet inkvizicija rijo savo vaikus, ypač tuos, kurie kaip Kler- 
gas buvo dviveidžiai. 1320 metais Zakas Furnjė smogė pas- 

kutinį smūgį. Šį kartą iš savo urvų buvo išguiti visi Montaju 
eretikai, net ir apsimetę Bažnyčios gynėjais. Klergo kompaniją 
ištiko likimas tų, kuriuos ji šnipinėjo tais laikais, kai bandė 
pridengti draugus ir apsaugoti savo interesus. Agonijos metu 
du klanai dalijosi ir draskė Montaju: Azema ir Gilaberų klanas 
(jam atstovavo Alazaisa Forė, mergautine pavarde Gilaber) sten- 
gėsi pražudyti Klergų klaną. Alazaisa apkaltino Raimono Klergo 
žmoną Esklarmondą, kad ji erezija užkrėtė Gijomą Gilaberą. 
Klergai savo ruožtu smogė iš visų jėgų: iš kalėjimo klebonas 
Pjeras, kur jį pagaliau įkišo Žakas Furnjė, bandė paveikti Kar- 
kasono inkvizitorius, kuriems dar turėjo įtakos. Kaime likę ar- 
timieji bandė paveikti nelaimingąjį Bernarą Bene, kad šis me- 
lagingai paliudytų prieš Gilaberus ir Azema. 

„Paliudyk melagingai arba būsi sudegintas. Paliudyk mela- 
gingai arba tave supančiotą nuveÿ į Karkasoną“, — šitaip Klergai 
įkalbinėjo Bernarą Benė, o Azema primygtinai prašė paliudyti 
priešingai. Tomis paskutinėmis minutėmis tebepleveno kle- 
bono šeimos šūkis: „Viskas domus, o domus visiems... geriau 
tegu bus blogai kitiems, tik ne mums“. Bergždžios pastangos: 
broliai Klergai supuvo ir mirė kalėjime. Dėl nežinomų prie- 
žasčių vienintelis Pjeras Klergas taip ir neprakalbo. Šis labai 
daug, net per daug žinojęs vyras mirė tylėdamas... Bent jau 
raštininkai neužrašė, ką jis kalbėjo vyskupui. Iš tikrųjų norė- 
tųsi tikėti, kad klebonas „neatrišo liežuvio“, kaip daugelis ne- 
laimingų inkvizicijos aukų. 


kxk 


Logiškai vertindami domus sistemą aprašėme Klergų šeimos 
ir jų brolijos darbus. Tai leido apibendrinti Montaju valdžios 
ypatumus ir veiklą. Sąvokos feodalizmas, senjorija toje vietovė- 
je buvo reikšmingos, nes žmonės ir kaimas turėjo įsipareigoji- 
mų senjorijai, visi mokėjo dešimtines ir grafystės mokesčius. 
Toks buvo jų mikrokosmosas. Tačiau kai kalbame apie kaimą 
ir jo gyvenimą, tos sąvokos per plačios. Šiame regione Monta- 

ju valdžia, kilusi iš žemutinių sluoksnių, valdė žmones, galima 
sakyti, apeidama feodalines ir senjorijos struktūras. Oficialūs 
santykiai, aišku, buvo hierarchiniai. Tokie buvo seniūno (sen- 
joro grafo atstovo) santykiai su kukliais grafo valdiniais ir kle- 
bono santykiai su parapijiečiais. Bet tie įvairūs feodaliniai ir 
bažnytiniai ryšiai nedaug tebūtų reiškę, jeigu nebūtų stipri- 
nami draugystės, klientų ir giminystės ryšiais. Reikėtų pridėti 
vendeta (susipriešinimą) ir nedraugiškumą. Klergų domus pa- 
teko į visų veikų sankryžą: nors nebuvo nei kilmingi, nei sen- 
jorai, šio namo vyrai užėmė seniūno ir klebono postus, be to, 
daugeliui kaimo gyventojų buvo draugai, meilužiai, šeiminin- 
kai, reikalingi kūmai ir giminaičiai, kai kam engėjai ir priešai. 
Bernaras Klergas ir ypač Pjeras Klergas ilgai viešpatavo Monta- 
ju domus, kurie buvo susiję su jais kraujo ar vedybiniais ryšiais, 
dėka. Ištikimųjų ir atsidavusiųjų dėka. Bet persekiojamame 
Montaju valdžia žmogų greitai išsekindavo ir paversdavo ko- 
rumpuotu. Ilgai triuškintiems klano priešams pagaliau pavy- 
ko „susidoroti“ su Klergais. Klebonas ilgai valdė tikrą draugų, 
giminaičių, kūmų ir meilužių mafiją ne tik savo parapijoje, 
bet ir visame Ajono krašte bei Sabartese. Pjeras Klergas teikė 
paslaugas — saugojo krašto žmones nuo Karkasono inkvizito- 
rių, nors pats buvo jų agentas. Tos „paslaugos“ galėjo būti ir 
visai menkavertės, keletą kartų Pjeras Klergas „neįskundė“ ink- 
vizicijai kelių žmonių. Vyraujant tokiai konjunktūrai, žalos ne- 
darymas reiškė tą pat ką ir malonės rodymas. Buvusiam ereti- 
kui už kyšį klebonas leido nusiimti geltonus kryžius. Arba ko- 
kiai moteriai intymiai pasiūlydavo: miegi su manimi, arba tau 
galas (šiandien pasakytume — tau šakės), kitais žodžiais tariant, 
įskųsiu tave Karkasono inkvizitoriams (I, 279, III, 391). 
Nors Klergai buvo kaimo bendruomenės ir išorės jėgų tar- 
pininkai, tačiau savo ruožtu privalėjo turėti aukštesnius globė- 
jus, galinčius prieiti prie aukščiausios Fua krašto valdžios — 
grafo dvaro, vyskupijos, inkvizicijos. Žinomi tik keli aukščiau- 
sio rango tarpininkai. Dažniausiai, bet ne visada, tai buvo vieti- 

niai kilmingieji arba kunigai, senjorijos teisėjai arba prevo. Be- 
je, kai įkalino brolį kleboną, Bernaras Klergas, net ir patepęs, 
veltui stengėsi pasinaudoti jtakingais globėjais. Ir Pirėnų Ok- 
sitanijoje, ir žemėse šalia jos — beveik visur klebonų, seniūnų, 
smulkių vietinių senjorų, turtingų valstiečių ir draugų draugų 
mafijai kartais pavykdavo įveikti inkvizicijos ir prancūzų ir baž- 
nyčios užmačias. 

Tačiau tik iš dalies, nes Montaju kaime vyravusios drau- 
gai-giminės-klientai sistemos ir „klientinės“ išorinės politinės 
ir bažnytinės valdžios santykiai buvo įtempti iki kraštutinu- 
mo. Katary valstiečių vertybės itin skyrėsi nuo kataliky-mies- 
tiečių vertybių. Turėjo reikšmės ir tai, kad Karkasonas ir Pamjė 
buvo nusistate prieš Montaju ir Sabartesą. Toks susipriešini- 
mas kėlė visuotinių neramumų pavojų. Montaju nebuvo vie- 
ningas, tad reikėjo veikti visiškai slaptai ir netiesiogiai. Vado- 
vavo melagių ir sukčių Klergų klanas, kuris stengėsi atremti 
išorės smūgius. Galų gale sistema, tiksliau — abiejų sistemų 
darinys, žlugo. 

IV SKYRIUS 


Varguoliai piemenys 


Beveik visi ankstesniuose skyriuose aprašyti domus priklau- 
sė užkietėjusiems žemdirbiams. Negalima tyrinėti tik žemdir- 
bių visuomenės, nes jie nebuvo vieninteliai Montaju gyvento- 
jai. Pirėnų kaimuose gyveno ir medkirčiai, jų gyvenimas buvo 
šuniškas. Medkirčiai vertėsi ir žemdirbyste, priešokiais pieme- 
navo. Erezija tarp jų neplito, todėl inkvizicija jais nesidomėjo, 
taigi apie jų gyvenimą žinome nedaug. 

Apie piemenis — daugiau. Jų kaime gana daug (reliatyviai) 
— apie dešimt iš mažiausiai aštuonių šeimų. Pacituosiu Gijo- 
ma Pelisjė, Gijomą Belo, Gijomą Gijaberą, Žaną Marti, Pjerą 
ir Gijomą Bajus, Pjerą ir Žaną Mori, Gijomą Morą ir vieną 
Benė. Piemenų amatas dažniausiai minimas iš „nežemdirbiš- 
kų“ Montaju užsiėmimų. 

Terminas „piemuo“ dviprasmis. Aukštutinio Arježo kaimuo- 
se, pavyzdžiui, Montaju ar Ornolake, tam tikra prasme visi 
buvo piemenys, nes visi augino avis, kas daugiau, kas mažiau. 
Ornolako seniūnas Gijomas Ostatsas, aikštėje po guobele kal- 
bédamas su bendruomenės nariais, patvirtino šį faktą: „Užuot 
deginus eretikus, — šaukė jis, — reikėtų sudeginti patį vyskupą Furn- 
je, nes jis iš mūsų reikalauja dešimtinės už avis ir gyvulius“ (I, 
208-209). Taip šventvagiškai kalbėjo Gijomas Ostatsas — žem- 
dirbių ir gyvulių augintojų kolektyvo šauklys. Žemdirbiai val- 
dė žemę ir domus, buvo bandų savininkai ir dažnai vaikų pade- 
dami savarankiškai piemenaudavo. 

Tačiau šiame skyriuje norėčiau pakalbėti ne apskritai apie 
gyvulių augintojus, kuriuos jau aprašiau pasakodamas apie jų 
domus. Dabar pasidomėsiu keliaujančiais piemenimis, kurie 

būriais klajojo po pasaulį! ir buvo pusiau kaimo proletarai kla- 
jokliai be namų židinio ir nuolatinės gyvenamosios vietos. Vis 
dėlto jie turėjo savo tradicijas, buvo išdidūs ir savaip suprato 
savo, kalniečių, laisvę ir likimą. Vieni piemenavo laikinai, kiti 
nuolatos, apskritai klajojančių po Pirėnus ir pamažu besilei- 
džiančių į žemumas, ypač Ispanijos teritoriją, buvo daug. 
Piemenys stengėsi sugyventi su visomis valdžiomis. Keliau- 
dami iš kaimo į kaimą jie aplankydavo daug domus ir juose 
rasdavo prieglobstį. Montaju piemuo Pjeras Mori keliaudavo 
po Odo kraštą (šiandieninį) arba Kataloniją, tačiau išsaugojo 
kai kuriuos ryšius su Klergų klanu ir netgi gaudavo iš jų šiokią 
tokią paramą (II, 176). Tuo tarpu aukštumų ganyklų pieme- 
nų gyvenimą sunkino feodalų tarpusavio kovos: pešėsi Ispani- 
jos pusėje šlaituose gyvenę senjorai. Tie mažažemiai Pirėnų 
maitvanagiai buvo pasiruošę perkąsti vieni kitiems gerkles kaip 
senais gerais feodalinio susiskaldymo laikais. Tai būtų buvę 
tik pusė bėdos, bet bandų varovams iš artimiausių kalnų kon- 
fliktuose tarp galingųjų tekdavo mokėti už „sudaužytus puo- 
dus“. Pakako tokio pobūdžio konflikto tarp Gijomo d'Antan- 
sa (Guillaume d'Entensa), Kasteldano (Casteldans) senjoro, ir 
senjoro, apie kurį žinome tik tiek, kad vadinosi Nartesu (Nartės) 
ar An Artesu (En Artės), ir broliai Mori buvo priversti išginti 
savo bandas iš Kasteldano krašto (II, 479; III, 195). 
Daugelis tų klajojančių piemenų kilę iš Montaju, keletą 
jau pažįstame. Kartais tai būdavo įtariamieji arba nepastovaus 
charakterio vyrai, pasirinkę bandų varovų gyvenimą arba slaps- 
tymąsi po kokių nors peštynių. Vienas jų, Žanas Mori, dėl 
muštynių su kitais piemenimis buvo patrauktas į teismą. Jis 


| Daugelis jaunų vyrų išvykdavo iš kaimo ir tapdavo ilgalaikiais piemenimis viengun- 
giais, todel galima manyti, kad dauguma likusių Montaju gyventojų buvo moterys. 
Tai, kad našlių moterų dėl ankstyvos vyrų mirties buvo daugiau, dar labiau aštrino 
problemą. 


" Bonnasie, II tomas, p. 115. 

labai nuoširdžiai paaiškino, kad dėl šio nuotykio kaltas nera- 
mus charakteris. ,/sivéliau, — pasakojo, — į peštynės su piemeni- 
mis iš Razeso. Buvau sužeistas. Vezianas, tuo metu gyvenęs pas 
Raimoną Lizje iš Montaju, užstojo mane. Del sužeidimų nuėjau 
pasiskysti Bernarui Klergui, senjoro grafo skirtam Montaju seniū- 
nui, pasiskundžiau ir Montaju pilies valdytojui. Pastarasis nepa- 
noro tarpininkauti, kad man būtų atlyginta už nuostolius, patir- 
tus del piemenų iš Razeso. Todel iš Montaju išvykau į Piuigserda ir 
pasisamdžiau piemeniu pas senjorą Briunisandą de Sevelo (Bru- 
nissende de Cevello); likau pas Briunisandą ir jos avis ketveriems 
metams ir dviem su puse mėnesio“ (Il, 476). Po smagių kumšty- 
nių Gijomas Belibastas irgi patraukė „piemenų takais“. Jis nu- 
sikalto, nes per muštynes užmušė piemenį. Tad paliko turtin- 
ga ūkį ir tėvų domus Kiubjere (Cubiéres). Tapo piemeniu, pas- 
kui tobuluoju... Vėliau Katalonijoje buvo mažos albigiečių ko- 
lonijos pranašas ir piemens amatą iškeitė į krepšių pynėjo ar 
karšimo šukų meistro darbą. 

Bernaras Benė irgi buvo savotiška smukimo socialiniais laip- 
tais auka’. Jis kilęs iš gerų, pasiturinčių Montaju žemdirbių ir 
gyvulių augintojų namų. Bet šią šeimą sužlugdė inkvizicija, 
Benė domus žemė buvo konfiskuota ir perėjo Fua grafui; iš tik- 
rųjų žeme naudojosi seniūnas Bernaras Klergas. Ryškiausias 
šios operacijos rezultatas — Klergų šeimos praturtėjimas Bene 
šeimos sąskaita (tos šeimos kadaise netiesiogiai buvo artimos). 
Bernaras Benė iš karto tapo proletaru piemeniu. Jo materiali- 
nė ir moralinė būklė nepavydétina. Tuo metu, kai Pamjė ink- 
vizitoriai domėjosi jo asmeniu, Bernaras Benė vertėsi tik avių 
auginimu ir Montaju buvo dviejų klanų užspeistas į kampą. 
Klergai norėjo priversti vargšą Benė melagingai paliudyti Karka- 
Senojo režimo dokumentuose daugiausia kalbama apie kilimą socialiniais laiptais, 
individo, kuriam pasiseke, tapimą elito, privilegijuotųjų atstovu. Tad Zako Furnje 


registrai, mano nuomone, daug tikslesni, nes juose kalbama apie retą reiškinį — 
smukimą socialiniais laiptais. 

sono inkvizicijai, o Azema klanas, Klergų priešai, siekė, kad jis 
to nepadarytų. Brolio klebono nurodymų klausęs Bernaras Kler- 
gas pažadėjo Bernarui Benė grąžinti vieną iš konfiskuotų pie- 
vų, nes tikėjosi jo pagalbos. Pjeras Azema labiau laikėsi lazdos, 
o ne pyrago politikos — atėmė iš Bernaro Benė brangias avis, 
paskutinį turtą, taip bandydamas priversti paklusti. Galų gale 
Bernarą Benė suėmė. Vėliau jis paspruko iš Mas Sent Antuano 
(Mas-Saint-Antoine) miestelio, kuriame nuolat stebimas gy- 
veno (I, 408). Nuklydo iki Serdano (Cerdagne) ir vėl buvo 
sučiuptas Aks lė Termose: įskundė Pjeras Ruselis (Pierre Rous- 
sel) iš Aks lė Termų ir jo žmona Alisanda (Alissende). Alisanda 
buvo tikra Pjero Benė žmonos Gajardos Benė sesuo, o jis pats 
— Bernaro brolis. Taigi Bernarą pardavė jo svainės sesuo. Nela- 
bai gražu.., bet galima paaiškinti: abi, Alisanda ir Gajarda, 
skirtingu laiku buvo klebono Pjero Klergo meilužės, jos išdavė 
teisėtus ryšius su Benė namais ir tapo Klergų sumanymų vyk- 
dytojomis — meilužės virto skundikėmis. Taip Pjero Klergo 
haremas prisidėdavo prie jo domus klestėjimo. Bernaras Benė 
nusirito žemyn: jo laukė savininko-ūkininko dalia, o jis galų 
gale tapo paprastu piemeniu, kelių parapijos klanų žaisliuku. 
Tokiomis sąlygomis jautėsi laimingas, nes sveikas išvengė ki- 
bių inkvizitorių rankų. 


xkX 


Dar vienas, kaip Bernaras Benė deklasuotas ir dar žemiau 
kritęs piemuo, — Gijomas Moras. Jis irgi kilęs iš garbingo Mon- 
taju žemdirbių domus, kurį sužlugdė inkvizicija, o ją, kaip vi- 
sada, užsiundė Klergai. Gijomo Moro tėvas ir broliai buvo su- 
imti. Motina Mangarda pernelyg laidė liežuvį — neatsargiai 
užsimindavo apie eretišką Klergų jaunystę, tad tą liežuvį nu- 
pjovė tiesiogine žodžio prasme. Gijomui Morui pavyko išvengti 
kalėjimo ir kankinimų. Bėglys klajojo iš tarpeklio į tarpeklį, 
nuo vieno kalno ant kito, iš Fua grafystės į Kataloniją ir vice 
versa. Širdis keršto troško labiau negu siela katarų tikėjimo. 

(Tai, kad nebuvo uolus kataras, rodo nelabai pagarbi jo kalba 
su tobuluoju Gijomu Belibastu: „Geriau valgysiu Zarnokus, ne- 
gu susidésiu su jumis“ (II, 187). Suprantama: klaidžiojantis Gi- 
jomas Moras nori išžudyti Klergus, sužlugdžiusius jo domus, 
širdies gilumoje jam nusispjauti į albigiečių tikėjimą, dėl ku- 
rio inkvizitoriai įkalino šeimą). Dabar jis piemuo, nepatenkin- 
tas savo padėtimi. Gijomas Moras nuolat prisimindavo suny- 
kusią giminės šlovę, ta šlovė buvo menka, bet dabar, praėjus 
kiek laiko, atrodė didesnė, nes Gijomas nebeturėjo nieko. Va- 
rovo gyvenimas Gijomui Morui suteikė galimybę lankytis kal- 
nuose įsikūrusiose įvairiose piemenų bendrovėse, slegiančiose 
sūrius. Gyvenimą baigė gana blogai — buvo sučiuptas Piuig- 
serda. Maljorkos karaliaus vikaras liepė jį perkelti į vyskupo 
Furnjė kalėjimą. 
"22 

Piemenys Belibastas, Moras, Benė — socialinio nuosmukio 
pavyzdžiai. Tokių atvejų būta ir daugiau, ir ne tik Montaju, 
galima papasakoti panašią ilgą, jaudinančią, graudžią piemens 
Bernaro Marti iš Žiunako, kilusio ne iš Montaju, biografiją 
(III, 253-295). Gimęs turtingoje kalvio šeimoje, kurią suž- 
lugdė inkvizicijos sbirai, Bernaras Marti buvo priverstas gany- 
ti avis tai pas vieną, tai pas kitą ūkininką, blaškytis iš vienos 
vietos į kitą, todėl dažniausiai neturėjo darbo. 

Būta piemenų iš pašaukimo. Jie nekompleksavo (nes buvo 
šeimų jaunyliai ar kilę iš skurdžių) dėl to, kad priklausė že- 
mesniajam kaimo sluoksniui, iš dalies buvo susitaikę su liki- 
mu. Žinome keletą atvejų, kai buvo laimingi ir netgi didžiavo- 
si esą piemenys... Tarp jų gerai mums pažįstami Žanas Pelisjė 
ir Pjeras Mori. 

Sulaukęs dvylikos ar keturiolikos metų, Bernaro Pelisjė iš 
Montaju sūnus Žanas Pelisjė tapo profesionaliu piemeniu. 
(Nuo dvylikos metų jaunieji valstiečiai iš tikrųjų imdavosi pri- 
žiūrėti avis, taigi kaimo vaikų mokymasis „trukdavo ilgai“). 

Pradžia kukli — jaunąjį Pelisjé tėvai atidavė mokiniu toli nuo 
namų, į Turnoną (Tournon): pirmoji mokinio ir piemenuko 
šeimininkė buvo moteris, vardu Tomasija (Thomassia), tik- 
riausiai našlė. 

Jaunystėje Pelisjė jaunesnysis nepasirodė esąs išminties šal- 
tinis: šalia kolegos, guvaus proto piemens Pjero Mori, jis atro- 
dė apgailėtinai. Vis dėlto Žanas Pelisjė priklausė senojo reži- 
mo žemesniosioms klasėms: nežinojo pirmosios šeimininkės 
pavardės, tik vardą — Tomasija, nesugebėjo pasakyti, kiek me- 
tų jam buvo, kai jį pasamdė pirmą kartą, tik apytikriai sugebė- 
jo atsakyti į klausimą, kiek laiko tarnavo. „Išbuvau pas Tomasi- 
ja penkerius ar šešerius metus“, — aiškino jis. 

Aštuoniolikos metų Žanas Pelisjė, jau išsimokęs piemeniu, 
grįžo į tėvų namus ir kurį laiką gyveno su motina Alazaisa ir 
broliais Raimonu, Gijomu, Bernaru ir Pjeru. Be savo domus, 
dar lankydavosi keturiuose kaimynų ir giminių namuose. „ Tuose 
namuose niekada neužtikdavau nei pašalinių žmonių, nei ereti- 
ky“ — kalbėjo kaip gana uždaras žmogus. 

Jaunasis piemuo nemėgo lankyti kaimynų, bet noras „ju- 
dėti“ jo neapleido. Žanas Pelisjė vėl paliko motinos namus ir 
dvejiems metams įsitaisė piemeniu Njore pas Gijomą Kastela- 
na (Guillaume Castellan), paskui metams Mompre pas Rai- 
moną Žaną (III, 75 ir toliau). Visos samdos trumpalaikės: Ok- 
sitanijos kaime darbdaviai ir samdiniai greitai sudarydavo dar- 
bo sutartis, taip pat greitai ir išsiskirdavo. Visiška priešingybė 
baudžiavai. 

Atitarnaves pas Raimoną Žaną iš Mampre, Zanas Pelisje 
vėl pasuko į Montaju (įprotis), ten pasisamdė pas kitą šeimi- 
ninką — Bernarą Morą ir ėmė ganyti jo gyvulius (III, 75, 76). 
Morai — tolimi giminaičiai, todėl teta Mor ėmėsi darbo — ku- 
riam laikui Žanas Pelisjė atsivertė į katarų tikėjimą: savininko 
ir piemens santykiai nepanašūs į viršininko ir pavaldinio. 

Tačiau inkvizicijos žaibas trenkė į Morų namus ir baisiai 
išgąsdino piemenį. „Mano šeimininkas Bernaras Moras ir jo 

motina Gijemeté, — pasakojo Žanas Pelisjė“, — del erezijos pate- 
ko už grotų. Jo brolis ir kaimynas Pjeras Moras ir dar vienas 
Pieras Moras (ano Pjero Moro sūnus) kurį laiką buvo uždaryti 
Karkasono kalėjime. Kiti Pjero Moro vyresniojo sūnūs — Bernaras 
ir Gijomas — už ereziją irgi pateko į Karkasono kalėjimą. Dar 
vienas Pjeras Moras, Bernaro Moro sūnus, po inkvizicijos sureng- 
ty vietinių eretikų gaudynių paspruko iš Montaju (1308 metais) 
ir apsigyveno Katalonijoje. Prieš dvejus metus grįžo į Montaju 
(1321 metais), nes rengėsi vesti Gijomo Otje iš Montaju dukterį 
(šis Otje už ereziją dabar sėdi Karkasono kalėjime), gyveno kaime 
iki šios žiemos pradžios, ir aš stengiausi su juo nekalbėti“. Areštai 
ir represijos (reikėtų prisiminti ir jau žinomą atvejį, kai Man- 
gardai Mor buvo nupjautas liežuvis) išdraskė Morų šeimą, vieni 
jos nariai pateko į kalėjimą, kiti buvo priversti bėgti, šeima 
nuskurdo ir puolė į neviltį. Morų piemens Pelisjė pasakojimo 
apie vis skaudesnę nebylią Montaju tragediją 1305-1320 me- 
tais komentarai nereikalingi. Žanas Pelisjė matė, kaip inkvizi- 
toriai naikina darbdavių giminę. Tad paklusdamas tikrajam 
piemens pašaukimui nutarė patraukti į platųjį pasaulį. Nu- 
sprendė perkelti savo mažyčius piemens penatus į Ajono Pra- 
dą, kaimą už vienos Ijė, užsikrėtusį erezija beveik kaip Monta- 
ju. ,Metes tarnybą pas Bernarg Morą, pasisamdžiau Ajono Pra- 
do kaime pas Bernarą Male ir jo sūnus — Bernarą, Raimoną ir 
Andrė“ (III, 76). Deja, ir vėl nesėkmė: „Praėjus maždaug dviem 
mėnesiams po to, kai pasisamdžiau pas Bernarą Malė vyresnįjį, 
šis buvo iškviestas stoti prieš Karkasono inkvizitorius, 0 tie vėliau 
patupdė jį į kalėjimą. Bernaras ir mirė kalėjime“. Po naujos ka- 
tastrofos, ištikusios jo darbdavius (Malė po Moru), Žanas Pe- 
lisjė kaip įmanydamas stengėsi pasiteisinti, todėl pranešė Ža- 
kui Eurnjė: „Ne vienas iš trijų anksčiau minėtų Bernaro Male 
vyresniojo sūnų niekada nebuvo tardomi del erezijos“. 


4 GA r ' e . S z 
III, 76; nereikia painioti Bernaro motinos Gijemetės Mor su Bernaro žmona Gije- 
mete Mor. 

Menka paguoda! Prieš pasprukdamas iš Montaju į Ajono 
Pradą, Žanas Pelisjė, tiesą sakant, niekada anksčiau nebuvo 
ištrūkęs iš Morų, Klergų, Malė giminių katariškojo tinklo... 
Nepaisydamos didelių vidinių nesutarimų, tos giminės tempė 
tinklus kur įmanydamos ir per giminystės ryšius skleidė erezi- 
ją: Bernaras Malė jaunesnysis iš Prado, Bernaro Malė vyres- 
niojo (įkalinto Žano Pelisjė šeimininko) sūnus, vedė klebono 
Pjero Klergo dukterėčią, o klebonas ėmė globoti jaunąją porą 
(III, 77). Visi keliai, net ir samdomų piemenų, Ajono krašte 
vieną dieną susikirsdavo su klebono Klergo keliais. 

Pagaliau po daugelio metų klajonių Žanas Pelisjė iš tikrųjų 
grįžo į gimtąjį Montaju. Įsiliejo į bendruomenės gyvenimą ir 
įsigijo nuosavą namą: kartais jį matydavo gulintį prie durų; 
taip atsitikdavo, kai suriesdavo liga (III, 79). Sirguliuodamas 
jis snausdavo saulėje. 

Bet šiaip buvo judrus: ir pavasarį prieš uždraudžiant ganyti 
pievose, ir vasarą po šienapjūtės (III, 84). ,Pasiturintis pie- 
muo dabar jau turėjo savo avių. Bet avis ganė svetimose lanko- 
se, todėl jo laimėjimai ne tokie jau dideli. Štai viena tipiška 
Montaju scenelė, įrodanti, kad piemuo labai gerai matė, ta- 
čiau nesugebėjo suvokti laiko. Žanas Pelisjė buvo pievoje. Pa- 
žiūrėkime, kaip apytikriai jis skaičiavo laiką (III, 84): „Tais 
metais (1308) inkvizitoriai suėmė visus Montaju gyventojus, 0 gal 
metais anksčiau? Nelabai gerai prisimenu. Gal tai buvo vasarą 
nupjovus žolę, o gal pavasarį prieš uždraudžiant ganyti pievose? 
Irgi nelabai gerai prisimenu. Ganiau avis Komb del Gazel (Combe 
del Gazel) vietovėje Gijomo Foro tr jo brolių pievoje. (1321 me- 
tais Gijomą Forą sudegino kaip eretiką). Pieva buvo šalia kelio 
į Montaju kalnus, man iš kaires. Dešinėje kelio pusėje stovėjo Rai- 
mono Bajo iš Montaju sūnus Pjeras Bajis: jis ganė avis Bernaro 
Marti (pravardžiuojamo ožka) pievoje; ten taip pat buvo Žanas 
Marti iš Montaju, kuris ganė avis savo pievoje greta Raimono 
Marti pievos. Maždaug apie vidurdienį minėtame kelyje iš Mon- 
taju pasirodė vietinis Arno Vitalis, ant tunikos jis vilkėjo mėlyną 

sturkotą, su kirviu ant sprando prilaikė skroblo žabų ryšulį; su juo 
buvo du vyrai, ant mėlynų ar žalių drabužių užsimetę rudus ap- 
siaustus su kapišonais, jie irgi nešėsi kirvius ant sprandy. Per Belo 
pievą Arno su draugais priėjo arčiau. Tada pastebėjo mane ir ma- 
no draugus — Pjerg Baji ir Žaną Marti. Arno priėjo prie Pjero 
Bajo, abu pasisveikino... Arno tuo metu buvo Montaju mesjė, tad 
išbarė Pjerą Baji ir Žaną Marti už tai, kad leidžia avis į apsėtus 
laukus. Žanas tarp kitko paklausė Arno: „Ar šie medkirčiai iš 
Lavelanė (Lavelanet)..?“. Scena tiksliai pavaizduota veikėjo ir 
stebėtojo akimis. Matème mažytį XIV amžiaus Montaju pie- 
menų pasaulį: jie brangino šienauti ar ganyti skirtas pievas, 
įsiterpusias tarp parapijos apsėto ¿infield ° ir tolimos kalnų al- 
pinės zonos outfield $. Socialiniu požiūriu piemenys buvo susi- 
sluoksniavę: (A) piemenys, ganantys savo (ir kitų) avis sveti- 
mose pievose ir (B) piemenys-ūkininkai-savininkai, ganantys 
avis nuosavybės teise šeimai priklausančiose pievose. Tokie sub- 
tilūs skirtumai netrukdė iš skirtingiems sluoksniams priklau- 
sančių susivienijusių piemenų (soc) atsirasti piemenų grupėms 
ar neformaliems kooperatyvams. Kalbama ne tik apie mažas 
grupeles, bet ir visam kaimui atstovaujančias institucijas: ga- 
niava ribojama uždraudus ganyti šienaujamose pievose, pasė- 
lius reikiamu laiku saugojo komunos mesjė, kuris tuo metu 
taisydavo batus ir lakstydavo paskui merginas. Laikas kaime 
bėgo šuoliais, į jo ritmą įsiterpdavo inkvizitoriai arba su gania- 
va susiję darbai. Laiko atskaitos taškai, beje, sunkiai įkandami 
piemeniui Žanui Pelisjė, buvo 1308 metų gaudynės, draudi- 
mas ganyti ir šienapjūtė. Akimirką matėme mažai pažįstamus 
medkirčius su kirviais ant nugarų ir žabų ryšuliais ant spran- 
dy. Bet būkime atsargūs. Pelisjė matyti medkirčiai nebuvo tikri 
miško darbininkai — tai tobulieji! Pasakojime jie pasirodė tik 
akimirką. Tuo metu jie kaip tik spruko iš Belo namų, kur bu- 


. Vidaus laukas (angl., vert. past. ). 
Išorės laukas (angl., vert. past.). 

vo trumpam slapta prisiglaude. Vienas jy — Pradas Tavernjė, 
kurį dažnai galėjai sutikti Ajono krašto vingiuotuose keliuose, 
antras — Gijomas Otje, garsus ir drąsus notaras iš Aks lė Ter- 
mų, vedybiniais ryšiais tiesiogiai susijęs su Montaju. Jo žmona 
Gajarda — tikra Arno Benė iš Montaju duktė, jis pats — tikras 
Benė klano narys. 

Taigi menko piemens Žano Pelisjė karjera susijusi su kelio- 
mis kaimo šeimomis. O Pjero Mori gyvenimas — ištisos ilgos 
kelionės, nuotykiai, atsitiktinės meilės ir, svarbiausia, drau- 
gystė. Dar kelios smulkmenos: šio žmogaus biografija neatsie- 
jama nuo bandų perginimo dideliais atstumais, nes toks dar- 
bas — to laikotarpio Pirėnų ekonominio gyvenimo pagrindas“. 


Tikras piemuo - Pjeras Mori. 

Pjeras Mori, gimęs apie 1282-1283 metus, buvo Montaju 
audėjo Raimono Mori ir jo žmonos Alazaisos sūnus. Mori na- 
mai, kaip ir daugelis kitų kaime, buvo klasikinis domus. Rai- 
monas ir Alazaisa turėjo šešis sūnus: Gijomą, Pjerą, Žaną, Ar- 
no, Raimoną, Bernarą ir mažiausiai dvi dukras: Gijemetę, ište- 
kėjusią už dailidės Bertrano Pikjé (Piguier) iš Larok d'Olmeso, 
ir Raimondą, ištekėjusią už Gijomo Marti iš Montaju. Abi 
susituokė aštuoniolikos, o gal dar jaunesnės. 

Dokumentai rodo, kad Montaju, ir ne tik, svarbūs buvo 
vyrai ir ... suaugusieji, tuose dokumentuose pamirštos kai ku- 
rios merginos, kūdikiai ar anksti mirę vaikai. Aštuoni gimdy- 
mai Mori namuose galėjo būti tik minimumas. Nors audėjo 
Mori profesija teoriškai nesusijusi su žemės ūkiu, šeimos veik- 
la buvo įvairialypė — gyvulių auginimas, žemdirbystė, amati- 
ninkavimas. Sulaukęs aštuoniolikos metų, Pjeras Mori tebuvo 
menkas Montaju piemuo. Brolis Gijomas Mori tapo medkir- 


"Bio perginamos didelės bandos (keletas šimtų galvų); Pirėnuose (Aksas ir t. t.) 
savininkai samdė gyvulių varovus iš Montaju; smulkieji augintojai turėjo mažas 
bandas — tokia veikla būdinga Montaju ir klasikinės daugiašakės ūkinės veiklos 


regionams. 

čiu. „Prieš dvidešimt trejus metus, — 1324 metais teisme liudijo 
Pjeras Mori, — prie Montaju ganiau Arno Forė iš Montaju ir 
Raimono Molano (Raymond Maulen) iš Arko avis. Dabar jau 
mirę mano brolis Gijomas Mori ir Gijomas Belo iš Montaju eida- 
vo į Oza (Ausa) mišką gaminti malksnų“*. Tuo metu Pjeras 
užmezgė ryšius su eretikais. Pirmieji mokytojai buvo brolis 
Gijomas ir Belo klanas, negailėjęs jėgų kaime skleisti katarų 
idėjas. Mokymas nuo pradžios iki pabaigos buvo pusiau evan- 
geliškas, pusiau kantiškas. Pjerą mokė du medkirčiai. „Gijo- 
mas Belo ir Gijomas Mori, — toliau pasakojo Pjeras, — priejo prie 
manęs ir tarė: 

— { š kraštą atėjo geri krikščionys, jie eina tuo keliu, kuriuo ėjo 
šventas Petras, šventas Povilas ir kiti apaštalai, jie klauso Viešpaties, 
nemeluoja, nedaro kitam to, ko nenoretų, kad kitas darytų jiems“. 

Tokių eretiškų kalbų klausęsis Pjeras Mori tada buvo šven- 
tuosius pamaldžiai garbinęs jaunuolis. Susikaupęs jis pasakojo 
toliau: „Neseniai kirpau avis, vieną sruogą paaukojau šventajam 
Antanui, kitą - Montaju Mergelei Marijai. Truputį vilnos liko 
mano drabužiams. Mano brolis ir Gijomas Belo pasiūlė: 

— Gerieji žmonės (eretikai) prastai apsirengę. Duok jiems vil- 
nos. Iš jos galės pasisiūti vilnonių drabužių. Tai bus jiems didelė 
malda, didesnė nei ta, kurią davei šventam Antanui, nes šven- 
tam Antanui aukoja daug žmonių, o tikintiesiems — mažai kas. 
Tikintieji meldžiasi Dievui už savo geradarius... ir Dievas juos 
išklauso! Nes jie skelbia teisingumą ir tiesą“. 

Susijaudinęs, kad šventieji vyrai melsis už jį, jaunasis Mori 
pagaliau nusileido: „Jie man tiek prikalbėjo, kad daviau sruogą 
vilnos nunešti eretikams”. 

Netrukus, po pirmųjų kontaktų su eretikais, apie 1300- 
1301 metus aštuoniolikmetis Pjeras Mori pabėgo iš tėvų na- 
mų (III, 110). Ne todėl, kad nesutarė su tėvais. Virš Mori 


“III, 120. Mori sūnūs nuo jaunystės jautė potraukį piemenauti. Bet skurdas ir tai, kad 
inkvizicija konfiskavo tėvų turtą, kai kuriuos, konkrečiai Zang Mori, taip pat pastū- 
mėjo rinktis piemens dalią. 

domus jau kaupėsi debesys, nes inkvizitoriai įtarė, kad jie — 
eretikai, tad geriau buvo patraukti į platųjį pasaulį. Kitą žiemą 
Pjeras Mori nusileido į Odo kraštą, kur, kaip tikėjosi, šiltame 
Arko (tarp Razeso ir Fenujedo (Fenouillėdes) slėnyje peržie- 
mos avys (III, 121). (Tai, kad piemenys varinėdavo bandas 
tarp Žemutinio Odo krašto ir Arježo kalnų, paaiškina, kodėl 
katarų tikėjimas vienu metu plito aukštutiniuose ir žemuti- 
niuose Oksitanijos Fua-Odo kraštų regionuose. Arke Pjeras Mo- 
ri pasisamdė piemeniu pas tikrą pusbrolį Raimoną Molaną 
(matome, kad nuolat susipindavo giminystės ir samdos ryšiai, 
šie svarbūs ryšiai atskleidžia to laikotarpio kaimo „proletaria- 
to“ padėtį). Kiek vėliau, sulaukęs dvidešimties, Pjeras Mori 
įsimylėjo (III, 110, 121): „Kitą žiemą su savo gyvuliais žiemojau 
Arko slėnyje. Gyvenau pusbrolio Raimono Molano iš Arko na- 
muose. Karštai įsimylėjau kaimo merginą Bernadete den Esking 
(Bernadette den Esquinath). Dvejus metus su manimi niekas ne- 
kalbėjo apie ereziją, nes visi maté, kaip karštai myliu tą mergi- 
ną“. Atrodo, gražioji Bernadetė nebuvo labai griežta Pjerui Mo- 
ri. Raimonas Pjeras, kiek vėliau tapęs piemens šeimininku-darb- 
daviu, kartą avidėje smarkiai priekaištavo samdiniui del šio ry- 
šio. Raimonas taip įpyko, kad Bernadetę pavadino kekše. „Jūs, 
Pjerai, — kalbėjo Raimonas piemeniui, — jūs, Pjerai, mylėjote 
tikinčiuosius, o dabar jie jums visai neberūpi. Domitės ne jais, o 
paleistuvyste. Ieškote žmonos. Gerai, surasime jums žmoną. To- 
kią, kuri gerai supranta tikėjimą (eretikę). Jei išsirinksite kitokią 
žmoną, gausite ne mūsų tikėjimo moterį (suprask, tokią, kaip 
Bernadete). Jei žmona bus mūsų tikėjimo, galėsite namuose pri- 
iminéti tikinčiuosius. Galėsite juos remti. Galėsite saugiai kalbėtis 
su žmona apie tokius dalykus, kaip gėris ir t. t.“ (UI, 121). 
Tokios perspektyvos galėjo atrodyti puikios: turėsi apie ką 
kalbėtis su žmona, Oksitanijoje šeimose kartais tvyrodavo keista 
tyla, nes trūko temų pokalbiams... Buvo dėl ko susigundyti. 
Tad Bernadetė den Eskina, aistringai mylėjusi Pjerą Mori, 
netiko. Bet atsirado kita Bernadetė — Bernadetė Pjer (Berna- 

dette Piere). Jai tik šešeri, tad kol kas apie ją šnekama kaip apie 
būsimą Pjero Mori, gyvulių augintojo Raimono Pjero, mažo- 
sios tėvo samdinio, nuotaką. Būsimasis uošvis turėjo žemės. 
Pjeras Mori irgi galėjo atrodyti patrauklus žentas — piemenau- 
damas šiek tiek susitaupė, ir tų pinigų pakako Arke nusipirkti 
žemės. Bernaras Belibastas, to regiono gyvulių augintojas, ėmėsi 
piršlio vaidmens ir gundydamas aiškino Pjerui Mori, kad rado 
tinkamą partiją. „Jei tikrai, — sakė Bernaras, — nori turėti žmo- 
ną, suvokiančią, kas yra gėris, pažįstu mergaitę, kuri puikiai tau 
tiks. Ji tokia turtinga, kad prie to, ką gausi iš jos tėvo (kraičio), 
pridėjęs tai, ką užgyvenai Arke, kur nusipirkai žemės, pakaks, jog 
būtumei gana pasiturintis ir galėtumei nebedirbti... Raimonas Pje- 
ras bus tavo uošvis, atiduos tau į žmonas dukrą Bernadetę Pjer, 
dabar jai šešeri, ir priims tave kaip sūnų, gyvensi Raimono Pjero 
domus, kur visi žino, kas yra geris“ (III, 121). Toks Bernaro 
Belibasto postringavimas įdomus, nes paaiškina kai kurių Ok- 
sitanijos gyvulių augintojų puoselėjamas vertybes — glaudžius 
domus ir erezijos ryšius, ypatingą paties domus svarbą ir jo bū- 
simą plėtrą (žentas namuose, bendras gyvenimas, kraitis). Šei- 
mos galva priima žentą kaip įsūnį, nes nori užtikrinti giminės 
ir domus tęstinumą, numato dar mažą dukrą, o kai ji lytiškai 
subręs, su kraičiu atiduoti šeimoje gyvenančiam vyrui, kurį 
išsirinko įpėdiniu. Tokios diplomatijos motyvai paprasti — Rai- 
monas Pjeras neturi sūnų, tik tris dukteris: Bernadetę, Žakotę 
ir Markizę. Taigi yra priverstas rasti vyrą, kuris sutiktų ateiti į 
jo namus ir būti Zentu. 

Išgirdęs apie tokią nuostabią ateitį, beje, panašią į oro pilį, 
Pjeras Mori nepametė galvos. Ir uždavė Bernarui Belibastui 
visai logišką klausimą: „Zš kur jūs, Bernarai, žinote, kad subren- 
dusi Bernadetė laikysis tokių pažiūrų?“ (III, 122). Toks Pjero 
Mori klausimas nebuvo kvailas, nes iš Žako Furnjė registrų 
žinome, kad būta ir nevykusių santuokų: kataras su džiaugsmu 
griebdavo merginą, nes manydavo, kad ji eretikė, ir tikėdavosi, 
kad santuokinis gyvenimas prabėgs prie židinio draugiškai be- 

sišnekučiuojant apie ereziją. Uošvio bjauriai apgautas, nelai- 
mingasis suprasdavo, kad vedė Megerą katalike ir teks su ja iš 
baimės dėl inkvizicijos beveik ketvirtį amžiaus pragyventi ka- 
pų tyloje (III, 322). 

Bernaras Belibastas galėjo atsakyti į bet kokį klausimą. Pie- 
muo jo nesutrikdė. ,Raimonas Pjeras taip gerai maitins (auk- 
lės) dukrą Bernadetę, kad su Dievo pagalba ji suvoks, kas yra 
gėris. O jei subrendusi netyčia to nesuvoks, tada, Pjerai, galėsi pa- 
siimti savo turtą ir išeiti iš Raimono Pjero namų. Paprasčiausiai 
paliksi tą merginą, nes tau, Pjerai, netiktų vesti moterį, kuri nesu- 
vokia, kas yra gėris“ (III, 122). (Pažymėsiu, kad tokia negirdėta 
kalba apie tarnų santykius su šeimininkais paaiškina įdomų 
reiškinį — Pirėnuose ar jų papėdėje XIV amžiuje, o Seveno krašte 
XV-XVI amžiuose, jaunuolis, gyvenantis namuose ir laiko- 
mas būsimuoju žentu, atsinešdavo į tuos namus dalį turto, 
kurį pasiimdavo, jeigu numatytos vedybos neįvykdavo). 

Suviliotas Belibasto išradingai išdėstytų vedybų planų, Pjeras 
Mori nusprendė susipažinti su „tikinčiaisiais“; jie ir buvo ve- 
dybų sąmokslo, kuriuo Raimonas Molanas ir Raimonas Pje- 
ras, veikdami išvien lyg vagišiai mugėje, tikėjosi patraukti Pje- 
rą į „gėrio suvokimo“ stovyklą, pagrindiniai veikėjai (III, 110). 
Tada Pjeras Mori uždavė Raimonui Pjerui, kartu ir Bernarui 
Belibastui (apie artimus jo ryšius su erezija netrukus sužinosi- 
me) svarbiausią klausimą: 

„— Kokie žmonės tie tikintieji, apie kuriuos tiek daug šnekate?“ 

Bernaras ir Raimonas atsakė pamokomai: 

„— Tokie kaip visi! Jų kūnai, kaulai, išvaizda, veidai visiškai to- 
kie kaip kitų žmonių! Bet jie vieninteliai eina tuo teisingumo ir teisy- 
bės keliu, kuriuo ėjo apaštalai. Jie nemeluoja. Nevagia. Net jei savo 
kelyje rastų aukso ar sidabro, „nepakeltų“, nebent kas nors jiems do- 
vanoty. Tikėdamas žmonėmis, kuriuos vadina eretikais, greičiau iš- 
gelbėsi savo sielą, negu tikėdamas kuo nors kitu“ (III, 122). 

Praėjus dviem savaitėms po šio pokalbio mūsų piemuo pir- 
mą kartą (tas kartas ir buvo lemtingas) susitiko su tobuluoju. 

Tai buvo pirmas kontaktas „ieškant tikėjimo“, tikėjimo, kurio 
piemuo Mori ieškos visą gyvenimą. Tai atsitiko 1302 metais, 
kai Pjeras buvo dvidešimties. 

Pirmasis susitikimas įvyko Raimono Pjero namuose per iš- 
kilmingą vakarienę (III, 122). Prisiminkime, kad Raimonas — 
stambus Arko ūkininkas ir gyvulių augintojas, jo namas su 
solje (II, 17, 404). Laikotarpiu, apie kurį kalbame, jis samdė 
mažiausiai du nuolatinius darbininkus (gal todėl, kad neturė- 
jo suaugusių sūnų), vienas jų — piemuo, tuo metu — Pjeras 
no, kilęs iš So krašto, bet ne kataras, tad Raimonas Pjeras jį 
išvijo, vėliau tą darbą dirbo „prijaučiantis eretikams“ Pjeras 
Katalonas iš Kustosos (Coustaussa) (III, 135). 

Minėta iškilminga vakarienė Raimono Pjero namuose, aiš- 
ku, vyko virtuvėje, nes virtuvė, išskyrus turtingų to laikotarpio 
Oksitanijos valstiečių namus, kartu buvo ir valgomasis. Vaka- 
rienėje dalyvavo šeimininkas Raimonas Pjeras iš Arko slėnio, 
pagal gyvenamąją vietą vadintas Raimonu Pjeru iš Sabarteso 
(III, 121, 140), jo žmona Sibilė su motina, kuri gyveno kartu 
su žentu, (šeima ne visai branduolinė) (III, 122). Abi moterys 
pagamino valgius. Pakvietė kaimynų bei svečių — to krašto gy- 
vulių augintojų, daugiausia iš Ajono krašto ar Aks lė Termų 
regiono. Su Arko slėniu juos siejo bandų perginimas į kitas 
ganyklas. Tarp Raimono Pjero svečių buvo ir Pjero Mori pusbro- 
lis Raimonas Molanas, pirmasis jo darbdavys Arke. Dalyvavo ir 
Bernaras Vitalis (Arno Vitalio, kurpiaus — mesjė, mergišiaus ir 
visiems žinomo kataro, pusbrolis) iš Arko slėnio, kilęs iš Monta- 
ju. Aptikau ir gyvulių augintoją iš Aks le Termų Gijomą Eskonje, 
kuris į Arką užsukdavo pergindamas bandas, ir jo seserį Markizę 
Eskonjė. Brolis ir sesuo Eskonjė buvo Otje draugai, būtent pas 
Markizę Gijomas kadaise susitiko Pjerą Otjė, kuris tą dieną nesi- 
varžydamas kepė sau žuveles (II, 12, 13). 

Pjeras Mori irgi kaip saviškis buvo pakviestas vakarienės pas 
Raimoną Pjerą. Tiesą sakant, tarno statusas leido jam dalyvau- 

ti ir be kvietimo, nes jis ir taip buvo pilnateisis namų narys. 
Kaip ir visi to laikotarpio ūkio tarnai, jautėsi toks pilnateisis, 
kad vieną dieną išdrįso įžeisti savo šeimininkę Sibilę Pjer kartu 
su šeimininku rėkdamas: „Bloga motina, demonas“ (II, 415). 
Šioje iškilmingoje Odo krašto domus vakarienėje dalyvavo 
(neskaičiuojant Pjero Mori) keturios gausios eretikų valstiečių 
šeimos, gyvenusios Arko slėnyje ir Ajono-Sabarteso krašte, bū- 
tent: Vitaliai, Molanai, Pjerai, Eskonjė. Gretimame kambary- 
je (Galia virtuvės) Pjeras Otjé, eretikų „senjoras“ ir du vyrai (ere- 
tikai) iš Limu (Limoux) valgė žuvį ir skanių gabaliukų kartais 
atsiųsdavo Raimonui Pjerui į jo foganbą. Pjeras Mori tapo šios 
„nuostabios“ vakarienės auka. Jam patiko pranciškonų pamoks- 
lai, kurių prieš kelias dienas klausėsi Arko bažnyčioje (III, 123). 
Bet, pasidavęs draugiškai pokylio dvasiai, pajuto, kad jo loty- 
niškasis tikėjimas susvyravo ir Pjeras Otjé pavertė jį „eretiku“. 
Ta proga Otjé ėmė tujinti Mori, nors šis ir toliau į katary 
misionierių kreipėsi „jūs“. Popietė baigėsi smagiomis išgertu- 
vėmis — prie židinio buvo atšvęstas naujo nario priėmimas. 
Pjeras Mori daugiau niekada nebesusitiko Pjero Otje. Bet 
kas aštuntą dieną jis nusileisdavo iš ganyklų, kur ganė savo ir 
šeimininkų avis, į Raimono Pjero namus Arke pasiimti duo- 
nos. Dažnai ten rasdavo vieną ar kitą eretiką. Vieną dieną virtuvė- 
je, kur šeimininko uošvė kepė jam kiaušinienę su lašiniais, suži- 
nojo, kad gretimame kambaryje, iš atsargumo užrakintame, yra 
Pradas Tavernjė, buvęs audėjas eretikas, visur esantis ir visiems 
gerai žinomas Ajono krašte. Tavernjė valgė savo katarišką valgį — 
duoną, žuvį ir gėrė vyną. Sužinojęs, kad atvyko piemuo, liepė jį 
pakviesti, iš pagarbos atsistojo, paskui atsisėdo ir padavė šventin- 
tos duonos gabalą. Pjerui Mori, turinčiam tobulųjų šventintos 
duonos kolekciją, garsią Pirėnuose? , tai buvo netikėtas laimikis. 


"II, 75. Kai kuriuos tos „kolekcijos“ gabalėlius Pjeras Mori išsaugojo dvidešimt 
dvejus metus! Gijomo Ostatso iš Ornolako motina namo slėptuvėje laikė panašią 
šventintų kriaukšlių kolekciją (I, 204). 

„Paskui, — pasakojo Mori, — atsisveikinau ir grįžau prie savo avių, 
apsirūpinęs šventinta ir nešventinta duona“. 

Dar po aštuonių dienų Pjeras Mori iš ganyklų vėl nusileido 
į Arką duonos (piemenys — puikūs duonos valgytojai). Pas šei- 
mininką gerasis piemuo susitiko Gijomą Belibastą, turtingą 
ūkininką iš Kiubjero, Gijomo Belibasto jaunesniojo, tobulojo 
ar pseudotobulojo, tėvą, prie kurio Mori vėliau labai karštai 
ilgam prisirišo (III, 194). Tada Gijomas Belibastas tėvas ir pie- 
muo iš Raimono Pjero namų nuėjo pas Raimoną Molaną. Ten 
susitiko Pradą Tavernjė, kuris tą savaitę slapstėsi Molanų rū- 
syje už statinių. Jie šnekučiavosi įvairiomis temomis, Gijomas 
Belibastas turėjo progą pasakyti mélioramentum Pradui Tavern- 
je. Iš tų pašnekesių daug sužinojome apie Raimono Molano, 
kuris, kaip atsimename, buvo pirmasis Pjero Mori darbdavys, 
kai šis išvyko iš Montaju, domus gyventojus ir papročius (III, 
128-129 ir aukščiau). 

Po vienintelio, bet lemiamo susitikimo su netrukus sudegin- 
tu notaru eretiku Pjeru Otjé, pastūmėjusiu gerąjį piemenį į kata- 
rų tikėjimą, įvyko antras svarbus susitikimas su Žaku Otjé, nota- 
ro Pjero Otjé, tikinčiojo, sūnumi. Buvo gegužės mėnuo, jau se- 
niai viskas žydėjo. Raimonas Pjeras pasiuntė vaikigalį pakviesti 
Mori, kuris su savo avimis buvo Arko ganyklose. Paklusęs įsaky- 
mui Pjeras Mori jau kelintą kartą atėjo į Raimono Pjero domus. 
Ten rado du prie ugnies besišildančius žinomus eretikus — Žaką 
Orjė ir Pjerą Montanjė (Montaniė) iš Kustosos (dabartinis Odas), 
su jais sėdėjo Raimonas Pjeras, jo žmona ir uošvė. 

Pasėdėję prie židinio, Pjeras Mori, Žakas Otjé ir Pjeras Mon- 
pasiektų Rjė an Valio (Rieux-en-Val) kaimą. Įžymusis Otje 
jojo mulu, tuo tarpu abu jo bendrakeleiviai žingsniavo pėsti. 
Visados paslaugus Raimonas Pjeras paskolino ir paruošė mulą 
pamokslininko kelionei. Žakas Otjé buvo tikras pamokslinin- 
kas, nes per visą tą kelionę sakė pamokslą sėdėdamas ant mulo 
nugaros. Pjeras Mori atstojo klausytoją ir vertintoją, o Pjeras 

Montanjė buvo nebylus statistas. Žako Otjé „mulinis“ pamoks- 
las — geras liaudiško stiliaus pamokslo pavyzdys, o katary mo- 
kymas, kurį albigiečių aktyvistai dėstė piemenims, nepriekaiš- 
tingas. Kitame skyriuje grįšime prie katarų mitų, kuriuos pa- 
mokslininkas skleidė ne iš sakyklos, o užlipęs ant mulo. 

Įveikęs ilgą kelią iš Arko į Rjė an Valį mokytojas Žakas Otjé 
liovėsi pamokslauti. Pjeras Mori, skęstantis pamokslautojo iškal- 
bos jūroje, atrodo, galutinai įtikėjo albigiečių dogmomis. Galų 
gale ... įtikėjo tiek, kiek galėjo įtikėti suktas ir kartu naivus pie- 
muo, kuris visą gyvenimą išliko dvilypis — kataras ir katalikas. 
Išsiskyręs su Žaku Orjė ir grįžęs į Arką, Raimono Pjero namuose 
Pjeras Mori susitiko tris vyrus iš Limu, atvykusius pasveikinti to- 
bulojo, notaro sūnaus. Jie atvyko per vėlai ir tobulojo neberado, 
tad nusivylę apsinakvojo pas Raimoną Pjerą. Šis bandė juos kaip 
nors paguosti, o savo, kaip gerų pasiturinčių kaimo namų šeimi- 
ninko, vaišingumo viršūnę parodė ryte: liepė iškepti kiaušinienės 
su lašiniais. Tada jie grįžo į Limu. „O aš — filosofiškai baigė Pjeras 
Mori, — sugrįžau pas savo avis“ (III, 135). 


**xk* 


Tą pačią atmintiną vasarą Pjeras Mori iškeliavo ganyti avių 
į La Rabasolę (La Rabassole) Arko teritorijoje (III, 135). Su 
juo buvo septyni piemenys: du buvusio šeimininko giminai- 
čiai — brolis ir uošvis, du Garodi šeimos nariai iš Arko apylin- 
kių ir dar trys piemenys iš Arko. Kiek žinoma, jie nebuvo nei 
išvardytųjų giminaičiai, nei giminės tarpusavyje. Ta piemenų 
grupė apsigyveno trobelėje, laikinoje pastogėje. „Aš buvau, — 
aiškino Pjeras Mori, — trobelės vyresnysis arba „trobelninkas“, 
slėgiau sūrį … pro mus keliaujantiems eretikams duodavau virtos 
mesos, sūrio, pieno ir duonos“? . Pjero Mori, kurio profesiniai 
įgūdžiai buvo visų pripažinti" , „vadovavimas“ nieko nestebi- 


„Priminsime, kad tikintieji, kurie nebuvo tobulieji, galėjo valgyti mėsą. 
II, 387, „Gijomas Moras labai vertino Pjerg Mori ir norėjo, kad jis vadovautų 


kitiems piemenims“. 

no. Apie „trobelę“, piemenų bendruomenės centrą, kuris pa- 
našiai kaip domus buvo sėslių gyventojų centras, turėsiu pro- 
gos papasakoti daugiau. Pasakodamas apie piemens gyvenimo 
„trobelėje“ periodą pasakysiu tik tiek, kad tuo metu jis vėl 
užmezgė ryšius su Belibasto klanu. Eretikas Raimonas Beli- 
bastas ir tobulasis Amelenas de Perlis (Amėlin de Perles) užsu- 
ko į trobelę tuo metu, kai buvo slegiami sūriai. Pjeras Mori 
jiems davė virtos mėsos ir pieno produktų. Tobulasis, kaip ir 
derėjo, buvo vegetaras, todel atsisakė mėsos. Tačiau abu vyrai 
pasivedėjo Pjerą Mori už trobelės ir paprašė dovanų. Amele- 
nui de Perliui Pjeras davė sidabrinį Turo livrą. Šis dėkodamas 
pasakė tai, ko Pjeras ir tikėjosi už savo gerą darbą: 
„— Aš melsiuos už tave“ (III, 136). 


x*xX* 


Metams baigiantis Pjeras Mori su savo pusbroliu Raimonu 
Marti, Raimono Molano broliu (ar netikru broliu), ganė avis 
tame pačiame Arko slėnyje (bet kitose ganyklose). Vieną sek- 
madienį Pjeras ir Raimonas, ištikimi katalikų tikėjimo apei- 
goms, nors buvo kitatikiai, atėjo į mišias Arke. Po jų užsuko į 
Raimono Molano namus. Rūsyje (cellier), jie pamatė visoje 
didybėje eretiką Prada Tavernjé, kaip paprastai besislepiantį 
už statinės. Mori pasisveikino su tobuluoju, paskui užlipo į 
soljė pasiimti duonos (tipiškame gyvulių augintojo ir vynuogi- 
ninko name virtuvė buvo solje, arba antrame aukšte, virš rūsio, 
esančio greta avidės; išplanavimas smarkiai skyrėsi nuo įprasto 
Ajono krašte, kur virtuvė būdavo pirmame aukšte). Ten pie- 
muo rado keletą prie ugnies bevalgančių žmonių. Tarp jų bu- 
vo žemo ūgio vyras melsvai žaliomis akimis; rudai apsitaisęs 
nepažįstamasis buvo kaimietis, kilęs iš Kustosos ar Kasanės!? 
(Cassagnes). Tai Prado Tavernjé vedlys. Šalia vedlio sėdėjo na- 
mų šeimininkas Raimonas Molanas su uošve Beranžere ir žmona 
Eglantina. Iš viso penkiese. Gavęs duonos Pjeras Mori nusilei- 


12 P a , 
Dabartinio Odo krašto vietovės. 

do į rūsį, pas Marti ir Tavernje (III, 136-137). Visi trys už 
statinių nesivaržydami pasistatė „stalą“ (lentą ant pastovų). Pas- 
kui ėmė valgyti ko turėjo — Mori ir Marti lašinius ar mėsą iš 
Molano namų, o vegetaras Pradas Tavernjė — lęšius, aliejų, 
vyną ir riešutus. Abu stalai — rūsio ir s0/je — rodė vienas kitam 
dėmesį: nutaikęs progą penkiems svečiams antrame aukšte Mori 
atnešė duonos ar paplotėlio gabalą, palaimintą eretiko Tavernjė. 
Raimonas Molanas nenorėjo likti skolingas. Tad rūsyje val- 
gantiems trims svečiams atnešė gabalą lašinių. Bet nesumetė, 
kad Pradas Tavernjė — vegetaras. Taigi buvo išbartas. „Pasiimk 
tą laukinę mėsą“, — valdingai, iš aukšto tujindamas pareiškė 
Pradas Pjerui. Paskui, pamiršęs susierzinimą ir „laukinę mė- 
są“, Pradas Tavernjė ėmė pamokslauti. Ir skubiai kimšo į klau- 
sytojų galvas mitologines pasakėles, nes tobulieji buvo geri ora- 
toriai ir įpratę prie tokio darbo. Neraštingi kaimiečiai neskaitė 
knygų ir rankraščių, todėl tobulieji, kaip matėme, buvo įpratę 
pamokslauti įvairiausiomis aplinkybėmis — eidami, jodami, ant 
mulo nugaros ar valgydami. Jie postringaudavo be atvangos, 
panašiai kaip Kristus, kiekviena proga kalbėjęs nuo savo asilės 
nugaros arba sakęs kalbą per Paskutinę vakarienę. Pradas ke- 
liomis variacijomis pradėjo rūsio pamokslą apie susilaikymą 
nuo mėsos. Papasakojo keletą pamokomų istorijų, kurias kaž- 
kodel (žinoma, apsirikęs) priskyrė pačiam Kristui. „Mano vai- 
kai, — taip, anot abejotinos Evangelijos pagal Tavernjė, katarą- 
tobuląjį, turėjo kalbėti Mesijas, - mano vaikučiai, nevalgykite 
Jokios mėsos, nei žmogaus, nei gyvulio, miskite tik žuvimis, nes jos 
gyvena vandenyje ir tik jų mesa tinka maistui“ (II, 137). Paskui 
Prado Tavernjė žodžiuose nuskambėjo nedviprasmiškas krei- 
pimasis į klausytojų pinigines ir Pjeras Mori tikrai išgirdo tą 
kreipimąsi. Galiausiai, pagautas įkvėpimo, Pradas papasakojo 
mitą apie arklio metempsichozę. 

Po tokio oratorinio meno šedevro gerajam piemeniui beli- 
ko pasitraukti iš šio trijų žmonių sambūrio, tad Pjeras atsisvei- 

kino su Pradu. Daugiau jo niekada nematė. Tačiau po kurio 
laiko, kad atsidėkotų už nuobodų pamokomą pamokslą, per 
brolį Gijomą Mori perdavė jam didelį Turo pinigą, sidabrinį 
obolą ir keturis denjė. Pradas Tavernjė galėjo nusipirkti batus, 
nors vargu ar iki tol vaikščiojo basas. 


xkX* 


Per kitas Velykas Raimonas Pjeras savo piemeniui Pjerui 
Mori pavede (pasitikėjimo misija) nuvykti pas Gijomą Beli- 
bastą vyresnįjį, turtingą ūkininką iš Kiubjero!?: šeimininko valia 
Pjeras Mori turėjo pargabenti pinigų, kuriuos senasis Gijomas 
grąžino (ar skolino) Raimonui Pjerui. 

Belibastas vyresnysis turėjo gražius namus ir buvo šeimos gal- 
va. Jo ryšiai buvo labai platūs. Kiubjere turėjo domus, kur gyveno 
su gausia šeima — trimis sūnumis ir dviejų iš jų žmonomis ir 
vaikais. Viena senio marti buvo vardu Estelė. Šeima dar turėjo 
kluoną šiaudams atskirai nuo namo ir avidę plyname lauke. 

Vakaras, kurį Pjeras Mori praleido Belibastų šeimoje, atiti- 
ko piemens socialinės veiklos dviejų dalių „modelį“. Vakare 
valgė vakarienę, susirinko Pjeras Mori, Gijomas Belibastas ir 
trys jo sūnūs bei dvi marčios (pažymėsiu, kad Belibastų šeima 
buvo labai vieninga, juos vienijo gyvenimas kartu ir draugiški 
santykiai, bendrai dirbama žemė ir, be abejo, erezija, ja užsi- 
krėtę buvo domus vyrai ir moterys). Atrodo, kad vakarienės metu 
abiejų porų vaikai miegojo, tad priėmime nedalyvavo. Gar- 
bingiausias svečias buvo Pjeras Žiraras (Pierre Girard), Narbo- 
nos arkivyskupo prokuroras. Žiraras buvo gana svarbus asmuo, 
tad jo dalyvavimas vaišėms teikė šiek tiek garbės, bet paprastu- 
mu garsėjančioje Oksitanijoje socialiniai skirtumai nebuvo itin 
svarbūs, todėl turinčio visuomeninį statusą svečio viešnagė tur- 
tingo gyvulių augintojo Gijomo Belibasto namuose nebuvo 
ypatingas reiškinys. Nors teoriškai Žiraras buvo oficialiosios 


© Kiubjeras — dabartinis Odo kraštas. 

Bažnyčios atstovas, tačiau šiek tiek simpatizavo katarams ir jų 
idėjoms. O gal paprasčiausiai buvo tolerantiškas. Kaip ten be- 
būtų, jis mokėjo nematyti to, ko nereikėjo: vakarieniaudamas 
nežinojo, kad į namus ateina įtartini asmenys, kurių štabas — 
gretimas kluonas. (Toks Pjero Ziraro atlaidumas netrukus la- 
bai pravertė Pjerui Mori, kai buvo apkaltintas bendravimu su 
eretikais ir teisiamas Fenujedas). Nors šeimininkas turtingas, 
o vienas svečias garbingas, vakarienė, kaip antikos laikais, apsi- 
ėjo be alkoholio, pakako mėsos, pieno, sūrio. Stačiai Virgili- 
jaus piemenų valgis. Pavalgęs Pjeras Žiraras atsigulė, o Pjeras 
Mori, palydėtas kelių Belibasto klano narių, nutykino į neto- 
liese esantį kluoną, nes norėjo pasveikinti, kaip pasiūlė Rai- 
monas Pjeras, draugus, kitaip tariant, Gijomo Belibasto ereti- 
kus, kuriuos šį vakarą buvo priglaudęs šiauduose. Paskui pie- 
muo irgi atsigulė. Kitą rytą iškeliavo į Arką. 


x*x* 


Po kelių mėnesių, vasaros įkarštyje, rugpjūtį, vietovėje, va- 
dinamoje Par Soru (Pars Sors), netoli nuo Arko, Pjeras Mori 
ganė Raimono Pjero avis. Jam padėjo seni draugai iš Odo ir 
Sabarteso — Žanas Molanas, buvusio šeimininko Raimono Mo- 
lano brolis (gal svainis?) ir du bendravardžiai, tėvas ir sūnus 
Gijomai Marti iš Montaju. Vieną vakarą, vos spėjus sumigti, į 
ganyklas atėjo du vyrai - Raimonas Belibastas (Gijomo Beli- 
basto vyresniojo sūnus) ir tobulasis Pilypas d'Alajrakas (kilęs 
iš Kustosos), atkeliavęs iš Limu (III, 140-142). Kaip jau žino- 
me, Pjeras Mori seniai pažinojo Raimoną Belibasta, tad abu 
vyrus pavaišino tuo, ką turėjo: mėsa, ožkos pienu, sūriu, duo- 
na ir vynu. Raimonas visa tai valgė (III, 141). Bet tobulųjų 
tobulasis Pilypas d'Alajrakas atsisakė mėsos ir teišgėrė vyno iš 
savo puodelio, jis nesutiko gerti iš piemenų puodukų, kuriais 
bjaurėjosi, nes juos lietė lūpos, prieš tai lietusios mėsą. Po tos 
„vakarienės“ svečių prašomas gerasis piemuo pavojingais kalnų 
takais vidurnaktį juos nuvedė apie penkiolika kilometrų iki 

avidės, arba courralio, kurią Belibastai buvo pasistate Kiubjere, 
netoli nuo namų. Pilypas eidamas klupinėjo ir griuvinėjo, to- 
dėl prarado norą pamokslauti. Kaskart, kai pargriūdavo, pasi- 
tenkindavo šūktelėjęs: „Padėk man, Šventoji Dvasia“. 

Po gausių įvykių ir vizitų Pjeras Mori greitai išsiskyrė su 
Arku ir jo gyventojais. 1305 metais inkvizitoriai sučiupo Žaką 
Orjė. Tada Arko eretikai, o jų buvo nemažai, išsigando. Išleidę 
daug pinigų nukeliavo pas popiežių prisipažinti ir išsižadėti 
klaidatikystės. Baimindamasis kelionėje išleisti visus pinigus, 
o gal dėl kitų priežasčių, Pjeras Mori nepanoro lydėti atgailau- 
jančių piligrimų. Jis sutiko prižiūrėti gyvulius, kol jų nebus. 
Piligrimams grįžus nutarė leistis į pasaulį. Bijojo, kad geri san- 
tykiai su Otjé, už kuriuos popiežius neatleido, gali brangiai 
kainuoti. Tad pasiėmė grūdų ir gelumbės, kurią iš jo vilnos 
išaudė audėjas Katala (Catala). Ir iškeliavo. 1305 metų Kalė- 
das praleido Montaju, šeimos namuose su broliais ir tėvu. Bet 
ir gimtoji žemė degė po kojomis. Jo, pernelyg įtartino, saugo- 
josi net kaimo gyventojai. Taigi iškeliavo pasisamdyti pieme- 
niu pas Bartelemį Borelį (Barthélemy Borrel), gyvulių augin- 
toją iš Aks lė Termų. Šis, beje, buvo dar vieno Montaju gyven- 
tojo svainis — Arno Bajis vyresnysis (III, 148). Su Montaju 
Bartelemį Borelį siejo ir daugiau ryšių, jo tarnaite Mondinetė 
ir piemuo Mori irgi buvo kilę iš to kaimo... 

V SKYRIUS 
Bandy perginimas 


Vos sudarius „samdos“ sutartį, teko kraustytis į naują vie- 
tą. Bartelemis Borelis (Barthélemy Borrel) avis varydavo į toli- 
mas ganyklas pietuose anapus Pirėnų, kur Tortozos ganyklose 
Katalonijoje avys jau buvo ganomos. Tad naujas šeimininkas 
Pjerą Mori išsiuntė prie savo bandų. Pirmą kartą gyvenime 
gerasis piemuo buvo priverstas peržengti sniegynų ribą ir per- 
eiti kalnus pietų kryptimi. Nuo to laiko Pirėnuose jis daugiau 
nebeganė. Visą gyvenimą klajojo tarp Ispanijos, Prancūzijos 
karalystės ir Fua grafystės. 

Kitas arježietis, vardu Gijomas Kortilis (Guillaume Cor- 
tilh) iš Merano, kaip padėjėjas, lydėjo mūsų herojų pirmoje iš 
daugelio būsimų kelionių. Abu vyrai nerado progos pasikalbė- 
ti apie ereziją. Jie ramiai, be nereikalingų kalbų įsiliejo į padie- 
nių darbininkų, piemenų, bedarbių ir gavaches srautą. Tas po- 
tvynis arba atoslūgis nunešdavo juos į Iberijos kraštus (II, 55, 
291). Per 1306 metų Sekmines Pjeras taip sparčiai, tarsi avėtų 
septynmyliais batais, grįžo į Sabartesą ir ruošėsi ganyti Barte- 
lemio Borelio avis, kurios peržiemojo „prancūziškoje“ Katalo- 
nijoje, tiksliau — Fua pusėje. Ta proga Pjeras padarė tai, ką dažnai 
darydavo, — metams pratęsė samdos sutartį su Bartelemiu. Beje, 
šis komandavo viskam, nebuvo nė kalbos, kad su juo ar jo vaikais 
galetum varinėti eretiškas kalbas. Teko atprasti nuo įdomaus, bet 
pavojingo gyvenimo, kaip pas Raimoną Pjerą. 

Žako Furnjė rankraščio 256 ir 257 puslapiuose yra keletas 
detalių apie piemens gyvenimą pas Bartelemį. Žinoma, dide- 
liuose Borelių namuose Pjerui Mori teko piemens vaidmuo, 
bet jis buvo ir visų galų meistras — skaldė malkas, padėdavo 
domus šeimininkui rengti pokylius ir nesivaržydamas flirtavo 
su tarnaite, beje, kraëtiete, Mondinete (Raimonda), Bernaro 

Izarno (Isarn) iš Montaju dukra. Glaustai aprašytas toks vaiz- 
delis: vieną vakarą Pjeras Mori išsivedė Mondinete į taverna, 
grįžo kartu, Mondinetė ėjo jam iš paskos ir dainavo iš visos 
gerklės. Bet Pjeras tą vakarą nebuvo linkęs nusidėti, nors šiaip 
jau nesnausdavo. Mondinetė miegojo atskirai. Pjerui teko mie- 
goti su Bernaru Baju, Sibilės Baj iš Aks lė Termų sūnumi. 
Patalynės trūkumas ir vietiniai papročiai vertė vyrus miegoti 
kartu, žinoma, be nuodėmingų minčių (III, 157). 

Tuo laiku Pjeras tikrai lankydavosi atskirtos nuo vyro notaro 
Sibilės Baj, gyvulių augintojos iš Akso, namuose, nes ji Mori bu- 
vo atsitiktinai atidavusi ganyti vieną avelę. Bajų domus buvo dide- 
lis Akso ostalis su virtuve antrame aukšte. Name daug kambarių, 
pilna žmonių, lovos net braška nuo gausių svečių, draugų, tarnų, 
vaikų ir užklystančių tobulųjų. Namas iš tiesų buvo puikus, Sibi- 
lės sūnus Arno tapo inkvizicijos šnipeliu, kad atgautų valdžios 
konfiskuotą osta/;. Taip valdžia kovojo su Arno motinos, vėliau be 
skrupulų sudegintos ant laužo, katarizmu. 

Pjero darbas ir lankymasis pas Borelius ir Bajus — anaiptol 
ne visa jo veikla. Tolesnė veikla rodo, kad prireikus piemuo 
būdavo geras vadovas ir apskritai „šaunus vyrukas“. Pjeras ly- 
dėdavo „tikinčiuosius“ į Montaju, tiesą sakant, jie nedrįsdavo 
pamokslauti kelyje, nes pernelyg statūs kelio iš Aks lė Termų į 
Ajono kraštą šlaitai užgniauždavo kvapą ir plepiausiam tobu- 
lajam. Vis dėlto kelyje tikintieji ir piemuo neblogai užkąsda- 
vo, nors valgis ir nebuvo „liturginis“. Ragaudavo upėtakių dre- 
bučiuose, mėsos, duonos, vyno, sūrio. Laimingi laikai kata- 
rams, nes tuo metu inkvizicijos čiuptuvai dar nepasiekė 1300 
metrų virš jūros lygio. Atvykęs į Montaju, Pjeras apkabindavo 
tėvą, seną motiną ir penkis brolius, kurie jį pasitikdavo išskės- 
tomis rankomis. Namuose pernakvodavo, o ryte, pabučiavęs 
Grįžęs į Aks lė Termas, Pjeras rasdavo šeimininką Bartelemį, 
beganantį savo bandą, nes jo apmokamas samdinys tuo metu 
užsiėmė kitais darbais. Dėl tokių nesklandumų gana greitai 

nutrūko darbdavio ir darbuotojo darbo santykiai. Abu išsisky- 
ré birželio mėnesį po didelės mugės Larok d'Olmese. 


XXX 


Žemiau Montaju įsikūręs Larok d'Olmesas — nedidelis mies- 
telis, kuriame būdavo audžiama gelumbė. XIV amžiuje birže- 
lio 16 dieną čia vykdavo mugė: pardavinėdavo vietinę gelum- 
bę, malkas, žuvis, avis, molinius indus, perparduodavo iš Ku- 
zerano (Couserans) atgabentas antklodes. Mugės buvo gera pro- 
ga susirinkti eretikams, todėl tobulieji mielai jose lankydavosi 
(III, 153). Tais metais birželio 16-17 ir Pjeras Mori atvyko į 
Laroko mugę, nes norėjo pirkti avių. Apsistojo svainio Bertra- 
no Pikjė, sesers Gijemetės Mori vyro, namuose. Bertranas, pri- 
glaudes piemenį mugės dienomis, buvo Larok d'Olmeso fus- 
tier (dailidė). Naktis buvo triukšminga! Kol Pjeras ilsėjosi jo 
namuose, šis nusprendė, kad pasitaikė gera proga kaip obuolį 
sumušti žmoną Gijemetę, svečio seserį. (Gijemetė, aštuonio- 
likmetė jauniklė, jau anksčiau buvo trumpam pasprukusi iš 
sutuoktinio namų, nes labai nesugyveno su vyru (III, 148). 
Gerasis piemuo pasipiktino tokiu brutaliu, nors ir įprastu Vi- 
duržemio jūros pakrančių vyrams Bertrano Pikjė elgesiu. Kitą 
rytą Pjeras, klaidžiodamas lyg siela be vietos ir sielvartaudamas 
del Gijemetės likimo, mugėje susitiko du senus pažįstamus: 
tobuląjį Filipą d' Alajraką ir eretiką Bernarą Belibastą. Jie ilgai 
vaikštinėjo palei upę, Pjeras išsipasakojo šeimyninius rūpesčius. 
Abiejų katary nuosprendis buvo kategoriškas — Pjeras turi pa- 
grobti seserį ir tokiu būdu išplėšti ją iš blogo vyro rankų, nes tas 
vyras žiaurus, be to, užkietėjęs katalikas. „Tačiau jokiu būdu, — 
pridūrė Pilypas d Alajrakas, — negalime leisti, kad Gijemeté, itru- 
kusi iš vyro nagų, taptų visiems prieinama kekše“. Visi trys suokalbi- 
ninkai — Pjeras, Filipas ir Bernaras — sutarė, kad įdarbins Gijeme- 
tę pas kokį nors pamaldų eretiką. Pasakyta — padaryta. Pjeras 
mugėje sutvarkė savo reikalus. Po trumputés viešnagės Montaju 
(gal norėjo pasitarti su savo domus?) grįžo į Laroką, pagrobė sese- 
rį, palydėjo iki Rabastano ir ten perdavė į bėglių eretikų brolių 

Belibastų rankas, nes jie buvo geri draugai. Paskui skubiai „grįžau 
prie savo darbo, nes artėjo sūrių slėgimo metas“. Pjeras daugiau ne- 
bematė sesers Gijemetės, kuri jį labai mylėjo, nes ją netrukus 
sučiupo inkvizicija. 

Iš mugės grįžęs pas šeimininką, Pjeras savo vietą rado už- 
imtą. Jo išvyka supykdė Bartelemį Borelį, todėl šis ir susirado 
kitą darbininką. Nieko tokio. Pjeras Mori išmanė amatą, taigi 
nesunkiai rado kitą darbą. Pasisamdė piemeniu pas Pjerą An- 
dre (Pierre Andrė), avių augintoją iš Fenujedo (III, 159), pas- 
kui pas jo giminaitį Gijomą Andre. Pas Gijomą Pjeras Mori 
dirbo drauge su aštuoniais ar dešimčia piemenų (vasarą reikė- 
davo daugiau darbo jėgos), tarp jų — du šeimininko sūnūs ir 
kelios brolių poros iš Fua ir Serdano kraštų. Varinėdamas ban- 
das pas Gijomą, Andrė Pjeras, ramiai praleido trejus metus. 
Žiemą - Odo kraštas, vasarą — Aukštutinis Arježas ir t. t. Per 
tuos treji ramūs, bet šiek tiek nuobodokus metus Mori galėjo 
pailsėti nuo ideologinių problemų, nes nereikėjo kovoti už al- 
bigiečių idėjas, dėl kurių seniau buvo įtariamas erezija Monta- 
ju, Arke, kartais net Aks lė Termose (III, 159-160). 

Nors piemuo ir „dykinėjo“, inkvizicija ar bent jau Bažnyčia, 
nuo jo nenuleido akių. Vieną dieną, baigiantis tarnybai pas Gijo- 
mą Andrė, Narbonos arkivyskupo prokuroras Pjeras Žiraras (ne- 
žinia kieno inspiruotas) iškvietė piemenį į Sen Polio de Fenujedo 
didžiąją aikštę ir apkaltino bendravus su dviem eretikais, tarp jų 
su tokiu Belibastu. Kaltinimas šiek tiek pikantiškas: Pjeras Zira- 
ras tikrai sėdėjo prie vieno stalo per vakarienę, kurios metu Pjeras 
Mori ir susitiko Belibastą! Kam niežti, tas tegul ir kasosi. Pjeras 
Žiraras ne tik kaltintojas, bet ir suokalbininkas, tad bylą tyrė van- 
giai. Be to, savo laimei, Pjeras Mori netgi šiame teisme turėjo 
draugų — jį labai mėgo Sen Polio senjoras Otonas de Korbolis 
(Othon de Corbolh). Vietinis seniūnas — Mori kūmas — tuo la- 
biau. Kituose skyriuose pamatysime, kad jei gerasis piemuo būtų 
buvęs raštingas, būtų galėjęs parašyti knygą „Menas tureti kūmų“. 

Tad taip susiklosčius aplinkybėms jis be vargo teisėjams trumpai 
išdėstė geležinį alibt „Esu kaltinamas dėl susitikimo su Belibastu, 
tačiau tuo metu aš tikrai buvau toli nuo tos vietos — kaupiau Andrė! 
šeimos vynuoges“. Teisėjai nė nemirktelėję prarijo tą melą, nes ir jų 
pačių sąžinė nebuvo švari. Pjerą Mori išteisino. Šis pavyzdys pui- 
kiai parodo, kaip klientų, draugų, suokalbininkų, kūmų tinklas 
sekmingai paralyžiuodavo inkvizicijos veiklą Oksitanijos žemėje. 

1308 metais Pjeras Mori užkopė į Aukštutinį Arježą ir už- 
suko į Aks lė Termas. Šiame miestelyje šalia Raupsuotųjų kvar- 
talo su broliu Gijomu Mori ir Gijomu Belo iš Montaju karštai 
diskutavo apie likimą. Paskui su penkiais kitais piemenimis 
nukeliavo į Kje (Quié) tarpeklį ganyti šeimininko André šei- 
mos avių. Bernaras Toras (Bernard Tort), pristatydavęs grupei 
miltų, pirmas pranešė Pjerui Mori apie gerai suorganizuotas 
masines gaudynes, kurias Montaju neseniai buvo surengusi 
Karkasono inkvizicija. Širdies gilumoje Pjeras galėjo džiūgau- 
ti. Likimas vėl jį išgelbėjo. Tačiau žinojo, kad anksčiau ar vė- 
liau ateis ir jo eilė. Bet nesuko del to galvos. 


xk xk 


Ir vėl keletas „apolitiškų“ ar tiksliau — „neeretiškų“ metų. 
1309 metų pradžioje Pjeras Mori dar kartą pademonstravo 
piemenų korporacijos nariams būdingą savarankiškumą — pa- 
liko šeimininką Gijomą André. Pasisamdė piemeniu pas Pjerą 
Konstaną (Pierre Constant) iš Razigjero (Raziguières). Ga- 
nyti teko Merano aukštikalnėse į pietus nuo Aks lė Termų. 
Su juo buvo penki piemenys, du iš Fenujedo, kiti du (ma- 
žiausiai) iš paties Merano. Vienas jų, vardu ar pavarde Gijo 
(Guillot), buvo Merano klebono pavainikis. Tas Gijo pie- 


menų komandoje specializavosi ganyti ožkas, priklausiusias 
III, 160. B tikrųjų piemenys ir samdiniai, net ir tikintieji, pasitaikius progai keletą 
savaičių palikdavo avis ir imdavosi pelningo sezoninio darbo — kaupti vynuoges (III, 
165). 

poniai Feriola (Na Ferriola) iš Merano (III, 163). 

1309 metais per Šv. Mykolą Pjerą Mori vėl apsėdo tikro 
kalniečio laisvės troškimas ir jis atsisveikino su šeimininku Pje- 
ru Konstanu. Atrodė, kad atėjo laikai, kai darbininkas atlei- 
džia šeimininką, o ne atvirkščiai (5bid)! Nenurimo, kol pasi- 
samdė pas naują darbdavį, ne ką kitą, o serdanietj Raimoną 
Bursjė (Raymond Boursier) iš Piuigserda. „Naujas terminas“ 
— dveji merai (1310-1311). Piemenų būryje triūsė pats Rai- 
monas Bursjė, Pjeras Mori, jo brolis Arno ir dar vienas serda- 
nietis — Alberas (Albert) iš Bena (Bena). Su tais vyrais apie 
ereziją nepakalbėsi, nebent su Arno Mori. 

Baigiantis antriesiems metams (gal 1311 metų pabaigoje?) 
broliai Mori paliko ir ta komandą: Arno grįžo į Montaju (+514). 
Pjeras patraukė tiesiai į pietus, Katalonijos link. Šis kraštas ta- 
po jam antrąja tėvyne. Bagoje (Baga) netoli Barselonos pasi- 
samdė piemeniu pas šeimininką katalona Bartelemį Kompano 
(Companho). Kompano būryje aštuoni piemenys: šeši katalo- 
nai ir du arježiečiai. 

Pirmaisiais metais (1311 ar 1312) — jokios erezijos. Bet 
antraisiais (1312 ar 1313) draugiškuose musulmono piemens 
Moferé (Moferret) namuose Pjeras (vieno katalono dėka) už- 
mezgė ryšį su kmynais ir adatomis prekiaujančiu kataru Rai- 
monu iš Tulūzos (III, 164). Per gavėnią (1313?) Pjerą prista- 
tė mažai San Mateo (San Mateo) ir Moreljos (Morella) (Tara- 
gonos regionas) albigiečių kolonijai: ten iš Montaju ir aplin- 
kinių kraštų kilę negausūs eretikai susibūrė aplink savo moky- 
mą skleidžiantį Gijomą Belibasta jaunesnįjį. Eretikams jis buvo 
vos ne pranašas, tapatinamas su Kristumi arba Šventąja Dva- 
sia. Tačiau pranašas vietinės reikšmės, svarbus pats sau ir kele- 
tui happy few?... Del pinigų stygiaus ar kitų priežasčių Gijo- 
mas Belibastas kartais padėdavo Mori vadovaujamiems pie- 
menims. Prie būrio prisidėjo ir kiti iš Montaju pasprukę pie- 
menys — Morai. Tie ryšiai užsimezgė 1315 metais. 


“ Laimingieji (vert. past.) 

1315-1316 metų žiemą Pjeras Mori anapus Pirėnų už- 
mezgė pirmą kontaktą su kitais šeimos nariais - Montaju dias- 
poros atstovais Katalonijoje. Moteris iš Tortozos (Tortose), par- 
duodavusi Pjerui miltus, pranešė, kad su juo nori susitikti vie- 
na giminaitė. Kraujo balso nenutildysi. Noras atnaujinti ryšį 
su kraujo giminaite vertė gerąjį piemenį, domus ir giminės žmo- 
gų, pradėti paieškas. Tortozos regiono kaime Orta Pjeras Mori 
surado kraëtiete Gijemetę Mori, protingą ir širdingą moterį. 
Nors ir nebuvo apsukri, po kurio laiko bendrame versle ji ne- 
dvejodama apšovė mieląjį pusbrolį; tokią kainą pastarajam te- 
ko sumokėti už jos „suradimą“. 

Gijemete Mori, neseniai tapusi Bernaro Marti iš Montaju 
našle, apsigyveno Orta, kur vieną gražų sekmadienį ir susitiko 
su Pjeru. Kiek vėliau Gijemetė su sūnumis Žanu ir Arno per- 
sikėlė į San Mateo. Tremtinei iš Montaju tas miestelis tikrai 
buvo daug patogesnis, nes įsikūręs arčiau Moreljos, kur gyve- 
no Belibastas. Be to, San Mateo, sakoma, pelningesnis negu Or- 
ta. Ten lengviau užsidirbti pragyvenimui: Gijemetės šeimos 
nariai — užkietėję kalniečiai, įpratę sunkiai dirbti, tad šis argu- 
mentas jiems buvo svarbus. Iš tiesų tremtinei, kurią Pjeras, 
gero būdo žmogus, dažnai lankė, kol nutrūko santykiai, San 
Mateo pasisekė — tame mažame miestelyje ji nusipirko namą, 
vadinamą „Serdaniečiai . Namas stovėjo neturtingame valstie- 
čių kvartale Žemdirbių gatvėje. Daug kambarių, kiemas. Gi- 
jemetė gyveno pasiturimai, nes jos šeimoje — trys ūkio dar- 
bams tinkantys vyrai. Ji tapo smulkia ūkininke, turėjo vynuo- 
gių, asilę ir gyvulių bandą. Savo name ėmė karšti vilną. Kad 
sudurtų galą su galu, su vaikais eidavo dirbti sezoninių ru- 


Apie tai, kas vyko anksčiau: III, 169. Apie kai kurių arježiečių emigrantų Kataloni- 
Joje, konkrečiai — gerai uždirbančių kvalifikuotų amatininkų — batsiuvių, kalvių ir t. 
t., materialinę sėkmę skaityti: III, 171. Tačiau į pietų Pirėnus emigravusios našlės, 
neturinčios suaugusių vaikų, kurie galetų jas išmaitinti, dažnai gyveno skurde. 

giapjütés ir vynuogių skynimo darbų. Buvo vaišinga, tad pas 
ją niekada netrūkdavo užklystančių svečių ar draugų: tai ir Pje- 
ras Mori, ir elgeta, ir klajojantis baskų kunigas su sugyventi- 
ne... (III, 166, 186 ir kitur). Ji įkūnijo tam tikrą Arježo emig- 
rantų sluoksnį, nebūtinai katarišką. Tie žmonės nejautė nos- 
talgijos gimtiesiems kalnams, tapo emancipuoti, greitai pri- 
prato prie Iberijos miestų laisvės, daug labiau vertino moteris, 
o jaunimui suteikė didelę santuokos pasirinkimo laisvę, kurios 
aukštai kalnuose neturėjo griežta Ajono krašto bendruomenė. 


Del nešvarios gyvulių šėrimo sutarties Pjero ir jo giminai- 
tés santykiai kurį laiką buvo įtempti. Prieš išgindamas bandą 
Pjeras pagal sutartį savo avis paliko šerti Gijemetei. Ši, regis, 
tik žodinė sutartis buvo sudaryta penkeriems metams, pelnas 
ir nuostoliai pusiau (III, 169). Sutartis teisinga, nors įsiparei- 
gojimai vienpusiai: Pjeras atiduoda gyvulius, Gijemetė juos 
prižiūri. Sutartis gera, tačiau Gijemetė privalo būti sąžininga, 
deja, ši sąlyga nebuvo išpildyta... Naujoji San Mateo ūkininkė 
pasinaudojo tuo, kad partnerio nebuvo šalia, ir nusuko Pjero 
pajamas už šimto penkiasdešimties kritusių avių kailius ir vil- 
na. Kailius ir vilną Gijemetė, bent jau taip aiškino, panaudojo 
ūkio reikmėms ir tam, kad apsirengtų pati, aprengtų vaikus ir 
draugus (III, 184). Kai sugrįžęs iš Serdano Pjeras išgirdo neti- 
kėtą žinią, ėmė klausinėti Gijemetę. Toji, tarp kitko, turėjo 
prisipažinti, kad dalį garsiųjų šimto penkiasdešimties avių tro- 
fėjų padovanojo Belibastui, šventam vyrui... Apgautas taip, kad 
geriau né nereikia, Pjeras taip perpyko dėl šios vagystės, jog 
vieną dieną Belibastą išvadino minudier (šykštuoliu) ir dera- 
mai jo nepagerbęs atsisveikino (III, 169, 172, 173 ir kiti). 
Piemenų gyvenime buvo gausu tokio pobūdžio incidentų, ypač 
tada, kai įsipainiodavo nelabai skrupulingi žmonės, tokie, kaip 
Belibastas. Pasinaudojęs „tobulojo“ autoritetu, jis skolą pa- 
vertė dovana: vieną dieną Pjeras Mori ir Belibastas drauge nu- 

sipirko šešias avis (III, 167). Pjeras sumokėjo už save ir Gijomą 
ir dar paskolino karališką sumą — penkis su. Tada Belibastas, 
nesijaudindamas dėl dvigubos skolos, staiga nusprendė atsi- 
imti savo tris avis. „Koks tau skirtumas, — kalbėjo Pjerui, — tu 
man tuos pinigus ne skolinai, o davei iš meilės Dievui“. Mori 
buvo įsikūnijęs gerumas. Bet ne kvaslys, nors ir naivuolis. Jis 
užpyko ant draugo ir keletą dienų nekreipė į jį dėmesio. 


x*kX* 


Vėlesnės Pjero Mori „samdos“ gana monotoniškos ir vieno- 
dos. Uïteks trumpai apžvelgti tokį „gyvenimo ir tarnybos pe- 
riodą“: 1315 (ar 1316) metais per Velykas Pjeras Mori pasi- 
samdė piemeniu pas Arno Forė iš Piuigserda. Taigi vėl pasitai- 
kė gera proga patraukti į šiaurę - Rusijono Kataloniją. Į Serda- 
ną ginė naujo šeimininko ir tikriausiai savo avis. 

Pjeras išsiskyrė (laikinai) su Arno Forė, už kurį dirbo įvai- 
rius darbus, vėl sugrįžo į numylėtus Pirėnus ir stojo, arba iš 
naujo stojo, į tarnybą pas buvusią šeimininkę — ponią Briuni- 
sandą de Servelo. Ši tituluota stambi gyvulių augintoja katalo- 
nė ūkį tvarke kartu su neatskiriamuoju Raimonu Bursjė iš Piu- 
igserda, senu gerojo piemens pažįstamu. Prieš keletą metų Pjeras 
dvejus metus buvo Raimono Bursjė iš Serdano piemuo. Pjeras 
dažnai keitė gyvenamąją vietą ir galėjo rinktis šeimininkus iš 
pietų ir šiaurės Katalonijos, Serdano ir Aukštutinio Arježo, nes 
išmanė piemens darbą ir buvo vertinamas. Taigi tą vasarą po- 
nios Briunisandos avis ganė Arježo kalnuose. Be jo paties ir 
brolio Žano, būryje dar buvo įprastas „kvartetas“ (trys serda- 
niečiai ir vienas andorietis) iš Pirėnų ir aragonietis iš Teruelio 
(Teruel) regiono. Vasarai praėjus Pjeras baigė reikalus su kil- 
mingaja ponia Briunisanda ir ilgai nelaukęs nusprendė žiemo- 
ti pietų Katalonijoje, kur jį traukė neblėstantis žavėjimasis Be- 
libastu. Tad vel stojo į darbą pas Arno Forė, iš kurio buvo 
išėjęs pavasarį, ir su jo avimis „leidosi“ į žiemos ganyklas Plana 
de Senja (Plana de Cenia) netoli Taragono, kad galėtų būti 

arčiau Moreljos ir San Mateo, kur įsikūrusi nedidelė Belibasto 
kolonija (III, 172). Nors kelerius kitus metus ir teko aiškintis 
santykius su Belibasto klanu, tačiau Pjero Mori gyvenimas ta- 
po stabilesnis. 1319 metais jis patraukė ganyti į šiaurę ir atsi- 
dūrė Piuimoranų tarpeklyje. Drauge buvo senoji piemenų ko- 
manda — broliai Morai, vienas piemuo iš Ajono Prado, greti- 
mo kaimo, ir dar vienas serdanietis (III, 181). Tą vasarą pie- 
menys, kalbėdamiesi prie stovyklavietės laužo, dažnai prisi- 
mindavo vyskupą Žaką Furnjė, baimindamiesi sakydavo, kad jis 
moka airišti liežuvį, kitaip tariant, — sužinoti tiesą iš tardomų įta- 
riamųjų. Šnekėdavosi ir apie kleboną Pjerą Klergą, dėl įtakingos 
valdžios jau vadintą mažuoju Sabarteso vyskupu, kurio bendradar- 
biavimas su inkvizicija padeda niokoti kraštą. Tie vyrai, aišku, ne- 
nutuoke, kad kai kurie iš jų, net ir pats klebonas Klergas, netru- 
kus nebeišsisuks iš Pamjė vyskupo nagų. 

Kiek vilką šersi, jis vis tiek į mišką žiūri: tais pačiais metais per 
Šv. Joną Pjeras vėl pajuto nenugalimą norą keisti darbdavį. Tad 
atsisveikino su tuometiniu šeimininku serdaniečiu Raimonu de 
Bari (Raymond de Barri). Ir grįžo pas savo brangią šeimininkę 
Briunisandą de Servelo, kurią nuo šiol nuolat sutiksime visuose 
Pjero klaidžių kelių vingiuose (III, 181). Vel susiradęs šeiminin- 
ką, kitus šiltojo meto mėnesius su jam patikėta banda Pjeras pra- 
leido netoli Hospitale (Hospitalet), pasiekė La Kavalri (La Cava- 
lerie) ir Fonten Aržaną (Fontaine-Argent). Jo piemenų būryje, be 
brolio Žano Mori, dar buvo serdanietis, katalonas, andorietis ir 
du arježiečiai iš Monsegiuro ir Montaju. 

Tą vasarą apsieita be erezijos. Bet vis dėlto, nepamiršęs kai 
kurių nemalonumų, Pjeras iš atsargumo norėjo nesitraukti iš 
savo Pirėnų gūžtos ir nesileido į Žemutinio Sebarteso šlaitus, 
nes tai galėjo grėsti laužu. Šiam laisvę mylinčiam žmogui net 
ir Aukštutinis Sebartesas atrodė nelabai patrauklus. Atėjus 
1319-1320 metų žiemai Pjeras nedvejojo: žiemoti su bando- 
mis vėl patraukė į pietus, Taragono regioną prie Karnlio (Ca- 
rol) miesto ir Šventojo Kryžiaus vienuolyno (III, 181, 182). 

Dabar jo likimas susipynė su Belibasto draugų likimais, pa- 
matysime, kad netrukus po jų Pjerą suims. 

Kai Pjeras Mori apsilankė pas Gijomą Belibasta, gal apie 
1319 metus, maždaug per Velykas, rimtai buvo pasiūlyta ves- 
ti (III, 185). Belibastas užsiminė apie tai, kad Pjeras pernelyg 
ilgam dingsta, paskui ėmė nagrinėti, ar vertinant iš moralės 
pozicijų įmanoma patikėti, jog Kristaus kūnas, jei jis tikrai yra 
komunijoje, gali patekti į gėdingas žmogaus kūno vietas, ir 
pagaliau perėjo prie esminio klausimo — Pjero Mori vedybų. 
Veidmainiškus išvedžiojimus šventasis vyras pradėjo nuo drau- 
giškos kritikos: „Jūs, Pjerai, vel kekšaujate. Ganydamas gyvulius 
dvejus metus išlaikėte meilužę“. Paskui trumpai užbaigė: „Pje- 
rai, jūs švaistote jėgas, liaukitės keliavęs iš ganyklos į ganyklą ir 
nuolat keitęs moteris. Laikas kur nors įsikurti“. Pjerui nesutikus 
su tokiu argumentu Belibastas atvertė kortas. „Kadangi neno- 
rite susilaikyti nuo moterų, — dėstė piemeniui, - pažadu surasti 
tinkamą. Ji žinos, kas yra gėris (bus eretikė). Tausos jūsų turtą. 
Be to, tikriausiai susilauksite vaikų, jie jums tarnaus tr prižiūrės 
jus senatvėje. Taigi vis delto daug gražiau turėti žmoną, negu lakstyti 
paskui merginas, kurios tik sukelia jums rūpesčių“. Pjeras Mori 
atšovė: „Nenoriu žmonos. Neturiu iš ko ją išlaikyti. Nedristu kur 
nors apsistoti, nes nesu saugus“ (inkvizicijos baimė). 

Pirmas Belibasto bandymas supančioti Pjerą vedybų saitais 


* III, 185. Gaila, kad nedaug žinome apie tą paslaptingą meilužę. Iš tiesų nediskre- 
tiškas Gijomo Belibasto klausimas ar užuomina šiame kontekste galetų reikšti tai, kad 
ta miela paslaptinga draugė buvo būtent ponia Briunisalda de Servelo! Bet aš skeptiš- 
kai vertinu tokį spėjimą. Kad ir kokios tolerantiškos buvo kilmingos moterys menkai 
tekreipusios dėmesį į savo meilužių socialinę padėtį, vis delto tų dviejų žmonių socia- 
linis skirtumas buvo gana didelis, todel sunku įsivaizduoti, kad gerasis piemuo, 

reliatyviai turtingas ir apsukrus, būtų galėjęs peržengti tokią ribą. Del visa ko paskai- 
tykime dialogą. Papriekaištavęs Pjerui del to, kad jis dvejus metus gyveno su meiluže 
(kai ganė gyvulius), tarė, kaip rašoma tekste: „Pjerai, jūs norite sugrįžti gyventi pas 

senjorą Briunisandą de Servelo?“ „Taip“, — atsakė Pjeras. „Tada, - kalbėjo 
Belibastas, — nes jūs nenorite susilaikyti nuo moterų, surasiu tinkamą“. Jr t. t. 


(pagal III, 186). 

sužlugo. Gijemetė Mori, sukta moteris, gerai pažinojusi kraš- 
tietį, iš karto nustatė tos nesėkmės priežastį: „Pjerai, jūs nepa- 
sėda!“ (III, 186-187). Tuo viskas pasakyta. Panašiai sampro- 
tavo kitas Pjeras Mori (Gijemetės brolis), dar vaizdžiau paaiš- 
kines gerajam piemeniui: , Pjerai, jūs ilgitės tėviškės. Jūs būtinai 
norite sugrįžti į tą blogą, pavojingą kraštą (Aukštutinį Arježą). 
Vieną dieną ten jus pakabins ant šakos (pakars)“. Ir tą kartą, 
atsispyręs bandymams jį sugundyti ir padaryti sėslų, paskuti- 
nį žodį, aišku, tarė Pjeras Mori: „Aš tikrai grįšiu pas Briunisan- 
dos avis!“ (III, 187). 

Toliau viskas vyko kaip įprasta: žiemojimas, paskui ganiava 
Pirėnuose ir Katalonijoje su katalonais, serdaniečiais, arježie- 
čiais, aragonais. Kitais metais Pjeras, neatsispyręs polinkiui į 
ereziją, grįžo į Belibasto koloniją. Vieną lapkričio naktį Morel- 
joje Pjeras nakvojo vienoje lovoje su Gijomu Belibastu (III, 
188). Kitą dieną abu vyrai pėsčiomis išėjo į San Mateo; ke- 
liaudami užsuko į ponios Gargala (Na Gargalba) smuklę. Pa- 
valgę patraukė tolyn. Buvo praėję daugiau nei metai, tad Beli- 
bastas be užuolankų vėl prakalbo apie draugo vedybas. Tik šį 
kartą pasiūlė konkrečią moterį. „Noriu pasakyti vieną dalyką, — 
kalbėjo Pjerui ten pat. — Negalite visą laiką klajoti. Manyčiau, 
kad jums reikėtų žmonos. Ji turėtų suprasti, kas yra gėris (eretike). 
Turetumete gyventi su ja. Ji jus globotų senatvėje. Su ja susilauktu- 
mete sūnų ir dukterų. Ji teiktų malonumą. Ji (žmona) slaugytų jus 
sergantį. O jūs — ją. Be to, jos (skirtingai nei meilužių) nereikėtų 
saugotis kalbant“. 

Tačiau pasiūlymas įsigyti „švelnią antrąją pusę“, kuri gy- 
dys senatvės reumatizmą, vis dėlto nesužavėjo Mori. Tad į Be- 
libasto kalbą, prikaišiotą žodžių Auris ir kad jis atsikirto, kaip 
buvo įpratęs, paaiškino esąs nepasiturintis (toks norėjo būti). 

— Aš nenoriu žmonos, — kalbėjo. - Daug dirbu, o uždirbu tik sau. 

Tada Belibastas atskleidė kortas: 

— Turiu jums žmoną. Tai Raimonda. Ta, kuri gyvena pas 
mane. Ji jums tiks. 

— Bet jos vyras Pikjė dar gali būti gyvas, — tučtuojau atrėmė 
Pjeras Mori. 

— Ne, - atsakė šventasis vyras, - nemanau, kad jis dar šiame 
pasaulyje. O be to, gyvas ar miręs, šiame krašte jums nepakenks. 
Jei sutarsit, abu su Raimonda tvarkysite savo ūkį (ven pat). 

Susvyravęs, o gal ir susigundęs Pjeras atsitraukė. Leido su- 
prasti, kad nebeprieštarauja, palankiai vertina pasiūlymą. 

— Raimonda — moteris ne man, — kalbėjo Gijomui (jos tėvas 
tikrai turėjo kalvę, buvo pasiturintis, tad jos socialinė padėtis 
buvo aukštesnė negu Pjero Mori, piemens iš Montaju). — Jeigu 
norite, pakalbėkite apie tai su Raimonda. Neturiu del ko priešta- 
rauti. Nemanau, kad turėsiu su ja problemų. 

Tuo metu abu keleiviai pasiekė San Mateo ir nuėjo į Gije- 
metės Mori namus. Šios vaišingos moters namuose, kaip visa- 
da, buvo pilna žmonių. Be Gijemetės, ten buvo luošas šeimi- 
ninkės sūnus Arno Mori, jos brolis, moteris, pasamdyta šu- 
kuoti vilną, ir elgeta, kurį Gijemetė „dėl Dievo meilės“ pakvie- 
te pavalgyti (III, 188-189). Užkando, paskui sėdo vakarie- 
niauti. Pjeras Mori, kaip tikras Panurgas, pasamprotavo apie 
vedybinį ir vienišiaus gyvenimą, paskui nusileido ir beveik su- 
tiko, kad Belibasto vedybiniai pasiūlymai jam priimtini. 

— Jei manote, kad bus gerai vesti Raimondą, — tarė šventajam 
vyrui, — pakalbekite su ja. Sutiks ji — sutiksiu tr aš. Kol esate čia, 
pakalbėkite ir su mano dėde Pjeru Mori (Gijemetės broliu, mū- 
sų herojaus bendravardžiu). 

Po vakarienės namų šeimininkė ėmė vainoti Mori. „Viešpatie, 
— piktinosi ji, — tas Pjeras — tikra mūsų nelaimė. Negalime jo sulai- 
kyti. Kai mus palieka (varydamas bandas), nežinome, ar kada nors 
Ji pamatysime, ypač tada, kai keliauja į mūsų priešų kraštus (Aukš- 
tutinį Arježą). Jei ten jį atpažintų, suimtų, ir mes prapuolę“?. 

"III, 189. Gijemeté tikrai manė, kad jei Pjerą sučiups inkvizicija, jis kalbės. Bijoda- 
mi sumeluoti šitaip visada elgėsi katalikų bažnyčios įkalinti, jei ne paprasti „tikintieji“, 


tai bent jau tobulieji. 

Gijemetės namuose buvo maža vietos: abu Pjerai Mori (Gi- 
jemetės brolis ir piemuo), Gijomas Belibastas ir Arno Mori 
keturiese sugulė į vieną lovą. Pasiektas susigrūdimo rekordas. 
Tikras knibždėlynas. 

Nesvarbu. Belibastas reikalą sutvarkė. Kitą rytą, grįždami į 
Morelją, Gijomas ir Pjeras kaip visada užsuko į ponios Gargaj 
(Gargaille) smuklę. Čia gerasis piemuo visiškai nusileido šven- 
tajam vyrui: „Kadangi labai norite, kad vesčiau Raimondą, pa- 
klusiu jūsų valiai“. 

Tą patį vakarą vyrai pasiekė Morelą ir Belibastas tiesiai pa- 
klausė pas jį gyvenančios Raimondos Pikjė: 

— Ar sutinki būti Pjero Mori žmona? 

— Taip, sutinku, — atsakė toji. 

Išgirdęs šiuos žodžius Belibastas iš pasitenkinimo ėmė juok- 
tis, ir tuoj sužinosime, kodėl. Galbūt tas juokas naujai porai 
turėjo reikšti: „Skelbiu jus vyru ir žmona“. Po tokios ceremoni- 
jos trio, nedrįstu sakyti trikampis, labai ramiai vakarienei su- 
valgė jūros ungurį ir šventintos Belibasto duonos. Kitą naktį, 
jei galima patikėti sausu, lakonišku Pjero Mori pasakojimu ink- 
vizicijai, „jie su Raimonda miegojo kartu“ (III, 190). 

*** 

Nors santuokai ilgai buvo rengtasi, ji greitai iširo. Kitą rytą po 
vestuvių paprastai gyvybingas Belibastas atrodė prislėgtas (ten pat). 
Netgi pradėjo trijų parų pasninką (endura). Po beveik pusę savai- 
tes trukusios atgailos šventasis vyras pasivedėjo Pjerą Mori į šalį ir 
… netikėtai pasiūlė nutraukti ką tik sudarytą sąjungą. Pjeras savo 
draugui niekada neatsispirdavo. O gal neišmanė, kaip pasielgti. 
Taigi sutiko su keistu mažojo pranašo prašymu. Pasakyta — išsi- 
skirta. Belibastas pakalbėjo su Raimonda ir Pjeras vėl tapo vien- 
gungiu. Vedęs išbuvo tik vieną savaitę. Po kurio laiko beliko imtis 
seno amato, o Raimonda pagimdė kūdikį. 

Kieno tas kūdikis? Pjero ar Gijomo? Gerojo piemens ar šven- 
tojo vyro? Sunku pasakyti. Antroji hipotezė jrikinamesne. Gi- 
jomas Belibastas Moreljoje jau seniai gyveno su Raimonda. Jis 

visiems aiškindavo, kad nėra palietes nuogos moters. Žinoma, 
kai keliaudavo ir nakvodavo smuklėse, viešai tekdavo gultis į 
vieną lovą su Raimonda. Tačiau savo mokiniams aiškino taip 
elgiąsis tik dėl akių, kad apgautų Romos Bažnyčios tarnus ir 
įtikintų juos, jog yra vedęs ir visai ne „tobulasis“. Kad nekiltų 
įtarimo dėl tokio artumo, jis tvirtino, jog gulėdamas vienoje 
lovoje su savo ekonome yra labai atsargus — nenusivelka apati- 
nių drabužių. Toks dievobaimingas vaidinimas negalėjo ilgai 
dumti akių. Iš tikrųjų Gijomas jau seniai buvo Raimondos 
sugyventinis. Tik toks naivuolis kaip Pjeras Mori galėjo to ne- 
pastebėti. O gal tai buvo jo kilnumas, broliška draugystė su 
Gijomu, tokia pat ugninga ir karšta, kaip Bernaro Klergo pri- 
sirišimas prie brolio Pjero, klebono. Vyriška draugystė, gal šiek 
tiek įtartina... vis dėlto Pjeras Mori nei inkvizicijai, nei arti- 
miesiems neatskleidė tobulojo ištvirkavimo ir nuoširdžiai ap- 
simetė nieko nežinąs. Beje, broliui Žanui Mori (priekaištavu- 
siam dėl keistų „vedybų“) paaiškino tikrąsias savo elgesio prie- 
žastis: „Negalėjau pasielgti kitaip, nes labai mylėjau Gijomą Be- 
Isbastą““. Pjeras Mori buvo toks nuoširdus, jog nesuprato, kad 
Belibastas savo užantyje šildė Pjerui skirtą gyvatę. 

Tačiau kiti Pjerą supę žmonės nė nemanė tylėti. Į Iberiją 
pasitraukusios Emersanda Marti iš Montaju ir Blanša Marti iš 
Žiunako, Raimondos Pikjė sesuo, pasmerkė tokį nedorą poel- 
gį, jos kiek vėliau stačiai išklojo Pjerui Mori apie jo nelaimę. 
„Man labai nepatinka senjoro Belibasto elgesys su jumis, — kalbė- 
jo Pjerui Emersanda, — jis apvesdino jus su Raimonda, o paskui 


° III, 194. Šventasis vyras, priešingai, tik pasinaudojo ir gerojo piemens draugyste, ir 
j0 finansine parama, bet nieko už tai nedavė. Viena draugiškai nusiteikusi asmenybė 
iš Montaju po Pjero Mori „trumpo suėjimo “ ir išsiskyrimo su Raimonda kartą netike- 
tai pasake: „Gijomas Belibastas ir Raimonda nepageidauja, kad gyventumėt su 
jais Moreljoje. Šventasis vyras bijo net minties, kad jūs bandysite miegoti su 
Raimonda. Jeigu kalbėsime apie jus, tai Raimondai ir Belibastui terüpi išvilioti 
jūsų turtą, jie nepageidauja nei jūsų matyti, nei gyventi su jumis“ (TII, 195). Apie 
Belibasto godumą rasite: II, 442; III, 171. 

išskyrė ir po tų vedybų namuose sukėlė tokią maišatį, kad privale- 
jote išsikraustyti viduržiemį. Jūs kalnų tarpeklyje vos nenumirète iš 
šalčio“ (III, 198). 

Blanša Marti pranoko savo kūmutę ir gerajam piemeniui 
papasakojo visą karčią tiesą apie tris dienas jo žmona buvusią 
Raimondą. „Kitados, — porino Blanša, — aš, Gijomas Belibastas 
ir Raimonda kartu gyvenome Prado kaime? . Vieną dieną aš neti- 
ketai užėjau į kambarį, kur gulėjo Gijomas ir Raimonda. Abu 
radau lovoje, Gijomas — tokia poza, lyg būtų ketinęs kūniškai 
pažinti Raimondą arba ką tik pažinęs. Taip užkluptas mane pa- 
matęs Gijomas ėmė rėkti: 

— Benkarte jūs, jūs surrukdėte Šventosios bažnyčios palaiminią 
veiksmą!“ (III, 198). 

Blanša užbaigė kaip nepaperkama moteris: „Arba blogai ro- 
dė mano akys, arba Gijomas iš tikrųjų tai darė su Raimonda, na, 
suprantate ką“. 

Tiesa atskleista, mulkinamas piemuo (mulkinti tikriausiai 
leido savo noru, dėl broliškos ištikimybės) suprato: meilužė 
pastojo nuo Gijomo. Kad apgintų savo, kaip tobulojo, garbę, 
keletui dienų ją ištekino už gerojo piemens, o šis savo ruožtu 
prisiėmė būsimojo kūdikio tėvystę. 

*kXk 

Montaju piemuo buvo kilnus draugas, tad nusprendė at- 
leisti. Nepaisydamas trumpalaikių vedybų, jis liko atsidavęs 
Belibastui, kuris iš Pjero nuolatos stengėsi išspausti naudos. 
Pjeras kartu su šventuoju vyru ir jo kompanija netgi patraukė 
į ilgą žygį šiaurėn, — teko sprukti, kai juos įskundė šnipelis 
Arno Sikras. Pastarasis kaip kirminas į vaisių įsigraužė Belibas- 
to kolonijon, kad galėtų ją sunaikinti. Netrukus po to, kai 
suėmė Gijomą, po kelių tolimų, betiksliy kelionių Pjeras pasi- 
davė inkvizicijai. 1324 metais buvo nuteistas kalėti ir dingo iš 
archyvų dokumentų. 


i III, 198. Pradas prie Taragono. Nepainioti su Ajono krašto Pradu. 

VI SKYRIUS 


Pirėnų avių augintojų gyvenimas 


Ar Pjero ir Žano Mori, Pelisjė, Benė, Moro ir keleto kitų pie- 
menų biografijos bei jų gyvenimo smulkmenos, aprašytos Žako 
Furnjė registre, atskleidžia Pirėnų avių augintojų gyvenimo būdą 
pirmajame XIV amžiaus ketvirtyje? Manau, taip, nes inkvizicijos 
bylose daug duomenų apie bandų varymus ir avių ganymą. 

Pradėsiu nuo ekonominės veiklos: piemenys ir piemenės 
buvo verslininkai ir verslininkės, borias , kartais kieto būdo. 
Borias yra borias, tai Pjeras Mori paryrė savo kailiu, dėl vilnos, 
ériuky ir odų sudaręs sandėrį su giminaite Gijemete Mori. 
Kalnų alpinėse ganyklose dažniausiai būdavo atsiskaitoma pi- 
nigais (kitaip ir negalėjo būti), tačiau nebuvo uždrausti natū- 
riniai mainai ar užstatas natūra, kai pritrūkdavo grynųjų. , Pje- 
ras Mori neturėjo pinigų, todel įkeitė Raimonui Bari vienintelį 
turėtą turtą — trisdešimt avių, tai dalis kainos, kurią būtų turėjęs 
jam sumokėti už avis” (Il, 186). Nėra pinigų — atiduodu avis: 
tokia logika ir praktika, atrodo, buvo gana paplitusios. Alazai- 
sa Fore iš Montaju Bernarui Bene, irgi iš Montaju, pasiūlė 
pustuzinį ar net tuziną avių, kad tasai sutiktų nuslėpti nuo 
inkvizitorių, jog Alazaisos brolis Gijomas Gilaberas buvo ere- 
tikas (I, 404). Kad pasimatytų su tikinčiaisiais, kalėjimo sargą 
sugundydavo visada tas pats burtažodis. „Duokite vilnos“ — pati 
geriausia dovana draugystei užmegzti ir jai palaikyti. Natūriniai 
mainai nekliudė pinigų apyvartai, nes kalnuose, kur buvo gano- 
mos avys, toji apyvarta buvo didesnė nei žemumose, kur augino 
grūdus. Pinigai buvo svarbūs parduodant vilną ir perkant ériu- 
kus. „Pjeras Mori paprašė iš Gijemetės denjė, kuri juos ji gavo parda- 
vusi praeitų metų bandos vilną. Toji jam atsake: 


' Boria (kluonas arba verslas): H, 148. 

— Už tuos denjė nupirkau eriuky...“ (II, 172). 

Mielos melagės Gijemetės kalbomis ne visada buvo galima 
tikėti. Bet tiesa tai, kad vilna buvo brangi, už ją galima buvo 
gauti nemažą sumą ir ją vėl paversti avimis, — toks ekonomikos 
ciklas: „Eretikui Arno Marti iš Žiunako labai reikėjo pinigų, tad jis 
pardavė dvidešimt avių už dešimt Turo livry, o tų avių vilną už šešis 
Turo livrus“. Taigi vilna buvo verta daugiau nei trečdalio visos 
bandos kainos (šeši iš šešiolikos livrų). Nereikia stebėtis tuo, kad 
piemenys kartais manė esantys turtingi, ar bent jau sąlyginai tur- 
tingi, jų akys norėjo daugiau, nei leido piniginė: Pjeras Mori su- 
mokėjo tūkstantį Barselonos sū ir iki ausų įsiskolino, nes norėjo iš 
karto nupirkti šimtą avių (III, 177; II, 186). 

Apie ekonominę piemenų veiklą tiesiogiai sužinojome iš 
kai kurių tos epochos dokumentų, o netiesiogiai iš „regresyvi- 
nės“ istorijos — nesenų M. Chevalier darbų apie Pirėnų gyvu- 
lių augintojus. 

Iš tų darbų aiškėja, kad gyvulių auginimas pervarinėjant 
bandas susijęs ir su gausių kaimo bendruomenių, ir su senjo- 
rų, sugebėjusių įrodyti, jog jiems priklauso didesnės bei ma- 
žesnės aukštumų ganyklos Iberijoje ar Pirėnuose, teisėmis. Ko- 
munos ir senjorų valdžių dualizmas egzistavo tuo metu, kai 
piemenys bandas varė iš Montaju. 

Pavyzdžiui, Pjeras Mori savo gyvulius atvarė į didelę Flikso 
(Flix) tarpeklio (Taragonos regione) ganyklą, kuri priklausė 
Leridos (Lėrida) vyskupui. Ganyti ten buvo draudžiama (III, 
170). Taigi dvylika vyskupo vyrų, sunerimusių dėl savivaliavi- 
mo ganyklose, specialiai atkeliavo iš Bisbalio de False (Bisbal 
de Falset) konfiskuoti Pjero avių. Pjerui pavyko išsisukti tik 
tada, kai iškepė didžiulį paploti, kurį per gausią vakarienę su- 
valgė dvylika vyskupo sbirų. Pasinaudoję proga prie jų prisi- 
dėjo gerojo piemens draugai serdaniečiai, katalonai ir arježie- 
čiai. Konfiskuojant turtą senjorijos galia galėjo pasireikšti dve- 
jopai: žinoma, galima buvo nusavinti ne tik ganyklą, bet ir 
avis, priklausančias galingiems žmonėms — kilmingiesiems, 

senjorams, bažnyčios tarnams ar ligoninėms. Stambieji avių 
savininkai, su kuriais Arježo piemuo turėjo reikalų kaip sam- 
dinys arba konkurentas, buvo, pavyzdžiui, ponia Briunisanda 
de Servelo (II, 185 ir kiti) arba Šventojo Jono Jeruzaliečio ligo- 
ninė San Mateo regione. 

Be bažnytinės, kilmingųjų ar ligoninių valdžios, teisę ste- 
bėti ganiavą turėjo valstiečių ir miestiečių bendruomenės. Ta 
teisė buvo reikalinga sekti gyvulių maršrutus, o ne kontroliuo- 
ti bandas. „Pjeras Mori, — pasakojo Gijomas Moras, — dvi vasa- 
ras savo avis ganė Palo (Pal) tarpeklyje, Baga teritorijos ribose, 0 
… kitą vasarą Kadi (Cadi) tarpeklyje, Žoza teritorijos ribose“ ?. 
Užuomina apie egzistavusias teritorines ribas parodo, kad Ba- 
ga ir Zoza (Josa) katalonų bendruomenės kontroliavo bandų 
judėjimą per jų komunų ganyklas. Išorinės ganyklų ribos su- 
tapo su komunos valdomis. Šiapus tų ribų ganyti buvo drau- 
džiama, nes norėta apsaugoti daržus ir vaiskrūmius, supančius 
parapijos gyvenvietes. „Žana Befė (iš Montaju), gyvenanti Be- 
seitoje (Beceite), padėjo Pjerui ir Arno išvesti bandą iš Beseitos 
kaimo, nes bijojo, kad ta banda pridarys nuostolių kaimo dar- 
žams ir vynuogėms“ (II, 390). Dar viena svarbi riba, kuri skyrė 
ganyklas, nesvarbu, komunos ar ne, nuo apsėtų laukų, buvo 
didelė parapijos mesjė problema, nes jie tiek Montaju, tiek 
kitur buvo įpareigoti atlikti teritorinės policijos funkcijas ir 
neleisti bandoms trypti arba, kaip sakydavo, taler’ nenuimto 
derliaus (II, 505). Tokios rizikos būta, ir didelės, nes netoli 
gyvenviečių, javų laukų ir vynuogynų (bent kai kuriose vieto- 
vėse) buvo zonų, į kurias neužklysdavo plėšrūnai, tad pieme- 
nys turėjo daug laisvo laiko ir palikdavo avis vienas, jos galėjo 
išeiti iš ganyklų ir ištrypti javus. „Gijomas Belibastas ir Pjeras 
Mori ganydami avis galėjo eiti kur panorėję, nes į pievas, besiribo- 
jančias su apsėtais laukais, vilkai nedrįsdavo užklysti, taigi vie- 


| II, 183. Kalbama apie kalnų zonas ir vietoves Barselonos ir Zeronos regionuose. 
Sumaigyti, sumankyti (pranc., vert. past. ). 

nintelis pavojus buvo „taler“, piemenys naktį bandas palikę ga- 
nyklose iki ryto keliaudavo kur panorėję“ (II, 182). 

Dalis greta dirbamos žemės arba pačių derlingiausių pievų 
buvo privati vietinių gyvulių augintojų valda, pavyzdžiui, taip 
buvo ir Montaju. Kitos priklausė komunai (gana dažnai tai 
buvo iš senjoro nuomojama jo „svarbi nuosavybė“). Kokiais 
kriterijais remdamiesi leisdavo ganyti bandas varinėjantiems 
piemenims? Telieka spėlioti: matyt, traukdavo burtus, kam 
koks ganyklos plotas teks. Būtent taip galėjo elgtis piemenys, 
kurie keliaudavo ganyti savo ar svetimų bandų į Arko teritoriją 
Odo krašte (III, 140). Kituose Katalonijos slėnių šlaituose links- 
miesiems Arježo piemenims primesdavo dar drakoniškesnes są- 
lygas. Varyti bandas praktiškai buvo draudžiama, todėl reikė- 
jo tapti nuolatiniu gyventoju (geriausia vesti to krašto mergi- 
ną), kad gautumei teisę ganyti avių bandą komunos žemėse. 
Būtent dėl tos priežasties po nesėkmingo pirmojo bandymo 
įvyko Žano Mori iš Montaju vedybos. Draudimai, susiję su 
bandų varymu, nebuvo vienintelė vedybų priežastis, priešin- 
gai, tai nedidelis meilės triumfas. „Kai Žanas Mori gyveno Kas- 
teldane, vietos seniūnai įsakė jam arba vesti vietinę moterį, arba 
išvykti, nes nepageidavo, kad jis ganytų avis čionykšteėse ganyklose. 
Bet Žanui Mori nepavyko Kasteldane surasti moters, kuri sutiktų 
būti jo žmona. Tada jis nuvyko į Žiunkozą* (Juncosa) ir apsigy- 
veno Espertos Servel (Esperte Cervel) ir jos dukros Matenos (Mat- 
hena) namuose. Tarpininkaujant Žiunkozos klebonui ėmė tartis 
dėl vedybų su jam patikusia Matena“. 

Kaimo bendruomenė, pavydžiai saugojusi ganyklas, prie- 
šingai, vaidino menką vaidmenį formuojant avių bandas. XIX 
amžiuje Aukštutiniame Arježe buvo daug avių bandų (rama- 
dos), kurios priklausė vienai ar kelioms komunoms. XIV am- 

žiuje nebuvo nieko panašaus. Šiame regione vietiniai piemenys, 
genantys bandas, susiburdavo arba ypač prireikus kurdavo priva- 
tininkų asociacijas — jas naujaisiais laikais imta vadinti orvys. Ben- 
druomeniškumo dvasia tikrai nebuvo senų laikų liekana, Aukštu- 
tiniame Arježe ji tapo labai stipri XIV-XVIII a., nes tuo metu 
augo kaimo bendruomenės, kaip lygiavertės valstybės partnerės 
ir fiskalinės bei politinės veiklos ląstelės, vaidmuo. 

Montaju, Ajono krašte, Sabartese apie 1300-1325 metus avių 
bandos dar nebuvo bendruomeninės. Tačiau netoli tų kraštų ben- 
druomenės dvasia išliko labai gyva iki XIX amžiaus ir ypač pasi- 
reiškė auginant karves (apie 1850 metus Taraskono ir Monsegiu- 
ro regionuose tebebuvo populiarios didelės komunos ar kelių ko- 
munų karvidės, vadinamos bacados). Pačiame Montaju galvijai, 
išskyrus nedidelį kiekį naudojamų arimui, 1320 metais neturėjo 
jokios reikšmės ir nebuvo nė kalbos apie komunos bacado. Bet 
šiek tiek piečiau, Asku kaime, net iki XX a. bendros karvidės 
buvo populiarios, viskas liudija, kad bendruomeniškumo tradici- 
ja siekia net XIII-XIV amžius „Gegužės mėnesi (1322) vieną sek- 
madienį, — pasakojo Raimonas Sikras iš Asku, — vedžiau telyčią prie 
Gavarselio (Gavarsel) kalno netoli nuo Asku, pradėjo snigti, todėl 
telyčią nuvedžiau prie bendruomeninės Asku kaimo karvių bandos, o 
pats grįžau į kaimą“ (II, 362). 

Piemenų gyvenimui kaimo bendruomenė turėjo gana ri- 
bortą įtaką. Faktiškai tikroji piemenų bendravimo vieta, kur 
menkai tegaliojo kaimo įstatymai, buvo trobele. Jau skaitėme 
apie tai, kaip jaunas Pjeras Mori Arko apylinkėse La Rabasolė- 
je ganiavos metu buvo „trobelės vyresnysis“: slėgė sūrį ir buvo 
atsakingas už aštuonių piemenų komandą?. Furnjė bylose yra 


"III, 135 Apie Pirėnų trobelę taip pat žr. P. Tucoo-Chala, Gaston Fébus et le 
vicomptė de Béarn, Bordeaux, 1959, p. 233. Galima sakyti, kad Montaju — Prado 
regione, kur nebuvo atskirų fermų, trobelės buvo pavieniai laikini būstai. Apie keletą 
„gyvulių trobelių“, priklausiusių dviem vietiniams gyvulių augintojams-ūkininkams, 
Prado Ajone, žr. II, 172. 

ir daugiau dokumentų, kuriuose kalbama apie ty trobeliy tin- 
klą. Jose nuolatos lankydavosi iš Montaju kilę piemenys. Pa- 
vyzdžiui, Gijomas Bajis kalbėjo, kad piemenų trobelė stovėjo 
Rjuko (Riucaut) tarpeklyje tarp Andoros ir Hospitaleto (tur- 
būt kalbama apie dabartinę Envaliros (Envalira) lygumą prie 
Merano tarpeklio) (III, 519). „T4 vasarą, — pasakojo Gijomas 
Bajis, — du piemenys iš Serdano, su jais ir Gijomas Moras iš Mon- 
taju, pasistatė trobelę Rjuko tarpeklyje. Gijomo Moro brolis Arno 
Moras buvo trobelės vyresnysis ir slėgė sūrius“ (II, 381). 

Iš vasaros trobelės Pirėnų aukštumų ganyklose keldavosi į 
žiemos trobelę Katalonijoje. „Kitą žiemą, — pasakojo Gijomas 
Moras, — su broliu ir bandomis traukėme žiemoti į Peniskolos 
(Peniscole) slėnį... Ir jau turėjome tiek avių, kad įstengėme pasi- 
statyti savo trobelę“ (II, 186). Žinoma, žiemos, arba, kaip ją 
vadindavo, gavenios, trobelėje patogumų buvo nedaug — kam- 
pas virtuvei, kampas drabužiams (II, 181) ir kampas miegoti. 
Trobelėje priimdavo ir draugus. Būtent Peniskolos trobelėje 
Pjeras Mori ir jo pusbrolis Arno aplankė brolius Morus. Ketu- 
ri vyrai pasimėgaudami aptarė, kaip Žakas Furnjė neseniai su- 
emė kleboną Pjerą Klergą. Trobelėje taip pat buvo gaminami 
pieno produktai. Be sūrių slėgimo, į trobelę sueidavo visi Mo- 
rų, Mori ir panašių į juos keliai, suplaukdavo žinios iš tolimo 
gimtojo kaimo (II, 477). Prieš ,pasistatydami trobelę“ Kata- 
lonijoje Morai pabuvojo Aukštutiniame Arježe ir Aragone. O 
Pjeras Mori per dvejus metus apsilankė Aragone, Serdane, Fua 
grafystėje ir pietų Katalonijoje. Tačiau apie ką trobelėje prie 
židinio kalbėdavosi vyrai, kurių neįtarsi nei uždaru gyvenimo 
būdu, nei provincialumu? Savo iniciatyva išmaišę keturis skir- 
tingus kraštus, ramiai šnekučiuodavosi apie savo kaimą, apie 
tolimą, bet širdžiai brangų kraštą Montaju... 

Dar vienoje trobelėje trumpai glaudėsi piemuo Gijomas 
Gargalė (Gargaleth), ko gero, saracėnas, ir jo bendras Gijomas 
Belibastas, laikinai (dviem savaitėms) gyvulių savininko Pjero 


de Kapdevilio (Capdeville) pasamdytas piemeniu (III, 165, 

166). Ta trobelé stovéjo pavasario bei vasaros ganyklose prie 
Vezjano (Vėzian) kalno greta Flikso (Katalonija). , Gargalé ir 
Belibastas dvi savaites iki Velykų ganė avis, trobelėje gyveno vieni 
ir tvarkėsi patys“. Netoli nuo to laikino būsto, kuriame lankėsi 
Belibastas, stovėjo laikini piemenų nameliai su pertvaromis — 
kortaliai (cortals), skirti bandų varovams. Vadovaujant Pjerui 
Mori, kurį netikėtai paskyrė virėju, ten virė valgį — kepė pa- 
plotėlius ir gamino česnakų padažą. Tuose nameliuose drau- 
giškai gyveno piemenys katalikai, katarai, saracėnai ir nesuko 
galvos dėl įsitikinimų (III, 165). 

Taigi piemeniui klajokliui iš Montaju trobelė atstojo tevis- 
kės domus. Trobelės, skirtos žmonių reikmėms, kaip tikra ins- 
titucija buvo paplitusios nuo Arježo ir Serdano Pirėnų iki ka- 
talonų bei maurų kraštų. Jos išsidėsčiusios labai toli į pietus — 
iki Žemutinės Pietų Andalūzijos, kurią ilgai valdė saracėnai. Iš 
tikrųjų piemenys, patekę į Andalūzijos cabañera sistemą, dir- 
bo sierra“ ir gyveno trobelėse. Darbdaviai jiems mokėjo, kaip 
būdavo sutarta, pinigais ir maistu’. Trobelė, arba cabañera, — 
gana įdomus darinys, ji priskirtina maurų, andalūziečių, kata- 
lonų ir oksitaniečių kultūrai, į kurią įvairiais lygmenimis įsi- 
pynė Montaju gyventojų civilizacija. 

Courral arba cortal tebuvo paprasta aikštelė su menku sto- 
gu, grindys — plükta asla arba suplūktas mėšlas, aptverta šako- 
mis ir apdėta akmenimis, kad saugotų nuo vilkų, lokių ir lü- 
šių. Įėjimas į aptvarą siauras, pailgas, tad praeiti galėjo tik vie- 
na avis. Pagrindinis kortalio elementas ir XIV, ir XIX a. buvo 
aptvaras. Pjeras Mori kortalyje, kaip ir domus, dosniai vaišinda- 
vo sezoninius darbininkus arba eretikus (III, 165, 199 ir kiti) 
ir maldose neužmiršdavo savo aptvarų. „Gavėnios pradžioje, — 
pasakojo gerasis piemuo, — Pjeras Belibastas ir eretikai Raimo- 
nas iš Tulūzos bei Raimonas Isora iš Larna užsuko į mano kortalį 


"Kalnai (isp., vert. past. ). 
"J. A. Pitt-Rivers, The people of the sierra, Chicago-Londres, 1969, p. 37. 

Flikso ganyklose. Aš kaip tik kepiau duoną. Liepiau piemeniui 
saracėnui, dirbusiam su manimi, pavalgydinti eretikus... Ir lie- 
piau visiems trims tverti aptvarą, jie dirbo visą dieną... O aš iške- 
liavau su avimis... Vakare kortalyje valgėme česnakų patiekalą, 
duoną, gėrėme vyną. Vienas eretikas savo papročiu palaimino duo- 
ną. Nakti praleidome kortalyje. Kitą dieną iškepiau du storus pa- 
pločius, vieną eretikams, kitą sau ir savo draugams piemenims. 
Paskui eretikai iškeliavo į Leridą pas pažįstamą jų tikėjimo kalvį 
Bernarą Servelį iš Taraskono, Leridos regione ketino pasisamdyti 
kaupti vynuoges“ (IIL, 165). Šiame trumpame tekste aiškiai ap- 
rašyta kortal, neatskiriamo trobelės priedo, paskirtis. Laikini 
darbininkai (Pjero Mori atvejis ypatingas — jis draugavo su 
eretikais) prieš leisdamiesi į žemumas dirbti kitų sezoninių 
darbų, šiuo atveju vynuogynuose, būtinai užtverdavo aptvarą, 
saugantį nuo plėšrūnų. Kortalis ne tik atliko avidės funkcijas, 
bet ten dirbusiems buvo ir virtuvė, ir duonos kepykla. Paga- 
liau ten rinkdavosi įvairių kultūrų žemutinių klasių atstovai, — 
klaidatikiai katarai ir net musulmonai. Šios iš toli atkeliavusios 
kultūros glaudžiai susipindavo. 

Pjero Mori laikų darbo pobūdis trobelėse ir kortaliuose ne- 
sikeitė penkis šimtus metų. Kiekvienoje trobelėje tam tikru 
metų laiku laikinai glausdavosi nuo šešių iki dešimties pieme- 
nų. Juos pakeisdavo iš kitų kraštų atvykusi tokia pati komanda 
arba kiti to paties krašto piemenys. Būta ir mažų trobelių, 
kuriose glausdavosi tik du ar trys piemenys. Apskritai trobelė 
buvo „ispaniška smuklė“ be nuolatinio smuklininko. 

XIX amžiuje inspektoriai prie kiekvienos trobelės nurody- 
davo dar viduramžiams būdingą avių kiekį: 200-300 avių. Kar- 
tais tik 100-150. 

Taigi prie trobelės ganydavosi dviejų ar trijų šimtų pusiau 
sava avių banda. Avis atgindavo keletas susikooperavusių pie- 
menų. Kiekvienas dažnai turėjo savų ir beveik visada — šeimi- 
ninko patikėtų avių. Pavyzdžiui, Pjeras Mori galėjo turėti 30— 
50 savo avių. Banda buvo daug didesnė, Pjeras — vyriausias 

piemuo, trobelės vyresnysis, sūrininkas, arba majoralis*. Ir drau- 
gų samdinių bendradarbis, ir samdinys, ir vadovas kartu. Sam- 
diniai privalėjo jam paklusti. Apie kai kurias pareigas pakalbė- 
siu vėliau. 

Senuose dokumentuose aprašytas kasdienis ir mėnesinis pie- 
menų žiemojimas bei ganymas... Gyvenimo ritmas priklausė 
nuo ériavimosi ir melžimo. Ėriukai gimsta per Kalėdas, jų gi- 
mimas sutampa su Kūdikėlio gimimu. Ši tema jau buvo labai 
populiari XIV-XV amžių ikonografijoje. Gegužės pradžioje 
ériukus nujunkydavo. Tą patį mėnesį imdavo melžti avis. Pie- 
menys ir, aišku, darbdaviai jungdavosi į bendrijas. Birželio mė- 
nesį kopdavo į kalnus prie trobelių. Apsiginklavęs samčiais ir 
mediniais indais majoralis, vyriausias piemuo, prižiūrėdavo sū- 
rių slėgimą. Veliau Aks lė Termų parduotuvėlėse tuos sūrius 
parduodavo visiems apylinkių, ir Montaju, kaimiečiams. 

Iberijos, arba Pirėnų, trobelės gyventojai buvo vieni vyrai, 
tik kartais „maišydavosi“ kokia kurtizanė ar meilužė, atvykusi 
paišdykauti su turtingesniu arba patrauklesniu už kitus pie- 
meniu. Taigi trobelė — priešingybė Sabarteso ar Montaju do- 
mus, nes vyriška aplinka — kontrastas „vyriškai-moteriškai “. Do- 
mus buvo tam tikras darbo pasidalijimas: vyrai dirbo laukuose, 
o moterys namuose, tačiau kartais vyrai ir moterys dirbo tuos 
pačius darbus. O trobelė — tik suaugusių ir tik vyrų buveinė. 
XV amžiaus paveiksluose, kuriuose nutapyti piemenėliai, gar- 
binantys Kūdikėlį, sunku įsivaizduoti Mergelę ir kūdikį kalnų 
ganyklų avidėje, toks vaizdas būtų netikėtas, tačiau nuosta- 
bus. Vis dėlto trobelė — vyrų, susietų bendro darbo, o ne gi- 
minystės saitų, bendruomenė. Trobelė — pačių seniausių, keis- 
čiausių dvasinių tradicijų, kurių laikėsi avių augintojai, vienos 
seniausių pasaulio profesijos atstovai, — saugykla. Kiek vėliau 
tos tradicijos buvo aprašytos piemenų kalendoriuose ir tapo 
visiems žinomos. Taigi kalnų piemenų trobelės buvo kultūros 

reliktų saugyklos. Tą patį galima pasakyti ir apie katary cikėji- 
mą: pasakojimai apie jį buvo slepiami nuo žemutinio krašto 
pareigūnų ir saugomi nepaprastai ilgai. Perduodavo juos žo- 
džiu — senas piemuo jaunam. Ar ne tokį kalniečių pasakojimą 
dar XVI amžiaus pabaigoje aukštutiniame albigiečių krašte iš- 
girdo šventasis vyskupas? Apie jį rašė La Roš Flavenas (La Ro- 
che-Flavin), vienintelio žinomo teksto, kuriame aiškiai, nors 
ir liaudies kalbų lygmeniu, pasakojama apie katarizmo lieka- 
nas Renesanso epochos pradžioje, autorius. „Vienas šventas vys- 
kupas, — rašė La Roš Flavenas, — keliaudamas į Romą, kur turėjo 
būti pakeltas į kardinolus, prie Albi kalnų susitiko seną valstietį ir 
pasikalbėjo apie krašto naujienas. Tas senis jam papasakojo, jog 
kadaise gyveno daug žmonių, vilkėjusių pelenais apibarstytomis 
ašutinėmis, jie lyg laukiniai žvėrys šių kalnų dykvietėse mito šak- 
nimis, vadino juos albigiečiais. Nors su jais buvo nuolat kariauja- 
ma penkiasdešimt ar šešiasdešimt metų ir išžudyta daugiau nei 
penkiasdešimt tūkstančių, jų daugėjo. Tik labai gero žmogaus pa- 
mokslai galėjo ištraukti juos iš paklydimo® . 

Apžvelgėme labai ilgą laikotarpį, per kurį nuo XIV iki XIX 
amžiaus piemenų trobele išliko kaip gyva institucija. 

Be minėtų gyvulininkystės struktūrų, šiuose dokumentuo- 
se aprašyti ir ilgi bandų keliai, kuriais traukdavo Montaju pie- 
menys. 

Gana išsamų vaizdą apie bandų varymo detales per dešimt- 
metį iki 1310 metų pateikė piemuo iš Montaju — Gijomas Bajis. 
„Tais metais, — trumpai pasakojo Gijomas (II, 381-382), — prie 
Rjuko pasistatėme trobelę ganiavai, kartu su mumis (prie Merano 


Sia Roche-Flavin, Treize livres des Parlaments de France, p. 10-20, cituota 
Louis de Santi ir Auguste Vidal, Deux livres de raison (1517-1550), specialus 
tomas iš Archives historiques de l’Albigeois, fasc. 4, Paris, Champion, Toulouse, 
Privat, 1896. 


145 


slėnio Aukštutiniame Arježe) buvo broliai Morai ir du serdanie- 
čiai. Rugsėjo mėnesį, per Sv. Mykolą, Bajis, Morai, abu serdanie- 
čiai ir prisijungęs Pjeras Mori su avimis nusileido į pietus — įveikė 
trisdešimt Ijė ir perėjo visą Kataloniją. Mes su avimis nukeliavome 
žiemoti į Peniskolos ganyklas ir San Mateo lygumą Valencijos ka- 
ralystės pakraštyje (pačiose šiauriausiose jos žemėse). Pjeras Mori 
pasiekė Tortozą ir ten pasamdė dar du piemenis. Du oksitanie- 
čius. Vienas jy — Raimonas Baralé (Raymond Baralher) iš Odo 
krašto, kitas kilęs iš Mérano Aukštutiniame Arježe. Subūrus 
komandą darbas žiemos ganykloje įėjo į savo vagą: „Iki Kalėdų 
būrys išliko gana vieningas. Kartu valgydavome dukart per dieną 
— „prandium“ ir „cena“ (prandium ryte arba vidurdienį, cena, 
arba vakarienė, — vakare). Pavalgę, nesvarbu, dieną ar naktį, 
pasiskirstydavome, kam ganyti avis (padalytas į keletą bandų) “ 
Padalijimas į keletą bandų buvo įprastas reiškinys, kaip, beje, 
ir šiandien. „Raimonas iš Zebeco (Gebetz) ir Gijomas Belibastas 
(tą žiemą kartu su Pjeru Mori ganę tą pačią bandą Tortozos ga- 
nyklose) lengvai būtų galėję — pasakojo Gijomas Moras, — kal- 
ganėsi greta“ (II, 188). 

Gruodžio pabaigoje Gijomo Bajo komandai iškilo sunku- 
mų. Per Kalėdas, kai gimsta ėriukai (šį meta liudininkas ne- 
dviprasmiškai siejo su Jėzaus, Mergelės Marijos ir Jono Krikš- 
tytojo gimimu, tai patvirtina, kad Kalėdos — svarbus saulės 
kelio ir piemenų gyvenimo laikas), taigi per Kalėdas, dalijantis 
darbus ir ganyklas, paaštrėjo jau anksčiau pašliję vyrų santy- 
kiai. „Aš, Gijomas Bajis, ir toliau ganiau savo „tikras avis“ (kast- 
ruotas). Netoliese Pjeras Mori prižiūrėjo būrį ériuky ir „maranų“, 
kitaip sakant, šių ir praėjusių metų ériukus. Aš ir Mori atskirai 
dirbome dienos ir nakties darbus, bet pietaudavome (prandium) 
ir vakarieniaudavome (cena) kartu su Raimonu Baralė, kuris ne- 
fiodavo mums maistą. Kiti būrio vyrai — Gijomas Moras, Žakas iš 
Antelo (Antelo), Gijomas iš Via (Via) ir Arno Moizaras (Moys- 

hard) — įsikūrė tolėliau, Kaligo (Calig) kaime, ir prižiūrėjo i 

pradžių éringas, o paskui žindančias avis“. Šitaip darbus pasida- 
lijusiame būryje kilo įtampa: „Pjeras Mori tuo metu didesnį pa- 
lankumą rodė Gijomui Morui ir Raimonui Baralė negu kitiems 
bendradarbiams“ (II, 382). Be to, būrio vyrai palaikė „išori- 
nius“ ryšius su arčiausiai ganyklų išsidėsčiusiais ispanų mies- 
teliais ir kaimais, tokiais kaip Kaligas ir San Mateo (šiose vieto- 
vėse, beje, gyveno emigrantai iš Narbonos ir Serdano kraštų II, 
188, 382). Pėsčiomis arba ant asilo nugaros keliaudavo ten 
pirkti maisto. Tavernoje, į kurią apie Kalėdas susinešdavo mais- 
tą, susitikdavo su tame regione ganančiais piemenimis, visi jie 
tarnaudavo skirtingiems gyvulių augintojams. Tie susitikimai 
visada buvo proga pasikalbėti su vienu ar kitu užklydusiu ere- 
tiku. „T4 žiemą, - pasakojo Pjeras Mori, — vel ganiau Kampo- 
zino (Camposines) ganyklose Asko (Asco) teritorijoje (Tarago- 
nos regionas). Apie Kaledas ten susitikau du draugus — Raimoną, 
kuris gyveno pas Pjerą Mari (tikriausiai gyvulių augintojas iš 
Arježo) ir Pjerą, kuris gyveno su Nartele (Nartelen) iš Vilfranšo de 
Konflano (Villefranche-de-Conflent) (Rusijonas). Trise užsu- 
kome į Kampozino taverną. Staiga pastebėjau prie manęs einantį 
eretiką Raimoną iš Tulūzos, jis nešėsi prekių ryšulį. Nuėjau jo 
pasitikti ir pasikalbėti, o mano draugai tuo metu virė atsineštą 
mėsą tr kiaušinius“ (III, 171). 

Be žinių apie specifinius ganiavos darbus, ganydavo daž- 
niausiai visuose Pirėnuose, dar šis tas žinoma ir apie kitokią 
veiklą. Pjero Mori liudijimas paaiškina piemenų samdos chro- 
nologiją (III, 163). „Kai atsisveikinau su šeimininku Gijomu 
Andre, — pasakojo gerasis piemuo, - pasisamdžiau piemenauti 
pas Pjerg Konstaną iš Razigjero Fenujedo krašte. Išbuvau pas jį 
nuo Velykų iki tų pačių metų Šv. Mykolo rugsėjo mėnesį, ganiau 
Lozos (Lauze) ir Merano tarpekliuose (Aukštutiniame Arježe). 
Su manimi buvo ... penki piemenys. Tą vasarą nesusitikau nei 
eretikų, nei jiems prijaučiančių. Apie Sv. Mykolą atsisveikinau su 
Pjeru Konstanu ir pasisamdžiau pas Raimoną Bursjė iš Piuigser- 
da pas jį išbuvau dvejus metus“. 

Turime dar šiek tiek padrikų žinių apie įvairius ganiavos epi- 
zodus, konkrečiai apie avių kirpimą. Jas kirpdavo tarpekliuose 
gegužės menesį vos atkeliavus į aukštumų ganyklas. ,F San Ma- 
teo patraukème į kalnus, Rjuko tarpeklį}, — pasakojo Gijomas Mo- 
ras. — Atvykę į tą tarpeklį šalia Merano tarpeklio nukirpome avis“ 
(II, 185). Pardavus avių vilną atsirasdavo galimybė sumoketi ke- 
letą degančių skolų (ten pat). Taip pat tai buvo piemenų širdims 
miela proga pabendrauti su saviškiais iš Montaju ir kitur. „Su 
broliu Peru Mori buvau Lalata (Lalata) tarpeklyje (Serdane), - pa- 
sakojo Žanas Mori, — kirpome avis. Pas mus ant mulo atjojo Pjeras 
Moras. Drauge pavalgėme — aš, mano brolis Pjeras Mori, trys broliai 
Pierai, Gijomas ir Arno Morai, jų pusbrolis Pjeras Moras ir Gijomas 
Bajis (visi iš Montaju). Kartu valgė ir vilnos kirpėjai, jų pavardes 
pamiršau. Turėjome avienos ir kiaulienos. Paskui Pjeras Moras su- 
krovė ant savo mulo Arno Moro vilną, rengėsi ją nugabenti į Piuig- 
serda“ (II, 505). Bendravimas kerpant avis iš tikrųjų galėjo būti 
proga „blogiems susitikimams“ su eretikais iš kalnų. „Maždaug 
prieš šešiolika metų (1320 metais pasakojo Arno Kogiulis (Cogul) 
iš Lorda (Lordat), I, 380), zkslai neprisimenu, užkopiau į Ajono 
Pradą (kaimas greta Montaju) kirpti savo avių, kurias pagal sutartį 
(gyvulių atidavimas ganyti?) laikė Pjeras Žanas iš Prado. Apsinak- 
vojau, naktį sunkiai susirgau — Varstė diegliai. Ryte prieš išvykdamas 
vaikštinėjau Zano Pjero namų kieme. Zano Pjero žmona Gajarda 
manęs paklausė: 

— Gal norite pasikalbėti su tikinčiaisiais? 

Atsakiau jai: 

— Eikit po velnių su savo tikinčiaisiais! 

Labai gerai supratau, kad tikintieji, apie kuriuos ji kalbėjo, 
— eretikai, o Gajarda nori, kad jie mane atverstų į ereziją, jeigu 
mano liga būtų mirtina!“. 

Gegužės mėnesį būdavo kerpamos avys. Birželį ir liepą ga- 
nyklų trobelėse slėgdavo sūrius. „Turiu tave palikti, — apie Šv. 
Joną seseriai Gijemetei, kurią ką tik buvo ištraukęs iš jos vyro 

kataliko nagų, kalbėjo Pjeras Mori, — reikia rūpintis šeiminin- 
ko, pas kurį gyvenu, avimis, be to, ir tai ypač svarbu, negalima 
atidėti sūrių slėgimo“ (III, 155). Ir ganiavos, ir žiemojimo tar- 
pusavio bendravimas piemenų būryje (visada interregioninia- 
me — arježiečiai, serdaniečiai, katalonai...) labai skyrėsi nuo 
bendravimo su žmonėmis emigrantų kaimuose. Piemenys troš- 
ko bendrauti. Už būrio ribų jie ieškodavo pažįstamų iš savo 
mažo krašto, diasporos iš senojo Montaju. Nesvarbu, ar ta dias- 
pora karariška, ar ne. „Arvariau avis, — pasakojo Pjeras Mori, — 
iš žiemos ganyklų (Katalonijos) į vasaros (Pirėnai); visi mano 
piemenys, išskyrus brolius Morus iš Montaju ir Sarli Rušą (Char- 
les Rouch) iš Ajono Prado, buvo serdaniečiai. Stabtelėjau Ziun- 
kozos kaime Leridos diecezijoje, ten susitikau Emersandą, Pjero 
Marti iš Montaju žmoną, Bernaro Marti žmoną Gijemetę Mori, 
Jos vyrą Bernarą Marti, jų sūnų Arno, visi jie 1 Montaju, visi, 
išskyrus Bernarą Marti, prijaučiantys eretikams“ (III, 168). Mon- 
taju buvo ten, kur susirinkdavo septyni jo gyventojai... Kai tik 
atsirasdavo proga, piemenys ir emigrantai susikurdavo savo di- 
diji Montaju, apimantį Kataloniją ir Pirėnus. 

Piemenis saistė ne tik vienas kitą keičiantys bandų ginimo 
darbai, bet ir samdos bei bendrijos ryšiai. Tačiau piemenys nieka- 
da nepriklausė nuo senjorijos ir a fortiori niekada nebuvo bau- 
džiauninkai — XIV amžiuje Arježo ar Serdano krašto piemuo bu- 
vo laisvas kaip kalnų oras, kuriuo jis kvépavo Montaju ir kitur. 
Bent jau laisvas nuo senjorijos, nes su inkvizicija buvo kitaip. 

Pakalbekime apie jaunystės metus, kai dvylikametis būsi- 
masis piemuo mokėsi darbo, tapsiančio jo gyvenimo užsiėmi- 
mu („Kai eretikai užsuko pas mane, - pasakojo Žanas Mori, 
vėliau tapęs vienu geriausių Montaju piemeniu profesionalu, 
— nebuvau namie, ganiau tėvo avis. Buvau maždaug dvylikos me- 
ty). Iš esmės suaugęs piemuo buvo tarnas, samdomas darbi- 
ninkas. Kraštuose, kur auginami gyvuliai, jo vaidmuo prilygo 
žemdirbystės regionų samdinio vaidmeniui, tačiau, kitaip nei 

pastarasis, piemuo turéjo daugiau galimybiy prakusti ir pra- 
turtėti, bet užtat jo profesija buvo rizikinga — kalnuose privalu 
įvertinti pavojų. Piemens gyvenimas buvo nepastovus, nepa- 
stovumas būdingas visiems Oksitanijos kaimo samdiniams. 
Apie tai rašė Olivier de Serre'as!?: „Kasmet keiskite tarnus, tebu- 
nie laisva darbo vieta. Nauji darbininkai dirbs geriau“. Tokio 
nepastovumo aptariami veikėjai nevertino kaip priespaudos arba 
kaip jiems rodomo priešiškumo, veikiau atvirkščiai, bandų va- 
rovas šeimininkus keitė dažniau nei marškinius. Piemenų kor- 
poracijai atstovaujantis Pjeras Mori manė esą normalu tai, kad 
šeimininkas jį atleidžia, taip pat normalu ir tai, kad jis palieka 
antrąjį šeimininką (dimittere) ir pasisamdo trečiajam (se condu- 
cere). Faktas, kad gyvulių savininką vadino šeimininku (domi- 
nus), visai kaip senjorą (jis irgi dominus) nereiškė, jog sutartis, 
jungusi avių savininką ir piemenį, tvirtesnė. Galėjo būti sam- 
doma tik vienam sezonui, ir tai, kaip žinoma, priklausė nuo 
poreikio. „Per Velykas (buvau Taragono Katalonijoje) pasi- 
samdžiau piemeniu, — pasakojo Pjeras Mori (III, 172), - pas 
Arno Forė iš Piuigserda ir išbuvau pas jį maždaug penkias ar sep- 
tynias savaites, nuginiau jo avis iki Piuigserda (ganykla Pirėnuo- 
se). Ten nuvykęs pasisamdžiau piemeniu pas senjorą Briunisandą 
de Servelo ir Raimoną Bursje iš Piuigserdos, vasarą praleidau Ker- 
ju tarpeklyje Merano (Arježas) teritorijoje. Vasarai praėjus, pa- 
baigęs ganiavą pas ponią Briunisandą ir Bursje, aš vel pasisam- 
džiau pas Arno Forė iš Piuigserda! Ir su jo avimis nusileidau žie- 
moti į Senja (Cénia) lygumą (pietų Katalonija) “ Šiuo atveju 
Arno Fore dukart iš eilės buvo Pjero Mori šeimininkas žiemą, 
tiksliau, varant bandą iš žiemos į vasaros ganyklas (arba vice 
versa). Ponia Briunisanda buvo tik vasaros ganiavų šeimininkė. 

Kai kuriuose dokumentuose užsimenama apie specifinę pie- 
menų samdą vieneriems metams: sutartis būdavo sudaroma 
po bandomojo laikotarpio, tarpininkauti turėjo trečias asmuo 

— šeimininko ar samdinio draugas, giminaitis arba žemietis. 
„Arno Bajis, vyresnysis iš Montaju, Bartelemio Borelio iš Aks lė 
Termy žentas, man pasake: 

— Jei nori pasisamdyti piemeniu pas mano uošvį, pasisteng- 
siu, kad tau skirtų gerą algą. 

Sutikau su j0 pasiūlymu. Naujasis šeimininkas pasiuntė mane 
žiemoti su gyvuliais į Tortozą (Katalonija). Kai grįžau į Sabartesą 
(ganiavai), Bartelemis pasamdė mane vieneriems metams“ (III, 
148, P. Maury). 

Viena išlyga: tai, kas pasakyta apie piemenų samdos truk- 
mę, labiau tinka apibūdinti piemenis (Morai arba Mori), va- 
riusius bandas į tolimus kraštus, bet netinka pastovesniems, 
prisirišusiems prie šeimininkų, reliatyviai sėsliems, tokiems kaip 
Žanas Pelisjė, piemenims. 

Po šios pastabos pakalbėsime apie gana glaudžius, laisvus, 
artimus šeimininko ir piemens santykius. Šeimininkas galėjo 
būti samdinio, kurio nors piemens draugo ar žemiečio gimi- 
naitis. Vis dėlto, samdinys nesivaržydavo šeimininko žmonai 
iškloti teisybę į akis. Dažnai tokį atvirumą išprovokuodavo tai, 
kad samdinys gyveno kartu su šeimininku — kartais šio na- 
muose apsistodavo sekmadieniais, per šventes arba kai nusi- 
leisdavo iš kalnų ganyklų. Kartais jie kartu gyveno pačiose ga- 
nyklose, kur šeimininkas su samdiniais išbūdavo keletą savai- 
čių ar menesių. „Pasisamdžiau pas Pjerą Konstaną iš Razigjero, 
— pasakojo Pjeras Mori, - ganydamas Merano tarpeklyje išbuvau 
su juo iki Šv. Mykolo rugsėjo menesi“ (III, 163). Pjeras Mori 
pasakojo ir daugiau atvejų, kai gyveno su savo šeimininku Bar- 
telėmiu Boreliu iš Akso (III, 155, 156) arba ponia Briunisan- 
da de Servelo, kurios avis ganė ir t. t." 

Piemuo iš tikrųjų buvo samdinys: dalį atlygio („salaire“ ar- 
ba „solde“, II, 181; III, 148) gaudavo natūra, maisto produk- 
tais. Kai Pjeras Mori gyveno Arke, dažnai palikdavo bandą ir 

keliaudavo pas šeimininką duonos: , Vieng rytą nusileidau iš ga- 
nykly ir nuėjau į Raimono Pjero namus duonos“ (IL, 127). Ta- 
ragonos regione, kur darbdavys gyveno toli nuo samdinių, Pje- 
ras Mori tapdavo kepėju — pats kepė duoną trobelės, arba cor- 
tal, krosnyje: „Tie žmonės aplankė mane kortalyje, kur tuo metu 
gyvenau, Flė (Fleys) ganyklose. Aš kepiau duoną“ (III, 165). 

Kita algos dalis buvo išmokama pinigais, dažniausiai nedi- 
delėmis sumomis kas mėnesį. „Kai Pjeras Mori ir Gijomas Beli- 
bastas tarnavo pas Pjerą Kasteli iš Bagos (Urželio (Urgel) diece- 
zija), — pasakojo Gijomas Moras, — Pjeras Mori gaudavo atlygi- 
nimą, kurį, manau, Gijomas paimdavo iš Pjero Kastelio už vieną 
menesi; už tuos pinigus Pieras pirkdavo Gijomui žirnių ir porų“ 
(II, 176, 181). 

Pagaliau, be algos, šeimininko ir piemens sutartyje būdavo 
numatyta dalytis gyvulių prieaugliu, sūriu, kartais ir vilna. Riba 
tarp algos grynaisiais ir natūra dažnai buvo neaiški. 

Žodis samdinys reiškė ir faktotumą, kuriam patikimos įvai- 
rios užduotys. Kepėjo, taip pat laiškanešio... Neraštingoje, ne- 
turinčioje pašto visuomenėje samdomas piemuo (lyg avėtų sep- 
tynmyliais batais) galėjo būti pasiuntiniu — šeimininkas įpa- 
reigodavo jį žodžiu perduoti įvairias žinias apie avis ... kata- 
rus, kartais net itin slaptas. „Pjeras Mori, — pasakojo Gijomas 
Moras’? , — metus pas Bartelemį Boreli iš Akso išbuvo piemeniu ir 
pasiuntiniu. Su Borelio avimis nukeliavo į Tortozą, paskui grįžo 
į Fua grafystę. Kai gyveno pas Borel, į skirtingas vietas nešiojo 
įvairius pranešimus, bet man niekada nepasakojo nei ką praneš- 
davo, nei kam“. 

Samdomas piemuo galėjo laikinai arba visiems laikams tapti 
nepriklausomu verslininku. Taip nutiko Pjerui Mori, kai jis 
užsidirbo pinigų, nors pinigingas dažniausiai būdavo neilgai. 
“II, 175. Piemenys turėjo tik jiems būdingą informacijos perdavimo sistemą: pieme- 

Dar kartą paklausykime Gijomo Moro: „Su broliu Arno buvo- 
me Raimono Bari iš Piuigserda piemenys, žiemojome su avimis 
Peniskolos lygumoje. Tą žiemą Pjeras Mori liko su mumis lygu- 
moje, bet dirbo savarankiškai, be šeimininko, nes buvo nusipirkęs 
iš Raimono Bari šimtą avių. Mes su broliu buvome Raimono Bari 
piemenys, o Pjeras Mori, aišku, gyveno su mumis, bet už savo 
pinigus“ (II, 183). 

Dar viena galimybė — piemuo samdomas, net trumpam 
netampa savarankišku verslininku, tačiau pabūna darbdaviu 
žemesnio rango piemeniui, kurį pasamdo pats. Tiesa, vienin- 
telis toks žinomas paradoksalus „samdinio-darbdavio“ atvejis 
— kolektyvinė samda, kitaip tariant, piemenų būrys. Visi iš 
Montaju, labai susigyvenę, be žodžių suprantantys vienas ki- 
tą, nes susiję giminystės ryšiais. „Pasisamdžiau piemeniu, — pa- 
sakojo Pjeras Mori, — pas Pjerg Kastelį iš Bagos. Išbuvau pas jį 
dvejus metus, teko žiemą ganyti Tortozos ganyklose. Su manimi 
dirbo piemenys Gijomas Moras ir Pjeras Moras (Pjeras Moras — 
tikras Gijomo pusbrolis, Raimono Moro iš Montaju sūnus). Pir- 
maisiais metais maždaug per gavėnią ganyklose mus susirado Gi- 
jomas Belibastas. Išbuvo pas mus tris mėnesius, nes pasamdème jį 
piemeniu“ (III, 166). Kitos samdos arba subsamdos sutartys, 
sudarytos šeimininko (arba jo piemenų?), buvo sezoninės — 
papildomai pasamdydavo vilnos kirpėjų. Pagalbos ieškodavo 
baigiantis pavasariui. 

Finansiniai piemenų ryšiai su darbdaviais nebuvo tik „ver- 
tikalūs“, šiek tiek panašūs į šiuolaikinius šeimininkų ir darbi- 
ninkų santykius žemės ūkyje ir gyvulininkystėje. Dalies pie- 
menų (tų, kurie net samdomi turėjo keletą nuosavų avių) ry- 
šiai buvo „horizontalūs“: kitaip sakant, egzistavo bendradar- 
bių susivienijimai arba susivienijimai su kitų piemenų šeimi- 
ninkais ir avių savininkais. „Aš ir mano draugai Gijomas, Pjeras 
ir Arno Morai, - pasakojo Gijomas Bajis, — nukeliavome žiemo- 
ti į Kaligo ganyklas (prie Taragonos). Turėjome nedaug avių, 
tad prisijungėme prie Pjero Vila (Pierre Vila) iš Piuigserdos pie- 

menų ir avių būrio. Jų buvo keturi piemenys ir mulų varovas, visi 
serdaniečiai“ (II, 390). Pasitaikius progai Pjeras Mori, broliai 
Morai ir jų šeimininkas, ne kas kitas, o katalonas Pjeras Kaste- 
lis iš Bagos, susikooperavo su serdaniečiais. „Kitą vasarą, - pa- 
sakojo gerasis piemuo, — atvarème avis į Palo tarpeklį (dabar 
Rytų Pirėnai) sr prisijungėme prie Arno Fore iš Piuigserda pieme- 
nų ir jų bandy. Visi piemenys buvo kilę iš Serdano“ (III, 167). 

Kai Pjerui Mori sekdavosi keletą sezonų iš eilės ir jį remda- 
vo seserys, jis tapdavo pats sau viršininkas. Tada elgdavosi įvai- 
riai — galėjo kam nors broliškai padėti, samdyti piemenis, ko- 
operuotis su kitu šeimininku ... ir vel tapti darbininku! Tokie 
įvairūs veiklos būdai praversdavo, kai situacija dėl feodalinių 
maitvanagių tarpusavio kovų kalnuose pasidarydavo nepaken- 
čiama. „74 vasarą, — pasakojo gerasis piemuo, — nukeliavau į 
Izavenos (Isavena) tarpeklį (Pirėnuose) prie Venasko (Vénasque). 
Ganiau su broliu Žanu, mudu pasamdėme Bernarą iš Bajulio 
(Baiuls), kad padetų prižiūrėti avis. Per Sv. Mykolą nusileidome į 
tarpeklį ir nukeliavome į Leridą. Turėjome aplenkti Kasteldano 
teritoriją, nes ten vyko karas tarp Narteso (Nartės) ir Gijomo den 
Tensos (den Tensa). Avis prijungėme prie dviejų gyvulių auginto- 
jų iš Uldekonos (Ulldecona) — Mašarono (Macharon) ir Gijomo 
Murjė (Mourier) avių. Su tų dviejų savininkų avimis (suprask — 
tapome asocijuotais samdiniais) nukeliavome žiemoti į San Mateo 
ganyklas. Aš, mano brolis ir du piemenys, vienas serdanietis, kitas 
iš Venasko“ (III, 195). Apibendrindamas pridursiu, kad tos 
įvairios asociacijos iširdavo taip pat greitai, kaip ir susilipdyda- 
vo. „Pjeras Mori, — pasakojo Gijomas Moras, - nusprendė at- 
skirti savo avis nuo šeimininko Pjero Kastelio avių. Tad iškeliavo 
su savo gyvuliais, o sugrįžęs aiškino, kad pardavė juos pirkliui iš 
San Mateo“. (II, 182). 

Be samdos sutarčių ir to, ką pavadintume „paprasta asocia- 
cija (apie ją ką tik kalbėjau), dar egzistavo įvairios sutartys „iš 
pusės“: kai kurie autoriai rašė, kas yra Tulūzos gasailles, Pro- 
vanso mėgeries, o kituose kraštuose beaux à cheptel (gyvulių ati- 

davimas ganiavai). Iš Montaju kilę žmonės, nesvarbu, ar jau 
įsikūrę svetimoje vietoje, ar emigrantai, gyvulius ganiavai ati- 
duodavo pagal parsaria variantą: sutartis, kurią Pjeras Mori 
(III, 169) sudarė su savininke Gijemete Mori, kraštiete gimi- 
naite (ją susitiko prie Taragono), buvo originalus gasailles va- 
riantas. Ši piemens ir savininkės asociacija gyvavo puikiai, nors 
abu partneriai gana smarkiai bardavosi. Be pinigų, Gijemetė į 
savo ir gerojo piemens parsaria pagrindu sudarytą asociaciją 
vėliau investavo dar dvidešimt papildomų avių. „Kitą rytą, — 
pasakojo piemuo, — iš Gijemetės gavau dvidešimt avių ir su jomis 
grįžau į Kaligo ganyklas“ (III, 181, tekstas netikslus). 

Parsaria sutartys egzistavo ir Montaju. Gijemetė Benė, ku- 
rios vyras buvo žemdirbys ir ūkininkas (turėjo darbinių jau- 
čių, jos po darbo reikėjo uždaryti į tvartą I, 487), apie 1303 
metus atidavė savo avis pagal parsaria sutartį į didelius Belo 
šeimos namus, nes ta šeima, atrodo, augino tik avis. „Maždaug 
prieš aštuoniolika metų, — pasakojo Gijemeté Benė 1321 me- 
tais, — mes su vyru kartu su Belo šeima auginome avis pagal par- 
saria sutartį. Buvo vakaras, leidosi saulė, viskas vyko ganiavos 
metu. Į Belo namus nunešiau duonos, kad namų gyventojai per- 
duotų tą duoną Gijomui Belo ir mano sūnui Raimonui Bene, nes 
jie ganė „bendras avis“ (I, 477). Pagal sutartį, kuri tikriausiai 
buvo sudaryta žodžiu, be notaro, Benė šeima „iš pusės“ Belo 
šeimai davė gyvulių, pasamdė dalį darbininkų ir nupirko duo- 
nos piemenims. 

VII SKYRIUS 


Piemeny mentalitetas 


Ar pakanka gilintis tik į ekonominius ir profesinius ryšius? 
Aptarus patraukliojo Pjero Mori asmenybę derėtų išsiaiškinti, 
kokie buvo Montaju piemens-bandų varovo — socialinė padė- 
tis ir mentalitetas baigiantis XIII amžiui. 

Iš pirmo žvilgsnio Pjeras Mori ir tokie kaip jis atrodo esan- 
tys pačiame visuomenės dugne. Jų padėtis panaši, bet ne visai 
tokia pati kaip šiaurės Prancūzijos samdinių paskutiniais se- 
nojo režimo amžiais. Jų gyvenimas sunkus, o profesija labai 
pavojinga. „Viduržiemį turėjote išeiti iš Belibasto namų, atsidūrė- 
te tarpeklyje, kur vos nenumirėte iš šalčio“, — Pjerui Mori kalbėjo 
Emersanda Marti, kai vieną dieną nusprendė gerajam pieme- 
niui išaiškinti, koks sunkus piemens gyvenimas ir koks netin- 
kamas šventojo vyro elgesys su Pjeru (III, 198). Ir Belibastas 
savo ruožtu atkreipė draugo dėmesį į tai, kad piemens gyveni- 
mas labai sunkus: „Pjerai, tavo gyvenimas — tai sunkios naktys ir 
sunkios dienos“ (II, 177). Kasdieniniai tokių kaip Pjeras Mori 
piemenų rūpesčiai, ypač žiemą, buvo beveik tokie sunkūs, pa- 
vojingi, kaip ir medkirčių, pavyzdžiui, Bernaro Befe, tapusio 
nelaimingo atsitikimo darbe auka. „Bernaras Befe (Žanos Marti 
iš Montaju vyras) žuvo Benifaksos (Benifaza) girioje (Ispanijo- 
je). Raunant medžio kelmą su šaknimis, ant jo užgriuvo šaknys 
bei akmenys. Mirė iš karto“ (II, 190). 

Nors Pjero Mori gyvenime ir pasitaikydavo pinigingų laiko- 
tarpių, tačiau jis pats manė esąs vargšas, negalįs kurti šeimos. Itin 
dažnai gulė be žmonos, į vieną lovą susigrūsdavo trys keturi vyrai. 
Apie tuščias naktis su netinkamais meilei sugulovais — piemeni- 
mis, pranašais ar sekliais — Pjeras Mori kalbėjo ne kartą. Pacituo- 
siu pirmą po ranka pakliuvusį pavyzdį: „73 naktį lovoje miegojome 
trise: aš, eretikas Belibastas ir Arno Sikras“ (UI, 202). 

Skurdas, dažnas ir mielas Pjero Mori draugas, atitiko jo 
gyvenimo idealą ir vertybių sistemą. Suprantama, tokį idealą 
visokeriopai skatino neoevangelinės idėjos, kurias Oksitanijoje 
ypač propagavo savanoriško neturto adeptai ir kiti tikintieji... 
Pranciškonai taip pat. Tas idealas buvo priimtinas Pjerui ir 
daugeliui piemenų katarų iš Montaju. Gerasis piemuo buvo 
demokratas iki kaulų smegenų, žinoma, kiek tai įmanoma XIV 
amžiuje! Jis niekino valgių gausą ir papuošalus, bent jau tada, 
kai tuo nusidėdavo Bažnyčia (apsirijėliams ir pinigų mėgėjams, 
jei tie nebuvo dvasininkai, Pjeras buvo atlaidesnis, nors kartais 
irgi griežtas). Nemėgo pranciškonų, kaltino juos už tai, kad 
nepaisydami jokio padorumo palaidoję žmogų puotauja. „Toks 
gėrimas ir valgymas, rimtai aiškino gerasis piemuo, — kenkia 
mirusiojo sielai ir kliudo jai patekti į rojų“ (II, 30). Ta tema 
Pjeras net citavo Evangelijos pagal Šv. Matą! ištraukas apie 
fariziejus. „Jie pokyliuose megsta pirmąsias vietas“. Citata ro- 
do, kad Evangelijos idėjos, kurias dar anksčiau skelbė tikintieji 
arba pamokslaujantys vienuoliai, iš dalies buvo priimtinos, jų 
Pjeras klausydavosi, nors ir negailėjo jiems šiurkščių žodžių? . 
Be kitų priežasčių, Pjeras tobuluosius mylėjo už tai, kad jie iš 
tikrųjų buvo darbštūs vargšai. Elgetaujantys vienuoliai tik sa- 
kė veidmainiškus pamokslus. 

Nuo dvasininkų perėjęs prie pasauliečių, Pjeras smerkė 7ra- 
kinguosius ir vadino juos piniguočiais (II, 58). Tie veidmainiai 
apsimetė neprisimeną eretiškos praeities. Nuo kalėjimo juos 
saugojo įtakingi ryšiai, kuriuos užmezgė išsižadėję praeities. 
„Sabartese pažįstu daug piniguočių, jų niekas nejudina, jie nelie- 
čiami, tačiau ir jie buvo eretikai“, — šiai žemiškai neteisybei Pje- 
ras priešpriešindavo rojaus idealą, kur „dideli ir maži bendrauja 
ir gyvena be problemų“ (I, 179). 


' Mt 23, 6. 
"II, 30; žr. žemiau, XXV skyrius. 


157 


Tokios lygybės idealas nepasiekiamas gobšuoliams Pjerui 
Klergui ar Arno Sikrui, kurie bet kokia kaina stengėsi išaukš- 
tinti arba atgauti savo domus. Pjeras Mori tyčiojosi iš tokio 
godumo, nes gerasis piemuo pats buvo benamis, bet kur susi- 
randantis guolį, tolimas nuo šio pasaulio turtų. Jo, klajojančio 
piemens, mentalitetas labai skyrėsi nuo kaimo namisėdų. Ir 
pasiturintys, ir nepasiturintys, jie gyveno Montaju užsidarę 
savo domus ir apžioję žemes. Ir laukė, kol išguis inkvizicija. 

Viena akivaizdaus piemenų skurdo priežastis nesunkiai nu- 
spėjama. Skurdžiais nesivaržydami skelbėsi ir tie, kurie patys 
buvo išnaudotojai. Ta priežastis — klajokliškas gyvenimas. Kar- 
tais piemenys turėdavo mulą su varovu, mulas nešiodavo vilną 
ir maisto produktus, o genant bandą — ir keletą kitų nešulių. 
Bet iš esmės mulas ar mulė buvo menki pagalbininkai, todėl 
piemuo savo turtą nešdavosi ant nugaros. Pjeras buvo toks stip- 
rus ir užsispyręs, kad panešdavo išskirtinį nešulį. Ant pečių 
vieną po kito tempdamas Arno Sikrą ir Belibastą Pjeras Mori 
perbrisdavo nemenką upę, taigi visiškai pajėgė iš Pirėnų į Ka- 
taloniją ant nugaros nusinešti savo mantą. Tačiau ir tokia jėga 
turėjo ribas. Užsikrovus drabužius ir kirvį, kitokiems impedi- 
menta vietos likdavo nedaug. 

Jei Montaju piemenys būtų turėjęs savo domus, galėtų sės- 
liai gyventi ir kaupti gėrybes. Deja, ganydami, ypač žiemą, 
piemenys gyveno pas svetimus — šeimininką, draugą, kūmą. 
Arba pas namo savininką, kuriam mokėjo kaip laikini nuomi- 
ninkai, nes daug laiko praleisdavo kalnų ganykloje. Blogiausiu 
atveju, neturint nieko geresnio, būtų tikęs ir „piemens namas“ 
ant ratų, tačiau nė vienas XIV amžiaus Pirėnų piemuo neturė- 
jo mobilaus būsto, nes kalnuose nebuvo kelių ir ten netiko nei 
ratai, nei vežimas. Vėlesniais amžiais piemeų namai išplito Pran- 
cūzijos šiaurėje. Bet ne Oksitanijoje. 

Iš Montaju kilęs piemuo-bandų varovas gimtuosiuose na- 
muose pas senus tėvus tik trumpai teapsilankantis, neturintis 
savo domus, turtą vertino kitaip negu „namus turintys“ sėslūs 

to laikotarpio gyventojai. Jei kalbėsime apie bandas ar net pi- 
nigus, reliatyviai piemuo galėjo būti turtingas, bet niekada 
neturėjo pakankamai daiktų, drabužių, indų, baldų, nenuim- 
davo derliaus ir t. t. 

Begalinis abejingumas žemės gėrybėms kilo ne tik dėl to. 
Pjeras Mori tai įrodė, kai susidūrė su turto problema. Jis mė- 
gavosi pinigais, bet netapo jų vergu. Kartą Ispanijoje Arno Sik- 
ras, tuomet dar užsimaskavęs šnipelis, emigrantams iš Monta- 
ju ėmė skųstis, kad del motinos erezijos tapo skurdžiumi. Nu- 
savinę turtą ir domus inkvizitoriai ją sudegino. Pjeras Mori at- 
kirto: „Nesielvartauk, kad esi neturtingas... Ši liga lengvai išgydo- 
ma! Pažiūrėk į mane. Tris kartus buvau sužlugdytas, tačiau dabar 
esu turtingesnis negu bet kada. Pirmas kartas buvo Arko slėnyje, 
kai Raimonas Molanas ir daugelis kitų išvyko atgailauti (dėl to, 
kad buvo katarai) pas popiežių. Būčiau turėjęs apie 2000 sū, bet 
viską praradau. Paskui netekau teisės į dalį palikimo (fratrisia), 
Montaju turėjau tokią teisę kaip vienas iš brolių, bet nedrisau (ink- 
vizicijos baimė) ten nuvykti. Vėliau pasisamdžiau piemeniu pas 
Akso iš Piuigserda žmones. Uždirbau 300 sū, patikėjau juos savo 
kūmui Urželio žemėje, o jis atsisakė man juos grąžinti. Tačiau 
šiandien esu turtingas, nes Dievas įsakė, kad su vargstančiais bro- 
liais privalome pasidalyti net ir vieninteliu obuoliu“ (II, 30). 

Kelis kartus Pjeras turėjo po šimtą avių, asilų (II, 57), o 
vieną kartą — beveik 300 sū. Kitą kartą 2000 sū. Apvali sume- 
lé. Bet vis dėlto daug mažiau už stambų žemvaldį Bernarą Kler- 
gą, kuris galėjo išleisti 14 000 sū, kad iš inkvizicijos nagų iš- 
plėštų brolį (II, 282-283). Vis dėlto, kai avių filosofas Pjeras 
Mori gyrėsi esąs turtingas, pats suprato, jog tai reliatyvu. Tik- 
rai turtingas — ne samdinys, toks kaip jis, o žemvaldys ükinin- 
kas, kuriam pakako turto, kad nereikėtų dirbti žemės savomis 
rankomis, kuris galėjo naudotis kitų darbu (III, 122). Be to, 
Pjeras gerai suprato ir įvairiomis progomis kartojo Belibastui 
tai, kad nepaisant tariamo turto jis pernelyg didelis skurdžius: 
neturi pinigų, daiktų ir namų, todėl negali tinkamai išlaikyti 

nei žmonos, nei vaikų, kuriuos ji jam pagimdytų. Dėl turto 
gerasis piemuo liko ištikimas mokytojo Žako Otjé, mokiusio 
jį Arko slėnyje, idėjoms: „Niekada nebūsite patenkintas turtais, 
kuriuos jums duos šėtonas, nors tie turtai ir būtų dideli. Turintis 
visada norės turėti daugiau. Negalėsite sustoti ir nebus galo, nes šis 
menkas pasaulis nežino saiko. Viskas, ką sukuria šėtonas, praeina 
ir išnyksta“ (III, 130-131). Tie kandūs žodžiai labai tiko žem- 
valdžiams, net ir katarams, nes juos nuolat vargino įkyrios min- 
tys ar kamavo namų bėdos (turiu galvoje Pjerą Klergą ir Arno 
Sikrą). Taigi Otjė įtikino gerąjį piemenį, kad bus išganytas, 
nors Pjeras Mori buvo toks lengvabūdis, kad visai nepaisė įpras- 
tų kaimo gyvenimo normų. 

Jei neskaičiuosime materialių daiktų ir nekilnojamo turto, 
kurio klajodamas neperveši, Pjeras Mori buvo turtingas. Bent 
jau pakako malonumų, kurių neatsisakydavo. Gyvenimas bu- 
vo įdomus, turiningas, neramus. Pjero bandos ganėsi „nenu- 
graužtose“ ganyklose. Jis pirko marškinius, siūdinosi paklo- 
des, drabužius, kuriems medžiagą audė iš savo vilnos. Sociali- 
niu ir ekonominiu požiūriu Pjeras, kaip ir jo kolegos bandų 
varovai, beveik visiškai nepriklausė nuo senjorijos ir feodalų. 
Žinoma, kartais tekdavo šiek tiek sumokėti senjorui, rinku- 
siam mokesčius už tarpeklį ir ganyklas. Bet iš esmės jo „gamy- 
binių santykių“ pagrindas — laisvos sutartys, samda ir koope- 
racija. Nors Pjero laikų visuomenė nebuvo moderni (nepamirš- 
kime, kad piemenų pasaulis atsirado dar neolito laikais, o pa- 
grindiniai principai susiformavo gerokai prieš XIV amžių), ga- 
lime konstatuoti, jog gerasis piemuo ir jo draugai nebebuvo 
pusiau natūrinio ūkio darbininkai. Tas ūkis jau merdėjo, bet 
geriau ar blogiau tebemaitino senojo Montaju namisėdas. O 
Mori aktyviai dalyvavo rinkos ekonomikoje. Tos ekonomikos 
pagrindas — bandų perginimas (visuose Pirėnuose) ir ganomų 
avių duodamos produkcijos panaudojimas. Tačiau Pjeras, be 
abejo, dar nepateko į negailestingą kapitalistinę sistemą. Jos 
reikalavimai visai kitokie negu laikotarpio prieš marą. Auto- 

riai, tyrinėję vietinių ir emigravusių Montaju gyventojų kas- 
dienybę, apstulbo del darbų ritmo, kuris buvo laisvas, su ilgo- 
mis pertraukomis, nesvarbu, kas dirbtų, — piemenys, žemdir- 
biai ar amatininkai... Ir Pjeras Mori, ir jo kolegos turėjo laisvo 
laiko ne tik žiemą, bet ir vasarą. Prireikus už jį avis ganydavo 
draugai, o jis nusileisdavo į miestelį žemumose, nugabendavo 
ten pinigus arba ieškodavo, iš ko pasiskolinti (III, 166). Kar- 
tais paprasčiausiai nedirbdavo, nes nenorėjo. Kontrolės nebi- 
jojo. Iškeliaudavo toli — aplankyti (ne darbo reikalais) draugų, 
meilužių (išskyrus atvejus, kai jos pačios aplankydavo jį trobe- 
lėje), pagaliau senų arba naujų kūmų, nes kartais krikštijo vai- 
kus. Apie tai vėliau. Pjeras Mori tikrai nebuvo namisėda pro- 
vincialas. Kaip Morai ir piemenys iš Serdano ar Arježo, jis gau- 
dė iš tarpeklio į tarpeklį, nuo kalno į kalną sklindančius gan- 
dus ir žinojo, kas dėjosi Katalonijoje, Pirėnuose, gimtajame 
krašte, kurį, beje, nepaisydamas inkvizicijos dažnai lankė?. 
Pjeras Mori, blaivaus proto, informuotas, turintis savo nuo- 
monę, visuomeniškas samdinys, mėgo šventes, mokėjo džiaugtis, 
neatsisakydavo skaniai pavalgyti su draugais. Kasdienis jo maistas 
nebuvo itin prašmatnus, bet jis dažnai ir sočiai valgė azoto turin- 
Cia mėsą, ožių, kiaulių, avių kepenis, kiaušinius, žuvis, sūrius ir 
gėrė pieną namuose, tavernoje ar gryname ore kartu su broliais, 
tevais, draugais, bičiuliais, priešais arba sbirais, pasiųstais nusa- 
vinti jo bandą. Pastariesiems iš karto jsiteikdavo patiekęs didelį 
duonos kepalą, kurį visi drauge sudorodavo“. Pjeras Mori buvo 
Gijemetės Mori, smulkios, iš Montaju ištremtos ūkininkės, vir- 
tuvės „ramstis“. Per šios šeimininkės surengtus pietus ar vakarie- 
nę būdavo pilna žmonių, ir būtinai Pjeras Mori, vaišės garsėjo 
dalyvių gausa ir temų įvairove, nors patiekalai gal ir ne visada 
būdavo puikūs. „Per gavénig, - pasakojo Gijomas Moras, — Güje- 
metes Mori namuose San Mateo sutikau Pjerg Mori, pačią Gijemetę 
Mori, jos sūnus Žaną ir Arno bei jos brolį, taip pat Pjerg Mori, Arno 


| II, 186, 187 ir kiti. 
II, 158, 184: III, 139, 140, 141, 148, 151. 

Sikrą iš Akso (šnipelį) ir daugelį kitų. Iš viso dvylika ar penkiolika 
žmonių. Visi pietavo tuose namuose. Valgėme žuvis. Aš nemėgstu jų. 
Be to, buvo ne žuvų metas. Tad stebėjausi. Pasiunčiau Gijemetės sūnų 
nupirkti ožio kepenų. Valgiau jas tr vaišinau svečius, kurie tą dieną 
sėdėjo su mumis prie stalo“ (IL, 183-184). 

Net užklupus badui ar nepritekliui (1310 metais) Pjeras 
Mori sugebėdavo gauti pakankamai miltų komandos draugams 
(bei sau) ir savo draugui Belibastui: po ketvirtį centnerio mil- 
tų vienam žmogui per savaitę (II, 176). Per šventes dosniai 
(kiek leido kuklios išgalės), padedamas draugo ir priešo Arno 
Sikro, sumokėdavo už Gijomo Belibasto ir šio švento asmens 
sugyventinės Raimondos vaišes. „Su Pjeru Mori, - pasakojo Arno 
Sikras, — susitarėme per pusę apmoketi Kalėdų išlaidas (valgį ir t. 
t.). Aš turėjau sumokėti už save ir Belibastą, Pjeras Mori už save ir 
Raimondą“ (II, 69). 

Šventės ar ne, Pjeras neturėjo nei „nekilnojamo“ turto, nei 
tokių asmeninių daiktų, kuriuos sunku gabenti. Bet turėjo daug 
draugų. Tai svarbiausia. 

Draugystė panaši į gyvenimą šeimoje. Gerasis piemuo netu- 
rėjo, o gal jau nebeturėjo nuosavo namo. Bet tėvų domus, gimi- 
nystę ir kilmę jis labai vertino ir buvo joms ištikimas. Ne veltui 
esi kilęs iš Montaju! Ta ištikimybė pasireiškė ir ideologijoje. „7e- 
vo ir motinos namą už ereziją sugriovė tris kartus, — aiškino Pjeras 
Mori Gijomui Morui (II, 174), — bet aš negaliu išsižadėti erezijos, 
nes privalau tikėti tuo, kuo tikėjo tevas“. Trumpa kalba, bet tokios 
kalbos kalbos įrodo, jog Montaju dėl erezijos nekildavo prieštara- 
vimų tarp tėvų ir vaikų, tarp senių ir jaunimo. 

Pjeras buvo ne tik geras sūnus, bet ir geras brolis. Buvo 
labai draugiškas ne tik giminaičiams. Meilė broliams kilo dėl 
to, jog Montaju stiprūs kilmės ryšiai. Pjeras tą meilę parodė 
dar būdamas jaunas, kai pagrobė seserį, jai sutikus, kad išva- 
duotų ją iš mušančio vyro valdžios?. Pjero Mori prisirišimas 

prie brolio Zano, tokio pat piemens ir bendradarbio, buvo 
ilgalaikis, tiesa, pasitaikydavo atsitiktinių barnių, tokių kaip 
tas, kuris kilo, kai ganė Izavenos tarpeklyje (III, 195). Jiems 
susibarus Žanas priekaištavo broliui: 

„— Eretike tu! 

— Paskui, - pasakojo Pjeras, — atsakiau Zanui: 

— Nutilk, tu ir pats beveik eretikas!“ 

Nereikšmingas vaidas. Vėliau Pjerui pasitaikė proga įrody- 
ti, kaip jis prisirišęs prie Žano. Vieną dieną Žanas susirgo ir, 
matyt, kliedėdamas ėmė grasinti padėsiąs suimti visus ereti- 
kus, su kuriais niekada nebuvo nutraukęs ryšių. Prie jo budė- 
jusi Gijemetė Mori nesusivaldė. „Reikia jį nužudyti, — pasiūlė 
kalbėdama apie ligonį. — Pasveikęs pasiys mus visus į kalėjimą ir 
laužą“ (III, 206). 

Išgirdęs pasiūlymą nužudyti brolį Pjeras reagavo greitai ir 
karštai. „Jei liepsite nužudyti mano brolį, - pagrasino gerasis pie- 
muo Gijemetei , — aš suėsiu jus gyvą, nereikės nieko“. 

Gijemetė iš karto pakeitė pokalbio temą. 

Meilė broliams galėjo virsti meile visiems, išmokyti nuošir- 
džiai draugauti su vyrais, kurie nebuvo giminaičiai, bet buvo 
tikri draugai. Pjeras labai gerai suprato, kaip toli gali nuvesti 
jausmų metamorfozė. Turiu galvoje vienpusę draugystę su Gi- 
jomu Belibastu. „Nors turiu keturis tikrus brolius, — kalbėjo Pje- 
ras, — Gijomą myliu labiau negu bet kurį iš jų. Tie, kas rūpinasi 
tikėjimo dalykais, — tai yra eretikai, visur ieško santarvės, taigi jie 
didesni broliai vieni kitiems negu to paties tėvo ir tos pačios tikros 
motinos broliai. Tie broliai visą laiką bendrauja tarpusavyje! Be 
to, — išsiliejo Pjeras, — pasistengsiu, kad Gijomui niekada nieko 
netrūktų, nes tai, ką turime, yra mūsų abiejų po lygiai“ (II, 182). 

Pjeras Mori, be abejo, vylėsi, kad Belibasto jausmai jam 
tikrai draugiški, arba nekreipė į tai dėmesio. Fifty-fifty buvo 
vienpusiškas. Pjeras mylėjo Gijomą, o ne atvirkščiai. Draugys- 
té be atsako — ne tik kilnios sielos, bet ir visos oksitaniškos 
kultūros bei netikros giminystės ryšių problema. Draugų ne- 

giminių brolybe, kai viskas dalijama į dvi lygias dalis, yra bro- 
liavimosi ritualo, žinomo nuo XIV amžiaus pradžios, išdava. 
Susibroliavimas buvo netikros giminystės forma. Tačiau 
1300 metais egzistavo ir kitokie Pirėnų piemenų santykiai, tai 
kūmai ir kūmos. Tie ryšiai jungė vyrą su vyru, vyrą su moteri- 
mi arba moterį su moterimi. Juos įteisindavo krikštynos: pa- 
krikštyto kūdikio kūmai, kūmos ir tėvai tapdavo atsakingi už 
vaiko auklėjimą ir ateitį. Tvirta abipusė draugystė, jungusi Pjerą 
Mori ir tuos, kuriuos jis mylėjo ir kurie jį mylėjo, nebuvo tik 
emocijos dėl emocijų, kaip yra dabartinėje visuomenėje. Jos 
pagrindas — dvipusio paternalizmo ryšiai. Tai rodo įžeidžia- 
mas Belibasto išpuolis prieš gerąjį piemenį. Šventasis vyras iš 
tiesų peikė net Pjero Mori norą bendrauti su žmonėmis. Pjeras 
sutikdavo būti krikšto tėvu ne tik iš meilės krikštijamai mažajai 
būtybei, bet ir norėdamas turėti daug draugų, vyrų ir moterų, — 
kūmų. „Jūs turite daug kūmų, — priekaištavo Belibastas Pjerui Mo- 
ri, - nes padedate krikštyti vaikus (bünate kūmu) ir toms šventėms 
leidžiate visus pinigus, tačiau krikštynos ir kūmavimasis nieko ne- 
verti, nebent tiek, kad jsigyjat draugų“. Užgauras tokių pastabų, 
Pjeras karštai išdėstė draugystės filosofiją: „Aš pats užsidirbu pragy- 
venimui ir galiu leisti pinigus kaip noriu, negailėsiu nei jums, nei 
kitam, nes šitaip (pabūdamas kūmu) įsigyju daug draugų“. Išdėstęs 
draugystės, gimstančios per krikštą, teoriją Pjeras Mori dar pafi- 
losofavo apie labdarą: „Aš noriu turėti daug draugų, manau, kad 
privalau daryti gera kiekvienam geram žmogui (t. y. eretikui ir ti- 
kinčiajam) ¿ir man bus visokeriopai atlyginta; net jei žmogus blogas 
(ne eretikas), vis tiek pasistengs atsilyginti už gautą iš manęs para- 
mg". Būtent kūmui, kurio pavardės nežinome, vienu metu Pjeras 
Mori patikėjo pinigus už avis, kai bijodamas inkvizitorių išparda- 
vė gyvulius (II, 175). Šis ir kiti epizodai patvirtina, kad tas kūmas 
buvo laikomas patikimu žmogumi. Tačiau toks nebuvo. „Vienu 
metu, — pasakojo Pjeras Mori, — piemenaudamas pas šeimininkus iš 

Aks lé Termy ir Piuigserda uždirbau 300 sū. Sig sumą patikėjau 
vienam kūmui, kuris gyveno Urželio regione. Jis man tų pinigų nie- 
kada negrąžino“ (II, 30). Be pinigų, kūmui galima patikėti žmo- 
gų, pavyzdžiui, moterį, svainę ar giminaitę, kai siekiama išsaugoti 
jos dorą ar užtikrinti saugumą. Kūmas taip pat gali pagelbėti 
(ypač jei turi didelį namą) kaip būsto savininkas. Svarbu iš anksto 
išsirinkti tinkamą asmenį. „74 žiemą, — pasakojo Pjeras (III, 194— 
195), — su broliu Žanu Mori žiemojome Kasteldane, notaro Beran- 
Ze de Sagria (Béranger de Sagrie), Žano Mori kūmo, namuose... 
Veliau į Kasteldaną atsivedžiau Blanšą Marti ir įkurdinau ją Beran- 
žė namuose“. Pjeras Mori iš tiesų globojo Blanšą Marti, jie buvo 
gana artimi, nes ji - Raimondos Pikjė sesuo, o ši - Belibasto 
sugyventinė, trumpalaikė gerojo piemens žmona. 

Galų gale jau patyrėme, kad kūmo liudijimas, užtikrinan- 
tis alibi, galėjo praversti. 

Bandų varovo amatas suteikė Pjerui daugybę progų būti 
pakviestam į krikštynas ir turėti kūmų, susiklosčius aplinky- 
bėms jis turėdavo net po keletą kūmų vienoje parapijoje. Kū- 
mų gausa ganant ar žiemojant buvo proga daryti pravaikštas 
darbe, ypač kai Belibastas gyvendavo netoliese. Pjeras galėjo 
lankyti draugą, motyvuodamas tuo, kad eina aplankyti kūmų. 
„Pieras Mori, aš ir dar septyni piemenys, — pasakojo Gijomas 
Moras, — su Pjero Kastelio avimis žiemojome Tortozos ganyklose. 
Gavėnios išvakarėse (tikriausiai per mėsėdą) Pjeras Mori paliko 
mane su avimis ir iškeliavo pasakęs: 

— Flikso kaime (prie Taragonos) noriu aplankyti kūmą, var- 
du Ejsalda (Eyssalda), Beje, ten turiu daugiau kūmų, vienas jų — 
Pjeras Joje (loyer). 

Iš tikrųjų Pjeras Mori beveik tris savaites praleido Flikse. Griz- 
damas į Tortozos ganyklas atsivedė eretiką Gijomą Belibastą, kurį 
Pieras Kastelis pasamdė vienam mėnesiui“ (I, 177). 

Be ypatingų draugiškumo ryšių, artimų tėvų ir vaikų san- 
tykiams, o dažniau ryšiams tarp brolių arba kūmų, Pjeras Mo- 
ri ir tokie kaip jis gana dažnai kurdavo asociacijas, kuriose žmo- 

nes jungė ir praktinė veikla, ir emocijos. Gyvendamas Fenujede 
ir ganydamas Orliu (Orlu) tarpeklyje Pirėnuose, Pjeras Mori su 
piemenų komanda stojo dirbti pas gyvulių augintoją Pjerą An- 
dre, kilusį iš Planezo (III, (Planėzes) 159-160). Situacija gana 
sudėtinga, nes tarp piemenų buvo ir du Pjero Andrė sūnūs — 
Bernaras ir Gijo. Giminystė plius tarnybiniai ryšiai. Bet dar svar- 
biau tai, kad Pjero Andrė piemenų komanda, kurioje pagrindinė 
figūra buvo Pjeras Mori, atrodo, patys sudarė nepriklausomą „ben- 
drovę“, nepasitarę del to su šeimininku. Sutartis buvo sudaryta 
su piemenų komanda, kurią pasamdė gyvulių augintojas metras 
Rokfejas (Roguefeuil) iš Sen Polio de Fenujedo. Visi Andrė ir 
Rokfejo komandų piemenys dvi vasaras ir mažiausiai vieną žie- 
mos ganiavą tapo bendradarbiais (socit) ir nesirengė bylinėtis 
su darbdaviais. Tokios savarankiškos darbininkų bendrovės na- 
riai netgi galėjo vieni kitiems prisiekti, kaip įprasta pietų kraš- 
tuose, nes sielos reikalai susipindavo su darbu. Belibastas, kal- 
bėdamas su Pjeru Mori, priminė trijų klajojančių piemenų, 
atvykusių iš šiaurinių Pirėnų šlaitų, atvejį. „Kelyje, vedančiame 
iš Servjeros (Serviére) į Monblaną, — pasakojo šventasis vyras 
gerajam piemeniui, — sutikau tris žmones: Raimoną Morą (iš 
Montaju), Bernarg Lofrą (Laufre) (iš Tinjako (Tignac) ir Rai- 
moną Bataje (Batailler) (iš Žebeco). Jie buvo vieni kitiems pri- 
siekę ir traukė uždarbiauti į Monblaną“ (III, 168). 

Tokias socialinio bendravimo formas, būdingas Arježo kalnie- 
čiams, skatino tremtis ir migracija, todel begliai turėjo būti soli- 
darūs. Toks bendravimas būdingas ne tik piemenims, bet ir mo- 
terims, išplėštoms iš gimtųjų kraštų, našlėms, moterims, atskir- 
toms nuo vyrų, tremties isbarstytoms nuo Aukštutinio Arježo iki 
Katalonijos. „Blanša Marti (iš turtingo Žiunako kalvio šeimos), — 
pasakojo Pjeras Marti, — ir senoji Esperta Servel (Taraskono kalvio 
našlė, kilusi iš Montaju) gyveno kartu su Matena, Espertos dukra, 
Léridoje, name šalia prietilčio įtvirtinimų“ (III, 197). Pagaliau Mon- 
taju ir Sabarteso asociacija galėjo būti sukurta dėl vendetos. Mo- 
rų šeimos vyrai buvo ištikimybės pagrindu sudaromų draugijų 

veteranai ir kūrė tas draugijas geram (kartu užsidirbti) ir blogam 
(kartu atkeršyti). Jau žinome, kaip prieš Pjerą Klergą sukilo keti- 
nusi jį nužudyti kabala: trys Montaju vyrai (du iš Morų šeimos, 
broliai piemenys), prisiekę duona ir vynu, sudarė tarpusavyje (tarp 
„compaings ) bendruomeninę susibroliavusiųjų draugiją. Jos tikslas 
— nužudyti kleboną. 

Giminystės, brolių, kūmų, bendrijų ryšiai pynėsi su paprasta 
draugyste ir eretikų arba antieretikų rezgamomis pinklėmis, nes 
kiekvienas žmogus, kiekvienas domus, kiekvienas piemuo norėjo 
turėti būrį draugų. Šūkis — „visi draugai“. „Jūs susirandate draugų 
per krikštynas ir suokalbius“, — kalbėjo Belibastas Pjerui Mori. „Pa- 
sveikink visus draugus“, — savo ruožtu tam pačiam Pjerui Mori 
atsisveikindamas ir iškeliaudamas į draugiškus namus priminė 
Raimonas Pjeras (III, 129). „Nešdinkis, del tavęs mus visus gali 
ištikti nelaimė“, — vidury Montaju Pjerui Mori Arno Forè vardu 
išdrožė Gijomas Moras, beje, Arno buvo gerojo piemens dėdė, 
aišku, bailys (II, 174). Išgirdęs paskutinį sakinį Pjeras Mori ėmė 
raudoti, nes suprato, kad Belo ir Forė šeimos, Pjero bendrapi- 
liečiai ir giminaičiai, bijodamos inkvizicijos, išbraukė jį iš drau- 
gy: daugiau nebesuteiks švento svetingumo, maldauja eiti sa- 
vais keliais. Prireikus numes kąsnelį duonos — šitaip sumokės 
už išvykimą. Anais laikais Odo krašto piemenų draugystė bu- 
vo viena svarbiausių ryšio formų, net tuo atveju, kai nesilaiko- 
ma jos įstatymų. Šiandien taip yra Korsikoje ir Andalūzijoje. 
Ta draugystė buvo daug stipresnė negu mūsų industrializuo- 
to pasaulio individualistinės visuomenės. 

Dažniausiai piemenys likdavo nevedę ir neturėdavo vaikų, 
nes nežinia kodėl patys manė esą pernelyg neturtingi, kad par- 
sivestų žmoną. Išimtys gana retos, dokumentuose tik užsime- 
nama, kad toks neįprastas atvejis yra buvęs. „Piemenavau su 
Gijomu Ratfru (Ratfre) iš Akso, jis turėjo žmoną iš Kodjeso (Cau- 
diés) 5 — kartą nusistebėjo Pjeras Mori. Išskyrus Gijomą Rat- 

fra ir keleta kity, piemenys profesionalai niekada nevesdavo, 
tad savo būrius turėjo papildyti iš prašalaičių, kitaip tie būriai 
būtų sunykę ir nustoję gyvuoti. 

Piemenys draugiškesni nei visi kiti. Kai kurie, pavyzdžiui, Gi- 
jomas Moras, negailestingai, bet teisingai, tik, beje, nesėkmingai, 
keršijo Klergams, nes šie išvarė iš namų ir persekiojo Moro šeimą. 
Vis dėlto piemenys (jų aprašymų turime daug) neatrodo buvę 
šunsnukiai nei, anot Sartre'o, nei tiesiogine žodžio prasme. Priešin- 
gai, šunsnukių be vargo radome ne piemenų pasaulyje. Turiu gal- 
voje, pavyzdžiui, Pjerą Klergą, Arno Sikrą, Belibasta, kartais pie- 
menaujantį, bet iš prigimties sėslų žmogų. Jis nuolat be saiko 
naudojosi nuoširdžiu Pjero Mori draugiškumu. 

Piemenų visuomenėje, kuri buvo malonesnė negu sėsli do- 
mus gyventojų grupė, Pjeras Mori — pats pozityviausias veikė- 
jas. Sunku surasti džiugiau kitų atžvilgiu nusiteikusį ir atvires- 
nį žmogų. Net tada, kai sveikindavosi vos pažįstamą, kuriuo 
nepasitikėti turėjo daug priežasčių, šypsojosi nuoširdžia pie- 
mens šypsena. Tuo, kaip ir daugelis kitų, naudojosi užsimas- 
kavęs šnipas Arno Sikras. „Kai įėjau į Gijemetės Mori namus, — 
pasakojo jis, — Pjeras Mori, sėdėjęs ant suolo, atsistojo, nusišypsojo 
ir mes pasisveikinome kaip buvome įpratę“ (Il, 28). 

Beje, Pjeras Mori manė, kad jo santykiai su Sikru ir kitais 
Belibasto kolonijos nariais turi būti tolerantiški, teikiantys 
džiaugsmo. „Pasišnekučiuosime drauge, — sakė gerasis piemuo, 
kalbėdamas apie Gijemetės Mori namuose netrukus įvyksiantį 
draugų susirinkimą, — ir pasidžiaugsime, nes būdami kartu pri- 
valome džiaugtis“ (II, 30). 

Mori mokėjo džiaugtis bendravimu ir sugebėjo tą džiaugsmą 
įkvėpti draugams, nors juos kartais kamuodavo prieštaringi jaus- 
mai. Draugai nerimavo dėl policijos, kurios dėmesio galėjo su- 
laukti nuolat budriai sekama Belibasto kolonija. „Vėl jus pamatę, 
— kalbėjo Gijomas Belibastas Pjerui, kai šis vieną dieną nusileido 
iš kalnų ganyklų, — apsidžiaugėme ir išsigandome tuo pat metu. 
Apsidžiaugėme, nes seniai jus matėme. Išsigandome, nes bijojome, jog 

inkvizicija galėjo jus sugauti kalnuose, priversti viską prisipažinti ir 
padaryti šnipu, kad galėtų mane suimti“ (II, 183). 

Belibastas apsiriko tik del šnipo asmens, o ne dėl policijos 
priemonių. Žmogus, per kurį įkliuvo, kaip Belibastas ir pats 
manė, buvo ne Pjeras Mori, o Arno Sikras. 

Pjeras nuoširdžiai pasijuokė ir ironiškai vyptelėjo. Maždaug 
taip: „Plepėk, drauguži“. Ganyklose Gijomas Moras gąsdino 
Pjera Mori kankinimais, o šis atsakydavo subtilia šypsena. Gi- 
jomas tvirtino, kad ateis diena, kai inkvizicija nebesiterlios su 
Pjeru. „Tave demaskuos, įskys, suims, Belibastą taip pat, — kal- 
bėjo Gijomas Pjerui. — Jie tau sutraiškys pirštus“ (II, 181). ,5- 
klausęs, ką kalbu apie likimą, — tęsė Gijomas Moras, — Pjeras 
Mori ème šypsotis“. 

Kai vieną dieną Gijomas Moras ėmė priekaištauti Pjerui 
dėl to, kad šis lankosi pas moteris, Pjeras atlaidžiai, šiek tiek 
ironiškai šypsojosi. 

„— Pjerai, — kalbėjo Gijomas, — tu renkiesi blogus draugus ir 
lankaisi pas negerus žmonės, turbūt nėra šuns, kuris tavęs nepažintų. 

Tai išgirdęs Pjeras nusišypsojo ir nieko neatsakė“. 

Taip šypsotis mokėjo ne tik Pjeras Mori, bet ir Beatričė de 
Planisol. Ji elgėsi panašiai kaip gerasis piemuo. Šeimyninėse 
senstančios Beatričės ir jos jauno meilužio Bartelėmio Amila- 
ko (Amilhac) scenose šis iš tiesų grasindavo įduosiąs ją inkvizi- 
cijai. „Ir aš pasakiau Beatričei, — pasakojo Baltramiejus, — kad 
įduočiau ją, jei būčiau Pamjė vyskupijoje ar kitoje vietovėje, kur 
veikia inkvizicija. Ji nusišypsojo ir atsakė: „Gerųjų krikščionių sektos 
kunigai (eretikai) geresni už tave“. 

Palikime Klergą ir Beatričę, grįžkime prie piemenų, ypač 
Pjero Mori. Fragmentinių pastabų apie piemenų psichologiją 
ir mentalitetą randame ir daugiau. 

Pirmoji diskusija šia tema įvyko Aks lé Termų apylinkėse. 
Pjeras į šį miestelį atvyko iš Fenujedo, kur dažniausiai gyven- 
davo. Iš Rusijono atsivarė mulą su druska. Taigi Aks lė Ter- 
mose prie pirčių (skirtų raupsuotiesiems) jis susitiko dar du 

žmones iš Montaju — Gijoma Belo ir savo brolį Gijomą Mori. 
Trys vyrai filosofuodami ilgai vaikštinėjo. Jų kalbose nuskam- 
bėjo nerimo gaidelių. Tuo metu iš tikrųjų pasklido gandas, 
kad bus surengtos eretikų, kurių Montaju ir Sabartese taria- 
mai gausu, gaudynės. Montaju vyrai, žinantys apie tikrą pa- 
dėtį, paklausė Pjero Mori: „Kaip tu, ieškomas už ereziją, drįsti 
gyventi Fenujede ir Sabartese?“ 

Pjeras išsamiai paaiškino: „Gyvenu Fenujede ir Sabartese, nes 
niekas nepakeis mano likimo (fatum). Savo likimą pasiryžęs pa- 
sitikti bet kur“. 

Likimas — lemtingas žodis ištartas. Jis dažnai skambėjo Pje- 
ro Mori lūpose ir ganant, ir puotaujant prie stalo. 

Mintis, kad likimo nepakeisi, lydėjo Mori kelionėse iki pat 
Ispanijos. Jis skausmingai suvokė realybę. Kartą Belibastas, prie- 
kaištaudamas Pjerui dėl klajokliško jo gyvenimo, siūlė surasiąs 
žmoną. „Pjerai, jūs tolstate nuo mūsų, — trumpai išdėstė šventasis 
vyras gerajam piemeniui, — nuolat genate bandas į Fua grafystę ir 
rizikuojate pakliūti į inkvizicijos rankas. Žiūrėkite, kad vieną kartą, 
kai būsite toli nuo mūsų, nepražūtumėte. Nes dabar galite klausytis 
eretikų, o prieš mirtį jus išklausys ir nuramins“ (III, 183). Pjeras 
atsakė kategoriškai: „Negaliu gyventi kitaip, negu buvau išauklėtas. 
Jei nuolat gyvenčiau Moreljoje (kanoniška ganiavos vieta Ispanijo- 
je), — nustipčiau“ (ibid.). Paskui gerasis piemuo vėl grįžo prie se- 
nos filosofijos: , Privalau paklusti likimui. Jei prieš mirti man skirta 
klausytis erezijos, taip ir bus. Jei ne, susitaikysiu su lemtimi“. Kitą 
kartą ta pačia tema piemeniui Gijomui Morui (tasai priekaištavo, 
kad gyvena kaip persekiojamas eretikas) Pjeras Mori vėl kaip pa- 
prastai kalbėjo: „Negaliu kitaip. Taip gyvenau iki šiol. Taip gyven- 
siu tr toliau“ (Il, 184). 

Iš kur Mori kilo taip atkakliai jį persekiojusi mintis apie 
likimą? Gal ją įskiepijo draugai katarai? Taip ir ne. Žinoma, 
jie šventai tikėjo likimu... Bet kartais patys sau prieštaraudavo! 
Belibastas, kurio toli gražu neapkaltinsi nenuoseklumu, kaip 
nepriklausomas teisėjas retkarčiais dėstydavo piemeniui seną 

antilikimo temą. Populiariai ji skambėtų taip: „Stenkis, ir Die- 
vas padės“. „Nuo žmogaus priklauso, — dar pridūrė Belibastas, — 
kokia lemtis jį ištiks: gera ar bloga...“ (III, 183). 

Iš tiesų, jei atmesime (iš dalies) albigiečių įtaką, tai nesun- 
ku šią likimo teoriją, priimtiną Pjerui Mori, priešpriešinti ana- 
logiškoms teorijoms, kurios būdingos įvairioms vakarinių Vi- 
duržemio jūros pakrančių kultūroms. Magrebo šalių ir Afrikos 
bei Ispanijos gyventojai taip pat tikėjo likimu. Pjeras Mori 
turėjo daug įvairių progų bendrauti su piemenimis saracėnais, 
ir tai paskatino jį mąstyti šia tema’. Neieškokime taip toli, 
pietų šalių krikščionybė (ją lėmė iki islamiškojo laikotarpio 
Magrebo gyventojas Šv. Augustinas) propagavo jau gana išvys- 
tytą malonės teoriją. Baisiausiose tos teorijos versijose irgi daug 
ženklų, liudijančių, kad likimas nulemtas iš anksto. Pagaliau 
prisiminkime, kad Pjeras Mori buvo kalnų piemuo, o būtent 
„garsieji kalnų piemenys“, pradedant laikotarpiu iki Renesan- 
so, savo sukurtame kalendoriuje pateikė paaiškinimus apie ne- 
išvengiamus vieno mikrokosmoso ryšius su kitu. Astrologija 
naudoja dvylikos Zodiako ženklų ciklą ir iš tiesų diktuoja savo 
įstatymus šiam dvylikos mėnesių trukmės žemės ūkio darbų 
kompostui. Taip pat dvylikai periodų, apimančių iš viso sep- 
tyniasdešimt dvejus metus (žmogaus gyvenimą). Vieną dieną 
Belibastas labai sunerimo (ne be reikalo, nes laužas jau laukė 
jo) dėl to, kad šarka triskart perskrido kelią. Pjeras pasityčiojo 
iš jo: „Gijomai, nekreipkite demesio į paukščius ir panašius žen- 
klus. Tai senų moterų darbas“ (III, 210). 

Pjeras Mori manė, kad likimas — tai ne paprasta magija, o 
aukštoji filosofija. Gal mintis, jog pasirinkimo nėra, buvo tik pa- 
prastas valstietiškas požiūris (būdingas nesivystančioms visuome- 
nėms), atkeliavęs iš labai senų laikų? Toks požiūris visais laikais 
buvo plačiai paplitęs tarp Prancūzijos kaimiečių. Atsitikus įsi- 
mintinam įvykiui, jie visada buvo linkę įžvelgti likimo pirštą. Li- 


į Pirmą kartą apie likimo reikšmę Pjeras Mori prakalbo po pirmosios kelionės į 
Ispaniją. 

kimas — rožė vėjyje. Kad nenukryptume nuo Montaju senbuvių 
(mane domina tik jie) temos, prisiminkime, jog fatalizmo idėja, 
tegu šiek tiek kitokia, sklandė tarp Klergų domus vyrų ir moterų. 
Jau žinome, kad klebonas Klergas, norėdamas išsaugoti šeimos 
namų žvaigždę arba laimę (eufortunium) drąsiai ostalio akivaizdoje 
liepė saugoti nukirptus tėvo Ponso plaukus ir nagus. Kitaip laimę 
suprato Gijomas Moras, kuris savo piemeniškoje kalboje prie- 
kaištavo Pjerui Mori, kad tasai lankosi pas blogus žmones ir užsi- 
ima neaiškiais reikalais: „Pjerai, tu darai negerus darbus (borias), 
vieną dieną viską nusineš velnias ir jūs visi nuskursite (infortunium) “ 
(II, 184). Į tokį išpuolį, kuris žodžiui „laimė“ suteikė krikščioniš- 
ką atspalvį (velnias), Pjeras atsakė, kaip ir turėjo atsakyti. Jis aiš- 
kiai išdėstė, koks likimas jo, migranto benamio, laukia: „Nieko 
negaliu padaryti, negaliu gyventi kitaip, taip gyvenau anksčiau, taip 
gyvensiu tr toliau“ (ibid.). 

Taigi ir Pjeras Klergas, ir Pjeras Mori savitai suprato, kas 
yra likimas, kas yra žvaigždžių nuausta gera ar bloga lemtis. 
Abu buvo iš vieno kaimo ir panašios jų mintys tikrai įrodo, 
kad Montaju filosofijai nesvetimas kaimietiškas fatalizmas.Ta- 
čiau kunigo ir piemens koncepcijos šiek tiek skyrėsi. Domus 
žmogui Pjerui Klergui žvaigždžių nulemta laimė pirmiausia 
susijusi su giminės ir namų likimu. Pjero Mori šūkis kitoks: 
„Nei namų, nei gimtinės“. Pjeras — „visų Pirėnų gyventojas“. 
Jam likimas ir laimė - asmeninė būtis, toji būtis svarbi vienam 
žmogui, o ne visiems ostalio gyventojams. 

Pjerui Mori fatumas — nepertraukiama socioprofesinė veikla. 
Gyventi taip, kaip skirta, vadinasi, žinoti savo vietą, neišsišokt, 
neieškoti nederamo darbo. Beje, amatas yra interesų šaltinis, gy- 
vybės ir energijos šaltinis. Ir toli gražu ne pagrindinė nelaimės ir 
skurdo priežastis. Vieną dieną Gijomas Moras, Pjeras Mori ir Gi- 
jomas Belibastas Tortozos ganyklose ganė avis ir kalbėjosi šia te- 
ma. „Pjerai, — tarė šventasis vyras gerajam piemeniui (II, 177), — 
liaukis gyvenęs kaip šuo, parduok visas savo avis, mes gyvensime iš 
pinigų, gautų už tavo gyvulius. Aš gaminsiu šukas. Taip mes abu 

išsiversime...“ | tai Pjeras atkirto: „Ne, aš nenoriu parduoti aviy. 
Buvau piemuo ir, kol gyvas, liksiu piemeniu“. 

Likimas. Šiuo žodžiu prasideda daugelis sakinių. Likimas — 
piemens pasirinkta būtis, o kalniečio laisvė — puikus bandų varo- 
vų likimo priedas. Net jei tenka miegoti po medžiu, beveik mir- 
tinai sušalti žiemą, o per rudens liūtis būti permerktam iki pas- 
kutinio siūlelio (I, 178; II, 15). Likimas — tai ir jauno piemens 
mokslas. Panašus į jaunystės gyvenimą pas tėvus. Vieną dieną 
Beseitoje, Teruelio regione, iš Montaju kilusi Emersanda Befe 
užsipuolė Pjerą Mori dėl tolimų išvykų į Arježo kalnus. Priekaiš- 
tavo, kad šitaip mirtinai gąsdina visus draugus, tikinčiuosius ir 
tobuląjį. Pjeras atsake: „Negaliu elgtis kitaip, negaliu gyventi kitaip, 
negu mane auklėjo“. (Nutritus turi dvi reikšmes: maitinamas ir 
auklėjamas). Po tokių banalių samprotavimų (suaugęs Žmogus 
išlieka vaikas, o jo žinios apsiriboja įgytom vaikystėje) Mori kal- 
boje nuskambėjo logiška mintis apie tiesioginį žmogaus ryšį su 
duona, kurios dėka auga kūnas. Per duoną atsiranda ryšys su že- 
me maitintoja, auginančia javus, kurių dėka žmogus auga. Į tą 
žemę jis vieną dieną ir sugrįš. „Žmogaus siela — tai duona“, — kal- 
bėjo Aukštutinio Arježo valstietis materialistas. Jo eretiškos kal- 
bos vieną dieną patraukė Žako Furnjė dėmesį. „Kas užraugta, rei- 
kia iškepti“, — savo ruožtu dėstė vienas Pjero Mori draugas, aiškin- 
damas, kodėl kartu gyvena Emersanda Befė ir jos dukra Žana, 
nors dukra nuolatos užsipuola motiną (III, 174). Apibendrinda- 
mas Gijomas Foras iš Montaju priminė, kad, nepaisant visų dok- 
trinų apie prisikėlimą, tas, kas kilo iš žemės, turi į ją sugrįžti. „Po 
mirties, — kalbėjo jis, - žmogaus kūnas suyra ir virsta žeme“ (I, 447). 
Tolimų žvaigždžių tvarkomas žmogaus likimas Montaju mąsty- 
tojams vis dėlto atrodė labai kūniškas, chtoniškas, valdomas že- 
miškojo mikrokosmoso, priklausomas nuo auklėjimo, kaip vai- 
kystėje priklausė nuo žemiškojo maisto. Žmonių likimus su gim- 
taja žeme jungia fizinis ryšys. Pjeras Mori tai gerai pajuto, kai 
vieną kartą Emersanda Marti jam priekaištavo dėl nuolatinių ke- 
lionių su bandomis į Pirėnus: „Sūnau, neturėtum ten grįžti. Geriau 

lik čia, su mumis. Tu juk neturi nei sūnaus, nei dukters, nei kito 
žmogaus, kurį privalétum išlaikyti, esi pats vienas. Galétum čia gy- 
venti labai nevargdamas. Jeigu tave sugaus, tu Žuvęs“. 

Pjeras atsakė aiškiai siedamas savo likimą su kelionėmis į tą 
mažytį kraštą: „Ne, negalečiau čia (Katalonijoje) gyventi, kad ir 
kas būtų, niekas nepakeis mano likimo“ (II, 183). 

Mori ir jo bendrai, didieji keliautojai, neturėjo nei žmonų, 
nei vaikų, nei namų. Nors buvo iš dalies pasiturintys“ (pinigai, 
gyvuliai...), negalėjo sukaupti daug nekilnojamo turto, nes varžė 
kelionės — jose neįmanoma turėti daug daiktų, kurių prisikaupia 
sėsliai gyvenant. Užuot kaupęs daiktus, Mori, traukdamas „taip 
toli, kiek gali nusinešti daiktus“, stengėsi jų turėti nedaug. Jo 
norai, ar „polėkiai“, buvo kitoks turtas. Tas turtas pakeisdavo šei- 
mą: tai atsitiktiniai ryšiai su meilužėmis iš ganyklos ar tavernos, 
bendravimas su žmonėmis — dirbtinė ir tikra brolystė, kūmavi- 
masis, dvasinė arba su darbo reikalais susijusi draugystė. Gyveni- 
mo būdas, kai gali laisvai pasirinkti likimą (ar tai nėra maloné?), 
patiko gerajam piemeniui... Jo likimas — paskirtis. Avis jam — 
laisvė. Laisvės Pjeras neiškeitė į lėkštę kietų lęšių. Jų dažnai siūly- 
davo draugai, šeimininkai, visi tie, kurie jį išnaudojo, kai norėjo 
apvesdinti, apgyvendinti vienoje vietoje, įvaikinti turtingoje šei- 
moje. Materialus turtas jam būtų buvęs tikrai sunkus nešulys 
tikrąja to žodžio prasme. Jį būtų buvę sunku nešti nuolatinėse 
kelionėse iš Taragonos krašto į Pirėnus. Mori turėjo mažai turtų, 
bet nebuvo skurdžius. O kai prarasdavo ir tuos trupinius, šypso- 
davosi. Žinojo, kad dirbdamas vėl nesunkiai užsidirbs. Apsiavęs 
gerais Kordobos odos batais (vienintelė prabanga, kurią sau lei- 
do), nes taip lengviau ilgai keliauti (I, 20), atitrūkęs nuo žemiš- 
kųjų turtų, nesirūpindamas dėl būsimo ir beveik neišvengiamo 
inkvizicijos rengiamo suėmimo, Pjeras Mori gyveno jaudinanų, 
aistringą gyvenimą ir buvo laimingas piemuo. 


" Būdavo net taip, kad Mori išlaikomas Belibastas aiškindavo, jog Pjeras „turtingas“. 
Kodel, savaime suprantama. 

Sodybų skaičius 1390 m. 


dr. 


Montaju tr Fua grafystės aukštutinių ir viduriniosios juostos 
regionų gyventojai XIV amžiaus pabaigoje 


Apskritimai didėja daugėjant gyventojų (sodybų skaičiui). 

Šaltinis: Dufau de Maluguer (žr. bibliografiją). 

1390 metais gyventojų buvo mažiau nei 1320 metais, bet pasiskirstę jie buvo panašiai 
kaip amžiaus pradžioje (J.Ficld-Recurat žemėlapis). 

Bandy varymas ir katarai 

Šis žemėlapis, kuris remiasi daugeliu B.Vourzay 

(žr. bibliografiją) žemėlapių, sudarytų vadovaujanti G.Duby, 
rodo Montaju gyventojų kararų ir piemenų maršrutus 

rytinių Pircnu šiaurėje ir pietuose (J.Ficld-Recurat icmelapis). 


ANTRA DALIS 


Montaju: 
gyvenimo būdas ir 
gyvenimo samprata 


Nuo gestų iki mitų 


VIII SKYRIUS 


Gestai ir seksas 


Kaipgi elgdavosi paprasčiausių žmogiškų jausmų apimti 
Montaju gyventojai? Kada jie verkdavo, kada džiaugdavosi? Pa- 
sakodamas apie Pjerą Mori, kalbėjau apie juoko ir šypsenos 
reikšmę. Dabar aptarsiu ašaras. Montaju gyventojai verkia, kai 
yra dėl ko verkti. Iš laimės ar del nelaimės ašaros jiems pradeda 
riedėti galbūt net dažniau nei mums šiandien (deja, apie verks- 
mo priežastis nėra jokios — nei senesnės, nei šiuolaikinės — sta- 
tistikos...). Šie žmonės verkia gresiant nelaimei ar jai įvykus; 
verkia, mirus brangiai jiems būtybei (ypač apraudami vaikai, 
kūdikiai). Ir vyrai, ir moterys išbąla, virpa, jei bijo, kad gali 
tapti dar viena inkvizicijos skundikų auka (II, 227, 279; III, 
357). Jie taip pat rauda — pagal tarp piemenų pastebėtą tam 
tikrą vertybių „skalę“, — jei yra išduodami draugystės ar soli- 
darumo ryšiais su jais susiję žmonės, ir ypač jei išdavystė dar 
„pagardinama“ grasinimais. Tuomet, jei tie grasinimai rimti, 
galima laukti ir inkvizicijos suėmimo. Būtent tokia yra Pjero 
Mori iš Montaju reakcija, kai jo dėdė Arno Forė ir krašrietis 
Gijomas Belo atsisako įsileisti jį į namus (teigdami, kad nenori 
sukompromituoti savo draugų), nes bijo represijų. Tad kai jie 
negerbia pačių švenčiausių svetingumo, giminystės, bendruo- 
meninių ryšių principų, Pjeras Mori verkia (II, 174). 

Tokia pati ir Gijomo Belibasto reakcija; pasirodo, jis jautres- 
nis, nei galima manyti, sprendžiant pagal audringą jo gyvenimą 
— žmogžudystė, meilužė, tremtis. Argi žmogų, turintį šitokią pa- 
tirtį, pavadintume nekaltu berneliu? Šventas žmogus verkia, pa- 
tyręs šoką, kai Žanas Mori (Pjero brolis) atsisako prieš jį klauptis 
ir dar grasina (tegu ir nerimtai) įduoti jį inkvizicijai. 

— Jei tu dar kartą paprašysi manęs prieš tave atsiklaupti, — 
sako Žanas Gijomui, — aš tave įskysiu (II, 483). 

— Po tokių mano žodžių, — tęsia pasakojimą Žanas, — eretikas 
nuėjo šalin verkdamas... 

O Arježo krašto moteris verkia iš džiaugsmo, sutikusi pie- 
menį iš savo gimtųjų vietų, mat šis papasakoja, kaip sekasi jos 
mylimiems žmonėms. 

— Blanšą Marti sutikau Prade', — pasakoja Pjeras Mori, — 
miestelio aikštėje. Pasisveikinau su ja ir perdaviau linkėjimus nuo 
jos sesers Raimondos ir nuo „senjoro“ Belibasto. Išklausiusi mano 
žodžius, Blanša nepaprastai nudžiugo ir iš džiaugsmo pravirko; 
paskui mane pabučiavo. 

x*k 

Taigi tie žmonės džiaugiasi, susitikę pažįstamus; tačiau jiems 
taip pat nesvetimas džiaugsmas, kurį sukelia kerštas, — tuomet 
džiaugsmą jie išreiškia rankų gestais. Kelia į dangų rankas, dė- 
kodami Viešpačiui. Mūsų laikų žmonėms šis gestas reiškia ką 
kita, kai mes tikrąja šio žodžio prasme „keliame rankas į dan- 
gų“. „Varydamas savo galvijus užsukau į Beseitg, — pasakoja Gi- 
jomas Moras. — Sutikau gatvėje Emersandg Befe. Ji manęs pa- 
klausė, kas naujesnio Montaju. Pasakiau jai, kad kunigas Pjeras 
Klergas suimtas už ereziją. Išgirdusi šią naujieną, Emersanda iš- 
kelė į dangų rankas ir ištarė „Deo gratias“. Taip pat elgiasi ir 
Bernaras Klergas, kai jam praneša, kad abu jo brolio skundikai 
suimti. „Sužinojęs, kad abu tie vyrai suimti, Bernaras Klergas 
iškėlė į viršų rankas, puolė ant kelių ir ištarė šiuos žodžius: 

— Dabar aš patenkintas: jie abu suimti“. 


Montaju dokumentuose šiek tiek kalbama apie labai senas, 
tačiau ir mūsų dienomis vis dar egzistuojančias mandagumo 
normas, kurios atsirado iš valstietiško (tebūnie mums atleista 
už tokį pasakymą) mentaliteto. Montaju, ir ne vien Montaju, 


III, 194. Blanša Marti, pabėgusi į Ispaniją, yra iš Žiunako (dabar Arježas). Prado 
kaimas nėra Ajono Pradas (ibid.); tai kita taip pat vadinama vietovė Taragonos 
krašte. 

gyventojai įpratę sveikintis su draugais, pažįstamais, aukštesnę 
ar žemesnę padėtį užimančiais žmonėmis kilsteldami gobtuva 
ir atsistodami kur kas greičiau, nei mes šiandien tai darome. 
Štai pavyzdys: Belo šeima, susibūrusi prie ugnies, švenčia ves- 
tuves; kopėčiomis iš s0/jė nulipa Gijomas Otjé, ir Belo šeima 
atsistoja, kad jį pagerbtų. Trobelės vyresnysis Pjeras Mori atsi- 
stoja, sveikindamasis su atėjusiais eretikais, duoda jiems duo- 
nos ir pieno. „Tikras“ turtuolis, gerą padėtį visuomenėje už- 
imantis Pradas Tavernjė taip pat stojasi, kad pasisveikintų su 
paprastu piemeniu Pjeru Mori, paskui atsisėda*. Savaime aiš- 
ku, kad kai sveikinasi lygūs su lygiais, jie taip pat atsistoja: jau 
minėtas Pjeras Mori, pamatęs ateinantį batsiuvį Arno Sikrą, 
stojasi nuo suolo ir smagiai juokiasi (II, 28). Ar reikėjo stotis 
sveikinantis su moterimis? Galbūt, tačiau tikslių duomenų nė- 
ra. Be to, nereikia pamiršti, kad Montaju visuomenėje domi- 
navo vyrai. Tokio pobūdžio elgesį mini tik šie tekstai: viename 
kalbama apie tobuląjį, kuris stojasi tik todėl, kad rengiasi pa- 
bėgti nuo moters, nes bijo „susitepti'; kitame kalbama apie 
du vyrukus, kurie staigiai atsitraukia, kad netyčia nepaliestų 
mūsų aprašomo kaimelio valstietės krūtų. 


x*** 


Dar šiek tiek apie mandagumą: Montaju gyventojai neturi 
papročio sveikindamiesi lengviau ar stipriau spausti vieni ki- 
tiems rankas, kaip mes tai darome šiandien. Ilgiau ar trum- 
piau nesimatę kraštiečiai susitikę tiesiog paima už rankos: „Ka: 
variau aveles į kalnus, į vasaros ganyklą, — pasakoja Pjeras Mori, 
— prie La Palmos sutikau eretiką Raimoną iš Tulūzos. Jis buvo su 
moterimi. Raimonas meldėsi pagal eretikų papročius kryžkelėje, 
už akmens. Pamatęs mane, pašaukė. Priėjau prie jo; ir, kaip esame 


* 1,371 (Belot); I, 337; III, 101, ir 135 (Maury); III, 127 (Tavernier). Taip pat žr. 
I, 129 ir III, 294 (kilsteleti gobtuvą). Sveikinantis ant kelių puolama (baimes ir 
mandagumo išraiška) dažniausiai prieš vyskupą ar aukštus inkvizicijos pareigūnus. 
Atsisveikindami žmonės vieni kitiems sako „sudie“ (III, 284). 

įpratę, kad parodyčiau, jog jį pažįstu, paëmiau jo ranką“. Pjero Mo- 
ri pasakojimas labai aiškus, jis reiškia, kad paimti ką nors už ran- 
kos — tai visuotinai priimta elgesio norma parodyti, jog pažįsti tą 
žmogų. Toks elgesys iš esmės skiriasi nuo eretikų papročių, pa- 
vyzdžiui, nuo katary maldos, nuo jų būdo sveikintis. 

Taigi žmonės ima vienas kitą už rankos, kad parodytų, jog 
vienas kitą „pažįsta“. Kasdieniame gyvenime draugės šiltai pa- 
ima viena kitai už rankos ir suspaudžia, jei dar vieno drauge su 
jomis esančio asmens kalbose galima išgirsti pavojų pranašau- 
jančių gaidelių?. 


Aptarėme mandagumo gestus bei gestus, kuriuos galime 
pavadinti socialiniais. Dabar pakalbėkime apie švarą ir higie- 
ną. Švara taip pat yra socialinio gyvenimo dalis: Montaju gy- 
ventojai visai nesiskuta ir menkai linkę praustis. Jie stropiai 
nesiprausia ir nesimaudo, tačiau labai dažnai utinėjasi. Utinė- 
ti vienas kitą — tai draugystės požymis. Draugystės tarp ereti- 
kų, ar tiesiog paprasti gyventojai iš draugiškumo nori būti ma- 
lonūs vieni kitiems. Utėlių pas Pjerą Klergą ieško jo meilužės 
Beatričė de Planisol ir Raimonda Giliu. Ieškoti utėlių galima 
lovoje, prie ugnies ar prie lango, arba net ant batsiuvio darbas- 
talio. Etatinė Klergų domus utinėtoja Raimonda Giliu savąjį 
talentą demonstruoja, utinėdama ir sūnų, ir motiną; ji rankio- 
ja utėles klebonui Klergui, taip pat senojo Ponso Klergo žmo- 
nai — matoma visų, ant ostalio durų slenksčio. Gaudydama 
parazitus, savo „pacientei“ perduoda šviežiausias bendruome- 
nės paskalas. Nors Klergai - žymūs kaimelio žmonės, jiems 
nėra nepatogu pasamdyti kokią nors moterį, gebančią mikliais 
pirštų judesiais išgaudyti juose apsigyvenusius gyvūnėlius. Ir 
i I, 191. Taip pat žr. II, 279 (kad žmogus nutiltų, reikia kumiÿteleti jam alkūne). Kiti 
gestai, elgesio normos: jei norima ką nors įspėti, kad nekalbčtų ir būtų atsargus, burna 


pridengiama ranka (III, 272); atidžiai žiūrima į veidą (motina į dukrą, kad sužino- 
tų, kada gi jai iš tiesų prasidėjo pirmosios menstruacijos: I, 248), ir t. t. 

Bernaras Klergas be jokių nepadorių ketinimų naudojasi seno- 
sios Gijemetės-„Belotės“ paslaugomis. Atsisėdusi ant slenks- 
čio, plieskiant saulei, mielaširdingoji ponia Gijemetė ieško utė- 
lių Bernaro galvoje ir įkalbinėja jį duoti grūdų tobuliesiems. 
Kadangi Bernaras beprotiškai įsimylėjęs Gijemetės dukterį Rai- 
mondą, jis, be jokios abejonės, skubiai pritaria savo utinetojos 
prašymui (II, 276). Labai retai Montaju gyventojai utinėjasi 
tose vietose, kur paprastai renkasi pasišnekučiuoti; jie įsitaiso 
saulėje, ant plokščių žemų namukų stogų; namai stovi greta 
arba priešais vienas kitą, tad kaimynai gali matyti vieni kitus. 
„Tais laikais, kai Montaju gyventojų dauguma buvo eretikai, — 
pasakoja Viuisana Testanjer, — ant namų stogų Gijemetę „Bene- 
te“ ir Alazaisą Riv utinėdavo judviejų dukterys Alazaisa Benė ir 
Raimonda Riv. Ėjau pro šalį ir išgirdau, ką jos kalbėjosi. Gijeme- 
tė „Benetė“ klausė Alazaisos: „Kaipgi įmanoma ištverti skausmą, 
kai tave degina ant laužo?“. Į tai Alazaisa atsakė: „Tikra tam- 
suole! Juk skausmą sau perima Dievas“ (I, 462, 463). 

Būtina paminėti, kad utinėdavo vien moterys, ir nebūtinai 
tarnaitės be padėties bendruomenėje (pavyzdžiui, žymi perso- 
na Beatrice de Planisol be jokių skrupulų utinėdavo savo nu- 
mylėtojo kunigo galvą). 

Utinėjimas sutvirtina šeimyninius ryšius, didina prieraišu- 
mą, yra jų išraiška. Meilužė utinėja meilužį ar meilužio moti- 
ną. Būsimoji uošvė utinėja būsimą žentą. Dukra rankioja utė- 
les iš motinos galvos*. O štai prausiamasi ypač retai. Keltis 
per sraunią vandens tėkmę pavojinga. Žmonės naudojasi bras- 
tomis, plaukia valtelėmis; vis tiek kartais paskęsta. Nesimaudo 
ir nemėgina plaukti. Dykinėjama prie Aks lė Termų, tačiau 


` Utinejimas (bei tai, jog Montaju gyventojai keliese miega tose pačiose lovose, geria iš 
tų pačių indy, valgo iš tų pačių dubenų ir t. t.) liudija apie tam tikrą jų gyvenimo 
būdą: Montaju gyventojai yra promiskuiteto kultūros atstovai. Ši kulrūra pasižymi 
savitais mandagumo ritualais, kurie skiriasi nuo dabartinių ir yra itin griežti. Pavyz- 
džiui, geriant iš vieno indo juk iškyla opi pirmenybės problema: kas gers pirmas? (žr. 
II, 24, tekstas apie Beltbastą ir jo gaują, charakteringas šiuo požiūriu). 

kitais tikslais: čia parduodamos avys ir mégaujamasi prosti- 
tutėmis. O pačiuose terminiuose šaltiniuose, kurie, beje, be- 
veik nieko nedomina, maudosi tik raupsuotieji ir dedervinė- 
mis nuberti žmonės. 

Tikros švaros laikosi (tiesa, žinoma apie tai nedaug) tobu- 
lieji ir pseudo-tobulieji: jiems praustis reiškia atlikti tam tikrą 
darbą, skirtą atgauti ritualiniam skaistumui. „Gijomas Beli- 
bastas rankomis lietė mėsą, paskui tris kartus jas nuplovė, prieš 
pradėdamas valgyti ir gerti“ (II, 31; I, 325). Belibastas nemano, 
kad svarbiausia — švarios rankos, jam rūpi veido ir ypač burnos 
švara; juk burna — laiminimo organas, be to, per ją į kūną 
patenka nešvarus maistas. Toks požiūris atskleidžia Montaju 
gyventojų mentaliteto ypatybes, susijusias su nepaprasta Żort- 
ne jų nešvara. Švari turi būti ne išorė, švarus turi būti vidus; 
oda nėra svarbi, svarbu tai, kas kūno viduje. Ar galima tokį 
mąstymą pavadinti absurdu? Juk net XVIII amžiuje bus įpras- 
ta manyti, jog jei nuo tavęs sklinda stiprus neprausiamo kūno 
kvapas, tai galų gale yra individualus vyriškumo požymis (bent 
jau tarp vyrų, savaime suprantama). 

Kai Montaju gyventojai prausiasi, jie vis tiek neliečia nei 
analinių kūno vietų, nei genitalijų. Jiems užtenka nuplauti 
tik tas kūno vietas, kuriomis laiminamas, liečiamas ar ryjamas 
maistas: rankas, veidą, burną. „Montaju, - sako Alazaisa Aze- 
ma“, — mirusiųjų kūnai neprausiami, jiems tik užpilama van- 
dens ant veido“. Atrodo, kad ant nuprausto velionio veido už- 
dėdavo audeklo gabalą. 

xk k 

Dar truputį apie higieną: Montaju, Arježo ir Odo kraštų 
gyventojai eidami miegoti nusirengia. Štai pavyzdys: ankstyvą 
rytą Žana Befė rimtai grasina ką tik iš lovos pakilusiam Beli- 


„Žr. I, 67; III, 151. 

I, 314: lavono veido plovimas (tai labai sena vietinė tradicija: nuo pirmosios XIII 
amžiaus pusės prieš lipdamos ant laužo moterys eretikės prausdavosi ir nusivalydavo 
nuo veido dažus, kad „nestotų prieš Dievą išsidažiusios“: I, 220-221). 

bastui, linki jam, kad laužo ugnis degintų jo kūną. Nei dau- 
giau, nei mažiau! (III, 175). Šventąjį žmogų šios Megeros žo- 
džiai nepaprastai išgąsdina, tad jis puola bėgti į laukus, basas 
nubėga apie dvi mylias, palikęs dalį rūbų lovoje, kurioje miegojo. 
Taigi prieš guldamas Belibastas nusirengė: nusivilko marški- 
nius bei nusimovė savo plačias trumpas kelnes (II, 33). 

Vis dėlto Belibastui teko miegoti ir nenusirengusiam: kai 
keliavo ir pakelės užeigoje turėjo dalytis viena lova su savo su- 
gyventine. Jis miegojo neprisiliesdamas nuogu kūnu prie nuo- 
gos Raimondos: tokiu būdu galėjo mulkinti tikinčiuosius del 
savo nesantuokinių ryšių. O paprasti valstiečiai ir amatininkai 
neturėjo panašių motyvų ar veidmainiškų skrupulų, tad gali- 
ma įsivaizduoti, jog jie gana dažnai miegodavo nuogi. Ir iš 
tiesų Arno Sikras pasakoja, kaip vieną naktį San Mateo jis mie- 
gojo vienoje lovoje su Belibastu. Skundikas pabrėžia, kad šven- 
tasis žmogus nusivilko marškinius, bet nenusimovė apatinių 
kelnių. Tokia pastaba leidžia daryti išvadą, kad Arno elgėsi ne 
taip droviai: jis miegojo visiškai nuogas (II, 31, 33). 

Nakų Montaju gyventojai nusivilkdavo drabužius. Kartais 
jie juos ir pasikeisdavo! 

Labai retai Pjerui Mori brolis Arno į ganyklas atnešdavo 
kitus marškinius: šis faktas gerajam piemeniui atrodo pakan- 
kamai svarbus, nes kalba apie tai, duodamas parodymus (III, 
34, 181). Drabužius ne tik keičia, juos ir skalbia, tik neaišku, 
ar šis reiškinys dažnas, ar ne: Belo šeimos tarnaitė Raimonda 
Arsen skalbia kokio nors skrupulingo tobulojo, o galbūt ir šei- 
mininkų, drabužius". 


O dabar sakraliniai gestai: nors piemenys Pjeras Mori ir 
Gijomas Moras simpatizuoja eretikams, jie nuolat peržegnoja 
maistą prieš valgį. (Taip pat elgsis valstiečiai ir XX amžiuje, — 
"I, 376. Drabužiai veikiausiai yra vertinami: Žanas Mori dienų dienas keliauja 
kalnuotomis vietovėmis, neša Belibastui (kuris rengiasi devėtais kitų žmonių drabu- 


žiais) sulopytus mirusio draugo drabužius (III, 172). 


184 


peilio galu „žegnos“ duonos kepaliuką prieš pradėdami jį val- 
gyti). Tačiau ne visi Montaju gyventojai laimina duoną: kai- 
mo seniūnui Bernarui Klergui eretikai daro stiprią įtaką ir jis 
atsisako kryžiaus ženklo virš savųjų „maisto produktų“. Žino- 
ma, susilaiko ir Gijomas Belibastas, laikąs save tobuluoju: jis 
nedaro prieš valgį atliekamų krikščioniškų judesių, tokių įprastų 
kaimiečiams. Vis dėlto paprastiems valstiečiams ir piemenims 
maistą, kurį ruošiamasi valgyti, laiminantys rankos gestai to- 
kie svarbūs, kad net doras kataras Belibastas, vietoj tradicinio 
kryžiaus ženklo, virš duonos apsuka ranka rarą. 

Prieš einant miegoti taip pat žegnojamasi. Reikia būti ne- 
tikinčiam ar veikiau eretiku, kaip, pavyzdžiui, Bernaras Kler- 
gas, kad nepadarytum šio paprasto judesio, — nebent tam yra 
kokių nors kliūčių (II, 283). 

Pajuokiančių judesių kategorija: galime tarp kitko paminė- 
ti drąsiojo mąstytojo, akmentašio Arno iš Savinjano gestą. Kad 
pasišaipytų iš apokaliptinės pranašystės, skelbiamos ant Ta- 
raskono tilto, subtilybių, Arno pašiepiamai mosteli ranka stai- 
giu riešo judesiu (net iki mūsų dienų išlikęs šis gestas)*. Del 
to, nors netrūko ir kitų motyvų, jis buvo apkaltintas erezija. 

Na, o nepadorūs judesiai keliavo iš amžiaus į amžių. Ploti 
rankomis (arba ranka mušti į kumštį) reiškia lytinį aktą. Pateiksi- 
me jums pavyzdį, kaip buvo parodytas toks gestas dviejų Tinjako 
(Aukštutinio Arježo slėnis) valstiečių pokalbio metu. Papasakota 
Raimono Segi (Raymond Segui), šio epizodo „herojaus“: 

— Ar žinai, kaip buvo padarytas Dievas? — paklausiau aš Rai- 
mono iš Ero (Raymond de V Aire). 

— Dievas buvo padarytas šūdinas ir užknisantis, — atsakė man 
Raimonas iš Ero, ir, tardamas šiuos žodžius, kelis kartus pliaukÿ- 
telėjo ranka į kitą ranką. 

— Negeri tavo žodžiai, — atkirtau jam. — Už tokius žodžius 
tave reikėtų nužudyti (II, 120). 


i I, 161 (Savignan). 

Su gestais, ašaromis, šypsena, ironija, nepadoriomis pozo- 
mis susiję jausmai. Pamjė registruose gausu duomenų apie jaus- 
mų pasaulį, o tiksliau — apie meilę, seksą bei galimą jų pasek- 
me — vedybinį gyvenimą. 

Jau turėjome progos šiek tiek kalbėti apie šiuos gyvenimo as- 
pektus, tirdami trobelę, domus bei bendruomenę. Dokumentuo- 
se rasti duomenys leido užsiminti apie kelias (galima būtų tokį 
skirstymą pavadinti ir geografiniu) seksualinio, jausminio ir ve- 
dybinio gyvenimo „rūšis“. Lytinių santykių neturi ar „atsitikti- 
niais ryšiais“ tenkinasi daugiausia piemenys, nes draugę jie gali 
susirasti tik atsitiktinai; tokios draugės ganyklose ir miesteliuose 
kartais vadinamos kekšėmis. Kaime, pavyzdžiui, tame pačiame 
Montaju, žemdirbių bendruomenėje, porų gyvenimas įvairiapy- 
lis, ir tai normalu; kartais pasitaiko ir seksualinių nusikaltimų. 
Egzistuoja įvairiausio pobūdžio vedybos ir konkubinatas: galin- 
gos veik trubadūriškos aistros; santuokos iš meilės ar be meilės; 
laukimas, pripratimas, paperkamumas, prisirišimas. Ir tik mies- 
tuose jauni iš gerų šeimų kilę berniukai, atvykę iš kaimo mokytis 
„mokyklose“, palikę gimtuosius domus, gali papulti į homosek- 
sualistų tinklus, nors ir negausius, egzistavusius toje epochoje. 
Taigi šie tinklai egzistuoja daugiausia miestuose, ne kaime, ir vei- 
kiau dvasininkijos, ne pasaulietiniuose sluoksniuose. Galime pri- 
siminti Virgilijų, tačiau jie atsiranda veikiau iš rafinuotos miestie- 
tiškos, o ne iš valstietiškos piemenų gyvensenos. Taigi apie ne 
kaime gyvuojančią pederastiją Žako Furnjė „Registre“: jis vėl mums 
pateikia tikrą psichologinę biografiją. 

Kilimo iš Pamje djakono padėjėją, nuo vienuolio įžadų at- 
leistą pranciškoną Arno de Verniolį (Arnaud de Verniolles) 
dar visai vaiką „supažindino su homofilija“ vyresnis mokslad- 
raugis, būsimas kunigas’. Tuomet buvau dešimties ar dvylikos. 
Maždaug prieš dvidešimt metų. Tėvas mokytis gramatikos įtaisė 
mane pas garsų mokytoją metrą Ponsą de Masabiukiu (Pons de 


* III, 39: III, 49 

Massabucu), kuris veliau tapo dominikonu. Miegojau viename 
kambaryje su tuo metru Ponsu ir kitais mokiniais, Pjeru iš Islio 
(Pierre de l'Isle) (iš Montegiu) (Montaigu), Bernaru Balesa (Ber- 
nard Balessa) (75 Pare) ir Arno Orioliu (Arnaud Auriol), ševal- 
jé Pjero Oriolio sūnumi. Tas Arno buvo kilęs iš La Bastid de Seru 
(La Bastide-de-Sėrou); jis jau skutosi barzdą, o dabar jis dvasi- 
ninkas. Ten taip pat buvo ir mano brolis Bernaras de Verniolis 
bei kiti mokiniai, kurių vardus pamiršau. 

Bendrame mokytojo ir mokinių miegamajame šešias savaites 
miegojau vienoje lovoje su Arno Orioliu. Ketvirtą ar penktą naktį 
Arno, manydamas, kad kietai miegu, pradėjo mane bučiuoti, 
spraustis man tarp šlaunų ir judėti taip, tarsi būčiau moteris. Ir 
taip nuodėmingai paskui jis elgdavosi kiekvieną naktį. Buvau vai- 
kas, man tai nepatiko. Tačiau gėdos apimtas nedrįsau niekam 
papasakoti apie šią nuodėmę. 

Vėliau metro Ponso de Masabiukiu mokykla buvo perkelta 
į kitą vietą. O Arno de Verniolis miegojo su kitais mokiniais ir 
su mokytoju. Mokytojas šykštus, stengėsi taupyti, gailėjo pa- 
talynės, tad miegojo su dviem mokiniais. Taigi niekas nebesi- 
kėsino į jaunojo Verniolio dorovę. Tačiau „blogis“ jau padary- 
tas. Miegodamas vienoje lovoje su moksladraugiais mokinys iš 
Pamjė suvokia giliai viduje užslėptus norus. Jį suviliojo visai 
dar vaiką, ir Verniolis pasmerktas tapti homoseksualistu. 

Jis kurį laiką tęsia mokslus Tulūzoje; šiame dideliame mieste 
seksualinė jo orientacija galutinai išryškėja po keletos nenu- 
matytų atsitikimų, kurių reikšmę studentas veikiausiai linkęs 
perdėti ir kuriuos jis neteisingai interpretuoja: Tais laikais, 
kai raupsuotuosius degindavo, — pasakoja Arno, — aš gyvenau Tu- 
lūzoje. Vieną dieną „padariau tai“ su prostitute. Po šio nuodemin- 
go poelgio mano veidas pradėjo tinti. Tuomet siaubingai išsigan- 
des pamaniau, kad susirgau raupsais; nieko nelaukdamas prisie- 
kiau, kad ateityje nesimylėsiu su jokia moterimi; reikėjo laikytis 
priesaikos, tad pradėjau piktnaudžiauti berniukass. 


Nežinoma, kokios buvo tikrosios Arno de Verniolio veido 

ištinimo priežastys po apsilankymo pas Tulūzos prostitutę: 
gal tai buvo Kvinkės edema, o gal kitokia alerginė reakcija, 
kurią galėjo sukelti net ir prostitutės kambaryje esančių gėlių 
žiedadulkės. O gal tuo metu jam įgėlė koks didelis vabzdys: 
bitė, voras, skorpionas... Negalima atmesti ir infekcijos (gal 
streptokokais?) tikimybės. Viena yra tikra: Arno raupsais ne- 
susirgo. Tačiau jo baimė natūrali, nes tuomet žmones buvo 
apėmusi visuotinė isterija dėl raupsų, o su ja susijęs ir nerimas, 
kurį keldavo lytiniai santykiai. 

Po šių dviejų traumų Arno galutinai nusigręžia nuo mote- 
rų. Tampa aktyviu homoseksualistu, nėra labai žinomas tuose 
sluoksniuose, tačiau jo pasisekimas tarp vyrų abejonių nekelia. 
Jis gundo paauglius ir jaunuolius, nuo šešiolikos iki aštuonio- 
likos metų: pavyzdžiui (III, 49), Pjero Ro sūnų Gijomą Ro 
(Ros), kilusį iš Ribuiso (Ribouisse), dabartinio Odo, ir Gijo- 
mą Bernarą iš Godjeso (Gaudičs), dabartinio Arježo. Su šiais 
daugiau ar mažiau naiviais mokiniais lytinių santykių turi bu- 
vęs mokinys, kurį kadaise mokykloje patį išnaudojo: taip kar- 
tojamas šis „kultūrinis“ fenomenas. Gijomas Ro ir Gijomas 
Bernaras kilę iš kaimo, tačiau gyvena mieste. Kartas nuo karto 
Arno be ceremonijų paima savo auką ant mėšlo krūvos. Kartais 
jis elgiasi „ceremoningiau“: jaunąjį savo „grobį“ nusiveda į vy- 
nuogienojus, mažą kaimišką trobelę. Ten juo mėgaujasi, ver- 
čia mėgautis ir juo pačiu, priverčia parodyti, jog auka santy- 
kiauti — daugiau ar mažiau entuziastingai — sutinka pati: „A7- 
no grasino man peiliu, užsuko ranką, tempė mane, nors aš prieši- 
nausi, pargriovė ant žemės, bučiuodamas suspaudė glėbyje ir išliejo 
sėklą man tarp kojų“, - pasakoja Gijomas Ro (III, 19). Tačiau 
Arno de Verniolis teigia, kad jokios prievartos prieš jaunuolį 
jis nenaudojo: „Mes abu darėme tai savo noru“, — taip jis ko- 
mentuoja aprašytąjį epizodą (III, 43). Savaime suprantama, 
Arno neriasi iš kailio, kad sodomijos aktą atliktų įvairiomis 
pozomis: kaip su moterimi, iš nugaros ir t. t. (III, 31). Kartais 
trobelėse, kuriose jis prisiglaudžia su savo meilužiais, šie užsi- 

velka tunikas, kaunasi ir šoka prieš darydami sodomijos nuo- 
dėmę. Kartais jie nusirengia ir lieka visiškai nuogi (III, 40, 41, 
42, 44 ir kiti). Po meilės ir bučinių Arno su tuomet su juo 
esančiu meilužiu uždeda ranką ant Naujojo testamento, ant 
liturginio kalendoriaus (III, 40) ar ant vienuolyno refektoriaus 
biblijos ir prisiekia, kad niekuomet niekam neprasitars, kas 
tarp jų buvo. Studentas meilužiams duoda dovanėlių, gal ir ne 
visuomet noriai, pavyzdžiui, padovanoja peilį ar ką kita. Taip 
šis vyras leidžia laisvalaikį, ypač naudojasi dienomis, kai nerei- 
kia dirbti: jis švenčia per šventes. Per šventes dalis paauglių, 
taip pat vienuolių ir elgetaujančių brolių — tokia yra Arno so- 
cialinė aplinka — aktyviai masturbuojasi (III, 43 ir kiti). Arno 
de Verniolis, jei juo patikėsime, aiškiai nesuvokia, koks rimtas 
nusikaltimas Romos Bažnyčios akyse yra sodomija. „Labai 
nuoširdžiai pasakiau Gijomui Ro, — teigia jis, — kad sodomijos 
nuodėmė yra iš esmės tokia pat didelė kaip ir nesantuokiniai lyti- 
niai santykiai ar nevaržoma masturbacija. Netgi įsivaizdavau ir 
man tai atrodė paprasta ir aišku, kad sodomija ir nesantuokiniai 
lytiniai santykiai yra, be abejonės, mirtinos nuodėmės, tačiau kur 
kas mažesnės nei atimti skaistybę nekaltai mergelei, nei svetimote- 
riavimas ar kraujomaiša“ (III, 42, 49). Kalbanų Arno apninka 
abejonės. Jis tarsi vėl tampa savo religinės, dogmatinės, discip- 
lininės kultūros atstovu. „Žinojau, — priduria jis, — kad išriši- 
mą už sodomijos nuodėmę gali duoti tik vyskupas arba laikinai 
vyskupo pareigas einantis asmuo“ (III, 43). 

Socialinės grupės, tarp kurių praktikuojama pederastija, mi- 
nimi Pamjė registre, — tai gana išskirtinės, miestietiškos ap- 
linkos žmonės, tiesa, turintys ryšių kaime ar iš ten kilę: šioje 
aplinkoje netgi aptinkamas vienas individas, gyvenantis pa- 
čiame kaime. Tačiau jis tikrai nėra paprastas valstietis: pri- 
klauso šiek tiek išprususių žmonių sluoksniui, iš kurio vėliau 
ir „išeina“ tos epochos homoseksualistai. Šis žmogus arklinin- 
kas ir gyvena Mirepua krašte. Kilmingasis kaimo arklininkas 
pirmasis suvedžiojo Gijomą Ro, kai tas buvo dar vaikas (III, 

41); na, o pastaruoju vėliau mėgavosi Arno de Verniolis. 

Arno ir tokie kaip jis paprastai savo dėmesį atkreipia į kai- 
me gimusius mokinius; juk jie iš pasiturinčių šeimų, siekian- 
čių, kad jų atžalos mokytųsi mieste. Taigi jaunuoliai priklauso 
kaimo buržuazijai arba net kaimo bajorų sluoksniui. 

Vis dėlto vienas iš jaunųjų Arno „taikinių“ yra kilęs iš „liau- 
dies“ (bet ne iš neturtingų valstiečių šeimos). Jaunuolis — bat- 
siuvio mokinys, jam aštuoniolika, kilimo iš Mirepua. Mokosi 
pas Pamjė batsiuvį Bernarą iš Tulūzos. Būsimasis kurpius vaiz- 
duojasi pažįstąs gražių moterų (III, 45). Jo homoseksuali pa- 
tirtis su Arno trumpa: aktas ant mėšlo krūvos (tokių mėšlo 
krūvų yra visų ar beveik visų namų kiemuose ir Pamjė, ir Mon- 
taju). Ši istorija baigiasi vos užsimezgusi, tai tiesiog šiek tiek 
daugiau nei paprastas flirtas. 

Žako Furnjė „Registre“ kategoriškai teigiama: nors vieno ar 
kito mokinio šaknys kaime, sodomijos židinys — miestas. „Pamjė 
gyvena daugiau nei tūkstantis sodomija užsikrėtusių žmonių", — 
sako Arno, kuris aiškiai padidina skaičių, tačiau tiksliai nuro- 
do šio reiškinio plitimo vietą — miestietišką aplinką (III, 32). 
Aplinka veikiau prabangi: juk matėme, kad homoseksualistai 
verbuojami kur kas dažniau iš mokyklų mokinių tarpo, o ne iš 
amatininkų mokinių. Ne tokių jaunų homoseksualistų galima 
rasti ir pasaulietinės dvasininkijos sluoksniuose: Arno dažnai 
mini vieną kanauninką, kuris, padauginęs vyno, prašo tarno 
arba knygas nešiojančio asmens, kurio maistu ir pastoge jis 
rūpinasi, patrinti jam kojas. Įsiaudrinęs kanauninkas nedelsia, 
puola bučiuoti, glėbesčiuoti masažuotoją, o vėliau galbūt nu- 
veikia ir ką nors daugiau (III, 41, 44). 

Mažesnieji broliai ir jiems priklausantis kaprizingasis Arno 
de Verniolis kaltinami išklydę iš „tiesaus“ heteroseksualumo 
kelio. „Vienas mažesnysis brolis iš Tulūzos, mokytojo Raimono iš 
Godjeso sūnus arba sūnėnas, pasitraukė iš ordino, nes šio ordino 
vienuoliai, jei tikėsime mineto brolio kaltinimais, linkę į homo- 
seksualizmo nuodėmę“ (III, 31, 32). 

Arježe ir Tulūzoje paplitusio homoseksualizmo miestietiš- 
ki, klerikaliniai, gal net ir elito, vienu žodžiu, nevalstietiški (ir 
ne namuose taikomi) modeliai priimtini Arno de Vernioliui. 
Šis vyras subtilus (taip, kaip tai suvokiama mieste); jis apsi- 
švietęs ir jau apsiskaitęs — nėra ko nė lyginti su gana šviesiais 
beveik vien tik žodinės tradicijos Montaju gyventojais. Mūsų 
„geltonųjų kryžių“ kaime turėti knygą ar paprasčiausiai pasi- 
skolinti ją (iš kur nors patekusią į kaimą) trumpam laikui — 
nepaprastai retas, ypatingas reiškinys; na, o Arno de Vernio- 
liui įgyta, pasiskolinta ar Pjerui ar Žanui paskolinta knyga — 
tai kasdienybė. Tarp tų „keliaujančių“ Arno veikalų, kuriuos 
pykčio pagautas jis retkarčiais mėto į savo jaunųjų draugužių 
galvas, aptikta biblijų, evangelijų, liturginis kalendorius. Ir ne 
tik: rasta Ovidijaus knyga, — juk jau pastebimi pirmieji Rene- 
sansą pranašaujantys ženklai. Ovidijaus knyga - knyga visų 
meilės rūšių teoretiko ir praktiko... Arno lankėsi Tulūzoje, buvo 
nukeliaves iki Romos (III, 33). Pamjė jis sutinka valdietį Rai- 
moną de la Kota (Raymond de la Côte). Trumpai tariant, Ar- 
no de Verniolis yra išprusęs, turi įtakingų ryšių, pažįsta žmo- 
nes ir pasaulį. 

Tačiau neverta manyti, kad Arno de Verniolis yra sociali- 
nės sėkmės simbolis. Veikiausiai kilęs iš prastuomenės, ne- 
trokštantis jokiu būdu grįžti į tą socialinį sluoksnį, jis yra mar- 
ginalas pačiom įvairiausiom prasmėm. O gal net ir nevykė- 
lis. Greitas turėti visuomenės smerkiamų lytinių santykių, 
greitas elgtis taip, kad sukeltų problemų integruotis į vi- 
suomenę. Šis mažasis brolis taip ir liko tik diakono padėjė- 
jas (III, 35). O tikriausiai jis svajojo apie kunigystę. (Toks 
Verniolio noras nėra išimtis, — Arježo visuomenėje radome 
keletą pavyzdžių apie tai, kaip karštai trokštama tapti ku- 
nigu; tad Arno atvejis minimoje epochoje nėra originalus: 
prisiminkime kad ir Beatričę de Planisol, visuomet labiau 
simpatizavusią dvasininkams.) 

Taigi nuolatos įkaušęs brolis Arno mėgsta apsimesti kuni- 

gu: 1320 metais tapatybės pasisavinimas itin dažnas reiški- 
nys. Pasitaikius įvairioms progoms jis mielai klausosi jauni- 
mo išpažinčių; jaudulio apimtas laiko „savo pirmąsias mišias“: 
savaime suprantama, tai netikros mišios. Dvigubą žaidimą Ver- 
niolis žaidžia pirmai progai pasitaikius: kaip slepiantis tikrąją 
savo orientaciją homoseksualistas, kaip „pseudokunigas“. Jo, 
kaip nusidėjėlio, ryšys su Katalikų Bažnyčia taip pat dvipras- 
miškas: šis vyras kenčia, kad negali įgyvendinti troškimo tapti 
kunigu; jis norėtų teisėtai laikyti mišias ir atleisti nuodėmes, 
sėdėdamas klausykloje. Tačiau, kita vertus, jis pasitraukė iš 
Mažesniųjų brolių ordino; jis — atskalünas. Tad jo troškimas 
teikti sakramentus užtraukia jam mirtiną nuodėmę: daugelį 
metų jis nėjo išpažinties, nepriėmė komunijos. 

Galiausiai nelegali kunigystė pražudys Arno: dėl tokios veik- 
los jį pirmą kartą ir įskųs vyskupui (III, 14). Žodis po žodžio 
Žakas Furnjė išgaus ne tik žinias apie nusikalstamą netikrų 
mišių laikymą, bet ir apie homoseksualius santykius. Antrasis 
Arno „nusikaltimas“ galbūt niekuomet nebūtų buvęs atskleis- 
tas, nes jo aplinka — Pamjė visuomenė — buvo gana tolerantiš- 
ka (kol jis elgdavosi diskretiškai). Juk atsargesni ir labiau sek- 
mės lydimi kiti Tulūzos ir Pamjė homoseksualistai toliau tai- 
kiai tęsė „iškrypėlišką“ karjerą, nes neįsiveldavo į kvailas netik- 
rų mišių istorijas. 

Nors Arno supanti aplinka ilgai tolerantiškai žiūrėjo į jo 
įpročius, atrodo, pats Arno homoseksualistas nepatyrė tikro- 
sios sąmoningai reiškiamos pastovios meilės. Nors jis skaitė 
Ovidijaus „Meilės elegijas“, nė viename jo liudijime nėra žo- 
džių amare (mylėti), adamare (aistringai mylėti), diligere (bran- 
ginti), placere (patikti). Arno galėjo ką nors iš tiesų jausti vie- 
nam ar kitam savo meilužiui. Tačiau jam pritrūko drąsos, o 
gal net mintis tokia nekilo išreikšti šiuos jausmus žodžiais tar- 


J Toussaert, Le sentiment religieux en Flandre à la fin du Moyen Age, Paris, 

dymo pas vyskupą metu. Gal jis bijojo pasirodyti esąs nepado- 
rus ir nenorėjo, kad inkvizitorius pasijustų nepatogiai? Būtų 
keista. Žakas Furnjė visko prisiklausydavo; jam galėjai pasako- 
ti ką nori. Manau, kad veikiausiai Arno apie tai neužsiminė 
todėl, kad vyravo „nutylėjimo kultūra“, tarsi tam tikros „sky- 
lės pasakojimuose“. Pamjė — tai ne pagoniškoji Graikija; kal- 
bėti apie meilę tarp homoseksualistų, net jei „objektyviai“ to- 
kia meilė iš tiesų egzistavo, nebūtų turėję prasmės. 

Taigi Arno liudijimuose homoseksualizmas nėra apibūdi- 
namas kaip tikro jausmo raiška, veikiau kaip vaistas gašlumui 
„gydyti“. Jis teigia, kad po aštuonių — penkiolikos be sekso 
praleistų dienų jis nenumaldomai turi pulti į kokio nors vyro 
glėbį. Žinoma, nebent — nors taip niekada neatsitikdavo — pa- 
sitaikytų kokia moteris aistrai numalšinti. Arno de Verniolis 
meilės tarp vyriškos lyties atstovų patirtį taip pat apibūdina 
kaip pramogą (susieja ją su vaikinukais, kuriems meilinosi), 
kaip itin linksmą žaidimą, kaip pedagogiką: parodysiu tau, ką 
darė kanauninkas (tas pats kanauninkas homoseksualistas, ku- 
riam tarnas trindavo kojas). 

Kad ir koks Arno būtų išprusęs, kad ir koks jautrus ar ambi- 
cingas jis būtų, jo troškimai ir didžiosios aistros iki galo nebuvo 
„įgyvendinti“. Atšiauriais laikais homoseksualistinės Langedoko 
tradicijos nepadėjo Arno tapti nei trubadūru, nei filosofu. 

Užteks apie miestą. Oksitanijos kaime, kurį aprašome šioje 
knygoje, su kultūra susiję elgesio modeliai ne tokie jvairialy- 
piai kaip mieste; kaime homoseksualumas problemų nekelia’! . 
Paprasčiau kalbant, jo iš viso nėra; ar teisiog galime daryti to- 
kią prielaidą. Gal tik tarp kelių kilmingų arklininkų ar kelių iš 


| Nekalbu apie zoofiliją. Bent jau nerandu užuominų apie tokio pobūdžio faktus — 
nors tai nieko nejrodo — Furnjé bylose, nors jos itin detalios, jei kalbėsime apie įvairius 
įmanomus nukrypimus. Pjeras Mori ir Belibastas galėjo slėpti savo homoseksualius 

turtingų šeimų kilusių mokinių, išgabentų į artimus ar toli- 
mus miestus, Pamjė ar Tulūzą, kuriuose pilna gundančių da- 
lykų. Kaimiečiams šie reikalai susiję tik su moterimi, vieninte- 
liu kaimo kultūros toleruojamu seksualiniu objektu. Galime 
užsiminti, kad Oksitanijos kaimo moteris kenčia priespaudą: 
vis dėlto ji nėra vergė ir atsigriebia intymioje domus aplinkoje 
bei sulaukusi garbaus amžiaus. 

Jaunoms Montaju ar Arježo moterims gresia išprievartavimas. 
Kaip ir kitur. Kaip visuomet. Vis delto gal dažniau nei kitur ir 
dažniau nei kitais laikais. Gijomas Agiulanas (Guillaume Agul- 
han) iš Larok d Olmeso gyveno Aks lė Termose: jis išprievartavo 
moterį. Buvo uždarytas į kalėjimą (I, 280). Laimei, Raimonas 
Vesjeras (Raymond Vaissičre) santuokos keliu pateko į Agiulano 
šeimą; jis stengiasi panaudoti savo įtaką Otjé giminaičio, su ku- 
riuo susijęs šeimos ryšiais, naudai. Otjė šeima tuo metu palaikė 
puikius santykius su Fua grafystės valdžia, kuri paleido Agiulaną, 
nors Mirepua senjoras, naudodamasis savo teisėmis, norėjo jį nu- 
bausti. Žako Furnjė „Registre“ minimas ne tik šis išprievartavi- 
mas. Anksčiau kalbėjome apie tai, jog pačiame Montaju kaime 
Bernaras Belo bandė išprievartauti Raimondą, Gijomo Otje (toks 
pat vietinio tobulojo vardas) žmoną: tas Bernaras iš balos išlipo 
beveik sausas, — susipykęs su aukos vyru ir sumokėjęs 20 livrų 
Fua grafystei (I, 411). Suma ne tokia jau ir maža — pusės kaimo 
namo vertės. Net Beatričę de Planisol, pilies savininkę, tarsi kokią 
kaimietę išprievartavo pavainikis Pato Klergas (Pathau Clergue), 
kunigo pusbrolis. 

Išprievartavimas nėra labai griežtai baudžiamas. Kartais ypač 
nesipriešina ir pačios daugiau ar mažiau pasiduodančios „au- 
kos“. Vis dėlto Montaju kaime tarp pusbrolių prievartavimas 
nepriimtinas ar bent jau neprievartaujamos pirmos eilės pus- 
brolių žmonos. Taip elgtis nevalia, ir toks elgesys liudija, ko- 
kie stiprūs giminystės ir santuokiniai, net jei santuoka neteisė- 
ta, ryšiai. „Vieng vakarą, — pasakoja Raimonda Testanjer, — 
batsiuvys Arno Vitalis norėjo mane išprievartauti, nepaisydamas, 

jog esu susilaukusi vaikų nuo Bernaro Belo, jo pirmos eilės pusbro- 
lio. Taigi neleidau Arno įgyvendinti jo ketinimų, nors jis ir nesi- 
liové kartoti, kad sugulusi su juo tikrai nenusidėčiau“ (I, 458). Šis 
nepavykęs mėginimas išprievartauti pusbrolio meilužę — tai 
kėsinimasis pažeisti kraujomaišos draudimo principus, galio- 
jančius tarp artimiausių giminaičių, kurių genealogijos me- 
džiuose pakanka ir nesantuokinių sąjungų. Raimonda Testan- 
jer, garbinga Montaju gyventoja, po šio įvykio patyrė psicho- 
loginį šoką. Sokas buvo toks, kad ji net išsižadėjo katarų idėjų! 
„Tikėjau paklydėliais eretikais, — teigia ji, — kol Arno Vitalis (jis 
buvo kataras) pabandė mane išprievartauti. Dabar, kai vos ne- 
įvyko kraujomaiša, nustojau jais tikėti“ (I, 469). 

Kad nereikėtų prievartauti, galima naudotis prostitučių pa- 
slaugomis. Savaime suprantama, Montaju kaime jas ant pirštų 
gali suskaičiuoti; o gal tikrų prostitučių ir visai nėra. Tačiau 
miestuose, į kurių muges tvarkyti reikalų retkarčiais keliauja 
valstiečiai, tokios paslaugos tikrai siūlomos. „Nusidėjau, ture- 
jau santykių su prostitutėmis, vogiau vaisius, šieną, pievų žolę“, — 
atgailauja per išpažintį vienas iš apsimetėlio kunigo nusidėjė- 
lių Arno de Verniolis. Kitas atgailautojas kalba panašiai: „Nu- 
sidėjau, turėjau santykių su prostitutėmis, su nepadoriais pasiūly- 
mais lindau prie ištekėjusių moterų, net prie nekaltų mergelių! Kar- 
tais būdavau girtas. Melavau. Vogiau vaisius“. Tik vienas iš trijų 
asmenų, apie kurių išpažintis pasakojo Arno de Verniolis, ne- 
kaltina savęs lankęs parsiduodančias moteris: “ Vogiau vaisius, 
ir ne tik vaisius. Keikiausi”, — tokias nuodėmes išpažįsta šis tre- 
čiasis vyras (III, 35, 36, 38). 

Lankytis pas prostitutes visai nereiškė kankintis dėl rimtų 
sąžinės priekaištų. Aks lė Termų gyventojas Pjeras Vidalis — 
valstietiškos kilmės (gimė Pradjero (Pradières) kaime, šių die- 
nų Arježo departamente!?). Jo laisvamaniškas požiūris į lyti- 


"Administracinio Prancūzijos teritorijos suskirstymo vienetas, valdomas prefekto (vert. 

nius santykius už pinigus stebina: „Vakar, — pasakoja jis, — 
keliavau iš Taraskono į Aks lė Termas. Sutikau raštininką, kurio 
nepažinojau, ir toliau keliavome kartu. Už Lasiuro (Lassur) kai- 
mo leidomės žemyn šlaitu, tuomet kalba užsimezgė apie prosti- 
tutes. „Jei rastum prostitutę, — sako man raštininkas, — ir jei sutar- 
tum del kainos, o paskui sugultum su ja, kaip manai, ar tai būtų 
mirtina nuodėmė?“... Atsakiau jam aiškiai: „Ne, nemanau“. 

Sprendžiant iš tokio pobūdžio Pjero Vidalio pokalbių su 
kitais liudininkais, galime daryti išvadą, kad Vidalis įsitikinęs, 
jog lytinis aktas su prostitute ar bet kokia kita moterimi nenu- 
odemingas (III, 296; II, 246), tačiau su dviem sąlygom. Pir- 
ma, už aktą turi būti sumokėta (aišku, vyras moka, o moteris 
pinigus priima). Antra, aptariamasis aktas turi „patikti“ abiem 
partneriams. 

Pjeras Vidalis valstietiškos kilmės ir žemos padėties: jis mulų 
varovas, mulais gabena grūdines kultūras; įvairūs jo pašneko- 
vai — kunigai, mokytojai — iš karto pradeda jį tujinti (žinoma, 
Vidalis jų netujina), nesvarbu, pažįsta jį, ar ne. Taigi užsimez- 
gusių pokalbių metu tie palyginti apsišvietę, gal net pasitu- 
rintys žmonės skelbia oficialią Bažnyčios doktriną; o paprastos 
ir aiškios mulų varovo tiesos — nekaltas lytinis aktas, perkamas 
lytinis aktas, abiem pusėms priimtinas lytinis aktas — šaknys 
glūdi senoje valstietiškoje liaudies išmintyje. „Aš taip pat mé- 
gavausi šia „nuodėme!“, — ironiškai sako Pjeras Vidalis. Šie žo- 
džiai atspindi valstietiškoje Vidalio aplinkoje paplitusią mora- 
lę, dėl kurios tiems žmonėms paprastai (nors ne visada) klausi- 
mų nekildavo. Montaju Vidalio mintys taip pat randa atgarsį: 
tai paprastos valstietės Grazidos Lizjė, tikros Žanos d'Ark mei- 
lės srityje, vieno Klergų šeimos pavainikio dukters, nekalti at- 
sakymai apie jos laimingą, nors jau pasibaigusį, ryšį su kuni- 
gu. „Tuo metu, — pasakoja ji, - man patiko tai daryti, ir kunigui 
patiko. Jam patiko pažinti mano kūną ir kad aš pažinčiau jo 
kūną; taigi nemaniau, kad darau nuodėmę, jis taip pat nemanė. 
Tačiau man nebepatinka tai su juo daryti. Tad nuo šiol, jei turė- 

tume kūniškų santykių, manyčiau, kad darau nuodėmę!“ 
Griežti katalikiškosios reformos principai dar labai labai to- 
limi, vargu ar galima buvo tais laikais jau nuspėti šios reformos 
artėjimą. Kaimų gilumoje, ar Montaju, ar Lasiure, gyvuoja tam 
tikra nekaltumo forma: daugybė žmonių manė, kad malonu- 
mas savo esme nėra nuodėmė; jei malonu vyrui ir moteriai, 
Dievui taip pat nėra nemalonu. Na, o idėja, jog siekti malo- 
numo už pinigus nėra nuodėmė (gaudyk vėją laukuose), dar 
ilgai gyvuos Pirėnų kraštuose, kuriems, galima sakyti, priklau- 
so ir mūsų aprašomosios epochos Montaju. Bartholomé Ben- 
nassaras, tirdamas detalius inkvizicijos registrus, daugybės Is- 
panijos valstiečių liudijimuose aptiks tokias pačias šios idėjos 
apraiškas. Etnologijos veikalai, kuriuose vargu ar rasime femi- 
nizmo apraiškų, pripratino mus prie minties, jog moteris yra 
būtybė, kurią galima keisti taip, kaip mes apsikeičiame žo- 
džiais ar ženklais. Tad ar nėra „normaliau“ manyti taip, kaip 
manė mulų varovas iš Lasiuro? Kad lytinis aktas yra vertingas 
todėl, kad gali būti mainų objektas, — už jį galima gauti mei- 
lės ir malonumo, sumokėti pinigais ar natūra? Vis dėlto Žakas 
Furnjė Pjero Vidalio teorijų griežtai nevertino: mulų varovas 
kalėjo tik metus ir buvo nubaustas nešioti geltoną kryžių. 

IX SKYRIUS 
Klergų libido 


Bet kokiu atveju prievartavimas yra gana retas reiškinys. 
Mieste bei miesteliuose klesti prostitucija. O mūsų geltonųjų 
kryžių parapijoje šio reiškinio neaptikome. Tad turime kalbėti 
apie tai, kas realu, — apie kaimo gyventojų seksualumą: apie 
meilės nuotykius, įvairius ryšius, konkubinata, ir galų gale apie 
dar vieną reiškinį, last but not least', — apie santuoką. 

Iš pradžių - monografija: mes surinkome pakankamai duo- 
menų apie Klergų domus (ar Klergų b?ndos, kaip bus norėta 
juos pavadinti) vyrų meilės nuotykius, apie ilgiau trunkančius 
ryšius bei apie atsitiktinius susitikimus. Pirmoji, nors netie- 
sioginė, nuoroda — šioje šeimoje gimę nesantuokiniai vaikai. 
Abudu Gijomai Klergai — pagal eilę, domus patriarcho Ponso 
Klergo brolis ir sūnus — yra pavainikių tėvai. Žymiausias iš šių 
nesantuokinių sūnų yra Raimonas Klergas, vadinamas Paro. 
Jis Ponso brolio sūnus: jau minėjome, kad tas Pato išprievarta- 
vo Bearričę de Planisol, jos vyrui gyvam esant. Po metų Beatri- 
čės vyras mirė, o ji ilgai dėl tos prievartos nepyko. Tapo Pato 
meiluže ir nesislėpė, kad yra pavainikio meilužė. Nutraukė su 
juo santykius tada, kai pradėjo bendrauti su klebonu Pjeru 
Klergu. „Pato“ Klergas nuliūdo, bet drąsos neprarado: nuo šei- 
mininkės perėjo prie tarnaitės. Pradėjo kartu gyventi su Sibile 
Teseir; šioji Montaju kaime buvo tikrąja šio žodžio prasme 
Beatričės barbe devyndarbė (I, 227, 239 ir kiti). 

Montaju seniūno Bernaro Klergo meilės nuotykiai mums 
žinomi geriau. Jaunystėje jam gimė nesantuokinė dukra Man- 
garda (I, 392). Ji buvo eretikų pasiuntinė, nešdavo jiems maistą 
iš Klergų domus į Belo domus. Vėliau ji ištekėjo už valstiečio iš 


| Paskutinis, bet neblogiausias (angl, vert. past.) 

Prado Bernaro Emeriko (Bernard Aymeric). 

Vis dėlto Bernaras Klergas — šiltas, romantiškai aistringas žmo- 
gus. Jis myli brolį Pjerą karšta broliška meile. Jis nuoširdžiai my- 
li? tą, kuri vėliau taps jo žmona, Raimondą Belo, Gijemetes duk- 
terj. Kadangi čia - Montaju kaimas, šis jausmas tučtuojau pajun- 
tamas visame jaunosios merginos domus, širdies reikalai be jokių 
problemų susilieja su griežtomis šeimų strategijos nuostatomis: 
„Tuomet buvau Montaju seniūnas, — žaviai, nes naiviai, pasakoja 
Bernaras Klergas. — Kadangi mylėjau savo žmoną Raimondą, myle- 
jau viską, kas buvo susiję su mano uošvės Belo ostaliu; niekuomet 
niekuomet nebūčiau daręs ko nors, kas galėtų nepatikti uošvei ar pa- 
daryti žalos jos ostaliui. Geriau jau pats būčiau kentėjęs, geriau pats 
prarasčiau turto nei matyčiau, kad kokia nors žala daroma mano 
uošvės ostaliui“ (II, 269). 

Bernaras Klergas žavi moteris kur kas mažiau nei jo brolis 
Pjeras: Montaju klebonas Klergų namuose — tikras moterų ke- 
rétojas. Bernaras romantikas. Pjeras - drąsus ir ryžtingas. Trūks- 
ta žodžių aprašyti šios asmenybės troškimą daryti daugybę da- 
lykų tuo pačiu metu: jis — kataras, jis — skundikas, jis — pasi- 
leidėlis. Jau kalbėjome, kokia didžiulė buvo jo įtaka tuo metu, 
kai Montaju plito albigiečių erezijos. „Visi Montaju namai, gal 
išskyrus du ar tris, buvo apkrėsti erezija, — pasakoja Raimonas 
Vesjeras. — Mat kunigas Pjeras Klergas perskaitė žmonėms eretikų 
knygą“ (I, 292). Pjero įtaka neapsiribojo vien šiuo prozelitiz- 
mo veikalu. Savų troškimų vedamas Pjeras kalbėdavo savo ave- 
lėms taip nešališkai, kaip teikdavo palaiminimą, tad sugebėjo 
patraukti savo pusėn daugelį parapijiečių moterų, — tarsi rožės 
būtų lenkusios jo link savo žiedus: jis jautėsi drąsiai, nes Pirė- 
nuose labai tolerantiškai buvo žiūrima į su moterimis gyve- 
nančius dvasininkus. 1300 metrų aukštyje kunigų celibato įža- 


“ Adamat (br. užsiliepsnoja meile, vert. past): II, p. 269, 273, 275. Ši meilė 
sulauks atsako, toji, kuri taps jo žmona, pamils jį taip pat karštai (II, 466). 


199 


dai netenka galios... Ištvermingas meilužis ir nepataisomas Don 
Žuanas — klebonas demonstruoja nenutrūkstantį senųjų laikų 
žavėtojo spektaklį, retai kur aprašomą mūsų tekstuose apie kai- 
mus. Šiam didžiajam plėšrūnui? nė mintis nekyla apsiriboti aist- 
ra vienai moteriai; jo moteris, kadangi jis dvasininkas, iš karto 
taptų „tituluota“ sugyventine. Jis nori visų moterų, nesvarbu, ar 
jos doros tikinčiosios, ar ne. Iš savo parapijos ir iš kaimyninių 
parapijų. Netgi vieną dieną Klergas be išsisukinėjimų iškloja visa 
tai Raimondai Giliu, batsiuvio Arno Vitalio žmonai, kai ji utinėja 
jį ant darbastalio Arno dirbtuvėje; kartu jis naudojasi proga ste- 
bėti pro šalį kaimo keliu einančias merginas. Jo pašaukimas — 
medžiokle. Jis dievina savo motiną, jį degina kraujomaišos aistra, 
kurią kartais jis patenkina su savo seserimis ar įseserėmis, jis savo 
paties — taip, kaip jo brolis savo žmonos — domus meilužis narci- 
zas, jis tenkina troškimus, mėgaujasi daugybe trumpalaikių per- 
galių — Pjeras Klergas yra tikras kaimiškojo donžuanizmo atsto- 
vas, panašus į Nikola Retifą, valstietį iš žemutinės Burgundijos, 
priverstą iškeliauti į Paryžių... Nikola, dar vienas sūnus, kuris die- 
vino savo motiną, tėvas, turėjęs kraujomaišos ryšių su savo dukte- 
rimis, bastūnas ir netikęs vyras, jansenistas jaunystėje, nuolat tu- 
rėjęs problemų su policija, ne kartą įskųstas. Žinau tik vieną Pje- 
ro nesėkmę meilės reikaluose. Tai buvo eilinis jo bandymas, pasi- 
telkus į pagalbą tarpininkę, kuri nepriėmė kunigo žaidimo tai- 
syklių, sužavėti moterį. „Turėjau dukterėčią vardu Raimonda, — 
pasakoja Alazaisa Forè. — Ji buvo Žano Klemano (Jean Clément) iš 
Žebeco duktė. Toji Raimonda ištekėjo už Pjero Forė iš Montaju, 
kuriam niekaip nepavykdavo su ja mylėtis. Bent jau taip man pasa- 
kojo dukterėčia, o ir visi šnekėjo tą patį (kaime). Todėl Raimonda 
nebenorėjo gyventi su savo vyru. Ji gyveno pas mane. Vieną dieną 
nuvykau į Montaju pilį. Ir ten atsitiktinai sutikau kleboną. Jis pasi- 

: Perkeltiné reikšmė: apie iš tikrųjų mažą Pjero Klergo ūgį žr. II, 389. 

* Zebecas - vieta netoli Kamiurako (Camurac), šiandien taip nebevadinama. Netoli 


ir nuo Montaju (dabartinis Odo departamentas). 

sodino mane greta tr tarė: „Ką turėčiau padaryti, kad ką nors mielo 
pasakytumei apie mane Raimondai ir kad ką nors sugalvotumei, jog 
galėčiau su ja sugulti? O paskui, kai jau būsiu ją turėjęs, jos vyras 
pagaliau sugebės ją pamylėti kūniškai“. Aš, — toliau kalba Alazaisa 
Fore, — aš atsakiau Pjerui, kad nė piršto nepajudinsiu: pats ir tarkitės 
su mano dukterėčia, gal ji ir sutiks, kalbėjau jam, bet vis delto ar jums 
neužtenka, kad jau dvi moterys iš mūsų šeimos — aš ir mano sesuo 
Raimonda — buvo jūsų meilužės? Kam jums dar prireikė dukterė- 
čios??. Tuomet, — baigia Alazaisa, — supykusi del nepadorių kunigo 
ketinimų mano dukterėčia iš Montaju grįžo į Žebecą, į tėvo namus“ 

Keistas prašymas: kaip visuomet storžieviškai Pjeras reika- 
lauja teisių į Raimondos Foré, kurios fiziškai negali mylėti vy- 
ras, nekaltybę, tarsi jam tai turėtų priklausyti savaime. Gal 
klebonas įsijaučia į vietinių senjorų vaidmenį ir mano, kad pri- 
reikus gali pareikalauti, neoficialiai ir tarsi tėviškai, pirmos nak- 
ties teisės, kuria pasinaudotų progai pasitaikius? Tikėtina, kad 
kunigui būdingas toks despotiškas elgesys: tokiu pačiu būdu 
jis atims nekaltybę, o vėliau ir ves vieno kaimo valstiečio duk- 
terėčią Grazidą. 

Žako Furnjė „Registre“ kartais aiškiai, kartais užuomino- 
mis, paminėtos dvylika Klergo meilužių“; be jokios abejonės, 
šis sąrašas neišsamus. Trys jų yra iš Aks lė Termų. Devynios 
gyveno Montaju: vienos — nuolatinės gyventojos, kitos Mon- 
taju gyveno laikinai. Jų vardai: Alazaisa Forė, jos sesuo Rai- 
monda, mergautinė pavardė — Gilaber, Beatričė de Planisol, 
Grazida Lizjė, Alazaisa Azema, Gajarda Benė, Alisanda Rusel, 
dar vadinama Pradola (Gajardos Benė sesuo), Mangarda Bus- 
kaj, Na Maragda, Žakotė den Tor, Raimonda Giliu; ir galų 
gale Esklarmonda Klerg” - kuo tikriausia Pjero įseserė (jo bro- 


"I 418 ir toliau. Reikčtų paminėti, kad kunigas Alazaisą Forė tujina, o ši sako jam 
Jūs. Tai gali būti nuoroda į socailinio statuso skirtumą, tačiau šį faktą galima inter- 
pretuoti tiesiog kaip lyčių skirtumo išraišką. 

“ I, 216-250; I, 279, 302-306, 329 ir kiti. 

"I, 418. Apie kunigo „santykius“ su Mangarda Buskaj žr. puikiai parašytą tekstą I, 491. 

lio Raimono, teisėto Ponso Klergo sūnaus) žmona. Ar tai krau- 
jomaiša? Pagal senovinį supratimą — taip. Pagal mūsų dienų 
supratimą — ne. Vis dėlto apie kraujomaišos ryšį su įsesere Pje- 
ras, nors ir nedrąsiai, skleidžia naujoviškas teorijas (I, 225- 
226, 491). 

Nors šio vyro žavesiui iš tiesų veik neįmanoma atsispirti, 
donžuaniškoje karjeroje, kurią pradėjo būdamas šventikas, jis 
lengvai užkariaudavo parapijos moterų širdis dar ir todėl, kad 
yra klebonas — jo rankose valdžia, jo pareigos — prestižinės. 
Na, o Aks lė Termų damas jis susitikdavo prie terminių šalti- 
nių, paskui, pridengęs apsiaustu, nusivesdavo jas į kokį miesto 
prieglaudos kambarį; ir, jei jos dar šiek tiek mėgindavo prie- 
šintis, pagąsdindavo inkvizicija (I, 279). 

Taigi iš visų priežasčių, lėmusių kunigui sėkmę tarp mote- 
rų, pirma vieta tenka valdžiai ir turtui. Vieną dieną Pjeras Mo- 
ri pasakė tiesą kitam Montaju piemeniui: bažnyčios tarnai pri- 
klauso tam tikros rūšies raitelių klasei, — jie, kaip laimingi mei- 
lužiai ar turtingi raiteliai, vis tiek „apsižergia“ tai, kas jiems 
patinka! „Dvasininkai, - tikina Mori, — miega su moterimis. Jie 
joja ant arklių, ant asilėnų ir ant mulų. Jie niekam tikę“ (I, 386). 

Ir vis dėlto dvasininko meilės romanai tik didina jo galią. 
Pjeras Klergas žino, kad Ajono ir Sabarteso kraštuose, tai šen, 
tai ten, ras jo laukiantį mielą guolį. Ir tai žinodamas jis nebijo 
paversti savo meilužes skundikėmis, įduodančiomis jo priešus 
Karkasono inkvizicijai *. 

Šie bjaurūs Pjero poelgiai — naudoti suviliotas moteris savo 
įtakai inkvizicijai didinti — senstant tampa įpročiu. Vis dėlto 
jis ne visuomet buvo toks atstumiantis ir bjaurus, koks tapo 
vėliau. Beatričė de Planisol pažino jį jaunystėje; prisimena jį 
kaip gerą, kompetentingą, tokiu laikomą visame krašte. Net dau- 
geliui metų prabėgus ji laiko Pjerą draugu, bičiuliu. Taigi ga- 
lima teigti, kad po ilgų išsiskyrimo metų Beatričė vis dar juo 


“ Žr. aukščiau, JII skyrius; I, 408. 

susižavėjusi; šis susižavėjimas buvo dar neišnykęs, kai ji susiti- 
ko Daliu vikarą Bartelemį Amilaką: palyginti su ypatinga Pje- 
ro Klergo asmenybe, tas vargšas Bartelemis atrodys kaip nevy- 
kęs meilužis. 

Žinoma, visi Sabarteso ir Ajono krašto dvasininkai nėra to- 
kie prityrę ir ištvermingi meilužiai kaip jų kolega Pjeras. Tad 
galima manyti, kad moterys tiesiog iš pirmo žvilgsnio įsimyli 
Montaju kleboną — prieš jam parenkant į inkvizicijos nagus — 
jo napoleoniškosios strategijos deka: jis iš tiesų sugeba visiškai 
netiketai pareikšti myliu tave labiau už viską pasaulyje (I, 224, 
491) ir tučtuojau pereiti prie veiksmų. Taip jis prieš imdama- 
sis reikalo išvaduoja moteris nuo nuobodžių pašnekesių; tikslo 
siekia iš karto. Tačiau be jokios prievartos. 

Klebono valdžia netrukdo pasireikšti švelnumui: „bruta- 
lių“ valstiečių terpėje dvasininkas su moterimis moka būti su- 
pratingas. Jeigu kitose srityse jis gali elgtis nepakenčiamai, mei- 
lės reikaluose jis malonus, geras, galima sakyti apsišvietęs, de- 
likatus, švelnus, aistringas. „Jūs, šventikai, jūs geidžiate moterų 
aistringiau nei kiti vyrai“, — teigia Beatričė de Planisol?, kurią ir 
žavi, ir šokiruoja dviejų jos meilužių dvasininkų elgesys. 

Planisol ne vienintelė jaučia nostalgiją praėjusiems laikams. 
Dar viena klebono meilužė meiliai prisimena, kaip Pjeras Kler- 
gas ant šieno jos namų kluone atėmė jai nekaltybę be jokios 
prievartos. Tai ne tie nepraustaburniai storžieviai ir begėdžiai, 
kokių pasitaikydavo, kurie tikrai nebūtų praleidę progos ją iš- 
prievartauti (I, 302). 

Vilioti vieną po kitos moteris Klergas turi kelias priežastis: 
lakstyti paskui sijonus, jo nuomone, reiškia taip pat likti išti- 
kimam domus ideologijai, domus, kuris jam toks svarbus. „Aš 
dvasininkas, aš nenoriu vesti“ (reiškia, noriu, kad visos moterys 
būtų mano), pasakė jis vieną dieną Beatričei. Šiais žodžiais, 


"I 255. Žr. taip pat I, 302; II, 26 apie skandalingojo meilužio-dvasininko, nepri- 
pažįstančio prievartos, elgesį. 

kuriais Pjeras nusako savąjį dvilypį kunigo ir don Žuano gyve- 
nimą, jis tarsi atsiriboja — svajonėse, žinoma, — nuo vedybų 
kaip tokio reiškinio, nes jo brolių (ir sesers) santuokos nuskur- 
dino gimtuosius namus: jie susituokė su kitų šeimų moteri- 
mis, nė vienas nevedė sesers; jie leido jai išsinešti kraitį. 
Kalbant atskirai apie Pjero Klergo ryšius, apie kai kuriuos 
iš jų žinome mažiau. Palikime ramybėje jo žygius Aks lė Ter- 
mose (pažintis prie šaltinių ir skundai inkvizicijai...). Žinome, 
kad apie 1313-1314 metus klebonas buvo Gajardos Benė mei- 
lužis; jis taip pat mylėjosi ir su jos seserimi Alisanda Rusel. 
Seserų meilužis nesunkiai suviliojo Gajardą, vargšę merginą, 
kurios šeimą nuskurdino inkvizicija: jos vyras Pjeras Benė ir 
svainis Bernaras Benė seniau buvo turtingi žemdirbiai; vėliau 
jie tapo paprastais bandų varovais (I, 279, 395-396). Gal su- 
gundyti Pjero Benė žmoną Pjeras Klergas pasinaudojo proga, 
kai šis buvo iškeliavęs į kalnų ganyklas? Tačiau ši prielaida net 
nereikalinga: paprastai klebonas būdavo pakankamai akiplė- 
šiškas (be to, įtakingas), kad imtųsi kokių nors atsargumo prie- 
monių tokio apgailėtino žmogelio kaip Benė atžvilgiu. Šio mei- 
lės ryšio deka mes turime svarbaus skandalingo dialogo tarp 
Pjero Klergo ir Fabrisės Riv aprašymą. „Tu darai didžiulę nuo- 
dėmę“, - sako Fabrisė Pjerui, nes girdėjo kaime sklindant gan- 
dus. „Tikrai ne! — atsako nė kiek nesutrikęs klebonas. — Koks 
skirtumas, viena moteris, ar kita. Nuodėme ta pati, ar ji ištekėjusi, 
ar ne. Ir apskritai galima sakyti, kad nuodėmės iš viso nėra“ (I, 
329). Veikiausiai dialogo tęsinys mums būtų suteikęs dau- 
giau žinių apie Pjero koncepcijas meilės srityje, jei nebūtų už- 
viręs Fabrisės puodas ir staigiai nutraukęs šeimininkės oratori- 
nius sugebėjimus, mat jai teko skubiai grįžti į virtuvę. Pra- 
keiktas puodas. Vis dėlto mes žinome pakankamai, kad galė- 
tume teisingai interpretuoti Pjero žodžius: jis plėtojo katarų 
idėjas savo nuožiūra ir pradėjo nuo minties, kad „bet koks ly- 
tinis aktas, net santuokinis, yra blogis“. Ir padarė labai aiškias 
išvadas: jei viskas uždrausta, viską galima vertinti vienodai. Vis- 

kas įmanoma ir viskas leidžiama. Kaip Nietzsche? 

Na, o Fabrisė tikrai neturėjo ypatingų priežasčių vaidinti 
moralės sergėtoją. Ne taip jau seniai prieš šį ką tik mano cituo- 
tą pašnekesį ji pati leido klebonui atimti nekaltybę savo duk- 
rai Grazidai Riv; ar bent jau tolerantiškai žiūrėjo į tai, kad jos 
pačios domus Pjeras turėjo lytinių santykių su Grazida. Visa 
tai vyko maždaug 1313 metais, kai buvo nuimamas grūdų 
derlius: Fabrisé, veikiau neturtinga moteris, netiesiogiai gimi- 
niavosi su Klergų šeima’; ją labiau ar mažiau veikė jos tėvų 
noras dominuoti, tėvų, kilusių iš įtakingiausių ir teisėtų na- 
mų. Tą dieną jos nebuvo namie, nes ji kirto gal savo, gal kitų 
rugius. Pjeras pasinaudoja Fabrisės nebuvimu, kad galėtų eks- 
perimentuoti savąsias teorijas apie kraujomaišą su Grazida (nors 
šiuo atveju kraujomaiša ne tokia jau „didelė“: anksčiau minė- 
jome giminystės ryšius, pagal kuriuos Grazida yra nesantuoki- 
nės linijos Gijomo Klergo, klebono Pjero Klergo tėvo brolio, 
anūkė). Tikra žmogaus prigimtis anksčiau ar vėliau išaiškėja. 
Grazida itin guviai taip pasakos apie šį įvykį: „Maždaug prieš 
septynerius metus, vasarą, klebonas Pjeras Klergas atėjo į mano 
motinos namus, mama tuo metu dirbo, ir iš karto pasiūlė: „Leisk 
man, — sakė jis, — pamylėti tave“. O aš jam atsakiau: „Gerai“. 
Tuomet dar buvau skaisti. Manau, kad man buvo keturiolika ar 
penkiolika metų. Jis atėmė mano nekaltybę kluone (ūkiniame pa- 
state), kur mes laikėme šieną. Ir tai tikrai nebuvo išprievartavi- 
mas. Po to mes susitikinėjome iki sausio. Ir visuomet mylėjomės 
motinos ostalyje; motina žinojo ir neprieštaravo. Paprastai tai da- 
rydavome dieną. 

Paskui, sausio mėnesį, klebonas atidavė mane į žmonas mano 
vyrui Pjerui Lizjė; ir paskui, kai taip atidavė mane tam vyrui, 
kunigas toliau dažnai su manimi mylėdavosi dar ketverius metus, 
kurie man buvo likę gyventi su vyru. O tas viską žinojo ir ne- 


“ Fabrisé Riv, Grazidos motina, yra nesantuokinė Gijomo Klergo, klebono Pjero 
Klergo tevo brolio, duktė (I, 302). 

prieštaravo. Kartais vyras manęs klausdavo: „Ar kunigas darė tai 
su tavim?“. O aš atsakydavau: „Taip“. O mano vyras man saky- 
davo: „Su kunigu gali. Bet laikykis atokiau nuo kitų vyrų“. Vis 
dėlto kunigas niekuomet neleisdavo sau mylėtis su manimi, kai 
vyras būdavo namuose. Darydavome tai tik tuomet, kai jo nebū- 
davo...“ (I, 302-304). 

Toliau klausinėjama Grazida pasakoja apie save ir savo meilu- 
žį. Grazidos pasakojimo apie šį jai patikusį ir, jos nuomone, ne- 
kalta meilės ryšį stilius primena „Meilės brevijoriaus“ ir Flamen- 
kos" stilių: „Dama, kuri mylisi su tikru mylimuoju, yra apvalyta 
nuo visų nuodėmių... Meilės džiaugsmas suteikia meilės aktui 
nekaltumo, nes šis džiaugsmas kyla iš tyros širdies“ '*. Grazida 
pasako dar daugiau: „Man patiko su Pjeru Klergu. Todel tai neture- 
jo nepatikti ir Dievui. Tai nebuvo nuodėmė“?. Grazida poetų ne- 
skaičiusi; tačiau jos jausmus, kaip ir poetų, lemia bendra oksita- 
niškoji kultūra, tokia, kokią ją suvokia ir pagal kokią gyvena Lan- 
gedoke ir Pirėnuose vyrai su moterimis, kuriems gera kartu. Tie- 
sa, jaunoji Pjero draugė savo žodžiuose prie šios pietietiško nekal- 
tumo suvokimo esmės prideda ir katariškąjį prieskonį; tai jos mei- 
jos be su Pjeru Kleiza nėra nieko bloga, taip pat Sako 
nusi, žš esmés, — nesukdama galvos dėl iškylančių prieštaravimų — 
kad bet koks lytinis suartėjimas, net santuokinis, nepatinka Die- 
vui! Jaunoji moteris nėra tikra, ar egzistuoja pragaras, nėra tikra 
nei dėl kūno iš numirusių prisikėlimo... 

Atėmęs Grazidai nekaltybę, Pjeras Klergas ištekina ją už senio 
(?) Pjero Lizjė: klebonui ir jo draugei šis vyras tėra statytinis ir 


„Flamenkos romanas“ („Roman de Flamenca“) — anoniminis nebaigtas romanas 
apie meilę, sukurtas maždaug XII-XIII amžiuje (vert. past.) 
5 Bréviaire d'amour, cituota R. Nelli, p. 65; Flamnenca, in R. Nelli, p. 173. 
I, 303. Idėja reiškiasi viduramžių ir Renesanso pradžios poetų kūriniuose; pavyz- 
džiui, Rable o kūryboje, kurią tyrinėjo Christine Martineau, 1974, p. 545: „Dievui 
patinka, kad vyras patiria malonumą“. 

nuolaidžiaujantis vyras. Lizjė paliks Grazidą našle, kai jai bus dvi- 
dešimt metų; po santuokos jis toleruos Pjero Klergo — bet tik jo — 
santykius su jaunąja žmona. Toleruos todėl, kad šventikas-mei- 
lužis ir jo domus žmonės viešpatauja kaime; priešinimasis jiems 
naudos neduotų. Net ir Grazida tuo įsitikinusi; Žakui Furnjė, 
kuris priekaištauja Grazidai, kad šioji anksčiau neapskundė inkvi- 
zicijai Pjero Klergo erezijų, ji pareiškia: „Jei būčiau juos įskundusi, 
klebonas tr jo broliai mane būtų nužudę ar ką nors bloga padarę“. O 
Fabrisé, Grazidos motina, priduria: „Nenorėjau pripažinti žinoju- 
st, kokie klebono ir jo brolių paklydimai, nes bijojau, jog jie man ką 
nors pikta padarys“ (I, 329, 305). 

Vis dėlto ateis tokia diena, dar prieš 1320 metus, kai Gra- 
zidai ir Pjerui pabos būti meilužiais. Taigi vadovaudamasi sa- 
vąja logika Grazida pareiškia Žakui Furnjė, kad, kadangi ji ne- 
bejaučia geismo, bet koks kūniškas suartėjimas su klebonu ne- 
teiktų jai malonumo ir taptų nuodėme. Apibendrinkime: vien 
tik malonumas gali garantuoti, kad lytiniai santykiai būtų ne 
nuodėmė. Sancta simplicitas! Grazida Lizjė dar gyveno tokiu 
metu, kai Montaju nebuvo užsikrėtęs žmonių nuodėmes kal- 
tinančiu augustinizmu "í. 

Pjero ir Grazidos istorija yra tarsi menkas klebono santykių su 
Beatriče atgarsis; tie santykiai — vieni svarbiausių viso Montaju 
1330 metų meilės istorijų ir aukštuomenės kronikos epizodų. 
Maždaug 1313 metais Grazida taps Pjerui antrąja Beatriče, tru- 
putį valstietiška ir paprastesne, tačiau kupina gyvybingumo. O 
Beatrièei panašiai atsitiks su Bartelemiu Amilaku, tuo Daliu dva- 
sininkėliu — Pjero Klergo kopija, ne tokia ryžtinga ir tvirta, kaip 
originalas, tačiau turinti kuklaus senųjų laikų žavesio. 


Taigi pagaliau kalbėsime apie svarbiausią Pjero Klergo mei- 
lės istoriją. Smulkių Arježo krašto bajorų kilmės Beatričė de 


“o juk augustinizmas tarp išsilavinusių žmonių jau buvo plačiai paplitęs kur kas 
anksčiau (J.T. Noonan, Contraception et mariage, Paris, 1969, p. 220 ir toliau). 

Planisol visa savo gyvenima praleido kaime, kalnuose; ji buvo 
Montaju pilies savininko žmona; tuo metu Pjeras Klergas bu- 
vo jaunas ir aistringas šios parapijos, iš kurios ir buvo kilęs, 
klebonas. Beatričės tėvas Filipas de Planisolis turėjo ryšių prie- 
miesčiuose ir miestuose. Planisolis — tai vieta Fua, La Baržilje- 
ro (La Bargili?re) apylinkėse; Filipas turėjo ševaljė titulą; jis 
1266 metais dalyvavo suteikiant privilegijas Taraskonui prie 
Arježo. Tačiau vis dėlto Beatričės tėvo šaknys - Aukštutinio 
Arježo kaimuose: jis Kosu senjoras, jis ištekina savo dukterį už 
Montaju pilies valdytojo. Katary idėjų šalininkas Filipas pate- 
ko į inkvizicijos akiratį: jam buvo įsakyta nešioti geltoną kry- 
žių. Vėliau jo duktė veltui mėgins nuslėpti nuo Žako Furnjė šį 
gėdingą faktą. Atrodo, Beatričė nei vaikystėje, nei jaunystėje 
nebuvo linkusi prie knygų; gal net galima būtų teigti, remian- 
tis tam tikrais duomenimis, kad ji buvusi neraštinga. (Jos dukros 
gaus šiokį tokį išsilavinimą Dalu: mokykloje vikaras mėgins 
flirtuoti su mokinių motinomis; jis bus kelių parapijos vaikų 
mokytojas (I, 252). Taigi eretikų knygų Beatrice neskaitė; ta- 
čiau, kaip ir jos tėvas, nuo pat jaunystės turės ryšių su albigie- 
čiams prijaučiančiais žmonėmis. Maždaug 1290 metais Sele 
(Celles), Vidutinio Arježo kaime Fua pietryčiuose, mūrinin- 
kas Odenas girdint Filipo de Planisolio dukteriai šnekės to- 
kius dalykus, kurie tikrai kvepės erezija. Neįstengdama sulai- 
kyti juoko ji persakys, ką girdėjo, savo aplinkos žmonėms. Tikrai 
be reikalo: klebonai ir kūmutės perduos tuos žodžius Žakui 
Furnjė: „Jei Eucharistija iš tiesų būtų Kristaus kūnas, - maždaug 
taip kalbėjo Odenas ir tokie kaip jis, nuolat besigardžiuojan- 
tys panašaus pobūdžio juokeliais, — jis neleistų, kad kunigai jį 
valgyty. O jei Kristaus kūnas būtų toks didelis kaip Margajo (Mar- 
gail) kalnas prie Dalu, jau seniai jie jį būtų suvalgę kaip tešlą“. 
Tai tik trumpa ištrauka iš viso antieucharistiškojo folkloro, pa- 
plitusio Pirėnuose: šiuose kraštuose valstiečiai mėtydavo aukš- 


* I, 215-216. Dalu — tai kaimas tarp Fua ir Pamjé, dešiniajame Arježo krante. 

tyn ropės riekeles — taip tyéiodavosi iš Švenčiausiojo Sakra- 
mento prieš susirinkusius žmones. Mirštantieji iškoneveikda- 
vo kunigą, atnešusį jiems ostiją, vadindavo jį storžieviu, su- 
smirdėliu; raganos išniekindavo Kristaus kūną. 

Iš pas jaunąją Beatričę de Planisol besilankančių eretikų 
buvo ir Otje šeimos atstovų, vėliau tapusių katarų misionie- 
riais: per Beatričės vestuves su Beranžė de Rokforu Gijomas 
Orjė jsimaise į šokėjų ratą. O Pjeras Otjé parengė reikalingus 
dokumentus, kai reikėjo parduoti dalį Rokforo nuosavybės, į 
kurią hipotekos teises turėjo Beatričė dėl savo atsinešto krai- 
čio. Geltonieji tėvo kryžiai, mūrininko piktžodžiavimas, ryšiai 
su Otjė... Jaunoji Planisol, tapusi Rokfor, nuo pačios jaunys- 
tés šaukiasi bėdos. Ir vis dėlto ši mergina meldžiasi Mergelei 
Marijai; mažesniajam broliui, jos nuodėmklausiui, ji taps gra- 
žiąja atgailautoja; katalikybė niekuomet iki galo neapleis Beat- 
ričės sielos ir minčių. 

Beatričę ištekino už Beranžė de Rokforo. Ji liko našlė. Vė- 
liau vėl ištekėjo. Paskui vėl tapo našle. Mirus pirmajam vyrui, 
ji nusprendžia vėl pradėti šeimyninį gyvenimą; išteka už Oto- 
no de Laglezo, kuris taip pat ilgai neužsibus šiame pasaulyje. 
Tokie vienas kitą sekantys našlavimai — kasdieninė senojo reži- 
mo demografinės situacijos duona. Parapijos registruose vė- 
liau surasime daugybę panašios gedulingos gyvenimo kasdie- 
nybės liudijimų. Ne ką tegalime pasakyti apie du Beatričės 
vyrus — Beranžė de Rokforą ir Otoną de Laglezą; nebent tai, 
kad jie abu kilimo iš smulkiųjų Arježo krašto bajorų, ir kad 
Beatrice, su kuria paeiliui jie dalijosi viena lova, liko jiems abe- 
jinga, nors gal ir juto šiek tiek švelnumo. Kadangi Beatričė 
savo sutuoktiniams nepuoselėjo karštų meilės jausmų, ji tie- 
siog jų labai bijojo. Saugojosi, kad nesužinotų apie jos nuoty- 
kius, nors ne tiek jau daug jų buvo vyrams gyviems esant. Per- 
nelyg bijojo, kad jos neužmuštų ar kad neužmuštų meilužio, 
jei sužinotų jos paslapų (I, 219, 234). 

Visa tai įprasta ir banalu. Trubadūrai, tikrieji Langedoko 

erotikos liudytojai, plačiai išpletojo nesėkmingai ištekėjusios 
moters temą; jiems vyras tokiu atveju yra „klastingas pavyduo- 
lis“, šykštus ir raguotas, lendantis į užpakalį kitiems, kaip sako 
Marcabru ?, o moteris tuo metu stengiasi, jei įmanoma, nueiti 
į kairę. Santuokinė meilė, tai yra žmonos meilė vyrui, Oksita- 
nijos poetams buvo prasto skonio išraiška; ir moteris, jei pati- 
kėsime jais, visuomet bijo, kad vyras jos nemuštų ar kur nors 
neuždarytų. Ilgas „inkvizicijos Pamjė“ aprašas patvirtina, kad 
tai nėra vien paprasta literatūros tema: Oksitanijoje bei Pietų 
Oksitanijoje iki 1340 metų, nepaisant kelių gražių pavyzdžių, 
vedybinis gyvenimas nėra laimingas, kupinas nepaprasto žmo- 
giškojo švelnumo. Tad Beatričė nėra jokia išimtis. 

Kalbant apie šias dvi Beatričės santuokas, galima pasakyti, 
kad švelnumas, kurio nesulaukė sutuoktiniai, atiteko vaikams, 
— jos dukroms. Už šį švelnumą jai buvo atlyginta su kaupu: 
kai vyskupas Furnjė grasina ją suimsiąs, keturios jos dukterys, 
Kondorsa, Esklarmonda, Filipa ir Ava, dievinančios motiną, 
kuri visuomet rūpinosi jomis išmintingai ir su meile, lieja grau- 
džias ašaras ir dejuoja. 

1290 metais Beatričė, jauna ir graži ką tik ištekėjusi mote- 
ris, patyrė pirmą meilės nuotykį, kuris niekuo rimtu nesibaigė 
jos pirmajam vyrui dar esant gyvam. Kvailas kaip ir visi tų 
laikų vyrai Beranže de Rokforas apakęs iš meilės. Neturtingas 
valstietis iš Ajono krašto — skaitydami registrus lapas po lapo, 
vėliau aptiksime žinių apie jį, jau pasenusį, vedusį, dirbantį 
savo mažą žemės lopinėlį - mums yra gana apgailėtinas šios be 
pabaigos likusios idilės herojus. 

Montaju pilyje Raimonas Ruselis prižiūri siro de Rokforo 
ir jo žmonos Beatričės namus. Supraskite, kad, norėdamas ge- 
rai pagal oksitaniškąjį supratimą „tvarkyti namų ūkį“, Raimo- 
nas rūpinasi ne vien įprastais kasdieniais šių kuklių kilmingų 
namų darbais, rutina; veikiausiai šis pilininkas turėjo rūpintis 


© Marcabru, in R. Nelli, 1963, p. 109. 


210 


ir žemės ūkiu: jis sėja, įsakinėja darbininkams, nešioja į kalvę 
galąsti ar taisyti noragus. 

Tai, ką jau pasakiau apie smulkiąją kalnų diduomenę, kuo 
puikiausiai tinka apibūdinti Beatričės santykiams su kaimo gy- 
ventojais ir su ką tik minėtu ūkio tvarkytoju. Socialinis skirtu- 
mas tarp jo ir šios atsitiktinai pilies valdytojo žmona tapusios 
moters, kuri, likusi našle, gyvens paprasčiausiame Montaju na- 
me, nėra didelis: Beatričė drauge su kaimo moterimis šildosi 
prie ugnies, susižino naujienų apie katarus, o valstieté Alazaisa 
Azema buvusiai pilies šeimininkei gali be ceremonijų tarti ir 
keletą kandžių žodelių: „Jūsų platūs antakiai, jūs iÿpuikusi: ne- 
sakysiu jums, ką dabar veikia mano sūnus“. Visa tai — tik retori- 
nės figūros: po kelių minučių Alazaisa, kaip ir visos moterys 
mėgstanti, kad jas įkalbinėtų, jau pasakoja savo paslaptis Beat- 
ričei: „Taip, tai tiesa, mano sūnus Raimonas Azema iškeliauja, 
jis gabens maistą mūsų vyrams“. 

Kadangi ponia de Rokfor pernelyg nesivaržo, ji greitai susi- 
draugauja (santykiuose, matyt, yra ir šiek tiek meilės) su Rai- 
monu Ruseliu. Šis, kaip ir dauguma kitų pritariantis katarų 
idėjoms, kviečia savo ponią bėgti su juo į lombardų kraštą: tais 
laikais Lombardija buvo šventoji eretikų buveinė; į ją nusi- 
prausti visiškos dvasinės ramybės aplinkoje, pasisemti jėgų ke- 
liauja ištisos Langedoko krašto tobulųjų kohortos, persekioja- 
mos gimtosiose žemėse. Geroji Montaju ponia švelniai, bet 
ryžtingai atmeta kvietimą į kelionę. Ji pasako šiam prižiūrėto- 
jui gundytojui, kad jei jie iškeliaus kartu, pradės plisti paska- 
los: „Esu dar jauna. Raimonai, jei iškeliausiu su tavimi taip grei- 
tai, žmonės paleis liežuvius. Jie tikrai kalbės, kad mes išvykome, 
jog patenkintume mūsų geismą“. Vis dėlto mintis apie šią kelio- 
nę pralinksmina pilies valdytojo žmoną; ji sugalvoja pasiūlyti 
jam sandėrį: mielai iškeliautų su Raimonu, bet kartu turėtų 
vykti ir kelios duenjos, kurių buvimas apsaugotų jos — doros 


“I 237 

moters — reputaciją. Raimonas Ruselis sutinka: jis paprašo dvie- 
jų moterų, kad šios pasiūlytų Beatričei keliauti drauge į Lom- 
bardiją (I, 222). Būtina paminėti, jog šios dvi moterys susiju- 
sios su Klergų domus: pirmoji, Alazaisa Gonela (Alaza?s Gone- 
la), yra klebono brolio Gijomo Klergo meilužė, o antroji, Al- 
gaja de Martra (Algaia de Martra), yra senosios Pjero Klergo 
motinos Mangardos sesuo. Šių ne tokių jau ir nekaltų preten- 
denčių (!) į duenjas siūlymas lieka be atsako. Tačiau apie jį 
reikia kalbėti, nes tai pirmoji pažintis su Klergų klanu Beatri- 
čės gyvenime. 

Valstietis Raimonas Ruselis — tikras gražbylys, toks vėliau 
bus ir Pjeras Klergas. Pokštaudamas kelionės tema jis kartkar- 
tėmis kalba ir apie šiek tiek nepadorią reinkarnaciją: aiškina 
Beatričei (nėščiai), kuri įdėmiai klausosi, kaip būsima laukia- 
mo vaiko siela gali patekti į moters pilve esantį embrioną per bet 
kurią tos moters kūno dalį (I, 220). „O kodėl tuomet gimę vaikai 
nekalba, jei jie jau tiek gavo iš kitų sielų?“ — naiviai klausia savo 
dūsautojo Beatričė. „Nes Dievas to nenori!“ — kaip visuomet 
trumpai ir aiškiai atsako Raimonas Ruselis. 

Kol kas viskas lyg ir tvarkinga, pagal pačias geriausias tikrų 
krašto etnografijos žinovų trubadūrų tradicijas. Jauna ir graži 
Montaju ponia įsigyja „meilužį“, kuris, kaip ir turi būti, kilęs 
iš žemesnio socialinio sluoksnio. Šiuo atveju Raimonas yra kai- 
mietis, taigi nekilmingas. Tad tokiu būdu gyvenime jokių te- 
orinių apibendrinimų šia tema niekuomet nedariusi Beatričė 
pagrindžia vieną esminių Oksitanijos poetų temų apie meilės 
demokratizaciją, temą apie „mielą prakilnią damą“ ir visų nie- 
kinamą personažą. Savo „kantriam, komplimentus žarstančiam 
ir diskretiškam“ meilužiui ir dūsautojui, kuris elgiasi su nu- 
mylétaja pagarbiai ir drauge gundomai, Beatričė savo ruožtu 
atlieka įkvėpėjos, mūzos vaidmenį. Eretikų idėjos Raimonui — 
neišsenkamas šaltinis būti galantiškam ir atrodyti svarbiam Be- 
atričės akyse. Tokiomis sąlygomis viskas būtų vykę gražiai ir 
tvarkingai, ir net pats sutuoktinis, Beranžė de Rokforas, nieko 

nebūtų galėjęs pasakyti, jei Raimonas būtų likęs pasyviu jsi- 
mylėjėliu, tuo meilužiu, lyginamu su smaragdu ir sardoniksu, — 
tokio Marcabru linkėtų visoms moterims, su kuriomis elgia- 
masi kurtuaziškai. (Pagal „Meilės brevijoriy“ smaragdas reiškia 
susilaikymą nuo seksualinių instinktų, o sardoniksas — skaistų 
nuolankumą”). Savo paties nelaimei, Raimonas Ruselis nu- 
sprendė kalbomis ir galantišku elgesiu neapsiriboti, jis nuspren- 
dė permiegoti su savo mylima moterimi; ši tema taip pat yra 
viena iš svarbiausių Oksitanijos poetų lyrikos temų. „Aš norė- 
čiau, — sako Bernard'as de Ventadouras, — rasti ją vieną, užmi- 
gusią ar apsimetančią, jog miega, kad galėčiau pavogti bučinį, 
nes nesu vertas to jos prašyti '*. „Vieną vakarą, — pasakoja Beat- 
ričė, — kartu su Raimonu pavakarieniavau. Paskui jis vogčiomis įslinko 
į mano miegamąjį ir palindo po mano lova. Tuo metu sutvarkiau 
likusius namų reikalus ir nuėjau gultis. Visi namiškiai miegojo, aš 
irgi. Tuomet Raimonas išlindo iš po lovos ir tik su marškiniais įsitaisė 
joje! Pradėjo elgtis taip, tarsi norėtų su manimi turėti lytinių santykių. 
Aš pradėjau šaukti: kas čia darosi? O Raimonas man tarė: „Tylek“. 
Jam atsakiau: „Tu, netikėli valstieti! Kaip aš galiu tylėti?“ Pradėjau 
rėkti, kviesti tarnaitės, kurios miegojo netoliese, kitose lovose tame pa- 
čiame kambaryje. Pasakiau joms: „Mano lovoje yra vyras“. Raimo- 
nas staiga išlipo iš lovos ir išėjo iš kambario... Netrukus jis paliko 
tarnybą mūsų namuose ir grįžo į savo ostalį Prade“ (I, 222). Exit 
Raimonas Ruselis. Pasirodo Pato. 

Tas Pato yra pavainikis. Tačiau Pjero Klergo pusbrolis. Iš 
turtingos kaimo šeimos. Nors nekilmingas. Pato veikia atvirai. 
Nesidrovėdamas net Beranžė de Rokforui gyvam esant Pato 
Klergas išprievartauja Beatričę. Matyt, pilies valdytojo pykčio 
šis drąsus ir brutalus vyras ne itin bijo. Pridurkime, kad „iš- 
prievartavimas“ aukos netraumavo. Kai Beranžė mirė, laisva 


ý Pagal R. Nelli, p. 154. Apie moters meilg žemesnės kilmės vyrui pagal oksitanišką- 
sias taisykles, žr. R. Nelli, p. 164. 
Bernard de Ventadour, p. 219, 41—44 eilutės; cituota M. Lazaro, 1964, p. 125. 

likusi Beatričė, našlė ir todėl viena pakopa žemiau nusileidusi 
socialiniais laiptais, kuo ramiausiai pradeda nesusituokusi gy- 
venti su tuo Montaju ištvirkėliu ciniku, taip neseniai be jokios 
gėdos išprievartavusiu ją pilyje. „Nuo to laiko tapau vieša Pato 
meiluže“, — pareiškia ji vyskupui Žakui Furnjė, kai jis klausi- 
nėja apie asmeninį jos gyvenimą. 

Tačiau Pato — tik trumpalaikis meilužis. Tikrasis, didysis 
pirmojo Beatričės našlavimo ryšys bus su Pato pusbroliu, kle- 
bonu Klergu. Pjero ir buvusios pilies valdytojo žmonos santy- 
kiai — tai nesibaigianti „bažnytinė“ meilė: ji prasideda klau- 
sykloje. Baigiasi bažnyčioje, kur ištvirkėlis Pjeras tamsią naktį 
pasidalys su savo meiluže viena lova. 

Iš pradžių Beatričė tebuvo viena atgailautojy. Jau seniai ji 
lankėsi pas Klergų klano žmones, ilgai su jais draugiškai vaka- 
rodavo prie ugnies (I, 235-237). Vieną dieną ji atėjo išpažin- 
ties pas parapijos kleboną, už Švč. Mergelės altoriaus. Pjeras 
nepaliko jai laiko nuodėmes išpažinti. Jis pareiškia: „Tu man 
patinki labiau už viską pasaulyje“. Ir karštai ją pabučiuoja. Be- 
atričė tučtuojau išeina iš bažnyčios, susimąsčiusi, priblokšta, 
bet nepasipiktinusi... 

Ir tai tik pati pradžia: Klergas gardžiuojasi savo pergale. 
Pergale, apie kurią galima pasakyti, kad tai nebus aistringa 
meilė, o veikiau tik abipusis geismas ir šilti draugiški santy- 
kiai. Iš tiesų abipusiai Beatričės ir Pjero jausmai išreiškiami 
veiksmažodžiu diligere (labai vertinti, branginti); o tikroji aist- 
ra vėliau sujungs buvusią pilies valdytojo žmoną ir Bartelemį 
Amilaka, — apie juos Žako Furnjė „Registro“ raštininkai rašys, 
vartodami lotyniškus žodžius amare ir adamari, skirtus apibū- 
dinti meilei-aistrai. 

Po įprasto flirto, trukusio nuo gavėnios iki liepos mėnesio 
pradžios, Beatričė pagaliau neatsilaiko prieš dvasininko žavesį 
ir gražbyliavimus: Pjeras — baisus gražbylys, tikras pietų tradi- 
cijų atstovas; vėliau tai ir bus vadinama pietietišku iškalbingu- 
mu. XIII amžiui artėjant į pabaigą, Šv. Petro ir Povilo oktavos 

metu, vasarą, tg gražią, kupiną gyvybės vasarą, kada gimsta pasilei- 
dimas’, Beatričė atsiduoda Pjerui. Ji tampa Pjerui nuolankia drau- 
ge. Kad jam įtiktų, nesibaido net šventvagystės: mylisi su juo 
Kalėdų nakų, taip pat, jau rašėme, atsiduoda jam kaimo bažny- 
čioje. Iš prigimties santūri Beatričė pasiruošusi elgtis nutrūktgal- 
viškai, — tikra pačių drąsiausių Oksitanijos literatūros moterų mei- 
lužių atstovė. Tokia kaip ponia de la Ser, Briunisanda, Flamenka, 
dama su papūga, Floripara... Ir kitos, tokios panašios į iš tiesų 
Oksitanijoje gyvenusias mylėjusias moteris 20. 

Pjerui ir Beatricei patiko būti kartu: galim spręsti iš ty men- 
kų detalių, kurias žinome. Dvejus metus meilužiai, kol galėjo, 
susitikinėjo slapta, dvi ar tris naktis per savaitę; ir per vieną 
naktį mylėdavosi „du kartus arba daugiau“ ?!'. Lovoje, netoli 
ugnies, Beatričė utinėjo Pjerą, ir jos judesiuose buvo justi pa- 
prastas rūpestis dėl švaros bei jau ritualu tapęs įprasto švelnu- 
mas. Na, o Pjeras sake Beatričei kalbas apie šeimos sociologiją, 
albigiečių teologiją bei kaip apsisaugoti nuo praktikoje taiko- 
mos magijos. 

Ir štai po dvejų metų Beatričė nutraukia su juo santykius. 
Pačiu laiku. Buvusi pilies valdytojo žmona protu suvokia, kad 
tvirta katary klebono dialektika jai nepriimtina. Ji apimta prieš- 
taringų minčių: jos meilužiai ir jos draugai eretikai, gyvenan- 
tys kalnuose, nori, kad ji būtų su jais; kita vertus, ji jaučia, jog 
ją traukia žemutinis į katalikybės prieglobstį sugrįžęs kraštas. 
Beatričė pasiduoda lygumų žavesiui, ten laukia žavios antros 
santuokos perspektyvos. Ten įtaką jai darys mažesnieji broliai, 
įtikinamas kalbas sakys katalikė sesuo Zantilé, tikra šventei- 
va... Taigi Beatričė turi pasirinkti: ji nesiliauja giliai mintyse 


° Marcabru, XXXVIII eilėraštis, 5-7 eilutės, cituota R. Nelli, op.cit. p. 115, 21 
astaba. 

g R. Nelli, op.cit., p. 195. 

“I, 226, 244. Maždaug 1299-1301 metai (Beatričė išvyksta iš Montaju netrukus 

po 1300 m.: II, 291). 1305 m. (I, 232) Beatričė vis dar antrojo vyro žmona, už 
kurio ištekėjo netrukus po 1300 m. pradžios. 

galvoti apie Pjerą kaip apie gerą, gerbtiną, kompetentingą žmo- 
gų. Tačiau juk ji buvo pamaldi mergina, jaunystėje degdavusi 
žvakutes Švenčiausiajai Mergelei: todėl Pjeras jai kartu yra ir 
velnias (I, 223). Tas velnias miega jos lovoje, be perstojo kar- 
toja katarų argumentus, del jo kaltės ji rizikuoja savo dienas 
baigti laužo liepsnose, po kurių jos lauks pragaro liepsnos. Jau- 
noji našlė pavargo kovoti su šėtonu. Ji nusprendžia palikti kle- 
boną ir keliauti į lygumas, kur ištekės už kilmingo vyro, Oto- 
no de Laglezo. Ir nepaisys savo draugų iš Ajono krašto su Pjeru 
priešakyje priekaištų: iš tiesų visi maldaute maldauja buvusios 
pilies valdytojo žmonos nekeliauti į žemumas; ten ji tikrai pra- 
žudys savo sielą Romos Bažnyčios vilkų ir šunų apsuptyje. „Mes 
praradome jus. Jūs norite keliauti pas vilkus ir šunis“, — pareiškia 
Beatričei, kurios populiarumas kaimuose buvo didelis, Prado 
žmonės, atėję su ja pasikalbėti ”. 

Jaunoji moteris nesileidžia paveikiama draugiškų jos bičiu- 
lių prašymų. Ji gyvens Krampanjoje (Crampagne), Dalu, vė- 
liau Varilyje. Šios gyvenvietės įsikūrusios penkiolika ar dvide- 
šimt kilometrų į šiaurę ir žemyn nuo Ajono krašto; jose — nau- 
jojo Beatričės vyro Otono de Laglezo namai. Otono de Lagle- 
zo vardas prancūziškai tiesiog labai paprastai yra Otonas iš Baž- 
nyčios (de UEglise)??. Tokiomis sąlygomis naujosios „Beatri- 
čės ir Bažnyčios“ ir Pjero Klergo susitikimai tampa epizodiški. 
Beatričė ir Pjeras išlieka draugiški, šilti vienas kitam. Vieną 
kartą klebonas, apsimetęs Limu kunigu, aplanko buvusią savo 
meilužę namuose Dalu: rūsyje „susipynė jų kūnai“, o duris 
saugojo tarnaitė (I, 239). Vėliau buvusių meilužių ryšys liks 
vien dvasinis. Apie tai liudija ir tyras bei trumpas klebono vi- 
zitas pas Beatričę jai antrą kartą našlaujant. Tada Pjeras pa- 
klaus savo buvusios draugės apie širdies reikalus; vėliau nusiųs 


“ 1,231; I, 254. Iš antros santuokos Bearričei gims dvi dukros, pirmoji maždaug 
1303-1304 m., antroji — 1305 —-1306 m. 
* Žodžių žaismas: de (iš) Lagleize, de l'Eglise: église reiškia bažnyčią (vert. past. ). 

jai didžiulę dovaną — graviruota taurę ir saracėnų šalies cuk- 
raus, zacara. Dovanėlės, truputis dėmesio rodo, jog klebono 
širdis nebuvo ledinė: jis sugebėjo ¿š geismo išgauti meilės", to- 
dėl jo draugė juo kuo nuoširdžiausiai pasitikėjo. Beatričė nuo 
to laiko tapo Pjerui tolimos šalies princese, taip, kaip taikliai 
pasakė Jaufré Rudelis: „Kokia švelni tolumoje skambanti paukš- 
čių giesmė“. 

Pasibaigus istorijai su Beatriče, Klergas kuo toliau, tuo la- 
biau nesilaiko šio romantiško santykių modelio: gal tai jį gelbsti 
nuo melancholijos? O gal senstantis kunigas tampa vis gašles- 
nis? Bet kokiu atveju jis darosi vis nepastovesnis, keičia moteris 
vieną po kitos, ir su Aks lė Termų bei Montaju moterimis my- 
lisi taip, kad vos kelnės jam neplyšta*“; suvilioja jas savo žavesiu, 
o gal labiau valdžia ir grasinimais. 

Dveji metai, kuriuos Beatričė praleido su Klergu, kelia jos 
širdyje praėjusių laikų ir buvusio geismo nostalgiją. Antroji, 
kaip ir pirmoji, santuoka šilumos jai taip pat neatneša; ji ne- 
nusivilia, nes iš antrųjų vestuvių jai reikėjo tik padėties visuo- 
menėje. Vis dėlto ji bus ištikima žmona Otonui de Laglezui, iš- 
skyrus tą vieną slaptą susitikimą rūsyje su Pjeru Klergu (I, 239). 
Otonas miršta netrukus po šio įvykio. Beatričė vel laisva, pasi- 
ruošusi naujiems nuotykiams. Ir netgi, nors vienas kartas — 
dar ne įprotis, didelei aistrai. 

Antrasis buvusios pilies valdytojo žmonos vyras — vel dvasi- 
ninkas. Tai paprastas parapijos vikaras, nors ne toks jau ir ap- 
gailėtinas, kaip gali atrodyti: vėliau kalėjime Bernaras Klergas 
kreipsis į jį pagarbiai, vadindamas „senjoru klebonu“. Ir vis 


dėlto Bartelemis Amilakas tėra blanki Pjero Klergo kopija; jų 


` Marcabru, V eilėraščio išvada, cituota Nelli, op.cit., p. 134. 

" Cercamon II, 5-6, cituota Nelli, op.cit., p. 139: Jaufrė Rudel, VII giesmė (apok- 
rifas 2), cituota Nelli, p. 141, 50 pastaba. 

Raimbaut d Orange ir Guillaume d'Aquitaine, cituota M. Lazaro, Amour cour- 
tois et Fin'Amors, Paris, 1964, p. 129 ir 143. 

net neverta lyginti. Progai pasitaikius jis mėgsta paištvirkauti, 
bet nėra kataras. Skundiku taps ne savo noru, o priverstas. Nors 
sąžinės priekaštai jo nekamuos. 

Beatričė, vėl našlė, susipažįsta su Bartelemiu Dalu kaime: 
savo dukteris Avą ir Filipą ji leidžia į mokyklą, kur jas moko šis 
vikaras. Nors jau šiek tiek pasenusi (man buvo prasidėjusi ant- 
roji jaunystė) Beatričė aistringai įsimyli jaunąjį šventiką, o jaus- 
mas apibūdinamas veiksmažodžiu adamare. Ji pati kabinasi 
jam ant kaklo. „Ji žengė pirmuosius žingsnius, — vėliau pasakos 
Bartelemis Amilakas. — Vieną dieną, vos baigiau mokyti savo 
mokines, tarp kurių buvo Ava ir Filipa, Beatričė man tarė: „Ateik 
Šį vakarą pas mane“. Taip ir padariau. Kai įėjau į namus, radau 
ja vieną. Paklausiau: „Ko tu nori iš manęs?“ O ji man sako: „My- 
liu tave: noriu su tavimi mylėtis“. Atsakiau jai: „Gerai“. Nedels- 
damas pamylėjau ją ostalio prieškambaryje. O vėliau dažnai su 
ja suguldavau. Tik ne naktį. Visuomet dieną. Mes laukdavome, 
kol namuose nebus mergaičių ir Beatričės tarnaitės. Tada ir nusi- 
dėdavome kūniška nuodėme“ (I, 252). Beatričė apimta aistros, 
pasiryžusi būti drąsi dėl to, kurį myli. Taigi ji aistringai myli 
Bartelemį, o jis aistringai myli savo meilužę: Beatrix Bartholo- 
meum nimis adamabat ... et ipse dictam Beatricem adamabat (I, 
249, 256). Žinoma, jaunasis vikaras — silpnas žmogus. Ir net 
bailys, nevertas savo draugės (veliau jis pames ją, gal dėl to, 
kad ji sena, tačiau ypač dėl to, kad bijos būti kartu su ja apkal- 
tintas erezija). Beatričei, kuri veikiausiai kupina iliuzijų dėl šio 
antro savo meilužio, patinka vikaro, kaip dvasininko, švelnu- 
mas ir geidulingumas: jis švelnesnis ir geidulingesnis nei kiti 
vyrai bei kiti paprasti pasauliečiai. Atvirumo akimirką Beatrice 
tiesiai šviesiai išsako šią minų Bartelemiui: „Jūs, kunigai, pri- 
orai, abatai, vyskupai, arkivyskupai ir kardinolai, jūs patys blo- 
giausi! Jūs dažniau nusidedate kūniška nuodėme, ir geidžiate mo- 
terų labiau nei kiti vyrai... “. 

„Tokiu būdu, — filosofiškai pareiškia Bartelemis (komentuo- 
damas meilužės žodžius), - Beatričė stengėsi pateisinti save, kad 


218 


nusideda su manimi kūniška nuodėme“. Beatričė iš tiesų buvo 
susidariusi apie dvasininkus tam tikrą ne visai sveiką nuomo- 
nę. Ji taip mylėjo jaunąjį Amilaką, kad jį kaltino, — panašiai 
kaip Luduno (Loudun) šventuolės, suteikusios tiek sielvarto 
Urbenui Grandjė (Urbain Grandier) — jog ją apkerėjo: „AVie- 
kuomet nenusidėjau raganavimo nuodėme, — sako ji vieną dieną. 
— Tačiau manau, kad tas dvasininkas Bartelemis mano atžvilgiu 
naudojo burtus, nes mylėjau jį pernelyg aistringai; o juk, kai su 
juo susipažinau, man buvo prasidėjusi menopauzė“ (I, 249). 
Taip karštai prasidėjusios istorijos tąsa kupina gyvybingu- 
mo ir spalvų. Kai Beatričė tapo vikaro drauge, ją iš karto pra- 
dėjo varginti apkalbos, nedoros paskalos, keisti pasišnabždėji- 
mai jos adresu: visų pirma liežuvį paleido kunigas, o paskui ir 
visi parapijos šmeižikai. Iš tiesų jiems visai negėda įvairiais bū- 
dais tyčiotis iš Beatričės. Be to, nelaimingoji kenčia dar ir nuo 
brolių, kurie, kaip tikri oksitaniečiai, įsivaizduoja esą trapios 
sesers moralės sargai. Beatričė bijo, kad jie nepadarytų jai ką 
nors bloga; taigi ji nusprendžia išsivežti savo meilužį į Palaro 
kraštą, kuris yra Pirėnų užkampyje įsikūrusi diecezija tarp Ara- 
gono ir Komenž Kuzerano (Comminges-Couserans). Pagal pa- 
čias geriausias ikigrigališkąsias ir nikolaitizmo tradicijas šios 
diecezijos kunigams dar leidžiama apie 1300 metus gyventi de 
facto su jų namų šeimininkėmis, sugyventinėmis arba focarias". 
Sutikimą bendram gyvenimui lengvai duoda šios diecezijos vys- 
kupas, mielai imantis kyšius iš meilužių. Tad susikrovusi dra- 
bužius ir pasiėmusi trisdešimt Turo livrų Beatričė nuspren- 
džia keliauti į Palarą; nuvyksta į Vikdeso, kur turi susitikti su 
Bartelemiu. Iš ten abu nukeliauja į Palaro kraštą: ten juos be 
palaiminimo „sutuokia“ kunigas — bažnyčios notaras. Vienus 
metus jie gyvena kartu, tame pačiame domus, ir nieko tai nešo- 
kiruoja. Jie gali išgyventi. Gyvena iš tų trisdešimties Turo liv- 
rų, kurie tampa tarsi buvusios pilies valdytojo žmonos kraičiu. 


27 Ža ; p: Al k A aš k E a 
Tarnaitės, dirbančios dažniausiai virtuvėje, laikomos vos ne vergėmis (vert. past. ). 

Pamažu Bartelemiui pavyksta atskleisti katariškąją meilužės pra- 
eitį. Jis išsigąsta. Prasideda šeimyniniai barniai. „Pikta sene, 
eretike!“ — šaukia vikaras. Jie nutraukia santykius. 

O vėliau susitiks tik dieną prieš uždarant juos į kalėjimą. 
Bartelemis užsidirba pragyvenimui; tai šen, tai ten kaip vika- 
ras, arba atlikdamas dvasininko pareigas kaimuose ar kalnuo- 
se. Beatričę jau persekioja inkvizicija; ji vėl kreipiasi pagalbos į 
savo buvusį draugą. Ir vel, kaip kadaise rūsyje Dalu su klebo- 
nu Klergu, ji mylisi su vikaru vynuogyne, o juos saugo ištiki- 
ma Beatričės tarnaitė Alazaisa. Šios istorijos tąsa priklauso vys- 
kupui Furnjė: jis uždaro į kalėjimą buvusią pilies valdytojo 
žmoną ir jaunąjį dvasininką. Prabėgus metams Furnjė išleis 
juos abu tą pačią dieną (1322 m. liepos 4 d.). Ji - su geltonai- 
siais kryžiais. Jis — be kryžių ”. 


© I, 553 (J. Duvernoy pastaba) 


220 


X SKYRIUS 
Laikinos sąjungos 


Beatričė ir jos Klergų namų draugai nėra vieninteliai, apie 
kuriuos reikėtų kalbėti monografijoje, skirtoje kaimo seksua- 
lumo problematikai tirti. Taip, didysis domus pasileidęs, ta- 
čiau Montaju ir apskritai Fua krašto gyventojų papročiai relia- 
tyviai nevaržo jų laisvės. Sakau: reliatyviai. Nes šie papročiai 
nera visiškai nevaržomi, jie tiesiog šiek tiek laisvesni apie 1320 
metus, nei XVII-XVIII a., kada ir kaimo gilumą pasieks griež- 
ti katalikiškosios reformos principai, kuriuos aktyviai diegs vys- 
kupų lazdos ir kunigų antausiai, vyskupų apsilankymai bei 
„policininkiška“ klebonų kontrolė. Pačiam Montaju maždaug 
1300-1320 metais pagal dokumentus (jei neskaičiuosime kle- 
bono išdaigų) mums žinomos mažiausiai penkios-šešios ne- 
teisėtai gyvenančios poros; sąrašas neišsamus; reikėtų palygin- 
ti šį skaičių su maždaug penkiasdešimčia (daugiausia) porų 
(susituokusių ir nesusituokusių), gyvenusių parapijoje dviem 
pirmaisiais XIV amžiaus dešimtmečiais: taigi mažiausiai 10% 
„netikrų šeimų“... Monsinjoras Kolberas (Colbert), Montaju 
vyskupas jansenistas, kurio vizitus tyriau jau penkiolika metų, 
1700 metais būtų priblok$tas tokios didelės proporcijos. Pats 
rimčiausias faktas griežtų principų atžvilgiu yra tas, kad apie 
1310 metus laisvo pobūdžio santykiai afišuojami be jokios gė- 
dos: kaime vyrai „viešai turi“ arba „viešai išlaiko“ savo sugy- 
ventines (I, 238). 1705-1710 metais, priešingai, bus labai 
stengiamasi slėptis, kad būtų galima išvengti klebono rüsty- 
bės ir davatky paskalų. O juk Montaju 1300 metais pats kle- 
bonas rodė blogą pavyzdį. Be „jokių kompleksų“! 

Be to, jau minėjome, kad ganyklose, ne vien miesteliuose, 
nuo žmonų atskirti piemenys progai pasitaikius nesivaržo įsi- 
gyti kokią meilužę. Apibendrinanti pastaba: ar maždaug 1300 

metais galima rasti porą, kuri nuo nieko neslepia, kad gyvena 
kartu?.. Žmonių reakcija dėl tokių faktų ne taip jau ir skiriasi 
nuo mūsų dienų realijų, jei aplinkybės panašios. „Ar tie žmo- 
nės susituokę? Ar jie tik sugyventiniai?“ Tokį klausimą užduo- 
da Gijomas Eskonjé, kilimo iš Aks lė Termų (nors neatrodo, 
kad jis būtų šokiruotas), kelionės į Limu metu: „Marteno Fran- 
sua (Martin Francois) namuose Limu, — pasakoja Eskonjė, — 
radome moterį, kuri turėjo būti to Marteno žmona, nebent buvo jo 
sugyventinė: Juk jis ją išlaikė, ji gyveno jo namuose“ (II, 12). Pri- 
dursiu, kad Eskonjė pašnekovai pernelyg nesijaudina, koks tik- 
rasis Marteno Fransua gyvenimo draugės statusas. 

Fua krašte kūniškosios nuodėmės esme nelabai domimasi 
(nors negalima sakyti, kad visiškai nesidomima); vėliau šis klau- 
simas kylant moralės reikalavimams taps labai svarbus Arježo 
visuomenei. Matème, kad Arno de Vernioliui sodomija nėra 
didesnė nuodėmė už paprastus lytinius santykius; tačiau Gra- 
zidai Lizjė iš Montaju ir Pjerui Vidaliui iš Aks lė Termų pa- 
prasti lytiniai santykiai apskritai nėra nuodėmė. Su sąlyga, 
kad abu partneriai bus patenkinti; taip pat, kaip sako Pjeras 
Vidalis, kad už juos tinkamą kainą turi sumokėti vyriškos ly- 
ties partneris. 

Toks nevaržomas gyvenimas Montaju XIV amžiuje supran- 
tamas paprastai, taip gyvenančių porų nėra daug, tačiau jis, be 
jokios abejonės, egzistuoja. 

Po pirmųjų vedybų našle likusi Beatričė de Planisol ir pa- 
vainikis Pato Klergas nesislėpdami gyvena kartu Montaju ir 
jokio pasipiktinimo ši neteisėta šeima niekam nekelia. Šiek tiek 
paliežuvaujama, ir viskas. Gozja Marti vėliau taps Bernaro Kler- 
go (ne kaimo seniūno, tik tą patį vardą turinčio vyro) žmona, 
nors kurį laiką gyvena kartu su Raimonu Ro iš Montaju, po 
kurio mirties jo kaulus sudegins kaip eretiko kaulus (III, 67). Rai- 
monda Testanjer, vadinama Viuisana, yra Bernaro Belo mei- 
lužė; turi nuo jo vaikų, vienam duotas Bernaro vardas. Ji sun- 
kiai dirba savo meilužio šeimininko namuose, kaip oficiali drau- 

gė ir kartu tarnaitė (tokia ir yra). Iš šių santykių moteris daug 
tikisi, ji mano, kad ją ves: ,/sivaizdavau, — pasakos ji vėliau 
inkvizitoriui, — kad Bernaras Belo paims mane už žmoną. Ir 
todel labai sunkiai dirbau, dariau tuose namuose visus darbus“. 
Testanjer viltys neišsipildys. Žavingasis kurpius Arno Vitalis 
nepasivargina išaiškinti jai, kodėl vedybos liko neišsipildžiusi 
svajonė. Tiesa, už gerus patarimus, kuriuos duoda Viuisanai, 
vieną dieną bandys ją išprievartauti. „Net jei būtum kokia tur- 
tinga Fua grafystės moteris, Bernaras tavęs nevestų, nes nesi jo ti- 
kėjimo (eretikų tikėjimo): net kalbos negali būti, kad jis imtų 
pasitikėti tavimi“ (I, 456). 

Šie tikro kaimo sociologo Arno Vitalio žodžiai atskleidžia 
vieną iš esminių prielaidų, kodėl Montaju tiek daug nesusi- 
tuokusių porų: šiems žmonėms santuoka yra sudėtinga opera- 
cija; žinoma, ji reikalauja iš pretendento meilės jausmo būsi- 
mai žmonai; be to, jei įmanoma, iš moters tikimasi kraičio, 
tegu ir nedidelio; galiausiai, last but not least, tarpusavio supra- 
timo. Tokiomis drastiškomis sąlygomis dauguma Montaju gy- 
ventojų, bent jau iš pradžių, mieliau renkasi lengvesnį sugy- 
ventinio kelia'. 

Dar viena neteisėta pora: kurį laiką kartu gyvena Alazai- 
sa Gilaber (avių augintojo iš Montaju duktė) ir batsiuvys 
Arno Vitalis, prisiglaudęs Belo namuose, apie kurio nuoty- 
kių kupiną gyvenimą ką tik užsiminėme: „Jaučiau Arno daug 
šiltų jausmų, su juo mūsų santykiai buvo familiarūs ir nedori, 
— teigia Alazaisa Gilaber. — Jis mokė mane erezijos; o aš jam 
pažadėjau nueiti pas motiną paprašyti, kad ji sutiktų, jog ma- 
no jaunasis brolis (sunkus ligonis) priimtų eretikų tikėjimą“ 
(I, 413 ir 410-413). 

Šioje kaimietiškoje Alazaisos sąjungoje glūdi ir moraliniai 
bei psichologiniai aspektai: buvusi batsiuvio kataro draugė vis 


I, 244: Montaju gyventojams skirtingi dalykai yra viešai turėti sugyventinę ir 


daugiau ar mažiau slaptai turėti meilužę. 

dėlto pripažins, kad jos ryšiai su šiuo vyru moralės požiūriu 
diskutuotini (medori). Tačiau kartu Alazaisai ši neteisėta są- 
junga nėra nei gėdinga, nei tokia, kurią reiktų slėpti: Arno 
Vitalis liko draugas ir geras patarėjas savo meilužės motinai 
Almandai Fore?. 

Kita vertus, reikia paminėti, kad Alazaisai šis „nuotykis“ — 
visgi tikra meilė; tiesa, ši meilė kyla veikiau iš geismo nei iš 
aistros, nes herojė jausmui apibūdinti vartoja veiksmažodį di- 
ligere (labai vertinti, branginti) ir niekad nepasakė adamare 
(aistringai mylėti). Šioje srityje kitų neteisėtų porų gyvenime 
Montaju įmanomos net ir pačios aistringiausios variacijos: pa- 
vyzdžiui, Beatričė de Planisol pažins tikrą deginančią aistrą, 
kurios galima tik pavydėti, ir sulaukusią atsako, tam mažajam 
vikarui, gyvenusiam su ja po antrojo vyro mirties. 

Keturi ką tik išdėstyti mūsų neteisėtų Montaju sąjungų 
aprašai išsamaus vaizdo nepateikia. Iš tiesų reikėtų pridurti 
keletą papildomų epizodų ir visus klebono Klergo paklydi- 
mus. Tiesiog pasakysiu, kad, jei kalbėsime apie šias keturias 
ką tik aptartas poras, keturioms minėtoms ponioms jaunystės 
išdaigos nė kiek nesutrukdė vėliau susirasti vyrą, ir netgi gerą 
vyrą. Bendra visų nuosavybe jos netampa, jos išteka! Pato su- 
gyventinė ir audringą romaną su klebonu Klergu turėjusi Be- 
atričė de Planisol ištekės už Otono de Laglezo, gyvenančio 
žemumų krašte. Ji leidžiasi žemyn į slėnį, ir tai ne nuopolis, — 
pilies valdytojo žmona, jau nebeskaisti mergelė, netgi šiek 
tiek pakyla socialiniais laiptais. Na, o Gozja Marti, Alazaisa 
Gilaber ir Viuisana, kurių daugiau ar mažiau laimingas kelio- 
nes po Švelnumo šalį Montaju nagrinėjome prieš tai, vėliau 
ištekės už trijų itin gerbiamų Ajono krašto žemdirbių: tai (pa- 
eiliui) Bernaras Klergas (ne seniūnas), Arno Forė ir Bernaras 
Testanjeras. 


į I, 414. Žr. taip pat, kaip draugiškai bendrauja Margardos Klerg sesuo ir Gijomo 
Klergo, Margardos sūnaus ir klebono brolio, sugyventinė (I, 222). 

Reikia pabrėžti, kad šių damų meilužiai buvo kararai ir tvirti 
eretikai’; veikiausiai Martenas Fransua, kuris, atrodo, gyveno 
Limu su sugyventine, gerai pasismagino, savo paties namuose 
klausydamas Otjė šeimos narių pamokslavimų tema: vedybos 
niekam nereikalingos (I1, 12-13). Pati katarų doktrina buvo 
labai tolerantiška dėl neteisėtų sąjungų. Bent taip ją suprato 
Montaju gyventojai: teisėta santuokos institucija buvo kone- 
veikiama; vien tik tikintieji galėjo visiškai susilaikyti nuo lyti- 
nių santykių; paprastiems tikintiesiems suteikiama visiška pa- 
pročių laisvė de facto, o gal net de jure; ir viskas pagal žymųjį 
posakį, kurį savaip interpretavo Pjeras Klergas: kadangi viskas 
yra uždrausta, viskas yra leidžiama“ . Tai reiškia, kad klystume, 
jei Žako Furnjė epochos Aukštutinio Arježo gyventojų elgesį 
ir seksualinius papročius pagrįstume vietine eretikų ideologi- 
ja, kad ir kokia gundanti ji būtų. Dvasininkas Amilakas visai 
nebuvo eretikas; o vis dėlto jis turėjo ir meilužių, ir sugyventi- 
nių, beveik kaip Pjeras Klergas, ir albigietis, ir inkvizicijos at- 
stovas. Be abejo, erezija tikrai nepadėjo sumažinti sugyventi- 
nių skaičių Montaju, gal net skatino žmones taip gyventi. Ta- 
čiau tikrai ne ji pagimdė šį reiškinį. Kai erezija pradėjo plisti, 
jau buvo taip gyvenama seniai. Galbūt pateisinimai šiam reiš- 
kiniui, svarbūs ar ne tokie svarbūs, būtų tų kraštų gyventojų 
savimonė, dideli kraičiai, santuokos sunkumai ir pati didžiau- 
sia pareiga — nepaleisti gimtojo šeimyninio domus, nenuskur- 


“ Tai Bernaras Belo, Raimonas Ro ir Arno Vitalis; Pato Klergas nebuvo įrašytas kaip 
eretikas; o Pjeras Klergas, kuriam po Pato atiteko Beatričės malonė, buvo pats di- 
džiausias eretikas, koks tik begali būti. 

I, 224-225: sofisto Pjero Klergo argumentai kyla iš dviejų pagrindinių idėjų: 
a) mylėjimasis moteriai yra nuodėmė, nesvarbu su kuo — teisėtu vyru ar meilužiu — ji 
mylėtysi. Su vyru net blogiau, nes ji nesuvokia, kad daro nuodėmę. Taigi, ponios, 
ieškokite meilužių. 
b) prieš mirtį tereikia pakviesti tobuląjį, kad visos nuodėmės büty atleistos. Tad ar 
verta varžytis? (Tokios ekstremalios, jokių ribų nepripažįstančios Pjero Klergo pažiū- 
ros vis delto neatspindi bendros Aukštutinio Arježo kaimiečių, net katarų, nuomones. 
Prie šio klausimo dar sugrįšiu. ). 

dinti jo neapdairiomis ir brangiomis vedybomis. Sugyventi- 
niams erezija tebuvo dar vienas pasiteisinimas. O neteisėtos 
sąjungos klestėjo ir kituose Pirėnų regionuose, neužsikrėtu- 
siuose katarų ideologija, kuriuose apie katarus visai ar beveik 
nieko nežinojo. Pavyzdžiui, Palaro diecezijoje jau nuo seno kle- 
bonai, gavę vietinio vyskupo palaiminimą, gyveno su sugyven- 
tinėmis. Na, o paprastiems valstiečiams tai buvo neatskiriama 
žemdirbystės ir namų ūkio sistemos dalis: tarnaitė tuo pačiu 
metu buvo ir meilužė; nuo to ji, gundoma tuščių pažadų apie 
vedybas, tik labiau pavargdavo tad štai koks reikalas! Žemdir- 
bys mielai dirbdavo ir savo meilužės žemę. Iš meilės, o gal 
tiesiog veikiamas rutinos, nes poros žemes dirbdavo kartu. 

Montaju sugyventiniai naudojasi daugiau ar mažiau veiks- 
mingomis kontraceptinėmis priemonėmis: lytinis gyvenimas 
senųjų režimų epochose iš tiesų buvo dvilypis. Dėl savaime 
suprantamų motyvų reikėjo riboti gimstamumą ir tai buvo 
daroma dažniau su meilužiais nei su teisėtais vyrais. Pavyz- 
džiui, Beatričę de Planisol santykių su Pjeru Klergu pradžioje 
labai gąsdino neteisėto nėštumo perspektyva: „Ką aš darysiu, 
jei nuo jūsų pastosiu? — klausia ji kunigo. — Sutriksiu, nežinosiu, 
kaip elgtis“. 

Klergas žino atsakymą į visus klausimus. Jis ne tik ištvirkęs, 
jis užsiima ir magija, kaip ir visi prieš Reformaciją ir prieš ka- 
talikiškąją reformą dirbę klebonai (dažniau nei derėtų). Jis vi- 
saip ramina gražiąją savo draugę, kuri ir pati mėgsta truputį 
raganauti... Praneša jai, kad turi specialių žolelių, veikiančių 
kaip kontraceptikai bei tinkančių ir vyrams, ir moterims (rei- 
kėtų pabrėžti, kad Pjeras Klergas yra tikras kaimo klebonas, 
tačiau jo birth control? motyvai rimti, „technika“ taip pat, nors 
gal ir neveiksminga; tad kai kurie istorikai klysta, manydami, 


Gimdymų reguliavimas (angl., vert. past.). 

kad toks elgesys tipiškas miesto elitui. Šis dvasininkas tiesiog 
apsėstas ištikimybės namams, taip susirūpinęs dėl domus, kad, 
be abejonės, šie dalykai susiję su jo nenoru turėti palikuonių). 

„Turiu specialių žolelių, — sako Pjeras Beatričei. — Jei vyras, 
kai gulasi su moterimi, jų turi, jis negali jos apvaisinti, o ji negali 
pastoti“. 

Nors Beatrice kilminga, iš tiesų ji paprasta kaimo mergina, 
gyvenanti greta tvartų, kur slegiami sūriai. Tad netrukus ji 
sugalvoja ir pasako meilužiui tokį palyginimą: „O kokios tos 
žolelės? — klausia ji Pjero (I, 244). — Ar tos, kurias karvių pieme- 
nys deda ant pieno puodų, į kuriuos įpilta raugo, kad pienas nesu- 
rūgtų, kol tos žolelės guli ant puodų?“ 

Aliuzija į raugą daug ką pasako: nuo Dioskorido ir jo sekėjo 
XIII amžiuje Magnino iš Milano laikų kiškės pieno raugas lai- 
komas kontraceptiku — jo reikia išgerti likus trims dienoms iki 
menstruacijų pradžios. Beatričė seka folklorinėmis Arježo kar- 
vių piemenų tradicijomis ir, pati to nežinodama, visai priešin- 
gai traktuoja senąsias graikų ir milaniečių gydytojų metaforas. 
Raugas jai nėra kontracepcijos priemonė; jis gali sukrekinti 
karvių pieną ir vyro sėklą, ir pagaminti, priklauso nuo atvejo, 
sūrį arba embrioną. Magiškosios Pjero Klergo žolelės sutrukdo 
pienui ir spermai krekėti; jos tarsi priešnuodis raugui, taigi — 
kontraceptikai. 

Apie šias žoleles vėliau Beatričė papasakos išsamiau: „Kai 
Pjeras Klergas norėdavo su manimi myletis, — pasakoja ji, — jis 
atsinešdavo (tų žolelių) suvyniotas į lininę drobę, storumo ir ilgu- 
mo kaip uncija ar kaip mano mažojo pirštelio pirštikaulis. Ir 
turėdavo ilgą siūlą (arba virvutę), kurį užmaudavo man ant kaklo, 
kai mes myledavomes; ir tas žolelių ryšuliukas ant siūlo galo kybo- 
davo man tarp krūtų, siekdamas duobutę po krūtimis (sic!). Kai 
kunigas norėdavo keltis iš lovos, nusiimdavau tą ryšulėlį nuo kak- 
lo ir jam grąžindavau. Kartais jis per naktį norėdavo mane pa- 
mylėti du ar daugiau kartų, tada, prieš susijungiant mūsų kū- 
nams, jis klausdavo: „O kur žolelės?“ Lengvai jas surasdavau, 

nes jos buvo pririštos prie virvutės, kuri kybodavo man ant kaklo; 
įdėdavau tas „žolelės“ į jo ranką; tuomet jis pats ryšulėlį padėdavo 
virš duobutes, o siūlas likdavo tarp krūtų. Ir tik taip, o ne kitaip 
jis su manimi mylédavosi”. 

Iš pradžių tik naudojamas daiktas, vėliau subtilus daikčiukas 
meilės žaidimuose, ar tai buvo tiesiog paprastas magiškas amule- 
tas? O gal tam tikra apsaugos priemonė, sprendžiant iš to keisto 
apibūdinimo „virš duobutės“? Nežinau. Tačiau šios žolelės buvo 
„veiksmingos“; ar bent jau, o tai būtų ta pati šneka, Beatričė buvo 
įsitikinusi Klergo „ryšulėlio“ veiksmingumu. 

Kad jo draugė dar labiau prie jo prisirištų, Klergas ją gąsdi- 
no nėštumu — Betricei šie jausmai buvo labai stiprūs — ir nau- 
dojosi tam savo stebuklingomis kontraceptinėmis žolelėmis. 
„Vieną dieną, — toliau pasakoja Beatričė, — paprašiau kunigo: 
„Palik pas mane savo „žoleles“. „Ne, — atsakė jis man, — nes tuo- 
met tu galėsi miegoti su kitais vyrais, o žolelės, kurias tau paliksiu, 
padės tau išvengti nėštumo“. „Kunigas taip kalbėjo, — pridūrė 
susimąsčiusi Beatričė, — nes pavydėjo Pato, savo pusbroliui, kuris 
prieš tai buvo mano meilužis“. 

Kontracepcija, ar bent tie trupinėliai, ką apie tai žinome, 
Pjerui Klergui ir kitiems Montaju konkurentams yra būdas 
pririšti prie savęs moterį, kuri taip apsaugoma nuo nėštumo, o 
ne būdas padėti pačiai moteriai. Beatričė visiškai nesipiktina 
del tokio laisvę varžančio vyrų elgesio. 

Baimė pagimdyti neteisėtą kūdikį apskritai būdinga Oksi- 
tanijos krašto žmonėms. Tuo ypač rūpinasi diduomenė, ku- 
riai visgi priklauso ir Beatričė de Planisol: pavainikis, iš karto 
visų vadinamas mažuoju storžieviu arba storžievio sūnumi, iš tie- 
sų sumenkina kilmingą moters, kurios pilve jis užsimezgė, gi- 
mine; o ypatinga, pagrindinė bėda ta, kad vyro palikimo dalis 
gali tekti šiai slaptai meilužio darbo atšakai. Vyrai glosto ma- 

Zuosius pavainikius tr įsivaizduoja teikią savo sūnums rūpesį bei 
duodą šilumos. Marcabru šiuo klausimu pasisako labai aiškiai; 
o kiti trubadūrai, Cercamonas, Bernard'as Marti, jam tvirtai 
pritaria“. Rūpestis, kad negimtų pavainikis, tikriausiai buvo 
viena iš priežasčių, kodėl Oksitanijos poetai kartais siūlydavo 
meilužiams platoniškos meilės modelius: gulėti kartu ir tik 
glostyti vienas kitą, tuomet nereikėtų bijoti nepageidaujamo 
nėštumo. Iš tiesų kilmingose Fua grafystės šeimose gimdavo 
daug vėliau svarbiais asmenimis tapdavusiy pavainikių. Ne- 
paisant šių neišvengiamų „dėmių“, diduomenė, veikiama sa- 
vos kultūrinės aplinkos ir rūpesčio dėl teisėtų palikuonių, ap- 
skritai buvo priešiškai nusiteikusi dėl pavainikių: teršiamas kil- 
mingas kraujas, o tam kilmingumui kyla ir taip daug pavojų. 
Pati Beatričė šiek tiek panašiai mąsto, kai pripažįsta, kad jei 
pastotų nuo klebono Klergo, sutrikty, nežinotų, kaip elgtis. Kle- 
bonas kilimo iš kaimo, nekilmingas, net valstietiškos kilmės: 
jo vertybių skalė ne tokia suvaržyta. Žinoma, jis suprato savo 
gražiosios draugės susirūpinimą ir neužmiršo, kad ji iš diduo- 
menės. Jis žinojo, kad tėvas Planisolis raudonuotų iš gėdos, jei 
jo duktė, našlė ir nesusituokusi antrą kartą, pastotų. „Nenoriu, 
kad pastotum nuo mangs, kol bus gyvas tavo tevas Filipas de Pla- 
nisolis, — kalbėjo Pjeras Klergas Beatričei, — nes jam tai būtų 
didžiulė gėda“ (I, 244-245). (Vėliau matysime, kad gėda buvo 
vienas iš pagrindinių tų laikų Arježo moralės „svertų '). 

Ir visgi tas reikalą apsunkinantis tėvas nėra amžinas. Kai 
nurims skausmas po jo mirties, Pjerui pasirodys visai maloni 
mintis padaryti savo meilužei vaiką. „Filipas mirė, noriu, kad 
pastotum nuo manęs“, — sako Pjeras Beatričei (I, 245). Jei drau- 
gės tėvas netrukus mirs, išnyks kilmingos giminės linijos kon- 
trolė, ir Pjeras galės sugrįžti prie valstietiškųjų vertybių, tole- 
ruojančių pavainikių gimdymą. 


f Marcabru tekstai, Dejeanne leidimas, cituota R. Nelli, op.cit., p. 108-109. Žr. 
XXIX eilėraštį, 4 ir 5 eilutes. 

xk 


O pavainikių Montaju būta’. Daugiau, nei jų bus vėles- 
niais laikais: mat daugiau gimdydavo; o be to, kai artėdavo 
gimdymo laikas, dar niekas neturėjo minčių, kurios gims vė- 
liau, išvežti juos į miestą; tik retkarčiais vaikai atiduodami au- 
ginti žindyvėms (pavyzdžiui, Raimonda Arsen atiduoda žin- 
dyvei savo pavainikį vaiką, kad galėtų tarnauti Belo ostalyje, o 
ten ji taps teisėto šeimoje gimusio kūdiko žindyve). 

Moralinis ir socialinis pavainikių statusas kaime kelia jiems 
šiokių tokių problemų, kurios nėra visiškai neišsprendžiamos. 
Apskritai jie įvardijami įžeidžiamais žodžiais: „Tu sena benkar- 
te“, šaukia Bernaras Klergas Almandai Gilaber (II, 294), nes ji 
atsisako vykdyti jo nurodymus (nenori versti savo dukters atsi- 
sakyti parodymų, galinčių sukompromituoti Klergus inkvizi- 
toriaus akyse). Vienas iš mums žinomų pavainikių, Pato Kler- 
gas, yra brutalus žmogus ir prievartautojas; jis turi psichologi- 
nių problemų del savo statuso, tačiau tai jam nesutrukdo, o 
tai gana ryškūs pokyčiai, kurį laiką būti tituluotu buvusios 
pilies valdytojo žmonos meilužiu, moters, nusileidusios jo prie- 
vartai. Na, o pavainikės, kurioms atitenka tarnaičių arba elge- 
tų vaidmuo, iš tiesų užima pačią žemiausią padėtį Montaju 
visuomenėje: pavyzdžiui, anksčiau minėta Briuna Pursel yra 
vargšė mergina, į kurią labai iš aukšto žiūri net tikras jos tėvas, 
Pradas Tavernje, žmogus gana turtingas, buvęs audėjas ir gar- 
bingas tobulasis. Briuna ir tarnauja Klergų namuose, ir turi 
suktis kaip išmano, vėliau išteka, pagimdo, lieka našlė, - nuo- 
latos priversta elgetauti ar skolintis tai iš vienų, tai iš kitų (I, 
382 ir toliau; I, 385). Kiti Pamjė registre minimi pavainikiai, 
atrodo, tuokėsi be didesnio vargo — nepaisant žemo jų statuso 
— su aplinkinių vietovių valstiečiais: Mangarda*, neteisėta Ber- 


7 Žr. taip pat III, 267 ir 268, Žiunako krašte minima daug dvasininkų ir pasauliečių 
pavainikiy. 

I, 416. Zr. taip pat Gijo, Merano klebono pavainikio sūnaus, atvejį: nors tikras Gijo 
tevas užima gana aukštą padėtį, Gijo yra paprastas ožkų piemuo pas Na Ferjolą iš 
Merano (III, 163). 

naro Klergo duktė, ilgai gyvens dideliame tėvo name kaip tar- 
naitė, keps duoną ir skalbs: veliau ji ištekės už Raimono Eme- 
riko, gyvenusio gretimame kaime, Ajono Prade (I, 416). Koks 
likimas ištiko kitus registre minimus Montaju pavainikius, Ži- 
nome nedaug: kuo tapo nesantuokiniai Bernaro Belo ir jo drau- 
gės Viuisanos vaikai? Paslaptis. Veikiausiai mirė labai anksti... 
O apie Arno Klergą galime pasakyti tik tiek, kad jis vedė merginą 
iš vietinės žemdirbių šeimos (iš Montaju žemdirbių Lizjė?) ir 
kad jo gyvenimas dar kartą paliudija, kaip lengvai gašli Klergų 
šeima rasdavo sugyventinių ir kokia atsargi ji buvo, rūpindamasi 
domus, kai reikėdavo spręsti del vedybų. Taip pat prisiminkime, 
kad pirmos eilės Pjero Klergo pusseserė Fabrise Riv (Ponso Rivo 
žmona) irgi pavainikė: klebonas leis sau pasinaudoti ir šiuo faktu, 
ir giminystės ryšiais, kad atimtų nekaltybę Grazidai, savo tikrai 
dukterėčiai, pirmos eilės pusseserės dukrai. Ją jis taip pat ištekins 
į Lizjé šeimą, į kurią būdavo išmetamos visos Klergų domus nešva- 
riy darbelių atmatos". 
xxx 

Toks sąlygiškai gana laisvas elgesys Montaju, dėl kurio ir 
atsiranda pavainikių, vis dėlto nėra promiskuitetas. Montaju 
gyventojai kaip triušiai vieni su kitais nesantykiauja. Dabar no- 
rėčiau remtis Arno de Verniolio liudijimais. Jis pačia didžiau- 
sia nuodėme — didesne net už sodomiją — laiko kraujomaišą, 
nekaltybės atėmimą skaisčiai merginai ir santuokinę neištiki- 
mybe (III, 42). Kraujomaiša, taip pat jei turima santykių su 
pirmos eilės pusbrolio sugyventine, padvigubina ir sutrikdo 
šventus šeimos linijos ryšius: taigi normalu, kad toks elgesys 
griežtai smerkiamas, nors kartais vis dėlto taip elgiamasi. Santy- 


"II, 227. Arno Klergas taip pat vykdė kaime klebono (jo dėdės) duotus pavedi- 
mus (I, 476). 

I, 302; iraukščiau, IX skyrius; apie pavainikius, kurių daug būta tarp Aukštu- 
tinio Arježo miestelėnų, pavyzdžiui, II, 197 ir II, 209 (Otje — Tesjerų šeimos 
pavainikiai); taip pat žr. Molinier, L'Inguisition dans le Midi de la France au 
XIII et au XIV" siècle, Toulouse, 1880 (gausios Orjé šeimos genealogija, pavaini- 
kiai įtraukti). 

kiai su nekalta mergina taip pat labai rimtas reikalas, didžiulė 
atsakomybė, todėl ir nuodėmė: kaime, kur laisvas elgesys papli- 
tęs, tačiau kur visgi leistina ne viskas, dėl tokių santykių kaltinin- 
kui gali tekti prisiimti atsakomybę (Aukštutiniame Arježe nekal- 
tybės reikalus kartais sprendžia pagyvenusios rimtos šeimų moti- 
nos (matronnes), kurios, ištyrusios situaciją, gali konstatuoti to- 
kio fakto buvimą (III, 56)). Tuomet kaltininkas turi arba pradėti 
kartu gyventi (ilgesniam ar trumpesniam laikui) su savo „auka“ 
kaip su sugyventine, arba surasti jai „atsvarą“, kitaip tariant, — 
vyrą. Galų gale jis gali padaryti paeiliui ir tą, ir tą; tiesa, gali jis tai 
daryti ir vienu metu, ir tęstis tai gali ilgai, — su sąlyga, kad gundy- 
tojas turi būdų priversti tylėti nekaltybę praradusios merginos 
šeimą ir, Žinoma, jos vyrą. 

Iš tiesų buvo toks panašus atvejis, kalbėjome apie jį, kai 
Grazidos Lizjė vyras sutiko su tokiomis sąlygomis. Tokio po- 
būdžio nuolaidžiavimas mums netgi suteikia galimybę api- 
brėžti, gal kiek ir siaurokai, tam tikro laisvo Montaju gyveni- 
mo ribas. Ar tai tipiškas elgesys? Jei spręstume iš Aukštutinia- 
me Arježe paplitusios patarlės, atsakymas būtų teigiamas. Jo- 
kių dviprasmybių: 

Taip yra dabar ir taip bus visada, 

Kad vyras miegos su moterim svetima. 

Tačiau nederėtų pernelyg pasitikėti patarlėmis. Pjeras Kler- 
gas galėjo atvirai mulkinti Pjerą Lizje ir Pjerą Benė, nes turtin- 
go klebono valdžiai šie vargšai vyrai ir jų klusnios sutuoktinės 
negalėjo atsispirti. Paprastiems mirtingiesiems ir paprastoms 
mirtingosioms gyvenimas ne toks jau lengvas. Nedemokrati- 
nėje visuomenėje, kai sunki vyro ranka visuomet pasiruošusi 
suduoti, o gal net užmušti, žmona turi būti ypač atsargi ir 
nesimėgauti laisvės malonumais, kuriais nevaržomai mėgau- 
tųsi būdama netekėjusi ar našlė. Tas brangus laisvas gyveni- 
mas Montaju baigiasi prie altoriaus, prie kurio teisėtai sutuo- 
kiami jaunavedžiai. Prie jo galima sugrįžti tik mirus teisėtam 
vyrui. Todel charakteringa yra Beatričės de Planisol reakcija į 

prižiūrėtojo Raimono Ruselio pasiūlymą: ,Békime, keliaukime 
pas tikrus krikščionis“, — sako veržlusis Ruselis Beatričei, slapta 
tikėdamasis sugundyti ją, jei jie pabėgs kartu. „Tačiau mano 
vyras, sužinojęs apie pabėgimą, mus persekios; ir jis užmuš mane“, 
— atsako Beatričė (I, 219). 

Iš tiesų gražioji Montaju gyventoja elgiasi drąsiai ir aistrin- 
gai abiejų našlavimų metu, o ištekėjusi abiem vyrams, kol jie 
gyvi, yra tikras ištikimybės pavyzdys. Ištekėjusi ji apskritai tik 
du kartus pasielgė gal šiek tiek ir netinkamai: pirmą kartą, kai 
gyveno su pirmu vyru, kai ją išprievartavo Pato. Antras kartas 
nelabai reikšmingas, o daugiau jų Beatričės vedybiniame gy- 
venime nebuvo (I, 239). 

Apskritai sprendžiant pagal registrą, kur aprašomas Montaju, 
ištekėjusių moterų, jei lyginsime jas su dažnai tikrai neskaisčiu 
merginų, našlių ir viengungių tarnaičių elgesiu, santūrumas man 
atrodo vertas dėmesio. Ir tik pabėgus į Kataloniją dorybingas iš- 
tekėjusių moterų elgesys pasikeisdavo: ten šeimų motinas tremtis 
ilgam atskirdavo nuo vyrų; taigi jos gali sau leisti užmegzti nau- 
jus ir neteisėtus santykius, net jei nėra tikros dėl teisėto jų gyveni- 
mo palydovo mirties. Toli nuo akių, toli nuo vedybinio susitari- 
mo! Būtent tą patvirtina Belibastas, kalbėdamas apie tokį Arno 
Pikjė, jo sugyventinės Raimondos vyrą: „Ar gyvas, ar miręs, Arno 
šiame krašte neturėtų rimtai mums trukdyti“ (III, 188). 

Katalonijoje — tremties išardytų šeimų gyvenimas. O Mon- 
taju poros gyvena kartu ir yra gana pastovios, tad vedybos reiš- 
kia ir dorovingą sutuoktinę. Bent jau iki artimiausio našlavi- 
mo (I, 491). Zinoma, kalbama tik apie moteris: Pjero Klergo 
globojama Grazida Lizjė — tik išimtis, patvirtinanti taisyklę". 


"Kitos, išimtys“, ne Montaju, o Tinjake ir kituose kraçtuose: Arno Lofras (Arnaud 
Laufre) iš Tinjako namuose lovoje aptinka savo žmoną Espertą su broliu Bernaru 
Lofru. Arno sutrukdo Bernarui pačiu laiku (II, 131; žr. taip pat I, 283). Tačiau ir 
vėlgi: viena kregždė — dar ne pavasaris. Vedybinio ir nevedybinio gyvenimo elgesio 
skirtumų vertinimą grindžiu tuo faktu, kad neteisėtų heteroseksualių santykių atvejų 
mažiausiai dešimt kartų daugiau tarp merginų, našlių ir viengungių tarnaičių nei 
tarp ištekčjustų moterų. 

Tačiau šiokių tokių sąsajų yra ir su vyriškos lyties atstovais; 
Montaju donžuanai, bent kiek mums yra žinoma, viengun- 
giai. Vis dėlto vienas jų vedęs: batsiuvys Arno Vitalis ir po 
vestuvių lieka užkietėjęs mergisius'?. Pjeras Otje, gerai pažįs- 
tantis gimtąjį Aukštutinį Arježą, apibendrina, kad šiame kraš- 
te pagrindinė seksualinio gyvenimo veiksmų arena yra vedy- 
bos: „Vis dėlto dažniausiai mylisi vyrai ir žmonos“, — pareiškia jis 
gyvulių augintojai Sibilei Pjer 


j Apie trubadūrų (Cercamonas, Bernart as Marti, Jaufré Rudelis) prakeiksmus ne- 
pastoviems vyrams, žr. R. Nelli, op.cit., p. 110. Katalonijoje konkubinatas irgi daug 
labiau paplitęs nei santuokinė neištikimybė (Bonassie, II, p. 311-312). 

"II, 411. Netgi vargšės tarnaitės ir pavainikės, Briuna Pursel, Raimonda Arsen ir 
kitos, galų gale susiranda vyrus. Apskritai Montaju ir Aukštutiniame Arježe labai 
nedaug senmergių: tokius demografinius modelius aptiksime vėlesniais laikais ir mū- 
sy epochoje Rytų Europoje (Hajnal, in Glass et Eversley, Population in history, 
London, 1965, straipsnių rinkinys). 

XI SKYRIUS 


Santuokos ir meilės „žaidimai“ 


Nors sistema nėra visai švari, pagal tikrus padorumo princi- 
pus santuoka (prie kurios tarsi nedidukas palydovas prisišliejęs 
konkubinatas) išlieka Montaju demografinio „statinio“ pagrin- 
das ir harmonija; šioje parapijoje nesutiksi nė vienos visiškai vie- 
nišos moters. Aukštutiniame Arježe ir Odo Langedoke vyraujan- 
čią santuokos filosofiją savo nedidukės klikos tikintiesiems iškil- 
mingai reziumuoja Belibastas. Patriarcho iš Kiubjero sūnus Gijo- 
mas Belibastas tapo, anot katarų, šventu Morelos žmogumi. Tai- 
gi jis neturi jokios priežasties pripažinti grynai katalikišką teolo- 
giją, itin griežtai apibrėžiančią santuokos institutą. Kita vertus, 
jis žino, kad kvaila tikėtis, jog paprasti tikintieji katarai galėtų 
vieną gražią dieną pradeti laikytis absoliučios skaistybės idealo, 
kurį skelbia albigiečių sektos doktrina. Belibastas taip pat atmeta 
nyčišką laisvą gyvenimo būdą, kurį išpažįsta kai kurie katarai, — 
klebonas Klergas pats pirmas. Belibasto pažiūros — tarp krikščio- 
niškosios ortodoksijos ir eretikų maksimalizmo, tad savo nuobo- 
džiame pamoksle apie vedybas jis painiojasi: atrodo, negali pasi- 
naudoti religiniais samprotavimais, kuriais paprastai grindžia vi- 
sus savo apmąstymus. Visuomet besilaikąs paties centro šventas 
žmogus, plėtodamas santuokos teoriją, netikėtai turi pasitenkinti 
pasaulietiškais ir žemiškais argumentais, kuriais jis grindžia vedy- 
by rutiną savame krašte. Vienas kartas — dar ne įprotis: Belibas- 
tas, kaip tikras etnografas, priverstas išdėstyti konkrečią sociologi- 
nę paskaitą apie vedybinę sąjungą. „Jau verčiau, — sako jis, — o ir 
nuodėmė ta pati, turėti lytinių santykių su sava žmona ar sugyven- 
tine. Tokiomis sąlygomis vyras verčiau tegul prisiriša prie vienos 
moters, nei bėgioja paskui visas iš eilės ar skraido tarp jų tarsi 
kamané tarp geliy: rezultatas bus pagimdyti pavainikiai; be to, jei 
vienu metu turi kelias moteris, kiekviena iš jų stengiasi gauti ką 

nors sau, tad drauge jos nuskurdina vyrą. O jeigu vyras prisiriša 
prie vienos moters, ši, priešingai, padeda jam gerai išlaikyti osta- 
lj. Jei kalbėsime apie kraujomaišą su to paties kraujo moterimis 
arba su moterimis, kurios sąjungos keliu tapo giminaitėmis, tai 
bus, — tęsia mintį Belibastas, — gėdingas aktas, ir nepatariu ti- 
kintiesiems taip elgtis. Jūs abu norite susituokti? Jei abu to norite, 
gerai. Tuomet pažadėkite vienas kitam ištikimybę ir pagalbą, kai 
būsite sveiki ir kai sirgsite (sveikatoje ir ligoje). Pasibučiuokite. 
Skelbiu jus vyru ir žmona! Na štai! Jokio reikalo eiti į bažnyčią! 

Nepaprastos svarbos tekstas. Kalbama apie kraujomaišą (pa- 
gal Arježo sociologinę sampratą) ne tik su to paties kraujo mo- 
terimis, nes tai savaime suprantama, bet ir su moterimis, ku- 
rios tampa giminėmis po vedybų su artimaisiais. Turėti kelias 
moteris vienu metu smerktinas dalykas, nes meilužis nuskur- 
dinamas, — tai jau materialinė sritis. Monogaminę sąjungą, tai 
yra galų gale ne ką kita kaip vedybas, grindžiamas abipuse 
ištikimybe, pagalba ir noru, Belibastas pristato kaip ostalio iš- 
laikymo ir klestėjimo garantą: nes meilužė — tai moteris, kuri 
ima (turtą), o sutuoktinė — tai moteris, kuri duoda (kraitį). 
Tad santuoka akivaizdžiai siejama su namais, o šie savo ruožtu 
yra pagrindinė Pirėnų krašto bendruomenių vertybė. 


* 


Tokiomis sąlygomis tampa savaime suprantama, kad san- 
tuoka Montaju yra daug daugiau nei paprastas dviejų žmonių 
susitarimas. Sutuoktinę, sako Lėvi-Straussas, būsimam sutuok- 
tiniui visuomet duoda kitas vyras... Montaju būsimą žmoną 
duoda ne vienas vyras, bet vyrų grupė, prie kurios prisijungia 
kelios moterys. Itin geras tokios elgsenos pavyzdys yra Rai- 
mondos iš Arželjė „atidavimas“: tapusi našle antrą kartą ji 
ištekėjo už Arno Belo. Kai viskas buvo paruošta šiai naujai sa- 
jungai, Raimonda visai nebebuvo panaši į jauną nepatyrusią 
merginą! O vis dėlto dėl jos vedybų derėjosi vos ne visi gimi- 
naičiai ir draugai, šliejęsi prie vietinės dvasininkijos; pati suin- 

teresuotoji buvo tik derybų objektas ir pati spręsti negalėjo. 
„Kai buvo nužudytas pirmasis mano vyras Arno Lizjé iš Montaju, 
— pasakoja Raimonda, - našlavau beveik trejus metus. Po derybų, 
kurias vedė broliai Gijomas, Bernaras ir Žanas Barbesai (Barbės) 
iš Njoro, broliai Bernaras ir Arno Marti iš Montaju, Frešenė (Fre- 
ychenet) dvasininkas Pjeras Raimonas Barbesas, Bernadeta Ta- 
vern (Bernadette Taverne) ir Gijemetė Barbes iš Njoro, ištekėjau 
už Arno Belo iš Montaju, kuriam tuo metu buvo apie trisdešimt 
metų: jis buvo Bernaro, Gijomo ir Raimono Belo iš Montaju bro- 
lis". Stulbinantis pasakojimas: Raimonda iš Arželjė seniai gy- 
vena Montaju, nes pirmą kartą ištekėjo už dabar jau velionio 
Lizjė. Nepaisydama šio fakto, ji nesiruošia ištekėti dar kartą, 
pati viena susitarusi su savo išrinktuoju — turi įsikišti brolių 
grupės. O šie turi draugiškų ar šeimyninių sumetimų ir gali 
susitarti. Montaju vedybos ne visuomet vyksta per tarpinin- 
kus. Tačiau nė kalbos būti negali, kad jaunieji susituoktų vie- 
ni du. Labai dažnai atsiranda kitų tarpininkų: tėvai, motinos, 
broliai, draugai, meilužiai, giminaičiai, tetos, klebonai; Pjeras 
Azema iš Montaju be jokių derybų atiduoda savo dukterį Gozjai 
Klerg, kad ši ją apvesdintų su vienu iš savo sūnų: viskas tam, 
kad sustiprintų namus, gimsiančius iš šių vedybų. Pjero Kor- 
tilio našle Riksanda Kortil iš Asku (Ascou) nori įsiūlyti pieme- 
niui Žanui Mori iš Montaju į žmonas savo dukrą Gijemete: 
Žanas Mori susidomi pasiūlymu, nes, sako jis, abi šeimos yra 
eretikų tikėjimo: šį tikėjimą Žanui perdavė tėvas, o Gijemetei 
— motina. Ar savo elgesiu Riksanda paneigia jau minėtą teigi- 
nį, jog moterį vyrui visuomet duoda kitas vyras? Taip ir ne: 
būtina pabrėžti, kad šis ypatingas motiniškas pasiūlymas (to- 
kių žinoma ir daugiau) pateikiamas šeimyninių pavakarių me- 
tu: valgyti į Riksandos tėvo namus susirenka pats tėvas, jo žmo- 
na, Riksandos sūnus ir suaugusi bei ištekėjusi duktė ir, žino- 


"III, 63. Njoras įsikūręs dabartiniame Odo departamente, o Frešenė - Arježo depar- 

ma, pati Riksanda. Ir Žanas Mori. Šie pavakariai — tai šeimos 
parengtas gudrus planas prisivilioti piemenį, dėl akių truputį 
paprieštaravusį šiai galimai sąjungai, kuri galiausiai taip ir ne- 
įvyks. Tokių pavyzdžių apie derybininkus tarpininkus daug: 
Belibastas atiduoda Raimondą į „žmonas“ Pjerui Mori. Kle- 
bonas Pjeras Klergas taip pat elgiasi su Grazida, atiduodamas 
ją Pjerui Lizje. Albi (Albi - Katalonijos kaimas) klebonas dera- 
si su Esperta Servel, Matenos motina, kad ištekintų Matena 
už Žano Mori. Broliai Belo ištekina savo seserį. Net jei cere- 
monija labai kukli, neužmirštami ir tie, kurie joje nedalyvau- 
ja, jei jie iš šeimos. „Nepamirškite papasakoti apie mano vestuves 
dėdei, kitam Pjerui Mori“, - sako Pjeras Mori Belibastui, prieš 
„vesdamas“ (tokiam trumpam laikui) Raimondą. Na, o netur- 
tingos tarnaitės paprastai iškeliauja iš gimtųjų domus gal jos 
gali laisviau elgtis ir turi didesnę sprendimo laisvę vedyboms 
nei labiau pasiturinčių žemdirbių dukterys? 

Tačiau nelieskime šio išskirtinio itin neturtingų tarnaičių 
atvejo. „Normalios“ vedybos gali būti net tikro kolektyvinio 
išvykimo pagrindas (tokio pat pavojingo ir dramatiško kaip 
tas, kurį aprašys V. Faulkneris, — tik kalbama bus apie laido- 
tuves — romane „Kai aš gulėjau mirties patale“). Pavyzdžiui, 
numatomų tuoktuvių tarp Arno Sikro sesers ir Gijemetės iš 
Montaju sūnaus Arno Mori atvejis: Katalonijos krašto gilu- 
moje šios vedybos nukrypsta nuo vis dar gyvo Arježo ir katary 
endogamijos idealo. Jos surenka žygiui į šiaurę dalį Belibasto 
gaujos. Ilga „belibastininkų“ kelionė baigsis blogai, — inkvizi- 
cijos jiems paspęstose žabangose. 


*kX 


Montaju iki vestuvių turi būti ir sužadėtuvių periodas, ku- 
rio metu jaunikis, norėdamas įtikti būsimosios žmonos domus, 
negaili (jei jis pasiturintis) dovanoti vyno savo uoëvei?. Kad 


* II, 271. Apie sužadėtuves dar žr. I, 248, 254. 

paskirty tuoktuviy data, tariamasi su tobuluoju, kuris turi nu- 
rodyti, kokia mėnulio fazė palankiausia vestuvių ceremonijai? . 
Trečiųjų asmenų kvietimas į vestuves yra labai svarbus. Kvieti- 
mas priimamas arba atmetamas; atsakyme visuomet glūdi daug 
prasmės: „Jei apvesdinsime sūnų Žaną su moterimi, kurią Jis my- 
li, atsiųsime jūsų pakviesti į vestuves“, - sako Gijemetė Mori Be- 
libastui (III, 189). Šventasis žmogus, neieškantis žodžio kiše- 
nėje, nemandagiai atšauna, nes turi tam priežasčių: „Ne, — sa- 
ko jis, — nedalyvausiu vestuvėse žmonių, kurie nieko nesupranta 
apie turtą“. Iš vestuvėse dalyvaujančių giminaičių ir draugų, 
kai kurie kviečiami primygtiniau — tai liudininkai: taip į Rai- 
mono Belo ir Gijemetės Benė vestuves liudininkėmis kviečia- 
mos šešios moterys, seserys, uošvė, draugės, draugų žmonos ir 
tarnaitės (I, 371, 455). Šios šešios „liudyti“ kviečiamos damos 
yra suinteresuotos Ajono krašto moteriškosios bendruomenės 
atstovės; apie tai dar kalbėsiu. 

Pridursiu, kad toks privilegijuotas į vestuves kviečiamas as- 
muo gali išsiskirti gero šokėjo savybėmis: kalbėjome apie Gijo- 
mą Otjé, atėjusį šokti į pirmąsias Beatričės de Planisol vestu- 
ves su Beranžė de Rokforu. Montaju valstiečių moterų biogra- 
fijoje vestuvės su krūva liudininkų ir draugų, be abejonės, yra 
šventė, kurioje reikia gerai atrodyti. Jos rūpestingai iki pat mir- 
ties saugo vestuvines sukneles. Kai Pjero Mori sesuo Gijemete 
Pikjė bėgo iš namų nuo vyro, ryšulėlyje ji išsinešė vestuvinius 


drabužius ir vieną paklodę (III, 154). 


kkk 
Vedybos Montaju — rimtas socialinis įpareigojantis aktas — 
tai brangiai kainuojanti investicija; tačiau vėliau tikimasi gauti 
atitinkamo pelno. Iš pradžių susituokti, susilaukti vaikų reiš- 
kia bankroto riziką; Emersanda Marti šią mintį tiesiai šviesiai 
išdėsto Pjerui Mori: „Mano sūnau, — sako ji piemeniui, jau- 


“I, 291. 

nesniam už ją ir dar viengungiui, — tu neturi nei sūnaus, nei 
dukters, nei kito kokio asmens, kurį tau reikėtų išlaikyti, išlaikai 
tik pats save; šiame krašte galėtumei gyventi dirbdamas nedaug ir 
tikrai nepervargtum (III, 182). 

Taigi vedybos gali kuriam laikui nuskurdinti žmones. Ta- 
čiau maždaug po penkiolikos metų, gal daugiau, vedybos gali 
atnešti turtus, saugumą, laimę. Nes šeimos ciklas žmogaus šir- 
dyje gimdo viltį, kartais, tiesa, iliuzinę; iš tiesų to ciklo dėka 
vaikas „parazitas“ taps suaugusiu dirbančiu žmogumi. Neuž- 
mirškime, kad jaunoji dar atsineša kraitį, ir kad ji slaugys vyrą 
senatvėje. 

Pats Belibastas tuo skundžiasi. Ne vieną kartą, jo žodžiais 
tariant, mirštančiojo žmona atsisako pasitraukti nuo šeimyni- 
nio guolio, kuriame guli ligotas vyras. Tokiomis sąlygomis to- 
bulasis net negali atlikti savo pareigos; jis negali suteikti mirš- 
tančiajam consolamentum: bet kokios moters buvimas ipso fac- 
to yra nešvarus prie bet kokio galvūgalio ir trukdo tikinčiajam 
prieiti prie sergančio vyriškos lyties atstovo guolio! (III, 189) 

XIV amziuje Montaju jau aptinkamos vietinés endogami- 
jos, klestėjusios monarchijos laikais, apraiškos, — senųjų laikų 
žmonių malonumo šaltinis. Montaju kaime vyrai ir moterys 
tuokiasi tarpusavyje. Iš pradžių reikia pabrėžti, kad tokiame 
aukštyje įsikūrusioje gyvenvietėje imigrantų itin nedaug. Iš 
Montaju /eidžiamasi, kai paliekamas gimtasis kaimas ar varo- 
mi gyvuliai... Į Montaju mekopiama, siekiant ten galutinai jsi- 
kurti. Žinoma, mes neturime parapijos registrų, kurie leistų 
mums tiksliais skaičiais apibūdinti endogamijos reiškinį. Ta- 
čiau kruopščiai iš Žako Furnjė registrų surinkta statistika daug 
ką pasako“: „Iš 63 Montaju moterų, rašo F. Giraud, tik 7 iš- 


" Toliau pasinaudosiu tyrimais, kuriuos atliko mano mokinys F. Giraud, rašęs darbą 
(D. E. S.) apie Montaju. (D. E. S. — trečios pakopos aukštojo mokslo diplomas 
Prancūzijoje (vert.past.)). 

tekėjo ne šioje bendruomenėje; tik viena kilusi iš kito kaimo... 
Iš 50 žinomų porų 43 — vyro ir moters iš Montaju sąjunga, ir 
tik 7 poros — tai vienas Montaju gyventojas ir vienas kilimo iš 
kito kaimo“. Jei pridėsime dar kelias sąjungas, kurių nepri- 
skaičiavo F. Giraud (ypač Mori šeimos Katalonijoje), galima 
teigti, kad endogaminės Montaju parapijos poros sudaro 80%. 
Ir dar būtų galima padidinti skaičių: pabrėšime, vėl pagal E. 
Giraud, kad penki iš septynių egzogaminių kaimų, iš kurių į 
Montaju bendruomenę atkeliauja keli sutuoktiniai, įsikūrę apie 
dešimt kilometrų nuo Montaju. Trumpai tariant, Montaju 
galbūt yra gyvačių lizdas. Tačiau tarpusavyje jie sutaria. 
Kaimas gali būti laikomas connubium, kitaip tariant, endo- 
gaminiu branduoliu su išsisklaidžiusiais giminaičiais. Tai pa- 
aiškina, be kitų argumentų, bendruomenės eretiškumo ir kal- 
bos ypatumus: iš tiesų Montaju egzistuoja, kaip vieną dieną 
pastebi Arno Sikras, specifinė Montaju ir Ajono krašto kalba, 
oksitaniška, tačiau turinti tik jai vienai būdingų savybių. 
Nors del gyvulių varymo ir katarų erezijos emigracija gana 
didelė, egzogamijos beveik nėra: visų pirma dauguma pieme- 
nų mano, kad yra pernelyg neturtingi ar pernelyg laisvi, jog 
ieškotų žmonos, tad jie lieka viengungiai. Antra, nemažai trem- 
tinių nori vesti moterį iš Montaju, ar bent jau moterį iš kal- 
nuotosios Arježo krašto dalies. Štai, pavyzdžiui, trys Mori šei- 
mos vyrai, iškeliavę iš gimtojo kaimo ir gyvenantys Pirėnų pie- 
tuose: tik vienas jų iš meilės veda merginą iš Katalonijos, o kiti 
du, kad kartu gyventų laimėje ir nelaimėje, veda: Pjeras — mer- 
giną iš Taraskono prie Arježo, Žanas - moterį iš Žiunako. Fua 
grafystės emigrantai, nusileidę nuo savo kalnų, ne visuomet 
gerai jaučiasi Ebro (Ebre) ir Segrės (Sėgre) tarpupyje dėl gerai 
visiems žinomo katalonų išdidumo: „Šio krašto žmonės per daug 
pasipūtę“, - sako Belibastas (III, 189). Vesti jy merginas reiš- 
kia, jei tikėsime šventuoju žmogumi, nutraukti ryšius su Arje- 
žo giminėmis. Katalonų išdidumas kartu yra ir subtili imig- 
rantų darbininkų, atvykusių iš Fua grafystės, diskriminacijos 

forma; tad, be kirų motyvų, prisideda ir šis, skatinantis ieškoti 
žmonos gimtojo etninio krašto diasporoje. Tokios paieškos gali 
nuvesti link gimtosios šalies, paskui vėl sugrįžtant su išrinktąja 
į namus Katalonijoje: „Pjeras Moras, — pasakoja Žanas Pelisjė 
1323 m. — pabėgo iš Montaju po pirmųjų masinių inkvizicijos 
suemimų (apie 1308 m.). Jis įsikūrė Katalonijoje. Ten ir pasili- 
ko. Tačiau prieš dvejus metus jis grįžo į Montaju susirasti žmonos, 
vedė Gijomo Otjé, kuris dabar kali už ereziją Karkasone, iš Mon- 
taju dukterį. Jis gyveno kaime iki prasidedant šių metų žiemai; 
paskui, visai neseniai, iškeliavo atgal į Kataloniją” . Matyt, Be- 
libastas ir jo draugužiai keliavo į šiaurę ieškoti žmonos vienam 
iš jų. Tačiau iš šios kelionės jiems nebuvo lemta grįžti, nes 
juos sučiupo bažnyčios sbirai. 


xX** 


Lokali endogamija, ekstremali prisirišimo prie vienos vie- 
tovės forma, Montaju nėra vienintelė. Taip pat egzistuoja są- 
žinės endogamija: valstiečiai katarai linkę tuoktis tarpusavyje. 
„Geriau jau, — šneka Belibasto aplinkos žmonės, — vesti tikinči- 
ąją (tai yra eretikę), kuri teturi vienerius marškinius, nei didžiulį 
kraitį atsinešančią moterį, kuri nėra tikinčioji“. Arno Vitalis tie- 
siai išrėžė Viuisanai l'estanjer: „Tu seniai miegi su Bernaru Be- 
lo, pagimdei jam vaikų, tiek daug dirbi jo namuose; ir vis delto jis 
tavęs neves, net jei būtumei turtingiausia Fua grafystės moteris. 
Nes tu nesi jų, „gerųjų krikščionių“, tikėjimo“. Tokie patys sam- 
protavimai ir apie Raimondos iš Arželjė vestuves su Arno Belo: 
Raimonda įtariama prikišusi nagus prie pirmojo vyro, Arno 
Lizjė, žmogžudystės, - jam Montaju gyventojai priekaištavo 
dėl to, kad yra tikras katalikas ir kad nekenčia eretikų (III, 65). 
Tad Raimonda įtariama kaip stipriai prijaučianti katarams. O 
antrosios jos tuoktuvės su Arno Belo yra tikra paslaptis: Arno 
neturtingas kaip Jobas (visas jo turtas vertinamas vos 15 Turo 


“III, 76; Gijomas Orjé — to paties vardo kaip ir katarų misionierius Montaju gyventojas. 

livrų), jis neturi profesijos, Raimonda nemyli jo aistringa mei- 
le, ir ji net nežino, ar jis kataras (III, 64). Tad kuriam galui ji 
už jo tekėjo? Raimonda pati savęs to klausia. 

Kruopštus vedybinių kaimo sąjungų tyrimas patvirtina, kad 
tuoktuvės tarp katary ar tarp prijaučiančiųjų eretikams nėra 
vien Montaju gyventojų liaupsinamas kultūrinis modelis, tai 
realybė: didieji vietinių žemdirbių albigiečių domus — Klergai, 
Belo, Benė, Forai, Mori, Marti ir kiti — vedybų keliu keičiasi 
savo jaunomis merginomis ir jaunais vyrais, — ir vieni, ir kiti 
įtikėję erezijos mokymu“. 

Vis delto reikia pasakyti, kad endogamija pagal sąžinę ve- 
dybų srityje neturi būti suprantama kaip kažkoks nukrypimas 
nuo normos. Ji tik dalis drastiškų apribojimų renkantis su- 
tuoktinį, kuriuos primeta lokali endogamija... Iš tiesų abi šios 
endogamijos rūšys, kataru ir lokalioji, maišosi viena su kita, 
kartais net sutampa. 

Anksčiau minėtas connubium aiškiai apibrėžtas, tačiau jis turi 
ribas kylant socialiniais laiptais aukštyn. Tokia kilminga dama 
kaip Beatričė de Planisol gali susirasti tarp Montaju kaimiečių ar 
kitur vieną ar du meilužius. Ji gali turėti draugiškų ryšių su pras- 
tuomene. Tačiau išmušus lemtingai santuokos valandai, Beatričė 
de Planisol neteka už kaimiečio, ji tuokiasi su kilmingais vyrais, 
ar bent jau su dvasininku. Be priešpriešos valstiečiai ir diduome- 
nė egzistuoja kiti socialiniai profesiniai barjerai. Šiek tiek apie juos 
kalbėjome: štai Montaju piemuo Pjeras Mori dvejoja, ar vesti tur- 
tingo Arježo kalvio dukterį Raimondą Pikjė. 

Montaju kaime šios visos ribos — kurios niekuo nesiskiria 
nuo analogiškų kitų tyrinėtų Pirėnų kaimų struktūrų — kelia 


“ Žr. Bernaro Belo ir Gijemetes Bene, Bernaro Klergo ir Gijemetės Belo, Raimono 
Klergo ir Esklarmondos For, Gijomo Marti ir Raimondos Mori, Bernaro Marti ir 
Gijemetės Mori bei kitų tuoktuvės (paskutiniai du atvejai: du broliai veda seseris). 
Apie tai žr. I, 371, 430; aukščiau, JI ir III skyriai (apie B. Klergą ir Mori-Marti 
šeimas). Žr. taip pat M. Pierry, p. 53, 60 pastaba. 

problemą, apie kurią anksčiau trumpai kalbėjome: kraujomai- 
šos ir kraujo giminaičių santuokos problemą. Kai kurie kaimo 
gyventojai laisvai interpretuoja katary idėjas pagal taisyklę jei 
viskas uždrausta, viskas galima (arba kai ribos peržengiamos, jų 
nebelieka); todėl kai kurie tikintieji įprastas ribas peržengia". 
Nors Belibastas nėra asketas, jis apverkia tokios praktikos pli- 
timą tarp jo „tikėjimo“ brolių: „Daugelis tikinčiųjų, — sako šven- 
tasis žmogus, — įsivaizduoja, kad turėti santykių su giminaitėmis 
ar giminaičių žmonomis nėra gėdinga. Jie mano, kad nieko gė- 
dingo nedaro, nes tiki, kad gyvenimui artėjant į pabaigą juos pri- 
ims tikintieji ir jų nuodėmės bus atleistos bei bus užtikrintas sielos 
išganymas (III, 241). O aš, — baigia kalbėti Belibastas, — ma- 
nau, kad tokie kraujomaišos ryšiai blogi ir užtraukia gėdą“. Kai- 
me ir už kaimo ribų kraujomaišos tabu ribos, už kurių jau 
galima rinktis sutuoktinį, nustatytos iki pirmos eilės pussese- 
rių, bet ne iki antros eilės: „Miegoti su motina, seserimi ar pir- 
mos eilės pussesere, — sako valstietis Raimonas iš Ero, iš Tinjako, 
materialistas ir ateistas, — nera nuodėmė, tačiau taip elgtis gėda. 
O del antros eilės pusseseriy bei kitų moterų, nemanau, kad tai 
nuodėmė ar gėda; griežtai laikausi tokio požiūrio, nes Sabartese 
yra tokia patarlė: „Su antros eilės pussesere daryk ką nori“ (II, 
130). Pjeras Mori taip par išdėstys gražias Montaju filosofijos 
mintis apie kraujomaišos tabu motina / sūnus, brolis / sesuo, 
pirmos eilės pusbrolis / pirmos eilės pusseserė (kurių kūnai „lie- 
čiasi“ natūraliai), priešpriešindamas šį tabu ne tabu sričiai, ku- 
riai priklauso antros ir tolesnių eilių pusbroliai ir ne šeimos na- 
riai, kurie turi teisę „liesti“ vienas kito kūną myledamiesi (III, 
149). Sabartese ir Montaju galutinė riba yra gana aiški: negali- 
ma turėti lytinių santykių su pačiais artimiausiais giminėmis. 
Vis dėlto jei. kalbėsime apie pirmos eilės pusseseres, taisyk- 
lės ne visuomet laikomasi, nors tokie santykiai dažniau yra ne- 


' Arježo kaimuose nedaug gyventojų, tad galima suprasti, kodel, išskyrus pirmos eilės 


pusseseres, kraujomaišos draudimo mažai paisoma (II, 130). Tiesiog nera pasirinkimo. 

santuokiniai ir netiesioginiai. Pirmos eilės klebono pusseserė 
Fabrise Riv susisielojo (ne daugiau!), kad klebonas turėjo lyti- 
nių santykių su jos dukra Grazida. Ji vis sakė savo dukteriai, 
nors jos tonas nebuvo labai jau įtikinantis: „Nenusidek su kle- 
bonu, nes turi gerą vyrą, be to, klebonas man yra tikras pirmos 
eilės pusbrolis“ (I, 326). 

Taigi draudimas turėti lytinių santykių ir tuoktis su pir- 
mos eilės pussesere ar pusbroliu Montaju buvo pakankamai 
rimtas, kad su pirmos eilės pusbrolio meiluže mylėtis būtų 
laikoma gėdingu aktu. Jau kalbėjome apie tai, kaip Arno Vita- 
lis norėjo išprievartauti Viuisaną Testanjer. Pastaroji, kad ap- 
sigintų, pasakė tam netikėliui vieną vienintelį paprastą sakinį, 
po kurio šiam nusviro rankos: „Esu jūsų pirmos eilės pusbrolio 
meilužė“ (I, 458). Todel ir Montaju kūmutės kalba apie tai, 
kad klebonas Pjeras Klergas turejo kraujomaišos ryšių su Beatri- 
če de Planisol, prisimena, jog Beatričė buvo pavainikio Pato, 
pirmos eilės klebono pusbrolio, meilužė (I, 310; I, 238). 

Kad genealogijos suvokimas socialiniam veikėjui padėtų su- 
vokti kraujomaišos draudimo sampratą, dar reikia, kad tas so- 
cialinis veikėjas žinotų savo šeimos genealogiją! 

— Ar žinojote, — klausia Žakas Furnjė Grazidos Lizjė, kuri 
supranta, kad vyskupas jai priekaištauja dėl „kraujomaišos“ ryšio 
su klebonu Pjeru Klergu, — jog šis dvasininkas nesantuokine li- 
nija buvo jūsų motinos Fabrisės pirmos eilės pusbrolis? 

— Ne, nežinojau, — beveik nuoširdžiai atsako Grazida. — Jei 
būčiau žinojusi, būčiau neleidusi tam dvasininkui mane paliesti“ . 

Šeimyninių ryšių neišmanymas buvo dar stipresnis tarp Ka- 
talonijos pabėgėlių. Kai kurios ir iš Montaju kilusios merginos 
net nežinojo, kieno pusseserės yra. Vieną dieną San Mateo Pjeras 
“I 302. Reikėtų paminėti, kad Grazida, dukterėčia „gimusi pirmos eilės klebono 
pusseserei“, yra už įprastų nustatytų kraujomaišos ribų, nes tai liečia tik pirmos eilės 


pusbrolius (II, 130). 

Mori prašo savo pusseserės Žanos Befė, jo tetos Emersandos 
Mori dukters, paruošti jam kiaušinių. O ji, gana prastai nusi- 
teikusi, piktai atšauna: 

— Geriau kokią voti suvalgykit, ne kiaušinių! 

— Pussesere, — atsako Pjeras Mori, — nebūkit tokia pikta! 

— Ką? - suglumusi klausia Žana. — Nuo kada jūs mano pus- 
brolis? 

— Esu Raimono Mori iš Montaju sūnus. 

— Tai kodėl mano geroji senutė motina man nepasakė, tą kar- 
tg... 
Ir Žana iš karto sušvelnėja. Ji eina pirkti kiaušinių ir vyno 
Pjerui. Tai, kad ji nežinojo, buvo tik nemandagaus elgesio prie- 
žastis. Jei situacija būtų buvusi kitokia, tai galėjo tapti ir krau- 
jomaišos priežastimi. 

kkk 

Ar tokiomis sąlygomis buvo įmanoma, kad tuoktųsi vienas 
kitą mylintys vyras ir moteris? Ar trubadūrų tradicija, kalban- 
ti apie nesantuokinę aistrą, netiktų ir mūsų geltonųjų kryžių 
parapijai? Pierre'as Bourdieu ištyrinėjo 1900-1960 metų lai- 
kotarpio vieną Bearno (Bėarn) kaimą: apribojimai renkantis 
sutuoktinį tokie pat drastiški kaip ir Montaju. Sociologas taip 
pat konstatavo, kad dažnai kaimiečių jausmai sutapdavo su 
santuokai keliamais reikalavimais. „Leskire (Lesguire) (Bour- 
dieu tirto kaimo pavadinimas) laiminga meilė, tai yra sociali- 
niu požiūriu priimtina meilė, kurią turėtų lydėti sekmė, yra 
amor fati, žmogaus meilė jo paties socialiniam likimui: lyg lais- 
vo, atsitiktinio ar ne, pasirinkimo keliu sujungianti vienas ki- 
tam skirtus visuomenės atžvilgiu partnerius?“. Trumpai ta- 
riant, širdis turi savų priežasčių, derančių prie to, ką sako pro- 
tas: kadaise Montaju, mūsų laikais Leskire buvo įmanoma aist- 
ringai mylėti neperžengiant iš pažiūros griežtų ribų, pagal ku- 
rias buvo galima rinktis sutuoktinį. 


"p Bourdieu, Annales, 1972 m. liepa, p. 1124. 

Tiesą sakant, valstiečiams, kurie norėjo tuoktis iš meilės, 
progų dažniau pasitaikydavo už kaimo ribų, ir ypač tiems vy- 
rams, kuriuos tremtis privertė ieškoti prieglobsčio Katalonijo- 
je. Ten papročiai buvo laisvesni, o vaikai mažiau priklausė nuo 
tėvų. Pavyzdžiui, Gijemetės Mori iš Montaju sūnus Žanas Mo- 
ri, pabėgęs į San Mateo, aistringai įsimyli (adamar, III, 189) 
vietinę merginą Mari, ir ši Mari visai ne eretikė. Ši santuoka 
akivaizdžiai sėkminga, jei kalbėsime apie... šiltus anytos ir mar- 
čios santykius. , Mari, — sako Gijemetė, — būk mūsų šeimai šir- 
džiai artima marti. Tai, ko mes norime, Mari taip pat nori ir tą 
daro“ (II, 188-189). Nors anyta patenkinta klusnia marčia, 
Gijemetė neužmiršta senojo Montaju valstiečių principo, pa- 
gal kurį vestuvės — tai širdies reikalų suderinimas su abiejų 
sutuoktinių šeimų interesais. Tą pačią dieną, kai Arježo ūki- 
ninke patvirtina, kad marti maloni, ji taip pat griežtai pastato 
į savo vietą kleboną, pajuodusiu veidu, maždaug trisdešimties 
metų, kurį buvo pakvietusi prie stalo. 

— Kodėl mes neduodame moters jūsų sūnui Arno? — nekaltai 
klausia bažnyčios tarnas šeimininkės. 

O šeimininkė, vaidindama susisielojusią, atsako: 

— Ne! Šiemet moters jis negaus! Iki to laiko, kol rasime šeimą ir 
moterį, kuriomis galėtume pasitiketi. Mes dar nepažįstame tokios 
šeimos. 

Žano Mori, piemens brolio, vedybos — dar vienas atvejis, 
parodantis, kaip gali derėti likimas, kuriam neįmanoma atsi- 
spirti, ir meilė. Žanas buvo išsiųstas iš gimtųjų vietų: kaimų 
seniūnai reikalavo, kad jis vestų vietinę moterį, o dėl to jo ban- 
da galėtų ganytis vietinėse ganyklose. Seniūnai norėjo Žaną 
priversti rupšnoti santuokos žolę, kad jo avelės galėtų rupšnoti 
bendruomenės žolę! Negalėdamas paklusti tokiam reikalavi- 
mui, Žanas iškeliavo drauge su savo avimis. Iš pradžių į Albi 
(Taragonos kraštas), kur turėjo susitikti su vienu vienuoliu, 
tvarkusiu kai kuriuos jo reikalus. Piemeniui Albi kaime pasa- 
kė, kad vienuolis Žiunkozoje (tame pačiame krašte). Taigi Ža- 

nas tęsia kelionę iki šios antros vietovės. O čia, o stebukle, 
ieškodamas vienuolio, jis sutinka merginą (II, 487). Žiunko- 
zoje sutiktai Matenai Servel jis jaučia ne romantišką meilę, o 
šiltus jausmus: ji jam patinka. 

Žanas veda Mateną. Šioms vedyboms įtakos turi teigiami en- 
dogamijos faktoriai. Abu į Kataloniją pabėgę jaunuoliai kilę iš 
Fua grafystės. Jis — iš Montaju, ji — iš Taraskono. Tarp kitko, abu 
jie katarai, ji laikosi katary tradicijų, jis — ne (ar beveik ne). 

Pačiame Montaju kaime ir kituose endogaminiuose Aukš- 
tutinio Arježo kaimuose, be abejo, sunkiau karštai ką nors my- 
lėti ir tikėtis santuokos nei Katalonijos prieglobstyje. Vis dėlto 
mes minėjome, kad tame pačiame endogaminiame kaime Mon- 
taju seniūnas Bernaras Klergas iš visos širdies myli savo būsi- 
mą žmoną Raimondą Belo. „Daugiau nei prieš dvylika metų, — 
pasakoja 1321 m. Bernaras Klergas, — vasarą, buvau beprotiš- 
kai įsimylėjęs Raimondą (Gijemetės Belo dukterį), kuri šian- 
dien yra mano žmona: norėjau patekti į Belo namus... Tačiau 
prie įėjimo į savus namus (greta Belo namų) pamačiau brolį, 
kleboną Pjerg Klergą. Ir nebedrisau įeiti į Belo namus. Nes mano 
brolis šaipėsi iš manęs, kad taip karštai myliu Raimonda „Belotę“. 

Aistringa seniūno meilė iš tiesų paveikia, jau apie tai kalbėjo- 
me, visą Belo ostal} Ši meilė ypač suartina jį su uošve, senąja Gije- 
mete, kurią jis tiesiog pilte apipila vynu tiesiogine šio žodžio reikš- 
me. Senolei mirus, kaimo kūmutės nepraleis progos prisiminti šį 
abipusį švelnumą: „Šitos tai jau nebūtina gailėtis, — sako Gijemetė 
Bene Alazaisai Azema, kalbėdama apie Gijemetę Belo!?. — Gije- 
metės „Belotės“ visi norai buvo patenkinti. Žento dėka, kuris tiek vis- 
ko jai darė, kad jai nieko niekuomet netrūko“. 

Bernaras taip mylėjo senąją Gijemetę, kad, artėjant mir- 
čiai, įkalbėjo ją laikytis endura (pasninkas mirties patale, prak- 
tikuojamas katarų atlikus consolamentum), kad ji būtų tikra, 
jog jos siela bus išgelbėta. 


“IL 462 

Sugrįškime prie Bernaro Klergo vestuvių: be jokios abejo- 
nės, šis gana jaunas vyras, turtingas, užimantis seniūno padė- 
tį, buvo viena geriausių kaimo jaunikių. Jis lengvai galėjo sau 
leisti vesti iš meilės: geriausi Montaju namai buvo pasiruošę 
atiduoti jam savo dukteris. Rinktis jis turėjo iš ko, nes mergi- 
nų buvo daug, — tikriausiai tai galėjo būti meilės iš pirmo 
žvilgsnio priežastis. Panašūs atsitikimai buvo gana dažni tarp 
turtingų ūkininkų, kuriuos žinome iš Žako Furnjė „Registro“: 
Raimonas Pjeras, stambus avių augintojas iš Arko kaimo, labai 
myli (diligit) savo žmoną Sibilę. Meilė baigėsi po šeimyninės 
scenos, kurią išprovokavo sutuoktinių nuomonių skirtumas, 
ar reikia eretikų apeigų jų sergančiam vaikui. Vėliau dėl dok- 
trinos jie susitarė, ir Raimonas vėl myli savo žmoną. Tačiau 
buvo ir įvairių vedybų, kurias suplanuodavo šeima ar draugai, 
nekreipdami didelio dėmesio į būsimų sutuoktinių jausmus: 
pavyzdžiui, gebantis jausti ir mylėti Pjeras Mori tapo dviejų 
sutartų santuokų „objektu“. Abiem atvejais niekas net nepa- 
klausė, kokius gi jausmus išgyvena gerasis piemuo, nors jis tik- 
rai nebuvo kvailys. 

Aukštuosiuose visuomenės sluoksniuose taip pat pilna iš 
anksto nuspręstų vedybų: galima spėti, kad prieš pirmąsias 
dvejas Beatričės de Planisol vestuves jos niekas neklausė, ką 
jaučia širdis, tačiau viskas buvo nutarta pagal aukštuomenės 
papročius ir mąstant apie giminių susijungimą. Kad Pamjė 
aukštuomenėje būta swplanuotų vedybų, prieš vestuves nema- 
čius ir nesusipažinus su išrinktąja, mums patvirtina liūdna še- 
valje Bertrano de Te (Bertrand de Taix) istorija: „Buvau labai 
nusivylęs savo žmona, — pasakoja jis, — nes maniau, kad vesiu 
Ponso Isora iš Larna (Larnat) dukterį; o pasirodė, kad tai buvo 
Metro Isora iš Larka (Larcat) duktė“. Klaida buvo baisi: Isora 
Pirmasis iš Larka buvo doras katalikas. Isora Antrasis iš Larna 
simpatizavo eretikams. Bertranas tikėjosi teisėtai, vesdamas Iso- 


"III, 322. Larna ir Larka yra vietovės, įsikūrusios dabartiniame Arježo departamente. 

ra Antrojo dukterį, užsiimti veikla, kurią mėgo labiau už viską 
pasaulyje, — ilgais žiemos vakarais mėgautis begalinėmis kal- 
bomis apie katary tikėjimą, nes jis to tikėjimo ir buvo. Tad 
suprantama, kad apsirikęs dėl sužadėtinės Bertranas de Te jau- 
tėsi žiauriai nuviltas. Priverstas gyventi su Romos katalikų ti- 
kėjimą išpažįstančia žmona, Isora Pirmojo dukterimi, jis nuo 
sutuoktinės atsitvėrė tylos, kuri truko daugiau nei dvidešimt 
metų, siena. Montaju tokių klaidų atsitikti negalėjo, nes visos 
šeimos buvo tiesiogiai susijusios, ir visi vieni kitus pažinojo. Ir 
vis dėlto šiame, ir ypač šiame, kaime tuokiamasi veikiau su 
domus, o ne su būsimu santuokos partneriu. Santuoka iš mei- 
lės jauniems žmonėms, deja, ne visuomet buvo įmanoma. Ta- 
čiau iš principo galima, ir ne taip jau mažai jų būta. 
"22 


Vienas svarbiausių veiksnių buvo tas, kad santuokiniai ry- 
šiai retkarčiais galėdavo ir vėliau virsti meile — vyriškos lyties 
atstovams. Taip atsirasdavo galimybė suderinti vietinį Švelnu- 
mo šalies žemėlapį su socialine struktūra. Kitoje barjero pusė- 
je, jei kalbėsime apie jausmus, kuriuos puoselėjo (arba ne) mer- 
ginos galantiškiems į jų ranką pretenduojantiems jaunikiams, 
situacija, deja, nebuvo tokia gera. Reikia aptarti tų laikų san- 
tuokinę nelygybę: iš pradžių galime pasakyti, kad moteris lai- 
koma daiktu. Mylimu arba nuo smūgių kenčiančiu daiktu, tai 
priklauso nuo kiekvieno atvejo. O partneriui tenka karaliaus 
vaidmuo, kuris gali mylėti arba mušti savo teisėtą žmoną. Is- 
torikas šioje srityje veikiausiai susiduria su tylos zonos (kultü- 
rinės) problema. Tai tarsi tamsi dėmė socialinėje psichologijo- 
je: tikėtina, o kartais galima ir įrodyti, kad mylintys vienas 
kitą jauni vyrai, apie kuriuos rašoma „Registre“, sukeldavo mer- 
ginai, kurią jie mergindavo norėdami vesti, tokius pačius jaus- 
mus. Tačiau bylose apie tai nėra nė žodžio; tokios tylos prie- 
žastį galima spėti: nežinia kodėl Aukštutiniame Arježe vyrai ir 
tik vyrai turėdavo imtis iniciatyvos meilės reikaluose. Bent jau 

jei kalbame apie ikisantuokinį ir santuokos periodus. 

Vis dėlto gana retai Montaju moterys savo romantiškus mei- 
lės jausmus (adamare arba diligere) aiškiai išreiškia vyrui veiks- 
mažodžiu mylėti. Šios moterys — o kartais joms vis dėlto taip 
atsitinka! — asmenuoja šį veiksmažodį ne tuomet (nebent iš- 
imties atveju), kai kalba apie savo jausmus sutuoktiniui ar my- 
limajam, su kuriuo turėtų susituokti. Kartais jos kalba — ir tik 
tokiais atvejais mini šį veiksmažodį — taip, kaip kalba trubadū- 
rai, kurie teisėtą santuoką išstūmė iš meilės sferos ribų. 


x kk 


Taigi meilės, ar kalbėtume apie aistrą, ar apie trauką, ini- 
ciatyva priklausė vyrui, jei tik jis flirtuodavo ketindamas vesti. 
Ir visi manė, kad tai normalu. Kai Beatričė de Planisol surenka 
kaip talismaną pirmųjų dukters Filipos menstruacijų kraują, 
ji tikisi, kad būsimasis dukters vyras taip beprotiškai mylės 
savo žmoną, jog niekuomet nesidomės jokia kita moterimi (I, 
248). Apie Filipos jausmus tam žmogui Beatričė nekalba. Ji ir 
pati nesirūpino, ar jaučia šiltų jausmų dviem savo vyrams... 

Taigi pati meilės ir ikisantuokinio flirto sąvoka labai reikš- 
minga, bent jau merginoms, kaimo aplinkoje, kur daugybė 
moterų ištekėdavo būdamos labai jaunos ir trapios; svarbu bu- 
vo, o tą itin geras suprato Bernaras Klergas, flirtuoti su uošve! 
Gijemetę Mori iš Montaju (jaunoji Pjero Mori sesuo) tėvas 
ištekino už dailidės Gijomo Pikjė iš Larok d'Olmeso, jai dar 
nesulaukus nė aštuoniolikos. Šios suplanuotos vedybos nebus 
laimingos, tuo labiau, kad sutuoktinių religinės pažiūros ski- 
riasi: ji prijaučia katarams, jis — itin nuolankus katalikas. Gije- 
metė du kartus bėgs iš namų: pirmą kartą trumpam pabėgs 
pas tėvą, į Montaju, antrą kartą išeis visam laikui, išlaisvinda- 
ma save nuo savo vyro. Taip vos šešiolikos ar penkiolikos ište- 
kės ir Grazida Lizje. Maža šešerių metų mergaitė bus pažadėta 
Pjerui Mori, kuris teoriškai galės gauti jaunuolę, kai ji subręs 


lytiškai. Kai Beatričės de Planisol dukrai Filipai prasideda pir- 


251 


mosios menstruacijos, rimtai mąstoma ją ištekinti; apie jos su- 
žadėtuves ir net vyrą turime gana neaiškų tekstą'*, tačiau san- 
tuoka neįvyko ir vestuvės švenčiamos nebuvo. Pati Beatričė iš- 
tekėjo jauna, veikiausiai dvidešimties ar anksčiau. Raimonda 
Mori, kita Pjero Mori sesuo, ištekėjo aštuoniolikos už Gijomo 
Marti, taip pat kilimo iš Montaju. Esklarmonda Klerg, mer- 
gautinė pavardė For, veikiausiai buvo ištekinta keturiolikos. 

Ikivedybiniai ir vedybiniai papročiai be ypatingų formalu- 
mų, netgi brutalüs. Seksualine laisve, aišku, sąlygiška, dau- 
giausiai naudojasi našlės (nepaisant tabu, kurių ir taip links- 
tama nesilaikyti (I, 491)). Taip pat neturtingos ar likimo va- 
liai paliktos merginos, kurių niekas neketina vesti: bręstančios 
viengungės dažniausiai gauna žemą tarnaitės vietą ir joms at- 
siveria durys tapti sugyventinėmis, laukiant, kol pasitaikys pro- 
ga ištekėti. 

O jauni vyrai, atrodo, neveda labai jauno amžiaus; Monta- 
ju Whos Who“, toks, kokį galime sudaryti pagal „Registrą“, 
mums pateikia duomenų apie penkiolikos-dvidešimties me- 
tų vaikinukus, kurie visi yra viengungiai. Iš vyriškos pusės ve- 
dybos atrodo labai rimtas reikalas, apie kurį pradedama gal- 
voti tik sulaukus dvidešimt penkerių metų ar dar vėliau, kai 
gyvenime vyras jau užsitikrinęs padėtį. Bernaras Klergas yra 
kaimo seniūnas ir vienos pavainikės tėvas tuo metu, kai maž- 
daug 1308 metais užsiliepsnoja didžiule meile Raimondai Be- 
lo: ją jis ir ves. Bernaras Belo jau bus paleidęs į pasaulį aibę 
pavainikių, kai teisėtai ims į žmonas jauną merginą, kuri nėra 
tų vaikučių mama. Vedybos, numatomos Pjerui Mori, bet ko- 
kiu atveju galėtų ir galės įvykti tik piemeniui sulaukus trisde- 
šimties. Žavingasis batsiuvys Arno Vitalis jau bus neblogai 
paištvirkavęs prieš vesdamas Raimondą Giliu. Raimonas Ru- 
selis paims į žmonas Pjero Klergo (ne klebono) seserį tik gerai 


12 
3 I, 248. 
Žinynas Kas yra kas (angl, vert. past.). 

išsidūkęs, kai buvo pilies prižiūrėtoju ir platoniškuoju Beatri- 
čės meilužiu (I, 338). Arno Belo veda Raimondą iš Arželjė 
gerų trisdešimties metų (III, 63). Žanas Mori veda Mateną 
tik po ilgų ilgų gyvulių varymo metų paauglystėje ir jau suau- 
gęs būdamas Pirėnų kalnų šlaituose: jam tuomet buvo ma- 
Ziausiai dvidešimt penkeri'*. 

Taigi Montaju sutuoktiniai büdavo paprastai subrende vy- 
rai; jie dažnai vesdavo nekaltas mergeles. Jos atlikdavo debiu- 
tančių vaidmenį. Vyrai pradėdavo stabilų ramų gyvenimą. Dėl 
šio amžiaus skirtumo ir dėl to, kad gyvenimo trukmė tais lai- 
kais buvo trumpa, greitai atsirasdavo jaunų našlių. Vyrai tręš- 
davo kapinių žolę. Moterys, ką tik likusios našlėmis, ruošda- 
vosi pasigriebti dar vieną ar net du vyrus. Kaip matysime vė- 
liau, viskas teisingai grįžta į savo vietas. 


“II, 469-470 (Žanas Mori gimė maždaug 1295-1296 metais). 

XII SKYRIUS 
Santuoka ir moters padetis 


Jaunos ištekėjusio moters padėtis Montaju ir kituose kraš- 
to kaimuose nepavydėtina. Kiekviena tekanti moteris turi ži- 
noti, kad vieną gražią dieną gaus atitinkamą pylos dozę. Dvi- 
prasmiška patarlė keliauja iš lūpų į lūpas 1320 metais Oksita- 
nijoje. Fua grafystės žmonės taip pat mielai smaginasi, ją kar- 
todami (III, 243): 

Kai vyras pagalvéle žmoną muša „skaudžiai“, 

Tik tikisi, kad jai skaudės, nes jai neskauda. 

Ši patarlė byloja apie sąlyginį vyrų brutalumą žmonų at- 
žvilgiu Oksitanijos krašte. Kiti tekstai pasako daugiau. Tie- 
siogiai ar netiesiogiai kalbama, kad Montaju vyriškos lyties 
atstovas, prieš vestuves demonstravęs aistringą meilę, vėliau 
nuspręs turįs teisę pradėti mušti sutuoktinę. Pradėkime nuo 
truputį ypatingo medkirčio Bernaro Befė atvejo: galantiškas 
žentas kaip reikiant duoda pylos savo tikrai žmonai (III, 178), 
kad apgintų uošvę nuo jos pačios dukters agresyvaus elgesio. 
Pavyzdžiui, Gijemetės Klerg mėlynė paakyje, nors atsiradusi 
ir ne nuo smūgio, man atrodo, gerai atskleidžia bendruome- 
nės vyrams priskiriamus įpročius. Nežinia, ar dėl nelaimingo 
atsitikimo, ar infekcijos sužalota Gijemetės akis iš tiesų atkrei- 
pia dėmesį. Ji iškeliauja pas gydančią akis moterį. Pakeliui 
Gijemetė susitinka Prada Tavernjė, audėją ir tobuląjį iš Ajono 
Prado. Tavernjė visai natūraliai klausia: 

„— Et, Gijemete, kas nutiko? Vyras tave mušė? 

— Ne, — atsako moteris, — tai tik lengvas negalavimas“ (I, 337). 

Tačiau iš tiesų Gijemetė, be jokios abejonės, bijo savo 
vyro. Vieną dieną ji kirto rugius su savo motina Alazaisa 
Bernaro Rivo, Gijemetės tėvo ir Alazaisos vyro, laukuose. 

Moterys pradeda šnekėtis apie tikinčiuosius! : 

„— Jie gelbėja sielas, jie nevalgo mėsos, jie neliečia moterų“, — 
sako Alazaisa, leipstanti iš susižavėjimo vien nuo minties apie 
šių šventų Žmonių gyvenimo būdą. 

Tačiau Gijemetė skubiai pertaria motiną, prabildama apie 
konkrečius dalykus: 

„— Niekados nepasakok mano vyrui, kad mes apie tai kalbėjo- 
més, — sako ji. — Nes jei jis sužinos, užmuš mane. Jis nekenčia 
eretikų“. 

Zakui Furnjė Gijemetė neužmiršta prisipažinti, kaip ji la- 
bai bijo savo vyro?: 

„— Ar pasakète savo vyrui, kad iš arti ar iš toliau matėte eretiką 
Pradą Tavernjé?" — klausia vyskupas valstietės. 

„— Ne, — atsako šioji. — Pernelyg bijojau savo vyro, kad jis 
manęs nemuštų, jei jam papasakosiu“. 

Brutalüs sutuoktinių ir netašytų valstiečių, visuomet pasi- 
ruošusių smogti, įpročiai papiktins, be abejo, mūsų skaityto- 
jus miestiečius, nereikia užmiršti ir išankstinio nusitatymo.... 
Tačiau be reikalo: kilmingos ar iš buržua sluoksnio moterys 
sulaukia tokio paties likimo kaip ir kaimietės. Kad ir kokie 
arsitokratai ar miestiečiai būtų tų damų vyrai, ranka jų taip 
pat sunki: Beatričė de Planisol bijo, kad pirmasis vyras jos ne- 
užmuštų, jei ji nusidės nesantuokiniais ryšiais su pilies prižiū- 
rétoju. (Be to, ji taip pat bijo savo brolių; jie blogai su ja elgia- 
si, kai ji pradeda romaną su Bartelemiu Amilaku). Na, o kal- 
bant apie buržuaziją, pasitenkinsiu vienos poros — paties Pjero 
Otjé dukters ir žento — pavyzdžiu: 


"I 334-335. Laukas yra vadinamajame alacot, „ant šlaito“, žemyn nuo senojo 
kaimo, dabartinio Montaju kaimo vietoje: pastarasis topografiškai sutampa su barris, 
t. y. žemutiniais senojo kaimo priemiesčiais (kurie pradėjo vystytis po Registro epo- 
chos, prieš XIX amžių). 

"I, 341. Apie baimę, kurią valstietės jaučia savo vyrams, žr. taip pat I, 342, 346; II, 
366-367. 

„— Arno, - sako Pjeras Otje Arno Teseirui, vaikštinėdamas 
su juo Aks lė Termy aikštėje, — jūs nesutariate su mano dukra 
Gijemete, kuri yra jūsų žmona; elgiatės su ja šiurkščiai ir žiauriai; 
o toks elgesys prieštarauja Šventajam Raštui, kuris liepia, kad vy- 
ras būtų taikus, ramus ir švelnus“. 

„— Jūsų dukra pati kalta, — atsako Arno, kuris iš tiesų nie- 
kaip neatsikrato blogo įpročio mušti žmoną?. — Ji pikta ir ple- 
pi. Jūs ir pats pasisaugokit, — baigia kalbą žentas, ne itin malo- 
niai nusiteikęs uošvio kataro atžvilgiu. - Kad negautumėt, už 
savo pernelyg ilgą eretiko liežuvį“. 

„Kiaulė tu, — sako Gijomas iš Asku, doras Asku kaimo katali- 
kas, savo žmonai Floransai, kurią įtaria turinčią nelegalių ryšių su 
katarais. — Kiaulė tu, tu ir ta tavo draugužė Riksanda, Pjero Amjelio 
iš Asku žmona, ta raupsuotoji eretikė, jus abi reikėtų sudeginti...“ 

„Ir visas įniršęs (toliau pasakoja Raimonas Sikras, šio šeimy- 
ninio skandalo liudininkas) Gijomas iš Asku atsigulė į lovą ir 
užsidengė galvą, toliau svaidydamasis grasinimais žmonai. Po šių 
žodžių sutuoktinė išėjo iš namų ir kažkur nukeliavo“. 

Tiesa, kai kurie itin išmintingi katarai, skaitę Bibliją, kaip, 
pavyzdžiui, tas pats Pjeras Otjé, kalbėdavo apie žmoniškesnį el- 
gesį su moterimis*. Tačiau kad ir koks guodžiantis būtų šis fak- 
tas, nereikia užmiršti, kad tų laikų Aukštutiniame Arježe valstie- 
tiškoje kultūroje, jei kalbėsime apie santuokos institutą, labai stip- 
riai reiškėsi panieka moteriai. Pats Pjeras Otjé, nors mylėjo savo 
dukterį, manė, jog moteris yra bjaurus daiktas (II, 409). Belibas- 
to elgesys su savo meiluže, kurią jis ištekina už Pjero Mori, o po 
kelių dienų „išskiria“ nėra ženklas, kad antroji lytis būtų labai 
gerbiama. Beje, Belibastas niekuomet neslėpė savo vyriško šovi- 


“II, 213; II, 197. Mūsų dokumentuose minimi mušimo atvejai rodo, kad žmonos 
buvo dažniau mušamos nei vaikai. Prigimtiniai tėvų ir vaikų ryšiai Aukštutiniame 
Arježe atrodo esą geresni ir nuoširdesni nei vyrų ir žmonų santykiai, kurie (bent jau 
iš pradžių) yra socialinio pasirinkimo išdava. 

II, 213. 

nizmo ir viršumo moterų atžvilgiu. Jo manymu, moters siela ne- 
gali patekti į rojų jai mirus; siela turi trumpam būtinai persikū- 
nyti į vyrišką lytį! Tad ir pasekmės tokių išvedžiojimų šiame pa- 
saulyje baisios. „Vyras ne sudilusio skatiko nevertas, — sako vieną 
dieną šventasis žmogus Pjerui Mori ir Raimondai, — jei jis nėra 
savo žmonos šeimininkas? . Tad reikia taikyti šį pagrindinį prin- 
cipą, kad įtikėtum, jog turi akivaizdžią teisę „blogai elgtis, su 
sutuoktine. Pjeras Mori, ištikimas Montaju filosofijos taikytojas, 
taip pat koneveikia moteris: „Moterys yra demonai“, — sako jis šei- 
mininkei Sibilei Pjer, išdrįsusiai žindyti jo, eretiko, kūdikį. „Mo- 
ters ir kiaulės sielos panašios, ką čia bepridursi“, — pareiškia Arno 
Lofras iš Tinjako, kad įžeistų vietinę moterį, ir įdėmiai žiūri į jos 
besiganančią kiaulę. O konkrečiau — aperityvo metu moteris ne- 
gali gerti kartu su vyrais“. 

Taigi šiuos demonus, šias velnienes, šias „kiaules“, šias van- 
dens gėrikes galima mušti; galima pasitenkinti ir slogia tyla, ne- 
kalbant su jomis, tada ir jos tyli: ši tyla Montaju nesutariančių ar 
bent šiek tiek besipykstančių porų namuose dažnai apibūdina 
abipusius vyro ir žmonos santykius. Montaju, pavyzdžiui, dis- 
kretiškos tylos jų atžvilgiu sulaukia Gijemetės Klerg, Raimondos 
Marti, Beatričės de Planisol, Raimondos Giliu sutuoktiniai... Šis 
santuokinis nesikalbėjimas motyvuojamas ne vien ideologiniais 
sutuoktinių nesutarimais. Geltonųjų kryžių kaimo moterys turi 
savo slaptą sodą; jos rūpestingai jį prižiūri; jos kalbasi tarpusavy- 
je, nuošaliau nuo vyro namų. Jos jų bijo, net kai juos myli, jos 
gali sutalpinti savyje meilę ir baimę?. 


"II, 441- 442 (pagal Belibastą, vyriška reinkarnacija būtybių, prieš tai buvusių 
moterimis!). Pamjė valdiečiai, labiau miestietiškos kultūros, ne taip niekina moteris 
kaip Aukštutinio Arježo katarai. Šie storžieviškesni ir originalesni doktrinos požiūriu. 
Pamjė valdietis Raimonas de la Kostas nemano, kad moterys prisikels „vyriškos lyties“ ; 
Kiekvienas, — sako jis, — prisikels pagal savo lytį (1, 88). Žr. taip par III, 191 
( Belibasto vyriškoji viršenybė) ir II, 35. 

"II, 415 (P. Maury); II, 131 (A. Laufre); III, 155. 

"Bijau savo vyro ir labai jį myliu (Sybille Pierre: II, 424). 

**X* 

Iš kelių prieš tai užrašytų eilučių galime spėti, kad Monta- 
ju moterys puikiai išmano taktiką. Jos pralaimėjo karą ir vis 
dėlto joms pavyksta laimėti ne vieną mūšį. 

Pirmoji jų sėkmė — sugebėjimas sukurti tegul ir itin mažai 
paplitusį, tačiau visgi egzistuojantį reiškinį — ,matriarchata”. 
Matriarchalinio pobūdžio situaciją turėsime tada, kai moteris, 
nors ir laikinai, kaip namų valdytoja, keičia namų šeimininką 
vyrą. Kuris dingo arba išėjo. Tokių sąlygų susidarymą galima 
paaiškinti tuo, kad nėra berniuko, kuris pakeistų nebesantį 
vyrą, arba kad tas vaikas nesugeba arba netinka tokioms parei- 
goms. Žinoma, dukterį, kuri tęs giminę, ves būsimas žentas. Jį 
galės gerai sutikti uošvis“. Taip jis taps nedaloma naujojo jį 
priėmusio domus dalimi. Tačiau šio žento padėtis liks delikati, 
jei kalbėsime apie pavardę ir apie pačią jo žmoną. Galime pa- 
cituoti Gijomo iš Ero, iš Tinjako, skundus: „Jis vedė Lorda kai- 
me, ir dėl žmonos šeimos, į kurios namus jis atėjo, jį pradėjo va- 
dinti Gijomu iš Kornejano (Guillaume de Corneillan); tas Gijo- 
mas, atrodo, vis dar gyvas ir gyvena Lorda“ (II, 129). 

O štai ir moters šeimininkės pavyzdys — Sibilė Baj iš Aks lė 
Termų. Gavusi palikimą iš senelių ir tėvų, ji yra namo Akse 
savininke; šios damos vaikams autoritetas visuomet buvo mo- 
tina, ir jie namus vadina motinos ostaliu (II, 21). Turėdama 
domus Sibilė ištekėjo už notaro iš Taraskono Arno Sikro. Ir 
nesielgė su juo nužemintai ir nuolankiai, kaip dauguma Fua 
grafystės moterų, svetimų tuose namuose, į kuriuos pateko po 
vestuvių. Tikram antikatarui Arno Sikrui nepavyko įtikti au- 
toritariškajai Sibilei. Ji, vis dar jauna, be ceremonijų išgrūdo jį 
iš namų Akse?, į kuriuos jis atėjo gyventi kaip vyras. Arno teko 
imtis savo profesijos Taraskone. Taip atsainiai išvijusi jį iš na- 


i Žr. apie Pjerg Mori (teoriškai), aukščiau, IV skyrius; ir III, 121. 
II, 28. Zr. taip pat apie Sikardą, kitą tvirtą moterį, taip pat kilusią iš žinomos Aks le 
Termų šeimos (I, 290). 

mų žmona visiškai nesigėdijo nusiųsti pas jį į Taraskoną jud- 
viejų septynerių metų sūnų, taip pat Arno: Arno tėvo buvo 
prašoma pasirūpinti Arno sūnaus auklėjimu. O ponia tuo me- 
tu rūpinosi katarų veikla. Logiška, kad Sibilės vaikai prie vardų 
pridėdavo tai tėvo, Sikras, tai motinos, Baj, pavardes. Arno 
Sikras jaunesnysis ir Ponsas Sikras, jo brolis, taip pat buvo žino- 
mi kaip Arno Bajis ir Ponsas Bajis. Antrasis atvejis — štai ir 
absoliuti matriarchalinė sistema. Vėliau Arno Bajis — Sikras 
parodys, savo neįtikėtinu skundiko gyvenimu, paskirtu vien 
tikslui — atgauti motinos domus, kad jis kildino save visų pir- 
ma iš motinos Sibilės ostalio. 

Geras pavyzdys (jis šiek tiek skiriasi nuo anksčiau minėtų, 
nes bus kalbama apie našlavimo atvejį) iš Montaju kaimo yra 
matriarchalinis Gijemetės Mori likimas. Si Gijemeté artima 
Pjero Mori giminaitė (tačiau nereikia jos painioti su kita Gije- 
mete Mori, Bertrano Pikjė žmona ir Pjero seseria). Taigi pir- 
moji Gijemetė ištekėjo Montaju už Bernaro Marti. Prasideda 
1308 metų persekiojimai. Tremtis. Marti šeima bėga iš gelto- 
nųjų kryžių kaimo. Jie klajoja po Kataloniją, iš vieno miestelio 
į kitą, gyvena laikinose buveinėse. Vieną kartą vėl susiruošus 
kraustytis miršta Bernaras Marti. Gijemetė lieka su dviem sū- 
numis. Jie beveik suaugę, tvirti. Motina su vaikais įsikuria San 
Mateo, miestelyje, kuriame galima užsidirbti (III, 169). Tri- 
julė pradeda normaliai užsidirbti pragyvenimui ir gali nusi- 
pirkti ostali: kiemas, sodas, rugių laukas, vynuogienojai, ga- 
nyklos, asilas, mulas ir avys bei kelių kambarių domus. Namų 
šeinininkė jame lengvai gali priimti dvylika ar penkiolika žmo- 
nių. Papildomų lėšų atneša dirbiniai iš vilnos ir sezoniniai dar- 
bai: jie padeda ir kitiems sudoroti derlių. Taip pat retkarčiais 
ir patys gali pasamdyti darbininkų. Naujasis ostalis nebeturi 
nieko bendra su velioniu jau seniai užmirštu Bernaru Marti. 
Gijemetė tampa maloningąja ponia Gijemete (II, 28)! Ji prade- 
da vadinti save mergautine Mori pavarde, nes Marti vardas jau 
seniai pamirštas. Abu jos sūnūs, kaip ir dera matriarchalinės 

linijos palikuonims, vadinasi Žanu ir Arno Mori. Ne Marti. 
Kaip ir bet kokiuose matriarchaliniuose namuose motinos bro- 
lis, kitaip tariant dėdė iš motinos pusės, Pjeras Mori (mums 
gerai žinomo piemens dėdė, turintis tą patį vardą) vaidina pa- 
grindinį vaidmenį. Tačiau šeimininke lieka Gijemete. Ji turi 
duoti sutikimą dėl sūnų vedybų. Ji karaliauja svečių kambary- 
je, kuris kartu yra ir salonas, ir valgomasis virtuvė. 

Montaju, Ajono Prade, Merane, Belkere ir kituose Fua grafys- 
tés ar So (Sault) krašto kalnų kaimuose galima aptikti panašių 
pavyzdžių, kai moterys tampa našlėmis, kai jos gali dominuoti. 
Kartais jos būna paveldėjusios namą iš jų pačių šeimos, kartais 
pačios įkūrusios, o kartais tiesiog namas joms likęs po velionio 
vyro mirties. Šios damos turi valdžią domus, netekusio vyriškos 
lyties „valdovo“, arba dėl genealoginių priežasčių, arba dėl to, 
kad ostalio negalima apleisti, arba tiesiog dėl to, kad jos — stiprios 
ir tvirtos asmenybės. Šias matriarches galima atpažinti iš jų var- 
dų, gale pridedant moterišką galūnę — 4, o prieš vardą — dalelytę 
Na (kitaip tariant Domina ponia arba šeimininkė). Montaju se- 
noji Na Roka yra viena iš katarų bažnyčios motinų; ji turi didžiu- 
lę įtaką bendruomenei, reglamentuoja vištų pjovimą (I, 458). 
Tapusi tam tikru simboliu bendruomenei, ji yra gerbiama para- 
pijos šeimų galvų patarėja. Ir Na Karminaga Montaju yra namo 
savininkė (III, 75). Merane namą ir ožkų bandą turi Na Feriola. ji 
eretikė; ji samdo piemenis (III, 461, 477; III, 163). Ajono Prade 
Na Ferjera gydo akių ligas. Belkere kalvis Bernaras den Alazaisas, 
arba de Na Alazaisas, veikiausiai kilęs iš tokio tipo matriarchės, 
gal ji buvo jo motina, gal prosenelė: jis, taip, kaip ir Na Ferjera, 
žino pakankamai „folklorinių“ paslapčių; tik tos paslaptys susiju- 
sios su sielų likimu po mirties. Ar tas paslaptis jam perdavė moti- 
na ar prosenelė? Gal vakarų visuomenėse matriarchatas geriausiai 
primityviąsias tradicines paslaptis išsaugo?.. Kol kas galime kon- 
statuoti, kad moteris pradedama vertinti ir gerbti tada, kai, su- 
laukusi tam tikro amžiaus, nustoja būti vien sekso objektu. Me- 
nopauzė padidina valdžią. 

Jei tęsime kalbą apie matriarchata, dar viena galimybė sąly- 
ginei „gražiosios lyties“ emancipacijai, ribota, bet reali, yra pro- 
fesijos, prieinamos moterims (nors nebūtinai visuomet tose sri- 
tyse jos turi turėti monopolį): jau minėjome, kad Montaju 
Fabrisė Riv (I, 325—326) yra smuklininkė: šiose vietose tokia 
profesija nėra labai rentabili, nes kaime nedaug gyventojų. O 
štai Alazaisa Azema yra mažmeninė prekiautoja sūriais. Larok 
d'Olmese ir už Pirėnų pakelėse įsikūrusių smuklių ir mugių, 
kurias lanko Montaju gyventojai, šeimininkės yra moterys. 


xk xk 


Dažniausiai „silpnoji lytis“ tokia ir yra, nes valdžią pasisa- 
vina vyrai. Vis dėlto nereikėtų perlenkti lazdos, kalbant apie 
moterų bejėgiškumą. 

Žinoma, namuose moteris dirba nuo aušros iki sutemos. 
Tačiau ši židinio, vandens, malkų, žolės, virimo ir verpimo 
baudžiauninkė turi tuo pačiu metu ir mažą dalelę intymios 
šeimyninės namų valdžios. Sendama ji sulaukia (ne iš vyro) 
tam tikro atlygio iš kitų šeimos narių. Be abejo, vyras, kurio 
troškimai apmalšo, nepraleidžia progos ne itin elegantiškai savo 
sutuoktinę išvadinti senuke, sena eretike arba sena kiaule“. Mū- 
sy laikų žmonės žino, kad moteris, ypač patriarchalinėje vi- 
suomenėje, į vyro namus (kurie nėra jos) turi tik tokią tiesę — 
gyventi ten iki gyvos galvos. Tačiau šios buvusios vergės padė- 
tį nepaprastai pagerina vaikai ir sūnėnai. Engiama sutuoktinė 
tampa dievinama motina. Juk, po galais, mes Viduržemio jū- 
ros krašte! Ar beveik. Bet kokiu atveju, tai lotyniškieji pietų 
kraštai: joks protestantizmas juose neišnaikins motiniškojo Ma- 
rijos kulto. 


° Aukščiau. Senų kilmingų šeimų vyrai šiuo atžvilgiu išauklėti lygiai taip pat blogai, 
kaip ir senų šeimų valstiečiai (III, 328). Tačiau visgi pagyvenusi kilminga moteris, 
taip išvadinta sene (III, 328) savo vyro, gali kuo rimčiausiai supykti. 

Patys katarų valstiečiai gali kiek nori vadinti Mergelę Mari- 
ją moterimi statine, kurioje rado prieglobstį Jėzus Kristus: sa- 
vosiose šeimose jie išlieka mylintys ir pagarbūs sūnūs. Mote- 
riai senti reiškia būti didelių, labai naudingų vaikų motina. 
Tai pagaliau turėti teisę į į jų savo motinai rodomą pagarbą. 
Pjeras Klergas, kuris nieko negerbė, vis dėlto mylėjo savo mo- 
tiną ir šlovino jos atminimą. Ornolako seniūnas ir žemdirbys 
Gijomas Ostatsas gerbia savo motiną, į kurią kreipiasi „Jūs“. 
Jis nuolankiai klauso jos pamokymų. Būtent iš jos Gijomas 
perėmė pusiau eretiškas, pusiau natūralistines ar materialisti- 
nes pažiūras. Motina perdavė jas sūnui ilgų nesibaigiančių jud- 
viejų pasivaikščiojimų metu. 

Aukštutiniame Arježe taip pat atsirasdavo blogų berniukų: 
jie mušdavo, kandžiodavo juos maitinusią krūtinę. Pavyzdžiui, 
Stefani de Šatoverden sūnus su sena motina elgėsi tironiškai... 
Vis delto daugybė tekstų pakankamai aiškiai byloja apie tai, 
kad maždaug 1300-1320 metais Montaju vyravo klasikinė 
viduržemio civilizacijoms būdinga kaita: nuo pat jaunumės 
vyresnio vyro engiama moteris tampa subrendusia arba jau se- 
na motina, kurią dievina ir gerbia jos sūnūs. Dukros taip pat 
apgaubia motiną dukteriška meile: Ava, Filipa, Esklarmonda 
ir Kondorsa, Beatričės de Planisol dukterys, lieja graudžias aša- 
ras (I, 257), kai kalba apie buvusiai pilies valdytojo žmonai 
gresiantį suėmimą. Taigi jai atlyginama už jos begalinį švel- 
numą, kurį ji visuomet rodydavo savo mergaitėms (I, 246). 

Valstietiškoje aplinkoje merginų elgesys su motinomis vi- 
suomet pagarbus. Ši pagarba sulaukia atlygio: motinos sten- 
giasi materialiai joms padėti, net kai šios suauga ir išteka: „Vže- 
ną dieną, — pasakoja Gijemetė Klerg, tuo metu gyvenusi smur- 
taujančio vyro valdžioje, — man reikėjo pasiskolinti šukas kana- 
pėms šukuoti. Todėl nuėjau į tėvo namus. Sutikau brolį, kuris 
tvarkė mėšlą. Aš paklausiau brolio: 

— Kur ponia motina? 

— O ko jūs iš jos norite? — paklause jis. 

— Šukų, — pasakiau. 

— Mūsų motinos nėra namie, — atkirto brolis. — Ji išėjo van- 
dens. Ir dar ilgokai negrįš. 

Nenorėjau tikėti broliu ir nusprendžiau įeiti į namus. Tuomet 
brolis ranka užtvėrė duris ir neleido man įeiti“ (I, 337). 

Puikus tekstas! Durys siauros: jas galima užtverti vyo ran- 
ka; durys trenkia mėšlu; Alazaisa Riv savo vyro domus nešioja 
vandenį, kaip ir kitos moterys. Ir tai netrukdo suaugusiai duk- 
rai Gijemetei Klerg šią labai paprastą mamą vadinti Ponia (mano 
„ponia“). Tarp kitko, ši šeima yra tikras gyvačių lizdas, nors 
santykiai įgavę tam tikras ritualų formas. Brolis seseriai sako 
Jūs, nors vis tiek elgiasi su ja brutaliai. Na, o dėdė iš motinos 
pusės, Pradas Tavernjė, sulaukia iš pavainikės dukters Briunos 
Pursel dar didesnės pagarbos, nei toji, kurios be didesnio var- 
go iš Gijemetės sulaukia Alazaisa. Tobulasis Pradas Tavernje, 
kaip jau minėjome, reikalauja, kad pavainikė Briuna išreikštų 
jam savo pagarbą atsiklaupusi! Ir tik taip. 

Kita be galo gerbiama motina — tai Viuisanos Testanjer 
motina. Viuisana, jauna Bernaro Belo meilužė, nusigręžia nuo 
katarų po nervinio šoko, kurį patyrė, kai ją bande išprievartau- 
ti Arno Vitalis. Tačiau Vuisana nedelsia pasakyti, kad šis per- 
ėjimas prie griežtos katalikybės #7ip pat yra jos motinos, da- 
rančios šiose vietose žmonėms gerą ir didelę įtaką, nuopelnas. 
Žanas Pelisjė priima katarų idėjas, nes paprasto piemens sme- 
genims didžiulę įtaką daro jo teta iš motinos pusės Mora (III, 
79); ji sakė karštas kalbas apie ereziją mažoje avižų prikrautoje 
pirkelėje, kurioje drauge su ja buvo ir jaunasis Žanas. 

Žinoma, aptinkama ir senų ar pagyvenusių damų, kurioms 
karštai priešgyniauja jaunesnės moterys, kartais net jų pačių 
dukros. Homero plunksnos verti kivirčai, kurie baigiasi pešty- 
nėmis ir šalto ginklo panaudojimu, verda tarp Žanos Befė ir 
jos motinos Emersandos Marti. Tačiau šios megeriškos kovos 
tarp senos katarės Emersandos ir jaunos katalikės Žanos gali 
būti paaiškinamos nesugebėjimo integruotis problema, su ku- 

ria susiduria emigrantai iš Montaju Katalonijoje, šimtu, ar be- 
veik, procentų palaikančioje Romos bažnyčios tikėjimą. Iš tie- 
sų Montaju, prieš tremtį, Emersanda buvo dukters Žanos ger- 
biama. Belibastas taip pat labai gerbia šią moterį už jos ilga- 
metę patirtį: ji daug pažino, pergyveno, išmoko. „Ji matė dau- 
giau nei dvidešimt eretikų, — sako šventasis žmogus apie Žanos 
Befė motiną!!. — Ji pažįsta ir mato gėrį geriau nei už mus“. Mon- 
taju pagyvenusi moteris Gijemetė-„Belotė“, išlaikiusi katarų 
tradicijas, yra labai vertinama religinių bendražygių, jiems pri- 
jaučiančių ir apskritai visų abiejų lyčių ir bet kokio amžiaus 
kaimo gyventojų. 

Ne tik senoms ar brandžioms moterims pavyksta įveikti 
vyrų joms taikomą diskriminaciją. Prieš grasinančius smurtu 
ar smurtaujančius sutuoktinius jaunos valstietės turi keletą ko- 
zirių. Visų pirma ne viena jų mėgsta ir moka kivirčytis, tad 
gali apsiginti nuo agresijos arba ją numaldyti. Štai Pjero Mori 
sesers pavyzdys: ji du kartus pabėgo iš vyro namų, ir antrasis 
kartas buvo galutinis. Eretikai, su kuriais ji vėliau susitikinės, 
laikys ją kandžia, kovinga, aštrialiežuve, visuomet pasiruošusia 
vaidytis (III, 155). Apskritai pagal tuometinės Fua grafystės 
kultūrą moterys laikomos linkusiomis vaidytis. Štai Montaju 
smuklininkės Fabrisės Riv liudijimas'?: „Anksčiau su Alazaisa 
Rives labai dažnai ginčydavomės. Nustojome ginčytis tuomet, kai 
sužinojome viena kitos mažytes su eretikais susijusias paslaptis, — 
patekome į tokią situaciją, kad inkvizitoriui šmeižėme viena kitą. 
Nuo to laiko nustojome vaidytis“. 

xxx 

Pridursiu, kad moters nuolankumo vien klusnumu nepa- 
aiškinsi. Tirdamas Andalūziją Pitt Riversas pabrėžė pagrindi- 
nį vergüenza”? vaidmenį. Ši sąvoka apima gėdą, drovumą, re- 


„II, 64 ir 75. 
k I, 325. 
Geda; drovumas; nešlovė (isp., vert. past.). 

putacijos svarbą bei moters garbę: toks jausmų mišinys saugo 
moters dorovę, kurią vyrai brangina kaip savo akį. Pitt Riversas 
teigia'“, kad egzistuoja „tam tikras vergüenza kiekis; jei ją pra- 
rasi, niekuomet nebesusigrąžinsi; moters turima vergüenza ga- 
li tik mažėti, ne didėti; tai iš išorės, ne iš vidaus gaunama ver- 
tybé; ji paveldima, tėvai ją perduoda vaikams; susijusi su mo- 
teriškąja lytimi“. Smulkiosios arsitokratijos, kokią turime, pa- 
vyzdžiui, Montaju, moterims ši Iberijos aukštuomenės vergüen- 
za prasmė labai svarbi; ji taip pat padeda moterims, nors tai 
nelengva, išlikti ištikimoms vyrams, kaip ir lazdos ar tų pačių 
vyrų baimė. Pavyzdžiui, Beatričė de Planisol nori išvengti net 
niekuo nepagrįsto įtarimo, kad ji turinti romaną su pilies pri- 
žiūrėtoju, iš baimės, jog jos vyras nepalaikytų jos negarbinga 
(inhoneste) (I, 222). Tai „išorinis“ garbės pajautimas, susijęs 
su kitų žmonių moraliniu vertinimu, — vyro, giminės ar kaimo 
— o ne su vidiniu sąžinės nuosprendžiu pačiam sau. „Jei :ške- 
liausiu su jumis į Lombardiją, — sako ji Beatričė pilies prižiūrė- 
tojui, — žmonės pradės kalbėti, kad išvykome, jog patenkintume 
mūsų geismą“. Be to, Beatričė pareiškia, kad ji bijo būti panie- 
kinta savo dviejų potencialių meilužių, jei, tapusi našle, ji bus 
maloni ne vienam vyrui. Pagaliau tapusi našle, buvusi pilies val- 
dytojo žmona dažnai ir mielai savo meilužiui kalbės apie gėdą, 
kurią užtrauktų giminei ir ypač tėvui Filipui de Planisoliui, jei 
pastotų tokiu būdu. Blogas vienos moters elgesys turi įtakos visai 
šeimai. Ne vien tėvas rūpinasi dukterimi. Brolis saugo savo sesers 
reputaciją, nes sesuo vien tik savo pačios pastangomis niekaip 
negalėtų išsaugoti visų šių vertybių. Kai Beatriče susitikinėja su 
Bartelemiu Amilaku, broliai jai primena jos pareigą. Ir taip pri- 
mena, kad ji turi begti iš kaimo, kuriame laikinai buvo apsistoju- 
si. Panašus brolių elgesys Montaju pastebimas ir žemesniuose 
sluoksniuose. Pjeras Mori kaip šventą dalyką patiki sesers Gije- 
metės garbę Gijomui ir Bernarui Belibastams: 


” Pin-Rivers, People of the sierra, Chicago, 1961. 

„Po vakarienės Bernaras ir Gijomas pasakė Pjerui: 

— Rūpinsimės tavo seserimi kaip patys savimi: 0 ji elgsis taip, 
kad mes galėtume duoti jai šilumos ir pagarbiai elgtis. 

O sesuo savo ruožtu pažada: 

— Darysiu tai, ką turiu daryti“ (III, 155). 

Jei kalbėsime apie paprastus valstiečius, tai moters reputa- 
cijos, kurią ji gali prarasti, dozė yra kur kas mažesnė nei kil- 
mingų moterų. Vis dėlto tam tikras gėdos jausmas del neteisė- 
tų santykių egzistuoja. Šis jausmas — esminis kaimietiškai Aukš- 
tutinio Arježo moralei. 


xxx 


Be jokios abejonės, poros dažniausiai (tačiau ne visuomet) 
išyra dėl vieno iš sutuoktinių mirties. Paprastai pirmas miršta 
vyras. Ypač daug našlių Ajono krašte, ar kalbėtume apie Pra- 
dą, ar apie Montaju. Viena iš priežasčių gali būti sutuoktinių 
amžiaus skirtumas. Jaunesné žmona turi daugiau galimybių 
pergyventi vyrą, nei šis palaidoti ją. Prade ir Montaju Žakas 
Furnjė kvotai iškvietė devyniolika moterų. Tarp jų septynios 
buvo ištekėjusios, vyrai dar gyvi, dvylika buvo našlės. Taigi 
Montaju ir Prade išties didelis našlių skaičius; jos nebūtinai 
vargšės, nes kai kurios gyvena kartu su suaugusiais viengun- 
giais sūnumis ir/arba su vedusia pora, kur vyras — vienas iš 
sūnų. Pavyzdžiui, toks „motinos Mor“ ir „motinos Belo“ atve- 
jis (III, 161-162). Yra ir tokių našlių, kurios turi nenuginči- 
jamą religinį ir šeimyninį autoritetą tarp kaimiečių katarų, vy- 
rų ir moterų; tokios yra trys Montaju Parkos, didžiulės drau- 
gės: Na Roka, Gijemetė Klerg ir Gijemetė-„Belotė“. Kataloni- 
joje tarp pabėgėlių ideologinę įtaką taip pat turi našlės Emer- 
sanda Marti ir Gijemetė Mori. 

Ar našlės teka dar kartą? Dažniausiai taip. Tačiau yra žino- 
ma, kad norinčios vel ištekėti našlės daugelyje senųjų bendruo- 
menių susiduria su kliūtimis, — reikia įveikti tabu. Iš tiesų juk 
našlė išteka už vyro, kuris potencialiai gali vesti jauną netekė- 

jusią merginą. Taigi gali kilti skandalas, iš pradžių baudžiant, 
paskui atleidžiant už tokį „grobį“. Montaju panašaus skandalo 
pėdsakų neaptikta. Tačiau našlės yra tam tikras seksualinis ta- 
bu. Šio tabu vis dėlto nesilaiko įžūlūs vyrai. Pjerui Klergui, 
kuris lenda prie Mangardos Buskaj su ne itin padoriais pasiū- 
lymais, šioji pasipiktinusi atsako: 

— Nesutinku. Tai būtų didelė nuodėmė. Neužmiršk, kad esu 
našlė! (I, 491). 

kkk 

Mūsų aptariamoje epochoje vedybinius saitus paprastai nu- 
traukia vieno iš sutuoktinių mirtis. Teoriškai yra ir dar vienas 
saitų nutraukimo būdas: skyrybos ar bent jau gyvenimas at- 
skirai. Montaju moterys pernelyg baikščios, pernelyg susiju- 
sios su griežta domus sistema, kad galėtų išvaryti savo senjorus 
ir šeimininkus. O kai kurie vyrai nesidrovi grasinti išvaryti žmo- 
nas, ir net nesidrovi išvaryti jas iš tiesų. Ir todėl, kad jie, teisėti 
paveldėtojai, yra ostalio šeimininkai. 

Štai išvarymo iš namų pavyzdys — Fabrisė Riv. Iš pradžių ši 
moteris gyveno vienuose namuose su savo vyru, žemdirbiu Pon- 
su Rivu, ir, įdomus atvejis, vyro tėvu ir motina Bernaru ir Ala- 
zaisa Rivais (I, 339-340). Bernaras Rivas — blanki asmenybė, 
visiškai pasidavęs sūnaus Ponso valiai; o šis yra de jure ar de 
facto domus šeimininkas. Vadovaujantį ostalio branduolį suda- 
ro duetas: tas pats Ponsas Rivas ir jo motina, autoritariška ir 
puikiai tokiems dalykams tinkanti Alazaisa. Katarų duetas, ir 
dar koks! Fabrisė ateina į Ponso namus ir į jo lovą, ir tai sukre- 
čia namus: Fabrisé nėra eretikė. Ji kartais praneša klebonui 
Klergui apie tikinčiųjų buvimą kaime, tik jam tai terūpi tiek, 
kiek pernykštis sniegas (I, 324). Vyras ir anyta greitai supran- 
ta, kad jaunoji moteris trukdo jiems užsiimti katariškąja veikla 
taip, kaip jie norėtų. „Velnias tave atnešė į mūsų namus“, — sako 
Ponsas Fabrisei. 

Ir išveja ją iš ostalio. Išvaryta Fabrisė neišsigąsta, ji pradeda 

nepriklausomos moters karjerą — tampa kaimo smuklininke ir 
stengiasi kaip tik gali išauginti dukterį Grazidą. Vis delto abi 
šios moterys greitai paklius į Klergų domus tinklus. Fabrise 
priklausys nuo Bernaro Klergo ostalio, nes šis jai teiks įvairių 
paslaugų, o Grazida taps klebono meiluže. 

Taigi Fabrisę Riv išvijo iš vyro namų, nes ji nebuvo eretikė. 
Panaši istorija (tik kita kryptimi!) vos nenutiks jos brolienei: 
Gijemeté Riv yra Bernaro Rivo duktė ir Ponso Rivo sesuo. Ji 
ištekėjo už Pjero Klergo (ne klebono, o artimo jo giminaičio). 
To Pjero namai susiskaldę, kaip kad pasakojo Pjeras Mori (III, 
162). Gijemetė yra eretikų draugė. Jos vyras nusiteikęs prieš 
eretikus. Gijemetė tarsi ugnies bijo kalbų šeimoje apie jos arti- 
mas pažintis su katarais: iš tiesų, jei vyras sužinotų, jai grėstų 
mirtis arba skyrybos. „Vieną dieną, — pasakoja ji, — vyras man 
pagrasino: „Jei tu lankysiesi tuose namuose, kuriuose priimami ere- 
tikai, aš tave užmušiu arba išvysiu iš namų!“ (I, 346). 

Iš viso dar žinomi du ar veikiau „vienas su puse“ išsiskyri- 
mo atvejai: šeima Montaju iširdavo ypač retai, nes kalnuotųjų 
kraštų šeimos struktūros buvo tvirtos. Reikėjo nepaprasto, ypa- 
tingo ideologinio nesutarimo, kad būtų prieita iki tokio kraš- 
tutinumo; dokumentuose minimi tik du atvejai, kurių vienas 
padarytas iki galo. Vienas išsiskyrimas, vienas grasinimas skir- 
tis penkiasdešimčiai jaunų ir senų parapijos porų — juk galų 
gale tai išties nedaug. Reikėtų vis dėlto paminėti šiek tiek ypa- 
tingą Raimondos Kleman, Pjero Forė žmonos, bylą: ji palieka 
savo vyro domus, nes jis nepajėgus, ir sugrįžta toliau gyventi į 
tėvų domus. 

Jau sakiau, kad vyrai dominavo geltonųjų kryžių kaime, 
tad vyrai išvarydavo ar grasindavo išvaryti iš namų moteris, o 
ne atvirkščiai. Kraštutiniais atvejais, jei moteris pati palikdavo 
vyrą, ji taip pat palikdavo ir vedybinį domus. 

Jei kalbėsime ne apie Montaju bendruomenę, skiriamasi 
ne vien vyrų, bet ir moterų iniciatyva. Jau minėjome, kad Aks 
le Termose katarė Sibilė Baj išvijo savo vyrą Arno Sikrą vyresnį- 

ji katalikų notarą. Mugių ir turgų miestelyje Larok d'Olmose 
Gijemetė Mori (piemens sesuo) du kartus pati bėga iš namų, 
kuriuose siautėja jos vyras dailidė Bertranas Pikje. Motyvai taip 
pat religiniai, tačiau atvirkštiniai nei Baj ir Sikro istorijoje. Gi- 
jemetė katarė, o jos vyras — katalikas. Raimonda Marti iš Žiu- 
nako, kalvio duktė, konstatuoja faktą, kad dėl tremties taip 
susikloste aplinkybės, jog ji visiškai nebesusijusi su savo vyru 
Arno Pikje, upėtakių gaudytoju iš Taraskono. Tad ji nuspren- 
džia slapta mėgautis meilės ryšiais su Belibastu. 

Vis dėlto net ir pačiais drastiškiausiais atvejais, domus — ker- 
tinis gyvenimo akmuo — niekuomet nepraranda visų savo tei- 
sių: jei vyras impotentas, moteris palieka vedybinį ostali, Sibi- 
lė Baj niekuomet nebūtų galėjusi išvyti vyro, jei nebūtų turė- 
jusi savo, matriarchalinio, domus. Montaju Ponsas Rivas gali 
leisti sau išvyti iš šeimos židinio žmoną Fabrise, nes jis pasi- 
naudoja visomis savo domus galiomis, remiamas kartu gyve- 
nančių tėvų. Nekalbėkime apie specifines dezintegracijos Ka- 
talonijoje problemas: Aukštutiniame Arježe šis retas sutuokti- 
nių skyrybų (kurios, žinoma, niekuomet nebus kaip reikiant 
įteisintos) reiškinys nedaug ką bendra turi su žmogumi kaip 
individu. Tai veikiau nenugalimas osta/io viešpatavimas. 

XIII SKYRIUS 
Vaikystė ir jos tarpsniai 


Galima iš anksto spėti, kad mūsų kaimo šeimos panašios į 
kitas monarchijos laikų valstiečių šeimas. Jos gausios. Mangar- 
da ir Ponsas turi keturis sūnus ir bent dvi žinomas dukteris. 
Gijemetė Belo turi keturis sūnus ir dvi dukras. Gijomas ir Gi- 
jemetė Benė susilaukė mažiausiai dviejų sūnų ir trijų dukterų. 
Raimonas Bajis turi keturis sūnus (mergaitės nepaminėtos). 
Pjeras ir Mangarda Morai turi šešis sūnus ir dvi dukteris. 

Yra ir ne tokių gausių šeimų: Bernaras ir Gozja Klergai turi 
tik du vaikus (žinomus), berniuką ir mergaitę. Dvi poros — 
Gijemete ir Raimonas Morai bei Bernaras ir Gijemetė Morai — 
turi po du sūnus, veikiausiai ir dukterų, tačiau jų vardai ir 
skaičius nežinomi... Iš viso, sugrupavus labai svarbią informa- 
ciją apie Montaju šeimas, gauname aštuoniolika šeimų, apie 
kurias turimos žinios reikalingos mūsų skaičiavimams. Tai aš- 
tuoniolika porų, kurios, galime manyti, turėjo pakankamai laiko 
susilaukti palikuonių: jos sudaro „pilnas“ arba „nepilnas“ šei- 
mas. Tačiau chronologiškai ir teoriškai — nebent mirtų vienas 
iš sutuoktinių — tai pilnos šeimos. Viskas, kas per demografinį 
1280-1324 metų periodą buvo surinkta Žako Furnjė „Re- 
gistre“. Šiose aštuoniolikoje šeimų, pilnų ir nepilnų, gimė ma- 
žiausiai 42 berniukai ir 20 mergaičių. Į gimusių mergaičių 
skaičių akivaizdžiai kreipiama mažiau dėmesio ir ne viskas už- 
rašoma. Na, o dėl berniukų: be jokios abejonės, į kūdikių mir- 
tingumą nuo gimimo dienos iki pirmųjų gyvenimo metų galo 
dėmesys taip pat neatkreiptas. Taip pat užmirštamas neaiškus 
vaikų nuo vienerių iki penkerių metų mirtingumo skaičius. 
Nors mums trūksta statistinių duomenų, vis dėlto apytiksliai 
galime suskaičiuoti vidutiniškai 2,3 berniuko vienai porai. Taigi 
logiška būtų skaičiuoti, neatmetant įvairių nežinomų faktų tiki- 

mybés!', 4,5 teisėto gimimo atvejus (berniuko ir mergaitės) 
kiekvienai pilnai ir nepilnai šeimai. Didelis gimstamumo skai- 
čius Montaju pirmoje XIV amžiaus pusėje yra analogiškas Nau- 
jųjų amžių epochos gimstamumui tarp Bovezi (Beauvaisis) kraš- 
to gyventojų, labai linkusių gimdyti vaikus (tik neteisėtų vaikų 
gimstamumas Montaju didesnis nei užregistruotas Bovezi). 

Keletas pastabų apie didelį gimstamumą Montaju: 

1. Iš dalies jį galima paaiškinti tuo, kad merginos tekėjo 
labai jaunos; taip pat svarbus katariškasis ir endogamijos veiksnys 
didžiųjų ūkininkų-galvijų augintojų šeimose, kurių nariai tuo- 
kėsi tarpusavyje ir kurios dominavo Montaju maždaug 1300 


| Poros, apie kurias bus kalbama: Ponsas Klergas ir Mangarda (4 berniukai, 2 
mergaitės: Gijomas, Bernaras, Pjeras, Raimonas, Esklarmonda, Gijemetė); pora, 
kurios vyro vardas, deja, nežinomas, pavarde Baras (Bar) (3 berniukai ir 2 mergaitės: 
Pjeras, Raimonas, Gijomas, Mangarda ir Gijemete, pagal I, 418); Bernaras Rivas ir 
Alazaisa (1 berniukas, 2 mergaitės: Ponsas, Raimonda ir Gijemetė, kuri ištekės už 
vieno iš Klergų); Ponsas Azema ir Alazaisa (1 berniukas: Raimonas); Pjeras Azema 
ir Gijemetė (1 berniukas: Raimonas); Bernaras Klergas (ne kaimo seniūnas) ir Gozja 
(1 berniukas, 1 mergaitė: Raimonas, Esklarmonda); Bernaras Klergas, Montaju 
seniūnas, ir Raimonda (vaikų nėra); Belo tėvas (vardas nežinomas) ir Gijemetė (4 
berniukai, 2 mergaites: Raimonas, Gijomas, Bernaras, Arno, Raimonda ir, pagal I, 
371, Alazaisa); Gijomas Bene ir Gijemetė (2 berniukai, 4 mergaitės: Raimonas, 
Bernaras, Alazaisa, Montanja; Gajarda ir Esklarmonda I, 400); Raimonas Bajis ir 
X... (4 berniukai: Pjeras, Žakas, Raimonas, Arno); Vitalis Bajis ir Esklarmonda (1 
berniukas: Žakas); Pjeras Moras ir Mangarda (4 berniukai, 1 mergaitė: Arno, Gijo- 
mas, Raimonas, Pjeras, Gijemetė); Raimonas Moras ir Gijemetė (2 berniukai: Pjeras 
ir Bernaras); Bernaras Moras ir Gijemetė (2 berniukai: Raimonas ir Pjeras); keturi 
broliai Marti, kurių tevo ir motinos vardai nežinomi: Gijomas, Arno, Bernaras ir 
Žanas Marti; X... Testanjeras ir Alazaisa (1 berniukas ir 1 mergaitė: Pradas ir 
Viuisana); Raimonas Mori ir Alazaisa (6 berniukai ir 2 mergaitės: Gijomas, Pjeras, 
Žanas, Arno, Raimonas, Bernaras, Gijemetė ir Raimonda); Žanas Gilaberas ir Al- 
manda (1 berniukas ir 3 mergaites: Gijomas, Alazaisa, Sibilė ir Gijemete, pagal I, 
403, II, 256 ir III, 482 ir 484). Mes neįtraukėme labai senų klanų, pavyzdžiui, 
Ponso ir Gijomo Klergų, kurių gretas jau išretino mirtis, ne tik kūdikių ir vaikų, taip 
pat ir suaugusių bei seniy. Neįtraukėme ir labai jaunų šeimų: jie pragyveno kartu 
labai nedaug brandaus gyvenimo paskutiniais Furnjė „Registro“ metais; be to, jų 
gyvenimą smarkiai sukrėtė inkvizicija. Taip pat neįtraukėme ir jaunų našlių, pabėgu- 
sių į Kataloniją. Kad pabaigtume šią išnašą, tereikia pridurti, kad, ir, tai savaime 
suprantama, mūsų dokumentų demografinė vertė netiesioginė ir ne tokia buvo šių 
dokumentų paskirtis. 

metais. Dėl tam tikrų priežasčių, dėl kurių gali kilti abejonių, 
keletas katalikiškų kaimo šeimų, pavyzdžiui, Azema šeima, su- 
silaukė mažiau vaikų ir mažiau kartų tuokėsi nei eretikai. 

2. Šis didelis vaisingumas taip pat turi ribas, ir įvairias: pati 
turtingiausia šeima, Klergai, Pjero ir Bernaro kartos atstovai, 
reiškia tam tikrą susidomėjimą metodais (magiškoms žolelėms 
ar galbūt coitus interruptus), ribojančiais gimstamumą; pavyz- 
džiui, keli Ponso Klergo sūnūs paliko keletą pavainikių, bet nė 
vieno teisėto vaiko (tiesa, kaime gyvena ir kiti Klergai, kurie 
perduos savo vardą vaikams). Na, o žemesnysis socialinis sluoks- 
nis, piemenys, dažnai atsisako vedybų, nes, jų manymu, jie 
pernelyg neturtingi (dažniausiai tai tikra tiesa). Galiausiai pas- 
kutinė karta, kuri tuokėsi tarp 1308 metų persekiojimų ir 
1320-1325 m. tardymų, buvo siaubingai sukrėsta. Vis dau- 
giau žmonių buvo uždaryta į kalėjimus. Kai kurios išsigandu- 
sios poros galbūt nusprendė susilaikyti nuo lytinio gyvenimo, 
gal naudoti kontracepceptikus. 1310 metai nepalankūs nei eko- 
nomikai, nei pragyvenimui, ir gimstamumas Montaju, atro- 
do, sumažėja. 

3. Tačiau vis dėlto svarbiausia kaime yra vadinamasis baby 
boom, arba vaikų perteklius, 1280-1305 metais. Geografiniu 
ir kultūriniu požiūriu šis reiškinys analogiškas kitiems tos pa- 
čios aplinkos reiškiniams: ne tik Montaju kuriasi labai pana- 
šūs galingi dviejų ar keturių brolių klanai (I, 193; I, 203). 
Savaime suprantama tampa didelio gimstamumo idėja. Visiems 
aišku, kad jei prarasi vieną vaiką, turi visas galimybes, jei nesi 
per senas, susilaukti kitų; o pastarieji katariškosios reinkar- 
nacijos, interpretuojamos tiktai pasitelkus fantaziją, būdu gal- 
būt sugrąžins motinoms išskridusias mirusių mažųjų brolių ir 
seserų sielas (I, 203). 

„Mano bičiulė Alazaisa Munjė (Munier), - pasakoja Gijo- 
mas Ostatsas, Ornolako seniūnas, — buvo liūdna; per trumpą 
laiko tarpą ji palaidojo keturis sūnus. Matydamas ją sielvartau- 
jančią, paklausiau, kodel. 

— Jr kaip aš nebūsiu liūdna, — atsakė ji man, — jei per tokį 
trumpą laiką praradau keturis gražius savo vaikelius? 

— Bičiule, nesisielok, — tariau jai. — Tu juos dar pamatysi. 

— Taip, rojuje! 

— Ne, tu tikrai pamatysi juos šiame žemiškame pasaulyje. Nes 
tu dar jauna. Vel tapsi nėščia. Vieno iš mirusių tavo vaikų siela iš 
naujo apsigyvens gemale. Ir su kitais vaikais bus taip pat!“ 

Taigi Gijomas Ostatsas, spontaniškai išsakęs tų laikų kultūros 
nuostatas, nemanė, kad keista numatyti iš viso aštuonis nėštu- 
mus (keturis praėjusius, keturis būsimus) Munjė žmonai. 

Jei norime apibendrinti, tai tos epochos keimiečiai — tokie 
kaip Gijomas Ostatsas iš Ornolako ar Žanas ir Pjeras Mori iš 
Montaju — turi aiškią nuomonę dėl demografinio 1300 metų 
spaudimo: be kitų veiksnių, dar viena priežastis būrų didelis vai- 
singumas, apie kurį ką tik kalbėjome. „Kur gr, — klausia šie trys 
vyrai skirtingomis aplinkybėmis, — galima būtų padėti visą tą 
begalę sielų žmonių, kurie mire, ir žmonių, kurie dar gyvi. Visas 
pasaulis turėtų būti pilnas sielų! Visa erdvė nuo Tulūzos miesto iki 
Merano tarpeklio (Pirėnuose) negalėtų sutalpinti šitiekos sielų“ 
(I, 191 ir kiti). Laimei, toliau kalba Ostatsas, Dievas surado 
labai paprastą vaistą prieš tokį sielų antplūdį. Kiekviena siela 
panaudojama kelis kartus. „Ji palieka ką tik mirusio žmogaus 
kūną ir netrukus įeina į kito žmogaus kūną. Ir taip be paliovos“. 

Tiesa, kad teoriškai katarų dogma, kurią garsiai skelbė ir 
kuria tikėjo daugelis Montaju gyventojų, iš esmės mažai ką 
apie ją teišmanydami, buvo priešiška vedyboms, taigi ir pali- 
kuonims. Labiausiai išprusę katarai valstiečiai, pakilę iki tobu- 
lųjų ar pseudotobulųjų kaip Belibastas rango, žinojo apie šią 
doktrinos nuostatą: „Aš noriu, — sakė šventasis žmogus, troškęs 
„pernešti į kitą gyvenimą mūsų gyvenimo sėklą nekaltybės bū- 
du“, — kad né vienas vyras nesusijungtų kūniškai su moterimi; 
taip pat nenoriu, kad gimtų jiems sūnūs ar dukros. Nes, jei laiky- 
simés sterilumo, visi Dievo kūriniai netrukus susirinks (rojuje). Ir 
man tai patinka“. Nors Pjero Klergo idėjos šiek tiek skirtingos, 

Montaju, kaip matėme, jis bandė kontraceptines priemones 
(magiškas?). Tačiau kiek gi žmonių geltonųjų kryžių kaime 
pasiekiami tokie rafinuoti samprotavimai? Vis dėlto sterilumo 
pareiga priklausė tik tikintiesiems, o ne paprastiems tikintiems 
žmonėms. Tad Montaju valstiečiai, net jei jie simpatizuoja 
eretikams, toliau gimdė daug vaikų: aukštai įsikūrusiuose kai- 
muose netrūko nei žemės, nei ganyklų, suteikdavusių darbą 
piemenims, ir suteiksiančių visiems tiems mažyliams, kurie 
vieną gražią dieną užaugs. Katalonija, kurioje netrūko, sako Be- 
libastas, nei ganyklų, nei kalnų avims, laukė išskėstomis ranko- 
mis jaunųjų „perteklinių“ Montaju gyventojų, kuriems už- 
tekdavo ten nuvykti ir įsidarbinti piemenimis arba mulų varo- 
vais (II, 42). Tad kam drovėtis tokiomis sąlygomis. Greitai 
užaugsiančių vaikų pilnas domus — tai domus, kuriame daug 
darbo rankų, ar, trumpai tariant, turtingas domus. Taip gali- 
ma paaiškinti a posteriori, kodėl didžiuosiuose Montaju žem- 
dirbių namuose — Belo, Mori, Marti ir tutti quant? — tiek 
daug berniukų. Tik paskutiniosios kartos Klergai, pakanka- 
mai turtingi, kad jiems patiems nereikėtų dirbti, nebuvo su- 
interesuoti, kaip domus, šeimyninių rankų pertekliumi. Taigi 
jie galėjo leisti sau išimties tvarka galvoti apie kontraceptines 
arba antivedybines aukštumas, kurias, jei prireikdavo, pritai- 
kydavo ir praktikoje. 


*kk 


Gausybė vaikų, gimstančių daugumoje Montaju šeimų, ne- 
greitai tapdavo naudingi. Iš pradžių juos reikėjo auginti, mai- 
tinti; o ką tik gimusius — žindyti. Kaimų gyventojai, Monta- 
ju irgi, gana retai atiduodavo kūdikius žindyvėms. Žindyves 
samdydavo tik pakankamai turtingos didikų šeimos: viena iš 


„Ir visi tokie kaip jie (it., vert. past.). 

"Mas beveik nieko nežinome apie gimdymą tr ikigimdyvinį periodą Montaju. Vis 
delto, atrodo, motinos dėkodavo Dievui už vaiko gimimą vietinėje Mergelės Marijos 
šventykloje (I, 223). Kilmingos šeimos nuo seno naudojo lopšius (I, 221). 

Satoverdeno ponių, prisijungusi prie eretikų, patiki savo kūdikį 
žindyvei. Ir vis dėlto poniai nepaprastai sunku skirtis su savo ma- 
žyliu. Kalbant apie kilmingų kūdikių žindymą, logiškai mąstant, 
ši profesija valstietei gali padėti padaryti karjerą: kalniečio dukra 
Rusa Gono (Roussa Gonaud) iš pradžių dirbo tarnaite, paskui 
žindyve pas kito kilmingo vyro žmoną. Taigi ji padarė karjerą. 
Vėliau moteris tampa kaimo seniūno meiluže ir sugyventine. Ir 
galų gale išteka už žemdirbio. Viskas tarsi iš natų“. 

O Montaju, kiek mums žinoma, į žindyves kreipiasi vien 
tik vargšės merginos, priverstos atsikratyti kūdikiais, kad galė- 
tų dirbti tarnaitėmis: jau minėta Raimonda Arsen atiduoda 
savo vaiką kaimo žindyvei, kad pradėtų dirbti sunkų kruviną 
darbą Belo šeimoje: ten jai teks rūpintis vienu iš vaikų?. O jei 
kalbėsime apie motinos pieną, už kurį mokami pinigai, Mon- 
taju paklausa nėra didelė, pasiūla kartais gali būti didesnė. 
Vieną dieną, maždaug 1302 metais, artėjant Velykoms, varg- 
šę kvailoką pavainikę Bruną Pursel, kurią mes gerai pažįstame, 
aplankė jos kaimynė Alazaisa Riv (I, 382). „Alazaisa, — pasa- 
koja Brunam, — liepė į jos namus nunešti mano sūnų Raimoną, 
kurį dar žindžiau, ir kuriam buvo maždaug pusė metukų. 

— Nes, — sakė Alazaisa, - mano ostalyje yra moteris iš Razeso 
(Razės), ji kenčia nuo pieno pertekliaus. 

— Niekada gyvenime, — atsakiau aš Alazaisai, — tos moters 
pienas nedarys bloga mano sūnui. 

Galų gale nusileidau kaimynės įkalbinėjama ir nunešiau savo 
vaiką į jos namus; ten iš tiesų buvo moteris iš Razeso; ji šildėsi prie 
ugnies“. 

Tik ypatingais, ir net labai ypatingais atvejais, kai moteris 
tarnauja arba serga, naudojamasi žinyvės paslaugomis; Mon- 


„III, 278: šią karjerą ji padarė proeretiškoje aplinkoje. 

I, 370. Taip pat ir Anjesė Franku (Agnė Francou), valdieëio Raimono de la Kostos 
žindyvė: žindė jį po motinos mirties; vėliau visą gyvenimą pragyveno kartu su juo (I, 
125). Kalbama apie šeimą, kilimo iš Lijono — Zenevos krašto. 

taju ir kituose panašiuose kaimuose motina turi žindyti savo 
kūdikį, net pačiose turtingiausiose galvijų augintojų šeimose. 
Žindymas gali tęstis gana ilgai. Šiandien mums pasakoja apie 
senųjų laikų žemdirbių vaikus: jie žindė net sulaukę dvejų me- 
tų. Atsinešdavo kėdutę arba taburetę, kad galėtų pasiekti mo- 
tinos krūtį. Ar 1300-1310 metais Aukštutinio Arježo ir Lora- 
gė ūkininkų šeimų situacija buvo skirtinga? Sibilės Pjer, tur- 
tingo žemdirbio ir gyvulių augintojo žmonos, sūnui „vieneri 
ar dveji metukai“. Jis vis dar maitinasi motinos pienu (II, 17). 
Ką čia bepridursi apie žindymą, kaip apie laikino susilaikymo 
nuo lytinių santykių veiksnių, ir kartu apie šio susilaikymo 
užtęsimą. Toks susilaikymas tampa tarsi kontraceptine prie- 
mone ir priklauso nuo psichologinių veiksnių... Ar tiesiog tai 
tėra seksualinis tabu, kol motina maitina vaiką krūtimi. 


x*kX* 


Susituokus nėštumas tampa normaliu, natūraliu, net pa- 
geidautinu reiškiniu. Nesantuokinių porų jausmai dėl gali- 
mų pavainikių dviprasmiški, mintys apie galintį gimti vaiką 
gali būti kupinos šilumos: „Aš dvasininkas ir nenoriu vaikų“, — 
sako iš pradžių Pjeras Klergas. „Ką daryčiau, jei pastočiau, ma- 
no garbė būtų nuplėšta“, — pritaria Beatričė. O vėliau palengva 
mintys krypsta kita, pozityvesne, linkme, siekant konkrečios 
meilės išraiškos: „Po tavo tėvo mirties mes susilauksime vaiko“, — 
galiausiai visiškai kitaip čiulba klebonas savo draugužei (I, 225, 
243-245). 

Montaju daugumoje šeimų vaikas iš pradžių yra „kataro“ 
gemalas. Labai greitai gemalas įgauna sielą: taigi jis įgauna ir 
vertės, jausmų atžvilgiu irgi, kurios nenuneigsi. Nes pasaulis 
(kaip pasakyta albigiečių Vulgatoje, paplitusioje tarp Ajono 
krašto valstiečių) kupinas senų sielų, kurios greitai skrajoja iš vie- 
nos vietos į kitą. Jei tos sielos paliko mirusius piktų žmonių 
kūnus, jos patenka ad hoc į kokio nors gyvulio patelės — kalės, 
triušės ar kumelės — pilvą, kuriame ką tik užsimezgė dar neturintis 

stelos embrionas“ . Tačiau jei klajojanti siela paliko kūnišką apval- 
kalą žmogaus, dorai nugyvenusio gyvenimą, ji gali patekti į ap- 
vaisintos moters pilvą ir apsigyventi ką tik užmegztame vaisiuje. 
Taigi katariškajame Montaju kaime dėl vaisiaus visi gali 
būti ramūs, nes jame labai greitai apsigyvena nekalta siela. Dar 
viena priežastis mylėti jį, esantį motinos pilve, dar viena prie- 
žastis motinai mylėti savo būsimą vaiką. „Aš juk neščia. Ką da- 
rysiu su vaisiumi, kurį nešioju, jei pabėgsiu su jumis pas eretikus?“ 
— klausia Beatričė de Planisol pilies prižiūrėtojo (kuris pasi- 
skubino pasiūlyti jai išeitį) (I, 219). Skaitytojai gali man pa- 
prieštarauti, kad Montaju ponia taip motiniškai rūpinasi bū- 
simu savo vaikeliu todėl, kad yra kilminga, vadinasi, švelnes- 
nės širdies nei kaimietė moteris. Tikrai ne. Toks požiūris at- 
spindėtų tik „klasinius prietarus“. Paprasta valstietė iš Orno- 
lako kaimo Alazaisa iš Bordo (Bordes) lygiai taip pat šiltai, 
labai susirūpinusi galvoja apie savo būsimą kūdikį, kurio jau 
laukiasi. „Žimote, — sako ji, — vieną dieną plaukėme valtimi per 
Arježą, vanduo buvo pakilęs; mes labai bijojome apvirsti ir nu- 
skesti. Ypač aš: juk tuo metu buvau nėščia“ (I, 193). Dialogo 
tęsinys parodo, kad tokių sąlygų — juk galima paskęsti — sukel- 
ta didžiulė Alazaisos baimė susijusi ne su ja pačia, o su vaiku, 
kurio ji laukiasi, ir kuris žūtų drauge su ja. O ar tai atsitiktinu- 
mas, kad Žako Furnjė registruose randame žinių apie kontra- 
cepciją, tačiau niekur neužsimenama apie tyčinį abortą? 
Nuo pačių pirmųjų kūdikystės mėnesių Arježo krašto mo- 
tinos apgaubia savo vaikus švelnumu ir rūpesčiu; Philippe'as Ariė- 
sas truputį paskubės pristatyti mums šį reiškinį kaip neseną, 
atsiradusį Naujaisiais laikais ar baigiantis viduramžiams. Pa- 
klausykime, ką sako iš Aukštutinio Arježo kilęs Raimonas Ru- 


“ II, 35. Žr. taip pat Raimono Ruselio kalbas, I, 220. Pamjė valdiečiai irgi manė, kad 
vaisius turi sielą (I, 88). 
Tik viena užuomina apie sukeltą priešlaikinį gimdymą, neaišku, tikrą ar įsivaiz- 


duojamą (I, 519). 

tradicijas, kurios jau pirmoje XIII amžiaus pusėje nebuvo nau- 
jiena: „Alicija ir Serena buvo Satoverdeno ponios. Viena iš šių 
dviejų damų turėjo kūdikį; prieš išvykdama ji norėjo jį pamatyti 
(iš tiesų ji rengėsi keliauti pas eretikus); pažvelgus: į vaiką po- 
nia jį pabučiavo, o vaikas pradėjo krykštauti iš džiaugsmo. Ji jau 
buvo beeinanti iš kambario, kuriame gulėjo vaikas, tačiau vėl su- 
grįžo prie jo. Vaikutis vel pradėjo krykitauti, ir taip kelis kartus. Ir 
todel ponia nebegalėjo skirtis su savo kūdikiu. Ji paprašė tarnaitės: 

— Bnešk jį iš namų“. 

Tuomet ir ji pati galėjo išeiti (I, 221)... Ši kelionė prieš 
aušrą jaunajai mylinčiai motinai baigėsi laužo liepsnose. 

Kadangi vaikai, be jokios abejonės, karštai mylimi, vaiko 
mirtis, paprasčiausia liga ar išsiskyrimas su juo gali būti ir daž- 
nai tevams sukelia didelę širdgėlą, tikrą kančią. Ypač, žinoma, 
motinai. Ir nesvarbu, ką rašys mūsų laikų istorikai, norėdami 
įrodyti, jog buvo priešingai. „Mūsų kaime, — pasakoja Ornola- 
ko seniūnas Gijomas Ostatsas, - gyveno savo namuose moteris 
vardu Bartolomete iš Urso (Urs) (Arno iš Urso, kilimo iš Vikdeso, 
žmona). Ji turėjo mažą sūnų, kuris miegodavo kartu su ja jos lovo- 
je. Vieną rytą pabudusi ji pamatė, kad gulintis šalia vaikutis mi- 
res. Ji puolė į ašaras, pradėjo dejuoti. 

— Neverk, — pasakiau jai. — Dievas tavo sūnaus sielą grąžins 
kitam tavo vaikui, sūnui ar dukrai, kurį tu pagimdysi. Arba (jei 
ši metempsichoze nejvyks), jo siela nukeliaus kitur ir susiras jai 
tinkamą vietą“ (I, 202). 

Kad nuramintų sielvartaujančią motiną, Ornolako seniūnas 
lengvai išsisuko, guosdamas istorija apie metempsichozę, apie ku- 
rią yra kalbėjęs ir anksčiau. Sumokės už tai aštuoneriais kalėjimo 
metais, o paskui teks nešioti dvigubus geltonuosius kryžius. 

Kaimiečių tėvų liūdesys dėl jų kūdikių ar vaikų mirties Aukš- 
tutiniame Arježe yra nenuginčijamas faktas. Be to, abejonių 


"I 203; I, 553 (J. Duvernoy pastabos). 

nekelia ir tai, kad meilė vaikams domus sistemoje galų gale yra 
„apskaičiuota“. Vaikas — tai viltis turėti jauną suaugus; žmo- 
gų, kuris bus reikalingas žemės ūkio darbams dirbti, o vėliau 
prižiūrėti per anksti susenusius tėvus. Belibastas turėjo galvoje 
būtent šiuos jausmus, kai Pjerui Mori sakė eilinę piktą prakal- 
ba prieš celibata. Alazaisa Azema dar detaliau kalba Montaju 
žemdirbiui Gijomui Bene, labai gedinčiam prarasto sūnaus: 
„Kai Raimonas Bene, Gijomo Bene sūnus, mirė, — pasakoja Ala- 
zaisa, — maždaug po penkiolikos dienų atėjau į Gijomo Benė na- 
mus. Radau jį apsipylusį ašaromis: 

— Alazaisa, — tarė jis man, — praradau viską, ką turėjau, kai 
mirė mano sūnus Raimonas. Nebeturiu jokio žmogaus, kuris galė- 
ty man dirbti“ (I, 321). 

Tuomet Alazaisa mėgina išreikšti stoiško pobūdžio, maž- 
daug „toks gyvenimas“, užuojautą: ,Nurimkite, - sako ji Gijo- 
mui Benė. — Nieko čia negali padaryti...“ 

Aišku, kad vyriškos lyties vaikas Gijomui Benė reiškia dar- 
bo jėgą, kuri dingo, vaikui mirus. Tačiau šis vaikas jam reiškia 
daug daugiau. Gijomas mylėjo Raimoną. Tėvo sielvartas tru- 
putį aprims nuo minties, kad prieš mirtį jo sūnui Gijomas 
Otjé atliko įprastas eretikų apeigas; taigi jo sūnus yra laimin- 
gesnis už tėvą, likusį šioje ašarų pakalnėje: „Tikiuosi, — sako 
Gijomas, — kad mano sūnui dabar geriau ten, kur jis yra, nei 
man, pasilikusiam čia“. 

Tokia pati sužeisto žmogaus reakcija ir Gijemetės Benė iš 
Montaju, praradusios dukterį (I, 320) ir raudančios. „Nurim- 
kite, — maloniai sako jai Alazaisa Azema, atėjusi pas Gijemetę 
pareikšti užuojautos, — nurimkite, jums dar liko dukterų. O bet 
kokiu atveju negalite susigrąžinti tos, kurios netekote“. 

Mirusį vaiką mylinti Gijemetė atsako: 

— Dar labiau sielvartaučiau dėl savo mergaitės mirties, tačiau, 
Deo gratias, nors del to ramu, kad prieš jai mirštant, naktį, Gi- 
jomas Otje atbėgo per pačią sniego audrą ir atliko eretikų apeigas. 

Miręs kūnas, išgelbėta siela, — tai jau šis tas mylinčiam žmogui. 

Nuoširdūs šilti jausmai vaikams vis dėlto turi ir ritualus, ir 
socialinę reikšmę. Pavyzdžiui, kaimynė ar draugė užuojautos 
reikšti eina pas vyrą arba pas žmoną priklausomai nuo to, kas 
mirė — sūnus ar duktė. 

Pjero šeimos istorija atspindi skirtingos tėvo ir motinos mei- 
lės aspektą. Tyrimą lengvina aplinkybė, kad aptariamo epizo- 
do dalyvei - mergaitei mažiau nei vieneri: ji yra, kad ir ką kas 
besakytų, nuoširdžių šiltų jausmų objektas. Raimonas Pjeras 
augina avis Arko kaime — tai paskutinis kaimas, kur varomi 
Montaju gyvuliai. Žmona Sibilė pagimdė jam dukrelę Žakotę 
(III, 414-415). Nesulaukusi nė metukų Žakotė sunkiai susir- 
go. Tuomet Sibilė ir Pjeras nusprendžia, visiškai nepaisydami 
eretikų taisyklių, prieš jos mirtį atlikti eretikų apeigas. Teoriš- 
kai, o tai rūgščia mina pasakys Pjeras Otjé, šių apeigų tokiai 
mažai būtybei jokiu būdu negalima atlikti: nė vienerių netu- 
rinti Žakotė nieko nesupranta apie gėrį. Tai padarys laisvesnių 
pažiūrų nei Otje tobulasis Pradas Tavernjė. Jis mano, kad nėra 
ką prarasti atliekant šią ceremoniją net su tokia maža būtybe ?. 
Nes žmogus siūlo, o Dievas tvarkosi (ar tiksliau, pagal paties 
Tavernjė žodžius, žmogus daro, ką gali, o Dievas — ką nori). 
Taigi Pradas Tavernjė sutinka atlikti consolamentum vaikui: jis 
daugybę kartų prieš jį lenkiasi, ir, o stebukle, uždeda knygą ant 
jo galvos. Knygą — tokią retenybę kaimo aplinkoje. Atlikus 
šiuos ritualus, Raimonui Pjerui belieka džiaugtis: „Jei Zakotė 
mirs, — sako apsvaigęs iš laimės žmonai, — ji taps Dievo angelu. 
Nei aš, nei tu, mano žmona, mes negalėjome mūsų dukrai duoti 
tiek, kiek davė tas eretikas, atlikęs consolamentum“. 

Nepaprastai laimingas — apimtas tikros meilės, dangiškos, 
nesusijusios su jokiais interesais, — Raimonas Pjeras išeina iš 


> III, 144 (iš tiesų Pradą Tavernjė, tobuląjį, kilimo iš kaimo, o ne iš miestelio, — tuo 
Jis ir skiriasi nuo Otjė — paveiks vis „didėjanti“ katalikų tradicijų įtaka: jis netgi 
suteikia — o siaube!- consolamentum kūdikiui, lygiai kaip Romos katalikų tikėjimo 
dvasininkas tokiomis pačiomis sąlygomis atlieka krikšto apeigas). 

namų palydėti Prada Tavernjė ten, kur šiam reikia eiti. Prieš 
išeidamas tobulasis griežtai pataria Sibilei nebeduoti vaikui nei 
pieno, nei mėsos; jei Žakotė išgyvens, ji turės pasitenkinti žu- 
vimis ir augalais (II, 414). Vienerių metų vaikui gyventi lai- 
kantis tų laikų dietos yra tikras iššūkis. O iš tikrųjų, savaime 
suprantama, yra tai, kad išėjus tobulajam ir vyrui, Zakoté pa- 
smerkta greitai mirčiai dėl galutinio pasninko (endura). 

Tačiau esmė slypi kitur! Sibilės Pjer meilė dukteriai yra šilta ir 
kūniška, o ne dangiška ar dvasinga, kaip Raimono meilė vaikui. 
Ši motiniška meilė įkiš pagalį į katary ratus. „Kai mano vyras ir 
Pradas Tavernjė išėjo iš namų, — pasakoja Sibilė, — negalėjau susi- 
laikyti. Negalėjau net pagalvoti, kad mano dukra mirs mano akyse. 
Taigi ją pažindžiau. Kai vyras grįžo, pasakiau jam, kad pažindžiau 
savo dukterį. Jis labai supyko, susijaudino, pradėjo dejuoti. Pjeras Mori 
(kuris buvo namuose kaip Raimono Pjero piemuo) bandė paguos- 
ti šeimininką. Jis sakė mano vyrui: 

— Tai ne tavo kaltė. 

O Pjeras mano kūdikiui sakė: 

— Tu turi negerg motiną. 

O man jis sakė: 

— Tu negera motina. Moterys tikri demonai. 

Mano vyras verkė. Jis mane įžeidinėjo. Grasé man. Nuo to skan- 
dalo jis nustojo mylėti (diligere) mažylę; ir taip pat jis liovėsi myleti 
(diligere) mane, ilgam, kol vėliau pats prisipažino klydęs“. (Ši Rai- 
mono Pjero kritika savo paties atžvilgiu bei sugrįžę liepsningi jaus- 
mai žmonai sutaps, kaip žinome, su bendra Arko gyventojų ap- 
sotaze, kai jie kolektyviai nuspręs atsisakyti katarų idėjų). „Mano 
dukrelė Žakotė, — baigia pasakoti Sibilė, — tuomet išgyveno, ir dar 
gyveno vienerius metus; paskui ji mirė“ (II, 415). 

Montaju valstiečių, ir ypač moterų, jausmai vaikams turėjo 
keletą originalių bruožų, jei lyginsime juos su jausmais, ku- 
riuos mes jaučiame savo vaikams. Tie jausmai visgi nėra ma- 
žiau stiprūs, nei mažiau reiškiami; ir glamonių būta, matyt, 
ne mažiau. Tiesiog natūraliai tuos jausmus reikėjo padalyti 

visiems vaikams, o gimdavo jų daugiau nei šiandien mūsų šei- 
mose; ir nori nenori tekdavo prisitaikyti prie didesnio nei mū- 
sų dienų vaikų mirtingumo. Galiausiai daugelyje šeimų paste- 
bimas abejingumas visai mažučiukams vaikams. Tačiau ne toks 
didelis, kaip buvo bandoma teigti (apie tai ką tik kalbėjome). 

Jei kalbėtume apie visą visutėlį „vaikystės“ tarpsnį, galbūt 
teliktų abstrakcija. Nes vaikystė susideda iš etapų, kurie suda- 
ro bendrą seriją vadinamųjų „gyvenimo metų“. Montaju ir 
kaimyniniuose kaimuose pirmasis etapas — tai perėjimas iš kū- 
dikystės į laikotarpį, kai jau nebežindžiamas motinos pienas 
(tarp vienerių — dvejų metų? Ar sulaukus dvejų?). Nežinome, 
ar geltonųjų kryžių kaime kūdikiai buvo vystomi. Vis dėlto 
žinome, — banalu, bet priminti reikia, — kad mažylio priklau- 
somybė nuo motinos, žindyvės ar auklės buvo kur kas didesnė 
nei mūsų laikais, nes nebuvo vežimėlių vaikams, nebuvo bute- 
liukų su žinduku. Kadangi nebuvo buteliukų, žinoma, reikėjo 
maitinti krūtimi. Kadangi nebuvo vežimėlių, dažnai reikėjo 
ieškoti pagalbos motinos rankose, švelnesnėse ir tvirtesnėse nei 
mūsų šiandien: „Vieng šventės dieną, — sako Gijemetė Klerg, — 
stovėjau Montaju aikštėje, ant rankų laikiau savo mažą dukrelę, 
kai priėjo dėdė Bernaras Tavernje iš Prado, jis manęs paklausė, ar 
mačiau jo brolį...“ Taigi švenčių metu vaikai imami drauge, 
laikomi ant rankų: „Raimono Belo tuoktuvių proga susirinko su- 
kviesta visa šeima, — pasakoja tarnaitė Raimonda Arsen. — Sto- 
vėjau už ugnies, laikydama rankose Raimono sesers Alazaisos duk- 
rą“ (I, 371). Ši vaiko priklausomybė po to, kai nustojama jį 
žindyti, tęsiasi ir įgauna kitokių formų. Galima iš tiesų many- 
ti, kad vienerių metų vaikas miega ne tėvų lovoje iš baimės, 
kad jo netyčia neuždusintų. Tačiau daugiau nei vienerių ar 
dvejų metų vaikas turi progą ne vieną naktį miegoti vedybi- 
niame tėvų guolyje arba su motina. „Jau buvo toks metas, kai 
visi eina miegoti, — pasakoja Sibilė Pjer, turtingo gyvulių au- 
gintojo žmona (II, 405). — Jau ir pati gulėjau lovoje su dukrele 
Bernadete, kuriai tuo metu buvo gal jau penkeri metukai“. O mes 

jau pasakojome, kaip valstietė Bartolometė iš Urso puola rau- 
doti, kai rytą pradudusi prie šono, savo lovoje, rado naktį mi- 
rusį savo mažą sūnelį (I, 202). 

Mažieji kaimiečiai paprastai ir beveik visi lig vieno nelanko 
mokyklos... Nes mokyklų nėra, motyvacijos taip pat. Vis dėl- 
to Montaju ir Prade yra vienas mokinys Žanas, kurį moko kle- 
bonas (I, 243). Šis berniukas Pjerui Klergui reikalingas kaip 
pasiuntinys ir tarpininkas, kai klebonas nori surengti kokius 
nors susitikimus. O mažuose žemumų kaimeliuose ir Arježo 
slėnyje tai šen, tai ten veikia kokia mokykla, ir gana reguliariai; 
jose mokosi berniukai ir mergaitės, didikų ir žymių asmenų 
vaikai. Šias kelias įstaigas tvarko dvasininkai, kuriems kartais 
tenka patirti atkalias mokinių motinų viliones (I, 251-252). 
Na, o savo vardo išties vertos mokyklos, kuriose jauni žmonės 
gauna išsilavinimą, įkurtos reliatyviai svarbiuose miestuose, pa- 
vyzdžiui, tokiuose kaip Pamjė. 

Kaip galėjo būti perduodamos kultūrinės tradicijos tokio- 
mis sąlygomis, neužmirštant, kad valstiečiai mokyklų apskri- 
tai neturėjo? Visų pirma bendro darbo dėka: berniukai su tė- 
vais rauna ropes, mergaitės su motinomis kerta rugius; nesi- 
liaujančios šnekos tarp suaugusiųjų ir jaunimo, tarp tėvų ir 
vaikų — štai tokie kolektyviniai darbai. Prie šeimyninio stalo 
kalbos taip pat netilsta: savo namuose audėjas Raimonas Mori 
pasakoja mažiesiems piemenims katary mitą apie nuopolį. Be 
to, mažieji dažnai prašomi perduoti žinutes, turi perduoti ar- 
ba suteikti informaciją; o tai — jau atsakomybė, be to, jie pri- 
verčiami prisiminti: „Raimonas Pjeras, — pasakoja Pjeras Mori, 
— atsiuntė manęs pakviesti vargšą berniuką Pjerą, kurio pavardės 
neprisimenu. Tas Pjeras man sako: „Eik pas Raimoną. Jis tave 
kviečia“ (III, 129). 

„Vienas vaikas man parodė namą, — vėl pasakoja Pjeras Mo- 
ri, — kuriame gyveno musulmonas žynys, norėjau su juo pasitarti 
dėl Gijemetės Mori gyvulių“ (IL, 39). 

„Vieną dieną, artėjant Velykoms, — kalba Mangarda Buskaj, 

— ėjau iš laukų pietauti į namus, kuriuose gyvenau su vyru ir svai- 
niu. Pamačiau, kad duonkubilyje užminkyta tešla duonai. Pa- 
klausiau aštuonerių metų mergaitės vardu Gijemetės, kilimo iš Me- 
rano, pavardės nežinojau: 

— Kas užminkė tešlą? 

Ir ta maža pas mus gyvenusi mergaitė pasakė: 

— Briuna, Bernaro iš Savinjano žmona, užminkė dviems vy- 
rams...“ 

Šis vaiko įskundimas buvo reikšmingas, nes vienas iš tų dvie- 
jų vyrų buvo ne kas kitas kaip tobulasis Pradas Tavernjė... 

Kad perduotų žinutes, vaikai turi eiti pėsčiomis ir iš tiesų 
gerai prisiminti, ką turi pasakyti. „Pirmadienį po Sv. Jokūbo — 
pasakoja Bartelemis Amilakas, - Beatričė de Planisol atsiuntė 
manęs pakviesti vaiką iš Belpešo (Belpech), kuris dėl to atkeliavo 
į Mezervilį (Mézerville), kur aš tuomet gyvenau (dirbo dvasinin- 
ku). Zr tas vaikas man sako: 

— Jūsų draugė, kuri gyvena Belpeïe, atsiuntė mane pas jus, 
kad jūs nuvyktumėte jos aplankyti. 

— Tačiau aš, — toliau pasakoja Bartelemis, — neturėjau drau- 
gių Belpeše. Todel paklausiau vaiko: 

— Ar gali apibūdinti tave atsiuntusios moters siluetą? 

Ir vaikas pradėjo man pasakoti, kokia tos moters figūra. Iš jo 
pasakojimo supratau, kad tai Beatričė. Nedelsdamas nukeliavau į 
Belpešą, kur radau Beatričę viename name prie pilies“. Beatričė 
apskritai buvo pratusi siuntinėti vaikus: būtent jaunasis Pjero 
Klergo mokinys Žanas ją kadaise lydėjo „tamsią tamsią naktį“ 
į Šv. Petro bažnyčią Prade, į šventyklą, kurioje kunigas buvo 
paruošęs jiems abiem meilės guolį (I, 243). 

Vis dėlto paprastai, kartu grįšime ir prie šeimos vakarienės 
problemos, vaikai guldavo anksti: sotūs valgiai, ilgas vakarojimas 
prie ugnies — jų ten nebūdavo. Raimono Pjero šešerių merų duk- 
te Bernadetė buvo paguldyta į lovą prieš vakarienę. Ir ne tik ji 
viena... Bet kurio Montaju vaiko biografija galėtų prasidėti garsi- 
aja fraze: „Ilgai ilgai miegoti eidavau anksti...“ (II, 122, 129). 

Nuo gimimo iki dviejų metų mažoji būtybė mūsų teks- 
tuose vadinama infans, o dažniau filius arba filia. Nuo dvejų 
iki dvylikos merų dažniausiai, nors tai nėra griežta taisyklė, 
vadinama puer. Ir galiausiai po vienuolikos metų, sulaukus dvy- 
likos, trylikos ar daugiausiai keturiolikos metų, jau turime rei- 
kalą „jauna“ būtybe, adulescens arba juvenis'®. Tuomet jiems 
Montaju kaime įvyksta profesinė permaina: Žanas Pelisjė, Ža- 
nas Mori, Pjeras Mori, Gijomas Gilaberas, ką tik sulaukę ar 
jau įpusėję dvyliktus metus, laipioja ir bėginėja uolomis tarsi 
katės, jie pradėjo saugoti jų tėvų arba jau net šeimininko avis. 
Jei jie pradeda tarnauti, šeimininkas jaunuolį iš pradžių paima 
apmokyti". Dvylikos metų sulaukęs vaikas jau geba protauti; 
taip teigia vietiniai žymūs žmonės, tapę katarizmo misionie- 
riais: „Dvylikos ir ypač aštuoniolikos metų žmogus gali atskirti gėrį 
nuo blogio ir priimti mūsų tikėjimą“, — pareiškia Pjeras Otjé 
piemeniui Pjerui Mori. O pastarasis šį požiūrį patvirtina em- 
piriškai '*: „Gajarda, Gijomo Eskonjė sesuo, Mišelio Leto žmona, 
ir Esklarmonda, kita jo sesuo, maždaug dvylikos metų, buvo ereti- 
kų tikėjimo“. 

Inkvizicija, be gailesčio persekiodama dvylikamečius ir vy- 
resnius Montaju gyventojus, neklysta: šiuo atveju į detales gi- 
lintis neverta. Dievas saviškius atpažins. 

Vis dėlto merginos — tai atskiras atvejis. Bent jau profesijos 
požiūriu. Kai jos sulaukia dvylikos ar veikiau keturiolikos me- 
tų, gyvulių jos negano: Montaju nerasite nė vienos mažosios 
Žanos d'Ark. Šiame Oksitanijos krašte (kuris taip skiriasi nuo 
sésliosios Lotaringijos) visi piemenys vyrai: vieną dieną jie taps 
gyvulių varovais. O tai ne moters pašaukimas. Nors negali im- 


"Infans — vaikas, filius — sūnus, filia — duktė, puer — vaikas, adulescens — augantis, 
jaunas; Jaunuolis, juvenis — jaunuolis (lot., vert. past.) 
I, 410; II, 444-445, 470. Ši „jaunystė“ trunka iki dvidešimties arba dvidešimt 
penkerių mety (II, 122). 
"III, 124 (P. Authié); III, 143 (P. Maury). 

tis kokios profesijos, merginos vis dėlto turi — o tai abejonių 
nekelia! — pereiti į paauglystės amžių su tam tikrais ritualais. 
Montaju šis ritualas paprastas, prasideda nuo pirmųjų menst- 
ruacijų, vaidinančių ir socialinį vaidmenį, ir nuo atviro moti- 
nos ir dukters dialogo: Beatričė de Planisol žiūri tiesiai į akis 
savo dukrai Filipai ir klausia, kokia jos negalavimo priežastis 
(I, 248). Tuomet pradedama Filipai ieškoti vyro... 

Ajono Prado, didesnio, linksmesnio, atviresnio (ten žaidžia- 
ma šachmatais) kaimo jaunimas, penkiolikmečiai ir vyresni, . 
sudaro specifinę amžiaus grupę: jie turi savus šokius ir savus 
žaidimus švenčių metu (tačiau nėra nuorodų, kad jaunesni nei 
dvylikos metų vaikai išsiskirtų ypatinga socialine elgsena, jie 
tik žaidžia, panašia į veiklą, kuri išsiplėtos, pradėjus atidarinė- 
ti kaimo mokyklas). Galima iškelti hipotezę, kad Montaju jau- 
nuoliai ir jaunuolės susiskirstę į vieną ar dvi atskiras grupes, 
kaip Prade. Tačiau šios grupės nėra aktyvios ar savarankiškos, 
nes viską užgožia gniuždanti autokratiška domus sistema. Gel- 
tonųjų kryžių kaime nėra nieko panašaus į jaunuolių brolijas, 
tokias, pavyzdžiui, kokios ypatingai suklestėjo Provanse Klasi- 
cizmo epochoje (XVII amžiuje). Be to, merginos anksti išteki- 
namos, vos spėja suaugti, tad jos ilgai neužsibūna jaunųjų vien- 
gungių grupėje. Na, o jauni vyrai sulaukę aštuoniolikos prisi- 
jungia prie suaugusiųjų (jaunų, ne tokių jaunų, visiškai su- 
brendusių, viengungių ar vedusių). Ši grupė, nors susiskal- 
džiusi iš vidaus, dominuoja Montaju kaime. 

Aš dar sugrįšiu prie problemų, kurias Montaju kaime kelia 
socialinė suaugusiųjų, moterų ir vyrų, laikysena. Manau, kad jos 
svarbesnės už socialinę vaikų ar jaunuolių elgseną, mano many- 


mu, gana apribotą, kadangi jie yra tik mažytė domus dalelė. 

XIV SKYRIUS 
Mirtis Montaju kaime 


Ž.Furnjė „Registre“ duomenų apie gyventojų mirčių statisti- 
ką nedaug. B. Vourzay pasistengė aprašyti 25 Arježo pabėgėlių į 
Kataloniją likimą: beveik pusė jų - Montaju gyventojai. Šie dvi- 
dešimt penki žmonės gyveno Pirėnų kalnų pietuose apie 1308- 
1323 metus (tik apie šiuos metus turime žinių): 9 iš jų (arba 
36%) mirė nuo ligų, vienas — dėl nelaimingo atsitikimo kirsda- 
mas medžius, 8 sulaikė inkvizicija (2 iš tų 8 gyvenimą baigė ant 
laužo), galiausiai likę 7 išgyveno, tik mes nežinome, koks buvo 
tolesnis jų likimas! . Jei apsiribosime šiais 25 katarų diasporos 
Katalonijoje žmonėmis, iš 12 Montaju gyventojų 4 mirė nuo 
ligos, 4 buvo suimti ir 4 išgyveno. 

Šis Katalonijos emigrantų „kolektyvas“ vis dėlto nepateikia 
mums net miniatiūrinio autentiško Montaju kaimo vaizdo. 
Tad ką daryti su šia parapija? 

Deja, geltonųjų kryžių kaime nėra katalikiškųjų registry 
(tuo metu jų iš viso nebuvo), kurie suteiktų mums galimybę 


' Štai B. Vourzay sąrašas, op. cit., p. 120, pataisiau duomenis apie Emersandą Mori 
ir jos dukrą Žaną Befe (Montaju gyventojų vardai užrašyti ne kursyvu). 

A. Mirtinos ligos arba nelaimingi atsitikimai, baigesi mirtimi: 

Bernaras Belibastas mirė Piuigserda ligoninėje; Raimonas iš Kastelno mirė nuo ligos 
Granadeloje; Raimonas Moras mirė nuo ligos Sarealyje; Bernaras Marti (Gijemetes 
Mori, vadinamosios „Šeimininkės“, vyras) mirė Orta kalnuose; Bernaras Servelis 
mirė Leridoje; Gijomas Marti iš Žiunako mirė Katalonijoje; kitas brolis Marti (?) 
mirė Katalonijoje; Bernaras Befe žuvo miške nuo nelaimingo atsitikimo; Emersanda 
Mori ir jos duktė Žana Befė mirė epidemijos metu (III, 214). 

B. Sulaikymai ir laužas: 

Gijomas Belibastas ir Filipas iš Alerako sudeginti ant laužo; broliai Pjeras ir Žanas 
Mori ir broliai Gijomas ir Arno Morai suimti; Esperta Servel ir Matena Servel, 
motina ir duktė, suimtos. 

C. Bgyveno laisvėje: Gijemetės Mori šeima (ji pati, du jos sūnus Arno ir Žanas Mori, 
brolis Pjeras Mori, iš viso 4 asmenys); Raimonda ir Blanša Marti iš Ziunako; ir 
Raimonas Isora. 

aiškiai pamatyti, koks pagal metus buvo mirtingumas. Turi- 
me pasitenkinti sąlyginais duomenimis, gautais iš consolamen- 
tum, katarų ceremonijos, kuri paprastiems tikintiesiems būda- 
vo atliekama prieš mirtį. Kiek žinau, taip „nuraminti“? buvo 
11 Montaju gyventojų, arba, kaip sakoma „Registro“ tekstuo- 
se, „jiems buvo atliktos eretikų apeigos“ agonijos metu arba 
agonijos išvakarėse, paskui — mirtis. 3 žmonių — Raimono Ban- 
ki, Raimono Baro ir Raimono Moro — amžius nežinomas. Kiti 
5 buvo jauni ar dar nepasenę, štai jie: 

1. Gijemetė Fore, mergautinė pavardė Bar, jaunoji Pjero Fo- 
rė žmona. 

2. Esklarmonda Klerg, Bernaro Klergo (ne seniūno) ir jo 
žmonos Gozja dukra; kai ji susirgo, jai buvo atliktos eretikų 
apeigos tėvo namuose (kur ji paskui ir mirė) dalyvaujant Gijo- 
mui ir Raimonui Belo, Gijomui ir Gijemetei Benė, pagrindi- 
niams vietinių katarų veikėjams. 

3. Alazaisa Benė, Gijemetės Bene dukra ir jaunoji Bartele- 
mio iš Akso žmona; jai, mirtinai susirgusiai, atliktas consola- 
mentum motinos namuose, apeigas atliko Gijomas Otjė, daly- 
vavo Gijemete Benė ir Gijomas bei Raimonas Belo (I, 473). Ji 
mirė naktį. 

4. Raimonas Benė, jaunas tos pačios Gijemetės Benė sūnus 
(I, 474). Jis taip pat mirė tėvų namuose, prabėgus keliems 
mėnesiams po sesers mirties. Jo noru Gijomo Otje buvo atlik- 
tas consolamentum, dalyvavo jo tėvai Gijomas ir Gijemetė Be- 
nė, Gijomas ir Arno Belo, Arno Vitalis: trijulė atėjo į ligonio 
namus kaip tobulojo palyda. 

5. Gijomas Gilaberas, penkiolikos metų piemuo. Jis kosėjo 
krauju, gavo consolamentum motinos akyse, dalyvavo dar trys 
kaimo moterys bei Gijomas Belo. 

Prie šių penkių jaunų žmonių reikia pridėti dar tris Mon- 
taju gyventojus, senyvesnio amžiaus ar visai susenusius. Tai: 


į Consolamllen, inis — paguoda (lot., vert. past.). 

1. Gijomas Benė, Gijemetės Benė vyras, mirė savo namuose 
„rugsėjį, per Šv. Mykolą“, jo duktė mirė žiemą, o sūnus — per 
Sekmines. Gijomas Otjé atliko eretikų cermoniją, dalyvavo jo žmo- 
na Gijemetė Bene ir sūnus Bernaras, prie jų prisidėjo Gijomas ir 
Raimonas Belo bei Bernaras Klergas. Ceremonija įvyko toje Benė 
namų dalyje, kur naktį buvo laikomi naminiai gyvuliai ir kur 
sergančiam tėvui buvo paklotas guolis (I, 474; I, 401). 

2. Na Roka, senoji Montaju matriarchė. Jai sunkiai susirgus 
ceremonijoje dalyvavo Gijomas Belo, Gijomas ir Raimonas Bené, 
ir Riksanda Žiulja (Rixende Julia) (Benė giminaitė?) (I, 388). Po 
apeigų prie merdinčios Ma Rokos budėjo trys kaimo moterys (Briu- 
na Pursel, Riksanda Žiulja ir Alazaisa Pelisjė). Mirštančioji atsisa- 
kė valgyti ir mirė po dviejų dienų. Jai mirus dvi moterys (Alazaisa 
Pelisjė ir Bruna Pursel) uždengė ją drobule; paskui senoji buvo 
palaidota vietinės bažnyčios kapinėse. 

3. Gijemetė Belo, seniūno Bernaro Klergo uošvė?. 

Iš pradžių reikia pabrėžti, kad dauguma šio trumpo sąrašo 
žmonių — „labai jauni“, jų penki, ir tik trys „seni“. Tai patvir- 
tina Katalonijos pabėgėlių tyrimų skaičius (žr. aukščiau) dėl 
gana jauno Montaju ligonių amžiaus. 

Tikslesnį apskaičiavimą, į kurį patektų ir visi natūralia mir- 
timi mirę eretikai (iš Montaju ir kitų vietovių), gavę consola- 
mentum, galime pateikti remdamiesi Žako Furnjė „Registru“: 
iš viso 15 tokio tipo consolamentum gavusių eretikų, kurių am- 


* L 462. Be jau minėtų, nurodysiu dar grupę asmenų, kuriems buvo suteiktas 
consolamentum del pavojaus gyvybei, tik šį kartą ne Montaju kaime: senoji Raimon- 
da Buskaj iš Prado (I, 494 ir I, 503); Mangarda Aliber iš Kje, suaugusios ištekėjusios 
dukters motina (II, 307); vedusio vyro motina iš Akso (II, 16); Arno Savinjanas iš 
Prado, senelio amžiaus (II, 149); jaunas vyras (III, 264); jauna moteris iš Akso, 
amžius nežinomas (I, 292); motina ir dar visai jauna jos duktė iš Žiunako (III, 
267); du kūdikiai, kuriems buvo suteiktas consolamentum nepaisant vietinių kata- 
rų taisyklių; šiuo atveju jas žvaliai sulaužė tobulasis Pradas Tavernje: vienas iš „nu- 
ramintų“ kūdikių — Sibilės Pjer vaikas, kitas - Mangardos Buskaj; apie juos žr. II, 
414; I, 499, 504 ir II, 16. 

žius daugiau ar mažiau žinomas, tai yra 8 „jauni“ ir 7 „seni“. 

„Turėjau tris vaikus, — sako Esperta Servel iš Taraskono. — 
Du jų - sūnūs. Jie mire Leridoje. O trečioji, Matena, kai mirė jos 
broliai, buvo gal trejų metų. Vienas sūnus mirė būdamas maž- 
daug vienuolikos, kitas — maždaug septynerių metų. Vyresnysis mi- 
re prieš šešerius ar septynerius metus. Tais pačiais metais mire ir 
mano vyras (II, 454). Montaju kaime Gijemete Benė taip pat 
per mažiau nei vienerius metus prarado savo vyrą ir du vaikus. 
„Per trumpą laiko tarpą netekau keturių vaikų“, — savo ruožtu 
pasakoja Alazaisa Munjė, jauna Ornolako seniūno Gijomo Os- 
ratso bičiulė (I, 193). Prisiminkime, kad per trumpą laiko tar- 
pa mirė Žana Befė, jos motina bei jos vyras; jas veikiausiai 
pasiglemžė užkrečiamoji liga (III, 213), jį mirtis pasiglemžė 
anksčiau nei žmoną ir uošvę, dėl nelaimingo atsitikimo darbe. 
Žiunake (Aukštutinis Arježas) Fabrisė (pavardė nežinoma) ir 
jos duktė, vadinama „gerąja moterimi“, kuri jau nebuvo kūdi- 
kis, nes gavo teisėtą consolamentum, mirė tais pačiais metais 
(maždaug 1303) epidemijų metu: pirmoji siautė per Tris ka- 
ralius, antroji — per Kristaus paaukojimo šventę (III, 267-268). 
Atrodo, Aukštutiniame Arježe 1300-1305 metais mirė labai 
daug žmonių, veikiausiai dėl mikrobų sukeltų infekcijų, o gal 
dėl užkrėstų grūdinių kultūrų. 

Liudviko XIV valdymo metais Bovezi, pasakoja mums Pier- 
re'as Goubert'as, iš keturių gimusių vaikų vienas mirdavo ne- 
sulaukęs nė metų amžiaus, antrasis — tarp vienerių ir dvide- 
šimties. Kūdikių (mažiau nei metai) ir vaikų (nuo vienerių iki 
dvidešimties metų) mirtingumas Bovezi krašte siekė apie 5090; 
del tokio didžiulio žiauraus procento negalėjo keistis demo- 
grafinė situacija. 

Apie Montaju mes jokiu būdu negalėsime gauti tokių tiks- 
lių skaičių kaip apie Bovezi gyventojus. Mes tik galime pasa- 
kyti, kad geltonųjų kryžių kaime tikriausiai (o patikslinti 
negalime) mirdavo daug vaikų, paauglių ir jaunų suaugusių 
žmonių. 

Ar 1300-1320 metais Montaju žmonės mirdavo iš bado? 
Gal tai buvo įmanoma, tačiau duomenų nėra: dokumentuose 
kalbama tik apie bėgimą iš gimtųjų vietų badui prasidėjus, o 
ne apie mirtį. „Palikau kraštą (išvyko į Kataloniją), nes metai 
buvo nederlingi, — sako Esperta Servel (II, 453). — Viskas buvo 
labai brangu, mūsų šeima neturėjo iš ko gyventi“. 

Kad kilo epidemija, galima nustatyti pagal faktus, kai be- 
veik vienu metu šeimoje miršta keli asmenys. Pavyzdžiui, pir- 
maisiais 1300 m. pirmojo dešimtmečio metais Aukštutiniame 
Arježe siautė baisi infekcija. Ji niekuomet nebuvo įvardyta. Ar 
reikės laukti maro protrūkių, kurie prasidės 1348 metais, kad 
kaimiečiai suvoktų, kokios baisios užkrečiamosios ligos*? Ligų 
klasifikacija — nedrįstame sakyti „patologijos taksonomija“ — 
byloja apie didžiulį neišmanymą. Liaudiškai kalbant, ši klasi- 
fikacija — tiesiog simptomų, apėmusių vieną ar kitą kūno dalį, 
konstatavimas. Be to, dažniausiai kalbama apie išorines kūno 
dalis. Simptomai svarbesni už priežastis. Kai miršta jos vaikai, 
Gijemetei Benė „skauda ausį“. Raimonda Buskaj, jei tikėsime 
jos marčia, merdėja nuo „išpūsto pilvo“. Piemuo Raimonas 
Moras suserga, prisivalgęs žarnokų (sugedusių?), tikslesnių duo- 
menų nėra. Barzdaskutys jam nuleidžia kraują, jis pasijunta 
šiek tiek geriau, nueina pėsčiomis penkiolika kilometrų, vėl 
suserga ir po kelių dienų miršta. Belibasto sugyventinei Rai- 
mondai skauda širdį; be to, jai grasina (saracėnų burtininkas) 
pasiutligė ir nuomariu. Piemuo Bernaras Marti praleidžia pen- 
kiolika dienų savo šeimininko Gijomo Kastelio (Guillaume Cas- 
telo) namuose ir „pradeda karščiuoti“, daugiau detalių nėra. 


' Pačioje pirmojo 1300 metų dešimtmečio pradžioje piemuo Bernaras Marti apsilan- 
kys kilmingų brolių de Kastelių namuose (trys teiseti sūnūs ir ketvirtasis pavainikis) 
Raba: visi keturi guli lovoje, vienas paguldytas virtuvėje, kitas sandėlyje, du kiti 
kluone, pastatytame prie namų kiemo. Bent jau trys („teisetieji “) mirs netrukus (III, 
281). Epidernijos pavojus didėja dar ir todel, kad aplink mirštančiųjų guolius vaikšto 
žmones (II, 260: III, 189 tr t. t.). 

Senoji Arno Sikro teta serga podagra ir negali vaikščioti. Įžei- 
dinėjimų žodynėlyje aptinkami tokie žodžiai: skrofuliozė, fistu- 
lės ant šlaunies, opos, pūliniai arba votys... 

Gyventojai kenčia nuo geriau nei kitos ligos ,sukataloguo- 
tų“ odos ligų: dedervinė, niežai, raupsai, „šv. Antano ugnis ”, 
šv. Marcelijaus liga. Tokias ligas nesunku paaiškinti sieringais 
Aks lé Tarmų šaltiniais. Jais net galima pateisinti kelionę į 
Aukštutinį Arježą: teoriškai — gydyti niežų, praktiškai — susi- 
tikti su tikinčiaisiais. „Mielai būčiau nukeliavęs į Sabartesą (Aukš- 
tutinį Arježą) slapta susitikti su tikinčiaisiais, — pareiškia Bertra- 
nas de Tė, Pamje didikas ir senas katarų draugas (III, 313). — 
Iš visų jėgų kasiausi rankas, tarsi sirgčiau niežais, ir ten buvusiems 
žmonėms melavau: „Noriu nuvykti į Akso šaltinius“. Tačiau ma- 
no žmona (arši katarų priešininkė) man sakė: „Ne, į šaltinius tu 
nekeliausi“. Ir pridūrė, kreipdamasi į kitus žmones: „Negirkite 
Akso šaltinių. Mano vyrui gali kilti noras ten nukeliauti“. 

Na, o raupsai kaimų ir miestelių gyventojus nori nenori 
verčia skubiai ten keliauti. Ar būdavo netikėtai pradingusių 
aukštumose? Kaip kalbėdavo vietiniai gyventojai, žmogus ga- 
lėjo bėgti dėl trijų priežasčių: arba jis turi skolų, arba jis ereti- 
kas, arba serga raupsais. Pastaruoju atveju jis turi leistis į že- 
mutinį kraštą, Pamjé arba Saverdeną, kur būdavo uždaromas 
raupsuotųjų ligoninėje. 

Be raupsų ir niežų, liaudis nieko neišmano apie ligas. Zi- 
noma, trūksta ir gydytojų. Retkarčiais gydytojai visgi nuke- 
liauja iki Montaju. Arba gyventojai leidžiasi nuo kalnų pas 
juos. „Mano duktė Esklarmonda, nuo tada, kai susirgo, lankėsi 
pas daugelį gydytojų, ir nė vienas jos neišgydė“, — pareiškia Gozja 
Klerg, kuri yra kuo tikriausia valstietė, nes ji pati savo žemėje 
rauna ropes (III, 360-361). Netekusi vilties, išleidusi dukros 
gydytojams daugybę pinigų, Gozja nusprendžia kreiptis į sie- 


5 f : R TN S Se : : ss 
Ergotizmas, apsinuodijimas skalsėmis, viduramžiais vadintas šv. Antano ugnimi 
(vert. past. ). 

lų gydytoją, į tikintįjį, kuris daug aktyviau veikia šiame regio- 
ne nei mokyti ponai daktarai, jei tokių iš viso yra. 

Tačiau Montaju, Sabarteso ir kitų Arježo kraštų gyventojams 
svarbiausia ne liga, nes liga — tik šalutinis reiškinys. Svarbiausia 
yra mirtis. Nuoga, be žodžių, kertanti tarsi giljotinos peilis; ne- 
pranešanti iš anksto, kad ateis, ar bent jau mūsų liudininkai apie 
tai nera kalbėję. Ji žudo jauną, žudo suaugusį pačiame jėgų žydė- 
jime, daug anksčiau nei jis spėja virsti iškaršusiu seniu“. 

Tokiame susikaldžiusiame krašte religiniai, fanatiški ar prieš- 
taringi įsitikinimai išlieka stiprūs, net tuomet, ir ypač tuomet, 
kai mirtis arti. Mirštantys katalikai bando vyti šalin užėjusį tobu- 
ląjį; šis mėgina, kartais sėkmingai, kartais ne, prieš mirtį sutekti 
jiems consolamentum. „Velniai, neįžeidinekite mangs“, — tris kartus 
pakartoja Arno Savinjanas iš Ajono Prado pernelyg uoliems vieti- 
niams albigiečiams (jie norėjo pasinaudoti ligonio silpnumu ir 
nors ir nenori atlikti jam consolamentum). O dvejojantis katalikas, 
nors visai ne kataras, Žanas Mori turi dar kategoriškiau priešintis 
Gijemetės Mori ketinimams: ponia nori pasinaudoti sunkia Ža- 
no liga, kad jį nuramintų Belibastas; ji tikisi vėliau priversti jį 
savižudiškam pasninkui, endura (II, 484); „Dievas turi spręsti ma- 
no mirties dieną, o ne aš, — atsako Žanas Gijemetei. — Nustok man 
taip šnekėjusi arba įduosiu tave (inkvizicijai) “ 

Montaju katarai ne kiek ne švelniau kalba Romos Bažnyčios 
dvasininkams, bandantiems gelbėti mirštančiojo sielą: „Bjaurus 
dvokiantis storžievi, atsisakau to, ką man atneši', — sako vienas drą- 
sus mąstytojas klebonui, kuris mano, jog elgiasi teisingai, duoda- 
mas mirštančiajam lovoje sakramentą (I, 231). „Sancta Maria, 
sancta maria, aš matau velnią“ (I, 462), visa agonijoje ir nusilpusi 


i Apie tai, jog mirtis staigi, apklaustųjų „kalbose“ neminima, B.Vourzay (in fine, p. 
95) pateikia gražią seriją „Registro“ tekstų. Stebina ir tai, jog staiga „pasveikstama“, kai 
pasveikstama. Sveikimo periodo sąvoka neegzistuoja. Vos atsigavus po ligos, leidžiamasi 
į kelionę arba griebiamasi plūgo rankenos: Zanas Mori atsikėlė vos ne iš mirties patalo ir 
iš karto pradėjo dirbti (II, 484). Žr. taip pat aukščiau, VT skyrius, p. 166: sunkus 
ligonis Prade greitai pakyla iš ligos patalo. Atšiaurūs laikai, tvirti žmonės. 

nuo pasninko Gijometė Belo rézia į akis Kamiurako klebonui 
(kuris mano, jog daro paslaugą atnešdamas Švenčiausiąjį Sakra- 
mentą senajai kaimietei). Aukštutiniame Arježe ar esi kataras, ar 
katalikas, vis tiek kam nors esi velnias?. 

Žinoma, Montaju egzistuoja paprotiniai mirties ritualai, 
tačiau jų ne tiek daug, kiek bus XVIII amžiuje Provanse. Da- 
lyvės daugiausia moterys, visur juntamas domus instituto do- 
minavimas; dukros ir marčios dejuoja — tai tikras ritualas — 
mirusios, mirštančios ar rimtai sergančios motinos ar uošvės. 
Viduržemio lamentu? ankstesnis nei katarizmas, gal net nei 
krikščionybė. Montaju šis ritualas griežtai priklauso domus. Taigi 
tai nėra visų kaimo moterų ritualas. Tikintieji stengiasi pada- 
ryti galą šioms aimanoms, kad būtų priimti jų sielos išganymo 
mitai. Šiuo požiūriu charakteringa Gijemetės Belo, senos mo- 
ters, dar labiau nusilpusios nuo pasninko po consolamentum, 
agonija. Aplink šios mirštančios moters lovą turėtų girdėtis 
(kalba kaimo žmonės) ritualinės dukterų aimanos. Tačiau nie- 
ko negirdėti. Dvi parapijos moterys, Raimonda Testanjer ir 
Gijemeté Azema, stebisi ir nieko nesupranta’. „Jei Gijemetė 
Belo tokia silpna ir arti mirties, — sako jos, — tai kaipgi mes 
negirdime verkiančių duktery?". Trečioji kūmutė Gijemete Be- 
nė tučtuojau iškošia pro jai dar likusius dantis: „Kokios jūs idio- 
tės! Gijemetei „Belotei“ visai nereikia, kad jos verktų. Žentas pasi- 
rūpino, kad jai nieko nebereikėtų“ (iš tiesų, jau minėjome, kad 
Bernaras Klergas atliko eretikų apeigas Gijemetei Belo; ir kad 
liepė savo uošvei pradėti mirtiną endura pasninką). 

Dukros ir marčios dejuoja ir po motinos ar uošvės mirties, 
lydėdamos mirusiąją į kapines'°. Reikia skirti ritaulines aima- 


„Žr taip pat I, 490. 

„Aimana, dejonė (lot., vert. past. ). 

* I, 462. Atrodo, kad egzistuoja ir kiek kitokios formos: pagerbti mirštantį kilmingą 
žmogų atėję lankytojai, klientai, giminės ir sunkaus ligonio draugai atsistoja prie 
li ligonio lovos (II, 260; ir II, 426). 


Ovyrai, mirus jiems artimam žmogui, aimanuoti turi kur kas santūriau (II, 289). 


294 


nas, kai neverkiama, ir nuoširdžias dejones su ašaromis; ir tos, 
ir tos susijusios su socialiniais bendruomenės ryšiais. „Kai mire 
mano uošvė, — pasakoja Mangarda Buskaj, - dalyvavau laidotu- 
vėse, rékiau iš skausmo. Tačiau neverkiau, nes žinojau, kad man 
brangi moteris dar gyva būdama gavo consolamentum “ 

Kalbant abstrakčiau, moterys Montaju, kitur taip pat, at- 
rodo, vertinamos kaip „magijos galių turinčios būtybės... tarp 
pagrindinių laidotuvių ritualo veikėjų“ Jos budi prie agonijos 
apimto Žmogaus; jei nėra laidotuvių patarnautojo ar mirčių 
specialisto, jos atlieka pagrindinį vaidmenį, ruošdamos (trum- 
pai) velionį laidoti, atlieka magišką plaukų ir nagų kirpimo 
ritualą; galiausiai jos uždengia velionį drobule. Po laidotuvių, 
kurios rengiamos labai greitai po mirties, ir į kurias suplūsta 
minia žmonių, šios moterys viską komentuoja ir liežuvauja vi- 
siems iš eilės. Laidotuvių ceremonijos metu stipriai išryškėja 
Arježo bendruomenes skaldanti priešprieša vyras/moteris. Kai- 
mo varpinės varpai skamba skirtingai priklausomai nuo to, ar 
velionis vyras, ar moteris. Vietiniai katarai, ypač niekinę mote- 
ris, vieną dieną bandys mirtį paversti vien vyrų reikalu: jau 
minėjome, kad Montaju consolamentum apeigose dalyvauja (be 
ligonio ir tobulojo) dažniausiai vyriškos lyties atstovai, pamal- 
dūs ir karingi vietiniai albigiečiai, sūnūs Belo, Klergai ar Benė. 
Tačiau jiems nepavyks to padaryti, gal dėl to, kad jie eretikai; 
vieną gražią dieną toks doras katalikas griežtai primins vieno 
kataro gydytojo sūnui, kad moterys taip pat turi teisę po mir- 
ties prisikelti iš numirusiųjų (II, 202). 

Be to, mirtis suteikia progą kiekvienam aiškiai priminti, kokia 
jo socialinė padėtis. „Turtinga“ moteris Mangarda Klerg laidoja- 
ma vietinėje bažnyčioje, prie Montaju Mergelės altoriaus. O vul- 
gum pecus užkasami už bažnyčios sienos, greta prisiglaudusiose 
kapinėse: ten nuolatos padaroma laisvos žemės vietos, kad būtų 
galima laidoti naujus velionius šalia jų giminių. 

Be socialinių mirties ritualų (kurie ne tokie išplėtoti, ko- 
kius matysime XVIII amžiuje), egzistuoja milžiniškas nerimas, 

kankinantis agonijoje besiblaškantį ligonį, jo artimuosius ir 
tuos, kurie jį myli. Iš esmės šis nerimas nėra susijęs su pačiu 
mirties faktu. Jis susijęs su sielos išganymu anapus. 

Doriems katalikams gerai numirti reiškia pačiomis geriau- 
siomis įmanomomis sąlygomis atsiduoti į Dievo rankas. Jau 
minėjome, ką sakė piemuo Žanas Mori. Merdėdamas, artė- 
jant tiesos akimirkai, jis ryžtingai atsisako paklusti senstančių 
erezijos sirenų balsui: jos liepia mirštančiajam pradėti savižu- 
diškąjį endura pasninką. „Dievui, — atšauna Montaju piemuo, 
— privalu mane numarinti, o ne man‘. 

Sielos išganymo rūpestis geltonųjų kryžių parapijoje iš es- 
mės nesiskiria nuo to rūpesčio, kuris juntamas katalikų aplin- 
koje. Skiriasi veikiau priemonės, ne tikslas, žemiškieji tarpi- 
ninkai, ne dangiškasis rezultatas. Pasak Pjero Mori, elgetau- 
jantys broliai negali išgelbėti sielų: suteikę paskutinius sakra- 
mentus mirštančiajam, jie tik skuba sėsti prie stalo ir prikimš- 
ti pilvus (II, 29, 30). Piemens ir Montaju gyventojų išvada 
aiški: „Kreipkimės pagalbos į tikinčiuosius! Jie bent jau gali išgel- 
béti sielą“. Tokius imančius varginti teiginius randame beveik 
kiekviename „Registro“ puslapyje, vos tik randame kalbėti apie 
tobuluosius, consolamentum ar endura. O tikintieji, katarai, bet 
kokiu oru (žinoma, tik ne tuomet, kai smarkiai lyja) vaikštinė- 
ja po kalnus, pasiruošę patarnauti, vos tik jy papraëys'?. 

Taigi Montaju valstiečiai moka pasiruošti artėjančiai mir- 
čiai, ligoniai viską suvokia, jei sąmonė nėra visiškai aptemusi. 


"II, 484 Apskritai Montaju ir Fua krašto gyventojai nėra linkę į savižudybę taip, 
kaip mes ją suprantame šiandien. Vis dėlto... Katarams valstiečiams iškyla didžiulė 
endura problema. Vadovaujamasi kraštutine logika, ir šis pasninkas yra itin ypatinga 
savižudybės forma, suvokiama kaip grynai religinis aktas, atliekamas siekiant išgelbė- 
ti sielą (žr. II, 58). O koks gi pasąmonės ar trupučio sąmonės vaidmuo endura 
procese? 

III, 264 ir kiti. Lietus (galingos Viduržemio liūtys iš tiesų baisios, palyginti su 
lengvomis Bretanės ar Normandijos liūtimis) tikrai gali sustabdyti drąsius keliautojus 
tikinčiuosius, consolamentum nešėjus; sniegas jų taip nestabdo (III, 308). 

Sutinka ir atsakingai žiūri į riziką, kurią kelia consolamentum: 
kitais žodžiais tariant, į skausmingas endura perspektyvas, atli- 
kus apeigas. Prie ligos keliamų natūralių kančių prisidės bado 
kančios, o patiems ištvermingiausiems — ir troškulio kančios". 

Pavyzdžiui, Raimono ir Gijomo Benė, valstietés Gijemetės Be- 
nė sūnaus ir vyro, agonija (I, 474): laisva valia, to noredami ir to 
trokidami šie du itin sunkiai sergantys vyrai vienas po kito sutiko 
su jiems pateiktu pasiūlymu būti „nuramintais“; paskui, jei rei- 
kia, laikytis endura iki mirties. Greita ir gailestinga mirtis išgelbė- 
jo juos nuo būtinybės tęsėti šį nepaprastą pažadą: jie mirė tą 
pačią naktį, kai gavo consolamentum iš Gijomo Otjé. 

Senoms Montaju valstietėms Gijemetei Belo ir Na Rokai 
taip nepasisekė. Vis dėlto jos sugeba laikytis tokio išbandymo 
metu. Pasninkaujanti Gijemetė Belo atsisako klebono, atnešu- 
sio jai sakramentą, pagalbos (I, 462). Na, o Na Roka heroiškai 
iki pat mirties ištveria nevalgiusi ir negėrusi. „Prieš penkiolika 
ar septyniolika metų, — pasakoja Briuna Pursel, - Velykų metą, 
jau temo, Gijomas Belo, Raimonas Benė (Gijomo Bene sūnus) ir 
Riksanda Ziulja iš Montaju atnešė, apsiautę pakuliniu audeklu, į 
mano namus Na Roka, kur ką tik buvo atliktos apeigos. Ir jie 
man pasakė: 

— Neduok jai nei valgyti, nei gerti. Negalima! 

Tą pačią naktį su Riksanda Ziulja ir Alazaisa Pelisjė budėjau 
prie Na Rokos. Kelis kartus prašėme jos: 

- Kalbėk su mumis. Tark nors žodelį! 

Tačiau ji gulėjo sučiaupusi lūpas. Norėjau duoti jai sūdyto kiau- 
lienos sultinio; bet mums nepavyko praverti jai burnos. Kai ban- 
dėme daryti tą patį, kad duotume atsigerti, ji stipriai stipriai susi- 
Gaupdavo. Taip ji išgulėjo dvi dienas ir dvi naktis; mirė trečiąją 
E Bgyvenimo absoliutaus susilaikymo nuo valgio endura metu rekordai: trylika 
dienų ir trylika naktų (III, 131) bei penkiolika dienų (I, 235). Palyginti su 1643 m. 


Ruergu (Rouergue) (14 visiško pasninko dienų badmečiu: Le Roy Ladurie, Paysans 
en Languedoc, 1966, p. 499). 

naktį, auštant. O jai merdėjant ant mano namo stogo nutūpė du 
paukščiai, žmonių vadinami „gavecas“ (pelėdos), jie ūbavo ant 
stogo; išgirdusi jų ūbavimą, tariau: 

— Velniai atėjo nusinešti su savimi velionés Na Rokos sielą!“ 
(I, 338). 

Gana pamokoma ir Esklarmondos Klerg iš Montaju agoni- 
ja: ji Bernaro Klergo (ne seniūno) ir jo žmonos Gozja duktė. 
Bernaras ir Gozja — valstiečių pora (I, 475; III, 356-365). Ji 
augina ropes laukuose, jis, progai pasitaikius, ką nors dirba: 
gali pats malksnomis uždengti savo domus stogą. Jų duktė Esk- 
larmonda, dar jauna, ištekėjo už tokio Adelo (Adelh) iš Komiu 
(Comus) kaimo (Arježe). „Geros vedybos, Esklarmonda puikiai 
pradėjo tvarkyti savo reikalus“, — pareiškia patenkintas Gijomas 
Benė, jaunosios moters krikšto tėvas ir globėjas bei Gozja bi- 
čiulis. Deja! Esklarmonda sunkiai suserga. Taigi, kaip ir pri- 
klauso, ji sugrįžta mirti į savo tėvo Bernaro Klergo domus. Čia 
ji paguldoma prie ugnies, virtuvėje. Motina Gozja ją slaugo, 
naktį dalijasi lova, nes tėvas Bernaras Klergas miega greta, ki- 
tame kambaryje. Gozja myli savo dukrą, tačiau ji nori, kad 
šioji mirtų, kad Dievas galų gale ją pasiimtų, nes ji išleido tiek 
daug pinigų vaistams ir gydytojams, kad duktė pasveiktų. Vel- 
tui išleisti pinigai. 

Krikštatėvis Gijomas Benė mano, kad jis būtinai pats turi 
pasirūpinti krikšto dukters sielos išganymu; taigi jis įtikina 
bičiulę Gozja, kad Esklarmondai reikia atlikti eretikų apeigas. 
Belieka paklausti, ar sutinka ligonė. Ji sutinka iš visos širdies: 
pernelyg nusilpusi, kad galėtų daug kalbėti, sutikimo ženklą 
duoda tiesdama rankas į savo krikšto tėvą. Reiktų būti tikru 
tigru, kad tokiomis sąlygomis atsisakytum „nuraminti“ mote- 
rį, kuri sutinka. Pradedamos sunkios Prado Tavernjé paieškos. 
Kaip visuomet ceremonijoje dalyvauja Belo ir Benė klanų vy- 
rai ir moterys; ji vyksta penktadienio vakarą, maždaug tuo- 
met, kai gulamasi miegoti, virtuvėje, be Esklarmondos tėvo 
Bernaro Klergo žinios. Šis knarkia gretimame kambaryje. 

Raimonas Belo pagal taisykles atsineša vaškinę žvakę; nereikia 
žiebti ugnies, kad aiškiai matytum, kas dedasi virtuvėje. Ago- 
nijos apimtos moters kambaryje šalta, jau gavėnia. Tačiau sie- 
los gerovė svarbesnė už kūno, net labai sergančio. 

Tokiomis sąlygomis pradedamas Esklarmondos consolamen- 
tum. Paskui tobulasis už savo vargą gauna pinigų (III, 364- 
365) ir išeina. Dabar ką tik nuramintai ligonei iškyla endura 
problema: Gozja Klerg reakcija — normali mylinčios motinos 
reakcija. Ji pasipriešina griežtoms vyrų primetamoms pasnin- 
ko taisyklėms. Jei jį taikys jos dukrai, tai bus savižudybe. 

— Nuo šiol neduok savo dukteriai nei valgyti, nei gerti, net jei ji 
reikalaus, — pataria Raimonas Belo ligonės motinai. 

— Jei mano duktė manęs paprašys maisto ar atsigerti, duosiu 
jai, — atšauna motina Gozja Klerg. 

— Jei taip elgsies, pakenksi Esklarmondos sielai, — nuliūdęs 
sako Belo sūnus. 

Laimei, maisto klausimas neiškilo, tad neiškilo ir grėsmė 
santarvei. Esklarmonda Klerg mirs rytojaus dieną, šeštadienį, 
maždaug trečią valandą (pagal brevijorių). Ji nepaprašė nei ger- 
ti, nei valgyti. Ar toks susilaikymas kilo iš heroizmo, ar dėt to, 
kad ji buvo nusilpusi? Šito mes nežinome. Tačiau jaunoji vals- 
tietė sugebėjo prieš consolamentum ir prieš mirtį parodyti jau- 
dinantį susirūpinimą dėl sielos išgelbėjimo. 

Analogiškas dangiškojo išganymo troškimas (ir vėl slopina- 
mas pernelyg mylinčios motinos širdies), dar spontaniškesnis, 
— Gijomo Gilabero'*, jauno Montaju piemens, noras išgelbėti 
savo sielą. 

Sulaukęs penkiolikos metų, amžiaus, kai jauni už tėvus vik- 
resni piemenys kopinėja po kalnų šlaitus, ieško takelių tarp 
uolų ir pargena avis, Gijomas Gilaberas turėjo palikti savo gy- 
vulius. Jis kosėja krauju (tuberkuliozė?). Jam tenka gultis į 
lovą. Vyresni draugai, Gijomas Belo ir Raimonas Benė, abu 


” Gilabero byla, kurioje keletas liudijimų, išbarstyta nuo I, 390 iki I, 430. 

katarai, turi didžiulę įtaką šiam susirgusiam paaugliui. Be to, 
— ir kad dar labiau padidėtų ši priklausomybė, — daugybė 
saitų sieja tvirtą dvasia albigiečių kovotoją Gijomą Belo su Gi- 
laberų domus. Šio domus pozicija gera: maloniai priimamas karš- 
tas heterodoksinių pažiūrų Gijomas Belo, tvirta asmenybė; ši 
jėga trykšta ir iš visų Belo namų. Belo ir Gilaberų ryšius dar 
labiau sustiprina — Montaju tai įprastas reiškinys — draugystė 
ir, netiesiogiai, konkubinatas: Gijomas Belo yra Arno Fore, ką 
tik vedusio mūsų džiovininko seserį Alazaisą Gilaber, bičiulis 
(I, 429). O toji Alazaisa, kai buvo visai jauna ir padykusi, 
buvo batsiuvio Arno Vitalio, didelio brolių Belo draugo ir sta- 
labendrio, meilužė. Arno Vitalis tarpininkaus tarp Belo ir Gi- 
laberų šeimų ne tik kaip sugyventinis, bet ir ideologiniams 
tikslams (I, 413). 

Vieningai tariamasi, kaip atlikti consolamentum del ligos 
labai nusilpusiam Gijomui Gilaberui (truputį nusukime kal- 
ba į šalį — ligos apskritai klajoja po šiuos namus. Gijomo sesuo 
Gijemetė, Žano Klemano iš Žebeco kaimo žmona, taip pat 
guli tėvo domus, toli nuo santuokinio vyro, kurį paliko dėl jo 
negalios, ostalio. Ji guli Gilaberų virtuvėje, lovoje, greta jos mer- 
dėjančio brolio Gijomo lovos. O jos vaikas guli su ja!). Gijo- 
mas Belo visais įmanomais būdais, kaip tik begali, stengiasi 
įtikinti jaunąjį Gijomą, kad tas leistų jį „nuraminti“. Arno Fo- 
re žmona Alazaisa (žr. aukščiau) taip pat trokšta tokios išeities 
jaunajam broliui. Ją veda eretiškos mintys; tačiau tuo pačiu 
metu ji nori pasinaudoti šia proga ir padaryti galą šeimyni- 
niam kivirčui tarp jos tėvo Žano Gilabero ir vyro Arno Forė, 
susipykusių nuo pat jos vestuvių. Žanas nesumokėjo Arno Ala- 
zaisos kraičio! Savo ruožtu Arno Forė leidžiasi vedžiojamas už 
nosies savo žmonos, uošvės Almandos Gilaber ir bičiulio Gijo- 
mo Belo. Alazaisai pavyko: ji pasinaudos jaunojo Gilabero con- 
solamentum, kad sutaikytų vyrą su tėvu ir broliu. Jaudinanti 
scena: svainiai Gijomas ir Arno, iš kurių vienam į akis jau žvel- 
gia mirtis, atleidžia vienas kitam už viską. 

Ir staiga prasideda tragedija. Gražus antikinių tragedijų ver- 
tas pokalbis užsimezga tarp jaunojo Gijomo, jo draugo Gijo- 
mo Belo ir motinos Almandos Gilaber. Ši myli sūnų iš visos 
širdies, tačiau ji vis dėlto galvoja apie domus ateitį, o domus bus 
sukompromituotas, jei inkvizitoriams kas nors paskųs, kad jos 
berniukui buvo atliktas consolamentum. 

— Drauge, - sako Gijomas Belo akyse tiesiog nykstančiam 
Gijomui Gilaberui, — ar tu nori, kad pakviesčiau tau gydytoją, 
kuris išgelbėtų tavo kūną ir sielą? 

— Taip, - atsako Gijomas. - Labai to trokštu. Surask man 
gerą krikščionį, kuris priimtų mane į savo tikėjimą ir savo sektą ir 
kuris man leistų mirti laimingam (I, 422—423). 

Almanda, Gijomo motina, girdi šį dialogą ir nerimauja, 
draskoma vidinių prieštaravimų: 

— Sūnau, — sako ji ligoniui, — nedaryk to; ar negana, kad 
prarandu tave, kad neturiu kito sūnaus; kam reikia, kad dėl tavęs 
dar ir turtą prarasčiau (jei bus įskųsta). 

— O motina! — atsako Gijomas, kuris pagarbiai į motiną 
kreipiasi jūs, o ši jį tujina, — meldžiu jūsų, leiskite ateiti geram 
krikščioniui, kuris išgelbės mano sielą. 

— Sūnau, nedaryk to! 

— Motina, maldauju, išklausykite manęs, nekliudykite man. 

Galiausiai Gijomo sesuo Alazaisa po ilgų aistringų įkalbi- 
nėjimų įtikina motiną Almandą, kad reikia leisti ateiti tikin- 
čiajam: jis išgelbės paauglio sielą. Nugalėta, įtikinta, nors vis 
dar sunerimusi Almanda nusileidžia. Gijomas Belo pateikia 
dar vieną argumentą: galingos klebono Pjero Klergo, slapto 
kataro, globos dėka inkvizitoriai, sako jis, nelies kaimo consola- 
mentum teikėjų (I, 414). 

Taigi tobulasis Pradas Tavernjė „nuramins“ Gijomą Gi- 
laberą visos jaunojo mirštančiojo šeimos — seserų, motinos, 
svainio — akivaizdoje. Berniukas mirs netrukus. Už tobulojo 
paslaugas atlyginama aliejaus ąsočiu ir avies vilna. Geras at- 
lyginimas. 

x*** 


Na Roka, Gijomas Gilaberas ir jų likimo broliai rodo nepa- 
prastą drąsą. Tačiau toks idealo siekimas kelia problemų, įtam- 
pą. Minėjome, kad Montaju užsispyrusios ir geros širdies mo- 
terys diskretiškai priešinasi, nors be didelių rezulatatų, šiems 
aukštiems siekiams, kurie joms tėra blogi darbai: „Ar leisiu mirti 
savo kūdikiui del endura? Ar rizikuosiu prarasti savo turtą, Jei 
sužinos apie sūnaus consolamentum?“. Už geltonųjų kryžių kai- 
mo, kurį „gelbsti“ heroiškas vienos žmonių grupės elgesys, ri- 
by dvejonės kur kas akivaizdesnės. Ir atgal nesigręžiama. To- 
kiuose kaimuose kaip Kjė, Arkas, Žiunakas, net Pradas nebėra 
katary branduolio. Keletas individų ten galėdavo šį tą trum- 
pam laimėti „ramios“ mirties žavesio dėka; tačiau paskui žmo- 
nės pasipriešindavo griežtoms endura taisyklėms. Ypač savo tei- 
sių reikalauja mylinčios motinos: minėjome, kad Arke gyvulių 
augintojo žmona Sibilė Pjer atsisakė neduoti krūties po jos 
kūdikio consolamentum (iš esmės labai jau abejotino) (II, 414- 
415). Ir ji nevienintelė. Per vieną Ijė nuo Montaju, Prado kai- 
me, Mangardos Buskaj dviejų ar trijų mėnesių kūdikis sunkiai 
serga. Mangardos svainis Gijomas Buskajis jai pasiūlo — erezi- 
jų erezija! - „nuraminti“ vaiką, o paskui taikyti jam pasninką 
prieš mirtį, „kad jis taptų angelu“ (I, 499; I, 219; III, 144). 
Mangarda išdidžiai atrėžia: 

— Atsisakau neduoti savo kūdikiui krūties tol, kol jis bus gyvas 
(I, 499). 

Aks lė Termose gyvulių augintojo Gijomo Eskonjė motina, 
„nuraminta“, paskui priversta pasninkauti be mėsos, priešina- 
si vaikams, suręzgusiems prieš ją šį reikalą (II, 15, 16). Meilė 
mėsai šiai moteriai pasirodo stipresnė nei dangiškoji meilė (III, 
143). Taigi Gajarda reikalauja maisto; ji įžeidinėja savo duk- 
terį, kuri, manydama, jog elgiasi gerai, neduoda jai valgyti. 
Žiunake sunkiai sergantis Bernaras Marti „nuraminamas“ Gi- 
jomo Otjé; jam pavyksta nieko nevalgyti dvi dienas ir dvi nak- 


tis ir gerti tik tyrą vandenį. Trečią dieną jis reikalauja maisto, 

kapituliuoja ir atsisako pasninko. Jo brolis ir sesuo, budintys 
dėl endura, neišlaiko: duoda jam duonos, vyno, mėsos (III, 
264-266). Net jaučiant patį didžiausią pasaulyje troškimą, 
net būnant pačiu geriausiu kataru, būna tikrų savižudybių, 
tačiau nebūna gardžių. 

Na, o eretikų tikėjimas pernelyg reiklus, todėl keliantis dve- 
jonių; atsiranda kita išeitis — mirti kaip katalikui, išeitis sielai, 
kuri trokšta būti išgelbėta, tačiau lengvesnėmis sąlygomis. Vieną 
akimirką Mangarda Buskaj pagalvoja apie tokią išeitį savo kū- 
dikiui. O Raimonda, Mangardos uošvė, asmeniškai pasirinko 
alternatyvą: prie jos lovos mirties valandą pabuvojo iš pradžių 


tikintysis, paskui klebonas (I, 494 ir 494-507). 

Kad pabaigtume šį skyrių vis dėlto sugrįžkime į Montaju. 

Pagal visus žinomus consolamentum galima teigti, kad vals- 
tietes ir valstiečius, jaunus ir senus, kankina tas pats nerimas, 
toks pat nusistatymas prieš mirtį: pagrindinė įkyriai persekio- 
janti problema, tokiais giliais žodžiais išsakyta piemens Gila- 
bero, išlieka sielos išganymo problema; atrodo, jiems nerūpi, 
kad kūnas išnyks. Sielos išganymo rūpestis gali tapti sociali- 
zuota problema, — toks Gijomo Gilabero atvejis. Jo consola- 
mentum rengė ir dalyvavo visa šeima, giminės, draugai, bičiu- 
lis ir giminaitės meilužis ir kiti. Tas pats rūpestis gali būti ir 
individualus: tai Na Rokos pavyzdys. Jos nepriverčia nutraukti 
pasninko ir ji merdėja vienatvėje. Iš tiesų šis susirūpinimas 
sielos išganymu, svarbiausia problema prieš mirtį, yra kultū- 
ros dalis: ji kyla iš domus. Pradas Tavernjė, verčiamas beveik 
viso kaimo, turi sulaužyti pagrindinę katarų taisyklę. Jis priva- 
lo duoti consolamentum žmonėms, netekusiems sąmonės, ar 
net, koks skandalas albigiečio sielai, kūdikiams!.. 

Taigi kultūrinis ir kolektyvinis rūpestis. Tačiau galų gale 
taip pat ir krikščioniškas rūpestis, gal net katalikiškas tradicine 
šio žodžio prasme. Ir nepaisant galutinio nuomonių skirtumo. 


303 


Mūsų kaimiečiai, tuo net neabejojame, nėra hugenotai, kurie 
su Dievu kalbasi patys vieni. Kad patektų į dangų, jiems reikia 
tarpininko. Tarpininko klebono tiems, kurie išpažįsta tikrąjį 
katalikų tikėjimą. Tarpininko tikinčiojo tiems, kurie, kaip Na 
Roka ir Montaju gyventojai, nebepasitiki katalikų šventikais ir 
mažaisiais broliais ir mano, kad jie beviltiškai sugedę. Vieniems 
reikia kunigo. „Tobulojo“ reikia kitiems. Jei įmanoma, mirš- 
tama domus ir giminaičių apsuptyje; tačiau visų pirma, ir tai 
svarbiausia, mirštama greta pasirinkto tarpininko (pagal vietos 
ir aplinkybių nulemtus įsitikinimus), eretiko arba kataliko, ti- 
kinčiojo arba kunigo. Idealas visuomet išlieka tas pats: nemirti 
vienam ir būti išganytam. 

XV SKYRIUS 
Kultūra ir bendravimo būdai: 


knygos ir vakaronės 


Žako Furnjė „Registras“ mums pateikia duomenis, kurie, 
nors ir neišsamūs, yra nepaprastai vertingi siekiant tirti vals- 
tietiškąją „kultūrą“. Pirma priežastis, dėl kurios manome, kad 
šie dokumentai tokie svarbūs, yra ta, jog jie aprašo konkrečią 
vietovę: Pamje vyskupo užrašyti liudijimai ryškia šviesa nu- 
šviečia visą kaimą; juose taip pat yra tyrimui vertingų pastabų 
apie kaimynines parapijas. Antroji priežastis yra iš esmės so- 
ciologinė: katary erezija, vienas iš Žako Furnjė tyrimo preteks- 
tų, nuo 1300-1320 metų išnyko kaip toks reiškinys miestuo- 
se ir diduomenės sluoksniuose. Ji išliko tik kaimuose ir tarp 
kalnų valstiečių. Tam buvo tinkamos sąlygos dėka „visuomet 
pasiruošusių suteikti prieglobstį slaptaviečių ir kluonų, į ku- 
riuos nepatekdavo pašalinė akis“. Ji galėjo išlikti tose vietose 
dėl kaimiško antiklerikalizmo, kurį skatino didėjantys mokes- 
čiai. Ji galėjo įsitvirtinti kultūroje: vaikams tėvai perduodavo 
savo ideologines pažiūras. Taip ji laimėjo dar ketvirtį amžiaus, 
kaimuose dar išliko paprastas katarų judėjimas, — miestuose 
jam vietos jau nebuvo likę: ten knibždėte knibžda elgetaujan- 
čių ordinų vienuolių, mažųjų brolių, inkvizicijos tarnų ir tutti 
guanti. Tokiu būdu albigiečių erezija tapo kaimišku reiškiniu ir 
suteikia man progą analizuoti ne patį katarizmą, nes tai ne mano 
tema, bet tiesiog kaimiečių mentalitetą. Heterodoksijos papliti- 
mas tarp valstiečių XIV amžiaus pradžioje labai ryškus: toks ryš- 
kus, kad ne žemdirbiai, ir ypač amatininkai, daugybę kartų isto- 
riografijoje aprašyti kaip novatoriškų idėjų nešėjai ir šalininkai, 
Montaju bei kituose Fua grafystės kaimuose šį vaidmenį atlieka 
tik epizodiškai. Batsiuvys Arno Sikras, kuris iš vieno medžiagos ga- 
balo pasiuva geriausius pasaulyje batus (II, 184), yra netikras kata- 

ras... Ir tikras skundikas. Na, o audėjas Pradas Tavernjé, tapes 
tobuluoju, pasirinko šią pavojingą karjerą todėl, kad, be kitų prie- 
žasčių, jis tiesiog pavargo austi, fatigatus de texendo'. Maždaug 
1300-1320 metais Aukštutiniame Arježe erezija nebėra iš verp- 
tos ar austos vilnos. Ji tapo paprasčiausiu, kaip sūriai, žemdirbių 
ir piemenų produktu. Ji taip pat klesti kalvėse (pavyzdys — albi- 
giečių kalvių šeimos, ypač Servelių ir Marti Taraskone ir Žiuna- 
ke). Belibastas sėkmingai gali su pikta panieka įžeidinėti iš Šiau- 
rės atkeliavusius kalniečius, naivius, ar bent tokiais laikomus žmo- 
nes, kurie tiki Romos bažnyčios stabais ir stebuklais. Taigi, be 
tų kelių kaimo amatininkų, kurie iš tiesų atlieka lyderio vaid- 
menį, socialinę dirvą paskutiniam erezijos protrūkiui (sutei- 
kusiam mums žinių apie kaimo žmonių grupės mentalitetą) 
paruošė tikri valstiečiai iš prigimties, visi ir visos kartu: tokie 
kaip pats Belibastas, piemenys, pavyzdžiui, Pjeras Mori, dide- 
li seni bei susigiminiavę tarpusavyje valstiečių domus, tai yra 
Bene, Belo, Forų, pačių Klergų domus. 

Šios žinios itin patikimos todėl, kad Montaju eretikai 1300- 
1320 metais erezija užkrėtė didžiąją gyventojų dalį. Kitur, ki- 
tuose „užkrėstuose“ kaimuose Sabartese, Kapsire (Capcir), Pietų 
Narbone (Narbonnais du Sud), eretikų buvo mažuma, gal po 
kokią grupelę žmonių... Tačiau net ir šiuo atveju jiems vis dėl- 
to pavykdavo kartais sukelti antiklerikalines nuotaikas, tai yra 
iškelti aikštėn kokius nors negerus reiškinius, galinčius sudo- 
minti daugelį šiaip jau tylių vietinių gyventojų; kartais jiems 
pavykdavo sujaudinti ir ištisą bendruomenę. 

Taigi apie šią valstietišką „kultūrą“ „Registre“ randama pa- 
drikokų žinių, o geriausiu atveju aptinkamas tikras tos kultū- 
ros atspindys. Žinoma, mes galime ir paniekinti šią kultūrą. 
Pernelyg daug žmonių šiandien — ir net 1300 metais ... — 
laikė valstiečius „storais galvijais“. Mūsų šaltinis visgi rodo, 


' L 339 Žr. taip pat III, 187, vienintelis audėjas, kurį Belibastas savo kompanijoje 


pagerbia, ir kuris... nera eretikas. 

kad šie storžieviai kaimiečiai ir piemenys — Mori, Morai, Kor- 
tiliai — visai nebuvo kvailiai; jiems buvo labai mielas abstrak- 
tus mąstymas, gal net filosofija ar metafizika. Tai įrodo jų po- 
kalbiai su eretikų misionieriais ir iš miestų atkeliavusiais juris- 
tais: jie lengvai bendrauja vieni su kitais lengva ir grakščia Ok- 
sitanijos kalba. Jie bendrauja vieni su kitais aplinkoje, kurioje, 
nepaisant turtinio skirtumo, socialinis skirtumas beveik ne- 
juntamas tarp kaimiečio, piemens ir kilmingo asmens, kuni- 
go, pirklio, žymaus amatininko?; aplinkoje, kurioje rankų dar- 
bas, ypač amatininkų, nėra niekinamas?. (Turintys profesijas 
žmonės tampa kultūros tarpininkais tarp valstiečių ir aukštes- 
nės padėties socialinių grupių, mėgsta šnekučiuotis ir su vie- 
nais, ir su kitais; minėtos grupės — tai kilmingi asmenys, teisi- 
ninkai ir pirkliai). Galiausiai galime pridurti, kad kaimiečiai 
tarpusavyje diskutuoja be paliovos, laukuose, valgydami, ypač 
ilgai vakarodami, iki kol užgiedos gaidys... 


xxx 


Tarkime paskutinį žodį apie bendrybes, apie Montaju kul- 
tūrą kaip visumą: kartoju dar kartą, tai gyva kultūra, nepaisant 


i Apie socialinio skirtumo nebuvimą arba nedidelį socialinį skirtumą: ponia apkabi- 
na valstiete (I, 300); pilies valdytoja lankosi pas kaimietes ir nemano, ir mums 
nesusidaro toks įspūdis, jog elgiasi kaip „viršesnė globėja“ arba jog atlieka kokį nors 
„socialinį“ vaidmenį; upėtakių žvejo žmona draugauja su jaunu bajoraičiu iš Žiuna- 
ko (II, 61); Belibastai, turtingi, tačiau paprasti darbininkai — gyvulių augintojai, 

kviečia prie stalo Narbonos arkivyskupo prokurorą ir nemano, kad tai kažkoks stebuk- 

las; taip ir Bernaras Klergas turi kasdienių ir meilės ryšių su paprastais valstiečiais iš 
Montaju tr su pačiais aukščiausiais Fua grafystės pareigūnais. Būtent tai, kad Montaju 
ir Fua grafystėje nėra šio socialinio skirtumo, sukelia dramatiškus ir sunkius sociali- 
nius-religinius konfliktus; šie konfliktai beveik visuomet kyla tarp dviejų žmonių, juos 
galima bitų pavadinti ir intymiais. 

* Nepaisant to fakto, kad Aukštutiniame Arježe nedirbti rankomis reiškė prestižą, iš tiesų 
stebina, kaip „gerų šeimų“ sūnūs, patyrę arba net nepatyrę finansinių sunkumų, tampa 
amatininkais ir nesijaučia pažeminti (jiems nekyla net mintis apie kažkokį įmanomą 
tokio pobūdžio pažeminimą): batsiuvys Arno Sikras, notaro sūnus; Otjė, taip pat kilę iš 
notarų — jie be problemų ir nemanydami, kad yra pažeminti, dirba siuvėjass. 

(o galbūt del šių priežasčių...) inkvizicijos elgesio, persekioji- 
mų, metodiškų kraty. Šiai kultūrai gresia pavojus, žmonės emig- 
ruoja į Katalonijos miestelius kaip jos nešėjai, ir jų tyko nauja, 
gal dar baisesnė nei tiesioginiai paprasti rūpesčiai, grėsmė, grės- 
mė išsibarstyti, nes jie toli nuo namų, vieniši ir atskirti nuo 
tikinčiųjų. Katalonijos diasporai didžiausias pavojus kyla pra- 
rasti tikrąją jų kultūrą dėl žavios juos supančios visuomenės. 
Jaunoji emigrantų karta, gimusi senojoje šalyje, tačiau išau- 
ginta Katalonijoje, pasiduoda šiam žavesiui: kartais ji sukyla 
prieš gimdytojus, vaikai net muša tėvus, — sudėtingas kartų 
konfliktas, kuris būtų neįmanomas kaimiškoje Aukštutinio Ar- 
ježo aplinkoje. Katarų idėjos labai greitai iškeliauja į Kataloni- 
ją, kur absoliučiai skirtinga nei gimtųjų vietų aplinka bei emig- 
rantų kraustymasis į miestus kelia joms grėsmę“. Tad reikia 
„gaudyti“ kalniečius jų pačių namuose Montaju bei kalnų tro- 
belėse, kad suvoktume, koks tikras autentiškas kolektyvinis jų 
mentalitetas. 
x** 

Ar Montaju ir to paties tipo kaimuose su kultūra susipažįs- 
tama ir ji perduodama knygų, ar, bendriau, rašto pagalba? Iš 
pačių pradžių, Otjé pamokslams, tokiems svarbiems Montaju 
kaimui, knygos įtaka yra esminė: „Pjeras ir Gijomas Otje, — 
pasakoja valstietė Sibilė Pjer, — buvo raštininkai. Jis išmanė įsta- 
tymus (kaip notarai); jie turėjo žmonas ir vaikų. Vieną dieną savo 


‘B. Vourzay, studijavusi Žako Furnjė „Registrą“, kalbėdama apie emigracijos į 
Kataloniją problemas, ypač daug reikšmės skyrė urbanizacijos, modernizacijos ir 
katalikybės įtakai, kuri juntama Katalonijos prieglobstyje; pabėgėlių laukia priešišku- 
mas, šeimoms gresia išsiskyrimo pavojus: žr. Vourzay, in fine p. 103 (ryšiai su preky- 
bininkais); p. 80, 81 ir 127 (vienišų moterų skurdas ir padėties praradimas emigra- 
cijoje); p. 85 ir 102 (diskriminacija, kuri kyla dėl kataloniečių išdidumo); p. 100 ir 
p. 124-125 (šeimos išsibarsto); p. 104 ir p. 117-118 (moterų emancipacijos tenden- 
cijos, laužančios iš Aukštutinio Arježo ar Montaju atsikelusio domus vientisumą); p. 
100 ir p. 123 (mažėjantis emigrantų skaičius, jų daug miršta ir visai negimsta 
vaikų); ir galiausiai p. 81 (kartų konfliktas, išprovokuotas jaunųjų buvusių Arježo 
gyventojų, sukylančių prieš tėvus Katalonijoje, emancipacijos). 

namuose Pjeras skaitė kažkokią knygą. Paskui greta esančiam bro- 
liui Gijomui liepė perskaityti ką tik jo skaitytą ištrauką. Prabėgo 
šiek tiek laiko. Paskui Pjeras paklausė Gijomo: 

— K4 manai, broli? 

O Gijomas atsakė: 

— Man atrodo, kad mes pražudėme savo sielas. 

Pjeras pridūrė: 

— Keliaukime iš čia, broli. Keliaukime ieškoti išsigelbėjimo mūsų 
sieloms. 

Tuomet jie nusikratė visu savo turtu ir iškeliavo į Lombardiją, 
kur tapo gerais krikščionimis: ten jiems buvo suteikta teisė gelbėti 
kitų sielas; paskui jie sugrįžo į Aks lė Termas...“ (II, 403). 

Ką galima pasakyti apie knygą, tapusią katariškojo Otjé 
pašaukimo priežastimi? Galime iškelti tik hipotezes. Viena yra 
aišku: notarų aplinkos žmonės, kurių dėka XII-XIII a. atgimė 
ekonomika ir teisė, turėjo knygų, gal net mažyčių bibliotekė- 
lių, kuriose vienur kitur slypėjo eretiškos mintys. Pradedama 
naudoti popierių ir gausiai rašyti oksitaniškąja kalba: tai tik 
sustiprina šias pavojingas tendencijas. Taip pat stiprėja sti- 
mulas ir notarų profesijai. Tarp notarų svarbią vietą užima 
toks įtakingas Montaju Otjė klanas. „Prieš keturiolika metų, — 
pasakoja 1320 m. Pjeras iš Gajako, kilęs iš Taraskono prie 
Arježo, tarnavęs raštininku pas Arno Teiserą (Lorda gydytoją 
ir Pjero Otje žentą), — pusę metų gyvenau Arno Teisero namuo- 
se, perrašinėjau kontraktus, kuriuos šis turėjo peržiūrėti; vieną dieną 
rausiausi visų tų popierių krūvoje, ieškodamas jo užrašų knygos, ir 
tarp bylų radau ant popieriaus mūsų kalba užrašytą knygą, įrištą 
į seną pergamentą: kurį laiką ją skaitinėjau. Ten buvo oksitaniš- 
kai surašyti samprotavimai ir diskusijos, susiję su manicheistinė- 
mis ir katalikiškomis teorijomis; vienur buvo pritariama mani- 
cheizmo idėjoms ir atmetamos katalikybės idėjos, kitur — priešin- 
gai. Man skaitant į kambarį įėjo mano šeimininkas, metras Ar- 
no Teseiras. Netiketai įniršęs jis griebė knygą man iš rankų ir 
paslėpė. Kitą naktį išgirdau, kaip jis muša savo žmoną ir Gijo- 

mą, pavainikį sūnų, kad man pavyko surasti tą knygą. Visas iš- 
raudau iš gėdos ir paskui sugrįžau namo į Taraskoną prie Arježo. 
Po trijų dienų metras Arno atvyko pas mane ir pasiėmė atgal į 
savo namus“. Šis tekstas parodo, kokį pavojų gali kelti knygos. 
Antikatariné paranoja, užvaldžiusi kai kuriuos valstiečius, to- 
kia didelė, kad galų gale jiems bet koks rašytinis tekstas reiš- 
kia ereziją: „Vieną dieną, — pasakoja jaučių varovas Mišelis Ser- 
danas (Michel Cerdan), - vasarą, naktį prieš pilnatį atsikėliau 
prieš aušrą, kad nuginčiau savo jaučius į ganyklas; už Arno Te- 
seiro namo esančioje pievoje pastebėjau žmones, mėnulio šviesoje 
skaitančius kažkokį rašytinį tekstą; esu įsitikinęs, jog tie žmonės 
eretikai“. 

Odo ir Arježo regione egzistuoja nedidukė „socioekonomi- 
nė“ bazė knygoms gaminti. Žinoma, nekalbame apie tokį kul- 
tūros centrą kaip Pamjė. Tačiau vidutinio dydžio kaimuose, 
pavyzdžiui, Belpeše (dabartinis Odas) ar Mervjelyje (Arježas), 
tai šen, tai ten yra pergamentų gamintojų ar knygų rašytojų (I, 
256; II, 91). To iš tiesų gana pagaminti mažai, tačiau pakan- 
kamai „dozei“ veikalų, kurie tikintiesiems tarpininkaujant gali 
„užkrėsti“ Sabartesą ir Ajono kraštą. Pirmasis atvežtas popie- 
rius padeda plėtotis šiam epideminiam procesui, nes perga- 
mento yra labai nedaug. Taigi tarp mokslinės ir liaudies kul- 
tūros atsiranda sąsajos, grįžtamasis ryšys; jis tampa paprastes- 
nis, nes platinamos knygos, tegu jų ir labai mažai. Žinoma, 
tas ryšys daug lėtesnis nei šiandien, jam užmegzti reikia tam 
tikrų progų ar sąlygų. 

Nors šiek tiek knygų jau pasirodo, jos išlieka labai vertin- 
gos. Pagarba, kurią beraščiai kaimiečiai rodo knygoms, byloja 
apie jų pagarbą, akivaizdžią bei jaudinančią, mokslui ir moky- 
tiems žmonėms. Į Kataloniją pabėgusi Gijemetė Mori iš Mon- 
taju kone alpsta iš susižavėjimo prieš tobuląjį Raimoną Isora iš 
Larka: „Jis moka puikiai pamokslauti, jis tiek daug žino apie mū- 
sy tikėjimą“ (II, 63). Iš tiesų ne tiek Raimoną Isora, kiek kata- 
rų knygą (sukurta paties Šventojo Tėvo dangaus aukštybėse) 

Gijomo Belibasto prikurstyta garbina Gijemetė Mori’. Taigi 
„tikintysis“ be savo knygų — tarsi kareivis be šautuvo. Tobula- 
sis Raimonas iš Kastelno, raudonveidis gana aukštas žilabarz- 
dis keturiasdešimtmetis, kalbantis su tulūzietišku akcentu, da- 
lijasi su Montaju piemenimis (kuriuos sugraudins jo skundai) 
ypač jį kankinančiu skausmu: „Palikau savo knygas Kastelsara- 
zene“ (Castelsarrasin) (II, 475). 

O iš tiesų tos knygos taip vertinamos todėl, kad beveik nie- 
kas prie jų neprisiliečia. Vien tik (ar beveik vien tik) kunigai 
(ir tikintieji) kaime turi knygų ar jų skolinasi ir moka skaityti. 
Dvasininkas Bartelemis Amilakas turi brevijorių, dėl kurio ka- 
lėjime jam teks klausytis albigiečio Bernaro Klergo pašaipų“. 
Beje, Bartelemis buvo sumanęs tą knygą užstatyti arba par- 
duoti, kad galėtų su meiluže pabėgti į Limu. Vienas dvasinin- 
kas gaskonas, apie kurį žinome tik tiek, kad kilęs iš turtingos 
šeimos, trisdešimtmetis, melsvai žalių akių ir tamsių plaukų, 
turi „eretikų tikėjimo knygą“ raudonais odiniais viršeliais (II, 
188, 383, 484). Vikdeso įsikūrusio Žiunako, valstiečių ir kal- 
niečių kalvių kaimo amžinas vikaras Amjelis iš Rivo turi „pa- 
mokslų knygą“, ar bent jau gali kartais ją gauti paskaityti, nes 
galbūt ji yra parapijos bažnyčios nuosavybe (III, 7—10). Iš jos 
vikaras išrenka ištraukas, dvelkiančias erezija, kurias paskui kar- 
toja per pamokslą, klausantis tos pačios bažnyčios klebonui, 
vietiniam senjorui ir didžiajai parapijos gyventojų daliai. Mon- 
taju klebonas Pjeras Klergas dalį savo prestižo bei charizmos 
įgavo todėl, kad kurį laiką turėjo „kalendorių“, dar vadinamą 
„eretikų knyga“ arba „švento eretikų tikėjimo knyga“, kurią 


"II, 45, 46. Iš esmės nepaisant jų analfabetizmo valstiečiams Šv. Raštas (visomis šio 
žodžio prasmėmis) yra pirminis atsparos taškas. Pavyzdžiui, gyvulių augintojas kata- 
likas, ekskomunikuotas del nemokttų mokesčių, Raimonas iš Labura užduoda kuni- 
gui nerimą jam keliantį klausimą „Ar ekskomunikacija (numatoma) yra kur nors 
aprašyta?“ (TI, 318-319). Taip pat: (I, 152, malūnininko žodžiai) „Prisikėlimas 
gra įrodytas, nes, sako klebonai, taip parašyta dokumentuose ir knygose“. 

II, 283. 

jam paskolino Gijomas Otje (I, 315, 375; I, 292; II, 504). 
Pagal tokią vienos knygos pavadinimų įvairovę galima spręsti, 
kad tai iš tiesų buvo kalendorinio tipo veikalas, kurio „pra- 
džioje arba pabaigoje, tačiau įrištas kartu, buvo mažas pamo- 
kamo turinio tekstas“ . Tai pirmieji tokie veikalai, kurie vėliau 
taps „liaudies literatūra“: iš tiesų yra žinoma, kad apie 1700 
metus šiuose „mažuose tekstų rinkiniuose“ bus ir kalendorių, 
ir almanachų, ir religinio pobūdžio tekstų. Vis dėlto ši unikali 
trijų tomų knyga (paimta iš „keliaujančios“ brolių Otjė bib- 
liotekos) neilgai užsibus pas kleboną. Klebonas, viešai vakaro- 
jimų metu paskaitęs ją Montaju gyventojams, grąžins tarpi- 
ninkaujant Gijomui Belo veikalą tikriesiems jo savininkams. 
Faktas, kad laikinai Klergų ostalyje pabuvo toji knyga, taps kai- 
me tikru įvykiu: į tai atkreips dėmesį keturi liudininkai, viena 
jų — beraštė tarnaitė Raimonda Arsen. Piemuo Žanas Mori 
taip pat leidžia suprasti, kad būtent dėl tos knygos keturi bro- 
liai Klergai su klebonu priekyje visiškai atsivers į katary tikėji- 
mą (II, 504). Iš tiesų Bernarui Klergui, kuris Montaju buvo 
laikomas „mokslininku“ (II, 302), knyga galėjo padaryti įta- 
ką. Na, o jo broliui klebonui, kuris ir taip buvo gavęs šiokį tokį 
išsilavinimą, knygos įtaka yra savaime suprantama. 

Tikinčiųjų, kaip, pavyzdžiui, buvęs audėjas Pradas Tavernjė, 
dėka tarp Montaju gyventojų iš rankų į rankas būdavo per- 
duodama keletas knygų. „Vieną dieną, — pasakoja Gijemetė 
Klerg, — norėjau nuvesti mulą į laukus ir parsigabenti ropių; ta- 
čiau Iš pradžių turėjau duoti gyvuliui šieno. Tad nuėjau jo paimti 
į kluong, kur buvo sukrautas motinos šienas ir šiaudai. Tik turé- 
jau slėptis nuo brolio, nes bijojau, kad jis neleis man išsinešti šie- 
no. Tame kluone, aukštai, pamačiau įsitaisiusį Pradą Tavernjė: 
saulės šviesoje jis skaitė plaštakos dydžio juodą knygą. Nustebęs 
Pradas atsikėlė, tarsi norėdamas slėptis, ir tarė man: 

— Cia tu, Gijemete? 


i Tai rimtais argumentais pagrįsta J. Duvernoy hipotezė (I, 375, 159 pastaba). 

O aš jam atsakiau: 

— Taip, pone, čia aš“ (I, 340-341). 

Montaju įtartinas knygas skaitydavo nebūtinai vienas pasi- 
slėpęs žmogus. Mokyti ir klastingi tikintieji retkarčiais skaity- 
davo beraščiams valstiečiams vakaronių metu domus. „Vieną 
vakarą, — pasakoja Alazaisa Azema (našle, keliaujanti prekiau- 
toja sūriais), — tuo metu, kai lankydavausi pas eretikus, įėjau į 
Raimono Belo namus, nežinodama, kad tą vakarą pas jį susirin- 
ke eretikai. Namuose radau susėdusius prie ugnies eretikus Gijomą 
Otjé ir Ponsą Sikrą; ten buvo ir trys broliai Raimonas, Bernaras ir 
Gijomas Belo bei jų motina Gijemetė — „Belotė“. Eretikas Gijo- 
mas Otje skaitė knygą ir kalbėjo ten susirinkusiems žmonėms... Jis 
pasakojo apie apaštalus šv. Petrą, šv. Paulių ir šv. Joną. Atsisedau 
ant suolo greta Gijemetės; broliai Belo sėdėjo ant kito suolo; o kiti 
eretikai ant trečio. Iki pamokslo pabaigos“ (I, 315). 

Urbanizuotuose, išsiskiriančiuose iš kitų miesteliuose, ne 
tokiuose kaip geltonųjų kryžių kaimas, be klebono ir tikin- 
čiojo galima rasti paprastų raštingų pasauliečių, kurie gali 
skaityti oksitaniškai ar net lotyniškai. „Prieš devyniolika ar 
dvidešimt metų, — pasakoja Raimonas Vesjeras iš Aks lė Ter- 
mų, — ši/džiausi saulutėje už namo, kurį tuo metu turėjau Akse 
(vėliau pardaviau jį Almandai, dabartinio Žiunako klebono 
meilužei); už keturių ar penkių sieksnių savo motinai Gajardai 
knygą garsiai skaitė Gijomas Andoranas (Guillaume Andor- 
ran). Paklausiau: 

— Ką ča skaitote? 

— Norite pažiūrėti? — paklausė Gijomas. 

— Noriu, — atsakiau. 

Gijomas atnešė man knygą ir aš perskaičiau: „Iš pradžių buvo 
Žodis...“ 

Ten buvo „evangelija“, parašyta tai lotyniškai, tai romanų kal- 
ba, ir joje buvo labai daug dalykų, kuriuos girdėjau sakant eretiką 
Pierą Otje. Gijomas Andoranas, bent taip man sakė, gavo tą kny- 
gą iš kažkokio prekeivio“... 

XIV amžiuje skaitomuy knygų įvairovė gerokai mažesnė nei 
Apšvietos epochoje, — ir ne be pagrindo. Tačiau prieštaravimai 
ryškėja ir šiame amžiuje: dideliame mieste Pamjė homoseksu- 
alistas Arno de Verniolis skaito Ovidijų; yra pabėgėlių žydų, 
ten apsistojusių valdiečių, mokyklų ir pensionų mokytojų, tu- 
rinčių mažyčių, tačiau turtingų bibliotekų. O juk į kaimą at- 
keliauja tik keletas didaktinių knygų: katalikiškų žemumose ir 
karariškų kalnuose. Galima netgi teigti, kad trumpo eretikų 
triumfo Aukštutiniame Arježe priežastis buvo ta, jog albigie- 
čiai pirmieji gavo keletą knygų. 


Nedidelis prieinamų, tuo pačiu metu naudojamų ir ypač re- 
tų knygų skaičius mums padeda išskirti jau anksčiau minėtas 
struktūras: analfabetizmą, alfabetizacija, lavinimąsi. Suskirstyki- 
me nuo viršaus iki apačios Montaju gyventojus ir „filosofus“: 

A. Jšslavinęs ir „charizmatiškas“ elitas. Jo atstovai tėra bro- 
liai Otjé ir keletas tobulųjų, pavyzdžiui, Isora ar Kastelno, Ka- 
talonijos diasporoje. Žako Otjé žodžiais tariant, šie žmonės 
gali suvokti dviejų raštų skirtumą: blogą, netikrą ir sugedus; 
raštą, kurį skleidžia Romos bažnyčia, ir gerąjį raštą, tą, kuris 
gelbsti, kurį moka tikintieji ir kuris ateina tiesiai iš Dievo Sū- 
naus (III, 236; II, 504). 

B. Išsilavings elitas, mokantis šiek tiek lotyniškai, tačiau netu- 
rintis ypatingos charizmos. Panašiuose į Montaju kaimuose šis 
elitas gana gerai aprašytas tekstuose: Guljė (Goulier) (Arježas) 
toks žemdirbys Bernaras Frankas (Bernard Franc) (I, 352), kaip 
paprasčiausias valstietis, augina soras kartu yra ir raštininkas, 
lotynistas, kuriuo rūpinasi žemieji dvasininkai: „Vieną sekma- 
dienį, prieš ketverius metus, — pasakoja Raimonas Mježevilis 
(Miégeville) iš Guljė, — buvo ką tik pasibaigusios mišios Gulje 
Sv. Mykolo bažnyčioje. Pasilikau bažnyčioje, netoli altoriaus, drau- 
ge su Arno Ožje (Augier), Gijomu Segela (Seguela), Raimonu Siub- 

ra (Subra), Bernaru Marja (Maria) ir Bernaru Franku; visi jie iš 
Gulje. Tuomet Bernaras Frankas ir Arno Ožjė, kurie buvo rašti- 
ninkai, pradėjo kalbėtis lotyniškai; o mes, visi kiti, pasauliečiai, 
Jų vardus jau pasakiau, negalėjome suprasti, ką tiedu vienas ki- 
tam sakė. Staiga pasibaigus tam pokalbiui lotynų kalba Bernaras 
Frankas prakalbo mūsiškai: „Yra du dievai! Vienas geras. Kitas 
blogas. Tuomet mes pradėjome protestuoti...“ (I, 351). 

Matome, kad tokiam valstiečiui kaip Raimonas Mježevilis 
skirtumas lotynų kalba/vietinė kalba paprasčiausiai reiškė skir- 
tumą raštininkas/pasaulietis. Taip pat ir Aks lė Termose vieti- 
nis klebonas apylinkių kaimiečių laikomas sugebančiu rašyti 
(lotyniškai) vyskupui (II, 358); Montaju ta pati situacija buvo 
ir klebono Klergo bei po jo atėjusio, jį pakeitusio klebono Rai- 
mono Trilo (Trilh). 

C. Žemiau raštininkų, mokėjusių lotynų kalbą, kurie galė- 
jo būti ir patys paprasčiausi žemdirbiai, pastebimas kitas kul- 
tūros lygmuo: ypač išsilavinę pasauliečiai. Jie gebėdavo per- 
skaityti tekstą, tačiau tik su sąlyga, kad tai bus ne lotyniškai, o 
vietine oksitanų kalba rašytas tekstas. Šiuos žmones vadino si- 
ne litteris, neturinčiais raidžių (lotyniškų). Paprastų žmonių 
manymu, šių antrosios zonos raštingų žmonių prestižas aki- 
vaizdžiai buvo žemesnis už mokančiųjų lotynų kalbą. Kad tuo 
įsitikintume, užtenka paklausyti, kokiu išdidžiai maloningu 
stiliumi avių augintojas Raimonas Pjeras kalba apie buvusį au- 
déja Prada Tavernjė (II, 416; I, 100), kurį paskubomis įšven- 
tino į tobuluosius, neįsitikinus, ar jis turi tam pakankamai 
žinių: „Pjeras, Gijomas ir Žakas Otje, - sako Raimonas Pjeras, 
— yra išmintingi vyrai; daugelis žmonių labai juos myli. Dovanoti 
jiems dovanas — gerai tiems, kurie dovanoja. Taigi Otjė apipilti 
dovanomis ir jiems nieko netrūksta. O štai Pradas Tavernje nėra 
taip gerbiamas; jis nemoka raidžių; jis turi daug mažiau žinių ir 
daug mažiau draugų nei Otjé. Štai kodėl jis vargšas; jam irgi 
reikėtų padovanoti dovanų, drabužių, knygų ir viso kito...“ 


D. Paskutinė riba skiria kaime kelis vietine kalba rašančius 

asmenis nuo analfabetų, vulgum pecus, kurie yra reali kultūros 
dalis. Tačiau, atrodo, jiems nerūpi užgauta ar įžeista itin jaut- 
ri savimeilė, kuri rūpi virš šios žemutinės ribos esantiems žmo- 
nėms. Viską gerai pasvėrus, jie visi iš to paties pasaulio. 

Daugybė neraštingų žmonių kelia didelių problemų, sie- 
kiant skleisti knygose aptiktas idėjas. Montaju iš maždaug 250 
gyventojų žinau tik keturis, kurie tikrai raštingi. Pagalvokime 
apie tai, kad net pati pilies valdytojo žmona Beatričė yra ne- 
raštinga, ko jau nepasakysi apie jos dukteris: ji negali siųsti 
švelnių meilės laiškelių savo meilužiui, kuris pats skaito kny- 
gas; jai tenka perduoti žinutes per vaiką, kuris kalba burna, o 
galbūt net ir rankomis. 

Tokiomis sąlygomis nepaprastai svarbus tampa žodinis kny- 
gos teksto perdavimas žmonėms: iš dešimčių eretikų vakaro- 
nių Montaju ir kitur tik dvi aiškiai apibūdintos kaip praleistos 
su tobulaisiais, laikančiais rankose knygą (žr. aukščiau). Ki- 
toms vakaronėms būdingos „žodinės“ kalbos tikrąja šio žodžio 
prasme, kaip tik dabar laikas tai pasakyti: kalba katarai ir pa- 
prasti tikintieji, kalba jiems prijaučiantys, be jokių knygų skai- 
tymų. Dažniausiai Montaju knyga kaip materialus objektas 
reikalinga tam, kad būtų uždėta agonijos apimtam ligoniui 
ant galvos, paskutinėmis consolamentum akimirkomis. Arba (ne 
Montaju) knyga yra privilegijuotas objektas, virš kurio prisie- 
kia liudininkai, draugai ar sąmokslininkai“ . Iš tiesų daugiausia 
katariškasis gėris būdavo suvokiamas ne akimis, o ausimis: ar- 
ba gali, arba negali suprasti gerio. Tad labai svarbi yra regimoji 
ir girdimoji atmintis, puikiai Montaju gyventojų išlavinta, nes 
rašytinių archyvų nėra. Todėl ir pamokslai taip pat tokie svar- 


' Inkvizicija verčia prisiekti liudininkus ir kaltinamuosius uždėjus ranką ant Evan- 
gelijos (II, 358 ir kiti). Mieli homoseksualisto A. de Verniolio bičiuliai taip pat 
prisiekia, uždėję ranką ant vienos ar kitos šventos knygos (III, 14-50). Mažiau 
išsilavinę žmonės prisiekia, dėdami ranką ant galvos, ant duonos, virš vyno arba virš 


miltų. 

būs; ir iškalbos menas, kuris šiuose taip ilgai neraštingais išli- 
kusiuose Pietuose bus pagrindinė politinio ir religinio gyveni- 
mo vertybe. „Kai išgirdome kalbant tikinčiuosius, — sako Rai- 
monas Ruselis, Montaju pilies prižiūrėtojas, - nebegalėjome 
gyventi be jų (tai kaip narkotikai), liksime su jais visados“ (I, 
219). Faktas tas, kad Pjeras Otjé, kaip ir jo sūnus Žakas, turi 
angeliškos iškalbos dovaną, ir paliks prisiminimą apie save kaip 
apie nepaprastus oratorius, kur kas iškalbingesnius, jei tikėsi- 
me kaimiečiu ir piemeniu, už jų mokinį Gijomą Belibasta, 
kurio „iškalba “ pasirodys išties vidutiniška?. 

Taip pat galima prisiminti reikšmingą dialogą tarp Berna- 
ro Belibasto ir Pjero Mori, jie kalbasi apie šešerių metų Berna- 
dete, „mažąją sužadėtinę“, pažadėtą Mori, kai suaugs, jei jis 
norės prisijungti prie savo būsimo uošvio: 

— Jr iš kur jūs žinote, — klausia Pjeras, - kad Bernadete, kai 
suaugs, sugebės suprasti gėrį? 

— Mergaitės tėvas, — atsako Bernaras Belibastas, — ją taip gerai 
auklės, kad su Dievo pagalba ji sugebės suprasti gėrį (UI, 122). 

Pavyzdžiui, Gijomas Ostatsas persiėmė eretikų idėjomis, 
nes jam įtaką darė motina, kuri pati buvo prisiklausiusi ne- 
dviprasmiškos Pjero Otje propagandos (I, 203-204). Motina 
su sūnumi ilgus vakarus prie ugnies ar keliaudami į Karkasoną 
diskutavo apie katarų misionieriaus idėjas. Ir daugeliui kitų, 
pavyzdžiui, Žanui Pelisjė, Viuisanai Testanjer, padarė hetero- 
doksinę įtaką tai teta, tai motina, dar pritariant ir vyrui (I, 
461, 469; III, 86, 87). 

Iš esmės kultūrą retai perduoda vieni kitiems lygūs asme- 
nys; pavyzdžiui, jaunuolių grupė, jei tokia apskritai egzistavo 
Montaju. Egzistuoja esminė amžiaus privilegija ir teisė per- 
duoti kultūrinį palikimą, kuri gaunama tik sulaukus tam tikro 
amžiaus (taip pat įtakos turi ir aukštesnis socialinis statusas: 


* Žako Otje, angeliškos iškalbos, gražbylyste (II, 406); Pjero Otjė iškalba (II, 28- 
29); ir kitur, Belibasto vidutiniškas gebėjimas gražbyliauti. 

klebonas gali paveikti parapijietį, darbdavys — darbininką, pie- 
vos savininkas — pievos nuomininką ir t. t.). Visa vyresnioji 
karta tampa kolektyvine jaunesnės kartos „mokytoja“. 

Poveikį darantis vyresnio amžiaus žmogus gali būti tėvas, mo- 
tina ar teta; tačiau tai gali būti ir vyras, vyresnis pusbrolis ar tie- 
siog darbdavys. „Mano pusbrolis Raimonas Molanas (Maulen), — 
sako Pjeras Mori, — sutarė su (avių augintoju) Raimonu Pjeru, kad 
aš gyvensiu (kaip piemuo) pastarojo namuose, kad tas Raimonas 
Pieras galėtų įtikinti mane priimti eretikų tikėjimą“. Broliai Belo, 
jauni dar viengungiai vyrai, įtraukia į katarų veiklą savo „drau- 
gus“ (socii), jaunesnius už juos (penkiolikos-aštuoniolikos me- 
tų), pavyzdžiui, Pjerą Mori ir Gijomą Gilaberą. 

„Maždaug prieš dvidešimt metų, - pasakoja Raimonas iš Ero, 
iš Tinjako, — nusipirkau žolės ar šieno pievoje, kuri buvo netoli... 
Žiunako ir kuri priklausė Pjerui Rozi (Rauzi) iš Kosu (Cousson). 
Susitarėme susitikti tam tikrą dieną pievoje šienauti. Kai mes susi- 
tikome, jis — iš Kosu, aš — iš Tinjako, Pjeras Rozi pradėjo galąsti 
dalgį žolei pjauti. Ir galgsdamas tarė man: 

— Ar tu manai, kad Dievas ir Palaimintoji Marija, tai kažkas 
ypatinga? 

O aš jam atsakiau: 

— Taip, žinoma, tikiu. 

Tada Pjeras man pasake: 

— Dievas ir Palaimintoji Marija — tai matomas pasaulis ap- 
link mus, tai ką mes matome ir girdime. 

Kadangi Pjeras Rozi buvo vyresnis už mane, nusprendžiau, 
kad jis sako tiesą! Ir tuos septynerius ar dešimt metų buvau nuošir- 
džiai įsitikinęs, kad Dievas ir Mergelė Marija yra ne kas kita, 
kaip šis matomas pasaulis, kuris mus supa“. 

Taigi Raimonas iš Ero jau buvo įpratęs tikėti tuo, ką sako 
vyresni žmonės; vieną dieną jis saugojo mules su savo bendra- 
pavardžiu ir „bendrakaimiečiu“ Gijomu iš Ero, iš Tinjako, ku- 
ris nuginė vieną mulę ėsti jau didelių kviečių (buvo gegužės 
mėnuo), kiek tik norės. O tokiu kviečių grobstymu pasibaisė- 

jusiam Raimonui Gijomas pasakė: „Tai normalu, mule turi ge- 
rą sielą, kaip ir jos šeimininkas. Tad tuo geriau, jei ji paës kviečių, 
kuriuos valgo ir tas vyriškis! (II, 129). 

Tuo metu Raimonas veikiausiai buvo paauglys arba vaikas. 
„Patikėjau tuo, ką jis sakė, — vėliau pasakos jis. - Nes Gijomas iš 
Ero buvo vyresnis už mane“. 

Raimonas nebuvo kvailys. Jis buvo materialistas, nors nesuvo- 
kė, kad jis toks yra, ir manė, kad gyvulių sielos prilygsta žmonių 
sieloms, nes ir gyvuliai, ir žmonės visuomet buvo gyvos būtybės. 

Kultūrą jaunesniam perduoda vyresnis. Tai nekliudo naujo- 
vėms, tačiau jos tampa specifiskesnés, jas sunkiau įgyvendinti. 
Priešingas kelias, kai su kultūra susijusius dalykus, pavyzdžiui, 
sūnus galėtų perduoti tėvui ar motinai, atrodo sunkus. Jau pasa- 
kojau Žanos Befe, atsivertusios į katalikybę Katalonijoje, istoriją. 
Jos motina Emersanda, sena valstieté albigietė iš Montaju, visiš- 
kai nesupranta savo dukters. Kataré motina ir katalikė dukra net- 
gi mušasi. Net jei sūnus tampa dvasininku, taigi aukštesnio kul- 
tūrinio lygmens atstovu, jo poveikis kaime pasilikusiems tėvams 
žemdirbiams labai jau ribotas. , Vieng šventės dieną, — pasakoja 
Gijemetė Klerg", — stovėjau kaimo aikštėje su dukrele ant ran- 
ky... Prie mano tėvo namų, ten, kur prie namo prisišliejusi avide, 
stovėjo Gijomas Žanas, Pjero Žano iš Prado žmona ir mano mo- 
tinos sesuo. Ji mane pasišaukė ir taré man: 

— Norėjau pasikalbėti su savo broliu Pradu Tavernjė (tobu- 
luoju)... Eretikai ir tikintieji gelbsti sielas... O kunigai persekioja 
tikinčiuosius. 

Ir mano teta pridūrė: 

— Jei mano sūnus Pjeras Pradas, kunigas, dabar gyvenantis 
Žuku (Joucou)", sužinotų, kad buvau čia atėjusi pasikalbėti su 
Pradu Tavernjė, jis nebenorėtų né akyse manęs matyti, nei dar ką 
nors gera man padaryti. 


" L335 — 336 
Žuku — vietovė dabartiniame Ode. 

„Tr iš tiesų, — baigia pasakoti Gijemetė Klerg, — kunigas Pje- 
ras Pradas veliau atsigabeno pas save į Žuku motiną Gijemetę 
Žaną, kur ji tr baigė savo gyvenimą. Kunigas taip elgėsi todėl, kad 
puikiai suprato, jog kitaip jo motina taps eretike”. 

Gijemetės Žan atveju sūnaus kunigo įtaka veiksminga tik 
todėl, kad ji priversta gyventi kartu; motinos visiškai neveikia 
intelektiniai jos palikuonio sugebėjimai: Pjeras Pradas turi veikti 
jėga. 

O Raimonui iš Labura, Kjė gyvulių augintojui valstiečiui, 
sūnus kunigas apskritai nedaro jokios įtakos. Su katarais turė- 
jęs reikalų Raimonas aršiai nusiteikęs prieš dvasininkus: turi 
tam konkrečių priežasčių, nes privalo už savo avis mokėti de- 
šimtinės mokestį, kurio jis nekenčia. Šis antiklerikalas turi sū- 
nų, pasirinkusį dvasininko karjerą, o dėl to tėvas tikrai nepra- 
dėjo jo dar labiau mylėti: „Norėčiau, kad visi dvasininkai išmir- 
ty, — rėkia dėl dešimtinių įniršęs Raimonas, — ír mano sūnus 
irgi, nes jis kunigas. 

Menka sūnų, net tapusių dvasininkais, įtaka gimdytojams 
tuo reikšmingesnė, kad Aukštutiniame Arježe paprastai para- 
pijos ir presbiterijos, nors papročiai dar nėra visiškai susifor- 
mavę, yra vos ne intelektiniai centrai (antropologine prasme). 
Stipresnė yra taisyklė, pagal kurią galima tik vienos krypties 
įtaka: tėvas — sūnus. Senas kataras Ponsas Klergas taip pat ne- 
sileidžia įtikinamas prokatalikiškų sūnaus, klebono Pjero, pa- 
žiūrų. Senas tėvas kartais gali senatvėje patirti sūnų priespau- 
da". Tačiau jis nesutinka priimti jų pažiūras, jei šios skiriasi 
nuo jo paties pažiūrų. Valstiečiai vyrai dar gali leistis vedžioja- 
mi už nosies žmonų ar uošvių“. Tačiau niekuomet sūnų“. 


„II, 328. 
„Zr. XIII skyrių. 
l Zr. XIV skyrių (consolamentum suteikimas G. Gilaberui). 
Kartų konfliktai, kuriuos norime pabrėžti, daugiausia susiję su tėvais ir motinomis, 
kurie išlieka katarai ir atsisako klausyti vaikų, sugrįžusių į katalikybės glėbį. 

Be jokios abejonės, atpazjstame autoritarinius Arježo do- 
mus tėvus, išsaugančius visišką senosios kartos (tėvo, ir, jei jo 
nebėra, motinos) valdžią jaunajai kartai (sūnums ir dukterims). 
Ir ar tik ne dėl šios priežasties, nekalbant apie bet kokį talentą, 
Otje propaganda susilaukė tokios sėkmės? Aks lė Termų kata- 
rai misionieriai nėra jaunikaičiai, trokštantys perduoti savo ti- 
kėjimą savo bendraamžiams ar kur kas vyresniems žmonėms. 
Trise - Pjeras, Gijomas (broliai) ir Žakas (Pjero sūnus) Otjė — 
yra prestižinė klajojanti brolija domus jie keliauja iš vienos vie- 
tos į kitą, kad atverstų kitus domus, ne tokius žymius, tačiau 
žinančius savo teises. Atsivertimo procesas vyksta palengva, nuo 
vienų galingų namų iki kitų; o subordinacijos principas — nuo 
tevo iki sūnaus, nuo jaunesnio iki vyresnio — išlieka nepakitęs. 

Taigi Montaju kultüra kuriama ir perduodama hierarchi- 
nių vietinės bendruomenės struktūrų; knygos ir raštas nedaro 
beveik jokio poveikio. 

Tulūzoje ir kituose dideliuose Oksitanijos miestuose nuo 
XIV amžiaus egzistavo daugybė brolijų, savo veiklą sutelkusių 
į paslaugas, profesijas, šventųjų kultą. Miestuose kovingas el- 
getaujančių ordinų judėjimas darė įtaką brolijų veiklos integ- 
racijai į visuomeninį gyvenimą. Tačiau Montaju mažųjų bro- 
lių įtaka nejuntama: ji juntama šiaurėje, žemumose, toli nuo 
geltonųjų kryžių kaimo; ir pietuose, Katalonijos miesteliuose, 
tokiuose kaip Piuigserda. Ajono kraštą ji pasiekdavo retai. Zi- 
noma, klebonas šiaip ne taip atlikdavo dalį jam, kaip dvasinin- 
ko profesijos atstovui, priklausančio darbo; „sakramentų krau- 
tuvėlė“ veikė; tačiau klebonas buvo per daug užsiėmęs nepro- 
fesine veikla su gražosiomis parapijietėmis, kad jam užtektų 
laiko rūpintis religinių brolijų veikla jo parapijoje. Taip pat 
nėra nuorodų, kad kaimyninių parapijų klebonai, nors dir- 
bantys rimčiau ir ne tokios ryškios asmenybės kaip Klergas, 
būrų rūpinęsi brolijų veikla kituose Aukštutinio Arježo kai- 

muose. Beje, klebonai šioje srityje nuveikė daug mažiau nei 
elgetaujantys vienuoliai, kurie visai neužklysdavo į mūsų kal- 
nus. Ir vėl, gal dėl šios organizacinės tuštumos, kurią pasku- 
bėjo užpildyti albigiečių erezija, pagrindinė socialinė struk- 
tūra (bet nevienintelė) turėjo tapti domus. O domus dieno- 
tvarkėje — vakaronės. 

Iš pradžių pateiksime konkretų vienos tokio pobūdžio va- 
karonės pavyzdį: ji vyko Asku, prie Aks lė Termų. Dėl valstie- 
tiškos ir slaptai katariskos atmosferos vakaronė nepaprastai pa- 
naši į tokias pačias vakarones — apie kurias mes turime kur kas 
mažiau žinių — Montaju kaime: vieną vakarą Raimonui Sikrui 
iš Asku kaimo išties pavyko rimtai susikivirčyti su žmona, ku- 
rią jis išvadino „sena kiaule“. Paskui Sikras apsiramino ir išėjo 
iš namų užmesti akį į gyvulius. Taigi jis eina pro Žano Pjero 
Amjelio namus: šis (domus šeimininkas?) gyvena juose su savo 
motina Riksanda Amjel (ji prieš šešerius metus su savo vyru 
Pjeru Amjeliu buvo palikusi kaimą: tokį išvykimą pikti liežu- 
viai aiškino tuo, kad Pjeras sirgo raupsais; ar, jei tikėsime kitais 
pasakojimais, todėl, kad abu buvo eretikai. Vis dėlto po kurio 
laiko Riksanda sugrįžo viena ir nuo tada sūnaus namuose gy- 
veno be vyro. Pjeras Amjelis dingo: niekas nežinojo, nei kur, 
nei kodel). 

Taigi priėjęs Amjelio domus Raimonas Sikras pastebi de- 
gančias šviesas: matyt, jos skirtos vakarotojams, o Sikras į vaka- 
ronę pakviestas nebuvo. Smalsumo apimtas jis atidaro duris, 
tačiau įžiūrėti Amjelio svečių negali, nes nuo stogo iki grindų 
pakabinta storo audeklo užuolaida. Sikras vis tiek įeina. Ka- 
dangi jo niekas nepastebi, jis netaktiškai klausosi, apie ką kal- 
bama. Tuo metu kalbama apie valgį, konkrečiai - duoną. 

— Bijau, — sako susikuklinusi Riksanda Amjel, — kad duo- 
na, kurią jums iškepiau, jums nepatiko. Mes, kalnų moterys, ne- 
turime gerų rėčių. Ir net nemokame užminkyti geros duonos! 

— Ką jūs, — atsako nepažįstamas svetys, — jūsų duona labai 
skani. 

— Esu labai laiminga, kad mano duona jums patiko, — paten- 
kinta sako Riksanda. 

Raimono Sikro smalsumui nėra galo. Jis nori sužinoti, kas 
tie žmonės, vakarojantys pas Amjelius. Tai, ką padarys Rai- 
monas Sikras, mums geriau nei pati ilgiausia kalba parodys, 
kokia trapi ta valstietiška trobelė, kurioje buvo vakarojama. „Nu- 
ėjau, — pasakoja Sikras, — į namo kampą, prie pagrindinių durų. 
Ir galva pakeliau vieną to namo stogo šlaitą. Stengiausi nesuga- 
dinti stogo dangos. Tuomet pamačiau (virtuvėje) du ant suolo 
sėdinčius vyrus. Jie sėdėjo veidu į ugnį, nugara į mane. Galvas 
buvo apsidengę gobtuvais, 0 jų veidų matyti negalėjau. 

— Sitas sūris labai skanus, — tarė vienas (tuo metu pokalbis 
buvo pakrypęs nuo duonos prie sūrio). 

— Mes kalnuose gaminame labai skanius sūrius, — surizikuoja 
pasakyti Žanas Pjeras Amjelis. 

— Ne, - atsako jo pašnekovas, gal ne visai mandagiai. — Or- 
liu ir Merano kalnuose sūriai geresni. 

Kadangi apie sūrius ilgai nešnekėsi, kitas nepažįstamasis 
mėlynu gobtuvu griebiasi „žuvų“ temos. Ir tęsia pokalbį: 

— Jūsų žuvys, kuriomis mus pavaišinote, skanios kaip ir jūsų 
sūriai! Tikrai skanios žuvys! 

— Taip, iš tiesų, — pasinaudojęs proga atsako pirmasis mėly- 
nas gobtuvas, — šios žuvys geresnės ir sveikesnės nei tos, kurias 
paprastai valgau Asku ar Orliu slėniuose“. 

— Tas, kuris man atsiuntė šias žuvis, tikrai padarė gerą darbą, 
— įsiterpia Riksanda, puiki virėja, paruošusi įvairių patiekalų 
vieno vakaro svečiams. — O Gajarda iš Asku man irgi buvo labai 
maloni. Ji paruošė aliejaus žuvims. Slapta paruošė man to alie- 
jaus, ir labai bijojo! Ta moteris tikrai labai gera; geresnė už kitas 
kaimo moteris. Bet ji taip bijo savo vyro. 

— Toji Gajarda drąsi moteris, — sako vienas iš mėlynųjų gob- 


“ II, 366. Apie upėtakių žūklę, svarbią Aukštutinio Arježo slėnių veiklą, ir apie žvejį 
Arno Pikjė žr. III, 497 ir III, 253-295. Žr. taip pat Bonassie, II, p. 109. 

tuvų. — Tik jos vyras — apgailétinas valstietis, dederviniuotas, šven- 
teiva ir nupjautaausis. 

— Gajardos vyras šaunus žmogus, — sako Riksanda. — Su juo 
malonu paplepeti. Jis geras kaimynas: nepridaro žalos kitų pasé- 
liams, ir nenori, kad ir jam kas kenktų. 

Tyla. Kad nebūtų nejauku, iš taurių geriamas šeimininkės 
vynas. Netikėtai pokalbis pakrypsta aukštesne linkme: apie vie- 
tines bažnyčios ir parapijos problemas. 

Pirmasis gobtuvas: 

— Būtų gerai, kad Asku ir Sorža žmonės turėtų bažnyčią. Tuo- 
met jiems nereikėtų keliauti į Aks lė Termas. 

Antrasis gobtuvas: 

— Ne, nesutinku. Geriau jau Asku žmonės tegul eina į Akso baž- 
nyčią. Nes kitaip padidėtų išlaidos. Vis delto Akso ir kitų vietų kuni- 
gai nemoko Asku gyventojų, nors turėtų tai daryti. Jie duoda jiems 
žolės, kaip piemuo savo avims, kai surenka jas į vieną krūvą. 

Pirmasis gobtuvas: 

— Klebonai labai mažai moko paprastus žmones. Nė pusės gy- 
ventojų (kaimo) nebūna, kai jie sako pamokslus, 0 ir tie nieko 
nesupranta, ką tie klebonai šneka... 

Nežinome, apie ką buvo kalbama vėliau. Po penkiolikos 
metų Raimonas Sikras nebeprisimins; jis greitai paliko savo 
stebėjimo postą ir nuėjo pasirūpinti savo avimis (II, 367). Vis 
dėlto norėjau atpasakoti beveik visą vieno vakaro pokalbį, nes 
jis mums atspindi, kokie galėjo būti Montaju ar kur kitur va- 
karojimai: maistas yra vertinamas. O du gobtuvai, Amjelių šei- 
mos svečiai, yra, tai net nekėlė abejonių, katarų misionieriai. 
Vienas jų — notaras Pjeras Otje: Aks lė Termų notaras puikiai 
pažįsta žmones ir papročius. Jis irgi truputį valstietis, nes rū- 
pinasi ar ką nors samdo rūpintis savo galvijų banda. Šiam jau- 
čių varovui nieko nereiškia įsiterpti į paprastų žmonių pokal- 
bius ir veliau pakreipti temą antiklerikališka linkme. Jo many- 
mu, taip turėtų prasidėti visi katary pamokslai. 

Montaju kaime ir tarp Montaju pabėgėlių kituose kraštuo- 

se vakaroniy metu tokio pobūdžio pamokomos kalbos dažnos, 
su ceremonijomis. Mažoji katarų kolonija Katalonijoje iš tiesų 
yra Montaju ir Kubjero metastazé kitoje Pirėnų kalnų pusėje, 
pietuose. Valstiečiai ir amatininkai daug bendrauja tarpusavy- 
je šioje „kolonijoje“ įvairiu dienos metu: pietūs, vakarienės, 
užkandžiavimas rytais, puotos su dvylika ar penkiolika svečių 
suteikia progą kalboms, turinčioms ir ideologinį atspalvį. Ne- 
reikia ypatingos priežasties, kad būtų nukabinamas kumpis, 
einama į turgų žuvų, jei ateis tobulasis vegetaras. Veliau, apsi- 
rūpinus gardžiu maistu, moteris valo žuvis, o svečiai pasisuka į 
Belibastą ir jo prašo: 

— Kalbą! Gerą kalbą! 

Vakarienė — tai pats svarbiausias metas, jam laikomi ir gar- 
džiausi valgiai. Kaip ir Kristus, pasilikęs gero vyno vestuvėms Ka- 
noje. „Suvalgėme pačią mažiausią žuvį, — pasakoja Arno Sikras (II, 
37). — Ir eretikas (Belibastas) sako Pjerui ir Gijemetei Mori: 

— Palikite pačią didžiausią žuvį vakarienei, kai prie mūsų pri- 
sijungs Arno ir Žanas Mori, Gijemetės sūnūs, bei kitas Pjeras Mo- 
ri, jos brolis...“ 

Kitą vakarą piemens brolis Žanas Mori ant peties atsinešė 
negyvą avele, kurią jis pavogė, susitikimo per vakarienę pas 
Gijemetę Mori proga... 

Po vakarienės (šeimininkės, buvusios Montaju gyventojos, 
ostalyje) San Mateo prasideda ilgi kaimiečių vakarojimai prie 
ugnies; juose dalyvauja, kai nesaugo bandos, abu šeimininkės 
sūnūs, draugai ir giminės, tarp kurių ir Pjeras Mori. Prie ma- 
žos kompanijos prisijungia ir pakeleiviai tobulieji, įkaušę kle- 
bonai su žmonomis, vargšai elgetos, Gijemetės pasamdytos vil- 
noms karšti moterys, dirbančios jos pastatytoje vilnų karšimo 
dirbtuvėlėje. Naujai atėjusieji atsineša vyno, kad į juos būtų 
žiūrima su pagarba (II, 24). 

Vakarinės diskusijos tarp šių įvairių žmonių taip pat įvai- 
rios. Kai visi susirinkusieji patikimi, kalbama apie ereziją; apie 
kitus dalykus, kai apie ereziją kalbėti nesinori arba jei yra sve- 

tima ausis, galinti įsiminti pokalbius. Taigi vakarojimų metu 
prisimenama tai senieji katarų kovotojai, tai kokie apsukresnės 
mai nužudyti kokį išdaviką ar kokią negerą merginą kaip Žana 
Befe, ar tiesiog kalbama apie sūnaus vedybų problemas, svei- 
karą, burtų nuėmimą nuo bandos ir ką kita. Vakarojimas trunka 
iki to meto, kai uždengiamos žarijos; tačiau didžiausi neišse- 
miamų pokalbių mėgėjai gali kalbėtis iki gaidžių giedojimo 
(III, 208). Tačiau ne tokie drąsūs vakarotojai žino, kad ryto- 
jaus dieną jiems reikės keltis prieš aušrą ir eiti prie bandos; tad 
jie jau seniai nuėję miegoti po du ar tris į vieną lovą, kurios 
neužimtos namuose, toje pačioje patalynėje. 

Regioninius vakarojimų papročius Montaju ir kituose Odo 
ir Aukštutinio Arježo kaimuose aptinkame ne kur kitur, o pa- 
čiuose namuose. Belo domus (I, 319 ir kiti) Otjé, dažnų jų 
apsilankymų šiose vietose proga, surengė ne vieną vakaronę, 
pasitelkę visą savo iškalbingumą: jie sėdėdavo kartu su svečiais 
ant kelių suolų aplink ugnį. Pjero Mori tėvų namuose taip pat 
rengiami smagūs vakarėliai: kartu su savo gausiais vaikais jie 
1304 ir 1305 metais švenčia Kalėdas (III, 147 ir 451). Arke, 
ten, kur aukščiau jau Montaju gyvuliai nevaromi, pas Raimo- 
ną Pjerą šeimininko virtuvėje vakarienės susirenka daug sve- 
čių, Pjeras Mori irgi; po šios vakarienės prasidės diskusijos, 
kuriose dalyvaus ir tobulasis (III, 122, 124). Kubjere pas Be- 
libastą į turtingų žemdirbių vakarienę be ceremonijų ateina ir 
metras Pjeras Žiraras, Narbono arkivyskupo teisininkas (III, 
139), ar veikiau jis ateina visiškai paprastai, kam tas žodis ce- 
remonijos, į aplinką, kurioje visi, maži ir dideli, kalba tuo pa- 
čiu dialektu tame pačiame etniniame regione; į aplinką, ku- 
rioje socialinis skirtumas, dar kartą kartoju, kur kas mažiau 
svarbus nei bus mūsų dienomis tarp kaimo ir miesto. Taigi po 
šios vakarienės pas Belibastą bus vakarojama su eretiku; metras 
Žiraras, svečių nuomone, pakankamai erezija nekvepia: taigi 
jis subtiliai po valgio kviečiamas eiti gulti į paruoštą lovą. 


326 


Montaju geriausiai apibūdino valstiečių vakarojimus Ža- 
nas Mori, piemens Mori brolis” . Šie vakariniai susirinkimai 
pagerbiami kokio tikinčiojo apsilankymu; dalyviai dėl jų bus 
tardomi inkvizicijos; be to, jie sąlygiškai banalūs, taigi tipingi. 
Iškilmingų sutikimų juose nebūdavo. 1323 metais Žanas Mori 
turi progą papasakoti apie dvi vakarienes, po kurių buvo vaka- 
rojama, ir kurios buvo surengtos jo namuose maždaug 1307- 
1308 metais geltonųjų kryžių kaime. Pirmame susitikime da- 
lyvavo Žano tėvas ir motina, keturi jo broliai - Pjeras, Arno, 
Bernaras ir Gijomas (jie visi, Žanas irgi, anksčiau ar vėliau „pa- 
ragaus“ kalėjimo). Taip pat dalyvavo abi Žano Mori seserys 
Gijemete ir Raimonda, kurioms bus lemta ištekėti labai jau- 
noms, vienai — Larok d'Olmese, kitai — Montaju. Be jų, dar 
buvo du tobulieji, Filipas d’Alajrakas ir Raimonas Foras iš Ru- 
sijono. Jie atvyko vos prasidėjus vakarėliui (toks buvo tikinčių- 
jų elgesio modelis, propagandą jie skleisdavo mažame ratelyje 
tarp „domus gyventojų“, dalyvaujant vienos, daugiausia dvie- 
jų šeimų nariams). 

Pačiam Žanui Mori tuo metu buvo dvylika metų; jis jau 
ganė tėvo avis; atėjo į virtuvę, kai visi jau buvo susirinkę. Vaka- 
rienės metu tik suaugę šeimos vyrai, tai yra tėvas ir vyriausias 
sūnus Gijomas, atsisėdo prie stalo su tobulaisiais. Motina ir 
dukros visiems patarnavo. Na, o jauni sūnūs valgė atsisėdę kam- 
pe prie ugnies; jie pagarbiai valgė duoną (veikiausiai eretikų 
palaimintą), kurios tėvas retkarčiais jiems paduodavo. Dviem 
tobuliesiems patiekė gana kuklų maistą, kepaliukus duonos ir 
kopūstų su aliejumi. Po vakarienės vyrai susėdo ant suolo; šei- 
mos motina (nešvari būtybė, nes moteris) įsitaisė ant kito suo- 
lo, kad nesuteprų tobulųjų. Vaikai nuėjo miegoti anksti ir pa- 
liko suaugusiuosius rimtiems vakarojimo pašnekesiams (šioje 
vietoje galime paminėti vieną iš Montaju auklėjimo trūkumų; 
jaunuolių ir vaikų auklėjimu jėzuitų koledžuose bus rūpina- 


“II, 469 ir toliau. 

masi, o žinant, kad Montaju auklėjamasis darbas vyksta vaka- 
rojimų metu, vaikai paliekami nuošalyje). Jei kalbėsime apie 
vakarienės pabaigą, kai Žanas Mori dar nebuvo nuėjęs miego- 
ti, iš pradžių kalbėjo vien Žano tėvas, vėliau pradėjo kalbėti 
tikintysis Filipas d'Alajrakas. Tobulasis yra tarsi didysis bro- 
lis, — jis daugiau pamokslauja nei klausosi savo valstietiškos 
auditorijos. 

Kitas vakaras vėl pas Mori tėvą Montaju buvo panašus į ką 
tik aprašytąjį (II, 469—471). Tai buvo sausio mėnesį, tais me- 
tais gausiai snigo. Veikėjai vėl tie patys: vėl pro šalį keliaujan- 
tis Filipas d'Alajrakas ir mūsų Žanas Mori, kaip įprasta sugrį- 
žęs po kasdienės avių priežiūros. Diskriminacija dėl sėdėjimo 
tokia pati: tobulasis Filipas, Mori tėvas ir Mori vyriausias sū- 
nus bei kaimynas Gijomas Belo, palydėjęs per sniegą eretiką į 
šiuos namus, valgo prie stalo. Tuo pat metu jaunieji sūnūs, 
motina ir dukterys valgo ir šildosi prie ugnies. Nuo stalo prie 
ugniakuro įsitaisiusiems jaunuoliams retkarčiais paduodama 
Filipo palaimintos duonos. 

Šios vakaronės nekelia jokių apšvietimo problemų, nes ug- 
niakuras skleidžia šviesą. Tik kituose kambariuose reikia švie- 
sos — menulio spindulių, deglo arba žvakės — naktinėms ereti- 
kų apeigoms (I, 436-437). Na, o šildomas tik pagrindinis 
kambarys; virtuvės ugnis iki Sekminių gali šildyti tik pačius 
plepiausius vakarotojus (III, 99). 

Nuo ugnies iki vyno — vienas žingsnis. Jis greitai Zengia- 
mas, bent jau tuose kaimuose, kurie nėra pernelyg nutolę nuo 
žemutinio regiono vynuogienojų. Montaju šiuo atžvilgiu nėra 
įsikūręs geroje vietoje; kaimas labai aukštai. Vietiniai geria van- 
denį. Na, o jei kalbėsime apie vyną, tai — vyrų gėrimas; mote- 
rys, ypač jaunos merginos, demonstratyviai išgeria tik indelį. 
O šiaip jau dažnai kartais net nekyla klausimas, ar joms ap- 
skritai pasiūlyti... Vis dėlto mieste bei Katalonijos diasporoje, 
regionuose, kur pilna vynuogienojų, viskas paprasčiau; mielai 
einama (paprastai vyrai) į vietinę smuklę nusipirkti butelį ir 

pasimėgauti vynu (II, 29, 33), kai reikia pasikalbėti su draugu 
ar atšvęsti draugystę. Kalniečių vakarojimai niekuomet nevirs- 
ta girtavimu. „Registre“ yra duomenų tik apie kelis pavienius 
girtumo atvejus mieste. Jie gali būti ir apsimestiniai!*. 

Vynas yra tik priedas; vakarojant svarbiausia pagerbti žo- 
džio kultą. Ne kiekvienas gali kalbeti į valias. Tų laikų Arježo 
valstiečiai ypač jautrūs Viduržemio iškalbos menui; kaip tikri 
žinovai jie veikiau žavisi iškalba nei patys praktikuoja. Kai ap- 
linkui ugnį susėdę žmonės reikalauja Kalbą! Gerą kalbą!, Beli- 
bastas visuomet yra ten, bent jau Katalonijoje, kad tartų svar- 
biausią žodį arba išaiškinų vieną ar kitą mitą. Ir vis dėlto Pjeras 
Mori pastebi, ir ne be pykčio, kad tas šventas žmogus, paly- 
ginti su Pjeru ir Žaku Otjé, yra gana vidutiniškas oratorius. Po 
geros vakarienės, suvalgius žuvis, jei nebūna tobulojo, kuris 
galėtų pasakyti kalbą, Gijemetė Mori ir jos svečiai kartais pasi- 
suka į Montaju piemenį ir meiliai jo prašo: „Nagi, Pjerai, kal- 
ba, gerą kalbą! (IIL, 180). Tačiau Mori niekuomet nesutinka, 
nes jis nemano esąs tikras žodžio meistras: 

— Jūs žinote, kad nesu oratorius. Nemoku tų gražių pamokslų, 
— sako jis vietoj prakalbos. 


*x*kk 


Išties gilus penkių vienos, ar nebūtinai, šeimos žmonių gru- 
pės mokymas nėra amatininkų ir valstiečių privilegija. Kaime 
ir klebonai rengia savas, tik tarp dvasininkų, vakarones, kurių 
metu karštai ginčijasi dėl ideologinių dalykų. Pas amžinąjį Žiu- 
nako vikarą Amjelį iš Rivo praleisti vakaro prie ugnelės iš įvai- 
rių kaimų susirenka pasauliečiai ir dvasininkai; jie kalba apie 
viską ir apie nieką; progai pasitaikius, jiems tenka ginti ir te- 
zes, išdėstytas vienoje „pamokslų“ knygoje apie kūno iš numi- 
rusiųjų prisikėlimą. Dvasininkai diskutuoja, būna nuomonių 


bi Apsimestinis Arno Sikro girtumas (III, 209); girtavimo atvejai Pamjė „išpažinčių“ 
metu (III, 14-50). 

už ir prieš, apie tai, ar išgyvens žmonės po Paskutinio teismo 
dienos. Žiunako klebono tarnaitė Alazaisa drąsiai dalyvauja šiose 
žodžių varžybose: socialinis skirtumas tarp šeimininko ir tar- 
naitės vakaronės metu veik visai išnyksta, kad ir koks nenunei- 
giamas būtų atstumas tarp jų ekonominio ir socialinio statu- 
so. Neužmirškime, kad esame pasaulyje, kuriame vienas ir tas 
pats kambarys yra ir virtuvė, ir valgomasis, ir salonas, ir vaka- 
ronių kambarys. 

XVI SKYRIUS 


Motery, vyrų, jaunimo 
bendravimo būdai 


Moterys. Nekyla abejonių, kad moterys nesiburia į kokias nors 
bendruomenes (net į itin ypatingas šiuo požiūriu religines mote- 
rų bendruomenes. Pusiau vienuoliško ar vienuoliško gyvenimo 
būdo moterų arba varpų skambintojų randu tik pačiame Ajono 
krašto žemupyje: Taraskone, Arježo ir Vikdeso santakoje. Vie- 
nuolės Bruna de Montel (Brune de Montels) ir Mari priklauso 
Savaro Švč. Mergelės bažnyčiai. Šaunios merginos rūpinasi šven- 
tikais ar pro šalį keliaujančiais tariamais šventikais: siūlo jiems 
ypatingų Sabarteso patiekalų; jos griežtos valstiečiams, kurie bu- 
vo ekskomunikuoti dėl nemokety dešimtinių: jiems šios švento- 
vės durys užrakintos. Negalima teigti, kad šios dvi malonios mo- 
terys pačios vienos sudarytų „vienuolyną“!). 

Realus ar tik tariamas moterų socialinių „organizacijų“ ne- 
buvimas truks ilgą laiką: net XVIII a. Provanso kaimuose, ku- 
riuose bus pilna klubų, kavinių, socialinio gyvenimo plėtra 
bus skirta beveik vien tik stipriajai lyčiai. Moterys, drįstu pa- 
sakyti, liks „už socialinio gyvenimo borto“ ar bent jau ką nors 
darys „neformaliai“: „neformaliai“ nereiškia visiškos izoliaci- 
jos. XIV amžiuje net Aukštutinio Arježo kaimuose egzistuoja 
tam tikra miglota moterų bendruomenės samprata, žinoma, 
turinti antivyriškumo atspalvį: „Gajarda iš Asku būtų geriausia 
ir drąsiausia moteris visame kaime, - sako Riksanda Amjel iš 
Asku, — jei ji taip nebijotų savo vyro“ (II, 366-367). Vis delto 
svarbesni už šį neryškų priklausymo tam tikrai bendruomenei 
įspūdį yra draugystės ryšiai, kurie pačiame kaime sieja kelias 


"II, 316 ir III, 33. Žr. taip pat „beging“, pas kurią Kastelnodari (Castelnaudary) 
kuriam laikui apsistojo Blanša Marti iš Žiunako (III, 285). 


331 


mažas įtakingų moterų grupeles: jau minėjau, kad didelis in- 
tymumas ir valstietiškas „familiarumas“ egzistuoja Montaju 
de jure ir de facto tarp trijų matriarchiy — Mangardos Klerg, 
Gijemetės ,Belotes“ ir Na Rokos (I, 326, 328). Kaime šios 
pasiturinčios moterys, viršesnės ir vadovaujančios grupės at- 
stovės, lankosi viena pas kitą; kartu šildosi saulėje, susėdusios 
prie Klergų domus rūsio durų; siunčia viena kitai siuntinius, 
kai kurią nors laikinai suima inkvizicija (I, 229). Kovingosios 
draugės yra pats kiečiausias moteriškojo albigiečių tikėjimo 
Montaju branduolys; o kitos moterys, kurioms erezija padarė 
poveikį (iš viso jų yra apie dešimt), kaime buvo tiesiog besąly- 
giškos šio proceso pasekėjos: neypatingai tikinčios eretikų idė- 
jomis jos pakluso, nusileido „nuoširdiems tėvų norams“ ar drau- 
giškų domus, jau užsikrėtusių erezija, įtakai. 

Minėta trijulė Montaju vis dėlto nėra vienintelė karštų drau- 
gių eretikių grupė; susiformuoja analogiškas ketvertukas, nors 
gal ne tokia tvirtas savo įsitikinimais: Gozja Klerg, Gijemetė- 
„Morin“, Gijemete-„Benetė“ ir Sibilė For; jos - Montaju žem- 
dirbių ir gyvulių augintojų žmonos, atstovaujančios „viduti- 
nei“ ir „vidutinei-žemesniajai“ klasei, kuri sudaro kaimo ben- 
druomenės pagrindą. Visos keturios didelės draugés*. Prie 
draugystės ryšių prisideda galiausiai ir bičiuliški kaimo kūmų 
ryšiai: kūmų būrys jau XIV a. buvo tikras faktas?. 

Šie įvairialypiai ir neformalūs moteriški ryšiai egzistavo ir 
pavyzdžiui, kuo geriausių ketinimų kupinas Pjeras Orjė Aukš- 
tutiniame Arježe turi (tikslams, kurie jam atrodo reikalingi) 
draugių ir eretikams prijaučiančių moterų būrelį; pagal Sibilės 


“III, 67-68 ir III, 71. Toji Gijemetė -„Morin“ yra mūsų Gijemetė Mori, tik čia apie 
4 kalbama kaip apie gyvenančią Montaju, prieš pasitraukimą į Kataloniją. 

II, 224: pavyzdžiui, Mangarda Klerg yra Gijemetės Belo kūma. Taip pat reikia 
pasakyti, kad Beatričė de Planisolyra Mangardos sūnaus klebono Klergo kūma. Taip 
atsiranda dvigubi ryšiai tarp buvusios pilies valdytojo žmonos ir katarų matriarchiy 
klano (I, 253). 

Pjer liudijimą, tarp jų yra (sąrašas neišsamus) viena ištekėjusi 
moteris ir jauna mergina iš Aks lė Termų (II, 425). Na, o 
Gijomas Orjė specializuojasi slaptų pamokslų srityje, juos or- 
ganizuoja viena ar kita moterų grupė Montaju ir Žiunake (I, 
477; III, 68-69, 273). 

Bendravimas tarp moterų nepaiso socialinių klasių skirtu- 
mo, ypač kaimiškose parapijose; jei nenori likti visiškai izo- 
liuota, buvusiai pilies valdytojo žmonai Beatričei de Planisol iš 
tiesų nelieka nieko kito, kaip lankytis pas vietines moteris; ta- 
čiau jai tai tikrai ne prievarta. Dalu geltonųjų kryžių kaimo 
pilies valdytojo žmona turi bent penkias geras drauges, ku- 
rioms ji gali patikėti savo paslaptis“. Atrodo, visos jos ištekėju- 
sios, valstietės, prasčiokės, gal net paprastos tarnaitės. (Tarnai- 
tèms, kurios gali miegoti šeimininkės kambaryje, patikimos 
jos meilės paslaptys; jos tarsi duenjos, tarsi tarpininkės, jos 
žino daug ką, ko vyras neturi žinoti. Jei jos jaučia simpatiją 
kokiam nors asmeniui, mielai jam papasakoja namų, kuriuose 
tarnauja, paslaptis; jos — informacijos perdavimo sistemos rams- 
tis, vienas iš „žemyn“ perduodamos kultūros kanalų kaime). 

Tuo laiku, kai gyveno Montaju, o vėliau Prade, Beatričė 
mielai keliaudavo iki Kosu ir Žiunako. Lankė po gimdymo 
atsigaunančią seserį; taip pat susitikdavo su Raimonda iš Liu- 
zenako, kuri glausdavo ją prie širdies ar bučiuodavo, nes buvo jos 
giminaitė (I, 237-238). Tačiau Beatričės draugų ratas buvo 
dar platesnis: pačiame Montaju kaime ji bendravo su papras- 
čiausiomis valstietėmis: buvusi pilies valdytojo žmona kaimo 
ostalyje ilgai prie ugnies plepėdavo su Raimonda Mori ir Ala- 
zaisa Azema; jos aptardavo po kraštą sklandančias su katarais 
ar nebūtinai susijusias paskalas (I, 234-237, 308). Šių daž- 
nai su erezija susijusių diskusijų metu gražiąją ponią sujau- 
dindavo kaimiečių kalbos; taip kartais elitą sujaudina žemes- 


| L 214, 215 
L 222 ir 256; III, 286 

niųjų sluoksnių argumentai; ji duodavo perduoti tikintiesiems 
maišą miltų. 

Kilmingos Arježo moterys įprato prie tokių moteriškų san- 
tykių, ar tai būtų mieste ir tarp katalikių, ar kaime ir tarp 
katary (III, 26): Pamjė senjoro Gijomo de Vuazeno (Guillau- 
me de Voisins) žmona dalyvauja mišiose Šv. Jono Kankinio 
bažnyčioje kartu su kitomis bendruomenės moterimis, kurios 
yra arba jos draugės, arba tarnaitės, su kuriomis jos santykiai 
yra draugiški. Kaimuose irgi egzistuoja šilta ponių globa: jos 
globoja kaimietes. Prekiautoja sūriais Alazaisa Azema iš Mon- 
taju perka sūrį pas Riksandą Patares (Patharès), sūrių gamin- 
toją iš Liuzenako ir vietinio neturtingo didiko meilužę; Alazai- 
sa vėliau susitinka su kita Riksandos kliente, kilminga ponia 
Raimonda de Liuzenak, jau vietinės senjorijos savininke. Vos 
tik ši susitinka Alazaisą, stipriai ją apkabina ir pabučiuoja, nes 
abi moterys puoselėja šiltus jausmus prekiautojos sūriais sū- 
nui, pasirinkusiam eretiko tobulinimosi kelią (I, 313; I, 300). 

Moteriškas bendravimas klesti įvairiose srityse, kai kuriose 
vietose, ypač valstietiškoje aplinkoje; kai kuriems gali kilti no- 
ras pernelyg greitai pavadinti tai plepalais. Tačiau, pavyzdžiui, 
prekyba sūriais padeda mieloms kalnų damoms perduoti vie- 
nos kitoms labai svarbią informaciją. Riksanda Patares iš Liu- 
zenako dalyvauja derybose dėl sūrių prekybos; ji yra ir profe- 
sionali žinių perdavėja, nenuilsdama keliauja iš Limu į Lorda, 
iš Aks le Termų į Taraskoną. 

„Vieną dieną, — pasakoja Alazaisa Azema, — nuvykau į Sorža 
pirkti sūrių ir pamačiau sėdinčią prie savo namo durų Raimondo 
Eskonjė žmoną Gajardą. Kadangi ji mano pusseserė, atsisėdau 
greta. Ir ji man sako: 

— Pussesere, ar žinote, kad Otje sugrįžo? 

O aš jai atsakiau: 

— O kur jie buvo išvykę? 

— Į Lombardiją, — atsakė man ji. — Ten išleido visą savo turtą 
ir tapo eretikaïs. 

- O kokie jie yra, tie eretikai? — paklausiau jos. 

- Geri ir šventi žmones. 

- O Viešpatie, — tariau aš, — gal tai visai neblogai. 

Ir nuėjau savais keliais“ (I, 318). 

Dar viena moterų susirinkimo ir pokalbių vieta — malūnas. 
Iš tiesų būtent moterys pagal darbų pasiskirstymą Aukštuti- 
niame Arježe gabena grūdus malti ant mulų nugarų; paskui į 
namus pargabena miltus; 1319 metais Aks lė Termose minia 
apylinkėse gyvenančių moterų skuba į malūną, priklausantį 
Fua grafystės senjorijai (I, 151-153). Vienintelis vyras, malū- 
nininkas Gijomas Kosu, turi atlaikyti šią moterišką grūdų ga- 
bentojų kompaniją. Jam nėra lengva. Moterys tarpusavyje rim- 
tai diskutuoja. Valentinas Bara (Valentin Barra) iš Akso, vieti- 
nės prokatariskosios diduomenės atstovas, ką tik buvo nužu- 
dytas; tokie antgamtiški siaubingi riksmai sklinda naktį iš vie- 
tinių kapinių, kuriose palaidotas Bara, kad vietiniai klebonai 
net nebedrįsta pasilikti naktį miegoti bažnyčioje! Viena mote- 
ris, vardu Žaketė den Karo (Jaquette den Carot), pasinaudoja 
šio įvykio sukelta diskusija, kad prieš visas šias moteris paneig- 
tų prisikėlimo iš mirusiųjų faktą! „Sancta Marija, — sako ji, — 
po mūsų mirties vel pamatyti tėvus ir motinas!... Iš mirties grįžti į 
gyvenimą!... Prisikelti su tais pačiais kaulais, tame pačiame kūne, 
kurį dabar turime! Na jau ne!“ Ir Žaketė prisiekia pačiais ge- 
riausiais ką tik iš koštuvo išimtais miltais, kad netiki nė vienu 
žodžiu apie prisikėlimą iš mirusiųjų. Malūnininkas persigas- 
ta: jis pareiškia, kad tikrai egzistuoja, nes mažieji broliai ir kle- 
bonai sako, kad taip parašyta knygose ir dokumentuose. O pas- 
kui, nepajėgdamas toliau ginčytis, Gijomas Kosu palieka Za- 
ketę ir visą moterišką kompaniją ir grįžta malti. Vargšė maža 
dvylikos metų mergaitė“, klebono namų darbininkė, kuri tą 
dieną buvo malūne, galiausiai įskųs Žakerę den Karo kaip pik- 
tžodžiautoją ir pernelyg daug šnekančią. 


“ Dar vienas įskundimo atvejis, šį kartą įskundė maža mergaitė: I, 488. 

Dar viena specifinė moteriška veikla, kurios metu galima 
naudotis proga šnekučiuotis, — tai vandens nešiojimas. Paprastai 
vandens pasisemti moterys, ant galvų užsidėjusios ąsočius, ei- 
na iš netoli kaimo trykštančio šaltinio. „Prieš penkiolika metų, 
— pasakoja Raimonda Marti iš Montaju, — ėjau pasisémusi van- 
dens drauge su Gijemete Arželjė iš Montaju. Ir ji man pasakė: 

— Ar matei tikinčiuosius (kitaip tariant, eretikus) tavo tėvo na- 
muose? 

— Taip, — atsakiau. 

— Tie tikintieji, — pasakė man tuomet Gijemetė, - yra geri 
krikščionys. Jie palaiko Romos bažnyčios tikėjimą, kaip jį palaikė 
apaštalai Petras, Paulius ir Jonas ir t. t.“ (III, 103). 

Moterys taip pat bendrauja daugybėje kitų vietų: virtuvėje 
per vakarines pamaldas, kol vyrai negrįžę iš darbo; lovoje, ku- 
rioje miega po tris, valstietės su kilminga ponia’; kai viena kitą 
utinėja*; kaimo aikštėje? (nors ši vieta daugiausia naudojama 
politinėms ir vyriškoms kalboms); greta lavonų, kurie, apipraus- 
ti, sutvarkyti, palaidoti, apšnekėti, trumpam laikui — nuo ago- 
nijos iki laidotuvių — vėl priklauso moterims, kaip kadaise, dar 
gyvi būdami, joms priklausė vaikystėje. 

Moterų paskalos tarsi galingas murmesys girdisi kiekviena- 
me kaime. Aptarinéjami įvairūs faktai, kokio nors vyro erezija, 
kokios nors moters meilės istorijos!“ . Kad įvertintume šių gan- 
du ir šių plepaly svarbą, kurios nuneigti negalima, iš pradžių 
turime pabrėžti, kad tų laikų valstietės paprastai nėra nei la- 
biau, nei mažiau išsilavinusios už jų vyriškos lyties partnerius. 
Dar neegzistuoja (ar beveik neegzistuoja) ilgalaikė diskrimina- 
cija, kurios priežastimi vėliau taps parapijos mokyklos, skirtos 
tik berniukams. Taigi tuo metu moterų kalbos buvo tokios 


„III, 67; II, 291, 366 
į I, 462-463; III, 288. 
v2 335-337; I, 316. 
I, 310: Alazaisa Azema perduoda „gandus iš Montaju“ (sic!) apie abejotinus 
Beatričės de Planisol meilės santykius su Pato ir su Pjeru Klergu. 

pat prasmingos ir rimtos kaip ir vyrų. Nes moterys dar nėra 
diskriminuojamos mokymo srityje; vėliau vyrai šiuo požiūriu 
bus pranašesni. Jau nuo šios epochos žemesnė moterų padėtis 
neginčytina, tačiau šis faktas susijęs su fiziniu jų silpnumu ir 
specifiniais darbais, kurie yra veik niekinami (virtuvė, sodas, 
vandens nešimas, motinystė, vaikų auginimas). O moterų kal- 
bos tokios pat reikšmingos kaip ir vyrų kalbos. 

Vidurdienį kaime šios moterų kalbos turi mažne monopo- 
li: kai Gijemetė Klerg ateina pas tėvus paimti mulo grūdams iš 
Taraskono atsigabenti, nepritekliaus sumažinti, ji randa užda- 
rytas duris. Tai normalu: vyrai laukuose su mulais ropėms ga- 
benti, o moterys, tai yra kaimynės, susirinkusios į grupeles 
gatvėje ar prie jų namų durų karštai kalbasi (I, 340). Kartais 
vis dėlto praeina koks vyras, mesteli moterims kokį juokingą ar 
įžeidžiamą žodelį, o kartais net stumteli, „juokais“. 

— Kaip tu elgiesi! 

— Neblogiau už Pamjė vyskupą! — atsako „šmaikštuolis“, išdi- 
dus dėl nedoro savo poelgio (II, 368; II, 258). 

Moterys daug bendrauja dieną, tai tapę įpročiu, gal net 
kasdienybe: „Montaju, — pasakoja Alazaisa Fore, — Gijemete- 
„Benetė“, Gijemetė Arželje, Gozja-„Belotė“ ir Mangarda, klebo- 
no motina, beveik kiekvieną dieną lankydavosi Raimono Belo na- 
muose (eretikų)“ (I, 416). 

Oksitanijos valstietės jaučia nenugalimą poreikį kalbėtis ir 
išsaugoti paslaptis. Tam tikra prasme joms tai reiškia atimti iš 
vyrų nors lašelį jų valdžios ir turto!!: pačios drasiausios teikiasi 
raginti ir pačias droviausias, kurios, beje, vis tiek vadovaujasi 
savo galva ir... išlieka paklusnios sutuoktiniams. „Prieš keturio- 
lika metų, — pasakoja Raimonda Marti iš Montaju“, — atėjau 
į svainio Bernaro Marti“ iš Montaju namus. Prie tų namų durų 


| Žr. II, 415, puikų tekstą apie staiga gimusią draugystę tarp dviejų valstiečių 

moterų, nukreiptą prieš vyrus (žr. taip pat I, 338, apie analogišką reiškinį). 

5 "III, 107. Gijomo Marti žmona Raimonda Marti yra Pjero Mori sesuo. 
Nepainioti šio personažo su Bernaru Marti iš Žiunako. 

aptikau sedinčias Gijemetę-„Benetę“ ir Alazaisą Riv (Bernaro Rivo 
žmoną). Jos man tarė: „Dukterečia, prisėskite trumpam prie mū- 
sy“. Tačiau aš likau stovėti! O tos moterys man pareiškė: „Jūs 
turėtumėte paaukoti eretikams. Neduoti jiems dovanų (kai turite 
savo namuose šio pasaulio turtus, tai yra vilnos ir kitko, kas pri- 
klauso jūsų vyrui) reikštų elgtis nedorai! Nes eretikai geri žmonės. 
„Eretikai nepalies mano gero“, — atsakiau abiems moterims. „Tu 
bloga! Tavo širdis ledine!” — atsakė man jos. Tačiau aš atsukau 
joms nugarą“. 

Tarkime, kad geltonųjų kryžių kaime vyrams priklauso pa- 
grindinės valdžios struktūros, o moterys, bendraudamos tar- 
pusavyje, surenka didžiąją informacijos dalį. Montaju moterų 
smalsumas vyrų atžvilgiu yra esminis. Gal taip ir turėtų būti? 
Vis dėlto šis smalsumas nusipelno būti aprašytas. „Kai gyve- 
nau Raimono Belo ir jo brolių namuose, — pasakoja Raimonda 
Testanjer!*, — tie Belo pastatė naują soljė (dar vieną aukštą) virš 
virtuvės... Įtariau, kad eretikai ateidavo miegoti į tą soljė. Taigi 
vieną dieną, vakarinių pamaldų metu, atnešusi vandens, išgirdau 
solje tylius balsus. Tada staigiai palikau brolius Bernarą ir Rai- 
moną Belo, jų motiną Gijemetę, besišildančius prie ugnies virtuvė- 
je. Išėjau į namų kiemą: tame kieme stovėjo sukrauta didelė aukš- 
ta mėšlo krūva, nuo kurios galėjai matyti per plyšį sienoje, kas 
vyksta solje. Užsiropščiau ant mešlo krūvos ir per plyšį pažvelgiau 
į tą soljė, ir kambario kampe pamačiau Gijomą Belo, Bernarą 
Klergą ir eretiką Gijomą Otje, tyliai kalbančius. Staiga mėšlo krū- 
vos apačioje pasirodė Gijomas Klergas. Aš išsigandau. Nulipau 
apačion. „Ko ieškojai kieme?“ — paklausė manęs tas Gijomas. „Ieš- 
kojau pagalvėles, kurią dedu ant galvos, po gsoëiu, kai einu nešti 
vandens“, — atsakiau. „Eik iš čia. Grįžk į namus. Laikas“, — 
pasakė Gijomas“. 

Jei pradėtume duoti pavyzdžių apie aktyvų gandams skleisti 
reikalingą Ajono krašto „silpnąją lytį“ apibūdinantį smalsu- 


“I, 459-460. Dėl šio epizodo patikimumo žr. I, 465, 467, 469. 

mą, tiems pavyzdžiams nebūtų galo. Prade Raimonda Kap- 
blanš (Capblanch) visiems, kurie tik netingi jos klausytis, ir 
ypač Emersandai Garsen (Garsin), pasakoja: „Prade pro plyšį 
duryse mačiau, kaip Pjeras ir Gijomas Otjé ligoniui atliko eretikų 
apeigas“ (I, 278). Raimondos, kuri didžiuojasi šiuo savo žyg- 
darbiu, plepumas toks, kad pradedama bijoti, jog vieną dieną 
inkvizicija sugriaus jos tėvų osta/į. Montaju Gijemetė Klerg, 
eidama gatve su ąsočiu vandens ant galvos, pastebi Belo na- 
muose du žaliai apsirengusius vyrus. Ji stabteli, kad geriau į 
juos įsižiūrėtų. Staiga jie pasislepia: žinoma, eretikai (I, 347). 
Alazaisa Azema turi dar mažiau skrupulų: ji tyliai įslenka ir vėl 
į tų pačių Belo namus, kad stebėtų vieną tikintijį (I, 311). 
Norinčios įspėti apie pavojų Gijemetės-„Belorės“ šauksmai jau 
nieko negali padaryti. Vėl Prade (II, 149) Mangardai Savinjan 
ir Alazaisai Romjė (Romieu) liepia eiti gulti į lovą — ta pačią 
abiem — Gajarda Otjé, tobulojo Gijomo Otjé žmona: ji iš tie- 
sų nori sukurti kiek galima diskretiškesnę aplinką naktinei ce- 
remonijai, kurios metu tikintysis Gijomas turi suteikti conso- 
lamentum Arno Savinjanui, Mangardos šešurui, kuris sunkiai 
serga. Tačiau Mangarda, sukta smalsumo genama moteris, pa- 
lieka vos vos pravertas duris iš kambario į virtuvę, kur merdėja 
senasis Savinjanas. Tad prisislinkusi prie atviro tarpelio ji tiesio- 
giai gali stebėti visas consolamentum detales, nes virtuvę blankiai 
apšviečia rausvos, pelenais virstančios žarijos. Galiausiai Montaju 
vienos kitas šnipinėja du moterų klanai — popiežiaus kūmutės ir 
katary kūmutės, stengiasi išgirsti ištempusios ausis, ką šneka vie- 
nas ir kitos per Gijemetės-„Belotės“ laidotuves (I, 462). 

Kartais net nesveikas vieno ar kito vyro smalsumas Aukštu- 
tiniame Arježe taip pat neginčytinas. Tačiau jis nieko bendra 
neturi su moterų smalsumu: tai tarsi viena iš antrosios lyties 
Oksitanijos kultūros struktūrų. Mūsų laikais reikės sulaukti 
tikro buržuazinės visuomenės, gerbiančios privatų gyvenimą, 
plėtimosi, kad šis moterų šnipinėjimas sumažėtų ar bent jau 
nebūtų toks tiesmukiškas. 

Taigi aktyvus šnipinėjimas. Tačiau kartu ir manija klausi- 
nėti. Smalsios Montaju moterys, ypač jaunos, viena kitos be 
perstojo klausinėja. Klausimai kartojasi, ir galų gale jie gali 
pradėti erzinti, be to, atrodyti vaikiški. Štai Gijemetės Klerg 
klausimai jos brolienei Alazaisai Rusel: „Kas nutiko, tavo vyras 
tave sumušė?... O kur eina mano dėdė (Pradas Tavernje)?... Kur 
jis nakvos šianakt?... O kur metras Pradas Tavernjė?... O kodel 
neateina jūsų motina Alazaisa?... O kodėl Pradas Tavernjė nu- 
stojo austi?..“ (I, 337-339). 

Štai Gijemeté Klerg kartu su motina nuima derlių. Dukra, 
kirsdama kviečius, apipila motiną klausimais: „O kur mano 
brolis Ponsas?“ (Atsakymas: Jis išvyko su dėde Pradu Tavernjė.) 
„O ką veikia mūsų dėdė Pradas Tavernjė su ponia Stefani de Sa- 
toverden? Kodel jis paliko namus ir darbą ir pardavė savo turtą?” 
(Atsakymas: Jis ir Stefani kartu išvyko į Barseloną). „O ką ketina 
veikti Barselonoje Pradas ir Stefani?“ (Atsakymas: Jie nori susi- 
tikti su tikinčiasiais, gerais žmonėmis.) „O kas tie gerieji žmonės?“ 
(Atsakymas: Jie neliečia nei mėsos, nei moterų. Juos vadina ereti- 
(Jos motinos Alazaisos Riv atsakymas: Tu kvaila ir neišmanele. 
Jie tikintieji, nes siunčia žmonių sielas į rojų.) „O kaip eretikai 
gali siųsti sielas į rojų, jei šventikai klauso išpažinčių ir turi Kris- 
taus kūną, kad, kaip sakoma, sielos būtų išganytos?“ (Paskutinis 
išvestos iš kantrybės motinos atsakymas: Aišku, kad tu jauna ir 
neismanele) (I, 334-335). 

Staiga pokalbis nutrüksta ir abi moterys toliau kerta savo 
javus laukuose, Alako, Montaju teritorijoje, gyvenamųjų na- 
mų apačioje. 

Ar, be antrosios lyties smalsumo ir bendravimo specifikos, 
Montaju ir apskritai Aukštutinio Arježo kaimuose ir kalnuose 
egzistuoja vertybių sistema, būdinga vien tik moterims? Su 
tokiomis ambicijomis uždavus klausimą tikrai negalima tikė- 

tis konkretaus atsakymo. Vis dėlto yra požymių, leidžiančių 
tikėtis patvirtinimo. Žinoma, kad be kelių išimčių (kilmingų 
moterų), visos Montaju moterys katary propagandoje buvo 
veikiau daiktas, o ne būtybė'*. Daugumai jy — skirtingai nei 
šio kaimo vyrai — erezija buvo esybė, kuria jų sielos nespindė- 
jo, tapus ar priėmus katarizmą be jokio entuziazmo. Jos pri- 
ėmė katary idėjas, kurias suvokė miglotai, tarsi iš dangaus ar iš 
kur kitur atsiųstą dovaną, nes jų vyrai, tėvai, broliai, meilužiai, 
draugai, darbdaviai, pusbroliai ar kaimynai įstūmė jas į tokią 
situaciją, kartais apgaulės būdu, kartais net priversdami jas da- 
lyvauti vienoje ar kitoje vietinės reikšmės albigiečių ceremoni- 
joje. Labai dažnai, išskyrus ypatingą mano minėtų matriar- 
chių atvejį, Montaju moterys naujuosius principus priimdavo 
labai trumpam, pritardavo jiems puse lūpų; jos nenorėjo nė 
girdėti apie perspektyvą nukeliauti, jei taip atsitiktų dėl jų 
įtraukimo į ereziją, iki laužo. Iš tiesų jos jautėsi svetimos šiam 
naujam eretikų identitetui, kurį joms stengėsi primesti. Šis 
tvirtas svetimumo jausmas kilo, jei tikėsime moterų liudiji- 
mais, iš širdies keistas organas, šiuo atveju kupinas tradicinių 
jausmų, suvokiamų protu, ir nepaprasto švelnumo. Pavyzdžiui, 
vargšė pavainikė Briuna Pursel trumpam pasiduoda Alazaisos 
Riv argumentams, kuri netikėtai pareiškia, kad vieninteliai ti- 
kintieji pogrindyje, besislapstantys, gali išgelbėti sielas (I, 383). 
Tačiau gana greitai mieloji Pursel, kurios vietiniam mentalite- 
tui svetimi albigiečių išvedžiojimai, atsigauna. „Dar prieš iei- 
nant iš Alazaisos namų kiemo, — pasakoja ji, — prabilo mano 
širdis, ir aš tariau savo pašnekovei: „Ir kaip gali tie tikintieji iš 
tiesų gelbėti sielas, jei jie viską daro slapčia?“. 

Ir aukštesnę padėtį užimančią Beatričę de Planisol veikia 
klaidatikiy propaganda; jie nori įtikinti ją susitikti su tikin- 


V Tai įrodė Pierry, p. 77-80, dėl Alazaisos Azema, Raimondos Arsen, Briunos 
Pursel, Alazaisos Forė, Almandos Gilaber, Gijemetės Arželjė, Gijemetės Mori ir 
Gozja Klerg (visos iš Montaju): susitikus ar net „pagerbiant“ tobuląjį šių moterų 
judesiai tikrai nėra spontaniški (I, 311, 373-375, 386, 415, 423; III, 68, 99, 363). 

čiaisiais; tačiau galų gale Beatričė pareiškia tiesiai šviesiai: „/Ve, 
nesu mačiusi tikinčiųjų, ir mano širdis neranda priežasčių, dėl 
kurių turėčiau su jais susitikti“. 

Jei reikia pašnipinėti kaimynus ar likti ištikimoms senųjų 
laikų tikėjimui, Montaju moterys, net dažniau nei derėtų, jau- 
čia vidinę pareigą šiems dalykams: tai jų širdies balsas yra le- 
miamas. Moterų draugystė nebūtinai turi būti konkurencija. 
Ji vadinama bendrininkavimu!“. 


xk* 


Vyrų bendravimas yra globalesnio pobūdžio nei moterų. 
Politiškai jis taip pat reikšmingesnis, jei kalbėsime apie visą 
kaimą. Jau minéjome, kad vyrai bendrauja vakarojimų metu: 
katarai alergiški nešvarioms moterims, tad senoji tendencija 
vyrams séstis atskirai tik sustiprėja. Be to, vyrai kartu dirba 
žemę, vėlgi vieni, be moterų, ypač ariant ir dorojant serlių (I, 
400 ir kiti). Galiausiai jie turi ir išties savų bendravimo būdų, 
gali rinktis žaisti ar dainuoti: Ajono Prade, visai prie pat Mon- 
taju, septyni ar aštuoni kaimo gyventojai, visi vyrai, reguliariai 
renkasi žaisti pas Pjerą Mišelį, dar vadinamą „raudonuoju“, 
kauliukais ir šachmatais. Šie vyrai visa galva pasineria į žaidi- 
mą: jei tikėsime Raimonda iš Pužolio (Poujols) (Mišelio duk- 
ra), jie net nesitrukdo, kad nusileistų į mano tėvo rūsį pasikalbėti 
su ten besislapstančiu tobuluoju Pradu Tavernjé (II, 401). Tai, 
be jokios abejonės, visuomeninio pobūdžio žaidimai, žaidžia- 
mi vakarojimų metu, bet tik tarp vyrų. Be to, vyrų susibūri- 
mus dažnai „lydi muzika“: piemenų, didelių ir mažų, būryje 
būtina fleita (Montaju apie nusigyvenusį piemenį sakoma, kad 


“ Klausiu savęs, keliu konkretesnį, labiau su politika susijusį klausimą, ar vyrų tarpu- 
savio bendravimo pvz., institucino pobūdžio gyvenviečių aikštėse, stiprėjimas, vykęs kartu 
su konsulinės institucijos pažanga XIII-XIV amžiuose, nebuvo susijęs su moterų įtakos 
silpnėjimu? Ar tokia buvo konsulinės „demokratizacijos“ kaina? Pažvelkime bent į 
Bernaro Klergo pavyzdį: tipiškas ne konsulinės, o senjorijos, t.y. ikikonsulinės valdžios, 


atstovas (seniūnas) švelniai rūpinasi moterimis ir uwošvės domus. 

jis net fleitos neturi! (II, 182). Per draugišką vyrų vakarienę mie- 
lai dainuojama: į iškilmingą vakarienę, skirtą vien vyrams, Ugo de 
Surnja (Hugue de Sournia) namuose Žolinių dieną susirenka aš- 
tuoni personažai, tarp kurių — vienas elgetaujantis brolis, kurį iš 
gailesčio pasodina stalo gale (II, 123). Prieš valgį šio berniuko 
paprašoma pagiedoti Ave Maria, tik šis prašymas kyla veikiau iš 
estetinių nei iš gailestingumo paskatų: vos tik brolis kūriniui su- 
teikia religinį atspalvį, svečiai jį griežtai pabara. Štai kad ir Pamjė 
bažnyčios choras (vien tik vyrų?) pusbalsiu niūniuoja antikleri- 
kalinį trubadūro Pjero Kardenalio kūrinį (III, 328). 

Vis delto reikšmingesnis yra veik bendruomeninis bendra- 
vimas, vieningai surenkantis vietinius vyriškos lyties atstovus 
kaimo aikštėje, prie bendros visų guobos, pavyzdžiui, sekma- 
dienio proga. Tai amžinoji Viduržemio bendruomenių ggo- 
ra” , mišių sukrikščioninta; kalbama apie moteris ir ypač apie 
religiją. „Tais pačiais metais, — 1320 m. pasakoja Gijomas Os- 
tatsas, Ornolako seniūnas, valstietis, — po to, kai netoli Pamje 
buvo sudegintas eretikas Raimonas de la Kotas“ , vieną sekmadie- 
nį šeši vyrai iš Ornolako buvo susirinkę kaimo aikštėje, prie guo- 
bos; jie kalbėjo apie eretiko sudeginimą; priėjau prie jų ir tariau: 
„Štai ką jums pasakysiu. Tas žmogus, kurį sudegino, buvo geras 
dvasininkas...“ Ir t. t. 

Kitą kartą, taip pat Ornolake, septyni vyrai (iš jų keturi ar 
penki jau minėti ką tik aprašytame pokalbyje) susirinko toje 
pačioje aikštėje. Pradėta diskutuoti apie sielų likimą po mir- 
ties ir apie atitinkamą rojaus dydį, kad jame galėtų sutilpti 
nesuskaičiuojamų kiekvieną dieną mirštančių žmonių sielos. 
(Gal tuo metu siautė epidemija.) Ir vel tas pats seniūnas Gijo- 
mas Ostatsas prasibrauna pro pašnekovų minią... Ir visus nu- 
ramina. Jis informuoja septynis savo klausytojus vyrus, kad 


7 Svarbiausioji sen. Graikijoje miestų aikštė su šventyklomis, turgaviete, valstybine- 
mis įstaigomis (vert. past. ). 
I, 208. Raimonas de la Kotas — valdietis, gyvenantis Pamje. 

rojus didesnis nei platüs namai, kurie driektysi nuo Tulüzos 
iki Pirėnų Merano tarpeklio: artimiausiu metu nera ko bai- 
mintis dangiškojo būsto trūkumo krizės. 

1323 metais Bedejake kaimo klebonas Bernaras Žanas gy- 
vai suvaidina nedidelę sceną prieš susirinkusius vyrus: „Šiais 
metais, — pasakoja jis, — šventės dieną, manau, sekmadienį po 
Joninių, po pietų, tarp nonos (maždaug 15 val.) ir vakarinių 
pamaldų, aš pats, Arno iš Bedejako ir kiti kaimo vyrai, prisimenu 
tik tris vardus (sako tuos vardus), susirinkome po guoba prie Be- 
dejako bažnyčios kapinių. Aš vienintelis sėdėjau, kiti stovėjo. Kal- 
bėjome apie kviečių derlių: „Buvome išsigandę, tačiau dėkui Die- 
vui, derlius geras“ (tarė vienas jų (III, 51)). 

Vienas dalyvių Arno iš Bedejako atsake, kad ne Dievas pri- 
žiūri grūdus, derlių nokina pati gamta! Pasibaisėjusio klebono 
riksmas! Pikta išraiška veide Arno, sukėlęs šį skandalą, išsliūki- 
na iš susirinkimo ant pirštų galiukų... 

Bedejake vasarą tokio pobūdžio neformalūs vyrų susirinki- 
mai aikštėje dažni. Prabėgus keletui dienų po mūsų ką tik ap- 
rašytų įvykių, vyrai vėl susirinko, — susirinkimas buvo audrin- 
gas ir turėjo folklorinį atspalvį: „Šiais metais, — pasakoja Ade- 
maras iš Bedejako, — aš pats, Arno iš Bedejako, klebonas Berna- 
ras Žanas ir kiti vyrai, kurių vardus pamiršau, susirinkome prie- 
šais Bedejako bažnyčią ir kalbėjome apie vieną tam tikrą šaltinį, 
esantį Kuzerano diecezijoje. Sakoma, kad labai seniai prie šio šal- 
tinio keptuvėje kažkas kepė žuvis. Tačiau žuvys staiga iššoko iš 
keptuvės į šaltinį ir iki šiol gali jas ten pamatyti, apkepusias iš 
vieno šono!“ (II, 52). „Tais laikais Dievas tikrai darė daug ste- 
buklų', — spigiu balsu į pokalbį įsikišo tas pats kietakaktis Ar- 
no iš Bedejako!... Ir vėl klebonas Bernaras Žanas, tikras choleri- 
kas, smarkiai bara Arno, kuris atsiima savo natūralistinius piktžo- 
džiavimus... Taigi kaimo aikštė atlieka tokį patį vaidmenį, — ži- 
noma, mažesnį, — kokį atliks ir XIX amžiaus kavinės, kuriose rink- 
davosi laisvi menininkai. Guljė (Vikdeso parapija) nueinama dar 
toliau: vietinėje agoroje nuėmus sorų derlių vyksta tikras vyriškų 

diskusijų teatras tarp dvasininkų žemdirbių ir paprastų valstie- 
čių; jame kartais dalyvauja ir kelios moterys. Keičiamasi prokata- 
riškais argumentais apie „dviejų dievų“ egzistavimą, per debatus 
apsikeičiama ir smūgiais (I, 350-369). 

Retkarčiais kaimo aikštėje vyrai pradeda atvirai kalbėtis pana- 
šaus pobūdžio temomis, kuriomis diskutuojama intymiame šei- 
mos rate, tarp tėvų ir vaikų, namuose ar dirbant žemės ūkio dar- 
bus (I, 350). Vis dėlto atrodo, kad bendravimas tarp vyrų taip 
pat gali tiesiog kuo paprasčiausiai nutolti nuo šeimos. Vienos 
vietovės vyrų grupė tokiu būdu tampa originali, išsiskiria iš do- 
mus sistemos ir moterų ar vyrų — moterų pasaulio. Pažiūrėkime į 
Raimono iš Ero, Tinjako valstiečio, labai drąsaus laisvo mąstytojo 
(jis netgi gali vienu metu neigti prisikėlimą, nukryžiavimą ir 
įsikūnijimą!) liudijimą (II, 132). Vieną dieną kaimo aikštėje jis 
kalbėjosi su trim ar keturiais kaimo gyventojais, gal jų buvo dau- 
giau. Nesidrovėdamas Raimonas pareiškia savo pašnekovams, kad 
siela — tai tik kūnas; kad siela mirtinga; kad nėra kito pasaulio ar 
„amžiaus“, tik dabartinis, ir taip toliau. Kol kas tai vien tik bana- 
lybės, kurias galima užginčyti; panašiai galėjo kalbėti ir kiti, visus 
juos vėliau tardys Pamjė. Tačiau Žako Furnjė klausimai remia 
Raimoną iš Ero prie sienos: 

— Ar apie šiuos savo paklydimus pasakojote savo žmonai Sibilei? 

— Ne, - atsako Raimonas, kuris nesidrovėjo (be jokios gė- 
dos) prisipažinti vyskupui dėl rimtesnių nusižengimų nei pa- 
prastas intymus santuokinis pokalbis. 

— Ar kalbėjote apie tai su savo broliene Raimonda Rej, kuri 
kurį laiką buvo jūsų sugyventinė, nors yra jūsų broliene? 

Ir vel neigiamas atsakymas. 

— O su sūnumi Raimonu? 

— Taip pat ne. 

*kX* 

Be šių idėjinių ginčų, vyrai kalbasi ir apie institucijų reikš- 
mę, kam jos reikalingos; ir ypač apie bažnyčios institucijas, 
apie kurias krašto žmonės kalba dau daugiau nei apie pasau- 

lietines struktūras. Vyrų grupė piktai kritikuoja už jas atsakin- 
gus asmenis: vyriausieji piemenys užsipuola patį prelatą, kuris 
ima dešimtines už naminius galvijus. 1320 metais Lorda aikš- 
tėje penki vietiniai vyrai kalbasi apie artėjantį dešimtinių už 
ériukus mokėjimą: 

— Reikės moketi tas dešimtines, — sako vienas jų. 

— Nieko nemokėkime, — atsako kitas. — Geriau suraskime šimtą 
livry monetomis ir pasamdykime du vyrus, kad nužudytų vyskupą. 

— Mielai sumokėsiu savo dalį, — baigia pokalbį trečiasis. — 
Dar niekuomet pinigai nebūtų taip gerai investuoti... (II, 122). 


xXkXk 


Būtent Kjė kaime, kuris nelabai skiriasi nuo Montaju ir 
įsikūręs arčiau žemupio, Aukštutiniame Arježe, aptinkame ti- 
pingiausius vyrų susirinkimus, bendruomeninius, su karšto- 
mis diskusijomis. Gyvulių ir vynuogienojų augintojas Raimo- 
nas iš Labura (II, 325) iš tiesų pateikia mums detalų liudijimą 
apie daugelį neformalių ir daugiau ar mažiau gausių vyrų susi- 
būrimų, vykstančių Velykų ar Verbų sekmadienio metu; tai 
vienas iš šio kaimo socialinio gyvenimo veiksnių!?. Sakau „vie- 
nas iš socialinių veiksnių“, nes nekalbu apie geografinius veiks- 
nius. Nes dalis šių Kjė vyrų sambūrių vyksta ne jų bendruo- 
menės teritorijoje. Vyrai renkasi Taraskono prie Arježo „mies- 
te“, priešais Savaro (Savart) bažnyčią: ji atlieka Kjė gyventojų 
parapijos šventyklos funkciją. Vyrai ten lankosi ir vietiniame 
turguje. Juos galima sutikti Savare prie Kabeso malūno, kuria- 
me apdirbama vilna bei kanapių pluoštai (tokiuose malūnuo- 
se renkasi vyrai, o malūnuose, kuriuose malami grūdai, - mo- 
terys (II, 323, 326, 327). Panagrinekime ypatingą vaidmenį, 
kuris tenka miesto bažnyčiai, Savaro-Taraskono bažnyčiai, kai- 
miečių Kjė vyrų atžvilgiu: šiuo atveju vyrų bendravimas, sam- 
būriai, yra tarsi brūkšnelis miestas-kaimas. 


V II, 319, 323, 326... ir kiti Raimono iš Labura liudijime, nuo II, 309 iki II, 328. 
Tik viename iš šių sambūrių užfiksuotas kelių moterų dalyvavimas. 

Vis dėlto, net jei jos tolokai nuo bendruomenės teritorijos, 
bažnyčia, aikštė priešais bažnyčią, mišios ir ypač laikas prieš 
mišias ir po mišių yra vyrams privilegijuota teatro vieta: ar 
Aukštutinio Arježo kaimiečiai turi ir privilegijuotas vietas pa- 
čioje jų parapijos šventykloje (gal choruose?), kai moterys turi 
sėdėti navose? Šito mes nežinome. Akivaizdu tai, kad bet ko- 
kiu atveju pusė gyventojų vyrų mano, kad jų kaimo bažnyčia 
yra tarsi jų daiktas, jų nuosavybė; nes tai pastatas, kurį savo 
pūslėtomis rankomis statė vietiniai darbininkai, savanoriai ar 
einantys lažą... Pagal šį požiūrį vyskupai ir klebonai turėtų 
suvokti, kad šis kulto pastatas jiems tėra uzufruktas: „Bažnyčia 
ir jos varpai priklauso mums, mes ją pastatėme, mes į ją sunešėme 
ar nupirkome vis kas reikalinga: mes ją išlaikome, prižiūrime. 
Tesisaugo vyskupas ir dvasininkai, kurie nori išvyti mus iš mūsų 
parapijos bažnyčios, kurie mums neleidžia klausytis mišių ir kurie 
palieka mus lauke, už durų, lietuje“. 

Montaju ir Ajono krašte šie sambūriai ne tokie vieši, ne 
tokie gyvi kaip Kjė ar Lorda vyrų susibūrimai. Taip pat reikė- 
tų pridurti, kad Montaju — keliaujančių piemenų kraštas, tad 
tikri vyrų „mitingai“ dažnai vyksta... toli nuo kaimo: Pirėnų 
perėjose, trobelėse, kerpant avis ar keliaujant, ar miestuose, 
vilnos, ėriukų turguose, o ne po guoba priešais bažnyčią“". Vis 
dėlto ir šiose mažo Ajono krašto bendruomenėse atsiranda ryš- 
kių vyrų asmenybių. Prade ir Montaju oficialūs vyskupo laiš- 
kai apie kokį nors su parapijos eretikais susijusį įvykį skaitomi 
notaro akivaizdoje, dalyvaujant grupei vyrų ir notablių, tarp 
kurių — mums gerai žinomos pavardės: Benė, Klergas, Arzelje 
ir kiti. Veikiausiai ši grupė yra „protingiausia“ kaimo gyvento- 


” Taip pat galima iškelti klausimą, ar tik kai kurie Montaju kaimui būdingi bruožai 
(stiprus moterų bendravimas tarpusavyje; iki 1320 m. nebuvo konsulinių institucijų; 
vyrų bendravimas tarpusavyje ir kaimo aikštėje gana menkas; stiprios tradicinės insti- 
tucijos, senjorijos vaidmuo) nesudarė logiškai struktūruotos visumos, priešingos struk- 
tūroms modernesnių kaimų, kurie turėjo konsulą, kuriuose vieši vyrų sambūriai 
aikštėse buvo gana aktyvūs ir t. t. 

jų dalis, šiuo arveju — vyriškos lyties. Taigi ir šiame kaime, 
greta konsulinių institucijų, yra įtakingų vyrų kolektyvas, su- 
darantis politinio vietinės bendruomenės gyvenimo branduo- 
li. Pridursiu, kad šie komunai priklausantys vyrai susiję ir „var- 
diniais“ ryšiais: Montaju ir Ajono Prade mažiausiai septyni 
vyrai pavadinti „Prado“ vardu (Pradas Tavernjė, Pradas Buska- 
jis ir kiti). Tai pagrindžia esminius, mažne gentinius santy- 
kius, kurie sieja vietos pavadinimą ir jos ypatumus su vyriškos 
lyties gyventojų dalimi?!. 
+ 


Aptarus vyrų ir moterų bendravimo ypatumus, lieka ap- 
tarti jaunų žmonių — vaikų ir paauglių — bendravimą tarpusa- 
vyje. Jau minėjome, kad Montaju bendravimui šiek tiek truk- 
do domus sistema; domus viduje kiekviena brolija yra prižiūri- 
ma, kontroliuojama vyresnės kartos, našlio, našlės ar poros; 
taigi geltonųjų kryžių kaime nėra jaunimo „lyderio“. Be to, 
neraštingiems ir nemilitarizuotiems XIV amžiaus Montaju pa- 
augliams neteks pasiskirstyti į įvairias „grupuotes“, kurios at- 
siras tarp valstiečių jaunimo paskutiniais mūsų amžiais ko- 
munalinėse mokyklose ir kuriam darys įraką šauktinių karei- 
vių patikrinimo taryba. Nepaisant šių spragų, atrodo, kad tam 
tikras bendravimo būdas tarp jaunimo ir vaikų egzistavo (gal 
šiek tiek slaptas); bent jau randame nuorodų tekstuose apie 
Aukštutinį Arježą. La Bastid de Seru, Žiunake vaikai žaidžia, 
prižiūrėdami jaučius ir kiaules, valgydami ropes; jie atpjauna 
ropės riekutę ir vienas žaidimo dalyvių iškelia ją aukštyn, kaip 
kunigas ostiją (vėliau, XVI amžiuje, Pirėnų burtininkai nau- 
dos savo kerams ropę ostiją). Dar vienas pavyzdys: jauni žem- 
dirbių samdiniai, pasamdyti nuimti soros derlių, krečia įvai- 


“II, 237-239, ir 255, 256 ( vyriškoji protingiausioji dalis); //, 239, II, 256, III, 
504 ir kiti (toponiminiai vardai Prade); žr. taip pat I, 339, pastaba 153; ir II, 366 
(tas pat Asku kaime). 

riausius pokštus kluone, kuriame miega; darbdavys juos su- 
guldė po kelis į vieną lovą. Iš pradžių — visuotinis juokas, ne- 
trukus pereinama prie to, ką šiandien pavadintume paprastu 
mėtymusi pagalvėlėmis; vienas iš jaunųjų darbininkų, Pjeras 
Asesas (Pierre Acės), dar kartą tame „miegamajame“ suvaidina 
pašiepiantį ropės ostijos pakėlimą; jis palygina kieliką su pa- 
prasta taure vynui gerti. Jaunuoliams tai — skandalas. Jie stai- 
ga išsigąsta. Po kelių dienų Pjero Aseso darbdavys išsiųs namo 
jaunąjį samdinį kaip per daug žaidžiantį, pavojingą ir plepį. 
Vienam iš liudytojų bus grasinama peiliu, ir jis įskųs jaunąjį 
šmaikštuolį, kuriam teks stoti prieš Žako Furnjė teismą (III, 
455-456). 

Taigi paauglių žaidimai, juokai ir pokštai gali būti rimti, 
susiję su kultūra. Tačiau ar Arježo ir Odo kraštuose šiuos jau- 
nuolius galima priskirti tam tikrai amžiaus grupei, ar jie Zai- 
džia tik jiems būdingus žaidimus? Visai tikėtina. Murvjelyje 
(Murviel) ištekėjusi Oda Fore, kilimo iš Lafažo (Odo kraštas), 
iki vestuvių nebuvo priėmusi komunijos, o ištekėjo gal septy- 
niolikos ar aštuoniolikos metų (II, 82-83). „Zš kur toks susilai- 
kymas?“ — piktokai klausia jos vyras. O ji atsako, kad „Lafažo 
kaime, iš kur esu kilusi, jaunuoliai ir jaunuolės nėra pratę priimti 
Kristaus kūną“. Taigi šiuose regionuose egzistavo tam tikra jau- 
nimo grupė, kurią sudarė du (vyriškas ir moteriškas) pogru- 
piai: iš grupės buvo galima pasitraukti tik (sulaukus devynio- 
likos ar dvidešimties metų?) su „Pirmąja komunija“, suvokia- 
ma kaip perėjimo į suaugusiųjų amžių ritualas (dažnai Pirmo- 
ji komunija sutapdavo su merginų vestuvėmis)**. Net ir tose 
vietovėse, kurioms šis ritualas būdingas nebuvo, jaunimo gru- 
pės su dviem pogrupiais (berniukai ir mergaitės) veikiausiai 
buvo suprantamos kaip atskira originali gyventojų dalis. Šios 


“Ž. taip pat XIII skyrių, Pjero Otjė pasisakymas apie „strateginį“ aštuoniolikos metų 
pobūdį, suprantamą kaip tam tikrą kultūrinę ribą. 

grupės susiformavo daug anksčiau, nei bus pradėta mąstyti 
apie oficialų jų pripažinimą Provanse, sukūrus jaunimo drau- 
gijas. Jaunesni nei dvidešimties ar dvidešimt penkerių mėgsta 
dainuoti. Be to, šiai amžiaus grupei būdingi žaidimai ir šokiai, 
kviečiami prisijungti ir jauni neseniai susituokę jaunavedžiai. 
„Šventųjų Petro ir Povilo šventės dieną, — pasakoja Gijemetė Klerg, 
gimusi ir ištekėjusi Montaju, — po mišių ir pietų ėjau žaisti ir 
šokti su Prado kaimo vaikinais ir merginomis; vakare grįžau į 
dedes Prado namus vakarieniauti“ (I, 338). 

Taip pat ir homoseksualisto Arno de Verniolio berniukai 
kovoja ir šoka prieš geismų patenkinimą. Tačiau šokis nėra 
vien tik jaunuomenės privilegija. 1296 m. per Beatričės de 
Planisol vestuves Gijomas Otjé, jau subrendęs vyras, irgi šoka. 
Vėliau Montaju jis sulauks pripažinimo kaip prityręs pokylių 
„vedėjas“ (I, 218). 


350 


XVII SKYRIUS 


Mąstymo „įrankiai“: 
laikas ir erdvė 


Viename dideliame straipsnyje! Jacgues'as Le Goffas 
priešpriešino du priešiškai vienas kito atžvilgiu nusiteikusius 
dvynius: „Bažnyčios laiką“ ir „prekeivio laiką“. O kurgi jtal- 
pinti šiame veidrodžių žaidime ypatingą žemdirbio, piemens, 
amatininko laiką? Pirmoji pastaba: Bažnyčia pasisavino tik da- 
lį jos nusižeminusių tarnų laiko. Smulkus Taraskono buržua, 
jau šiek tiek aprašytas Arno Sikras kalba apie „dviejų maldų 
„Tėve mūsų“ laiką“: tačiau kalba veikiau apie šventus ritualus 
(šiuo atveju jie susiję su erezija). Paprastai Sabartese trumpam 
laiko tarpui matuoti apsiribojama miglotais pasakymais, pa- 
vyzdžiui, šiek tiek laiko, trumpa pauzė, didelė pauzė ir kt. Arba 
rečiau naudojamas metodas matuoti laiką pagal judėjimą (vže- 
nos lié kelio, ketvirčio Ijė kelio...). Ši protinė veikla sietina, nors 
žmonės to ir nežino, su Aristotelio ir šv. Tomo koncepcijomis; 
ją taiko piemuo Bernaras Marti, didysis keliauninkas. 

Laiko stabdymas susijęs su maistu (pietūs arba vakarienė, 
prandium arba cena). Tačiau jis susijęs ir su liturginėmis va- 
landomis, nona, mišparais. Šiuos iš šventų liturginių knygų 
paimtus žodžius ypač vartoja šventikai, tikintieji ir keletas ti- 
kinčių ar katalikybės nostalgiją jaučiančių moterų. Taigi die- 
nos periodas (chronologijos požiūriu) suskirstytas išties nevi- 
siškai pagal kriščioniškas apeigas. O nakties periodas skirsto- 


„J. Le Goff; in Annales, gegužė-birželis, 1960. 

I, 335; II, 38, 336; III, 51, 67; III, 360, 364. Zr. taip pat Mt 20, 1. Moterys, apie 
kurias kalbama: Gozja Klerg, Raimonda iš Arželjė, Gijemetė Klerg (visos iš Monta- 
ju); Bernadetė iš Rjé (Aksas). Pamjė valdiečiai laiką taip pat įvardija liturginėmis 
valandomis (I, 104, 121). Tačiau jos atitinka tas maldų valandas, kai meldžiasi jie 
patys. Piemuo Pjeras Mori retkarčiais kalba apie noną (III, 135). 

mas absoliučiai pasaulietiškai (išskyrus tokį perdėtai dievobai- 
mingą katara, koks yra Belibastas: jis keliasi melstis šešis kar- 
tus per naktį). Nurodyti nakties laiką Montaju ir Arježo gy- 
ventojai paprastai apsiriboja keliomis vaizdo, fiziologinėmis arba 
garso gairėmis: po saulėlydžio, visai sutemus, pirmo gulimosi mie- 
goti valandą, įpusėjus pirmajam miegui, pirmą kartą užgiedojus 
gaidžiui, tada gaidys jau buvo užgiedojęs tris kartus. 

Na, o bažnyčios varpai minimi tik tada, kai kalbama apie 
laidotuvių valandą arba ostijos pakylėjimą mišių metu. Neat- 
rodo, kad jais Montaju gyventojai vadovautųsi „sunkaus“ lai- 
ko skirstymui, kuris išlieka svetimas valandų neskaičiuojančios 
visuomenės poreikiams: 1355 metais Aukštutinio Arježo ne iš 
tolo negalima lyginti su tekstilės regionu Artua (Artois), ku- 
riame varpinės laikrodžio dūžiai kvies amatininkus prie darbo. 
Fua grafystėje laikas nėra pinigai. Gyventojai darbo dieną su- 
vokia kaip turinčią ilgas ir nereguliarias pertraukas, per kurias 
plepama su draugu, geriamas vynas; „be jokios svarios priežas- 
ties paliekamas pradėtas darbas... „Po šių žodžių (sako Arno 
Sikras) nustojau dirbęs ir nuėjau pas Gijemete Mori...“ Ir vel pa- 
naši situacija: „Pjeras Mori atėjo į mano dirbtuvės, kur siuvau 
batus... Gijemetė manęs prašė ateiti pas ją, tai ir padariau...“ Ir 
vėl: , Bgirdes tai, palikau darbą, kurį dirbau...“ 

Taigi darbas taip neįtraukia žmogaus, kad jis nenorėtų jo 
staiga mesti. Ir toks atsipalaidavimas būdingas visais atvejais, 
net tokiam žinomam batsiuviui, koks yra Arno Sikras. Api- 
bendrinant galima pasakyti, kad amatininko laikas darbinin- 
kų atžvilgiu švelnioje Oksitanijoje atrodo labai artimas valstie- 
čių ir piemenų laikui; nepaisant kartais pasitaikančių ypač sun- 
kių periodų, piemuo taip pat turi kada užsiimti filosofiniais 
pamąstymais: jis apsiriboja augančios žolės stebėjimu. Piemuo 
griežtai nesusietas su dienotvarke. Vienas iš geriausių to laiko- 
tarpio piemenų Pjeras Mori visuomet gali palikti bandą: pati- 
ki ją pagal aplinkybes saugoti broliui ar draugui. Tai gali truk- 


ti kelias valandas, dienas, savaites. Montaju ir Aukštutiniame 

Arježe mėgstama eiti pasivaikščioti, o dar labiau mėgstama sies- 
ta, ypač kai kaitina saulė. 


*kk 


Chronologinis dienos ar „intradieninis“ skirstymas netikė- 
tai suteikia mums žinių apie darbo etiką ir etikos nebuvimą. 
Ar, be šio skirstymo, egzistuoja savaitinis darbotvarkės padali- 
jimas? Atrodytų, kad taip: Arno Sikras, viena moteris iš Akso, 
Beatričė de Planisol, piemenys Bernaras Benė ir Bernaras Mar- 
ti progai pasitaikius vartoja „savaitės“ žodį ir sąvoką. Tačiau 
šnekamojoje kaimiečių kalboje šio termino vengiama; taip pat 
vengiama, išskyrus sekmadienį’, septynių dienų pavadinimų 
ir mėnulio kalendoriaus. Daug mieliau sakoma — žmonės taip 
kalbės ir mūsų laikais — aštuonios dienos, penkiolika dienų, maž- 
daug penkiolika nei savaitė ar dvi savaitės. Šie žodžiai aštuonios, 
penkiolika atitinka mėnesio ketvirtį ir pusę mėnesio; randama 
kai kurių ekvivalentų senovės Romos kalendoriuje. Be to, Ar- 
ježo gyventojai įpratę viską dalyti per pusę: jie sako „pusė me- 
tų“. Toks vartojimas padeda prisitaikyti prie bandų varymo 
meto, dalijančio metus į dvi dalis: žiemojimą ir vasaros laiką. 

Einant metams pagal mėnesius, trimestrus, sezonus ritmas 
suvokiamas dvylika mėnesių ir keturiais sezonais: ir vis dėlto 
nei vienos, nei kitos sąvokos per daug nevartojamos. Retkar- 
čiais, siekiant apibūdinti metų laiką, dėmesys kreipiamas į reiš- 
kinius augalijos pasaulyje, nesusijusius su žemės ūkiu. „Mes 
sėdėjome po guobele, Gijemetė ir aš, — pasakoja Alazaisa Munjė. 
— Tuo metų laiku guobos buvo su lapais. Tąkart Gijemeté man 
pasake: „Vargšele mano, vargšele mano, siela tėra tik kūnas“. Gai- 
rės taip pat gali būti žemės ūkio darbai, derliaus nuėmimas, 


' Pavyzdžiui, Gozja Klerg nesako „pirmadienis“, ji sako „rytojaus diena po sekmadie- 
nio“ (III, 360). Išimties tvarka gyvulių augintojas Raimonas Sikras iš Asku sako 
„ketvirtadienis“ (II, 364). O štai inkvizicijos notarai preambulėse dažnai vartoja 
savaitės dienų pavadinimus. Bartelemis Amilakas (I, 256) sako „pirmadienis“; tačiau 


jis dvasininkas. 

vynuogių skynimas: „Raimonas de la Kotas, — sako valdieté Ag- 
nese Franku apie žmogų, kurį kartu su ja sudegins ant laužo, — 
liko Pamje vynuogių derliaus nuėmimo metu 1318 metais ir Sen 
Lorane (Saint-Laurent) 1319 metais“*. Daug panašių chrono- 
loginių pastabų, susijusių su javų arba ropių derliumi, vartoja 
Montaju gyventojai. 

Krikščioniškų metų laikas vis dėlto įveikė augalijos pasau- 
lio ženklus. Nors diena ir naktis išlieka beveik pasaulietiškos, 
kaimiečių kalendorius paveiktas Bažnyčios: religinės vertybės 
įsisavintos visiems laikams (ir šiandien mūsų visuomenėse, ku- 
rios laiko save netikinčiomis, kalendorinės struktūros išliks baž- 
nytinės). Montaju ir Aukštutiniame Arježe Visi šventieji, Ka- 
lėdos, Užgavėnės, gavėnia, Verbų sekmadienis (itin populia- 
rūs), Velykos, Sekminės, Dangun žengimas (beveik nemini- 
mas), Dangun ėmimo šventė, Šv Mergelės Marijos gimimo 
iškilmės, Šv. Kryžiaus išaukštinimo šventė sudaro visiems ge- 
rai žinomą ciklą. Visų šventųjų diena, palankus metas išpažin- 
čiai atlikti ir prašyti išmaldos duona, atrodo, buvo svarbus šio 
ciklo metas: normalus reiškinys visuomenėje, kuri, mes dar 
apie tai kalbėsime, itin rūpinasi mirtimi ir pomirtiniu gyveni- 
mu. Kalėdos yra šeimos ir domus šventė. Velykos tampa pre- 
tekstu puotauti, kertant ėriuko mėsą. Laikas tarp Visų šventų- 
jų ir Kalėdų bei tarp Velykų ir Sekminių apibūdinamas tie- 
siog kaip šiaip palankus metas... 

Šventuosius, kuriuos XIV amžiaus pradžioje garbina Arježo 
gyventojai, dauguma žmonių sumaniai mini „tuščio“ periodo me- 
tu, tai yra pavasario pabaigoje ir ypač vasarą. Taip pat žmonės 
švenčia ir rudenį. Švenčiama apaštalų Pilypo ir Jokūbo šventė (gal 
ši šventė sudėtinė piligriminių kelionių Šv. Jokūbo, pagal padavi- 
mą palaidoto Kompostelos Santjage, keliais dalis?), Šv. Jono Krikš- 
tytojo, Petro ir Pauliaus, Kiprijono, Mykolo, gal dar Stepono ir 


Vincento šventės. Tačiau nešvenčiamos Martyno, Antano šven- 


i I, 260. Toji Gijemeté Bené yra Montaju matriarches bendravardė. 

tés. Apibendrinant galima teigti, kad „tuščias“ šventųjų kulto 
periodas Pirėnuose ir kaimyninėje Katalonijoje prasideda lapkritį 
(Visi šventieji ir Šv. Martynas) ir baigiasi gegužės pirmąją arba 
birželio 24 d. (Joninės). Šio tuščio žiemos ir pavasario periodo 
tarp lapkričio ir gegužės — birželio mėnesių priežastys, atrodo, 
yra akivaizdžios: dieviškasis ciklas nuo Kalėdų iki Sekminių šiose 
vietovėse pernelyg intensyvus, kad dar būtų galima mėgautis di- 
džiai garbinant ir nežymius kulto atstovus. Taigi Aukštutiniame 
Atrježe kalendoriniai metai dalijasi į Kristaus ir dieviškąją dalį 
(nuo Kalėdų iki Sekminių), po kurios eina hagiografinė ir Merge- 
lės Marijos dalis (po Sekminių iki Visų šventųjų). Pati krikščio- 
niškiausioji dalis, be jokios abejonės, yra pirmoji, turint omenyje 
visa tai, ką žinome apie pagoniškus šventųjų kulto ir Mergelės 
Marijos švenčių aspektus. 

ventųjų šventės susijusios su kolektyvine veikla, o ypač su 
naminių gyvulių mugėmis, kuriose lankosi Montaju pieme- 
nys: broliai Mori gali bet kada patekti į Aks lė Termų turgų ar 
į Larok d'Olmeso mugę, sutampančius: turgus su Šv. Kry- 
žiaus išaukštinimo švente, mugė su Sv. Kiprijono švente (II, 
477—478; III, 148). Paprastais žodžiais tariant, kas sako šven- 
té, sako poilsio diena. Sventieji yra darbininkų ir apskritai visų, 
dirbančių žemės ūkio darbus, draugai. Į vasaros pabaigos šventes 
nuo kalnų iš ganyklų leidžiasi piemenys; jie susitinka kaimo aikš- 
tėje jaunas motinas, ant rankų laikančias vaikučius. Net kalbos 
negali būti, kad kuris nors valstietis, net kataras, atsisakytų šių 
katalikiškų švenčių, įtrauktų į bendruomeninį gyvenimą. Vienin- 
telis maksimalistas Belibastas yra toks uolus eretikas, kad šiomis 
poilsio dienoms užsidaro namuose ir dirba. 

Inkvizicijos notarai laiką matuoja skaičiais, net dienas, pa- 
gal tokias normas, kurias mes naudojame šiandien: 1320 m. 
balandžio 2 d., 1321 m. rugsėjo 26 d. ir t.t. O Montaju valstie- 
čiai pasitenkina miglotu laiko skaičiavimu, kuris gali remtis 
švenčių dienomis, kai įsimenamos džiugios akimirkos. Šis skir- 
tumas tarp sunkaus raštininkų darbo laiko ir migloto kaimie- 

čių laiko dar labiau išryškėja, kai kalbama apie ilgus metų lai- 
ko tarpus, apie metus, keletą metų. Tada paprastai laiko raiška 
yra netiksli. Pavyzdžiui, Gijomas Ostatsas, visgi seniūnas, ir 
daugelis kitų nesako 1316 metais, 1301 metais sakoma „prieš 
trejus ar ketverius metus“, „prieš septyniolika ar aštuoniolika me- 
tų“, „jau gal ir dvidešimt metų praėjo“, „prieš dvidešimt ar dvi- 
dešimt ketverius metus “>. Sakoma ir kitaip: „tais laikais, kai Mon- 
taju dauguma buvo eretikai“, „prieš masinius Karkasono inkvizi- 
cijos suėmimus“ ir t. t. Šie pasakymai yra tas pats kaip mūsų 
prieš karą, po karo, prieš 1968-ųjų gegužę ir t. t. Kuo tolesnė 
praeitis, tuo didesnis netikslumas. Ir kūdikiui ne šeši ar septy- 
ni mėnesiai, o „maždaug pusė metų“, ne „metai“ ar „18 mėne- 
sių“, o „maždaug vieneri-dveji metai“. Keletas statistiškai ne- 
reikšmingų atvejų byloja, jog veikiausiai moterys kruopščiau 
įsimena laiką nei vyrai. Beatričė de Planisol irgi vartoja tradici- 
nes reliatyvias laiko sąvokas; tačiau ji gerai nusimano ir apie 
tikslias datas: „Prieš aštuoniolika metų per Dangun ėmimo šven- 
te, prieš dvidešimt šešis metus, rugpjūčio menesį“, kalba ji apie 
savo praeitį (I, 218, 223, 232). Man gali paprieštarauti, kad 
tai normalu, nes ji kilminga, labiau išsilavinusi nei jos bičiulės 
iš vulgum pecus. Tačiau ir tarp valstiečių pastebimas ryškus skir- 
tumas: minėdamas Gijomo Gilabero mirtį piemuo Bernaras Be- 
nė apsiriboja tokia nuoroda, kad tai įvyko „prieš šešiolika ar dvide- 
šimt metų“ (taigi maždaug 1301-1305 m.). Valstiete Alazaisa 
Fore kompetentingesnė, ji nurodo patį vidurį: „Prieš aštuoniolika 
metų“, sako ji (kitaip tariant, 1303 m. (I, 398; I, 410)). 

Ar tikslus, ar ne, kaimiečiams laikas — tai rodo šie pasaky- 
mai — yra miglota sąvoka. Šiuo požiūriu toks pat buvo ir mero- 
vingų mąstymas, vertas Grigaliaus Tūriečio“. Tiesa, pavyzdžiui, 


| Reikia pastebėti, kad nei skaityti, nei rašyti nemokanos valsiečiai truputį moka skaičiuo- 
ti, tr šis s faktas neturėtų stebinti. Jiems nuolatos reikia skaičiuoti, kiek avių yra bandoje. 

Pb. Aries, Le Temps de l’histoire, Monaco, p. 119-121: Bernaras Bene, Gijomas 
Ostatsas tr kiti reliatyviai nusako laiką (prieš tiek ir tiek metų...), kaip darė ir Grigalius 
Türietss. 

Agnesė Franku pareiškia, kad valdietis Raimonas de la Kotas 
gyveno Pamje 1318 m., Sen Lorane 1319 m. (I, 125). 1318 m. 
per gavėnią kilimo iš Pamjė Bernaras Kordjė, gyvenantis Ta- 
raskone, pasakoja prie tilto susirinkusiems miestelio gyvento- 
jams, ką girdėjo kalbant gimtajame mieste: „Katastrofos, — sa- 
ko jis, — įvyks 1318 m., nes gims Antikristas” . 

Tokiomis sąlygomis senos ar nelabai senos istorijos negali 
būti, ar beveik negali, Montaju kaimo kultūroje. Ten, kur nė- 
ra Bažnyčios, nėra ir Klėjos: Aukštutinio Arježo žmonės, jei 
kalbėsime apie istoriografiją, dažniausiai žino kelis eschatolo- 
ginio laiko elementus, įkaltus jiems į galvas krikščionybės ar 
sektų; katarų mitas apie pirmąjį nuopuolį nepaprastai popu- 
liarus tarp Montaju gyventojų ir varovų, kuriuos palietė hete- 
rodoksinė malonė. O katalikiškoji gyventojų dalis, priešingai, 
visiškai nieko nežino apie Senojo testamento laiko skirstymą. 
Jei šeimyninių pokalbių metu domus kartais netyčia ir užsime- 
nama apie Adomą ir Ievą, tikrai nekalbama apie tvaną ar pra- 
našus. Aukštutiniame Arježe katalikams laikas tik šiek tiek sie- 
tinas su pasaulio sukūrimu. Iš tiesų jis prasideda su Marija, 
Jėzumi ir apaštalais; o baigiasi tolima ateitimi, kai pasaulyje 
bus prabège daug metų. tada ateis Paskutinio Teismo diena ir 
prisikėlimas. Šios pabaigos perspektyvos (nepaisant skeptikų, ku- 
rie mėgsta iš jų pasišaipyti) aptariamos vakaronių metu, draugiš- 
kai šnekučiuojantis prie ugnies. „Maždaug prieš ketverius metus, — 
pasakoja Gajarda (Bernaro Ro iš Ornolako žmona), - buvau savo 
namuose Ornolake kartu su Pjero Munje žmona, ji taip pat gyveno 
šiame kaime. Atėjo Gijomas Ostatsas (seniūnas) ir dar kiti žmonės, 
kurių vardus pamiršau. Susirinkome prie ugnies, namie, ir pradėjo- 
me kalbėtis apie Dievą ir prisikėlimą iš mirusiųjų...“ 

Taigi Montaju gyventojai gyvena „laiko saloje“. Ji atkirsta 


nuo praeities, dar labiau nei nuo ateities. Horizonte iškyla, tai 


"I, 160. Galbūt yra dar vienas atvejis, kai Montaju valstiete, atrodo, kalba, apie 
1320 metus (žr. III, 366). Tačiau pagal kontekstą aišku, kad šią datą į minėtą 
liudijimą įtraukė inkvizicijos notaras. 

vienoje, tai kitoje puséje, tolimi prarasto rojaus ir pabaigos 
prisikėlimo iš mirusių salynai. „Nėra kito amžiaus, tik mūsų“, — 
sako Raimonas iš Ero, gyvenantis Tinjake. Vienas sakinys, ku- 
rio dviprasmiškumą mielai paaiškinčiau (II, 132). 


xxx 


Na, o del erdvės suvokimo ir įvardijimo — tiesioginio, pas- 
kui geografinio, sociologinio, kultūrinio, - duomenų bazė yra 
savo kūno suvokimas, ypač rankos bei plaštakos: „Pamačiau 
Pradą Tavernjė, kuris saulės šviesoje skaitė mano plaštakos dydžio 
juodą knygą“, — teigia Gijemetė Klerg (I, 341); taigi plaštaka 
yra trumpas matas. Truputį ilgesni atstumai matuojami ranka 
nuo peties arba sieksniais: „Ši/džiausi saulėje už namų, — pasa- 
koja Raimonas Vesjeras, — o per keturias ar penkias ištiestas ran- 
kas nuo manęs knygą skaitė Gijomas Andoranas“. Po pačios ran- 
kos kaip mato dar ilgesnį atstumą išmatuoti padės rankos jėga: 
„Pradas Tavernjė, ant sprando užsimetęs keturis ar penkis ériuko 
kailius žingsniavo, išlaikydamas arbaleto šūvio atstumą“, — pasa- 
koja ta pati Gijemetė Klerg (I, 341). Tačiau ateina laikas, kai 
arbaleto šūvio jau neužtenka ilgesnėms distancijoms išmatuo- 
ti ir toks matas per daug netikslus. Tuomet vartojama Ijė sąvo- 
ka (II, 27) arba vienos kelionės koks nors etapas (II, 43), arba 
gyvulių varymas į kalnus. Ėjimo kryptis (aukštyn-žemyn) šia- 
me kalnuotame krašte visuomet nurodoma: nėra taip papras- 
tai Žingsniuojama iš vieno taško į kitą, ypač Montaju, nes jis 
įsikūręs ant šlaito. Arba kopiama, arba leidžiamasi (I, 223, 
462; III, 296; ir kiti). 

Apibendrinkime: šios kelios atstumo matavimo nuorodos, ku- 
rias ką tik aptariau, yra tam tikro mentaliteto bruožas; tačiau ne- 
reikia turėti iliuzijų: erdvės matavimas, ar kalbėtume apie ilgį, ar 
apie plotą, nėra pagrindinis Aukštutinio Arježo gyventojų rūpes- 
tis. Nesiekiama tobulinti matavimo sistemos, nes ja nereikia nau- 
dotis kiekvieną dieną. Galime tik pasakyti, kad šios sistemos pra- 


džia ir pabaiga — tai esminiai, svarbiausi Montaju filosofijos kon- 

ceptai corpus ir domus: ranką ir plaštaką turintis kūnas yra pa- 
saulio matas, o kai pasaulis pasidaro pernelyg platus, kad ji 
būtų galima šiuo matu išmatuoti, kūno priedas domus gali sa- 
vo ruožtu jį pakeisti: „Rojus, — pareiškia Gijomas Ostatsas, kad 
nupasakočiau jums rojų, įsivaizduokite didžiulį domus, kuris driek- 
tysi nuo Merano perėjos iki Tulūzos miesto“. 


kkk 


Geografiškai suvokiama erdvė: esminė sąvoka yra mažos ša- 
lies, teritorijos (terra) sąvoka. Šis žodis gali įvardyti ir senjori- 
jos valdas, ir mikroregioninę erdvę. Žodis terra neturėtų su- 
klaidinti skaitytojų. Mūsų valstiečiams — piemenims svarbiausia 
yra domus, ir jie tikrai nėra beprotiškai įsikibę į šeimos žemę ar 
sklypus, kaip kad vėliau bus teigiama, esą tai — neatskiriama 
visų laikų žemdirbio mentaliteto dalis. Šių kaimiečių gamyba 
yra susijusi su namais, ne su sklypais. Jiems terra — ne šeimy- 
ninė, o visuotinė — parapijos, krašto — teritorija. Kaimo, kelių 
kaimų, tam tikro regiono terra. Senjorijos, mažos ar didelės, 
gal net kunigaikštystės terra. Taigi kalbama apie Ajono kraštą 
arba apie Ajono terra (Pradas ir Montaju); administraciniu po- 
žiūriu jį sudaro tam tikros pilies valdos, virš kurių iškilusi aukšta 
tvirtovė, priglaudusi savo papėdėje geltonųjų kryžių kaimą; 
taip pat minimas Sabartesas (aukštutinis Fua grafystės kraš- 
tas), kalbama apie Olmo žemes, So krašto žemes, Razesą, Fe- 
nujedą, Serdanją. Fua grafystę visi suvokia kaip politinį viene- 
tą. Tačiau akivaizdus skirtumas atsiranda tarp aukštutinio krašto 
(kurio centras nėra pasaulietinė grafystės sostinė Fua; centras - 
tai Aksas ir Taraskonas, kurie traukte traukia Sabarteso regio- 
no gyventojus). O žemutiniame krašte dominuoja Pamjė, vys- 
kupo, dvasininkų, antikatarų, dominikonų ir... mokančiųjų 
dešimtines miestas. Greta jo — derlinga lyguma grūdinėms kul- 
tūroms auginti. Sieną tarp aukštutinio prieš dešimtines nusi- 
stačiusio, katarų idėjomis persisunkusio krašto ir žemutinio 
itin katalikiško krašto žymi už kelių kilometrų į šiaurę nuo 

Fua esantis siauras tarpeklis Pirėnų apačioje, vadinamas Laba- 
ro (Labarre) tarpekliu. „Sabarteso žmonės, — pasakoja Bertomjė 
Ugonas (Berthomieu Hugon) 1322 metais, — norėtų gerai su- 
tarti su Fua grafu, kad joks dvasininkas nekoptų aukščiau Labaro 
tarpeklio... Jei Fua grafas būtų ryžtingas žmogus, toks, koks buvo 
prieš jį, dvasininkai čia nekoptų prašyti dešimtinių už ériukus”. 

Montaju visiems aiškus Labaro tarpeklio vaidmuo: pavyz- 
džiui, aukštai kalnuose klebonas Klergas griežtai įspėja Beatri- 
čę nesileisti link „žemutinio krašto“, į Dalu ar Varilį, kuriuose 
pilna mažųjų brolių. Mutatis mutandis, Bernaras Klergas iš Pam- 
je kalėjimo žvelgia į horizonte stūksančius kalnus: kalnus, ku- 
riuose yra jo teritorija (terra) Aukštutiniame Arježe, kurią su- 
daro Sabartesas ir (jo viduje) Ajono kraštas; ten yra, o tai svar- 
biausia, Montaju senjorija, kurios atsovas — seniūnas jis yra. 

Šiaurėje atskirtą Labaro tarpeklio Aukštutinį Arježą iš pie- 
tų pusės skiria Pirėnų tarpekliai: Pamjė vyskupas, kuriam ati- 
tekęs Prancūzijos karaliaus „dvasinės rankos“ vaidmuo, bando 
išplėsti inkvizicijos kontrolės ribas iki tos lemtingos ribos. Aukš- 
tutinės Fua dalies gyventojai gyvena citra portus (šioje tarpek- 
lių pusėje), šiaurinėje Pirėnų šlaito dalyje, kuriai šiokios tokios 
įtakos turi Prancūzijos karalystės troškimas dominuoti; o kita 
pusė (ispanų šlaitas) vadinama ultra portus (anapus tarpeklių). 
»Békite anapus tarpeklių, — sako Beatričei de Planislol notaras 
Ponsas Bolis iš Varilio, — mes šioje tarpeklių pusėje jus sučiups 
vyskupas“ (I, 257). O Katalonijos pabėgėliams Pirėnų kalnų gran- 
dinė, sutampanti iš rytų į vakarus su tarpeklių linija, reiškia lais- 
vės ribą, už kurios „prasideda“ (priespaudos, o ne teisės požiū- 
riu!) „Prancūzijos karalystė“. Karalystė šiuo atveju reiškia policinę 
inkvizitorių veiklą. „Ka: mes perėjome tarpeklius ir įėjome į Prancū- 
zijos karalystę (tai yra į Fua grafystę), mums plaukai piestu stojosi“, 
— teigia Fua emigrantai, įsikūrę Katalonijos ir Valencijos prie- 
globstyje nuo to laiko, kai pabėgo iš Fua grafystės. 

Mažų regionų (Ajono kraštas) ar net ir didžiųjų regionų 
(Oksitanija, Katalonija) atžvilgiu mūsų kaimas gyvena savo 

gyvenimą: yra mielesnių už kitas vietų, į kurias keliaujama; 
pavyzdžiui, Montaju turi pastovių ryšių su Pradu, kaimynine 
parapija, yra tarp kaimų net takelis, taip pat kartais šių kaimų 
žmonės tuokiasi. O štai Kamurakas, kita kaimyninė bendruo- 
menė, įsikūrusi vos vos toliau, su Montaju ryšių beveik neturi 
(nebent retkarčiais į Montaju ateina Kamurako klebonas su- 
teikti kokiai mirštančiai Montaju gyventojai paskutinio sakra- 
mento ir kurį šioji išplūsta ir išveja (I, 462). Su pagrindiniu 
Arježo slėnio miestu Aks lė Termomis Montaju ryšiai: preky- 
biniai, kultūriniai, pasaulietiniai, draugiški... pastovesni. Į Aksą 
Prado moterys neša parduoti vištas ir kiaušinius, siūlus audi- 
mui. Iš Montaju iki Akso malūnų, stovinčių prie Arježo upės, 
keliauja grūdų nešuliais apkrauti mulai. Paskui mulai vėl grįž- 
ta aukštyn į kaimą su miltų maišais ant nugarų. „Vieną dieną, 
— pasakoja Gijemeté Klergš, — jau nedaug laiko buvo likę iki 
didžiųjų Montaju gyventojų suėmimų (tik taip ir prisimenu tą 
laikotarpį), keliavau žolės į Alaku vadinamą vietovę. 

Kelyje sutikau Gijomą Mori su mulu; dainuodamas jis keliavo 
iš Aks lė Termų. Pasakiau jam: 

— Tu išgėręs. Tu toks linksmas. 

— Buvau Akse grūdų malti. Gabenu miltus ant mulo nugaros, 
— atsakė jis man. 

— Ir kaipgi čia yra, — atšoviau jam, — kad kai mano vyras 
keliauja į Aksą malti grūdų, grįžta į mūsų domus visiškai nusi- 
baigęs, nes žiūrėjo, kaip malami grūdai, ir miltų dulkės taip pat 
1$vargina? 

— Iš tiesų, — paaiškino man Gijomas, — malūne buvau labai 
trumpai. Ši kelionė man suteikė progą pasimatyti su tikinčiaisiais!“ 


xxx 


Gyvulių varymas į kalnus taip pat prisideda prie erdvės 
struktūros. Jis sukuria ryšius tarp Montaju ir labai tolimų vie- 


I, 343. Apie prekybinius Montaju ryšius žr. taip pat aukščiau, I skyrių. 
Apie visą % paragrają žr. I, 343. 

tovių. Pavyzdžiui, Arke (dabartinis Odo departamentas) gy- 
vulių augintojo žmona Sibilė Pjer žino visas Montaju paskalas. 
Nieko nuostabaus: abu kaimus, Arježą ir Odą, skiria keturias- 
dešimt kilometrų (paukščio skrydžio), tačiau realiame gyveni- 
me jie artimi, nes kalbant apie gyvulių varymo kelius vienas 
yra galutinis vasaros ganyklų taškas, kitas — galutinė gyvulių 
žiemojimo vietovė. Iš vieno kaimo į kitą gali keliauti tarnaitės 
ar sezoniniai darbininkai derliui nuimti (II, 427). Apskritai 
gal Žako Furnjé „Registras“ tėra ilgas dialogas erdvėje, su ka- 
tarišku prieskoniu, tarp belibastiškosios žiemojimo vietos, Ka- 
talonijos, ir Sabarteso vasaros ganyklų? 

Sabartesas — didis žodis: į Sabartesą mus nukreipia visi „Re- 
gistro“ duomenys, susiję su priklausomybės jausmu „erdvei“, 
jausmu, kurį jaučia kaimiečiai už savo mažos parapijos ribų. Iš 
tiesų matome, kur yra šios beveik segmentinės visuomenės cen- 
trai: corpus, domus, locus, pagus (II, 108); kūnas, namai, kai- 
mas, kraštas. Kūnas ir namai — kiekvieno žmogaus nuosavybė. 
Kaimas — tai Montaju. Kraštas — tai Sabartesas. 

Montaju ir Ajono žemė (Pradas ir Montaju) yra, be jokių 
abejonių, sudėtinė Sabarteso dalis: Pjeras Klergas yra Sabarteso 
Montaju klebonas. „Žmonės iš Montaju“ yra ir žmonės iš Sa- 
barteso. „Jau penkerius metus, — pasakoja Raimonas Pjeras iš 
Kje, - nebuvau Sabartese, tik Prade ir Montaju“. Tiesa, Ajono 
kraštas yra Sabarteso pakrašty, jei kalbėsime apie Sabarteso kraš- 
to gilumą, krašto, kurio širdis yra Taraskone, Aks lė Termose, 
Žiunake: „Tobulieji, — trumpai apibūdina Bernaras Benė, - 
eidavo iš Montaju į Pradą, o paskui iš Prado link Sabarteso“ (Aks 
lė Termų kryptis). Taigi yra mažasis Sabartesas, kurio centrai 
— Aksas, Taraskonas ir Savaro šventovė (nuo Savaro vietovar- 
džio); ir yra didysis Sabartesas, veikiau politinis, kurį sudaro 
aukštutinė Fua grafystė, ir kuriam priklauso (į pietus nuo La- 
baro tarpeklio ir į šiaurę nuo Pirėnų grandinės) Akso, Tarasko- 
no, Fua, Ajono krašto apylinkės, taip pat Vikdeso regionas. 
Daugybė tekstų byloja apie akivaizdų ir ramybės kupiną pri- 

klausymo Sabarteso kraštui jausmą, kurį išreiškia įvairių kai- 
mų gyventojai. „Ar jūs ne iš Sabarteso?“ — klausia jaunas vyras 
Pjero den Ugolio užeigoje Larok d'Olmese. „Ne, aš esu iš Kje“. 

Ar Sabartesas yra natūralus gamtinis regionas, pagal aukštį 
virš jūros lygio, žemę, augaliją? Gaussenas taip manė, nes šią zoną 
kaip atskirą įtraukė į savuosius fitogeografinius žemėlapius. 

Sabartesas turi savų gastronominių ypatybių (upėtakiai, sū- 
riai). Dvasinės šio krašto ypatybės veda mus į šventyklą, kurio- 
je plaka šių Pirėnų žmonių širdis, į Savaro Dievo Motinos ka- 
tedrą Taraskone. Sabartesas taip pat turi savo kalbą, ar bent 
jau dialektus, apie kuriuos dar kalbėsiu: ši lingvistinė vienovė 
suteikia galimybę tuoktis įvairių gyvenviečių žmonėms, ir šiuo 
atžvilgiu yra antroje vietoje pagal svarbą po kaimų endogami- 
jos fenomeno. „Mano būsimas vyras Žanas Mori atvyko iš Žiun- 
kozos (Ispanija) pasiimti savo avių, — pasakoja Matena Servel. — 
Kai jis sužinojo, kad mano motina ir aš kalbame aukštumų kalba 
(Sabarteso), pradėjo tartis, kad paimtų mane už žmoną, nors mes 
vienas kito net nepažinojome“. Tikintieji ir klebonai irgi turi bent 
vieną bendrą bruožą: ir vieni, ir kiti sako pamokslus ne lotynų, o 
krašto kalba (I, 454; III, 106). Montaju labai aiškiai suvokiamas 
vietinio dialekto egzistavimas; juo kalba apie tūkstantis žmonių. 
„San Mateo, — pasakoja Arno Sikras, — siuvau batus vietinio Žako 
Vitalio dirbtuvėje, kai kažkokia moteris gatvėje pradėjo šaukti “Ar 
reikia kam sumalti grūdus? . Kažkas man pasake: 

— Arno, štai moteris, dirbanti žemę, iš jūsų krašto. 

Paklausiau moters: 

— Iš kur jūs? 

— Iš Saverdeno, — atsakė ji man. 

Tačiau kadangi ji kalbėjo Montaju kalba, užčiaupiau jai bur- 
ną: 

— Jūs ne iš Saverdeno. Jūs iš Prado arba iš Montaju“. 

Trumpas reikšmingas dialogas. Iš tiesų paaiškėja, kad že- 
mutinio krašto (Saverdeno, į šiaurę nuo lemtingo Labaro tar- 
peklio) ir Sabarteso dialektai skiriasi. Sabarteso krašte savo ruož- 

tu vél yra keli dialektai, Prado ir Montaju, galbüt paveikti kal- 
bos, kuria kalbama Katalonijoje: Montaju gyventojai, ir ypaë 
piemenys, suvokia savotišką oksitanišką-katalonišką visumą. Jo- 
kių kalbos barjerų keliaujant iš Taraskono ir Aks lė Termų į 
Puigserda ar San Mateo. 

Taigi galų gale reikia pasakyti, kad „prancūzų pasaulis“ Sa- 
bartese beveik nejuntamas; šiam mažam kraštui jis daro įtaką 
tik per tarpininką, tai yra per Inkvizitorių. (Šiuo atveju kalba- 
ma apie inkvizitorių, kilimo iš Oksitanijos). 1320 metais Mon- 
taju ar Aks lė Termų gyventojų akimis prancūziškasis pasaulis 
yra tiesiog baubas, tiesa, realus: apie jį kalbama arba su siau- 
bu, arba su pagarba, priklauso nuo aplinkybių. Jis tapatina- 
mas (nors tai netiesa (II, 71)) su Fua grafystės teritorija, kurią 
kontroliuoja inkvizicija, šokdinanti grafą pagal savo įgeidžius. 
O del viso kito, šiuose kraštuose nieko pozityvaus prancūziško 
niekas beveik neįžvelgia; gal šiek tiek geriau priima nei Angliją 
(jos įtaka čia apskritai nejuntama), kuriai vis dėlto priklauso 
dalis Oksitanijos žemių iš Akvitanijos pusės. 

Taigi — Prancūzijos karalystė, grasinanti, slegianti savo at- 
grasia religine ir politine įtaka, bet nedaranti poveikio kultū- 
ros, migracijos, kalbos suklestėjimo ar turizmo srityse. Vis dėlto 
vienoje srityje, finansų srityje, ši įtaka didžiulė. Iš tiesų dau- 
giausia (7190) Fua grafystėje naudojamos Paryžiuje nukaltos 
monetos ir ypač sidabrinės Turo monetos, nukaltos dirbtuvė- 
se, kurios daugiau ar mažiau priklauso nuo Prancūzijos mo- 
narchijos. Prieš tapdami Il de Franso valdovų įtakos sferos ad- 
ministracijos, kultūros ar kalbos srityse dalimi, Arježo kalnai 
volens nolens tapo jų piniginės erdvės dalimi. Po šio pirmojo 
triumfo Prancūzijos įtakos kitose srityse dar labai ilgai reikės 
laukti. Tačiau pinigų srityje pasiekta pergalė yra svarbi: gyvu- 
lių augintojai ir piemenys, prekiaujantys vilna ir gyvuliais, jau 
peržengė pirmą primityvų ekonomikos slenkstį: jiems gyvy- 
biškai svarbu turėti monetų. O jos — prancūziškos. 

XVIII SKYRIUS 


Likimas, magija tr sielos išganymas 


Tučtuojau atmeskime estetiką. Suprantama, Aukštutinio 
Arježo valstiečiai juto grožį. Bet jiems jis daugiausia asocijavo- 
si su norais, malonumais, pramogomis, tuo, kas gali sukelti 
pojūčius arba iš širdies kylančias simpatijas. Taigi žmonės sa- 
kydavo „jauna graži mergina“, „puikus žuvies paštetas“, „gra- 
žūs vyrai“, „gražios bažnytinės giesmės“, „gražūs rojaus sodai“. 
Tik tiek. Jie neimdavo „virpėti“ žiūrėdami į kalnus ar gamto- 
vaizdį. Jiems per daug rūpėjo konkrečios problemos, kurias, 
dažnai sunkias, sukeldavo tiek kalnai, tiek gamta. 

Jei kalbėsime apie gamtą, kaime ir visame nedideliame krašte 
greičiau vyravo supratimas, kad žmogus yra gamtos dalis. Bū- 
ta ir šiek tiek antropocentrizmo. Montaju (ir ne tik) vienas iš 
filosofijos teiginių buvo tas, kad mikrokosmosas (kitaip tariant, 
žmogus ir jo domus) yra makrokosmoso dalis, o jo centre — 
ostalis. Tas mikrokosmosas labai didelis, jis apima ir žvaigždes. 
Jau žinome, ir prie to nebegrįšime, kad mirusio šeimos galvos 
namuose saugojo jo nagų ir plaukų nuokarpas, kad minėtas 
domus neprarastų savo palydovės astra, arba gerosios sėkmės, 
astrum vel eufortunium. Žodis „sėkmė“ Sabarteso žmonėms, aiš- 
ku, buvo žodžio „nelaimė“ antonimas. „Žmonės neturėtų prisie- 
kinėti dangumi, — kalbėjo Belibastas, — nes jie teturi vienintelę 
žvaigždę, nesvarbu, didelę ar mažą“. 

Zmogus, ypač jei jis piemuo, turi savo fatuma, arba likimą, 
kuris iš anapus lemia jo būtį. Bet visai ne kalnų katarai skleidė 
Aukštutiniame Arježe tas teorijas apie likimą. 

Paklausykime, ką apie tai Mori šeimai aiškino Belibastas. 
Jis kategoriškai, kaip nepriklausomas teisėjas, neigė likimo jta- 
ką. Kartais Belibastas neigdavo ne taip kategoriškai. „Jei žmo- 


gus nugvelbia, pavagia kito turtą arba daro negerus darbus, — 

dėstė ekspiemuo iš Kiubjero, — tai jis yra apsėstas piktosios dva- 
sios. Ta dvasia verčia jį daryti nuodėmes ir išklysti iš doros kelio. 
Sielų pilna visur. Ore pilna gerųjų ir piktųjų dvasių. Išskyrus vie- 
ną išimtinį atvejį, kai dvasia įsikraustė į mirusiojo kūną. Tas nu- 
mirėlis, būdamas gyvas, buvo teisingas ir geras (vokiu atveju toji 
dvasia sugrįš į dangų). Mirusiojo kūną palikusi dvasia visada 
norėjo reinkarnuotis, nes ore sklandančios piktosios dvasios ją per- 
sekiojo. Todel ji stengėsi įsiskverbti į kokį nors gyvą kūną. Nesvar- 
bu, žmogaus ar gyvulio. Tol, kol žmogaus dvasia yra kūne, ore 
esančios piktosios dvasios negali nei jos persekioti, nei kankinti“. 

Tokia šiame regione paplitusi pasaulio koncepcija aiškiausiai 
atsispindėjo Bernaro Frankos iš Guljė kaimo Vikdeso parapijoje 
kalbose (I, 350-370). Bernaras Franka patarnaudavo per mišias, 
bet buvo tikras valstietis. Jis pats darbavosi ir gerai prižiūrėjo sorų 
laukus. Kaime turėjo namą, kurį valdė kartu su broliais (frérèche). 
Per javapjüte šnekučiuodavosi su savo parapijos gyventojais. Sek- 
madieniais ir per šventes su kitais vyrais ateidavo paplepėti prie 
bažnyčios. Beje, dėl polinkio bendrauti buvo apskųstas, teisia- 
mas Pamjė ir gavo nešioti dvigubus geltonuosius kryžius. 

Taigi Bernaras Franka manė, kad viskas, kas dedasi dabar, 
jau dėdavosi nuo neatmenamų laikų. Jis trumpai paaiškinda- 
vo, kad žmogus iš vidaus yra nuolat veikiamas makrokosmoso, 
o tą makrokosmosą tvarko pats Dievas. Žmogus tikrai nėra 
laisvas. Taigi jis nenusideda. Užtat vadinami geri darbai negali 
būti priskirti žmonėms, nes juos daryti iš anksto įkvėpė Die- 
vas. Kai Pamjė bylose skaitai šią radikalią kaimišką derby kriti- 
ką, kartais atpažįsti Liuterį. Mažą Liuterį. Ne tokį išsilavinusį. 
Bernaras Franka buvo Augustino pasekėjas, nors to nežinojo. 
Jam buvo visiškai aišku, kad viskas priklauso nuo Malonės. Iš 
tikrųjų Bernaras Franka apie keturiasdešimt metų dėstė klai- 
dingas idėjas. Tas idėjas pasisėmė iš Sabarteso valstiečių filoso- 
fijos, nes ja žavėjosi!. 


| 1 Ba ue 
Tekste šie du trumpi sakiniai parašyti oksitaniškai. 

„— Ar tas klaidingas mintis jums įkvėpė koks nors daktaras?“ — 
1320 metais paklausė Žakas Furnjė šešiasdešimtmečio Frankos. 

„— Ne, — atsake senis. — Bet Sabartese apskritai kalbama, kad 
jei kam nors atsitinka kas nors gera ar bloga, tai „taip buvo jam 
skirta“ ir „negalėjo būti kitaip“... Beje, kai buvau kalėjime (ink- 
vizicijos), ta: sakiau, kad bus taip, kaip bus. Ir dar pridūriau, 
kad bus taip, kaip panorės Dievas“. 

Neišvengiamą likimą iš aukštybių tvarko Dievas, o tarpi- 
ninkauja žvaigždės. Leidžiantis žemiau prie to prisideda ore 
esančios dvasios. Tas duetas veikia ir domus, ir žmogų. Tarp 
žvaigždžių dangaus ir gryno oro dangaus yra mėnulis. Sabar- 
tese nemanyta, kad šis dangaus šviesulys lemia viską, nors vė- 
lesniais laikais taip galvos daugelis valstiečių tiek šalies pietuo- 
se, tiek šiaurėje. Sabartese neneigta mėnulio įtaka. Ypač kal- 
bant apie pagrindinį įvykį, užtikrinantį kiekvienos kartos do- 
mus tęstinumą — vedybas. „Maždaug prieš šešiolika metų, — 1320 
metais pasakojo Raimonas Vesjeras iš Aks lė Termų, - užsukau 
į Raimono Belo namus Montaju ir mes šnekėjomės (apskritai) 
apie vedyboms tinkamą laiką. Raimonas man pasakė: 

— Kai mes tekinome mūsų seserį už Bernaro Klergo, tai nuėjo- 
me pas eretiką Gijomą Otje ir paprašėme patarti, kada menulis 
bus palankus ištekinti mūsų seserį už Bernaro. Gijomas Otjé nu- 
rodė vestuvėms tinkamą dieną. Mes jo paklausėme“ (I, 291). 

Mėnulio fazių ne visada pakakdavo, kad suprastum makro- 
kosmoso nurodymus. Montaju gyventojai labai dažnai kreip- 
davosi į žynius (nebūtinai į katarus) ir teiraudavosi, kada pa- 
lankiausias metas vedyboms ar kelionei ir t. t. Jau kalbėjome, 
kad Beatričė de Planisol naudojosi atsivertusios žydės kerais. 
O toji mielai teikė savo pagalbą. Katalonijoje buvę tremtiniai 
bendravo su žyniu, kuris pranašystes skaitė ¿š arabų rašmeni- 
mis parašytos knygos (II, 40; III, 207). Tas žynys spėjo iš lazdos 
švytavimo ir einančio žmogaus batų raukšlių. Taip bandė at- 
spėti žmonių arba gyvulių ligas bei išaiškinti vestuvėms tinka- 

mą laiką. Ne tokie sofistiški buvo spėjimai iš nelaimę prana- 
šaujančių paukščių skrydžio. Tie paukščiai — tai mirusių sielas 
gaudančios pelėdos. Kelią perskridusios šarkos pranašauja ne- 
laimę. Belibasto šeimoje taip manė ir tėvas, ir sūnus. Pamatęs 
per kelią perskridusį kurį nors iš tų paukščių tobulasis iš Kiub- 
jero prarasdavo paskutinius drąsos likučius. Nuo to vaizdo jam 
pakirsdavo kojas ir jis imdavo teisingai galvoti apie jo laukiantį 
liūdną likimą (II, 78; III, 210). Emociniai Ajono krašto žmo- 
nių ryšiai su aplinka ir ypač gyvuliais ne visada buvo patys 
nuoširdžiausi. Tai labiausiai tinka kalbant apie artimus ryšius. 
Pavyzdžiai būtų tokie. 

Pradėkime nuo žmogui artimiausių gyvulių. Aišku, kad 
Montaju piemenys turėjo šunų (métins). Jie padėdavo ganyti 
bandas. Atokiau esančias fermas kartais saugojo dideli šunys, 
geri sargai. Galbūt kasdieniniai dvikojų ir keturkojų ryšiai buvo 
geri ir nuoširdūs. Apie tai nieko nežinome. Bet apskritai apie 
šunis atsiliepdavo neigiamai. „Jūs plėšrūs šunys ir ryjantys vil- 
kai..., tu kalė“ — tai švelniausi keiksmai, kuriuos Klergai ir kai 
kurie kiti skyrė pranciškonams ir Alazaisai Forė. Saugokis šuns! 
Jis gali tave užkrėsti pasiutlige. Piemuo Žanas Mori bijojo, 
kad jį nunuodys.Tad šeimininkės paruoštą maistą duodavo 
ragauti savo šuniui. 

Kitas žmogui artimas gyvulėlis irgi buvo apibūdinimas nei- 
giamai, net lyginamas su velniu. Kalbu apie kate. Jei tikėsime 
Benė šeimos iš Ornolako narių žodžiais, tai naktimis besipešan- 
čių katinų riksmai panašūs į mirusio žmogaus klajojančios sielos 
šauksmus. Taigi! (I, 262). Galima apsirikti! „Kai numirė Karkaso- 
no inkvizitorius Zofrua d'Abli, — pasakojo Gijemetė Mori, — niekas 
prie jo tą nakti nebudėjo. Bet kitą dieną, — tęsė šeimininkė", — 
lavoną aptikę žmonės prie lovos pamatė dvi juodas kates. Jos tupėjo iš 


“ II, 69. Tas pats Devic ir Vaissette Histoire du Languedoc, tomas IX-I, p. 300- 
301. 1307 metais tamplieriai irgi prisipažindavo matę katės pavidalo velnią. 

abiejų lovos galų. Tai buvo piktosios dvasios, prisistačiusios prie inkvi- 
zitoriaus sielos“. Bjaurėtasi dar vienu įnamiu — žiurke“. 

Be pirmosios gyvūnų tabu grupės, kuri vertinta neigiamai (šu- 
nys, katės, kiaulės, žiurkės), buvo antroji grupė. Tai įprasti fermų 
gyvuliai. Raguočiai, avys, ožkos ir arkliai. Jų duodama nauda di- 
delė, o jų ryšys su žmogumi silpnesnis nei pirmosios grupės gy- 
vūnų, įskaitant ir kiaules. Grazida Lizjė, smulki naujakurė vals- 
tieté iš Montaju, aiškiai skyrė, kas pozityvu, o kas ne. 

„— Grazida, — paklausė Žakas Furnjė, — ar jūs tikite, kad 
Dievas sukūrė visus šio pasaulio gyvius? 

— Manau, — atsakė Grazida, - kad Dievas sukūrė tuos gyvius, 
kurie naudingi žmogui. Pirmiausia patį žmogų ir jam naudingus 
arba maistui tinkamus gyvulius. Pavyzdžiui, jaučius, avis, ožkas, 
arklius, mulus. Ir žemėje ar ant medžių augančius vaisius. Bet 
netikiu, kad Dievas būtų sukūręs vilkus, muses, driežus ir kitus 
žmogui kenksmingus padarus. Taip pat netikiu, kad jis sukūrė 
velnią“ (I, 304). 

Kitame Arježo krante patarnavęs mišioms valstietis Berna- 
ras Franka iš Gulje kaimo Sabartese dar paprasčiau išdėstė tai, 
ką sakė Ajono krašto mažoji beraštė. Pirmajai grupei kaip ir 
Grazida jis priskyrė naudingus ūkiui gyvulius. „Zš vienos pusės, 
— pasakojo Guljė valstietis, — yra gerojo Dievo sukurti kūriniai: 
dangus, žemė, vanduo, oras ir gyvuliai, kurie žmogui naudingi, 
nes jį maitina, nešioja krovinius, dirba ir jį rengia. Tokios yra ir 
valgomos žuvys! Iš kitos puses blogas Dievas sukūrė demonus ir kenks- 
mingus padarus: vilkus, gyvates, rupūžės, muses ir kitokius kenks- 
mingus bei nuodingus gyvius“ (I, 358). 

Svarbiausias iš naminių gyvulių, aišku, yra arklys. Jis pa- 
tenka į pirmąjį sąrašą tų gyvulių, kurie, anot mažųjų Sabarteso 
katarų pranašų, geriausiai tinka sieloms reinkarnuotis. Arklys, 


“III, 221 (pagal Pjerg Mori). Belibastas ir Tavernjė draudė žudyti bet kokius gyvius, 
išskyrus žiurkes, gyvates ir rupūžes. 

tiksliau, kumelė, eitų po moters, bet tikrai prieš triušę ir kalę, 
taip pat prieš jautį (karvę). „Kai dvasios, — aiškino Belibastas, — 
palieka apvalkalą, tai yra kūną (kai žmogus miršta), jos sprun- 
ka labai sparčiai, nes bijo ir yra gasdinamos. Jos dumia taip grei- 
tai, kad jei dvasia paliko kūną (mirusį) Valencijoje (Ispanija) ir 
nori įsiskverbti į kitą kūną Fua grafystėje, tai net jei piltų lietus, 
ant jos teužkristų vos trys lašai! Taip bėgdama išgąsdinta dvasia 
(ją taip pat ugnimi kankina ore skraidantys velniai) stengiasi 
įsmukti į pirmą pasitaikiusią skylę! Kitaip sakant, į kokio nors 
gyvo padaro pilvą, jei ten yra užsimezgęs embrionas, bet dar nera 
sielos. Tas gyvis gali būti kalė, triuše arba kumele. Gali būti net ir 
moteris“ (II, 35). 

Belibasto mitas apie dvasių skverbimąsi į pilvą buvo popu- 
liarus ir Montaju. Sutrumpinta variantą Beatričei de Planisol 
papasakojo Raimonas Ruselis (I, 220). Tame pasakojime aiš- 
kiai pasakyta, kad tarp visų gyvulių, į kuriuos gali įsiskverbti iš 
mirusio kūno pasprukusi siela, svarbiausias yra arklys. Beje, 
arklio pirmenybė pabrėžiama mite apie arklį. Arježo gyvento- 
jai, tiek tremtiniai, tiek ir nuolatiniai gyventojai, mums paliko 
mažiausiai keturias versijas. Dvi labai glaustai pasakodavo Be- 
libasto ir Prado Tavernjė mokinys Pjeras Mori iš Montaju. 
Kita pasakotoja buvo gyvulių augintoja Sibilė Pjer iš Arko. Ji 
mitą išgirdo iš paties Pjero Otjé. „Gyveno blogas žmogus, žudi- 
kas. Jam mirus jo dvasia įsiskverbė į jaučio kūną. To jaučio šei- 
mininkas buvo žiaurus, blogai jį šėrė ir badė geležimi kaustyta 
lazda. Bet jaučio dvasia prisiminė, kad yra buvusi žmogumi. Jau- 
Ciui mirus dvasia įsiskverbė į arklio kūną. Tas žirgas priklausė 
dideliam senjorui, kuris jį gerai šėrė. Vieną naktį tą senjorą už- 
puolė priešai. Jis šoko ant žirgo ir nušuoliavo per uoletą kraštą. 
Vieną akimirką žirgo koja įstrigo tarp dviejų akmenų. Jis vos ją 
ištraukė, bet pasaga liko įstrigusi. Paskui senjoras šuoliavo toliau 
likusią nakties dalį. O žirgo dvasia vis prisimindavo, kad kadaise 
gyveno žmogaus kūne. Žirgui nugaišus jo dvasia įsikraustė į ně- 
čios moters kūną ir įsiskverbė į jos pilve buvusį vaiko embrioną. 

Užaugęs tas vaikas suvokė, kas yra gėris (tapo kataru). Vėliau 
pasidarė tobuluoju*. Vieną dieną su savo draugu jis keliavo pro 
tą vietą, kur žirgas pametė pasagą. Tada tas žmogus, kurio siela 
anksčiau buvo Zirge, tarė savo draugui: „Kai aš buvau žirgas, 
vieną naktį pamečiau pasagą tarp dviejų akmenų ir visą nakti 
žingsniavau nekaustytas...“ Tada abu ėmė naršyti tarp akmenų, 
surado pasagą ir ją pasiėmė“. 

Tai, kad žirgas užima aukštą „socialinę“ vietą, nestebina. 
Net aname pasaulyje Fua grafystės riteriai nesiskirdavo su savo 
ištikimais žirgais. „Prieš trejus metus, — 1319 metais pasakojo 
butelininku pravardžiuotas vienos Pamjé bažnyčios girtuoklis 
zakristijonas, bendravęs su mirusiais, Arno Žėli, - man pasiro- 
dė du žuvę raiteliai iš Deno kaimo. Jie buvo perskrosti iki bambos 
ir nuo gautų žaizdų mire. Bet vis tiek šuoliavo ant savo kovos 
žirgų, kurie irgi buvo atsidūrę anapus!“ 

Nors ir kvaila, avis irgi buvo gerbiama. Ta pagarba išliko 
iki mūsų dienų. „Mano žente įsikūrė geroji dvasia ir jis yra švel- 
nus kaip avelė“, — apie savo dukros Žanos vyrą Bernarą Befej 
kalbėjo Emersanda Marti. Jis iš tiesų buvo meilus su uošve, su 
ja gerai sutarė. Jis nedvejodamas kaip obuolį sudaužydavo savo 
žmoną, jei toji stačiokiškai elgdavosi su senąja Emersanda. Mon- 
taju piemenys manė, kad avinukas arba vilnos sruoga yra puiki 
dovana gerajam šv. Antanui. Ypač gerai kalbėta apie Aukštuti- 
nio Arježo mitinį paukšų pelikaną. Pirėnuose apie jį sklido 
graži legenda, tiksliau, jos katariskas variantas. Ji keliavo iš lū- 
pų į lūpas iš Palaro diecezijos į Sabartesą ir t. t. (I, 357, 363). 
„Gyveno paukštis. Jį vadino pelikanu. Jo plunksnos švytėjo kaip 
auksas. Jis turėjo skristi paskui saulę. Tas pelikanas susilaukė vai- 
ky. Kad nevaržomas galėtų sekti paskui saulę, paukštukus palik- 
davo lizde. Kai j0 nebūdavo, į lizdą įsibraudavo laukinis žvėris ir 


" Tekste parašyta „geras krikščionis“. Žako Furnjė teismo dalyvių kalba tai reiškė 
tikintįjį arba tobuląjį. Vienoje iš mito versijų (III, 138) labai aiškiai skiriamas tas 
geras krikščionis arba tobulasis ir „paprasti tikintieji“. 

nukąsdavo paukštukams kojas, sparnus, snapus. Tai vis kartojosi, 
tad pelikanas nusprendė užmaskuoti savo spindesį, pasislėpti tarp 
mažylių, susekti žvėrį ir jį užmušti, kai šis vel pasirodys lizde. Taip 
ir padare. Pelikaniukai buvo apsaugoti. Tokiu pat būdu (tai rėžia 
kararišką ausį) Kristus panaikino jo spindesį, kai jis atskrido in- 
karnuotis į Mergelę Mariją. Tad jis galėjo sugauti blogą Dievą ir 
uždaryti jį pragaro tamsybėse. Taip blogasis Dievas liovėsi žudęs 
gerojo Dievo kūrinius“. 

Žuvys gimsta vandenyje, tad katarai manė, kad jų mėsa 
tinkama maistui. Žuvys nedalyvauja metempsichozéje, nes sa- 
vo palikuonių neaugina pilvuose. Todėl negali tapti prieglobs- 
čiu klajojančioms sieloms. Liaudies išmintis šiuo atveju nepri- 
eštarauja katarų dogmai. Montaju jokios žuvies vardas nebuvo 
vartojamas kaip įžeidimas. Jūrų vilkas nereiškė nieko blogo, o 
to nepasakysi apie kalnų vilką, kurio nekentė piemenys?. Del 
augmenijos nuomonės skyrėsi. Kuldami ant grendymo kai kurie 
valstiečiai aiškindavo, kad pars Dievas liepia javams „žydėti ir 
bręsti“, tačiau velnias specializuojasi užleisdamas krušą, per- 
kūną ir audrą. Kiti ne mažiau kategoriski kaimiečiai manė, 
kad pati Gamta skleidžia gyvybę, augina augalus. Viskas pri- 
klauso nuo dirvos derlumo, vaisingos tikinčiųjų veiklos, žmo- 
nių darbo ir... mėžimo. Bet niekada nemenkintas augalijos vaid- 
muo. Absoliutaus dualizmo adeptai, norėję, kad ji būtų blogo- 
jo Dievo kūrinys (I, 283), Montaju ir Sabartese nedaug terado 
pritariančių tai minčiai. Žinoma, kaimiečiai savaip suvokė blo- 
gojo Dievo pirštą, parodytą kai kuriems padarams ar gamtos 
reiškiniams, pavyzdžiui, katėms, pelėdoms, ropliams, perkū- 
nui ar žaibui. Bet Sabartese nė kalbos negalėjo būti apie tai, 
kad viską sukūrė velnias. Primityvieji Spinozos pasekėjai blo- 
gai skyrė Dievą kūrėją ir motiną Gamtą (vieniems ji - kūrinys, 
kitiems — kūrėja) ir jų primityvizmas driekėsi per visą Sabarte- 


"II, 33: jūrų vilkas ir kalnų vilkas. II, 35: Belibastas manė, kad žuvys yra švarios, nes 


gimsta iš vandens, o ne iš kūno ir malonumų. 

so natūralizmo teoriją. Tą teoriją spontaniškai pripažino gy- 
ventojai ir pagal aplinkybes modifikavo pagal katarų arba ka- 
talikų tikėjimą. 

Kalbant tiksliau, gyvulių neigiamo ar teigiamo vertinimo 
koncentriški vienas kitą keičiantys ratai mus verčia prisiminti 
Edmundo Leacho“ darbus. Jis palygino įžeidimus, kai naudo- 
jamas kurio nors gyvulio vardas, ir tabu, susijusius su incesto 
draudimu. Montaju valstiečiai darė tą patį, kai girdavo kurį 
nors tikintįjį už tai, kad jis neprisiliečia prie moterų ar nevalgo 
mėsos. Jie patys neliesdavo tik artimos šeimos moterų ir neval- 
gydavo tik naminių gyvūnų (šuns, katės, žiurkės) mėsos. Tad 
galime teigti, kad Sabarteso kaimiečiams egzistavo labai arti- 
mų gyvūnų (šuo, katė, kiaulė) ratas, kurie, nors ir šiek tiek 
laukiniai, gyveno kartu su žmogumi ir net neblogai su juo 
sutarė. Tie gyvuliai (išskyrus kiaulę, kurios mėsa, beje, kelda- 
vo šiek tiek problemų) buvo tabu, jei kalbėsime apie jų valgy- 
mą; taip pat jų vardai naudoti norint ką nors įžeisti ar palygin- 
ti su velniu. Dar buvo ratas ūkyje ar tvarte laikomų gyvulių, 
kurie žmogui tolimesni. Jų ryšiai su žmogumi ne tokie glau- 
dūs, todel santykiai korektiški, net širdingi, visai teigiami. Į 
antrąjį ratą patenka paukštidė ir kiemas su daržu. (Montaju 
buvo gerbiama višta, ir šiandien girdime sakant mano vištyte, 
mano triušeli, mano kopūstėli, mano antyte). 

Antroji griežta riba — laukiniai žvėrys. Kai kurie iš jų daugiau 
ar mažiau, bet tikrai pavojingi žmogui ir jo įnamiams (vilkai, 
gyvatės, net musės). Tas pavojus gali būti uk tariamas, išgalvotas 
(nenuodingos gyvatės, rupūžės, pelėdos, šarkos ir t. t.). 

Jei gyvūnai tikrai ar tariamai pavojingi, tai apskritai gamta 
(augalai, vandens gyviai) laikyta neutralia ar net palankia žmo- 
gui. Leachas neapsiriko. Įžeidimas gyvūno vardu ar neigiamas 
to vardo atspalvis priklausė nuo žmogaus santykių lygio su 
gyvūnais ar gamta. Panagrinėkime artimiausių ego ir jo domus 


© Leach, 1966. 

naminių gyvūnų ratą. Pavyzdys - šuo. Panagrinėkime kitą ga- 
na artimą ratą. Tai toliau gyvenantys, bet pavojingiausi laiki- 
niai žvėrys. Pavyzdys — vilkas. Zoologinis įžeidimas ar neigia- 
mas gyvūno vardo atspalvis Sabartese atliko savo vaidmenį. Con- 
tinuum žmogus — gamta atsirado strateginės nuostatos. Žmo- 
gus tapo atskirtas nuo artimiausios jam faunos. O naminiai 
gyvuliai — nuo laukinių žvėrių. 

Kolektyvinė patirtis tobula kaip kalba. Kai kurių gyvūnų 
išskyrimas iš tikrųjų derėjo su mintimis, kad gyvūnai, šeima 
(ir ne tik) bei socialinės idėjos lygiavertės. Tas lygiavertišku- 
mas Sabarteso valstiečių mentalitetui neprieštaravo. Gyvulius 
kaime tikrai nevertino kaip „gyvūnus mašinas“. Jiems priskir- 
davo savybes, kurios leisdavo juos lyginti su žmogumi. Norė- 
dami geriau suprasti gyvulio „vertę“ galime pasiskaityti du ge- 
rai valstiečių filosofiją išmaniusius autorius: Rėtif de la Bre- 
tonne ir kleboną Meslier’. 

Lentelėje pateikta Aukštutinio Arježo atitikmenų sistema. 


Laukinė gamta. 
Neigiamai 


vertinamas vilkas, 


Geri darbiniai 
arba tvarte lai- 


komi gyvuliai. 


Labai artimi 
žmogui, jo 
namuose 


A lygis 
(zoologinis): 


gyvenantys Mėsiniai gyvu- | pelėda ir t. t. 
gyvūnai: jų liai, kurių mėsa | Kita fauna. Taip 
vardais turi afrodiziaki- | pat augalai ir 
įžeidinėjama, nių savybių. priešiškų gyvūnų 
jie menkinami, ratas: vandens 
net lyginami gyviai (neutrali 
su velniu arba palanki 
(katės, šunys, aplinka). 


kiaulės ir t. t.). 


į Rétif de la Bretonne, La vie de mon père, I/ knyga, 1970, p. 81 ir gražią klebono 
Meslier ištrauką, III tomas, p. 99 ir toliau: „Pasakykite valstiečiams, kad jų karvės tėra 


mašinos... Jie jus išjuoks“ ir t. t. 

Šeimos nariai, 


domus): aa cl barteso gyven- Sabarteso esantis 
saugotis tojai, taigi žmo- pasaulis: 
incesto. Šis nés nepriklau- priešiškas | 
ratas susijęs su | Santys šeimai. indiferentiškas 
lai Incesto saugotis arba draugiškas. 
„Velniai yra nebereikia. Sa- 
mūsų broliai“ bartese tas ratas 
(II, 200). prasideda jau 
nuo antros kar- 
tos pusseserės. 
io rato atstovai 
„afrodiziakiški“ 
(su jais galima 
santykiauti ly- 
tiškai). 
C lygis Atminimui: | Sabarteso visuomenė: | Toliau 
Visuomenės (šeima arba / ir | Kunigai (katalikų). | gyvenantieji ir 
sluoksniai (žr. | | domus). Tikintieji (katarai). | (ar) engiantieji, 
aukščiau Senjorai ir kilmingieji. | keliantys pavojų 
„mitą apie Valstiečiai. ir (ar) 
arklį“): marginalai: 
Prancūzijos 
karalius. 
Įvairūs. 
Popiežius. 
Pamje vyskupas. 
Inkvizicija. 
Elgetaujantys 
broliai ir t. t." 
Zudikai. 
À lygio pri- [Tobulasis] 
minimas Arklys. 


Visi kaimo ir Sa- 


Toliau nuo 


Jautis. 


f Paminėsime, kad įžeidžiamas žodis vilkai arba lobasses (A III) buvo taikomas 
elgetaujantiems broliams (C III), o kalė arba truie kuo puikiausiai tiko kalbant apie 
artimos šeimos moteris (B I). 

Plačiai paplitusi nuomonė, kad valstiečių ir kaimo gyven- 
tojų religinės apeigos turi būti siejamos su magija, pagonybės 
reliktais, stebuklais ir derliumi. Apeigų tikslas — padėti pa- 
sveikti arba gauti gausų derlių’. Iš tikrųjų su žemės ūkiu ar 
sveikata susijusios apeigos turėjo labai praktišką reikšmę. Jų 
Sabartese būta, bet labai nedaug. Gal todėl, kad jo gyventojų 
dėmesys labiau sutelktas į osta/;, o ne į žemę maitintoją? O gal 
jų tikėjimas labiau ragino mąstyti apie pomirtinį, o ne žemiš- 
kąjį gyvenimą. Konstatuokime faktus ir dar nebandykime nu- 
statinėti priežasčių. Akso, Prado ir Taraskono apylinkių Die- 
vas greičiau buvo Jahvė nei Baalas. Jis greičiau padės būti išga- 
nytam pomirtiniame pasaulyje nei sukels lietų ar neleis kilti 
audrai arba šiltinės epidemijai. Kaimiečių procesijos, kurių me- 
tu prašyta Viešpaties palaiminimo laukams, buvo labai retos. 
Bent taip spėjama. 

Žinoma, kaimietis iš Bedejako, šnekučiuodamasis su kitais 
krašto vyrais, susirinkusiais miestelio aikštėje, prieš Šv. Joną 
tikrai galėjo įžvelgti Dievo pirštą, nes derlius žadėjo būti ge- 
ras. „Šiais metais, — kalbėjo vyras savo draugams, — bijojome, 
kad neturėsime javų, nes jie prastai sudygo, bet štai Visagalio ir 
visur esančio Dievo dėka mūsų javai suvešėjo ir šiais metais turėsi- 
me pakankamai grūdų“. 

Iš tikrųjų Montaju apeigos, susijusios su derlingumu ar 
nederliumi, sietinos ne tiek su bažnyčia, kiek su prasčiokų prak- 
tikuojama magija. „Tavo galvijai išgaiš, — aiškino Gijemetei 
Mori burtininkas iš Teruelio, — nes juos užbūrė žmogus, kuris 
pavydi, kad esi stambi gyvulių augintoja... Bet kitais metais, — 
pridūrė burtininkas, — Gijemetés galvijai augs puikiai“. Tai pa- 
sakęs vyras iš Teruelio krašto paskubėjo užversti knygą, para- 
šytą... arabų rašmenimis; taigi tie žavūs pažadai surašyti labai 
neaiškiai. Ištremti Montaju valstiečiai ir valstietės manė, kad 


. Jean Delumeau, 1971, p. 240-250 ir kitur; dar skaityti K. Thomas, I skyrių, 
pavadintą „The magic of the medieval church“. 

musulmonų rankraščiai yra burtažodžiai gyvulių vaisingumui 
pagerinti. Bet taip buvo tik todėl, kad islamas — ne ją religija. 
Oksitaniškasis katalikų tikėjimas tokiems dalykams netiko, nes 
buvo pernelyg šventas. 

Dažnai norima to laikmečio kaimiečius parodyti kaip pri- 
mityvius arba pusiau gyvulius, krikščionybę vertinančius tik 
dėl naudos. Netikėkime! Ūkininkė Gijemetė Mori nebuvo vie- 
nintelė Montaju gyventoja, sugebėjusi bent apytikriai atskir- 
ti, kur magija, o kur šventi dalykai. Beatričė de Planisol irgi 
skyrė tuos dalykus — maldos Mergelei Marijai jai buvo pačios 
švenčiausios (nors kartais kalbamos už moterį, sveikstančią po 
gimdymo), o kai kurie nekalti pokštai grynai magiški (jų iš- 
mokdavo iš kokios nors raganos arba apkrikštytos žydės). Jie 
praversdavo, kad laimėtų bylas, padėtų dukrų meilės reikaluo- 
se arba išgydytų epilepsiją. 

Žinoma, religija nėra visiškai atskirta nuo magijos, tikrai 
ne. Kunigas lengviau nei pasaulietis užburia moterį ir priver- 
čia jį įsimylėti. Apkrikštytas vyras neturėtų nuskęsti ir jo netu- 
rėtų suėsti vilkai. Tikintysis (taip manė albigiečiai) gali pakel- 
ti žemės derlingumą. Šventasis Antanas ir šventasis Marcelijus 
atsakingi (ir kuruoja) už odos ligas, kurios degina lyg ugnis 
(III, 234). Šventasis Paulius susargdina nuomariu arba gydo 
nuo jo... Vis dėlto, nepaisant nuolat grėsusių pasienio nera- 
mumų, ir šioje srityje Sabarteso gyventojai nepainiojo kaime 
būtinai esančios žiniuonės, pavyzdžiui, Na Fererijos (Na Fer- 
reria) iš Ajono Prado, pareigų ir gerokai svarbesnės religijos 
funkcijų. Beje, Na Fererija gydė tik akių ligas. 

Montaju piemuo Pjeras Mori, neįrašęs savo vardo į istoriją, 
mąstė kaip Orleano Mergele. Jis netikėjo senučių pasakojimais, 
kurie, anot jo, neturėjo nieko bendra su religija (pavyzdžiui, 
nelaimę pranašaujantys paukščiai). Gilus skepticizmas nekliu- 
dė gerajam piemeniui suvokti dieviškuosius dalykus ir nuolat 
rūpintis sielos išganymu. Jis irgi turėjo kolektyvinės patirties 
dalelę ir ta patirtis, žinoma, buvo neatsiejama nuo žemųjų 

sluoksnių apeigų, susijusių su žemės ūkiu ir Mergelės Marijos 
garbinimu. Tos apeigos buvo atliekamos nuolat, dažnai bei 
tyliai. Bet jo protas ieškojo išsigelbėjimo tik aukštybėse. 

kkxk 


Svarbiausia — sielos išganymas. Tai tikrasis rūpestis. (Bet 
ne vienintelis.) Mintis apie išganymą neapleido žmonių ir bu- 
vo daug svarbesnė nei magija ar prietarai. Tą minų skatino 
pripažintų religijų nepakantumas ir jos dėka Montaju gyven- 
tojai tikėjo. Norėdami būti išganyti pomirtiniame pasaulyje 
kai kurie iš jų liko ištikimi lotyniškajam tikėjimui, tradicinei 
Sabarteso religijai. Kitiems ji atrodė nepriimtina, tad jie kaž- 
kuriam laikui pasirinko katary tikėjimą. Taigi religijos kelios. 
Bet išaugusios iš vieno kamieno. Alternatyvios katary atšakos 
atstovas Bernaras Gomberas (Gombert) iš Akso taip sprendė 
šią problemą kalbėdamasis prie židinio su savo pussesere Ber- 
nadete Amjel (11,332). „Tikintieji eina Dievo nurodytu keliu, — 
dėstė Bernaras, — jie vieninteliai gali išgelbėti sielas. Ir visi, kurie 
prieš mirtį pateko į jų sektą, eis tiesiai į rojų, kad ir kokį blogį ar 
nuodėmę būtų padarę. Tikintieji gali atleisti visas žmonių nuodė- 
mes... Tik tikintieji“. Gal rūpinimasis sielos išganymu būdingas 
tik šiam pusiau miestiečiui iš Aks lė Termų, nes jis sumiesčionė- 
jęs ir šiek tiek aptašytas...? O ne! Ta pati mintis gyva ir nuošaliuo- 
se kalnuose, kuriuose įsikūręs mūsiškis geltonais kryžiais pasida- 
binęs kaimas. „Viena moteris iš Montaju, — pasakojo Beatričė de 
Planisol savo meilužiui, — labai sirgo. Ji paprašė vaikų: 

— Būkite geri, atveskite man tikinčiuosius. Teišgelbsti jie mano 
sielą. 

— Jei mes atvesime tikinčiuosius, prarasime savo turtą (konfis- 
kuos inkvizicija), — paprieštaravo motinai vaikai. 

— Taigi, — apibendrino toji, — turtai jums brangesni už mano 
sielos išgelbėjimą!“ (I, 254). 

Kas kalba apie dangiškąjį išganymą, turi galvoje nuodėmių 
atleidimą šioje žemėje. Del to smarkiai varžėsi dvasininkai ir 

tikintieji. Pastarieji iš tikrųjų aiškino, kad vietoj jų konkuren- 
to klebono gali patys atleisti už padarytas nuodėmes, ir pada- 
rys taip, kaip šventieji apaštalai. „Mes, tikintieji, — aiškino to- 
bulasis Gijomas Belibastas Raimonui Vesjerui iš Aks lė Ter- 
mų, o šis rijo jo žodžius, — galime atleisti kiekvieno nuodemes. 
Mūsų atleidimas lygus apaštalų Petro ir Pauliaus atleidimui. Ka- 
talikų bažnyčia neturi tos galios, nes yra sąvadautoja ir kekšė“ (I, 
282-283). Minų apie išsigelbėjimą (cituotu atveju pasisako- 
ma prieš išpažintį) tarp prokatariškų Montaju gyventojų ge- 
riausiai iliustruoja piemenų pokalbis su broliais Mori. Žano ir 
Pjero Mori tikėjimas — sudėtingas dalykas, nes priklausomai 
nuo fazės jie buvo tai katalikai, tai albigiečiai. Uolesni arba 
abejingesni. Karštai troško būti išganyti, nuolat apie tai kalbė- 
jo. Ypač Pjeras Mori. Jis paliesdavo šią temą kalbėdamas, pa- 
vyzdžiui, apie gerų, tvirtų batų porą, kurią už nemenkus pini- 
gus nupirko savo draugui Belibastui. 

»Belibastas, — pažymėjo Arno Sikras gerajam piemeniui, — 
galėtų pasitenkinti bet kokiais batais, nes dirbtuvėje dirba sėdeda- 
mas. O jūs, Pjerai, keliaujate per miškus ir laukus“. 

Pjeras ilgai postringavo apie sielas, savąją, Belibasto ir t. t. 
Aiškino taip: kad pastatytum bokštą, reikia tvirtinti pamatą 
(amžina siela), o ne viršūnę (mirtingas kūnas). „Todel aš parū- 
pinau batus, tunikas, kelnes, apsiaustus... trylikai tikinčiųjų. Kai 
kurie iš jų jau pas šventąjį Tėvą. Tegul jie pasimeldžia už mane... 
Belibasto siela po mirties tikrai bus išgelbėta. Angelai ją palydės į 
dangų...“ Paskui pakeitė pokalbio temą, bet nenutolo nuo įky- 
riai jį persekiojusios minties apie išganymą. Gerasis piemuo 
prakalbo apie tai, kaip geriausiai išsivaduoti iš nuodėmės. „At- 
likti išpažintį kunigams — niekų darbas. Jie išlaiko kekšes ir jiems 
terūpi, kaip mus sunaikinti. Taip, kaip vilkui — papjauti avelę... 
Geriausia prieš pat mirtį patekti į Belibasto sektą. Tau bus atleis- 
tos nuodėmės, o praėjus po mirties trims dienoms siela nukeliaus 


pas dangiškąjį Téva” 


Montaju katalikai arba jų likučiai irgi karštai propagavo 
išganymo idėją, bet neprilygo katarams. Ilgai buvusi gera ka- 
talikė Raimonda Giliu, utinėdama Mangardą Klerg, „nagri- 
nėjo“ išganymo problemą. 

„— Kas iš tikrųjų yra tie tikintieji? — naikindama gyvūnėlius 
agresyviai pasiteiravo Raimonda albigiečių matriarchės (II, 
224). 

— Tai šventi ir palaiminti vyrai, — pamokomai atsakė Man- 
garda. — Tik bendraudami su jais žmonės bus išgelbėti. 

— O kaip tai įvyks? — paklausė Raimonda, nes buvo užgau- 
tas jos lotyniškasis tikėjimas. — Argi blogiau negu tikintieji žmo- 
nes gelbsti klebonas, kalbantis gražius žodžius ir dalijantis Kris- 
taus kūną?..“ 

Pavyzdžių galima rasti ir daugiau. Pasakysime tik, kad iš- 
ganymo idėją į tradicinę katalikybę linkę žmonės suprato aiš- 
kiai. „Maždaug prieš dvidešimt penkerius metus, — 1318 metais 
pasakojo kaimo audėjas iš Varilio Pjeras Sabarjė (Sabatier), ku- 
ris, nors ir abejojo, palaikė katalikus žemutiniame krašte, kurį 
atsikovojo Romos Bažnyčia, — kalbėjausi su Bernaru Masanu 
(Massanes) # Varilio. Dabar jis jau miręs. Tas vyras turėjo tapti 
mano svainiu ir aš Jį mokiau audėjo amato. 

— Kodel, paklausė manęs Bernaras, virš mirštančiųjų burnos 
laikoma deganti žvakė. 

— Ta žvakė, atsakiau, praneša, kad mirštantysis atliko išpa- 
žintį ir atgailavo už nuodėmes, todel jo siela švari kaip krištolas ir 
keliaus pas Dievą. Bet jei mirštantysis neatliko išpažinties ir neat- 
gailavo, tai tas pats, ar laikysi žvakę prie šiknos, ar prie burnos“ 
(I, 147). 

Katalikų bažnyčia skelbė, kad nuodėmių atleidimas mirš- 
tantiems neatskiriamas nuo Dievo Sūnaus atpirkimo kančios. 
Raimonda Testanjer, vadinta Viuisana, varginga Montaju kai- 
mietė tarnaitė, neabejodama tai paaiškino batsiuviui katarui 
Arno Vitaliui, kai šis primygtinai (net pernelyg primygtinai) 
uždavė jai subtilų klausimą: 

„— Kuo tu tiki? 

— Aš tikiu, — atsakė Raimonda, - Dievą ir jo motiną Mergelę 
Mariją. Dievas iškentė kančią ir mirtį, kad atpirktų mūsų nuo- 
demes“. 

Gražus tikėjimas, kai įvertinama atpirkéjo gelbėtojiškoji misi- 
ja (beje, jaunoji moteris nelabai suprato, kas yra Atpirkejas, ir 
vadino jį Dievu apskritai). Tikėjimo Raimondą išmokė mama. 
Senoji Montaju gyventoja iš tikrųjų patarė dukrai saugotis tikin- 
čiųjų, nes manė, kad pastarieji negali išgelbėti sielos. Ji drąsiai 
kalbėjo: „Netikėk, dukrele, kad mirtingas besituštinantis žmogus gali 
išgelbėti sielą. Tai gali tik Dievas ir Mergelė Marija“. 

*kk 

Visa veikla, kuria siekiama išganymo (pomirtiniame pa- 
saulyje), taip pat nuodėmių išpirkimo ir atleidimo (mūsų že- 
miškame pasaulyje), koncentruojasi apie atpirkėją Kristų. Ti- 
kintysis su nukryžiuotuoju bendrauja karštai melsdamasis. 
Maldos gali būti konkrečios arba pusiau beprasmės. Nesvar- 
bu, kokios jos, bet visos svarbios tam, kas nori suprasti reli- 
gingumo prigimtį ir mastą tokioje visuomenėje kaip Monta- 
ju. Krikščionybės svarbą tyrinėjantys istorikai pabrėžia, kad 
viduramžiais Dievo Sūnaus įvaizdis kito. Lotyniškojo tikėji- 
mo Kristus, rašė Georges as Duby’, turėjo sugrįžti pas žmo- 
nes Paskutinio teismo dieną, „tą paskutiniąją dieną Kristus 
šlovingai sugrįš ir teis gyvuosius ir mirusiuosius. XIII amžiuje 
jis pasidarė labiau išsilavinęs... Jėzus tapo mokytoju. Bet be- 
laukiant Teismo dienos daug kalbama apie kančią. Tai neišse- 
miama tema XIV ir XV amžiais. Atpirkėjo erškėčių vainikas 
pasidarė svarbesnis už karaliaus karūną“. „Nuo XI iki XIV 
amžiaus, rašė Alphonse'as Dupront'as'', vyko perėjimas nuo 
Dievo kaip triumfuojančio teisėjo prie Dievo ir kenčiančio Kris- 
“G. Duby, Fondements d'un nouvel humanisme, 1280-1440, Geneve, Paris, 
1966, p.108. 

A. Dupront, La France et les Français, Paris, 1972, p.494. 

taus. Religijoje atsirado kančios momentas... Sopulio centru 
tapo Kristus ir jo motina“. Delaruelle pabrėžė, kad Kristaus 
garbinimas buvo ir nuolatinis, ir kito: „Romėnų timpanuose 
Kristus atrodė nugalėtojas, o patetiškoje gotikoje jau matome 
jį nukryžiuotą. Nuo Dievo Sūnaus, apgaubto šlove, pereita 
prie žmogaus Sūnaus, nusižeminusio kančioje...“ Delaruelle 
manė, kad ši evoliucija atsirado dėl antropocentristinės religijos 
ypatumų. Jai labiau rūpi išganymas, nesvarbu, kaip jo siekia- 
ma, o ne pagyros Dievui. 

Pirma: „kenčiančio Kristaus religija“ yra graži, tuo laiku, 
apie kurį kalbame, ji išpopuliarėjo Fua grafystės kaimuose. Gal- 
būt ir mūsų kalnuose. Tikriausiai iki pat žemutiniojo krašto. 

Mervjelyje (dabartinis Arježas), esančiame beveik tokiame 
pat aukštyje kaip Labaro tarpeklis, skiriantis Sabartesą nuo Fua 
grafystės šiaurinių žemių, turtinga kaimietė Oda Forė nebega- 
lėdavo melstis Kristui ir net žiūrėti į jį tuo metu, kai kunigas 
prie altoriaus iškeldavo ostija. Tada Oda Forė apie šią didelę 
nelaimę pasipasakojo savo tetai Ermangardai Garodi, kilusiai 
iš to paties krašto. 

„— Teta, kaip jūs meldžiatės Dievui ir kokias maldas kalbate 
tuo metu, kai klebonas virš altoriaus iškelia Kristaus kūną? 

— Tuo metu, — atsakė Ermangarda, - kalbu tokią maldą (ok- 
sitaniškai): Viešpatie, tikrasis Dieve ir tikrasis žmogau, Visagali, 
jūs be nuodėmės gimėte iš Mergelės Marijos, kentėjote ir numirėte 
ant kryžiaus, jūsų rankos ir kojos buvo prikaltos, o ant galvos už- 
dėtas erškėčių vainikas ir į šoną įsmeigta ietis. Iš žaizdos ištekėjo 
kraujas ir skystis, kurie išpirko mūsų nuodėmes. Užlašinkite ant 
manęs lašelį to skysčio. Tegul jis nuplauna nuo mano širdies visą 
bjaurastį ir visas nuodėmes. Paskui lotyniškai: „Teisybės Viešpa- 
tie, tu atpirkai mano nuodėmes“ (II, 87). 

Ermangarda Garodi neslėpė džiaugsmo. Jai patiko krau- 
juojantis Kristus. Gal tai pranciškonų įtaka? Turbūt. Montaju 
žemos kilmės ir menko išsilavinimo moteris Viuisana Testan- 
jer jau, nors gana primityviai, suvokė „Dievo“ kančią ir ją išgy- 

veno. Tai buvo nauja religijos forma, po truputį plintanti Sa- 
bartese. Ponia Garodi — tipiška tradicinio tikėjimo ir naujovių 
avangardistė. Ji vienu metu pritarė pranciškonų new look” į 
Kristų ir garbino didingąjį Dievą, koks jis buvo anksčiau, ro- 
maniškuoju laikotarpiu. Ryte vos iššokusi iš lovos Ermangarda 
oksitaniškai sukalbėdavo maldelę Visagaliui Viešpačiui (nors 
Odai Fore jį piršo visai kitokį). Taigi Ermangardos Garodi Die- 
vas sujungė savyje praeities galybę ir šiandienos kančią. 

Tipiškas vidutinis ir lėtai keičiantis religinę orientaciją kai- 
mietis man pasirodė Pjeras Sabatjé, kaimo audėjas iš Varilio. 
Jo kraitis — kelios primityvios katalikų tikėjimo tiesos ir kai 
kurie labai keisti įpročiai. Beje, nepigūs, nors jis jų neatsisakė. 
Pjeras Sabarjė tikėjo, kad išpažintis ante mortem ir atgaila iš- 
gelbės jo sielą. Tai bendras pagrindinis visų to meto Fua gra- 
fystės tikinčiųjų vardiklis. Atsitikdavo ir taip. Vieną dieną Pje- 
ras pasigėrė ir visai rimtai aiškino, kad mišių giesmės ir maldos — 
„blefas“. Vėliau teisindamasis, jis paaiškino, kad tą dieną baž- 
nyčioje buvo šokami liaudiški šokiai. 

Vis dėlto galime tikėti Pjeru Sabatjé, kai jis, pridėjęs prie 
širdies ranką, aiškino, kad nepaisant jo išpuolių prieš kunigų 
godumą (nes jis teigė, kad pastarieji mišias laiko tik dėl pini- 
gų) jis visada tikėjo Bažnyčios sakramentais ir tikėjimo dogmomis 
(nors, nėra abejonių, jų neišmanė). 

Pjeras Sabatjé norėjo būtinai įrodyti, kad yra „idealus“ vi- 
dutinis tikintysis..., nes daugumai taip atrodė. „Esu geras krikš- 
čionis katalikas, — aiškino, — moku dešimtines ir mokestį už prie- 
auglį, duodu išmaldą elgetoms. Būdamas geras krikščionis, keliauju 
į šventas vietas. Pereitais metais su žmona aplankème Monserato 
Mergelę, o šiemet irgi abu Kompostelos šventąjį Jokūbą“. 

Kokio tipo žmonių Montaju ir Sabartese buvo daugiau? 
Garodi ar Sabarjė? Nei vienų, nei kitų, be abejo. Nors gal dau- 
giau Garodi... Labiau linkusių į darbus (kuriuos, beje, dirbo 


> Naujas požiūris (angl., vert. past.). 

vangiai) negu į maldas (kurias atburbėdavo dar vangiau)“. 

Sabarteso bažnyčioje vikarai aiškino Credo apie trejybę, daug 
dėmesio skirdami Sūnui „Prasčiokų kalba paaiškinau Credo es- 
mę. Tai padariau per sekmadieninės mišias. Aiškinau papunk- 
čiui“, — pasakojo Junako (Unac) vikaras Amjelis de Rje (III, 9). 
Žemdirbiai ir piemenys ne visada suprasdavo elementarias ti- 
kybos tiesas. Reikėjo būti Arno iš Savinjano, labai išsilavinu- 
siu, heterodoksiniu akmentašiu, kilusiu iš Taraskono prie Ar- 
ježo, jei norėjai suvokti Credo, Pater, Ave Maria ir septynių 
Psalmių esmę (I, 164). 

Daug faktų nenuginčijamai liudija, kad Montaju gyvento- 
jai bent jau buvo girdėję apie Pater noster ir turbūt mokėjo 
žodžius (lotyniškai). Tuo jų žinios ir baigdavosi. Išpažinčių 
klausęsi klebonai valstiečiams už argailą liepdavo kalbėti Pater 
Noster. Labiau apsišvietusiems miestiečiams — Pater, Ave Ma- 
ria ir Miserere (II, 111; III, 36). 

Nepamirškime, kad elgetaujančių vienuolių įtaka Sabarte- 
se buvo daug menkesnė nei žemutiniame krašte. Aukštai esan- 
čiame Fua krašte tikri katalikai neturėjo įpročio dažnai ir karš- 
tai melstis. Tai labiau būdinga užkietėjusiems to regiono ere- 
tikams. Tobulieji tik taip ir darė. Belibastas naktį keldavosi 
šešis kartus ir tik su apatinėmis kelnėmis kalbėdavo trumpą 
karštą maldelę. Perpildytoje smuklėje lovos kaimynai liepdavo 
jam gultis iš krašto, kad keldamasis melstis jy nepažadintų. 
Bet patys nė neketino sekti jo pavyzdžiu. Toks pamaldumas 
neužkrečiamas. Beje, Belibastas nė neprašydavo, kad bendra- 
minčiai elgtųsi taip, kaip jis. Priešingai! Liepdavo jiems nesi- 
melsti! Jų lūpos nešvarios dėl netinkamo gyvenimo būdo, to- 
dėl sutepty Pater Noster. Pjeras Mori pasakė labai aiškiai: „NVre- 


2 Atrodo, kad valstiečiai melsdavosi asmeniškai ir kalbėdavo trumpas maldas. Melstis 
paragindavo varpai. „Varpai yra geri, — aiškino Montaju piemuo Gijomas Moras, — 
nes ragina žmones melstis (//, 178). Montaju varpai atsirado 1300-1320 metais. 
Atrodo, anksčiau nei kituose pietų regionuose. Ten kai kurie kaimai juos įsigis tik 
antroje XV amžiaus pusėje (Fliche, 14-2, p.732). 

kas neturi kalbėti Pater Noster. Tik mūsų senjorai (tikintieji). 
Jie eina tikruoju teisybės keliu. Kai mes, kiti, kalbame Pater Nos- 
ter, mirtinai nusidedame, nes neiname tikruoju teisybės keliu. Mes 
Iš tikrųjų kartais valgome mėsą ir miegame su moterimis“ (II, 37). 


kkx 


Bet Montaju visada egzistavo ryšys su Kristumi. Pavyzdžiui, 
malda buvo tiesioginis ryšys, bet melsdavosi nedažnai. Daž- 
niau rodydavo pagarbą religijos simboliams, pavyzdžiui, kry- 
žiui. Gijomas Mori (Pjero brolis) ir visa jo šeima šiek tiek pri- 
jautė katarams ir tikrai nebuvo katalikai ortodoksai. Ber kaip 
jis patvirtino rimtą skundą prieš kleboną Klergą, kurį kaltino 
davus grūdų tikintiesiems...? Paremdamas nuodingą (ir teisin- 
ga) kaltinimą 1308 metų rugpjūčio 15 dieną, jis prisiekė kry- 
žiumi (II, 173) pačioje Montaju pilyje, kur buvo kalinamas su 
kitais kaimo žmonėmis. Montaju piemenys broliai Mori ne- 
buvo tikri katalikai, bet niekad nepamiršdavo persižegnoti prieš 
pradėdami valgyti. Pats Pjeras Mori buvo įklimpęs į ereziją, 
tačiau žegnodavosi ir tuo pat metu kalbėdavo: „Jn nomine pa- 
tris et filii ir t. t.“ Gerasis piemuo žegnodavosi įeidamas į baž- 
nyčią ir šokiruotas Pjeras Otjé jam siūlydavo daryti kitokį žen- 
klą, tik išoriškai panašų į žegnojimąsi. „Vasarą, Pjerai, jūs gali- 
te (vaizduodamas, kad žegnojatės) vaikyti muses nuo veido. Tai 
darydamas kalbėkite — „Štai kakta, o štai barzda, štai ausis, o štai 
antra“. Montaju batsiuvys kataras Arno Vitalis buvo priverstas 
kovoti su vietinių, nors jie ir nebuvo geri katalikai, rodoma 
pagarba kryžiui. „Jis nieko vertas, jis blogo Dievo simbolis“, — 
kalbėjo Arno Viuisanai Testanjer. Bet toji klausėsi tik viena 
ausimi (I, 457). Pats Belibastas siuto žiūrėdamas į kryžius, 
kurių krašte buvo gausu. „Jei galėčiau, — kalbėjo šventasis vy- 
ras, — sukapočiau juos kirviu ir pardavęs kaip malkas užsidirbčiau 
pinigų“. | ereziją įklimpusiems, bet nepatekusiems į kalėjimą 
Montaju gyventojams geltoni medžiaginiai paprasti arba dvi- 
gubi kryžiai turėjo priminti, kuris tikėjimas tikrasis. Žako Furn- 
jé „Registre“ užfiksuoti keturiasdešimt aštuoni nuosprendžiai 

įkalinti, dvidešimt penki švelnesni — nešioti geltonuosius kryžius. 
Iš tų dvidešimt penkių septyniolika buvo bausmės sušvelninimas 
po nuosprendžio įkalinti. Pačiame Montaju suskaičiavau septy- 
nis vyrus ir moteris, nešiojusius geltonuosius kryžius. Jie išvengė 
kalėjimo, bet buvo visų išjuokiami kaip bedieviai. Tai padarė kvailiai 
katalikai fanatikai. Liepimas nešioti geltoną kryžių, kaip vėliau 
geltonąjį žvaigždę, buvo psichologinė trauma tiems žmonėms. Ir 
vertė juos apsimetinėti. „Per šventes, — pasakojo Arno iš Savinjano, 
klaidatikis akmentašys iš Taraskono, — viešai nešioju ant apsiaus- 
to geltonuosius kryžius. Bet kitomis dienomis, ypač kai dirbu, jų 
nenešioju, nes vilkiu tuniką arba marškinius. Grįždamas iš darbo 
apsivelku apsiaustą, taigi nešioju kryžius. Tačiau kartais juos sle- 
piu po drabužiais. Kartais vaikštau po Taraskoną be kryžių, nes 
vilkiu tuniką...“ 


x*k*k 


Neabejotina, kad Kristus, dažniau vadintas bendru „Die- 
vo“ vardu, Sabartese labiau buvo garbintas per Eucharistiją. 
„Altoriaus Sakramento“, „Viešpaties arba Kristaus kūno“ (taip 
sakoma Montaju su ironija arba pagarba priklausomai nuo to, 
kas kalba) garbinimas — neatskiriama parapijos bažnyčios apeigų 
dalis. Per pakylėjimą skambėdavo didysis varpas ir esantys baž- 
nyčioje tikintieji suklupdavo ir nuleisdavo galvas (III, 60, 235). 
Kristaus kūną sutikdavo ir kaimo kelyje (taip pat ir jei kelio 
nebūdavo), kai kunigas keliaudavo suteikti mirštančiajam pas- 
kutinį patepimą. Taigi XIII amžiuje eucharistinis gailestingu- 
mas, taip išpopuliarėjęs Vakaruose, beveik įsišaknijo Ajono kraš- 
te, esančiame 1300 metrų virš jūros lygio. Kiti iš žemumų 
keliaujantys tikėjimo elementai nebuvo tokie populiarūs. Fua 
grafystėje jaunimas Pirmąją komuniją priimdavo gerokai anks- 
čiau nei sulaukdavo aštuoniolikos metų. Tos apeigos buvo ne- 
oficialios ir ne tokios reikšmingos, kokios bus vėlesniais laikais. 
Sabartese jaunimas ir suaugusieji priimdavo komuniją vieną 
arba keletą kartų per metus. Apie Sabarteso gyventojų papro- 

čius labai aiškiai kalbėjo pamaldi skundikė Gajarda Ro iš Or- 
nolako (I, 192). Pasakodama apie Ornolako seniūną turtingą vals- 
tietį, buvusį lupikautoją, kaimo šviesuolį Gijomą Ostatsa, ji dės- 
te: „Jau dvylika metų gyvenu Ornolake, tačiau niekada nemačiau, 
kad Gijomas Ostatsas imtų komuniją! To nedarė net ir sirgdamas. 
Nei per šventes. Nors žmonės tokiais atvejais ima komuniją. Jei Gijo- 
mas būtų tai daręs, būčiau žinojusi. Dažnai mačiau jį einant į baž- 
nyčią. Ir nepamirškite, kad esu jo uošvės sesuo...“ 

Tas šeimyninis skundas labai aiškus. Jis specialiai skirtas 
nekonformistams (jų, beje, gausu tarp proeretiškai nusiteiku- 
sių Montaju gyventojų). Sabartese galime išskirti du Eucha- 
ristijos momentus. Pirmiausia komuniją imdavo vieną ar net 
keletą kartų per metus. Būtinai Velykų proga (ciklas ilgas ir 
apima laikotarpį nuo Verbų sekmadienio iki Šeštinių; Aukštu- 
tiniame Arježe tas paprotys buvo įsišaknijęs). Kiti kartai jau 
nesusiję su Velykomis arba susiję su jomis netiesiogiai. Jie su- 
siję su Kristumi, Šventąja Dvasia, šventaisiais ir mirusiaisiais. 
Tad keturios komunijos per metus, kurios kaip atgaila buvo 
paskirtos ostijos bijojusiai Odai Forė per Velykas, Sekmines, 
Visus šventuosius ir Kalėdas, jau maksimumas. Aišku, nė kal- 
bos negali būti apie dažną komunijos ėmimą. Antrasis mo- 
mentas — kai komunija būdavo imama paskutinį kartą arba 
panikuojant. Tai atsitikdavo, kai žmogus laukdavo mirties ar- 
ba kildavo epidemija. Labiausiai užkietėję Montaju katarai grei- 
čiausiai nepageidavo stovėti prieš Tabernakulį. Klebonas to ne- 
labai ir reikalavo. Bet tų labai užkietėjusių kaime, be abejo, 
buvo mažuma. Beje, eretikai nesibjaurėjo esant reikalui iš at- 
sargumo imti netikrą komuniją. Belibastas aiškino, kad net ir 
netikint, jog šventoje duonoje yra Kristaus kūnas, „niekada 
niekam nepakenkė suvalgyti mažą pyragėli“ (II, 55). Tad užsi- 
spyrėliai, užkietėję mąstytojai, kurių tiek daug buvo tarp Sa- 
barteso valstiečių, taip pat tie, kurie buvo vertinami kaip gyve- 
nantys ne pagal priimtas normas (tuo laikotarpiu tokiais buvo 

laikomi homoseksualistai), galėjo neimti komunijos ištisą de- 
šimtmetį (III, 46). Atsisakymas priimti paskutinę komuniją 
buvo viena dramatiškiausių Montaju žemdirbio agonijos aki- 
mirkų, kai jis dėl endura pageidaudavo, kad jo sielą būtinai 
gelbėtų tikintieji. Tada mirštantysis arba mirštančioji vydavo 
kunigą nuo savo lovos ir vadindavo jį velniu arba dar baisiau — 
valstiečiu arba kaimiečiu (I, 462). 

Tipiškas tos išskirtinės pagarbos Kristaus kūnui pavyzdys 
gali būti Raimonas iš Labura. Jis buvo Sabarteso valstietis an- 
tiklerikalas, nusistatęs prieš dešimtines. Jis kalbėjo, kad mielai 
pasižiūrėtų, kaip visi kunigai, pradedant popiežiumi, sėda į 
laivus ir išplaukia į Kryžiaus žygį ir juos sudoroja saracėnai. 
Dar didesnį malonumą pajustų matydamas iki pamatų su- 
griautas bažnyčias. Raimonui patiko tokios mintys, jis dar pri- 
durdavo, kad jei mišias laikytų laukuose ir pūdymuose, tai 
tokie kaip jis, ekskomunikuoti ir išvaryti iš bažnyčių valstie- 
čiai, pagaliau būtų be galo laimingi viduryje laukų matydami 
savo dieviškojo mokytojo kūną (II, 311). 

Reikia pasakyti, kad ostijos garbinimui padėjo visas intelekti- 
nis krašto potencialas, taip pat ir folkloras. Prie pat Sabarteso esan- 
čiame Mervjelyje kaimo gyventojos pasakojo viena kitai pamoko- 
mas istorijas, kurias prieš keletą dešimtmečių sukūrė „Auksinės 
legendos“'* autorius. „Viena moteris, — pasakojo Ermangarda Ga- 
rodi Odai Fore, — iškepė paplotėlį, kurį kunigas vėliau pašventino 
prie altoriaus. Tai matydama moteris emé juoktis: 

— Negi mano iškeptas paplotėlis tapo Kristaus kūnu. Grynas 
Juokas. 

Tačiau norėjo priimti komuniją. Staiga klebonas ėmė melsti 
Dievą, kad padarytų stebuklą. Ir iš tikrųjų, kai klebonas padavė 
komuniją moteriai, paplotėlis ostija pavirto vaiko pirštu, o šven- 
tintas vynas kielike pasidarė panašus į sukrešėjusį kraują. Moteris 


2 Taip XV a. buvo pavadintas Jokūbo Voraginiečio XIII a. parašytas rinkinys apie 
šventųjų gyvenimus (vert. past. ). 


388 


išsigando! Ir dievobaimingai priėmė komuniją“. 

Kalbėjome, kad Montaju gyventojams stigo nuoseklaus po- 
žiūrio į eucharistiją Panašiai, mutatis mutandis’ , ir su mišio- 
mis, nes per jas garbinamas Kristaus kūnas. 

Pirmiausia pažymėsime, kad Sabartese ir net mūsų kaime 
mišios buvo svarbiausias religinių apeigų momentas. Kad bū- 
tų pavyzdys kitiems, jų neleisdavo klausyti ekskomunikuotiems 
už dešimtinių nemokėjimą. O tokių Aukštutiniame Arježe buvo 
labai daug (II, 311). Tokiu būdu norėta mišias sureikšminti, 
apvalyti. Tad jos tapo įpročio dalyku ir pasidarė represijos prie- 
mone. Žinoma, tai buvo gera proga susirinkti bendruomenei 
(žr. XVII skyrių). Per jas į doros kelią stengdavosi grąžinti ere- 
tikus, kuriems buvo paskirta atgaila. Tai darydavo prieš iš- 
traukos iš Naujojo testamento skaitymą. Apsivilkę ilgomis tu- 
nikomis žmonės eidavo į mišias sekmadieniais ir švenčių die- 
nomis (II, 440; I, 338). 

Bet kai kurie nesivaržydami pamiršdavo jas lankyti. Gal ir 
ne nuolatos, gal tik eilinį sekmadienį. Įrodymas — Beatričės de 
Planisol, prijautusios erezijai geltonų kryžių kaime, aplaidu- 
mas. Kai toji Sabarteso gražuolė persikėlė į žemumas, kur mi- 
šių lankymas buvo daug griežčiau kontroliuojamas, labai ste- 
bėjosi, kad naujosios parapijos vikaras jai priekaištauja. Jam 
teko priminti pilies eksvaldytojo žmonai, kad derėtų regulia- 
riau lankytis mišiose ir atlikti savo, geros katalikes, pareigą. 
Apibendrindami galime teigti, kad tai, jog tokiame dideliame 
kaime kaip Junakas Sabartese, į sekmadieninės mišias tesusi- 
rinkdavo vos penkiasdešimt žmonių, rodo, kad vietos gyvento- 
jai nelabai dėl jų suko galvas. 

Taigi Sabartese ir a fortiori Montaju, nepaisant to, kad mi- 
šias lankydavo iš įpročio, Šventos aukos pakartojimas, Kristaus 
kančia nebuvo karštai garbinami. Tačiau kryžiui, dar labiau 
Eucharistijai, buvo reiškiama tam tikra pagarba. 


“ Padarius reikiamus pakeitimus (lot., vert. past. ). 

Ar verta stebėtis del tokio abejingumo? Aišku, ne. Kristaus 
kančia ankstyvaisiais viduramžiais ir ypač vėlyvaisiais visada bu- 
vo tik elito garbinimo objektas. Neramiais laikais tas elitas ga- 
lėjo būti gausus, net labai gausus. Vis dėlto mūsų kalniečiai 
niekada nepriklausė mažumos elitui, suvokiančiam tikėjimo 
tiesas. Ir niekada jam nepriklausys. Tas elitas visais laikais gy- 
veno miestuose, o ne kaimuose. Galime pasirausti ir giliau. 
Aukštutinėje Fua grafystėje Dievą nelabai mylėjo ir nelabai 
garbino apeigų metu. Aptikome keletą mégejy. Vienas iš jų — 
Bernaras Franka (I, 352). Palyginus su nemokšomis jo kaimo 
gyventojais jis buvo labai išsilavinęs... Tas vyras buvo bažny- 
čios patarnautojas, šiek tiek mokėjo lotyniškai. Drasus mąsty- 
tojas, kupinas gailesčio. Parapijos bažnyčioje drąsiai skelbė, kad 
meilė yra visų gerų darbų šaltinis. Ir teigė kaimynams, kad 
vertinga tik tokia išmalda, kuri duodama iš meiles, o ne iš bai- 
mes. Taigi drąsuolis teigė, kad niekam nereikalingi testamentu 
vargšams palikti pinigai, jei tai padaryta iš baimės prieš mirtį. 
Bet Franka vienas iš nedaugelio, kalbėjęs apie krikščionišką 
meilę Dievui. Tokią meilę, apie kurią kalbėjo Atpirkejas. 

Pjeras Otje, priešingai, labiau aukštino savo sektos narių 
tarpusavio meilę. Jie, pakliuvę į rojų, mylės vienas kitą, kaip 
myli broliai, tėvai, motinos ir seserys. Ir šiuo atveju į pirmą 
vietą iškyla žmogaus išganymo idealas. 

XIX SKYRIUS 


Religija kasdieniame gyvenime 


Šventųjų kultas egzistavo. Kokie dar sakramentai buvo po- 
puliarūs Montaju? Krikštydavo beveik visus. Ir ne vien dėl ti- 
kėjimo, nes katarai krikštą kritikavo (I, 282; II, 410). Nepai- 
sant tos kritikos, liaudis vis dėlto gerbė krikštą vandeniu. 

Per krikštynas užmegzti kūmystės ryšiai ateityje galėjo tapti 
gera proga albigiečių propagandai. „Nuvykau į Arką pas savo kū- 
mą Raimoną Pjerg, — pasakojo vienas gyvulių augintojas iš Sabar- 
teso, — ir emėme kalbėtis apie eretikus. Kūmas man pasakė, kad 
„eretikai geri žmonės, 0 jų tikėjimas tikras“ ir t. t. O mano motina 
irgi labai draugavo su savo kūma ir jos seserimi, kurią veliau sudegino 
už ereziją! (II, 9). Tad kūmystė galėjo būti ir pavojinga. 

Žinoma, teorinė krikšto reikšmė nebuvo labai giliai suvo- 
kiama, tai neturėjo nieko bendra su liaudiškais krikšto papro- 
čiais, nuo kurių šiandien pasišiauštų plaukai „doriems tikin- 
tiesiems“. Anot gerojo katalikų tikėjimo, kurio dogmas jau XIII 
amžiuje patvirtino popiežiai, krikštas turėjo atleisti pirmapra- 
dę nuodėmę. Ajono krašte buvo žinoma, kas yra pirmapradė 
nuodėmė. Tai aiškiai paliudijo paprasta valstietė iš Prado ne- 
toli Montaju Mangarda Biuskaj. „Kūdikis, kurį maitinu krūti- 
mi, yra krikščionis (= krikštytas) ir nepadarė jokios nuodėmės, tik 
tą, kurią paveldėjo iš manęs“, — aiškino toji Mangarda. Tai aiški 
užuomina apie iš kartos į kartą perduodamą pirmapradės nuo- 
dėmės, kuri tęsiasi jau nuo pirmųjų tėvų, supratimą (I, 499). 
Bet Furnjé „Registre“ tai vienintelis toks kaimo žmogaus liu- 
dijimas!. Žiūrėkime į faktus. Jei lyginsime pirmapradę nuo- 


"Berne kaimiečiai, tokie kaip Žanas Rokas (II, 213), neturintis nieko bendra su 
kaimu, žinojo, kad krikštas atleidžia pirmapradę nuodėmę. Bet, atrodo, kad nenorėjo 
tuo tikėti (?). Keli valdiečiai, gyvenamąja vieta pasirinkę Pamje, gerai žinojo, kas yra 
pirmapradė nuodėmė! (I, 51). 

dėmę ir krikštą, tai pastarojo reikšmė aiški. O pirmapradę nuo- 
dėmę Montaju kaimiečiai suvokė neaiškiai. Bet jie gerai suvo- 
kė eucharistiją, duonos ir vyno virtimą Kristaus kūnu ir krau- 
ju. Taip pat nuodėmių atleidimą, kaip tikrą kelią į išganymą. 
O tas kelias — tai atgaila. 


xx kxk 


„Ar nori atlikti man išpažinti?“ — paklausė Arno de Vernio- 
lis, apsišaukėlis kunigas homoseksualistas iš Pamjė, vieno jau- 
no kaimiečio, apsigyvenusio mieste. , Ve, — atsakė šis, — šiemet 
jau buvau išpažinties, be to, jūs nesate kunigas!“ 

Pačiame Montaju visi manė, kad kartą per metus reikia at- 
likti išpažintį (bet ne dažniau). Žinoma, eretikai iš to tyčiojo- 
si, bet taip manė katalikai, net ir nelabai uolūs. Jų kaime kai 
kuriais metais būdavo dauguma, kai kuriais mažuma. „Kiīek- 
vienais metais išbažįstu nuodemes“, — dažnai kartodavo pieme- 
nys Pjeras ir Žanas Mori ir Gijomas Moras, nors visi trys buvo 
menki katalikai. Du iš jų labai ilgai buvo užkietėję eretikai. 
Klebonas Klergas prieš Velykas klausė savo avelių išpažinčių ir 
atliko profesinę pareigą, nors netikėjo tuo, ką dare (I, 224). 
Tiesa tai, kad Montaju buvo beveik neįmanoma išvengti kom- 
promiso su albigiečiais. Tai sukeldavo kai kurių problemų vals- 
tietėms, šiokioms ar tokioms katalikėms, mėgstančioms pa- 
klūpoti prie klausyklos. Nenorédamos nemalonumų jos nuty- 
lėdavo nuodėmklausiui, kad turėjo reikalų su „tikinčiaisiais“. 
Ir atremdavo sąžinės priekaištus! „Aš išpažįstu nuodėmes, — kal- 
bejo Raimonda Mor (arba Beatričė de Planisol), — tik neprisi- 
pažįstu dėl erezijos. Nemanau, kad tai nuodėmė“ (sic). Arno Be- 
lo žmona irgi tylėjo. Bet buvo ne tokia jėzuitiška, asketiškesnė. 
Ji irgi nuolat eidavo išpažinties, bet pasakydavo ne viską. „Aš 
išpažįstu nuodėmes, — kalbėjo ji, — tik nekalbu apie ereziją, nes 
bijau prarasti turtą. Bet del jos gailiuosi. O už atgailą pasižadėjau 
dvi žiemas nedėvėti marškinių (padariau tai pati, neraginama 


nuodemklausio)“... (UI, 71). 

Vidutinis Montaju gyventojas nebuvo šimtaprocentinis ere- 
tikas, jo išpažintis nebūtinai buvo paprastas formalumas, kai 
nuodėmės atleidžiamos mechaniškai. „Viską nutriname ir pra- 
dedame iš naujo“. Belibastas ironizavo, kad „reikia pasakyti savo 
paslaptis“ (II, 38-39) kunigui, kuris paskui su konfratrais gal- 
būt pasišaipys iš savo penitentų juokingų nuodėmių. Pats pa- 
prasčiausias piemuo rūpinosi išganymu, tačiau manė, jog iš- 
pažintis bus tikra tada, kai eis iš širdies. Jiems pavykdavo išsi- 
žadėti nuodėmingos neapykantos artimui. Kelyje sutikti ku- 
nigai arba elgetaujantys vienuoliai primindavo klajokliams pie- 
menims pagrindines tikėjimo tiesas. Klergams kerštaujantis Gi- 
jomas Moras irgi girdėjo tokį raginimą (kai ganė bandas). „Mano 
išpažinties klause kunigai, — pasakojo jis, - neduodavo komuni- 
jos, nes širdyje nešiojau neapykantą Montaju klebonui“ (II, 173). 
Sabarteso tikinčiųjų dažnos buvo tokios išpažintys, kai peni- 
tentas nuolankiai atsiklaupdavo prieš altorių ir nuodėmklausį, 
bet netardavo nė žodžio apie savo nuodėmes (II, 196). Būta ir 
„netikrų išpažinčių“, kurių klausydavo juoko nesuvaldantis ku- 
nigas. Nuodémklausio autoritetą jis panaudodavo gundyti pa- 
rapijietėms. Išpažintis klebonui buvo raktas į valdžią, o kartais 
ir šnipinėjimo priemonė. Klebonas mielai tai darydavo sėdė- 
damas klausykloje. Pavyzdys — Gozjos Klerg liežuvis. Ji per 
išpažintį Prado klebonui skųsdavo savo drauges katares iš Mon- 
taju (III, 357; II, 200). Erezijos kamuojamiems parapijiečiams 
išpažintis buvo raktas į išganymą anapus. „Vyru: paliepus aš su 
kitais žmonėmis, — pasakojo Alazaisa iš Bordo kaimo, valstietė 
iš Sabarteso, — nuejau ravėti javų mūsų laukuose kitame Arježo 
upės krante. Grįždami baržoje labai išsigandome, nes smarkiai 
patvino Arježas. Išlipusi į krantą drebėdama nuėjau į Gijomo 
Ostatso namus. „Ko tu bijai?“ — paklausė jis. „Bijojau, — atsa- 
kiau, — staiga numirti neatlikusi išpažinties. Norėčiau mirti atli- 
kusi išpažintį“. „Nepakaktų ne tik cisternos, bet ir viso pasaulio 
vandens nuplauti nuodėmes, jei neatlikai išpažinties ir neatgaila- 


393 


vai“, — Šekspyro stiliumi aiškino vienas Pamjė mąstytojas, be- 
je, didelis klaidatikis (II, 245). Taigi išpažintis buvo svarbus 
tikėjimo elementas, nors albigiečiai jį labai kritikavo. Liaudis 
ją vertino, nes žmonės tikėjo išganymu anapus. Krikštas, Pir- 
moji komunija ir vedybos — antraeilės apeigos. Pirmoji ženkli- 
no kūdikystę, antroji — paauglystę, trečioji — vyro (arba mo- 
ters) brandą. 

Kiti sakramentai menkai tebuvo praktikuojami. Miestuose 
„ten žemai“ kita kalba. Bet Montaju ir kituose Sabarteso kalnų 
kaimuose jie nepopuliarūs. Pavyzdžiui, konfirmacija. „Aukštu- 
mose“ ji labai reta. Ir aišku, kodėl. Ja turėjęs rūpintis vyskupas 
neišvažiuodavo iš Pamjė dėl savo inkvizitoriškų rūpesčių. Ir ne- 
noriai lankydavosi diecezijos kalnuose. Aks lė Termų gyventojai 
jį matė, bet ne daugiau kaip vieną kartą. Ir apsilankymo tikslas 
buvo kitas. Aks lė Termos kalnuose, bet daug žemiau nei Mon- 
taju. Prelatas ten tikrai lankėsi ir gausiai šlakstė švęstą vandenį 
(ir rūpinosi finansais!), nes reikėjo „nuplauti“ to miestelio para- 
pijos šventyklą, kadangi toji buvo sutepta krauju del įvykdytos 
žmogžudystės (II, 108). Jokios konfirmacijos tą dieną nebuvo, 
nors konfirmuojamieji turėjo gauti Šventosios Dvasios dovaną. 
Kokią išvadą galime daryti? Šventoji dvasia mūsų kalniečiams 
tebuvo vargšė kitų dviejų Švenčiausiosios Trejybės narių, Dievo 
Tėvo ir Dievo Sūnaus, giminaitė. Galima pagalvoti, kad trečia- 
sis Švenčiausiosios Trejybės asmuo nebuvo labai gerbiamas, bet 
Sabartese Sekminės labai populiarios. Tačiau tos „iškilmės“ te- 
buvo pamaldumo demonstracija. 

Kitas nelabai praktikuotas sakramentas — Paskutinis patepi- 
mas. Mirštantieji, išskyrus labiausiai užkietėjusius katarus, no- 
rėdavo atlikti išpažintį. Prie mirštančiojo esąs kunigas (šalia 
būdavo dar ir kaimynų bei draugų) klausinėdavo jį tikėjimo 
tiesų ir ypač domėdavosi, ar jis buvo doras tikintysis pastarai- 
siais metais. Išgirdęs teigiamą atsakymą duodavo komuniją, 
kurią ligonis priimdavo sudėjęs rankas (I, 239-240). Taigi 


jokio Paskutinio patepimo. Be įprastų išpažinties ir komuni- 

jos ante mortem, buvo dar keletas apeigų, kurias atlikdavo prieš 
mirtį ar po jos. Tos apeigos nekatariškos. Jas galima vertinti 
kaip katalikiškas, pasaulietiškas arba liaudiškas. Mirusieji Sa- 
bartese būdavo visuotinai ir krikščioniškai pagerbiami Pelenų 
trečiadienį. Ta tikrai bažnytinė šventė buvo švenčiama ir Mon- 
taju, bet ją užtemdydvo Mirusiųjų diena. Kiekviename domus 
vykdavo tradicinės vaišės. Šeimos nariai valgydavo, nes norėjo 
išpirkti mirusių artimųjų nuodėmes. 

Piligrimų kelionės, kaip žinome, buvo „gero krikščionio“ 
pareiga. Taip manė Fua grafystės valstiečiai. Patys Montaju 
gyventojai į tokias keliones nesileisdavo, nebent... vietoje. Bet 
jie visada sušelpdavo pakeleivingus piligrimus, atvykusius ap- 
lankyti Montaju Mergelę Mariją. Beatričė de Planisol aiškino, 
kad tokie vietos papročiai. Atsidėkodamas vienas piligrimas jai 
padovanojo sėkliukę, vadinamą ve, kuri gydo epilepsiją. Ji ban- 
dė ja gydyti vieną savo anūką, bet tas kūdikis „pasielgė“ dar 
geriau — leidosi motinos nešamas į piligrimų kelionę į Sv. Po- 
vilo bažnyčią! 

Potraukis piligrimų kelionėms buvo toks stiprus, kad iš vy- 
ro namų pabėgusiai Montaju gyventojai, kurią persekiodavo 
vyro giminės, pakakdavo persekiotojų bandai pasakyti „Aš su 
broliu vykstu į piligrimų kelionę į Romaniją“ ir šie tuoj nusi- 
ramindavo (III, 151). Bet, kartoju, patys Montaju gyventojai 
nebuvo pamaldūs katalikai ir netraukdavo į tolimas keliones. 
Pas Kompostelos šventąjį Jokūbą dažniausiai išsiruošdavo tie, 
kas ant nugaros turėdavo geltoną kryžių, jiems inkvizicija lip- 
davo ant kulnų, kad spėtų suimti Pamjė vyskupo įsakymu. 
Savanoriškumu tai net nekvepia! 

Pasninkas sukeldavo daug aistrų. Žmogus galėjo pasnin- 
kauti ilgai. Tie, kurie nepasninkaudavo, užsitraukdavo didžiulę 
katalikų nemalonę. „Tuoj aš paleisiu į tave dubenėlį su mėsa“, — 
kalbėjo Bernaras Ostatsas, kaimietis iš Sabarteso Lorda kaimo 
savo broliui Gijomui Ostatsui, žaliūkui laisvamaniui, kuris ne- 
sivaržydamas kirto mėsą per gavėnią (I, 195). Nepaisant tokių 

išsišokimų pasninko laikydavosi beveik visi. Tai buvo paranku 
tikintiesiems, nes per gavėnią galėjo nebijodami viešai valgyti 
žuvis (II, 71). Atrodo, kad Montaju piemenys, net ir ypač 
prijaučiantys katarams, susilaikydavo nuo mėsos per gavėnią ir 
penktadieniais’. Drasus antikatalikas Bernaras Klergas niršo, 
bet pasninkaudavo per Visų šventųjų vigiliją (II, 283). 

Nors ir griežtai laikėsi pasninko per gavėnią ir penktadie- 
niais, Montaju gyventojai nesuvokė, kodėl reikia pasninkauti 
ir kitomis dienomis. „Nesuprantu, kodėl Bažnyčia liepia pas- 
ninkauti ne per gavénig ir ne vien penktadieniais“, — kalbėjo 
Montaju piemuo Gijomas Bajis. Labiausiai į ereziją įklimpę 
arba su Bažnyčia besivaidijantys valstiečiai dėl savo kaprizų 
neiškęsdavo ir tyčia nesilaikydavo pasninko. 

„Aš nemegstu žuvies. Man patinka ožio kepenys“, — aiškino 
vienas Montaju gyventojas. Ūkio savininkas, pats sunkiai dir- 
bantis, gerai mokąs kulti Gijomas Ostatsas išdidžiai kalbėjo: 
„Šiais metais Der gavėnią penkias savaites valgiau mėsą. Kai ne- 
dirbau namuose ir nekūliau, būčiau galėję jos ir nevalgyti. Man 
tai nebūtų pakenkę...“ (I, 198). 

Apibendrindami galime teigti, kad, nepaisant kiekvieno 
žmogaus pasirinkimo, pasninkas priklausė nuo ideologijos, kuri 
visgi skaldė žmones. „Prieš dvidešimt trejus metus, — 1325 me- 
tais pasakojo Gozja Klerg iš Montaju, - per gavėnią, po sekma- 
dienio, grįžau iš vieno savo lauko, kur prisirinkau ropiy. Kelyje 
sutikau Gijomą Bene. 

— Ar tu pietavai? — paklausė jis mangs. 

— Ne, aš ketinu pasninkauti... 

— Na, o aš, — ėme dėstyti Gijomas, — vakar sekmadienį puikiai 
papietavau Aks lé Termose, kur buvau pakviestas. Iš pradžių abe- 
jojau, ar valgyti (juk gavėnia). Nuėjau pas tikinčiuosius ir papra- 
šiau patarti. Jie man atsakė, kad valgyti mėsą apskritai didelė 
nuodėme. Nesvarbu, per gavėnią, ar ne, nes užteršiama burna. Tad 

neliko ko varžytis. Tada iškart sutikau pietauti ir valgyti mėsą“. 

— O aš, - filosofiškai apibendrino Gozja Klerg, — manau 
kitaip. Nuodėmės požiūriu ne tas pats, ar valgysi mėsą per gavė- 
nig, ar ne...“ (III, 360-361). 

Kituose kraštuose elgetaujantys pranciškonai ir dominiko- 
nai labai aktyviai siekė užkariauti arba atsikariauti žmonių pro- 
tus. Mūsų krašte jie pasirodydavo nelabai dažnai. Žinoma, 
Montaju gyventojai juos pažinojo. Bet norėdami susitikti tu- 
rėdavo keliauti gana toli. Pavyzdžiui, Viuisana Testanjer norė- 
jo išpažinti didelę nuodėmę (I, 459), kurią padarė klausyda- 
masi eretiškų kalbų Belo namuose. Ji atliko išpažintį broliui, 
bet padarė tai Piuigserda, Katalonijoje, toli nuo namų. Pjeras 
Mori mėgavosi įtikinamais gražiais elgetaujančio vienuolio pa- 
mokslais... Arke, pro kurį varydavo bandas, dabartiniame Odo 
departamente (III, 123). Beatričė de Planisol labai rimtai kal- 
bėjosi su pranciškonu, bet jai, našlei po pirmos santuokos, te- 
ko palikti Arježo kalnus ir leistis į „žemumas tarp katalikų vilkų 
tr šunų“, kaip nelabai pagarbiai ją perspėdamas kalbėjo jos drau- 
gas Pjeras Klergas. „Kai aš su antruoju vyru įsikūriau Krampan- 
joje (Žemutiniame Arježe), - pasakojo Sabarteso gražuolė, — 
galėjau klausytis dominikonų ir pranciškonų pamokslų, todel atsi- 
sakiau erezijos. Atlikau išpažintį pranciškonui iš Limu vienuolyno 
(dabar Odo departamentas) Marsejano Mergelės Marijos bažny- 
Goje. Ten buvau nuvykusi aplankyti savo sesers Žantilės, kuri buvo 
nutekėjusi į Limu ir ten gyveno“ (I, 232). Reikia paaiškinti, kad 
žemutinio krašto elgetaujančių vienuolių įtaka jai buvo reikšmin- 
ga dėl ryšių su seserimi Zantile, kuri buvo pamaldi katalikė. Be 
to, Beatričė labai gerbė Mergelę Mariją. Taip pat reikšmingos 
„tobulesnės technologijos“, kurias per išpažintį naudojo pranciš- 
konai. Nepalyginsi su primityvia išpažintimi Montaju. Ją už Ma- 
rijos altoriaus klebonas išklausydavo atmestinai. 

Apskritai pranciškonų ir dominikonų įtaka žemumose ne- 
buvo labai didelė. Daug geresnių rezultatų jie pasiekė šiaurė- 
je, Labaro tarpeklio papėdėje. „Aukštumose“ jų įvaizdis vis dėlto 

liko nekoks. Pjeras Mori nevienintelis vadino elgetaujančius 
vienuolius turčiais, išrvirkėliais, édrünais, puošeivomis. Nors 
tie vienuoliai skelbėsi esą vargšai, įžeidimų jiems nestigo. 

Jei pranciškonų ar dominikonų kalnuose nebuvo, tai atsi- 
rasdavo plati dirva kunigams. Pirmiausia klebonui. Vietiniam. 
Bent jau Montaju. Baisus vietininkas. Jei kalbėsime apie Pjerą 
Klergą, tai to įrodinėti nereikia. Bet vietinis buvo ir jo pirmta- 
kas XIII amžiaus pabaigoje klebonas Pjeras iš Spera (I, 223). 
Padėtis laikinai pasikeitė tik Raimono Trilio, kaimo vikaro po 
Klergo mirties, laikais. Trilis tikrai buvo Prado ir Montaju vi- 
karas. Ar naujasis klebonas paliko savo aveles vikarui Triliui, o 
pats ten negyveno? Tikėtina hipotezė (I, 466; II,239). 

Gyvenimas vietoje nereiškia, kad esi kompetentingas. Am- 
jelis iš Rjė, amžinasis Junako vikaras, ir jo konfratrai iš kaimy- 
ninių parapijų prie židinio skaitydavo ir aptarinédavo kokią 
nors bažnytinę knygą. Kaip ir Pjeras Klergas, jie citavo šventąjį 
Augustiną. Taigi jie buvo guvaus proto ir gana išsilavinę. Ta- 
čiau būta ir primityvų. Ademaras de Bedejakas, Bedejako kle- 
bonas, pamiršdavo ištraukas iš Evangelijos arba Šventojo Raš- 
to, nors tvirtino, kad jomis naudojosi besiginčydamas su vie- 
nu priešgyna parapijiečiu (III, 53). Tai, kad klebonai ir net 
paprasti vikarai buvo gerbiami, liudija ir mandagus kreipinys į 
juos. Krašte ir net kalėjime turtingiausi valstiečiai kreipdavosi 
į kartu įkalintą kunigą žodžiais Pone, Domine?. 

Kunigo prestižas priklausė ne tik jam. Montaju ir Sabartese 
buvo giminės, iš kurių kilo daug kunigų, klebonų padermė. Jų 
nariai, net pasauliečiai ir moterys, keldavo baimę ir pagarbą. Daž- 
niau baimę nei pagarbą. Montaju tai buvo tikri „dvasininkai“ 
Klergai, kitur kiti. „Nieko jums nesakysiu, nes jūs iš klebonų pader- 
mės, tr aš bijau“. Taip Emersanda Marti kalbėjo Gozjai Klerg. 


„Taip B. Klergas kalėjime kreipėsi į B. Amilaką (II, 273-304). 
III, 357. 

Valdžia gimdo aistrą. Moterims patinka valdžia. Klebonas, 
mokytas vyras, galingas ir švelnus, pavojingas ir subtilus, gele- 
žis ir aksomas, net jei jis neaukštas ir nekokios išvaizdos, para- 
pijiečių mylimas. Meilės problemos kyla tik renkantis. Be to, 
argi jis nėra profesionalus magas? Ekstremalus, bet labai tipiš- 
kas Pjero Klergo pavyzdys tai patvirtina. 

Dabar apžvelkime bažnyčios hierarchus — vyskupus ir po- 
piežių. Kaip diecezijos atstovas, Montaju klebonas retkarčiais 
vykdavo į sinodą Pamjė. Pjerui Klergui tai būdavo gera proga 
susitikti su kai kuriais senais draugais, taip pat aplankyti senas 
drauges, išvykusias iš Montaju. Pamjė vyskupo valdžia sunkiai 
slėgė dieceziją. Bent taip buvo manoma Montaju. Be rimtos 
priežasties, kilus kokiai krizei, kaimo žmonės keliaudavo į Pam- 
je. Verkdami jie paklusdavo prelato kvietimui arba paprasčiau- 
siai traukdavo ten, kad galėtų pulti jam po kojų arba kad juos 
uždarytų į kalėjimą. 

Popiežius irgi buvo žinomas mūsų kaimiečiams. Arko gy- 
ventojai iš jo teisėtai ir greitai gaudavo nuodėmių atleidimą už 
ereziją. Net naivi Montaju valstieté Gijemeté Arželjė, mergau- 
tine pavarde Karaves, žinojo, kad toks yra, ir gerai suprato vy- 
riausiojo pontifiko vaidmenį. „Klebonai sako, kad popiežius yra 
Dievo atstovas žemėje“ (II, 95). 


x*k 


Bet popiežius toli. Tad religijos kaimiečius teko mokyti 
vietiniam kunigui, šiuo atveju klebonui. Tikėjimas skelbiamas 
iš sakyklos. Didžiųjų Bažnyčios tiesų buvo mokomi vaikai ir 
net paaugliai. Oksitanijos vyskupų nurodymai buvo tikslūs: 
„Tegul kunigai aiškina tikintiesiems tikėjimo tiesas sekmadieniais 
tr per švente“, — skelbė Albi konsiliumo nutarimas 1254 me- 
tais. Ir dar: „Tegul vaikus veda į bažnyčią nuo septynerių metų, 
kad juos išmokytų katalikų tikėjimo ir Pater bei Ave Maria“. 

Nuo tos gražios teorijos iki praktikos tik vienas žingsnis, 
bet... jis ne visuomet buvo žengiamas. Todėl tikintieji į va- 

karones susirinkusiems valstiečiams skleidė savo propagandą 
ir aiškino, kad kunigai neatlieka savo pareigų ir nemoko savo 
avelių kaip jiems derėtų, o tenkinasi, žiūrėdami, kaip tos avelės 
ėda žolę (II, 367). 

Nedarykime išvados, kad tikintieji kalbėjo teisybę, teigda- 
mi, jog kaimo bažnyčioje neaiškinamos tikėjimo tiesos. Tikrai 
ne. Žinome, kad po mišių kaimo vikaras sakydavo pamokslą 
prasčiokų kalba. Taip, pavyzdžiui, elgėsi Junako vikaras Amje- 
nas kilmingas ir vienas kunigas. Amjelio pamokslų klausyda- 
vosi apie penkiasdešimt žmonių. Oksitaniečių kalba jis aiški- 
no Credo ir tikėjimo tiesas. Stengėsi išsklaidyti „paklydimus“, 
pavyzdžiui, netikėjimą, kad kūnai prisikels, kad naujagimis 
neturi sielos. Tos „tiesos“ padarydavo įspūdį keletui menkiau 
išsilavinusių žmonių, bet dauguma vikaro klausytojų likdavo 
abejingi (III, 9-13). Pasitaikydavo ir pusiau eretiškų pamoks- 
lų. Vienas kaimo kunigas, kuris netikėjo Dievo Sūnaus inkar- 
nacija, aiškino, kad Kristus valgė ir gėrė (kaip visi žmonės), bet 
valgydamas ir gerdamas stengėsi neryti (III, 55). Dar ilgai paskui 
Sabartese netilo kalbos apie tokį pokštą. 

Tačiau iš šių kelių pavyzdžių nereikėtų daryti išvadų, kad 
sekmadienio pamoksluose klebonai skelbė vien ereziją. Visi mū- 
sy dokumentai patvirtina, kad klaidatikybės atvejai iš tikrųjų 
buvo gana reti. Parapijos vikarą Bartelemį Amilaką inkvizicija 
įtarinėjo del jo gyvenimo būdo, bet niekada dėl jo mokymo 
grynumo. O jis mokė Dalu kaimo berniukus ir mergaites vie- 
tinėje bažnyčioje (I, 252). Ornolako seniūno ir žemdirbio Gi- 
jomo Ostatso pasakojimas dar tikslesnis: „Paveiktas Pjero Otje 
ir savo motinos aš lioviausi tikėjęs kūnų prisikėlimu. Bet mano 
protas nerimo. Bažnyčioje išgirdau pamokslą apie prisikėlimą. Be 
to, kunigas Gijomas d Alzinakas, kuris gyveno pas mano motiną 
Lorda kaime, auklėjo mane jaunystėje ir aiškino, kad po mirties 
vyrai ir moterys prisikels“. 

Vis dėlto beveik visi dokumentai liudija, jog būtent kuni- 
gai mokė katalikybės ir buvo kultūros tęstinumo garantas iš 
kartos į kartą. Turime pripažinti, kad šiuo požiūriu Montaju 
nelabai pasisekė. Nors Pjeras Klergas teoriškai skleidė katali- 
kybę, bet jo radikali klaidatikybė ir cinizmas, nes jis pats ne- 
slėpė, kad iš savo pareigų siekia tik pelno, pavertė jo sakyklą 
labai abejotina tribūna, iš kurios Montaju buvo skelbiamas 
katalikų tikėjimas. 

Žinoma, kelios katalikų matronos, tarp jų Viuisanos Te- 
stanjer ir Žano Mori motinos, kiek įmanoma stengėsi savo na- 
muose įžiebti vaikų širdyse katalikišką ugnelę, nes tikėjimas 
Montaju buvo prigesęs. Bet tos moterys ne ką tegalėjo prieš 
įtakingus tikinčiuosius. 

Religijos mokoma ne vien žodžiais. Tam tarnauja ir bažny- 
tinis menas. Religijos palydovės — bažnytinės giesmės. Apie 
jas Žinome tik tiek, kad jų būta (I, 145, 146). Egzistavo ir 
skulptūra, tapyba, vitražas. Šių žanrų kūriniais puošdavo šven- 
tyklų sienas ir langus. Sabartese dažniausiai randamos medi- 
nės kirviu ištašytos statulos, turėjusios kelti gailestį ir mistiką. 
Jos piktindavo tikinčiuosius. „Gave, Gave, ar tu tiki, kad medžio 
gabalai gali daryti stebuklus?“ — klausė Belibastas Sikro. Taip jis 
daro stebuklus (II, 54-55). „Šventųjų statulos „stabų namuose“ 
(bažnyčioje). Jūs jas ištašėte kirviu, o paskui garbinate!“ — šaipėsi 
Pjeras Otjé, kalbedamasis su gyvulių augintojais (II, 420). Kris- 
taus motina irgi medinė. „Mergelė tėra tik paprastas medgalys, 
be tikrų akių, kojų, ausų!“ — nė nemirktelėjęs dėstė Bernaras 
Gomberas iš Aks le Termų. 

Mes apytikriai išnagrinėjome tikrąjį katalikų tikėjimą tais at- 
vejais, kai jis egzistavo Montaju ir Sabartese. Paklydimus (dažnai 
labai rimtus) vertinome tik kaip nukrypimą nuo doktrinos. Da- 

bar norėčiau išsiaiškinti, kas tie paklydimai ir kodel jie egzistavo. 

Pradėkime nuo milenarizmo. Kaip jis reiškėsi mūsų kal- 
nuose ir ar turėjo jam būdingus požymius? Tie požymiai — tai 
nerimastingi pranašavimai, kad artėja pasaulio pabaiga; tikėji- 
mas pasaulio pertvarka ir laiminga būsimąja karalyste; kruvi- 
nas antisemitizmas. Atsakymas — milenarizmo beveik nebuvo. 
Kaimui milenarizmas nerūpėjo. Miestuose jis buvo paplitęs ir 
Belibastas tremtyje Ispanijoje galėjo pranašauti, kad „tauta pa- 
kils prieš tautą, karalystė prieš karalystę, o Aragono karaliaus jpe- 
dinis ganys savo žirgus ant Romos altoriaus? ...“ Bet apie likimą 
postringaujantis šventas vyras tesulaukė iš savo klausytojos Gi- 
jametės Mori iš Montaju tik mandagaus klausimo: „O kada, 
pone, tai bus?“ (atsakymas — „Kai Dievas panorės). 

Mes žinome, kad iš šiaurės atėjo Piemenėlių brutalumas. 
Jie buvo milenaristai ir žudė žydus. Bet jie neperžengė Garo- 
nos ir Tulūzos ribų. Pamjė šventeivos, žinoma, buvo antisemi- 
tai. Tai atsispindėjo pasakojimuose apie vaiduoklius, kur figū- 
ravo izraelitai ir krikščionys. Jie sklido po miesto zakristijas. 
„Žydus tarp vaiduoklių atskiriu iš kvapo“, — aiškino Arno Žėli, 
bendravimo su numirėliais specialistas. 

Liaudies neapykanta žydams nepasireiškė mūsų geltonų kry- 
žių kaime, nes ten jų nebuvo. Bet antisemitizmas galų gale 
tebuvo tikinčiųjų milleniumu fanatizmo išraiška. To fanatiz- 
mo centre — neišvengiama pasaulio pabaiga. Tikėjimas ja pa- 
teisina revoliucinius pertvarkymus, nes jie padės jai greičiau 
ateiti. Bet ši tema nepopuliari Montaju. Vietos gyventojai jai 
priešinosi psichologiškai. Tikra yra tai, kad Langedoke ir Fua 
grafystėje jau ir anksčiau sklido gandai apie pasaulio pabaigą 
ar bent jau apie žmonių lygybę. Tie gandai būdingi tam laik- 
mečiui. Pagrindą jiems davė tolimų mongolų invazijų aidas. 
Nerimą skelbė ir trubadūrai. „Štai iš rytų pasirodys totoriai, — 
kalbėjo Montanagolas“. — Jei Dievas nesukliudys, jie visus suly- 


„II, 63. 
Nelli, Erotigue, p. 245, Montanagolo žodžiai, XX, 6,8. 

gins. Kilmingus senjorus, dvasininkus ir valstiečius“. Literatūra? Pra- 
šau. 1318 metais liaudyje sklidę gandai iš Pamjė atkeliavo į Aukš- 
tutinį Arježą. „Tais metais, — pasakojo Bertranas Kordjė, kilęs iš 
Pamjé, — kitoje tilto pusėje, Kje parapijos žemėje susitikau keturis 
taraskoniečius, tarp jų Arno iš Savinjano. Jie manęs paklausė: 

— Kas naujo Pamje? 

— Kalbama (be kitų kalbų), kad... gimė Antikristas, atsakiau. 
— Kiekvienas privalo susitvarkyti savo sielos reikalus, nes artėja 
pasaulio pabaiga! 

Į tai Arno iš Savinjano atsakė: 

— Netikiu tuo! Pasaulis neturi nei pradžios, nei pabaigos... Ei- 
me miegoti (I, 160-161). 

Vėliau, norėdamas išsisukti iš padėties, jis aiškino, kad jo 
menkas religinis išsilavinimas. „Dirbu akmenų karjere, — sakė, 
— todėl neišklausau mišių iki galo ir negirdžiu pamokslų“ (I, 167). 

Tarp Sabarteso žmonių tai gana paplitusios nuomonės at- 
garsis. Norėdamas patvirtinti savo mintis, jis pacitavo krašto 
išmintį: „Taip yra dabar ir taip bus visada, vyras miegos su sveti- 
ma žmona“. Paskui pridūrė: „Girdėjau daugelį Sabarteso žmo- 
nių šnekant, kad pasaulis visada buvo tr visada bus“. Arno žodžiai, 
kad „nera kito laikmečio, tik mūsiškis“ (I, 163) visiškai sutampa 
su tais, kuriuos kitoje vietoje pasakė Žakerė den Karo, papras- 
ta moteris iš Akso, kitoms moterims, atėjusioms į malūną mil- 
tų: „Nera kito laikmečio, tik mūsiškis“. 

Netikėti pasaulio pabaiga, Paskutiniu teismu, būsimu gy- 
venimu ir visų prisikėlimu, vadinasi, — iš anksto paneigti mi- 
lenarizmą. 

Gal šis skepticizmas būdingas tik Aukštutinio Arježo mies- 
teliams — Aksui, Taraskonui? Tikrai ne! Arno iš Savinjano ma- 
no, kad tai būdinga visam Sabartesui. Manau, kad taip galvojo 
ir paprasti kaimų mąstytojai. Montaju Beatričė de Planisol buvo 
apkaltinta, kai pasakė, kad „kūnai suirs kaip suyra voratinkliai, 
nes juos sukūrė velnias“ (I, 309). Taigi Beatričė netikėjo kūnų 
prisikėlimu, todėl šiuo požiūriu iš dalies pritarė katarams. Jie 

skelbė, kad kūnas sukurtas Blogio, todėl yra mirtingas. Tiesa, 
Beatričė de Planisol, Gijomas Ostatsas, Arno iš Savinjano (tik 
ne Žaketė den Karo) priklausė kaimo arba miestelio elitui. Bet 
nepanašu, kad Montaju ir kitų kaimiškų parapijų gyventojai 
labiau nei tas elitas būtų žavėjęsi žemumų revoliucionierių, 
atkeliavusių iš šiaurės, propaguojamu milenarizmu. Arba kū- 
nų atgimimu. Aišku, juo jie tikėjo, bet nefanatiskai. „Raba 
kaime, — pasakojo vietinis Bernaras iš Orto (Orte), — juokavo- 
me prie Žantilės Makari (Gentile Macarie) (Gijomo žmonos) 
namų, esančių kaimo aikštėje, durų (buvo Mergelės Marijos apsi- 
valymo šventė). Kiek pajuokavęs paklausiau Žantilės, rodydamas 
jai savo rankų nykščius: 

— Ar mes atgimsime su mėsa ir kaulais? Ką čia šnekėti. Netikiu 
tuo“ (II, 258-265). 

Montaju ir Lorda palankiai priimamas brolių Otje moky- 
mas kategoriškai neigė kūnų prisikėlimą (I, 206). Todėl kai- 
mietis Arno Kogiulis (Cogul) iš Lorda kaip katalikas tikėjo, 
kad kūnai prisikels Paskutinio teismo dieną, bet, prieštarau- 
damas katalikybei, Arno Kogiulis manė, kad pasibaigus Pas- 
kutiniam teismui, kūnai vėl suirs. 

Mentalitetas buvo dvigubas, bet kaimiečių nežavėjo per- 
spektyva, kad pasaulis žus, o žemėje bus rojus. Tokia perspek- 
tyva reiškė (chiliazmo koncepcija), kad neišvengs dviejų daly- 
kų — Paskutinio teismo ir visuotinio kūnų prisikėlimo? . Belie- 
ka reziumuoti, kad Sabartese milenarizmas susidūrė su elito 
skepticizmu, mąstančių valstiečių priešiškumu, pagaliau ma- 
sių abejingumu. 

xxx 

Milenarizmas mūsų kraštuose nebuvo pavojingiausias. Di- 
desnį pavojų kelė netikėjimas kokia nors dogma. Dažniausiai 
netikėdavo tik dalis gyventojų. Tai buvo išplitę Arježo slėnyje, 
Sabarteso kultūros centre. Ten ir Montaju. Panagrinėkime Rai- 

mono iš Ero atvejį Tinjake. Tas kaimietis nebuvo asmenybė, o 
tik valstietis. Jį nuolat matydavo laukuose, pievose, kertantį 
javus arba ganantį mulą. Jis tikėjo, kad siela tėra kūnas. Tiek 
dvikojų, tiek ir keturkojų siela, nes siaučiant epizootijoms jų 
kūnai masiškai žūsta. Suprantama, po mirties kūnas ir siela 
virsta niekuo. Raimonas iš Ero netikėjo prisikėlimu. Kunigų 
kalbos — muilo burbulas. Rojus tada, kai gera šioje žemėje. Pra- 
garas tada, kai ten bloga. Ir viskas. 

Šis mąstytojas buvo aršus antiklerikalas! Jis teigė, kad Pam- 
je vyskupas, kaip ir visi, gimė bjaurus ir smirdintis. Galima 
teigti, kad jis nemėgo Jo Eminencijos. Ir sakė tai nepiktai... 
Nieko panašaus. Raimonas iš Ero piktžodžiavo dar baisiau. 
Kaimo aikštėje, girdint trims kaimynams, jis pareiškė, kad Die- 
vas, kitaip sakant, Kristus, „buvo pradėtas bjaurastyje ir smarvė- 
je, besidulkinant, per vyro ir moters sueitį, kaip ir visi žmonės“. 

„— Dar pakalbek, ir suskaldysiu tavo galvą kapliu“, — nutrau- 
kė jį Raimonas Segi, pasibaisėjęs tokiu piktžodžiavimu. 

Būdamas logiškas Raimonas iš Ero netikėjo ir Marijos ne- 
kaltybe. Iš tikrųjų „Mergelė“ pastojo nuo Juozapo. Kalbeda- 
mas apie Kristų jis neigė ir nukryžiavimą, ir prisikėlimą, ir 
žengimą dangun. Raimonas netikėjo eucharistija, tad daugy- 
bę metų neėmė komunijos (II, 130). 

Mastytojo eklektiškumas kartais vertė jį neigti sielos amži- 
numą, nes ji tėra kūnas. Kartais jis pritardavo metempsichozės 
teorijai. Raimonas mąstė kaip kiti Tinjako valstiečiai. Jie tikė- 
jo, kad gyvuliai turi sielą, o mulai netgi labai gerą sielą. Jis 
ilgai manė, kad Dievas ir Mergelė Marija tėra tik tai, ką matome 
ir girdime (II, 129). 

Jei kalbėsime apie etiką, tai Raimonas nepripažino nuodė- 
mės. Ar tai būtų žmogžudystė, ar „incestas“ su artima gimi- 
naite per santuoką. Beje, mūsų vyras buvo savo svainės Rai- 
mondos, žmonos Sibilės sesers, meilužis (II, 12). Tik rūpestis 
dėl reputacijos, bet ne dėl nuodėmės jam kai kada neleido 
nederamai elgtis. Net savo parapijoje, kuri matė visko, Raimo- 

nas laikomas eretiku. Juo nepasitiki. Jis vertinamas kaip buves 
beprotis, raganius. 

Vieną dieną jis arė savo meilužės Rodjeros lauką, esantį že- 
miau kaimo. Jis neapdairiai pakinkė į arklą du nesuvaldomus 
jautukus ar buliukus. Šie puolė į šalį ir jungas iššoko iš vagos. 
Drasuoliui Raimonui pakako ištarti: ,Sétone, grąžink jungą į 
vagą“. Ir viskas susitvarkė. Jaunystėje tas velniškas artojas du 
mėnesius buvo išprotėjęs. Bet paskui dvidešimt merų buvo 
viso proto, nes sekmingai valdė savo ūkį. 

Tinjake Raimonas savo mentalitetu neišsiskyrė iš aplinki- 
nių. Tad visai nebuvo vienišas tame į ereziją ir antiklerikaliz- 
mą linkusiame kaime. Dar vienas eretikas iš Tinjako, mūsų 
Raimono giminaitis Žanas Žofras buvo labai nukrypęs nuo 
tikrojo katarizmo ir tikėjo, kad velnias sukūrė žalingus gyvius 
(II, 121). Arno Lofras bendravo su katarais. Jis lygino vienos 
vietinės ponios sielą su Raimono iš Ero kiaulės siela (II, 131). 
Gijametė Vilar skeptiškai vertino indulgencijas (II, 122). Ža- 
kas iš Alzano ir Raimonas Filipas norėjo susidėti pinigus ir 
pasamdyti du žudikus, kad tie nudėtų vyskupą. „Tada nebe- 
reikės mokėti dešimtinės už čriukus“. 

Raimono iš Ero tikėjimas, kad siela yra kūnas, plito ir už Tin- 
jako ribų, Ornolake. Ten, po guoba, Gijametė Benė, Montaju 
gyventojos bendrapavardė, paprasta kaimietė, turėjo namą, žentą 
ir sodą. Ji pateikdavo įvairius variantus, kad siela yra kūnas. Rai- 
monas Sikras (iš Asku), auginęs karves ir javus, mane, kad siela 
nėra nei kūnas, nei kvapas, bet paprasčiausia duona. Todėl ypač 
brangi. Deja, ji gali supūti, ir tada jos neturėsi. Tuo metu, kai 
Sikras kaimo aikštėje susirinkusiems vyrams dėstė teoriją apie ne- 
mokamus grūdus iš valstybės, nepriteklius jau beldėsi į duris. 

Oda Forė gyveno Mervjelyje, kaimo parapijoje Fua grafys- 
tėje, Labaro tarpeklio šiaurėje, visai šalia šiaurinės Sabarteso 
sienos. Oda Forė — turtinga kaimietė, Gijomo Forė žmona. Ji 
turėjo vieną ar dvi tarnaites, namuose gyveno žindyvė. Merv- 
jelyje ją vadino ponia, bet ji liko labai artima valstiečiams, 

draugiškai šnekučiuodavosi su savo tarnaitėmis, kurios buvo ir 
pjovėjos ūkyje. Grįžusios iš darbo jos užsukdavo pas ją (II, 
98). Ji garsėjo labdara. Dalijo išmaldą visiems apylinkių varg- 
šams (II, 85), kartais ištuštindama savo pačios namus. 

Oda buvo gimusi šiauriau, Lafaže, dabartiniame Odo depar- 
tamente, ten buvo jos tėvo ostalis (II, 92). Eucharistija jai buvo 
problema. Pirmąją komuniją, kaip ir daugelis gimtojo kaimo jau- 
nuolių, priėmė vėlai, jau ištekėjusi, turėdama aštuoniolika arba 
daugiausia devyniolika metų, prabėgus metams po vestuvių. 

Ištekėjo jauna (septyniolikos metų), buvo skrupulinga, ner- 
vinga. Odą Forė tampė traukuliai, jiems prasidėjus ji nusi- 
plėšdavo drabužius. Kamuojama kaltės jausmo (tikro ar išgal- 
voto, seno ar naujo) Mervjelio kaimietė tikrą ar išgalvotą kaltę 
siejo su velykine komunija. Jos nuomone, tai buvo sunki, neiš- 
pažinta nuodėmė. Gal tokiu būdu ji norėjo sušvelninti tą seną 
nuodėmę... Visgi nuodėmės suvokimas kankino Odą. Ją įky- 
riai persekiojo mintis apie nešvarumą. „Moterys, — aiškino ji, — 
man papasakojo, kad viena moteris, net nespėjusi grįžti į savo 
ostalį, naktį pagimdė dukrą mūsų Mervjelio kaimo gatvėje. Kai 
kunigas pakeldavo prie altoriaus ostiją, aš nuolat galvojau, kad 
moters kūnas, kai ji gimdo, išskiria nešvarumus. Maniau, kad ir 
Jėzaus Kristaus kūnas buvo suteptas tais nešvarumai... Paskui im- 
davau galvoti, kad tai ne Kristaus kūnas. 

Liguistuose Odos vaizdiniuose yra sąsaja tarp maisto „kū- 
nui“ (ostija) ir lytinių nešvarumų (placenta ir t. t.). 

Vis dėlto dėl tos įsikalbėtos neišpirktos nuodėmės Odą ka- 
mavo į jos sielą įsiskverbusi dvejonė. Tuo metu jaunoji mote- 
ris buvo dvidešimt dvejų metų. Ji nuolat mąstė apie dangiškąjį 
Dievą. Bet ne apie tą Dievą, kuris yra ostijoje prie altoriaus. 
„Kartais, — kalbėjo ji?, — imu širsti ir net negaliu melstis Dievui ir 
Palaimintajai Marijai!“ 


II, 94 
II, 101. 

Netekusi vilties Oda išpažino savo bėdą vyrui Gijomui Fo- 
rė, į kurį kreipdavosi „pone“. 

„— Sancta Maria, Pone! Ar gali būti, kad negaliu tikėti mūsų 
Viešpačiu?.. Kas dedasi? Kai esu bažnyčioje ir pakeliamas Kristaus 
kūnas, negaliu nei melstis, nei į jį žiūrėti... Vos tik pabandau 
žvilgtelėti, man kažkas trukdo“. 

Aklumas dėl isterijos? Vyras, tikras oksitanietis, nebuvo la- 
bai supratingas. Jo žmona, visiškai praradusi viltį, atliko jam 
„išpažintį“: 

„— Dievas negali nei atleisti mano nuodėmės, nei man padėti“ 
(II, 86). 

Gijomas pasitenkino įžeidimais painiodamas tu ir jis. 

„— Ka kalbate, prakeiktoji! Ar tu savam prote, kad taip kal- 
bi2... Jūs žuvusi! Velniai nusineš jūsų kūną ir sielą. O aš jus išvy- 
siu iš namų. Jei jūs tikrai tokia. Jei tuoj neatliksite išpažinties...“ 

Oda Forė buvo mazochistė, baudė pati save. Pati troško 
gėdos. Vėliau ji prašė vyskupo skirti jai viešą bausmę, kad žmo- 
nės galėtų ją gėdinti ir koneveikti (II, 95). Jai nepakako vyro 
įžeidinėjimų. Ji labai troško ir moters įžeidinėjimų. Jos teta 
Ermangarda Garodi netruko aršiai užsipulti savo dukterėčią: 
„Kaip! Jūs, išdavike! Jūs sutepsite erezija ostalį ir kaimą, kurie iki 
šiol buvo apsaugoti nuo erezijos. Jei neatliksite išpažinties, jūs žu- 
vusi. Šalin! Į laužą! Sakau, į laužą!“ 

Nukrypimų būta visokių, bet valstiečių nukrypimai susiję 
su viena erezija — albigiečių tikėjimu. Montaju ir kitose vieto- 
vése. Montaju labiausiai. Trumpai kalbant, katarų tikėjimo 
dogmų analizė — ne mano tikslas. Katalikų irgi... Mano tikslas 
išnagrinėti konkrečią etikos sistemą arba tikėjimą ir išsiaiškinti 
kaimo poreikius ir sociologiją. Nepamirškime, kad riba tarp 
kararų ir katalikų buvo labai neaiški. Tie patys žmonės galėjo 
keisti pažiūras ir sėdėti ant dviejų kėdžių vienu metu. Daug kas 
priklausė nuo profesinių ir draugystės ryšių. „Kai aš uždirbu 

pinigų, — kalbėjo Pjeras Mori, — tai noriu padaryti labdarą vie- 
niems ir kitiems (suprask, katalikams ir katarams), mes tikrai 
nežinau, kuris tikėjimas teisingesnis. Tačiau labiau linkstu į ere- 
tiky tikėjimą. Paprasčiausiai todel, kad dažniau bendrauju ir kal- 
buosi su eretikais, o ne su kitais“. 

Montaju ir Sabartese albigiečių tikėjimas buvo aukščiausia 
blogo, niekingo, beverčio pasaulio kritikos forma. Šiuo požiū- 
riu, kad ir kokie būtų nuomonių skirtumai (pavyzdžiui, nesu- 
tarimai dėl inkarnacijos), nebuvo tikro priešiškumo tarp tos 
kritikos šalininkų ir radikalių ekstremistų, tikrai ne katarų, va- 
dinusių save „krikščionimis“ siauriausia to žodžio prasme, pa- 
žiūrų. Greičiau tarp jų vyko trintis. 

Katary tikėjimas Montaju pirmiausia buvo apipintas mi- 
tais. Juos nuolat kartodavo per kaimo vakarones. Variantų bū- 
davo daug. Pirmiausia kalbėdavo apie nuopuolį. Kadaise vel- 
niui pavyko sugundyti dalį greta gerojo Dievulio rojuje buvu- 
sių dvasių. Jos paspruko iš dangaus, ir žemėje blogasis gundy- 
tojas jas įkalino žemiškuose apvalkaluose arba kūnuose, nulip- 
dytuose iš užmaršties molio (III, 132). Kūnui mirus, tos puo- 
lusios sielos galvotrūkčiais ieško kito prieglobsčio. Siela gali iš 
eilės reinkarnuotis į gyvulius arba žmones. „Kai ji patenka į 
kūną, — aiškino Pjeras Mori, — ji išgelbėta, nes tada jau galuti- 
nai įtiki erezija ir gyvena apsupta teisingumo ir teisybės. Palikusi 
Šį paskutinį prieglobstį (= kūnui mirus), paklydusi siela grįžta į 
dangų. Bet iki įtikės erezija, sielos pamerktos klajoti iš vieno ap- 
valkalo į kitą“ (III, 220). Taigi katarų tikėjimo (visada) ir Mon- 
taju mitų (iš dalies) pagrindas - metempsichozė. Puolusioms 
ir kenčiančioms sieloms, ilgai klajojančioms po žemę, ji atstoja 
katalikų skaistykla. 

Nors Montaju kankino dangiškos problemos, jis liko labai 
žemiškas. Šventi dalykai tebuvo užmaskuota žemiškojo gyve- 
nimo išraiška. Ji labai ekspresyvi..., nes viešai demonstravo sa- 

vo skirtumą nuo to užmaskuoto turinio. Sabartese tikintieji 
buvo ne tik dori žmonės, gelbstintys kaimiečių sielas ir vedan- 
tys jas į rojų. Pjeras Otjé, Pradas Tavernjė ir tuti quanti nebuvo 
švelnūs avinėliai, juokdariai ar tiesos etalonai, galintys lygintis 
su kunigaikščiu Miškinu iš Dostojevskio „Idioto“. „Geri krikš- 
čionys“, juos Montaju visada vertino, atliko ir socialinę funk- 
ciją. Jie švelnino konfliktus tarp žmonių, kuriems turėjo jta- 
kos. Tie pamaldūs žmonės veikė administruojamoje, segmen- 
tiškoje visuomenėje. Reikėjo atsižvelgti į galimą kelių domus 
arba klanų susipriešinimą. Otje šeima stipri tuo, kad turėjo 
daug draugų ir klientų, garbingą genealogiją (kilę iš eretikų ir 
buržua), buvo net pusiau kilminga. Kartu su ne tokiais gar- 
bingais bendraminčiais Belibastu arba Pradu Tavernjė tie kal- 
nų šventieji vertė gerbti socialines vertybes, mažino smurto 
protrūkius, patys į smurtą neatsakydavo smurtu. Jie išklausy- 
davo besiskundžiančius. Jie labai, beveik demonstratyviai, gerbė 
kito žmogaus žemę, vynuogyną ir žmoną taip gerbdami teisę į 
nuosavybę. Teisė į nuosavybę toje epochoje buvo išplėtota, 
priešingai, nei teigia tradiciniai teisės istorijos šaltiniai. 

Šventieji, tikintieji, tobulieji ar geri krikščionys, Arježo Pi- 
rėnų marabutai iš tiesų yra (pasinaudosime Ernesto Gellnerio 
pasakymu) dvasingi sienos senjorai. Jie užtikrina palankų kon- 
taktą mažai, konservatyvių, įprastų, suformuotų, nors ne vi- 
suomet krikščioniškų papročių, šaliai su didžiuoju „gerosios 
krikščionybės“ Dievu, su kuriuo vieną gražią dieną teks derėtis 
dėl sielos išganymo. Stovintis savo poste ties šia riba, anapusi- 
nio pasaulio muitininkas, tikintysis yra „Dievo draugas“ (III, 
356), ypatingos klientūros narys, priklausantis aukščiausio- 
sios Būtybės draugų ratui. Reikia daryti taip, kad kartu būtų 
suderinti įvairių sričių ypatumai ir dėl to dar švaresnis bei 
griežtesnis religijos universalumas. Be ypatingų pastangų... Bent 
jau iki to laiko, kol įsikiša inkvizicija. 

XX SKYRIUS 
Skurdas, išmalda, darbas 


Montaju etika virto politika, socialinių grupių santykiai tapo 
agresyvūs, netgi karingi. Kaimo gyventojai bei jų broliai iš Sa- 
barteso buvo krikščionys ir katarai, tad jautė evangelijos įskie- 
pytą pasibjaurėjimą „turtu“. Pasibjaurėjimas puikiai derėjo su 
„naminiu“ supratimu, kaip turi būti skirstomos šio pasaulio 
gėrybės. Pasibjaurėjimo priežastis — tų laikų visuomenės būk- 
lė, demografinis augimas, menkas bendras visuomeninis pro- 
duktas ir nedidelis jo augimas, be to, nuolatinis skurdas dėl 
blogai paskirstyto turto. Klebonas Klergas, kaip geras kataras, 
šaipėsi iš vedybų (kalbėdamas su drauge). „Jungtuvių apeigos 
bažnyčioje, — kalbėjo jis, — tėra pompastiškos pasauliečių iškal- 
mes“ (I, 225). Žemiški turtai (moterys, žemė, pinigai) irgi vel- 
nio duoti. Todėl, to krašto albigiečių vertinimu, apgailėtini. 
„Duosiu jums žmonas, kurias labai mylesite, — kalbėjo velnias 
gerosioms dvasioms, kurias norėjo sugundyti (albigiečių mitą 
apie nuopuolį papasakojo piemuo Žanas Mori (II, 489—490)). 
— Su paukščiu pagausite kitą paukštį. Su žvėrimi — kitą žvėrį. Kai 
kuriuos iš jūsų padarysiu karaliais arba grafais, imperatoriais ar- 
ba kitus valdančiais senjorais...“ 

Paprasti katalikai, kaip ir katarai, turtą ir jo teikiamus ma- 
lonumus vertino kaip tikrą nuodėmės šaltinį. „Nagi, metre Ar- 
no Teseirai, — dėstė Pamjė kalėjimo sargas gydytojui Teseirui 
(iš Lorda), mirštančiam kameroje, mat pastarasis atsisakė pri- 
sipažinti gyvenęs klaidingą gyvenimą. — Jūs tokioje prabangoje 
gyvenote! Jūsų gyvenimas buvo prašmatnus. Megavotės daugybe že- 
miškų malonumų! Argi galite būti be nuodemes?“ (II, 219). 

Tačiau kaime žodis „vargšas“, kalbant apie neturtingą vie- 
tos gyventoją, buvo suprantamas siauresne prasme. Pauper Mon- 
taju gyventojams buvo elgeta, nesvarbu, vaikšto jis po kaimus 

ar nevaikšto. Arba labai neturtingas kaimietis, kurio asmeninis 
turtas nesiekė paprasto namo vertės (taigi mažesnis nei ketu- 
riasdešimt Turo livrų). Toks žmogus neturi nei žemės, nei kin- 
komų gyvulių, nei didesnės bandos, nei ostalio (tikra to žodžio 
prasme), nei moka amato. Tai galėjo būti šeimos galva, nete- 
kęs namo, kurį sunaikino ar konfiskavo inkvizitoriai. Į kaimo 
vargšų kategoriją taip pat pakliūdavo kandidatai į piemenis ar 
juodadarbius, tarnai-žemdirbiai, tarnaitės, jaunesnieji sūnūs, 
pavainikės, apskritai — kaimo samdiniai. Taigi skurdas apėmė 
žemutinius kaimo bendruomenės sluoksnius. Jei kalbėsime 
skaičiais, skurdžių galėjo būti mažiausiai 20-25% visų vietos 
gyventojų! . Tačiau reikėtų atskirti, kaip Charles'is de la Ronciė- 
re'as atskyrė Florencijos regione“, skurdžius, kurie patys save 
laiko tokiais, nuo skurdžių, kuriuos kiti laikė skurdžiais. To- 
kius šelpė turtingieji, pasiturintieji ar tik turtingesni už juos. 
Sabarteso krašte daugelis žemesniojo sluoksnio valstiečių ma- 
nė esą vargšai. Bet išmaldos davimas priklausė nuo to, ar esi 
vargšas iš prigimties ir tau reikia padėti (elgeta, klajoklis), ar 
valstietis, skurdžiumi ir elgeta tapęs dėl to, kad namus sunai- 
kino inkvizicija. Žemdirbiui ir vargšui, turinčiam tarnybą, iš- 
maldos neduodavo (III, 356). 

Išsiaiškinę, kas yra skurdas, pakalbėkime, kaip jis vertina- 
mas. Pats savaime skurdas kalniečiams nebuvo idealas. Tikrai 
ne. Bet „antiturto“ dvasia labai gyva. Paprasčiausiai turtas tur- 
tui nebuvo lygus. Žmonės nemėgo kai kurių turtingų (ar save 
laikančių turtingais) žmonių sluoksnių — dažniausiai Bažny- 
čios tarnų. Jei turtas priklauso pasauliečiui — nieko tokio. Jei 
Bažnyčios tarnams — užsitraukia rūstybę. Ta rūstybė, beje, tei- 
singa, kai kalbame apie popiežių. „Popiežius siurbia vargšų pra- 
kaitą ir kraują, - Mori šeimai iš Montaju trumpai drūtai dėstė 


' Mollat, Etudes sur l’histoire de la pauvreté, Paris, 1974. I, 22. Skaičiuota kalnų 
Provanso ir Langedoko kaimiškų vietovių procentai. Apie patį Montaju duomenų nėra. 
? Mollat, op. cit., t. II, in fine. 

Belibastas. — Tokie patys yra vyskupai ir kunigai, slapti turčiai, 
malonumų ieškotojai... O šventasis Petras, norėdamas sekti paskui 
Kristų, paliko žmoną, vaikus, laukus, vynuogynus ir turtą...“ Po 
užuominos apie dvasininkų godumą iš žmonių išplėštam tur- 
tui ėjo pagyra apaštališkam gyvenimui, šventajam Petrui. Šią 
kritiką Belibastas papildė kalba apie kunigų pasileidimą: „ Vys- 
kupai, kunigai ir pranciškonai arba pamokslautojai užsuka į tur- 
tingy Jaunų, gražių moterų namus, ima iš jų pinigus ir, jeigu jos 
neprieštarauja, santykiauja su jomis, nors vaidina nusižeminu- 
sius“ (II, 26). Tikintieji kalba suktai. Pasityčioję iš dvasininkų, 
ima lyginti katarus ir katalikus. Pastarųjų nenaudai. Supriešina 
kailį lupančią (Romos) ir atlaidžiąją (albigiečių) Bažnyčias. Be- 
libastas pasisakė už minimalią organizaciją, nes oficialioji Baž- 
nyčia jam atrodė pompastiška. Bažnyčia turi būti be sienų, 
taiki. „Žmogaus širdis yra Dievo Bažnyčia, materialioji Bažnyčia 
nieko neverta“, — apibendrino (II, 53). 

Tokios idėjos patiko Montaju gyventojams, jų draugams ir 
piemenims varovams. „Pranciškonai? — kvatojo Pjeras Mori. — 
Jie sako esą maži? , bet iš tikrųjų yra dideli. Užuot gelbėję mirusių- 
jų sielas ir siuntę jas dangun, jie ryja puotose (II, 29, 30) po 
laidotuvių. Ir dėvi per daug šilkinių drabužių. O gal manote, kad 
dideli jų namai pastatyti jų pačių rankomis?“ 

Taigi ant Bažnyčios pykstama. Apsimetinėjanti vargèe! Ne 
gera, bet godi. Evangelija liepė būti beturtei, o ji siurbia pa- 
sauliečių pinigus, pirmiausia pardavinėdama indulgencijas. Bū- 
tent tuo vertėsi daugybė aukų rinkėjų, apie juos išliko nema- 
žai pasakojimų. Ar jie dirbo už procentus? „Vieną dieną, — 
pasakojo Pjeras Mori“, - aukų rinkėjui iš Ronsevo (Roncevaux) 
ligoninės daviau dvylika Barselonos denjė. Tai pamatęs Belibas- 
tas man pasakė: 


j Prancūziškai pranciškonai vadinami frères mineurs — mažieji broliai (vert. past.). 
III, 238 (abu tekstai). 

— Pjerai, jūs praradote savo denje! Geriau būtumėt nusipirkęs žu- 
vy... Popiežiaus indulgencijos brangios ir nieko nevertos!” 

Daug veliau pasisakymai prieš indulgencijas Liuteriui at- 
nešė sėkmę, bet ir aprariamuoju laikotarpiu tokios kalbos liau- 
dyje buvo populiarios. Kaimo audėjai apie tai kalbėdavosi su 
savo klientėmis. „Prieš dvejus metus, apie Sekmines, — 1321 me- 
tais pasakojo Gijomas iš Kornejano Lorda, — rengiausi apmesti 
lininio (o gal kanapių?) audeklo metmenis Gijemetei Vila, Arno 
Kogiulio iš Lorda žmonai (čia kalbame apie tikrą „nukrypimą“ 
nuo religijos mokymo; Arno Kogiulis, avių augintojas ir kirpė- 
jas, šiek tiek prijautė katarams. Jis teigė, kad kenksmingi pada- 
rai negali būti sukurti Apvaizdos). Tuo metu užsuko aukų rinkėjas 
ir pasiūlė daug indulgencijų. Kai jis išėjo, Gijemetė man tarė: 

— Jūs tikite, kad žmogus gali dalyti indulgencijas ir atleisti nuode- 
mes? Ne, tokio žmogaus nera! Tik Dievas gali tai padaryti. 

— Bet vis dėlto, — išdrįsau pasakyti, — popiežius, prelatai, kuni- 
gai. 

— Ne, — atkirto Gijemete. — Niekas. Tik Dievas“ (II, 121, 
122). 

Vila buvo avantiūristė! Pačioje Lorda bažnyčioje išjuokė kle- 
boną, kuris per pamokslą bandė brangiai parduoti indulgen- 
cijas (II, 122). Belibastas neišdrįsdavo užsipulti tų, kurie in- 
dulgencijas pardavinėjo už mažmeninę kainą. Jas įkyriai siūly- 
davo keliaudami iš namo į namą, šitaip perparduodavo iš Jo 
Šventenybės Romos didmenininko įsigytas prekes. Po vieną 
obolą už tūkstantį atlaidų. Popiežius uždirbdavo nuo dešim- 
ties iki dvidešimties Turo livrų (pusės namo kaina) ir iš karto 
suteikdavo dešimtis tūkstančių dienų atlaidų. 

Kartu su nepasitenkinimu dėl pardavinėjamų indulgenci- 
jų kildavo ir priešinimasis piktnaudžiavimams renkant aukas. 
Taip įvairių švenčių proga piktnaudžiavo parapijų bažnyčių 
vikarai. ,Ornolako vikaras Bernaras pasiskundė, kad to kaimo 
vikaras prieš Velykas rinko mažesnes aukas nei paprastai. Gijo- 
mas Ostatsas (kalbėdamasis su krašto kaimiečiais vienos Or- 

nolako gyventojos namuose) pasake, ką apie tai galvoja: 

— Kunige, tu gali reikalauti iš mūsų tik tiksliai nustatytos au- 
kos. Pakanka duoti smulkų pinigelį ir esi atsiskaitęs“. 

Toks pat pasipriešinimas kildavo, kai vyskupas ar klebonas 
liepdavo už tris livrus nulieti vaškinę šventą Velykų žvakę. „Už- 
sakysime tik už ketvirtį livro, gerai bus ir nevaškinė“, — atsakyda- 
vo drasesni (II, 312, 314). Dešimtinių nenorėta mokėti todėl, 
kad tam priešintasi psichologiškai, dvasiškiai godūs materia- 
laus atlygio lygiai taip, kaip psichologai honoraro. 

„Pernai, — pasakojo Žanas Žofras iš Tinjako, — buvome susi- 
rinkę antrame namo aukšte, valgėme migdolus ir plepėjome apie 
dešimtinių rinkimą, nes jos supjudo Sabarteso arkivyskupijos baž- 
nyčių tarnus su to paties krašto pasauliečiais. 

— Ar gali dvasininkai iš mūsų negauti to, ko, - kalbėjo Arno 
Lofras iš Tinjako. — Ak, jei tik būtų galima viso pasaulio dvasi- 
ninkus suimti už gerklės!“ (II, 109). 


LE 2 k 


Atsisakymas moketi dešimtines tuoj pat išprovokavo dvasi- 
ninkų spaudimą. Kunigai labai greitai ėmėsi kontrpriemonių. 
Sabarteso krašte Bažnyčia iš tiesų turėjo bjaurų įprotį už sko- 
las ekskomunikuoti žmones. Skolas pasauliečiams? Kartais. Gal- 
būt. Bet ypač už skolas dvasininkams. Priežastys — dešimti- 
nių, mokesčių už prieauglį ir gyvulius nemokėjimas. Kai kurie 
blaivaus proto žmonės, kartais netgi kunigai, atvykę iš Palaro 
diecezijos (ten irgi dėjosi panašūs dalykai), pašnibždėdavo į 
ausį kaimo protestuotojams: „O, dorasis žmogau, nuo ekskomu- 
nikacijos nemirštama“ (II, 318). Nepasitenkinimas ekskomu- 
nikacija dėl skolų buvo nuolatinė susipriešinimo priežastis. Ir 
viskas del /upikavimo. Krašte buvo ir turtingų, ir neturtingų 
domus, bet kapitalistinis įprotis kaupti buvo svetimas. Tai blo- 
gas, netoleruotinas reiškinys. Žemutinio krašto miestuose lu- 
pikavimas sukeldavo antisemitines aistras, tačiau Sabartese nei 
labai lupikauta, nei labai su lupikavimu kovota. Gimtajame 

kaime lupikavimu šiek tiek vertėsi Gijomas Ostatsas. Bet ven- 
gė taip elgtis Ornolake, nes buvo jo seniūnas (I, 192). Pačia- 
me Montaju, be abejo, lupikauta mažai, nes dokumentai apie 
tai nekalba. Dešimtinė, skola už dešimtinę ir ekskomunikacija 
už dešimtinės nesumokėjimą Aukštutiniame Arježe buvo pa- 
grindinės priežastys, skatinusios panieką turtui. 

Dabar truputį nukrypsiu į šalį. Indulgencijos nebuvo vie- 
nintelė priežastis, labai skirtingais laikais suartinusi nugalė- 
tuosius katarus (1320 m.) ir nugalėjusius reformatorius (1520- 
1580 m.) — Vokietijos liuteronus ir Langedoko hugenotus. 
Montaju piemenų atpasakotuose Belibasto pamoksluose ne kar- 
tą minimas šv. Paulius ir cituojamos jo mintys apie tikinčiųjų 
išgelbėjimą Malonės dėka, Liuteris manė, kad tai labai svarbu. 
„Kalėdų naktį, kai šventėme su Belibastu, — pasakojo Pjeras Mo- 
ri, — šventasis vyras ėmė pamokslauti: 

— Krikštas vandeniu niekam nereikalingas, nes vanduo sielos 
neišgelbės. Ją išgelbėti gali tik tikėjimas“ (III, 202). 

Gana greitai paprasti Sabarteso valstiečiai, gyvenę 1300- 
1320 metais, liepos mėnesį, kai turėdavo laisvo laiko tarp kau- 
pimų, ėmė diskutuoti apie dvasininkų darbus ar gerus darbus, 
kuriuos vertino neigiamai. Tie darbai vėliau tapo mėgiamu 
hugenotų taikiniu. Pasisakymai prieš indulgencijas, dešimti- 
nes, gerus darbus, kalbos apie tikinčiųjų išgelbėjimą malonės 
dėka — būsimos reformos fundamentalios temos. Nuo senų 
laikų jos buvo populiarios Oksitanijos kalnuose. Senais laikais 
ten mielai priimdavo tobuluosius, vėliau kunigus ir ministrus. 
Jei tikėsime tomis kalbomis, tai turtuolis į rojų nepaklius. , Grei- 
čiau kupranugaris pralis pro adatos skylutę, nei turtuolis bus išga- 
nytas, — Montaju pilies valdytojo žmonai kalbėjo ūkio valdy- 
tojas Raimonas Ruselis. — Turtuoliai — nei karaliai, nei kuni- 
gaikščiai, nei kunigai, nei vienuoliai — nesulauks išganymo“. Ši 
Ruselio kalba, pasakyta 1294 metais, įdomi. Šiek tiek anks- 

čiau savo idėjas eme skleisti Otjé šeima. Toks požiūris gyvavo 
ilgai! Montaju kavalieriams ši tema buvo proga užmegzti po- 
kalbį su gražuolėmis. „Jei esi turtingas, nebūsi išganytas, — kal- 
bėjo batsiuvys Vitalis savo Viuisanai (I, 457). — Tik vargšai 
tikintieji ir gerų krikščionių sektos nariai sulauks išganymo“. 
Gijomas Ostatsas, Ornolako seniūnas, manė, kad skurstan- 
tieji šiame pasaulyje bus turtingi aname. „Tie, kas turi turto 
šiame gyvenime, aname kęs vien vargą, - kalbėjo seniūnas vienai 
Ornolako moteriai jos kieme (I, 197, 207-208). — Ir amirkš- 
čiai, kas kenčia vargą šiame pasaulyje, kitame bus laimingas“. 
Turtuoliai dažnai buvo vertinami kaip bailiai, kurie turtą šia- 
me menkame pasaulyje vertina labiau nei išganymą aname. „Metrui 
Salakru (Salacrou) iš Buano (Bouan) labai patiko eretikai, — pasa- 
kojo Sibilė Pjer, gyvulių augintojo iš Arko žmona, — bet kiekvieną 
kartą, kai į jo namus užsukdavo eretikai, jis bliove, rėkė ir plūdosi. Jis 
tikrai buvo turtingas, bet bijojo prarasti savo turtus“ (II, 425). 

Ne visi Montaju vargšai gyveno skurde. Toli gražu! Pats 
Pjeras Mori galėjo niekinti turto kaupimą (nors kaupė nuo- 
lat), bet vis delto pripažino, kad materialiniu požiūriu skurdas 
yra liga (II, 30). Tiesa, nepavojinga. Jei esi apsukrus, ją galima 
išsigydyti. Taip manė gerasis piemuo. Raimonas Belo, Arno 
Sikras, Arno de Bedejakas irgi nesižavėjo neturtu, ypač jei pa- 
tys ar jų artimieji nuskursdavo. Nesvarbu, kad vieni buvo vals- 
tiečiai, o kiti smulkieji buržua ar kilmingieji. Jie tvirtino esą 
susigėdę ir nirie dėl aplinkinių atlaidžios paniekos. Panieką 
todel, kad yra skurdžiai, jautė vienų šeimos, kitų vyrai, treti 
patys. Nuskurdimas blogiau nei neturtas, nes nuskurdimas 
reiškė nuopuolį ir smukimą socialiniais laiptais. Tai yda. Ge- 
riau būti neturtingam, pauper, negu tapti beturčiu, depaupe- 
ratus (III, 64; II, 21, 29; III, 57). 

Taigi skurdas (priešingai nei turtas, godumas, šykštumas) 
gerbiamas ir garbinamas, gerbiamas ne nuskurdimas, bet sa- 


417 


vanoriškas neturtas, tiksliau — neturtas iš įsitikinimo. Juo ir ža- 
vėjosi Montaju gyventojai. Panašiai manė ir piligrimai, kurie 
taip pat išdidžiai atsisakė turtų ir troško būti skurdžiais. Skur- 
džius iš įsitikinimo, kitaip tariant, yra tikintysis. „Montaju, — 
aiškino Beatričė de Planisol savo antrajam meilužiu?, — buvo 
kalbama, kad reikia šelpti visus piligrimus ir vargšus iš įsitikini- 
mo, o „vargšai iš įsitikinimo“ reiškė eretikus, kuriuos kaime vadi- 
no gerais krikščionimis“ (tikinčiaisiais). 

Tapti „vargšu iš įsitikinimo“, tobuluoju, — vadinasi, būti ne- 
turtingu kaip Jėzus Kristus, sekti Atpirkéjo evangeliniu pavyz- 
džiu ir pačiam tapti tikru laisvu Kristumi. „Kai tampi tikinčiuoju, 
eretiku, — kalbėjo Belibastas, — privalai išsiskirti su žmona, vaikais, 
nekilnojamuoju ir kilnojamuoju turtu. Tokiu būdu tapsi panašus į 
mokytoją Kristų, kuris norės matyti tave šalia savęs“ (II, 59). Nerei- 
kia aiškinti, kad išganymo problema Montaju buvo svarbiausia 
neturtingųjų iš įsitikinimo pokalbių tema. Nesvarbu, jie buvo 
tikintieji, kitaip sakant, profesionalai, ar ligoniai, mirštantieji. Su- 
vokę, kas yra consolamentum, pastarieji iš tiesų atsisakydavo visų 
šio pasaulio gėrybių, net maisto. , Turtuoliai nebus išganyti, - skelbė 
puikusis kaimo batsiuvys, — ganyti bus tik neturtingieji iš jsitikini- 
mo ir geri krikščionys“ (I, 457). 

Nepaisant prieštaravimų tarp žemumų krašto katalikų ir 
kalnų katarų, savanoriško neturto idėja buvo gyva tarp akty- 
viausių abiejų priešiškų grupuočių narių. Todėl išmalda buvo 
svarbi. Dažnai tai tebuvo paprasčiausia parama vargšams, net 
nenutuokiantiems, kad savanoriškas neturtas yra vertybė. Kiek- 
vienas galėjo duoti išmaldą ligoninių prieglaudoms, kurios są- 
žiningai ją padalydavo užklystantiems vargetoms. Šie atvejai 
rodo, kad aukos Montaju nebuvo vertinamos kaip priemonės 
būti išganytam, nes tokios priemonės kartais verčia abejoti meile 

Dievui. „T4 vakarą valgėme vakarienę, — pasakojo Pjeras Mori, 
— Gijemetės Mori namuose su jos šeima... Buvo ir vargeta, kurį 
Gijemetė vaišino iš meilės Dievui“ (III, 189). Todėl buvo labai 
kritikuojami testamentai, nes jie tapo „leidimais“ į anapus. 
Naujiesiems notarų ir raštų civilizacijos garbintojams tai buvo 
lyg raktai į rojų. Testatorius skrupulingai paskirstydavo pali- 
kimą, nes norėjo norėjo būti išganytas post mortem. Tačiau toks 
pavėluotas dosnumas kildavo iš mirties baimės, o ne iš meilės 
Dievui. „Palikimas ir aukos, kurias skiria ligoniai, — nieko ne- 
verti, — kalbėjo Bernaras Franka, — nes taip elgiamasi ne iš mei- 
les, o iš baimes. Vertingos (šiuo požiūriu) tík sveikų žmonių duo- 
damos aukos“ (I, 352). Nepulsime liaupsinti sveikų žmonių 
nesavanaudiškumo, kai jie aukoja iš meilės Dievui. Aukojimas 
vargšams, ir žmonių, ir Dievo akimis, pirmiausia turi tikslą 
išgelbėti aukotojo sielą. Taigi ir čia matome norą išsigelbėti. 
Tokį tikslą gerai suvokė Sabarteso, Montaju, Tinjako, Lorda 
gyventojai. „Praėjusį sausį, vieną sekmadienį, — pasakojo Gijo- 
mas jaunesnysis iš Kornejano, kilęs iš Lorda, (II, 121), — su 
uošviu Gijomu vyresniuoju iš Kornejano vakarojome prie židinio. 
Jis man papasakojo, kad Boras iš Tinjako taip kalbėjo: 

— Kunigai seka mums pasakas, kai liepia aukoti dėl sielos išga- 
nymo. Tai tik vilionės. Kai žmogus miršta, miršta ir siela. Kaip ir 
gyvulių. Siela — tai tik kraujas tr t. t.“ 

Jei tiki pomirtinio pasaulio egzistavimu (juo tikėjo dauge- 
lis kaimiečių), susiduri su išmaldos problema. „Kartais suabe- 
jodavau del indulgencijos naudos, — aiškino Pjeras Mori, — bet 
niekada nekilo nė mažiausios abejonės del išmaldos naudos“ (III, 
238). Priešingai — valstieté Gijemeté Bene iš Ornolako netikė- 
jo sielos nemirtingumu ir ėmė juoktis, kai liepė aukoti dėl 
sielos išganymo (I, 262). 

Kadangi manyta, jog išganymas priklauso nuo žemiškų au- 
kų, vadinasi, dosniausi iš pasiturinčiųjų ir galinčiųjų duoti iš- 
maldą bus tie, kurie dėl ko nors būgštauja, kuriuos kankina 
abejonės ir netikrumas. Tokie žmonės būtinai bandys išmalda 

žemėje pelnyti dangaus malonę. „Ponia, — kalbėjo samdinė 
Odai Fore, kai toji, tampoma konvulsijų, raitėsi ant pagalvių 
ir maldavo Mergelę Mariją grąžinti jai tikėjimą Dievu, — kokią 
nuodėmę jūs padarėte? Juk dalijote išmaldą visiems šio kaimo varg- 
šams!“ (II, 98). 

Duoti galima. Bet kam duoti? Kataliké Oda Fore šelpė vi- 
sus krašto vargšus. Ne tokia turtinga katare Gijemetė Mori 
vakariene vaišino vargšą praeivį. Tačiau senieji Montaju gy- 
ventojai nepatyrė tremties padarytos žalos. Kaimo ortodoksai 
albigiečiai manė (kaip ir jų broliai Sabartese), kad geriausia 
kukliai šelpti pačius vargingiausius kraštiečius — elgetas, sam- 
dinius iš kitur arba inkvizicijos nusiaubtų šeimų galvas. Taip 
pat kai kuriuos vargšus iš įsitikinimo — tikinčiuosius. „Tikintie- 
ji, skleisdami ereziją, žmogaus sielą po mirties gali pasiųsti tiesiai 
į Tėvo karalystę, — kalbėjo Riksanda Kortel iš Asku, — duosi 
jiems išmaldą — mainais gausi didelį atlygį, daug didesnį už tą, 
kurį gautum sušelpęs kitus žmones“ (II, 307). 

Taip pat kalbėjo ir Arno Vitalis iš Montaju: „šmalda tikintie- 
siems — taip. Katalikams — ne“ (I, 457). Taip manė ir Alazaisa 
Gilaber iš Montaju. „Tikintieji, — aškino ji trumpai, — išgelbėjo 
mano brolio Gijomo, piemens, sielą prieš mirt, tad aš manau, kad 
jiems reikia duoti išmaldą, nors mano motina mano kitaip“ (I, 424). 
Todėl Montaju būdavo paradoksali situacija. Kaime, kur visi ne- 
šiojo geltonus kryžius, kartais tikrieji vargšai, neturtingi nuo pat 
gimimo, atitraukdavo nuo savo burnos duonos kąsnį ir atiduoda- 
vo vargšams & įsitikinimo, tikintiesiems, kurie ir šiaip gaudavo daug 
dovanų iš juos užjaučiančių. „Prieš dvidešimt vienerius metus, — pa- 
sakojo Beatričė de Planisol, - paprastai eidavau pas Alazaisą „Mo- 
ring" iš Montaju, Raimono Mori žmoną (Pjero Mori motiną), pa- 
sišildyti prie ugnies. Alazaisa man kalbėdavo: 

— Bganymag galima rasti tik tarp tikinčiųjų. Net jeigu labai 
sunkiai būtum nusidėjęs. Kai tik jie tave „priims“, būsi išganytas. 
Tikintiesiems duodamos išmaldos vertė didelė“ (I, 235-236). 


Kad dar labiau pabrėžtų malonės ir sielos gelbėjimo reikš- 

me, Alazaisa papasakojo Beatričei apie savo vyrą Raimoną Mo- 
ri, kuris jau kiek laiko (kaip ir ji pati) gyveno dideliame nepri- 
tekliuje: „Mes su vyru gyvename skurdžiai, tačiau duodame iš- 
maldos tikintiesiems. Nevalgome patys, bet jiems duodame. Nu- 
siunčiame geriausių miltų...“ 

Beatričė nustebo ir paklausė Alazaisos, ar tikintieji priimtų 
maistą iš tokių kaip ji. Žinoma, atsakė varguolė. Tada pilies 
valdytojo žmona nusprendė irgi nusiųsti tiems brangiems to- 
buliesiems saiką miltų! Alazaisos sūnus Pjeras Mori turėjo kuo 
sekti. Motinos įkvėptas jis net nesuabejojęs nuskriaudė save — 
pardavė avį ir atidavė šešis Turo livrus kelyje sutiktiems tikin- 
tiesiems (II, 416). 

Apipilti žemiškųjų vargšų dovanomis skurdžiai iš įsitikini- 
mo, manoma, netgi praturtėdavo. Ir net labai (arba patys taip 
mané?). Tobulasis Gijomas Otjé auksines ir sidabrines mone- 
tas, surinktas per pastoralinę kelionę, susižerdavo į skrynią. 
Paskui retkarčiais žmonos Gijardos akivaizdoje iš malonumo 
įkišdavo galvą į skrynią ir žvelgdamas į malonioje prieblandoje 
žibančias monetas svajodavo“. 

Išmalda, kurią Montaju gyventojai duodavo sielai išganyti, 
kartais pavirsdavo absurdu. Tačiau buvo reikalinga šioje žemė- 
je. Daugybę kartų ta išmalda padėjo tikriems vargšams. Be to, 
ji garantavo Dievo palaiminimą dosniųjų namams ir jų der- 
liui. Jeigu duosi javų skurdžiams iš įsitikinimo, tavo dirbami 
laukai atneš gerą derlių (III, 307). Jeigu tuštinsi savo namus, 
kad padėtum vargšui, pilnės tavo kluonas. 


*x*kk 


Montaju gyventojai nepersidirbdavo, jie mėgo pogulį, dy- 
kinėti, vieni kitus utinėti prie židinio ar kieme, - nelygu koks 
metų laikas”. Jei tik galėdavo, pertraukomis trumpindavo die- 


6 
: II, 417. 
"I, 458, 462, 464; I, 324 ir aukščiau; /, 327. 

ną. Gavę kokį nemenką kraitį, jie nuspręsdavo tik valdyti ūkį, 
o ne dirbti (nors kartais tai likdavo tik ketinimai). Turtingas 
valstietis įsivaizdavo turįs baltas rankas ir su lazdele rankose 
apeinąs savo valdast. Tačiau darbo rankų reikėjo. Kitaip sa- 
kant, dauguma gyventojų sunkiai triūsė darbymečiu ar vargo 
pergindami gyvulius. 

Vis dėlto darbas nebuvo žemiškasis tikslas. Jei esi valstietis 
ir gerai dirbi žemę, tai tik įrodai, kad nesi kvailys (II, 126). 
Šeimos galva turėjo būti geras kaimynas, o ne lieti devynis 
prakaitus. Dar toli būsimoji Veberio arba protestantiškoji eti- 
ka. Taip pat toli ir jansenietiška arba modernioji katalikų eti- 
ka, kuri vertins intensyvų darbą. 

Tačiau nekelia abejonių tai, kad darbas Montaju vertina- 
mas gana teigiamai, ir tai buvo pažangos garantas. Išmalda ir 
darbas buvo skirtingi dalykai. „Man nedera duoti išmaldos, nes 
aš galiu dirbti“, - Emersanda Marti iš Montaju kalbėjo Gozjai 
Klerg, kuri jai davė duonos per Visus šventuosius (III, 356). 
Kalbėdama apie tikintiesiems (jie stengėsi išgelbėti aukotojo 
sielą) duodamą išmaldą, Alazaisa Forė irgi rado pateisinimą. 
Tobulieji slapstosi, todėl negali dirbti. „Kas daro gera tikintie- 
siems, to auka yra didelė, — aiškino Alazaisa (I, 424), — nes tikin- 
tieji bijo būti sugauti (inkvizicijos) ir todel nedrįsta dirbti“. Taigi 
Montaju kaip visada nepaisoma, kad kyla prieštaravimų (ar 
kažkas panašaus į prieštaravimus). Siūloma aukoti tikintiesiems, 
kurie sakosi negalį dirbti, nes yra persekiojami. Tačiau šlovė ir 
garbė tikintiesiems. Kitaip negu tinginiaujantys dvasininkai, 
jie visgi dirba. Kalbėdamas su Arno Sikru, Pjeras Mori buvo 
kategoriškas. „Ar jūs tikite, kad dominikonai pasistatė namus iš 


i Valdyti namą ir iš dalies didelį ūkį apdirbti pačiam, — apie tokį idealą svajojo 
daugelis neturtingų valstiečių (III, 122). Ir, atvirkščiai, nors nemažai žmonių gana 
greitai iš viduriniosios rankų darbo nedirbančios klasės tapdavo amatininkais ar net 
piemenimis, toks nuosmukis jiems būdavo sunkus išbandymas (II, 59). Taigi būta 
privilegijuotų, pinigingų žmonių, nedirbusių savo rankomis. 

savo rankų darbo, — dėstė gerasis piemuo būsimajam sekliui, — 
aišku, ne, bet mūsų senjorai (tikintieji) gyvena iš darbo (II, 29, 
30). Taip Pjeras Mori užsiminė, kad jo artimas draugas, gali- 
ma sakyti, tikintysis Belibastas dirba. Iš ko šukų meistras užsi- 
dirbs duonos, jeigu ne iš darbo? Bet neimkime pavyzdžiu pa- 
vienio žmogaus. Darbas ir nepriekaištingas gyvenimas (ar ban- 
dymas parodyti, kad jis toks) neatskiriami. Montaju visi Zave- 
josi, kad besislapstantis Gijomas Otjé siuva, taiso tunikas ir 
sukerpa kelnes klebonui Klergui (I, 315). Šventomis dienomis 
Belibastas nesutikdavo sėdėti dykas. Jis nepaisydavo katalikiš- 
kų švenčių. Dukart pasukdavo raktą savo dirbtuvių spynoje ir, 
kol tikintieji katalikai švęsdavo, dirbdavo kaip paprastą darbo 
dieną (II, 53). Pjeras Otje įžvelgė tiesioginį ryšį tarp darbo ir 
išganymo. „Mes dirbame, vargstame, — kalbėjo gyvulių augin- 
tojai Sibilei Pjer, — ne del nepritekliaus, kurį nuolatos patiriame, 
bet dėl to, kad būtų išgelbėta siela“. Žano Mori ideologinės nuo- 
statos dažnai kito — A fazės metu jis būdavo katalikas, B fazės — 
eretikas. Todėl vienu metu (B fazėje) nusprendė tapti „sielų 
gelbėtoju“ ir pusiau tobuluoju (II, 73). Tada ėmė girtis, jog 
mis tik iš savo rankų darbo, ir visiems kartojo: „Dievo Sūnus 
pasakė, kad žmogus turi gyventi iš savo prakaito“. Nors piemuo 
Žanas Mori buvo ne toks raštingas kaip Pjeras Otjé, tačiau 
pakartojo Šventojo Rašto žodžius. Panašiai, matyt, mąstė ir 
dvasininkai — sekdami Senąjį ir Naująjį testamentus jie irgi 
privalėjo sunkiai dirbti ir lieti prakaitą. Gijemetei Arželjė iš 
Montaju Raimono Mori namuose apie tai kalbėjo du tikintie- 
ji, ir ji jais patikėjo: „Kunigus Dievas įpareigoja gyventi iš savo, 0 
ne iš žmonių rankų darbo, argi jie taip gyvena? Klebonai nenori 
eiti išganymo keliu, todėl išnaudoja kitus, kad būtų gražiai apsi- 
rengę, apsiave, jodinèty žirgais, galėtų skaniai valgyti ir gerti“. 
Dorąją Montaju gyventoją nepaprastai sukrėtė šis tikinčiųjų 
kaltinimas. Ar tikrai klebonai turėtų būti neturtingi ir privalė- 
tų dirbti? Gyvendami prabangiai jie negali išgelbėti sielų. Gi- 
jemetė Arželjė sutriko. Nedvejodama iškart paskelbė savo pa- 

šnekovams tobuliesiems: „Jeigu būčiau tikra, kad jūs geriau ne- 
gu kunigai išgelbėsite mano sielą, patikėčiau ją jums“. 

Nieko revoliucingo. Pagyros neturtui gerai dera su domus 
sėkme, su turtingųjų domus aukomis vargingiems domus. Pri- 
pažįstama, kad reikia lieti prakaitą, bet nebūtina atsisakyti po- 
gulio ar malonumo pasikaitinti saulutėje. Tačiau vienu atveju 
pagyros idealizuotam neturtui kelia abejonių: sielas gelbstinti 
Bažnyčia turi būti neturtinga. Toks teiginys kompromituoja 
dešimtines renkančius dvasininkus. Jie kaltinami tuo, kad įsi- 
taisė Sabartese kirpti kalnų avelių vilnos. Montaju ir Sabarteso 
šūkis vieningas — taika pilims, karas bažnyčioms. Nesmerkia- 
mi pasauliečių valdomi turtai ir kilmingos giminės, tik šiek 
tiek turtingesnės už kitus, retkarčiais pritariančios tam šūkiui. 
Smerkiama tai, kas svetima bendruomenei arba neatitinka iš- 
ganymo idealų. Smerkiama viešpataujanti Bažnyčia, kuri kai- 
nuoja brangiai, bet negelbsti sielų. Kartais smerkiamas nese- 
niai atsiradęs kapitalistinis paprotys kaupti. Tas paprotys ardė 
hierarchinį domus tinklą ir skatino lupikavimą. Ypač smerkia- 
mi „elgetaujančių“ vienuolių ordinai. Teisingai ar ne, juos lyg 
plėšrius vilkus kaltino godumu. Dominikonai ir pranciškonai 
iš tiesų buvo subtilūs miesto įtakos įrankiai. Jie netgi tapo Pam- 
je, to Fua grafystės Babilono, nekaltų kaimų priespaudos sim- 
boliu. Buvo smerkiamas tik tas turtas, kurį neteisėtai įsigijo 
blogi turtuoliai, dvasininkai ir „elgetaujantys“ vienuoliai. Jie 
tik išnaudojo kaimą, o dvasinių paslaugų neteikė, nepadėjo 
žmonėms ir jų neglobojo. Nebent artimus jiems turtingus do- 
mus arba turtingas krašto šeimas. 

XXI SKYRIUS 


Pomirtinis pasaulis 


Magija nebuvo užvaldžiusi Sabarteso ir Montaju gyvento- 
jų protų, tad negalima teigti, jog buvo daug kur praktikuoja- 
ma. Tačiau vis dėlto ji buvo gera priemonė ką nors paveikti, 
pasiekti kokį nors tikslą, gauti informacijos. Magija glaudžiai 
susijusi su šundaktario ir ypač šundaktarės „gydymu“, nors 
toks „gydymas“ kartais ir būdavo sėkmingas. Magija galėjo būti 
ir tikras raganavimas. Sabartese šiek tiek raganauta, tačiau la- 
bai mažai. 

Jau kalbėjome, kad Ajono Prade gyveno šundaktarė Na Fer- 
jera, tačiau nežinome nei jos receptų, nei gydymo metodų (I, 
337). Beje, Beatričė pasakojo, kad Na Ferjera turėjo stebuk- 
lingų receptų ir jais naudojosi (I, 249). Beatričė teigė, kad tai 
buvę vaistai ir, anot žmonių kalbų, geri vaistai. Ji neigė, kad 
tai kerai, nors vaistų vartojimas šiek tiek susijęs su antgamtinė- 
mis jėgomis. 

Aišku viena — velnias Sabartese jautėsi kaip namie, jis valdė 
sielas, kūnus, turtus. Nešdinkis, šėtone; išnyk, šėtone; vieną die- 
ną viską griebs velnias; Santa Marija, matau velnią — tai vieni 
švelniausių erezijai simpatizavusių vyrų ir moterų posakiai su- 
sitikus katalikų kunigą. Katalikai tą patį sakydavo pamatę ti- 
kintijj. Albigietė (gal tik laikoma tokia, o gal saviškiai mano ją 
tokią esant) staiga ima elgtis kaip dora katalikė... Viskas aišku 
— ją apsėdo velnias, jis valdo ją, ji endeminiata, dyablat. Albigie- 
čių tikėjimą priėmusiems valstiečiams pasaulis (iš esmės) visiš- 
kai sugedęs, o gyvenimas — tik nepagydoma liga. Taigi jie vi- 
sur matė velnio ranką ir aplink besisukinėjančius demonus. 
„Velniai — mūsų broliai“, — kalbėjo vienas kaimietis, patikėjęs 
eretiškomis Arno Teseiro kalbomis. Arno anksčiau už Sartre'ą 
paskelbė, kad pragaras yra visur. 


425 


Žinoma, Sabartese manyta, jog pragaras iš tikrųjų gali suteikti 
gerų paslaugų. Ajkaras Borė (Aycard Boret) iš Kosu, kalbėdamas 
apie jo paties dėka į kalėjimą įkištą eretiką, grosso modo skelbė, kad 
prireikus galima prašyti velnio pagalbos. Ir užčiaupė burną jam 
prieštaravusiai kūmutei: , Nutilk, geroji moterie, kartais velnias gali 
daugiau negu Dievas. Aš nenorečiau prašyti pagalbos nei iš Dievo, nei 
iš velnio“. Bet Ajkaras Borė buvo nusikaltėlis — žmogžudystės ben- 
drininkas, tad šis atvejis netipiškas. 

Kultūrinė aplinka prisidėjo prie tikėjimo, kad velniai nėra 
visur esantys. Žinoma, Aukštutinėje Fua grafystėje velnių pa- 
kako. Jie nesivaržydami sukiojosi aplink žmones. Tačiau ne 
taip lengva bendrauti su pačiais velniais. Net sielų pasiuntinys, 
turėjęs monopolį bendrauti su vaiduokliais (apie jį kalbėsime 
vėliau), nesikalbėjo su velniais t£te-g-téte, nors tų velnių buvo 
daug ir jie taip pat domėjosi vaiduokliais. 

Dar vienas veiksnys velnių nenaudai. 1300 metais kalnų kai- 
muose tarp vyrų ir moterų (jos dažniausiai užsiiminėjo magija) 
dar nebuvo kultūros skirtumų. Nuo XVI a. skirtumų atsirado 
įkūrus parapines mokyklas, kuriose mokėsi berniukai, bet nebu- 
vo vietos daugeliui mergaičių. Mergaitės liko tamsios. Taigi bū- 
tent tuo laiku jos buvo nemokytos, laukinės. Jos darėsi vis labiau 
įtartinos išprususiems, mokytiems vyrams, todėl nepasitikėjimas 
moterimis dažnai pasireiškė kaltinimais raganavimu. 

x*kXk 


Be būdų, kaip padėti gyviesiems arba išsišaukti velnią (tai 
aptariamu atveju labai labai reta), dar buvo priemonių užmegzti 
ryšį su numirėliais. Montaju ir Sabartese diplomatiniai gyvų- 
jų ir numirėlių santykiai buvo plati mity, stebuklinių įvykių ir 
stebuklų sritis. Štai keletas mano, pašaliečio, pastebėjimų. 

Pradėsiu nuo stebuklinių įvykių. Antgamtiniai įvykiai atpasa- 
koti objektyviai. Tuos pasakojimus galima atiduoti inkvizitoriams 
tiesiai į rankas. Gal tai pasakojimų variantai, kuriuos kažkas kaž- 
kada girdėjo, o vėliau Žakas Furnjė privertė pakartoti. Mitiniuose 

Sabarteso pasakojimuose gausu stebuklinių įvykių, figūruoja Baž- 
nyčia, albigiečiai, galų gale temos, susijusios su religija. 

Rečiau, galima sakyti, net labai retai kalbama apie stebuk- 
lus. Katalikų stebuklai Sabartese, kuris nebuvo katalikybės tvir- 
tovė, dažniausiai vykę praeityje. Kalnuose esančiame Fua pa- 
sakota apie stebuklą, nutikusj kitatikiui. Kai lauže degino vals- 
tietj Raimoną de la Kota, liepsna, kaip ir buvo galima tikėtis, 
nudegino raiščius, kuriais buvo surišti pasmerktojo riešai. To- 
kiu būdu jam užteko jėgų sudėti rankas maldai. , Tai įrody- 
mas, kad jo siela išganyta“, — kalbėjo Fua tavernose, kur prie 
taurės entuziastingai aptarinėdavo įvykį (I, 174). 

Bet Montaju ir Sabartese nekalbėta apie konkretų stebuklinį 
žvykį, susijusį su albigiečiais. Kitaip sakant, karariškų stebuklų 
nebuvo (tik viena išimtis — kalnuose per consolamentum pasirodė 
keistos šviesos). Tai, kad stebuklų nebūta, rodo gana aiškias ten- 
dencijas: albigiečių misionieriai ir jų įtakoje esantys valstiečiai (taip 
pat ir nesantys...) tikrai netroško stebuklų, jie Dievą iškėlė iš ma- 
terialaus pasaulio (nes šis kartais susidėdavo su velniu). Kartu su 
Dievu buvo atmetama ir bet kokia antgamtinė priežastis, konkre- 
taus stebuklinio įvykio pagrindas. „Argi tikite, kad medžio gabalai 
gali daryti stebuklus?“ — Belibastas klausė Aukštutinio Arježo pie- 
menų (II, 55). Ir šventasis vyras pridūrė, kad žemėje nenorėtų 
katary stebuklų iškeisti į katalikiškus: „Stebuklų aš padarysiu. Bet 
kitame pasaulyje. Ne šiame“ (II, 54). 

Mitologinių temų, svarsčiusių numirėlių gyvenimo pro- 
blemas, Fua grafystėje būta nedaug. Kaip tik todel jos dar 
idomesnés. 

Pedagogika reikalauja, kad mitologinėse temose kartotųsi 
maži mitai. Tokiuose pasakojimuose naudojamas pavyzdžių, 
arba exempla, metodas. 

Propaguojant katalikų tikėjimą taip, kaip buvo daroma 
žemumose, exemplum (kurį vienos kitoms perpasakodavo kai- 

mo moterėlės) galėjo būti paimtas tiesiai iš exempla serijos, 
sukompiliuotos pagal Légende dorée. Pavyzdžiui, istorija apie 
paplotėlį ostiją ir mišių vyną, kurie pavirto nukirstu vaiko pirštu 
ir krauju. Taip norėta pamokyti netikinčią valstietę, kuri iške- 
pė paplotėlį. Jei kalbėsime apie albigiečius, tai exempla mirgė- 
jo tobulųjų pamoksluose. Valstiečiai exempla pakartodavo. 

Garsus exemplum apie du tikinčiuosius ir spąstais sugautą lai- 
mikį. Du tobulieji, vaikštinėdami girioje, surado į kilpas pakliu- 
vusią voveraitę (pirmoji versija) ar fazaną (antroji versija). Užuot 
užmušę gyvūnėlį ir jį pardavę, suvalgę ar šiaip patyrę malonią 
akimirką, tobulieji jį paleido iš pagarbos žmogaus sielai, kuri me- 
tempsichozės dėka galėjo gyventi žvėrelio kūne. Jie išgelbėjo žvė- 
relį. Prie tuščių spąstų padėjo pinigų, nes norėjo atsilyginti už 
gyvą paliktą laimikį. Taigi kilpas pastatęs medžiotojas (profesio- 
nalas) vis dėlto turėjo uždarbio (II, 107; III, 306). 

Mitų temos Montaju ir Fua krašte buvo negausios, bet tik- 
roviškos. Jų būta daugiau apie mirusiųjų karalystę. Pirmiausia 
kalbos apie vaiduoklių klajones virš žemės. Apie tai nedvipras- 
miškai pasakojo Montaju gyvulių augintojas žemdirbys Gijo- 
mas Foras. „Anksčiau aš netikėjau, kad numirėliai prisikels, nors 
girdėjau apie tai per pamokslus bažnyčioje. Netikiu tuo ir dabar! 
Juk numirėlio kūnas suyra ir pavirsta žeme arba pelenais. Bet 
tikiu sielos nemirtingumu... Nedorų žmonių sielos klajos po „kal- 
vas ir duobes“, kitaip sakant, po uolas ir bedugnes, o demonai 
métys tas nedorųjų sielas nuo uolų į bedugnes. 

— Kodėl jūs tuo tikite? — paklausė Žakas Furnjė. 

— Nes, — atsakė Gijomas, — Ajono ir So kraštuose kalbama, 
kad Arnoda Riv, gyvenanti Belkaire (Belcaire), Alė (Alet) diece- 
zijoje, matė nedorųjų sielas, kurias, ketindami nustumti nuo uolų 
viršūnių, demonai tampė po uolas ir skardžius. 

Arnoda pati matė tas sielas! Jos turi audinius, kaulus, turi or- 
ganus: galvą, kojas, rankas ir visa kita. Taigi turi kūną. Jas de- 
monai mėto nuo uolų, 0 jos dejuoja ir sielvartauja. Bet jos niekada 
negalės numirti! 

— Belkairo klebonas metras Loranas smarkiai išbarė, — tęsė 
Gijomas Foras, - Arnodg Riv. 

— Arnoda, kaip jūs galite kalbėti tokius dalykus? 

Tačiau Belkairo kalvis Bernaras den Alazaisas tarė klebonui: 

— Aš irgi mačiau uolomis ir skardžiais keliaujančias sielas. Jas 
metė į prarajas. 

Klebonas Loranas tuojau pat paleido Arnodą. 

— O aš, - užbaigė Gijomas Foras, — tikėjau, kad moteris ir 
vyras iš Belkairo sako tiesą... Beje, apie tai visi kalba So ir Ajono 
kraštuose“ (I, 447—448). 

Taigi mirusių žmonių sielų kalnuota buveinė įsikūrusi ne- 
toli žemės. Ten niekada nepateks gyvieji, nusidėję vulgum pe- 
cus, bet tarp paprastų mirtingųjų dar reikia surasti specialius 
tarpininkus, vadinamus „armiers“, armariės (armjė). Tai sielų 
pasiuntiniai. Jų pareiga užmegzti ir palaikyti ryšius su mus 
supančiais numirėliais. 

Mano monografijoje idealiausia būtų buvę pasinaudoti sielų 
pasiuntinio ar pasiuntinės pasakojimais. Tokie pasiuntiniai tuo 
metu darbavosi Montaju teritorijoje. Jau girdėjome apie moterį 
iš Belkairo ir ją gynusį kalvį. Tačiau, mūsų nelaimei (o jų pačių 
laimei), šie du veikėjai nepriklausė Žako Furnjė vyskupystės ju- 
risdikcijai. Bet dokumentų nebuvimas — pataisomas dalykas. Yra 
daug kitų šaltinių. Pirmiausia folkloro studijos. Iš jų sužinojome, 
kad įdomūs pasakojimai apie vaiduoklius ir sielų pasiuntinius 
labai panašūs ir Fua grafystėje, ir kaimyniniame Langedoke. Ar- 
no Žėli, Pamjė regiono ærmjé, pasakojimai padės geriau suprasti 
kai kurias pernelyg mįslingas Gijomo Foro ir kitų kalbas. 

Taigi Arno Žėli matydavosi su numirėliais, sutikdavo per- 
duoti jų pranešimus gyviesiems ir vice versa. Ką Arno savo aki- 
mis matė pasaulyje anapus? 

Kitas pasaulis visai panašus į mūsiškį, ten irgi egzistuoja 
socialiniai skirtumai. Tačiau tie skirtumai nedžiugina „galin- 
gųjų“. „Kilmingos ir turtingos ponios“ ir ten per kalnus ir 
klonius važinėjasi vežimaičiais, kaip važinėjosi gyvos būdamos. 

Tik vežimus ten traukia ne mulai, o demonai. Kaulėti turtingų 
mirusių ponių dilbiai degina kadaise maloniai šiugždėjusius šil- 
kinius rankogalius. Arno Žėli, keliaudamas siaurais mirusiųjų ta- 
kais, susitiko keletą kovose žuvusių riterių. Blausios nematerialios 
figūros jodinėja ant sulysusių kuinų baltomis kojomis. Mūšyje 
jie buvo perrėžti iki bambos, tad ryte žaizdos kraujuoja ir riteriai 
kenčia skausmą. Vakare žaizdos užsitraukia ir skausmas liaujasi 
iki rytojaus. Beje, kitame pasaulyje dažnai gali susitikti nužudy- 
tus žmones, pavyzdžiui, kraujuojančiu veidu Ponsą Malė iš Akso 
(I, 131). Gali sutikti ir gydytojų. Jie net mirę sukiojasi aplink 
raupsuotųjų ligoninę. Ir vienuolius su gobtuvais. Šie „profesiniai“ 
gobtuvai — tikras kontrastas kukliems žemakilmių mirusiųjų bal- 
to lino drabužiams (I, 134). Jei dvasininkai, savo nelaimei, buvo 
turtingi, dabar, tapę vaiduokliais, kenčia: keturi dideli šunys, iš- 
spjauti iš pragaro gelmių (I, 535), kankina arkidiakoną, kuris 
čiai. Velionis Pamjė vyskupas Bernaras neturi ramybės, nes buvo 
neteisingas dviem ištikimiems pagalbininkams, nuskurdusiems 
del prabangaus vyskupo gyvenimo. 

Anapus mirties slenksčio skirstomasi ne tik į socialines klases, 
bet ir į amžiaus grupes. Kai kurių amžiaus grupių atstovų visai 
nėra. Minioje „dublikatų“, su kuriais bendravo 277276, nematyti 
jaunesnių nei septynerių metų vaikų (arba, anot kito varianto, 
jaunesnių negu dvylikos metų). Mirę tie vaikai iš karto keliauda- 
vo į „poilsio vietą“, kurios sielų pasiuntinys negalėjo aplankyti. 
Labai žemiškame anapus, kur lankėsi Žėli, ryškus kartų konflik- 
tas. Gana agresyvūs jauni mirusieji engia senius. Tų jaunų gana 
daug, jie gali „krėsti kitus kaip kriaušę“ (apie 1300-1320 metus 
mirdavo jaunesni negu 1970 metais). Stumdomi, nusilpę seni 
numirėliai kenčia nuo jaunų. Seniai tokie lengvi, kad vėjas juos 
blaško kaip muilinės gubojos sėkleles. Paskui vargšai nukrenta 

ant žemės ir juos mindžioja kiti ,dublikatai 
"Apie tai rašoma I, 134, 135, 532, 543, 544, 545. 

Paminėsiu, kad aname pasaulyje, kaip ir mūsiškiame, labai 
jauni žmonės draugauja savaip (I, 542). Beje, moterų drau- 
gystė ypatinga, gilesnė nei paauglių. Mirusios moterys, gražios 
ir stiprios (kokios ir turi būti), laikosi kartu. Vienų marškiniai 
skylėti, kitos nėščios, trečios susijuosusios kapucinų virve. In- 
triguoja kaip ir žemėje. Manoma, kad jos turi žinių apie miru- 
siuosius ir gyvuosius, tad pastarieji per profesionalų pasiunti- 
nį mielai klausinėja mirusias giminaites, kaip sekasi vieniems 
ir kitiems. „Z sikryjų, — kalbėjo Arno Žėli, moteris iš Pamjė, — 
jūs lankote numirélius, tai paklauskite mano mirusios dukros, gy- 
vas ar miręs iš namų išėjęs sūnus Žanas. Jau labai seniai neturiu 
apie jį žinių“. 

Žydai aname pasaulyje laikosi atskirai. Jie ir ten kenčia nuo 
mirusiųjų antisemitizmo, kaip žemėje nuo gyvųjų. Jie laikomi 
šunimis, kiaulėmis. Jie dvokia. Vaikšto atbulom, nors kiti „dub- 
likarai“ — normaliai. Jie nelanko bažnyčios, kur renkasi visos 
sielos. Nelabai krikščioniškas Fua grafystės žmonių tikėjimas 
vis dėlto žydams buvo atlaidesnis negu Romos bažnyčia. „At- 
eis diena, kai žydai bus išganyti, — aiškino Žėli mirę pašnekovai, 
— bus išganyti ir pagonys“. Katalikų dvasininkai, priešingai, ne- 
gailestingai pranašavo izraelitams amžinąjį prakeikimą. Jų ne- 
išgelbės net galinga ir gailestinga Mergelė Marija. 

Argi ši tikėjimų, amžiaus grupių, mirusiųjų gyvenimo kas- 
dienybės apžvalga nepranašauja būsimųjų epochų makabriškos 
dramos? Patikslinama, kad bažnyčioje mirusieji vaikšto susiki- 
bę už rankų (I, 535). Mūsų analizuojamuose tekstuose nieka- 
da ar beveik niekada nekalbama apie žmones persekiojusius 
griaučius bei irstančius lavonus. Tokie pasakojimai tapo po- 
puliarüs kitame amžiuje, kurį iki gelmių krėtė karai, badas ir 
masinės psichozės. 

Mirusiesiems šalta. Naktį jie susirenka pasišildyti į namus, 
kur daug malkų. Ugniakure sukuria naktinį laužą pasinaudoję 
žarijomis, kurias prieš guldamiesi pelenais pridengė gyvieji. 
Mirusieji nevalgo, bet geria vyną, ir gerą. Naktį gražiausiuose 

ir švariausiuose namuose jie ištuština statines vyno. (Anot kito 
varianto, jiems geriant brangaus skysčio inde nemažėja.) Vy- 
nuogių skynimo išvakarėse Zéli dalyvavo tikrose mirusiųjų iš- 
gertuvėse. Prie statinių buvo susirinkę daugiau nei šimtas vai- 
duoklių. Beje, Žėli išgėrė savo dalį (galbūt todėl buvo pramin- 
tas butelininku). 

Tačiau vargšams mirusiesiems nepasiekiami kūno malonu- 
mai. „Dublikatrai“ negali mylėtis. 

Prieš patekdami į amžinojo poilsio vietą, mirusieji nuola- 
tos juda. Vaiduokliai zuja be perstojo. Didelis kontrastas pa- 
lyginus su gyvenimu. Juk jie beveik neišeidavo iš domus. Ir 
kitokia dalia jų laukia amžinojo poilsio vietoje. Ten, atrodo, 
jie palaimingai ilsėsis. Taigi jie zuja, kad būtų atleistos nuodė- 
mės (apie tai, kaip juos persekioja demonai, pasakoja ir Gijo- 
mas Foras: demonai be paliovos į bedugnę mėto nusidėjėlių 
sielas). Sunkiai nusikaltę, ypač palūkininkai, laksto greičiau- 
siai. Visi (išskyrus žydus) keliauja iš bažnyčios į bažnyčią, nors 
dažniausiai juos nenumaldomai traukia savos parapijos šven- 
tovė, kuo arčiau namų ir kapinių, kuriose buvo palaidoti. 

Mirusiųjų judėjimas, ypač seniai mirusių, silpnų, blogai 
besijaučiančių minioje, sukelia problemų ir jiems patiems, ir 
gyviesiems. „Vaikščiodami, — trumpai aiškino Žėli savo gyvie- 
siems klausytojams, — mežirgliokite per plačiai, nemojuokite ran- 
komis, prispauskite jas prie šonų, nes galite pargriauti šmėklą. Ne- 
pamirškite, kad jūs nuolatos judate, nors to ir nejaučiate. Aplink 
jus sukinėjasi daugybė šmėklų, matomų tik su jomis bendraujan- 
tiems pasiuntiniams“. 

Šiuose pasakojimuose nekalbama apie skaistyklą: ši pomir- 
tinio gyvenimo vieta apie 1300 metus buvo naujas teologinis 
atradimas. Kad ji egzistuoja, nutare lotyniškojo tikėjimo ideo- 
logai. Tuo metu ja tikėjo nedaugelis. Tik vienas mirusysis, 
Arno Žėli pašnekovas, buvo perėjęs skaistyklos liepsnas. Šis 
pašnekovas — piemuo Arno Diuranas — manė, kad skaistykloje 
iškenti skausmus, ir nieko daugiau. Išėjęs iš skaistyklos, kaip ir 

kiti mirusieji, laukdamas, kada išmuš jo poilsio valanda, ėmė 
lankyti bažnyčias (I, 130, 131, 135). 

Poilsis. Nuostabus žodis. Žėli vizijose pragaro nėra. Bent 
jau mirusiųjų sieloms. Gal todėl, kad liaudyje (iš jos kilęs ir 
Žėli) nelabai aiški nuodėmės sąvoka? Visuomenė buvo labai 
atlaidi, tad pragaras atrodė per griežta vieta bausmei atlikti? 
Kad ir kas būtų, pragaras tik demonams skirta požeminė bu- 
veinė. Iš jos demonai retkarčiais pakyla į erdvę ir persekioja 
klaidžiojančias sielas arba įsikinko į kilmingų ponių vežimaitį. 
Žėli nelabai aiškiai suvokė, kas yra rojus. Į jį patekti turėtume 
tik po Paskutiniojo teismo. Iki tos didžiosios dienos mirusieji, 
kaip ir gyvieji, vaikšto žeme ir dar negali pakilti į dangiškąjį 
prieglobstį. 

Taigi kurį laiką atgailave bažnyčiose mirusieji pasirengia 
antrajai mirčiai, — žengimui į „poilsio vietą“. Ta vieta irgi že- 
mėje, Zavingoje vietoje, tačiau vieta neapibrėžta, ir nežinoma, 
kur ji. Antrą kartą mirštama per Visus šventuosius. Ši kelionė 
į „poilsį“ jau paskutinė; ją galima pagreitinti mišiomis, kurias 
gyvieji turi užsakyti už mirusiuosius, ir aukomis vargšams, pa- 
galiau sumokėjus senas skolas. Jei mirusieji neatsiskaitė, tai 
padaryti privalo gyvi jų giminaičiai ar artimieji. Kraustymasis 
į poilsio vietą, iš kur negrįžtama, labai skausmingas dejuojan- 
tiems mirusiesiems, kurie dar šiek tiek laiko privalės klaidžio- 
ti. Juos liūdina tuščia erdvė, kurią po savęs palieka išrinktieji į 
antrąją kelionę. Antrą kartą giedamos laidotuvių giesmės, bet 
gieda tik „dublikatai“. Atvykę į poilsio vietą, mirusieji numiršta 
iš tikrųjų ir apie juos daugiau nieko nebežinoma. 

Mirusieji — benamiai, sans maynie, kaip XV a. rašė Pierre'as 
de Nessonas. Tačiau jie negali nutraukti visų ryšių su domus, 
nes namai išlieka ir mirus kuriam nors šeimos nariui. Kai kurie 
mirusieji palaiko ryšį su gimtuoju ostaliu. Kiekvieną šeštadienį 
apsilanko ten, kur tebegyvena jų vaikai ar našlys sutuoktinis ir 
trumpam apsistoja savo senajame kambaryje. Taigi ir kamba- 
rys, ir namas turėjo būti švarūs. Taip mirusieji prisidėdavo 

prie higienos normų laikymosi (I, 137, 551). Mirusieji taip 
pat saugojo savo artimųjų ramų miegą. Taigi mirusiųjų kultas 
aiškiai rodo namų integracijos lygį. Egzistavo lyg ir abipusis 
pasiskirstymas pareigomis — padėsi mirusiesiems pelnyti poil- 
sį, sutrumpinsi gyvųjų gedulo laiką. Nepakakdavo tik užsaky- 
ti mišias už vargšus klaidžiojančius mirusiuosius. Reikėjo pa- 
tenkinti jų teisėtą norą atgauti kokį nors blizgutį, kurį arti- 
mieji pasiimdavo velioniui mirus. 


Dabar jau pakankamai žinome, tad galime teigti, kad Žėli 
buvo tranzitininkas ir derybininkas tarp mirusiųjų ir gyvųjų; 
tarp mirusiųjų; tarp gyvųjų; tarp gyvųjų ir mirusiųjų. 

Neskurdo, tikriausiai turėjo namą (I, 128), nesiveržė prie 
darbo, mėgo padrybsoti saulėkaitoje (I, 550). Buvo kanaunin- 
ko tarnas, paskui — antrasis zakristijonas. Pagrindinė veikla — 
kalbinti mirusiuosius. 

Taktiškas, nuolat besigilinantis į profesines paslaptis Žėli 
neskleisdavo informacijos, žinias teikdavo tik tiems, kam jos 
buvo skirtos. Tie, kas pasitikėdavo, jo darbu buvo visiškai pa- 
tenkinti. Nesvarbu, šiame ar aname pasaulyje. 

Bažnyčia irgi norėjo atsikratyti vaiduoklių ir siūlė juos va- 
dinti sielomis, kaip įprasta krikščioniškoje teologijoje. Po mir- 
ties sielos lyg strėlės skrieja į rojų, pragarą arba skaistyklą. Bet 
Bažnyčia rizikavo, nes tikintieji tokiu atveju negali asmeniškai 
ar per tarpininkus kreiptis į savo artimųjų šmėklas. Tada gali 
šauti galvon (nes patinka tai, kas antgamtiška) patiems pasi- 
kalbėti su demonais. Pastarieji senais gerais Žėli ir Gijomo Fo- 
ro laikais bendravo (beje, brutaliai) su mirusiaisiais. Tačiau 
niekada su gyvaisiais. Taip kildavo pagunda raganauti. 

Už paslaugas perduoti įsakymus (sumokėti senas skolas, 
duoti išmaldos vargšams, užsakyti mišias už mirusius klien- 
tus) Žėli gaudavo nedidelį, saikingą atpilda. Jei jis neatlikda- 
vo būdamas tarp gyvųjų pažadėtos užduoties, mirusieji atsi- 

lygindavo lazdos smūgiais (I, 136, 544). Blaiviau mastantys 
gyvieji jį vaišindavo sūriu, kviesdavo išgerti, papietauti, pava- 
karieniauti arba duodavo truputį pinigų (pinigus paimdavo iš 
Dievo meilės). Nieko blogo, jei prisiminsime, jog Žėli rizika- 
vo turėti reikalų su inkvizicija, į kurios letenas jis galų gale 
pakliuvo. 

Tačiau Žėli santykiai su dvasininkais gana ilgai buvo labai 
geri. Jis uoliai lankė bažnyčias, paprastos jo kalbos sklido iš 
sakyklos arba buvo perpasakojamos zakristijoje. Jau žinome, 
kad tas „sielų pasiuntinys“ priklausė nuo pasiūlos ir paklausos. 
Jis turėjo gyvų moterų, norinčių užsakyti mišias už mirusį vy- 
rą, tėvą ar vaiką, klientūrą. Nuvesdavo tas moteris pas pažįsta- 
mus kunigus, o tie už pinigus mielai laikydavo pamaldas. 

Visas Montaju, žinoma, ir Pjeras Mori, žavėjosi sapnais ir 
exemplum apie driežą. Šią istoriją papasakojo Filipas d’Alajra- 
kas iš Kustosos. Šį exemplum (daug variantų) keletą šimtmečių 
viduriniais amžiais pasakodavo įvairūs autoriai. Galiausiai jis 
paplito Arježo pakrantėse tarp piemenų. „Kartą gyveno, — pa- 
sakojo Filipas d'Alajrakas, — tikintieji. Ir nuėjo jie prie upės. 
Vienas užmigo. Antrasis nemiegojo ir pamatė, kaip iš miegančio- 
jo burnos išlindo į driežą panašus gyvis. Staiga tas driežas lenta (0 
gal šiaudo stiebu), permesta nuo vieno kranto iki kito, persikėlė 
per upę. Kitame krante gulėjo plika asilo kaukolė. Driežas ėmė 
landžioti per jos kiaurymes. Paskui ta pačia lenta grįžo prie mie- 
gančiojo burnos. Taip padarė dar vieną ar du kartus. Visa tai 
pamatęs, nemiegojęs žmogus nusprendė imtis klastos: palaukė, kol 
driežas persikels per upę ir nušliauš iki asilo galvos. Tada nuėmė 
lentą! Driežas grįžo prie kranto. Neįmanoma šliaužti toliau! Ne- 
bėra lentos! Staiga miegančiojo kūnas ėmė smarkiai trūkčioti. Bet 
jis nepabudo net ir žadinamas nemiegojusiojo. Tada budrusis žmo- 
gus vėl permetė lentą per upę. Driežas galėjo grįžti atgal ir per 
burną patekti į miegančiojo kūną. Šis tuoj pabudo ir papasakojo 
draugui sapną: 

— Sapnavau, kad perėjau lenta upę ir užsukau į didelius rūmus, 
kuriuose buvo daug kambarių, o kai norėjau grįžti, neberadau lentos! 
Neįmanoma pereiti, būčiau paskendęs upėje. Todėl ir krūpčiojau (per 
sapną). Kažkas padėjo lentą ir aš galėjau grįžti. 

Abu tikintieji labai stebėjosi tuo nuotykiu ir nuskubėjo papasa- 
koti apie tai tobulajam, kuris jiems paaiškino paslaptį. „Siela, — 
kalbėjo jis, — nuolat gyvena žmogaus kūne, žmogaus dvasia, prie- 
šingai, įeina ir išeina iš žmogaus kūno, visai kaip driežas iš mie- 
gančiojo burnos į asilo galvą ir atgal“ (III, 152). 

Pirminio nuopuolio mitą, kaip matėme, Sabartese ir Katalo- 
nijoje nuolat perpasakodavo visi save gerbiantys piemenys iš Mon- 
taju. Mitas prasideda tuo, kad dvasios, sugundytos blogio, per 
skylę rojuje į žemę krenta kaip snaigės. Vakaronių pasakotojai 
nuolat kartodavo įsimintinas vietas: Amžinasis Tėvas iš pradžių 
nieko nesupratęs nustebo, paskui užsirūstino ir plačia savo pėda 
skubiai uždengė skylę danguje. Tačiau per vėlai. Daug dvasių 
išsmuko iš tėviško rojaus ir nusileido ant žemės. Čia, kaip ir buvo 
numatęs demonas, jos pakliuvo į moterų pinkles ir tapo žmonių 
kūnų apvalkalais. Antroji mito dalis - metempsichozė. Dvasia ir 
(ar) siela (kaip visada, daug terminų) palieka mirusio žmogaus 
kūną ir apvalkalą (III, 221). Tada skubiai ieško kito kūno. Jas 
kankina kibirkštis svaidantys demonai (panašu į Sabartese skli- 
dusius pasakojimus apie sielas kankinančius velnius). Tad jos skuba 
reinkarnuotis į gemalą, iš kurio išsivystys gyvūnas, o gal ir žmo- 
gus. Tikra metempsichozė, originali, neatskiriama albigiečių ti- 
kėjimo dalis. Tačiau negalima neigti, kad toji dalis nesusijusi su 
kai kuriomis liaudies tradicijomis. Po daugybės ieškojimų ir ban- 
dymų įsiskverbti į gyvūnų ar net žmonių kūnus, sielos sėkmingai 
baigia savo darbą. Jos tampa tobulųjų sielomis ir mėgaujasi aske- 
tišku gyvenimu. Arba, vėlai užkrėstos erezija, iki mirties turi con- 
solamentum. Paskui vėl pakyla į rojų, iš kurio kadaise iškrito? . 


“ II, 411 (P. Authié) ir kitur. 

Tad teisuoliy sielos gyvens rojuje. Kokia bus jų laimė? „K4 
gi, — aiškino Pjeras Otjé sužavėtai gyvulių augintojų ir pieme- 
nų auditorijai, — rojus bus didelis meilės kraštas, erdvus būstas 
visiems, klestés lygybe ir bendruomeniškumas (II, 411). Visos sielos 
bus vienodai laimingos, gyvens kaip viena ir mylės vienos kitas, 
lyg mylėtų tevo ar vaikų sielas“. Taip genialusis Sabarteso filoso- 
fas Pjeras Otjé pateisino savo šventos pareigos prasmę. Pasiro- 
do, ta pareiga — tai kova už socialinį teisingumą. Nė žodžio 
apie gyvenimą su Dievu. Bent jau... šiame skyriuje. Rojus bus 
lyg didžiulis Montaju gyventojų domus, kur visi mylės vieni 
kitus ir gyvens kaip viena šeima. 

